
JOHDANTO 

Neuvostoliiton Kommunistinen Puolue (bolshevikit) on kulke¬ 
nut pitkän ja mainehikkaan tien ensimmäisistä Venäjällä viime 
vuosisadan 80-luvulla syntyneistä pienistä marxilaisista kerhoista 
ja ryhmistä suureen bolshevikkien puolueeseen, joka nykyään 
johtaa maailman ensimmäistä työläisten ja talonpoikain sosialis¬ 
tista valtiota. 

Neuvostoliiton Kommunistinen Puolue (bolshevikit) kohosi 
vallankumousta edeltäneellä Venäjällä työväenliikkeen pohjalla 
marxilaisista kerhoista ja ryhmistä, jotka asettuivat yhteyteen 
työväenliikkeen kanssa ja toivat siihen sosialistisen tietoisuuden. 
Neuvostoliiton Kommunistinen Puolue (bolshevikit) on pitänyt ja 
pitää ohjeenaan marxismin-leninismin vallankumouksellista oppia. 
Sen johtajat ovat kehittäneet Marxin ja Engelsin oppia edelleen 
imperialismin, imperialististen sotien ja proletaaristen vallan¬ 
kumousten aikakauden uusissa olosuhteissa, ovat kohottaneet sen 
uudelle asteelle. 

Neuvostoliiton Kommunistinen Puolue (bolshevikit) on kasva¬ 
nut ja lujittunut periaatteellisessa taistelussa työväenliikkeen 
sisällä olleita pikkuporvarillisia puolueita vastaan — eserriä (ja 
vielä aikaisemmin heidän edeltäjiään narodnikkeja), menshevik- 
kejä, anarkisteja, kaikenvärisiä porvarillisia natsionalisteja vas¬ 
taan ja puolueen sisällä — menshevistisiä, opportunistisia virtauk¬ 
sia, — trotskilaisia, buharinilaisia, natsionalististen poikkeamain 
kannattajia ja muita leniniläisvastaisia ryhmiä vastaan. 

Neuvostoliiton Kommunistinen Puolue (bolshevikit) on lujittu¬ 
nut ja karaistunut vallankumouksellisessa taistelussa kaikkia työ- 

väenluokan vihollisia vastaan, kaikkia työtätekevien vihollisia: 
tilanherroja, kapitalisteja, kulakkeja, tuholaisia, vakoilijoita, 
kaikkia Neuvostoliittoa ympäröivän kapitalistisen maailman 
palkkarenkejä vastaan. 

Neuvostoliiton Kommunistisen Puolueen (bolshevikkien) his¬ 
toria on kolmen vallankumouksen historiaa: vuoden 1905 por- 
varillis-demokraattisen vallankumouksen, vuoden 1917 helmikuun 
porvarillis-demokraattisen vallankumouksen ja vuoden 1917 loka¬ 
kuun sosialistisen vallankumouksen historiaa. 

Neuvostoliiton Kommunistisen Puolueen (bolshevikkien) his¬ 
toria on tsarismin kukistamisen, tilanherrojen ja kapitalistien 
vallan kukistamisen historiaa, ulkomaisen aseellisen intervention 
musertamisen historiaa kansalaissodan aikana, Neuvostovaltion 
ja sosialistisen yhteiskunnan rakentamisen historiaa meidän 
maassamme. 

Neuvostoliiton Kommunistisen Puolueen (bolshevikkien) histo¬ 
rian tutkiminen rikastuttaa meitä maamme työläisten ja talon¬ 
poikain sosialismin puolesta käymän taistelun kokemuksilla. 

Neuvostoliiton Kommunistisen Puolueen (bolshevikkien) histo¬ 
rian tutkiminen, puolueemme kaikkia marxismin-leninismin vihol¬ 
lisia, kaikkia työtätekevien vihollisia vastaan käymän taistelun 
tutkiminen auttaa meitä; omaksumaan bolshevismin, kohottaa 
poliittista valppauttamme. 

Bolshevikkipuolueen sankarillisen historian tutkiminen aseistaa 
meidät yhteiskunnallisen kehityksen ja poliittisen taistelun lakien 
tuntemuksella, vallankumouksen liikkeellepanevien voimien tunte¬ 
muksella. 

Neuvostoliiton Kommunistisen Puolueen (bolshevikkien) histo¬ 
rian tutkiminen lujittaa luottamusta Leninin — Stalinin puolueen 
suuren asian lopulliseen voittoon, kommunismin voittoon koko 
maailmassa. 

Tämä kirja esittää lyhyesti Neuvostoliiton Kommunistisen 
Puolueen (bolshevikkien) historian. 




1 L U K U 


TAISTELU SOSIALIDEMOKRAATTISEN 
TYÖVÄENPUOLUEEN PERUSTAMISEKSI 
VENÄJÄLLÄ 

( 1883 -/ 901 ) 


1. Maaorjuuden lakkauttaminen ja teollisuuskapitalismin kehitys 
Venäjällä. Nykyaikaisen teollisuusproletariaatin synty. Työ¬ 
väenliikkeen ensi askeleet. 

Tsaarin Venäjä lähti kapitalistisen kehityksen tielle myöhem¬ 
min kuin muut maat. Viime vuosisadan 60-luvulle saakka oli 
Venäjällä hyvin vähän tehtaita. Aatelisten tilanherrojen maaorja- 
talous oli vallitsevana. Maaorjajärjestelmän vallitessa ei teollisuus 
voinut kehittyä todenteolla. Epävapaan maaorjatyön tuotta- 
vaisuus maataloudessa oli alhainen. Taloudellisen kehityksen 
koko kulku vei maaorjuuden hävittämistä kohti. Tsaarin hallituk¬ 
sen, jota Krimin sotaretken aikana kärsitty sotilaallinen tappio oli 
heikentänyt ja talonpoikien «mellakat» tilanherroja vastaan peläs¬ 
tyttäneet, oli pakko vuonna 1861 lakkauttaa maaorjuus. 

Mutta maaorjuuden lakkauttamisen jälkeenkin tilanherrat 
jatkoivat talonpoikien sortamista. Tilanherrat rosvosivat talon¬ 
poikia ottaen pois, «leikaten» heiltä «vapautuksen» yhteydessä 
pois huomattavan osan siitä maasta, joka oli aikaisemmin talon¬ 
poikien käytössä. Tätä osaa maasta alkoivat talonpojat nimittää 
«poisleikatuiksi maiksi» («otrezki»). Talonpojat pakotettiin mak¬ 
samaan tilanherroille «vapautuksestaan» lunnaita noin kaksi mil¬ 
jardia ruplaa. 

Maaorjuuden lakkauttamisen jälkeen oli talonpoikain pakko 
vuokrata tilanherrain maata mitä raskaimmilla ehdoilla. Paitsi 
rahallista vuokramaksua pakotti tilanherra talonpojan usein vilje¬ 
lemään jonkun määrän tilanomistajan maata talonpojan välinein 
ja hevosin. Tätä sanottiin «päivätyöksi» («otrabotki»), «työ- 
veroksi» («barshtshina»). Useimmiten oli talonpojan pakko 

maksaa tilanherralle luonnossa puolet omasta sadostaan maan- 
vuokrana. Tätä nimitettiin «ispolu»-työksi (työksi «puolen 
päälle»). 

Siten jäi voimaan melkein sama tilanne kuin maaorjuudenkin 
aikana, vain sillä eroituksella, että talonpoika oli nyt henkilökoh¬ 
taisesti vapaa, että häntä ei saanut myydä eikä ostaa kuin 
esinettä. 

Tilanherrat pusersivat takapajuisesta talonpoikaistaloudesta 
viimeisenkin mehun erilaisin rosvouskeinoin (vuokrat ja sakot). 
Talonpoikaisten perusjoukko ei tilanherrojen harjoittaman sorron 
vuoksi voinut parantaa talouttaan. Tästä seurasi katoihin ja 
nälänhätään useasti johtanut maatalouden äärimmäinen taka¬ 
pajuisuus vallankumousta edeltäneen ajan Venäjällä. 

Maaorjatalouden jätteet, suunnattomat verot ja tilanherroille 
suoritettavat lunastusmaksut, jotka usein olivat suuremmat kuin 
talonpoikaistalouden tulot, aiheuttivat talonpoikaisjoukkojen 
häviöönjoutumista, kurjistumista ja pakottivat talonpojat lähte¬ 
mään maaseudulta pois ansiotyön etsintään. He menivät tehtai¬ 
siin. Tehtailijat saivat halpaa työvoimaa. 

Työläisten ja talonpoikien yläpuolella oli kokonainen armeija 
ispravnikkoja (kruununvouteja), urjadnikkoja (maalaispoliiseja), 
santarmeja, poliiseja ja henkivartijoita, jotka puolustivat tsaaria, 
kapitalisteja ja tilanherroja työtätekeviä vastaan, riistettyjä vas¬ 
taan. Ruumiilliset rangaistukset olivat käytännössä vuoteen 1903 
saakka. Huolimatta maaorjuuden lakkauttamisesta ruoskittiin 
talonpoikia raipoilla pienimmästäkin rikkomuksesta, verojen mak¬ 
samatta jättämisestä. Työläisiä pieksivät poliisit ja kasakat, var¬ 
sinkin lakkojen aikana, jolloin työläiset keskeyttivät työnsä, kun 
eivät jaksaneet kestää tehtailijain harjoittamaa sortoa. Työläisillä 
ja talonpojilla ei ollut minkäänlaisia poliittisia oikeuksia tsaarin 
Venäjällä. Tsaarin itsevaltius oli kansan pahin vihollinen. 

Tsaarin Venäjä oli kansojen vankila. Lukuisat tsaarin Venä¬ 
jän ei-venäläiset kansallisuudet olivat aivan oikeudettomia, niitä 
nöyryytettiin ja loukattiin alituisesti. Tsaarin hallitus opetti venä¬ 
läistä väestöä pitämään kansallisten alueiden kantaväestöä alhai¬ 
sempana rotuna, nimitti sitä virallisesti «muukalaisiksi», kasvatti 
ylenkatsetta ja vihaa sitä kohtaan. Tsaarin hallitus lietsoi tietoi¬ 
sesti kansallista eripuraisuutta, yllytti kansaa toista vastaan, 
järjesti juutalaispogromeja ja tatarilais-armenialaisen verilöylyn 
T aka-Kaukaasiassa. 

Kansallisilla alueilla olivat kaikki tai miltei kaikki valtion virat 
venäläisten virkamiesten hallussa. Kaikki asiat virastoissa ja 
oikeusistuimissa käsiteltiin venäjän kielellä. Oli kielletty julkaise¬ 
masta lehtiä ja kirjoja kansallisilla kielillä, kouluissa kiellettiin 
opiskelu äidinkielellä. Tsaarin hallitus pyrki tukahduttamaan 
kaiken kansallisen kulttuurin ilmaantumisen, harjoitti ei-venäläis- 
ten kansallisuuksien väkivaltaisen venäläistyttämisen politiikkaa. 
Tsaarinvalta esiintyi ei-venäläisten kansojen pyövelinä ja kidut¬ 
tajana. 

Maaorjuuden lakkauttamisen jälkeen tapahtui teollisuuskapita- 
lismin kehitys Venäjällä melko nopeasti, huolimatta tätä kehitystä 
hidastuttavista maaorjuuden jätteistä. 25 vuoden aikana, vuodesta 
1865 vuoteen 1890, lisääntyi työläisten lukumäärä yksinomaan 
suurissa tehtaissa, ruukeissa ja rautateillä 706 tuhannesta 
1.433 tuhanteen, siis enemmän kuin kaksinkertaisesti. 

Vielä nopeammin alkoi Venäjän kapitalistinen suurteollisuus 
kehittyä 90-luvulla. 90-luvun lopulla kasvoi työläisten lukumäärä 
suurissa tehtaissa, ruukeissa, vuoriteollisuudessa ja rautateillä 
yksin euroopanpuoleisen Venäjän 50:ssä läänissä 2.207 tuhanteen, 
ja koko Venäjällä 2.792 tuhanteen. 

Se oli nykyaikaista teollisuusproletariaattia, joka perinpohjai¬ 
sesti erosi maaorjakauden tehtaitten työläisistä, pikkuteollisuuden, 
kotiteollisuuden ja muun samantapaisen teollisuuden työläisistä 
niin yhteenliittymisensä puolesta suurissa kapitalistisissa tuotanto¬ 
laitoksissa kuin vallankumouksellisten taisteluominaisuuksiensakin 
puolesta. 

90-luvun teollinen nousu liittyi ensi kädessä voimaperäiseen 
rautateiden rakentamiseen. Vuosikymmenen aikana (vuosina 
1890—1900) rakennettiin yli 21 tuhatta virstaa uusia rautateitä. 
Rautateitä varten tarvittiin suunnaton määrä metallia (kiskoihin, 
vetureihin ja vaunuihin), tarvittiin yhä enemmän polttoainetta, 
kivihiiltä ja naftaa. Tästä johtui metallurgian ja polttoaineteolli- 
suuden kehitys. 

Kuten kaikissa kapitalistisissa maissa, vaihtuivat vallanku¬ 
mousta edeltäneellä Venäjälläkin teollisuuden nousuvuodet teolli- 
suuspulan vuosiin, teollisuuden seisauksiin, jotka koskivat kovasti 
työväenluokkaanpa syöksivät satoja tuhansia työläisiä työttömyy¬ 
teen ja kurjuuteen. 

Vaikka kapitalismin kehitys Venäjällä maaorjuuden lakkautta¬ 
misen jälkeen tapahtui melkoisen nopeasti, jäi Venäjä kuitenkin 

taloudellisessa kehityksessään paljon jälkeen muista kapitalistisista 
maista. Väestön valtava enemmistö harjoitti vielä maataloutta. 
Kuuluisassa kirjassaan «Kapitalismin kehitys Venäjällä» Lenin 
esitti tärkeitä numeroita vuonna 1897 suoritetusta yleisestä väen- 
laskusta. Ne osoittivat, että maataloutta harjoitti noin viisi 
kuudettaosaa koko väestöstä, kun taas suur- ja pienteollisuudessa, 
kaupassa, rautatie- ja vesiliikenteessä, rakennusalalla, metsätöissä 
j.n.e. työskenteli kaikkiaan vain noin yksi kuudesosa väestöstä. 

Se osoittaa, että Venäjä, maassa tapahtuneesta kapitalismin 
kehityksestä huolimatta, oli maatalousmaa, taloudellisessa suh¬ 
teessa jälkeenjäänyt, pikkuporvarillinen maa, siis sellainen maa, 
jossa pikkuomistuksellinen, vähätuottoinen talonpoikainen yksi¬ 
tyistalous vielä oli vallitsevana. 

Kapitalismin kehitys ei tapahtunut vain kaupungeissa, vaan 
myös maaseudulla. Talonpoikaisto, vallankumousta edeltäneen 
Venäjän kaikkein suurilukuisin luokka, hajaantui, jakautui ker¬ 
roksiin. Varakkaimmista talonpojista muodostui maaseudulla 
huippukerros, kulakit (suurtalolliset), maaseutuporvaristo, mutta 
toiselta puolen monet talonpojat joutuivat häviöön; talonpoikais- 
köyhälistön, maaseudun proletaarien ja puoliproletaarien määrä 
lisääntyi. Keskitalonpoikien lukumäärä sitävastoin pieneni vuosi 
vuodelta. 

Vuonna 1903 Venäjällä laskettiin olevan noin 10 miljoonaa 
talonpoikaistaloutta. Kirjasessaan «Maalaisköyhälistölle» Lenin 
laski, että ainakin kolme ja puoli miljoonaa näistä talouksista 
kuului hevosettomille talonpojille. Nämä köyhimmät talonpoikais- 
taloudet viljelivät tavallisesti mitättömän pientä maakaistaletta ja 
luovuttivat lopun maastaan kulakeille sekä menivät itse ansio¬ 
työhön. Asemansa puolesta olivat köyhimmät talonpojat lähim¬ 
pänä proletariaattia. Lenin nimitti heitä maalaisproletaareiksi eli 
puoliproletaareiksi. 

Toisaalta puolitoista miljoonaa rikasta kulakkitaloutta (10 mil¬ 
joonan talonpoikaistalouden kokonaisluvusta) oli ottanut hal¬ 
tuunsa puolet talonpoikien koko kylvöalasta. Tämä talonpoikais- 
porvaristo rikastui sortaen köyhälistöä ja keskitalonpoikaistoa, 
hyötyen maatyöläisten ja päivätyöläisten työstä sekä muuttuen 
maatalouskapitalisteiksi. 

Jo viime vuosisadan 70-luvulla ja varsinkin 80-luvulla alkoi 
Venäjän työväenluokka herätä ja ryhtyi taisteluun kapitalisteja 
vastaan. Työläisten asema tsaarin Venäjällä oli tavattoman 

raskas. 80-luvulla oli työpäivä tehtaissa vähintään 12‘/s tuntia ja 
kutomateollisuudessa se nousi aina 14—15 tuntiin. Naisten ja 
lasten työn riisto oli laajalti käytännössä. Lapset työskentelivät 
yhtä monta tuntia kuin aikuisetkin, mutta saivat samoinkuin nai¬ 
setkin tuntuvasti pienemmän työpalkan. Työpalkka oli tavatto¬ 
man alhainen. Suuri osa työläisistä sai 7—8 ruplaa kuukaudessa. 
Korkeimmin palkatut työläiset metallinjalostustehtaissa ja vali¬ 
moissa eivät saaneet enempää kuin 35 ruplaa kuukaudessa. Ei 
ollut minkäänlaista työnsuojelua, mistä johtui joukottain tapa¬ 
turmia ja kuolemantapauksia työläisten keskuudessa. Ei ollut 
työväen vakuutusta, lääkärinapua annettiin vain maksusta. 
Asunto-olot olivat tavattoman vaikeat. Pienissä «kopeissa» työ- 
läiskasarmeissa asui työläisiä 10—12 henkilöä kussakin. Tehtai¬ 
lijat tekivät työläisille usein vääryyttä palkanmaksussa, pakottivat 
ostamaan tavaraa isäntien kaupoista nylkyhintoihin ja kynivät 
työläisiä sakoilla. 

Työläiset alkoivat neuvotella keskenään ja esittää yhteisesti 
tehtaan isännälle vaatimuksia sietämättömän asemansa paranta¬ 
miseksi. He lopettivat työnteon, s.o. julistivat lakon. Ensimmäiset 
lakot 70- ja 80-luvulla syntyivät tavallisesti suunnattomien sakko¬ 
jen, puijausten, työväen palkanmaksussa tapahtuneiden petosten 
ja palkkataksojen alentamisen johdosta. 

Kärsivällisyytensä menettäneet työläiset rikkoivat joskus 
ensimmäisten lakkojen aikana koneita, särkivät ikkunoita tehdas- 
huoneistoista, panivat toimeen hävityksiä isäntien kaupoissa ja 
konttoreissa. 

Valveutuneimmat työläiset alkoivat ymmärtää, että menestyk¬ 
selliseen taisteluun kapitalisteja vastaan tarvitaan järjestäyty¬ 
mistä. Alkoi ilmaantua työväenliittoja. 

Vuonna 1875 muodostui Odessassa «Etelä-Venäjän työväen- 
liitto». Tämä ensimmäinen työväenjärjestö oli olemassa 8—9 
kuukautta, sitten sen hävitti tsaarin hallitus. 

Pietarissa muodostui vuonna 1878 «Pohjois-Venäjän työväen- 
liitto», jonka johdossa olivat puuseppä Halturin ja viilari Obnorski. 
Tämän liiton ohjelmassa sanottiin, että tehtäviensä puolesta se 
liittyi läheisesti Lännen sosialidemokraattisiin työväenpuolueisiin. 
Liiton lopulliseksi päämääräksi asetettiin sosialistisen vallan¬ 
kumouksen suorittaminen — «olemassaolevan poliittisen ja talou¬ 
dellisen valtiojärjestelmän suistaminen äärimmäisen epäoikeuden¬ 
mukaisena järjestelmänä». Yksi liiton organisaattoreista, 

Obnorski, oli ollut jonkun aikaa ulkomailla ja tutustunut siellä 
marxilaisten sosialidemokraattisten puolueiden ja Marxin johta¬ 
man I Internationalen toimintaan. Tämä löi leimansa «Pohjois- 
Venäjän työväenliiton» ohjelmaan. Lähimmäksi tehtäväkseen 
tämä liitto asetti poliittisen vapauden ja poliittisten oikeuksien 
hankkimisen kansalle (sanan- ja painovapaus, kokoontumis¬ 
vapaus j.n.e.). Lähimpien vaatimusten joukossa oli myöskin työ¬ 
päivän rajoittaminen. 

Liiton jäsenten lukumäärä nousi 200 henkeen ja saman verran 
oli myötämielisiä. Liitto alkoi ottaa osaa työlakkoihin, johti niitä. 
Tsaarin hallitus hajoitti tämänkin työväenliiton. 

Mutta työväenliike kasvoi edelleen vallaten yhä uusia alueita. 
80-luvulla on suuri määrä lakkoja. Viiden vuoden aikana (vuosina 
1881—1886) oli enemmän kuin 48 lakkoa, joihin osallistui 80 tu¬ 
hatta työläistä. 

Erikoisen suuri merkitys vallankumouksellisen liikkeen histo¬ 
riassa oli suurella lakolla, joka puhkesi vuonna 1885 Morozovin 
tehtaalla Orehovo-Zujevossa. 

Tässä tehtaassa työskenteli noin 8 tuhatta työläistä. Työehdot 
huononivat päivä päivältä: vuodesta 1882 vuoteen 1884 alennettiin 
työpalkkaa viisi kertaa ja vuonna 1884 pienennettiin palkka- 
taksoja yhdellä kertaa neljänneksellä eli 25 prosentilla. Mutta 
sitäpaitsi tehtailija Morozov piinasi työläisiä sakoilla. Kuten kävi 
selville oikeudessa lakon jälkeen, vietiin työläiseltä sakkojen var¬ 
jolla 30—50 kopeekkaa jokaista ansaittua ruplaa kohti tehtailijan 
hyväksi. Työläiset eivät jaksaneet kestää tätä ryöstöä ja julistivat 
tammikuussa 1885 lakon. Lakko oli edeltäpäin järjestetty. Sitä 
johti työväen eturivin mies Pietari Moisejenko, joka aikaisemmin 
oli ollut «Pohjois-Venäjän työväenliiton» jäsen ja jolla oli jo 
vallankumouksellista kokemusta. Lakon edellä Moisejenko yhdessä 
toisten tietoisimpien kutojien kanssa laati tehtailijalle joukon vaa¬ 
timuksia, jotka vahvistettiin työläisten salaisessa neuvottelussa. 
Työläiset vaativat ennen muuta ryöstösakkojen lakkauttamista. 

Tämä lakko kukistettiin asevoimin. Yli 600 työläistä vangit¬ 
tiin, joitakin kymmeniä heistä pantiin syytteeseen. 

Samantapaisia lakkoja tapahtui vuonna 1885 Ivanovo-Vozne- 
senskin tehtaissa. 

Seuraavana vuonna oli tsaarin hallitus työväenliikkeen kasvun 
pelästyttämänä pakotettu säätämään lain sakoista. Tässä laissa 

sanottiin, että sakkorahat eivät saa joutua tehtailijan taskuihin, 
vaan on ne käytettävä työläisten omiin tarpeisiin. 

Morozovin ja muiden lakkojen kokemuksesta työläiset ymmär¬ 
sivät, että järjestetyllä taistelulla he voivat saavuttaa paljon. 
Työväenliike alkoi nostaa omasta keskuudestaan kykeneviä joh¬ 
tajia ja organisaattoreita, jotka puolustivat lujasti työväenluokan 
etuja. 

Samaan aikaan alkavat Venäjällä muodostua ensimmäiset 
marxilaiset järjestöt työväenliikkeen kasvun pohjalla ja länsi¬ 
eurooppalaisen työväenliikkeen vaikutuksesta. 

2. Narodnikkilaisuus ja marxilaisuus Venäjällä. Plehanov ja 

hänen «Työn vapautus» ryhmänsä. Plehanovin taistelu narod- 

nikkilaisuutta vastaan. Marxilaisuuden leviäminen Venäjällä. 

Ennen marxilaisten ryhmien ilmaantumista Venäjälle tekivät 
vallankumouksellista työtä narodnikit, jotka olivat marxilaisuu¬ 
den vastustajia. 

Ensimmäinen venäläinen marxilainen ryhmä syntyi vuonna 
1883. Se oli «Työn vapautus» ryhmä, jonka G. V. Plehanov oli 
järjestänyt ulkomailla, Genevessä, minne hänen oli matkustettava 
vallankumouksellista toimintaa vastaan kohdistettujen, tsaarin 
hallituksen toimeenpanemien vainojen johdosta. 

Plehanov itse oli tätä ennen ollut narodnikki. Tutustuttuaan 
maanpaossa ollessaan marxilaisuuteen, hän katkaisi välinsä 
narodnikkilaisuuteen, ja hänestä tuli etevä marxilaisuuden propa¬ 
gandisti. 

«Työn vapautus» ryhmä suoritti suuren työn marxilaisuuden 
levittämisessä Venäjällä. Se käänsi venäjän kielelle Marxin ja 
Engelsin teokset: «Kommunistisen puolueen manifesti», «Palkka¬ 
työ ja pääoma», «Sosialismin kehitys utopiasta tieteeksi» ja muita, 
painatti ne ulkomailla ja alkoi levittää niitä salaa Venäjällä. 
G. V. Plehanov, Zasulitsh, Axelrod ja muut tämän ryhmän jäsenet 
kirjoittivat myöskin joukon teoksia, joissa he selittivät Marxin ja 
Engelsin oppia, selittivät tieteellisen sosialismin aatteita. 

Marx ja Engels, proletariaatin suuret opettajat, selittivät 
ensimmäisinä, vastapainoksi utopisti-sosialisteille, että sosialismi 
ei ole haaveilijoiden (utopistien) keksintö, vaan nykyaikaisen kapi¬ 
talistisen yhteiskunnan kehityksen kiertämätön tulos. He osoitti¬ 
vat, että kapitalistinen järjestelmä kaatuu samoinkuin kaatui maa¬ 

osajärjestelmä, että kapitalismi itse luo proletariaatin hahmossa 
oman haudankaivajansa. He osoittivat, että vain proletariaatin 
luokkataistelu, vain proletariaatin voitto porvaristosta vapauttaa 
ihmiskunnan kapitalismista, riistosta. 

Marx ja Engels opettivat proletariaattia tajuamaan omat voi¬ 
mansa, tajuamaan luokkaetunsa ja yhtymään päättävään taiste¬ 
luun porvaristoa vastaan. Marx ja Engels saivat selville kapitalis¬ 
tisen yhteiskunnan kehityksen lait ja todistivat tieteellisesti, että 
kapitalistisen yhteiskunnan kehityksen ja siinä tapahtuvan luokka¬ 
taistelun täytyy ehdottomasti johtaa kapitalismin luhistumiseen, 
proletariaatin voittoon, proletariaatin diktatuuriin. 

Marx ja Engels opettivat, että pääoman vallasta vapautu¬ 
minen ja kapitalistisen omistuksen yhteiskunnalliseksi omistuk¬ 
seksi muuttaminen ei ole mahdollista rauhallista tietä, että työ¬ 
väenluokka voi päästä tähän vain käyttämällä vallankumouksel¬ 
lista väkivaltaa porvaristoa vastaan, proletaarisen vallankumouksen 
tietä, pystyttämällä oman poliittisen herruutensa — proleta¬ 
riaatin diktatuurin, jonka on kukistettava riistäjien vastarinta ja 
luotava uusi, luokaton kommunistinen yhteiskunta. 

Marx ja Engels opettivat, että teollisuusproletariaatti on kapi¬ 
talistisen yhteiskunnan vallankumouksellisin ja sen vuoksi edistyk¬ 
sellisin luokka, että vain sellainen luokka kuin proletariaatti voi 
koota ympärilleen kaikki kapitalismiin tyytymättömät voimat ja 
viedä ne rynnäkköön kapitalismia vastaan. Mutta voittaakseen 
vanhan maailman ja luodakseen uuden, luokattoman yhteis¬ 
kunnan täytyy proletariaatilla olla oma työväenpuolueensa, jota 
Marx ja Engels nimittivät kommunistiseksi puolueeksi. 

Ensimmäinen venäläinen marxilainen ryhmä, Plehanovin 
«Työn vapautus» ryhmä, alkoikin levittää Marxin ja Engelsin 
katsomuksia. 

«Työn vapautus» ryhmä kohotti marxilaisuuden lipun ulko¬ 
mailla ilmestyvässä venäläisessä sanomalehdistössä hetkellä, jol¬ 
loin Venäjällä ei vielä ollut sosialidemokraattista liikettä. Oli vält¬ 
tämätöntä raivata tälle liikkeelle tie ennen kaikkea teoreettisesti, 
aatteellisesti. Pääasiallisena aatteellisena esteenä marxilaisuuden 
ja sosialidemokraattisen liikkeen leviämisen tiellä olivat siihen 
aikaan narodnikkilaiset katsomukset, jotka olivat silloin vallitse¬ 
vina eturivin työläisten ja vallankumousmielisen intelligenssin 
keskuudessa. 

Kapitalismin kehittyessä Venäjällä tuli työväenluokasta mah¬ 
tava, järjestettyyn vallankumoukselliseen taisteluun kykenevä 
edistyksen voima. Mutta narodnikit eivät ymmärtäneet työväen¬ 
luokan johtotehtävää. Venäläiset narodnikit arvelivat virheelli¬ 
sesti, että vallankumouksellinen päävoima ei ole työväenluokka, 
vaan talonpoikaisto, että tsaarin ja tilanherrojen valta voidaan 
kukistaa yksinomaan talonpoikais-«mellakoilla». Narodnikit eivät 
tunteneet työväenluokkaa eivätkä ymmärtäneet, että ryhtymättä 
liittoon työväenluokan kanssa ja ilman työväenluokan johtoa 
eivät talonpojat yksinään voi voittaa tsaarinvaltaa ja tilanherroja. 
Narodnikit eivät ymmärtäneet, että työväenluokka on yhteis¬ 
kunnan vallankumouksellisin ja edistynein luokka. 

Narodnikit yrittivät aluksi nostaa talonpoikia taisteluun tsaarin 
hallitusta vastaan. Tässä tarkoituksessa lähti vallankumouksel¬ 
linen intelligenttinuoriso talonpoikaisvaatteisiin puettuna maaseu¬ 
dulle — «kansaan», kuten silloin sanottiin. Tästä syntyi nimitys 
«narodnikit» (narod = kansa). Mutta talonpoikaisto ei seurannut 
heitä, sillä narodnikit eivät kunnolla tunteneet eivätkä ymmär¬ 
täneet talonpoikiakaan. Poliisi vangitsi suurimman osan narodni- 
keista. Silloin narodnikit päättivät jatkaa taistelua tsaarin itse¬ 
valtiutta vastaan omin voiminsa ilman kansaa, mikä johti vieläkin 
pahempiin virheisiin. 

Narodnikkien salainen yhdistys «Narodnaja voija» («Kansan 
tahto») alkoi valmistella tsaarin murhaa. Maaliskuun 1 päi¬ 
vänä 1881 onnistui narodnajavoljalaisten murhata heittämällään 
pommilla tsaari Aleksanteri II. Siitä ei kuitenkaan ollut mitään 
hyötyä kansalle. Yksityisten henkilöiden murhilla ei voitu kukis¬ 
taa tsaarin itsevaltiutta, ei voitu hävittää tilanherrojen luokkaa. 
Murhatun tsaarin tilalle ilmestyi toinen, Aleksanteri III, jonka 
aikana työläisten ja talonpoikien olot tulivat vieläkin huonom¬ 
miksi. 

Narodnikkien valitsema tie, taistelu tsarismia vastaan yksi¬ 
tyisten murhien avulla, yksilöterrorin avulla, oli virheellinen ja 
vallankumoukselle vahingollinen. Yksilöterrorin politiikka sai 
alkunsa väärästä narodnikkilaisesta teoriasta, aktiivisten «sanka¬ 
reiden» ja passiivisen, «sankareilta» urotekoja odottavan «lauman» 
teoriasta. Tämä valheellinen teoria sanoi, että vain yksityiset 
etevät yksilöt tekevät historiaa, mutta joukot, kansa, luokka, 
«lauma», kuten narodnikkikirjailijat halveksien lausuivat, ei pysty 
tietoisiin, järjestettyihin tekoihin, se voi vain kulkea sokeasti 

«sankareitten» perässä. Sen vuoksi narodnikit luopuivat vallan¬ 
kumouksellisesta joukkotyöstä talonpoikaisten ja työväenluokan 
keskuudessa ja ryhtyivät harjoittamaan yksilöterroria. Narod¬ 
nikit pakottivat erään sen ajan suurimman vallankumouksellisen, 
Stepan Halturinin, keskeyttämään työnsä vallankumouksellisen 
työväenliiton järjestämiseksi ja harjoittamaan yksinomaan ter¬ 
roria. 

Narodnikit johtivat työtätekevien huomion pois taistelusta 
sortajaluokkaa vastaan vallankumoukselle hyödyttömillä tämän 
luokan yksityisten edustajien murhilla. He jarruttivat työväen¬ 
luokan ja talonpoikaisten vallankumouksellisen aatteellisuuden ja 
aktiivisuuden kehitystä. 

Narodnikit estivät työväenluokkaa ymmärtämästä sen johto¬ 
tehtävää vallankumouksessa ja jarruttivat työväenluokan itsenäi¬ 
sen puolueen luomista. 

Vaikka tsaarin hallitus olikin lyönyt hajalle narodnikkien salai¬ 
sen järjestön, säilyivät narodnikkilaiset katsomukset vielä kauan 
vallankumouksellismielisen intelligenssin keskuudessa. Jäljelle¬ 
jääneet narodnikit vastustivat sitkeästi marxilaisuuden leviämistä 
Venäjälle, häiritsivät työväenluokan järjestäytymistä. 

Sen vuoksi saattoi marxilaisuus Venäjällä kasvaa ja lujittua 
vain taistellen narodnikkilaisuutta vastaan. 

«Työn vapautus» ryhmä nousi taisteluun narodnikkien virheel¬ 
lisiä katsantokantoja vastaan, osoittaen, mitä vahinkoa narodnik¬ 
kien oppi ja heidän taistelukeinonsa aiheuttavat työväenliikkeelle. 

Plehanov osoitti narodnikkeja vastaan suunnatuissa teoksis¬ 
saan, että narodnikkien katsomuksilla ei ole mitään yhteistä tie¬ 
teellisen sosialismin kanssa, vaikka narodnikit nimittivätkin 
itseään sosialisteiksi. 

Plehanov esitti ensimmäisenä marxilaisen arvostelun narod¬ 
nikkien virheellisistä katsomuksista. Suunnaten nasevat iskunsa 
narodnikkien katsomuksia vastaan Plehanov samalla kävi loista¬ 
vasti kamppailua marxilaisten katsomusten puolesta. 

Mitkä olivat narodnikkien pääasialliset virheelliset katsomuk¬ 
set, joille Plehanov antoi murskaavan iskun? 

Ensiksikin narodnikit väittivät, että kapitalismi on Venäjällä 
«satunnainen» ilmiö, että se ei tule kehittymään Venäjällä eikä 
siis proletariaattikaan tule kasvamaan eikä kehittymään. 

Toiseksi, narodnikit eivät pitäneet työväenluokkaa johtavana 
luokkana vallankumouksessa. He haaveilivat sosialismin saavut- 

tamisesta ilman proletariaattia. Vallankumouksellisena päävoi- 
mana narodnikit pitivät intelligenssin johtamaa talonpoikaistoa 
sekä kyläyhteisöä, jota he pitivät sosialismin ituna ja perustana. 

Kolmanneksi, narodnikeilla oli virheellinen ja vahingollinen 
käsitys ihmiskunnan historian koko kulusta. He eivät tunteneet 
eivätkä ymmärtäneet yhteiskunnan taloudellisen ja poliittisen 
kehityksen lakeja. He olivat tässä suhteessa täysin takapajuista 
väkeä. Heidän mielipiteensä mukaan eivät historiaa tee luokat 
eikä luokkataistelu, vaan ainoastaan yksityiset etevät persoonalli¬ 
suudet, «sankarit», joita joukko, «lauma», kansa, luokat sokeasti 
seuraavat. 

Plehanov kirjoitti narodnikkeja vastaan taistellessaan ja heitä 
paljastaessaan joukon marxilaisia teoksia, joiden avulla marxi¬ 
laiset Venäjällä oppivat ja kehittyivät. Sellaiset Plehanovin teok¬ 
set kuin «Sosialismi ja poliittinen taistelu», «Erimielisyytemme», 
«Monistisen historiankäsityksen kehityksestä» raivasivat maa¬ 
perää marxilaisuuden voitolle Venäjällä. 

Plehanov esitti teoksissaan marxilaisuuden peruskysymykset. 
Erikoisen tärkeä merkitys oli hänen kirjallaan «Monistisen histo¬ 
riankäsityksen kehityksestä», joka ilmestyi vuonna 1895. Lenin 
totesi, että tämä kirja «kasvatti venäläisten marxilaisten kokonai¬ 
sen sukupolven» (Lenin, XIV osa, sivu 347). 

Narodnikkeja vastaan kohdistetuissa teoksissaan Plehanov 
todisti, että on järjetöntä asettaa kysymystä niin kuin sen asetti¬ 
vat narodnikit: «pitääkö kapitalismin kehittyä Venäjällä vai ei?» 
Asia on niin, sanoi Plehanov, todistaen tämän tosiasioilla, että 
Venäjä on jo astunut kapitalistiselle kehitystielle ja että ei ole 
olemassa sellaista voimaa, joka voisi sen kääntää pois tältä tieltä. 

Vallankumouksellisten tehtävänä ei ollut pidättää kapitalismin 
kehitystä Venäjällä, sitä he eivät kuitenkaan voisi tehdä. Vallan¬ 
kumouksellisten tehtävänä oli nojautua siihen mahtavaan vallan¬ 
kumoukselliseen voimaan, jonka kapitalismin kehitys synnyttää, 
nimittäin työväenluokkaan, kehittää sen luokkatietoisuutta, jär¬ 
jestää se, auttaa sitä luomaan oman työväenpuolueensa. 

Plehanov kumosi toisenkin narodnikkien virheellisen katso¬ 
muksen, joka kielsi proletariaatin johtotehtävän vallankumouk¬ 
sellisessa taistelussa. Narodnikit pitivät proletariaatin syntyä 
Venäjällä jonkinlaatuisena «historiallisena onnettomuutena»; he 
kirjoittivat «köyhälistöläisyyden mätäpaiseesta». Puolustaessaan 
marxilaisuuden oppia ja sen täyttä soveltuvaisuutta Venäjään 

nähden Plehanov todisti, että huolimatta talonpoikaisten määrälli¬ 
sestä enemmistöstä ja proletariaatin suhteellisesta vähälukuisuu- 
desta on vallankumouksellisten asetettava pääasialliset toiveensa 
juuri proletariaattiin, sen kasvuun. 

Miksi juuri proletariaattiin? 

Siksi, että proletariaatti, huolimatta sen nykyisestä vähälukui- 
suudesta, on sellainen työtätekevä luokka, joka on sidottu 
edistyneimpdän talousmuotoon, suurtuotantoon, ja sillä on sen 
tähden suuri tulevaisuus. 

Siksi, että proletariaatti luokkana kasvaa vuodesta vuoteen, 
kehittyy poliittisesti, on helposti järjestettävissä työehtojensa täh¬ 
den suurtuotannossa ja on vallankumouksellisin proletaarisen 
asemansa vuoksi, sillä vallankumouksessa sillä ei ole muuta me¬ 
netettävänä kuin kahleensa. 

Toisin on talonpoikaisten laita. 

Talonpoikaisto (puhe oli yksityistaloutta harjoittavasta talon¬ 
poikaisesta.— Tcim.) on monilukuisuudestaan huolimatta sel¬ 
lainen työtätekevä luokka, joka on sidottu takapejuisimpaan 
talousmuotoon — pikkutuotantoon, minkä vuoksi sillä ei ole eikä 
voi olla suurta tulevaisuutta. 

Ei siinä kyllin, että talonpoikaisto ei kasva luokkana, vaan 
päinvastoin se jakaantuu vuosi vuodelta porvaristoksi (kulakeiksi) 
ja köyhälistöksi (proletaareiksi ja puoliproletaareiksi). Sitäpaitsi 
se on vaikeammin järjestettävissä hajanaisuutensa tähden ja se 
lähtee pikkuomistaja-asemansa vuoksi haluttomammin mukaan 
vallankumoukselliseen liikkeeseen kuin proletariaatti. 

Narodnikit väittivät, että sosialismi ei tule Venäjällä prole¬ 
tariaatin diktatuurin, vaan kyläyhteisön kautta, jota he pitivät 
sosialismin ituna ja perustana. Mutta kyläyhteisö ei ollut eikä 
voinut olla sosialismin perusta eikä itu, siksi että siinä hallitsivat 
kulakit, «verenimijät», jotka riistivät köyhälistöä, maatyöläisiä ja 
vähäväkisiä keskitalonpoikia. Muodollisesti vallinnut kyläyhteisön 
maanomistus ja aika ajoittain tapahtuneet maan uudelleenjaot 
henkilöluvun mukaan eivät vähääkään muuttaneet asiaa. Maata 
käyttivät ne kyläyhteisön jäsenet, joilla oli työkarjaa, kalustoa ja 
siemeniä, siis varakkaat keskitalonpojat ja kulakit. Hevosetto¬ 
mien talonpoikien, köyhien ja yleensä vähäväkisten oli pakko luo¬ 
vuttaa maa kulakeille ja mennä palkollisiksi, maatyöläisiksi. Kylä¬ 
yhteisö oli itse asiassa mukava kulakkien mahdin peittelemisen 
muoto sekä helppo keino tsaarinvallan käsissä verojen kokoami- 





seksi talonpojilta yhteistakuun periaatteen mukaan. Senpä vuoksi 
ei tsaarinvalta koskenutkaan kyläyhteisöön. Olisi naurettavaa 
pitää tällaista yhteisöä sosialismin ituna tai perustana. 

Plehanov kumosi myös narodnikkien kolmannen virheellisen 
peruskatsomuksen «sankareiden», etevien persoonallisuuksien ja 
heidän aatteittensa ensiluokkaisesta merkityksestä yhteiskunnalli¬ 
sessa kehityksessä sekä joukon, «lauman», kansan, luokkien mi¬ 
tättömästä merkityksestä. Plehanov syytti narodnikkeja idea¬ 
lismista, todistaen, että totuus ei ole idealismin puolella, vaan 
Marxin ja Engelsin materialismin puolella. 

Plehanov kehitti ja perusteli marxilaisen materialismin katsan¬ 
tokantaa. Marxilaisen materialismin mukaisesti hän todisti, että 
yhteiskunnan kehitystä eivät loppujen lopuksi määrää etevien 
persoonallisuuksien toiveet eivätkä aatteet, vaan yhteiskunnan 
olemassaolon aineellisten ehtojen kehitys, yhteiskunnan olemassa¬ 
ololle välttämättömien aineellisten hyödykkeiden tuotantotapojen 
muutokset, luokkien keskinäisten suhteiden muutokset aineellisten 
hyödykkeiden tuotannon alalla, luokkien taistelu osuudestaan ja 
paikastaan aineellisten hyödykkeiden tuotannon ja jakelun alalla. 
Eivät aatteet määrää ihmisten yhteiskunnallis-taloudellista 
asemaa, vaan ihmisten yhteiskunnallis-taloudellinen asema mää¬ 
rää heidän aatteensa. Etevät persoonallisuudet voivat muuttua 
merkityksettömiksi, jos heidän aatteensa ja toivomuksensa käyvät 
ristiin yhteiskunnan taloudellisen kehityksen kanssa, ristiin edis¬ 
tyksen eturivissä kulkevan luokan tarpeitten kanssa, ja päin¬ 
vastoin — etevistä ihmisistä voi tulla todella eteviä persoonalli¬ 
suuksia, jos heidän aatteensa ja toivomuksensa ilmaisevat oikein 
yhteiskunnan taloudellisen kehityksen tarpeita, edistyneimmän 
luokan tarpeita. 

Narodnikkien väitteisiin, että joukko on laumaa, että vain san¬ 
karit tekevät historiaa ja muuttavat lauman kansaksi, marxilaiset' 
vastasivat: eivät sankarit tee historiaa, vaan historia tekee san¬ 
kareita, eivätkä sankarit siis luo kansaa, vaan kansa luo sanka¬ 
reita ja vie historiaa eteenpäin. Sankarit, etevät persoonallisuudet 
voivat esittää vakavaa osaa yhteiskuntaelämässä vain sikäli, 
mikäli he osaavat oikein ymmärtää yhteiskunnan kehityksen 
ehtoja, ymmärtää, miten ne on muutettava paremmiksi. Sankarit, 
etevät persoonallisuudet voivat joutua naurettavien ja kaikille 
tarpeettomien kovaonnisten asemaan, jos he eivät osaa ymmärtää 
oikein yhteiskunnan kehityksen ehtoja ja alkavat hangotella 

yhteiskunnan historiallisia tarpeita vastaan luullen itseään histo¬ 
rian «tekijöiksi». 

Juuri tällaisten kovan onnen sankarien luokkaan kuuluivat 
narodnikitkin. 

Plehanovin kirjalliset tuotteet, hänen taistelunsa narodnikkeja 
vastaan horjuttivat perinpohjin narodnikkien vaikutusta vallan¬ 
kumouksellisen intelligenssin keskuudessa. Mutta narodnikkilai- 
suuden aatteellinen nujertaminen ei ollut vielä läheskään loppuun 
suoritettu. Tämä tehtävä, narodnikkilaisuuden, tämän marxilai¬ 
suuden vihollisen lopullinen lyöminen — lankesi Leninin osaksi. 

Narodnikkien enemmistö luopui pian «Narodnaja voija» puo¬ 
lueen tuhoamisen jälkeen vallankumouksellisesta taistelusta tsaa¬ 
rin hallitusta vastaan, alkoi saarnata sovittelua, sovintoa tsaarin 
hallituksen kanssa. Narodnikeista tuli 80- ja 90-luvulla kulakkien 
etujen puoltajia. 

«Työn vapautus» ryhmä laati kaksi Venäjän sosialidemokraat¬ 
tien ohjelmaluonnosta (ensimmäisen v. 1884 ja toisen v. 1887). 
Tämä oli hyvin tärkeä askel marxilaisen sosialidemokraattisen 
puolueen perustamisen valmistelussa Venäjällä. 

Mutta «Työn vapautus» ryhmällä oli pahoja virheitäkin. Sen 
ensimmäisessä ohjelmaluonnoksessa oli vielä narodnikkilaisten 
katsomusten jätteitä, siinä sallittiin yksilöterrorin taktiikka. 
Plehanov ei myöskään ottanut lukuun, että vallankumouksen 
kuluessa proletariaatti voi ja sen pitää johtaa mukanaan talon- 
poikaisto, että vain liitossa talonpoikaisten kanssa proletariaatti 
voi saavuttaa voiton tsarismista. Plehanov piti myöskin liberaa¬ 
lista porvaristoa voimana, joka voi antaa vallankumoukselle 
tukea, vaikkakin heikkoa tukea, mutta talonpoikaiston hän joissa¬ 
kin teoksissaan heitti kokonaan pois laskuista selittäen esi¬ 
merkiksi, että: 

«Paitsi porvaristoa ja proletariaattia emme näe muita 
yhteiskunnallisia voimia, joihin meillä voitaisiin perustaa 
oppositiota tahi vallankumousta koskevat sommitelmat» 
{Plehanov, III osa, sivu 119). 

Nämä Plehanovin virheelliset katsomukset olivat hänen tule¬ 
vien menshevististen katsomustensa ituja. 

Ei «Työn vapautus» ryhmä eivätkä sen ajan marxilaiset ker¬ 
hotkaan olleet vielä käytännöllisesti yhteydessä työväenliikkee¬ 
seen. Tämä oli vasta marxilaisuuden teorian, marxilaisuuden 
aatteiden, sosialidemokratian ohjelmakohtien syntymis- ja lujittu- 

miskautta Venäjällä. Vuosikymmenellä 1884—1894 oli sosiali¬ 
demokratia olemassa vasta yksityisten pienten ryhmien ja opinto¬ 
kerhojen muodossa, jotka eivät olleet ensinkään tai olivat hyvin 
vähän yhteydessä työväen joukkoliikkeeseen. Vielä syntymättö¬ 
män, mutta jo äidin kohdussa kehittyvän lapsukaisen tavoin sosia¬ 
lidemokratia eli, kuten Lenin kirjoitti, «sikiökehityksen prosessia ». 

«Työn vapautus» ryhmä «perusti sosialidemokratian vain 
teoreettisesti ja otti ensimmäisen askeleen työväenliikettä kohti», 
selitti Lenin. 

Marxilaisuuden yhdistäminen työväenliikkeeseen Venäjällä 
samoinkuin «Työn vapautus» ryhmän virheitten oikaiseminen oli 
tehtävä, joka tuli Leninin ratkaistavaksi. 


3. Leninin vallankumouksellisen toiminnan alku. Pietarin «Tais- 
teluliitto työväenluokan vapauttamiseksi». 

Vladimir Iljitsh Lenin, bolshevismin perustaja, syntyi Sim- 
birskin (nykyisessä Uljanovskin) kaupungissa vuonna 1870. 
Vuonna 1887 Lenin meni opiskelemaan Kasanin yliopistoon, 
mutta vangittiin pian ja erotettiin yliopistosta ylioppilaiden val¬ 
lankumoukselliseen liikkeeseen osallistumisen takia. Kasanissa 
Lenin liittyi Fedosejevin perustamaan marxilaiseen opintokerhoon. 
Leninin siirryttyä Samaraan muodostui hänen ympärilleen pian 
ensimmäinen samaralaisten marxilaisten kerho. Jo silloin häm¬ 
mästytti Lenin kaikkia marxilaisuuden tuntemuksellaan. 

Vuoden 1893 lopussa muutti Lenin Pietariin. Jo Leninin ensim¬ 
mäiset esiintymiset tekivät voimakkaan vaikutuksen Pietarin 
marxilaisten opintokerhojen osanottajiin. Tavattoman syvä 
Marxin tuntemus, kyky sovelluttaa marxilaisuutta sen ajan Venä¬ 
jän taloudellisiin ja poliittisiin oloihin, palava, murtumaton usko 
työväen asian voittoon, etevä organisatoorinen kyky •— kaikki 
tämä teki Leninistä Pietarin marxilaisten tunnustetun johtajan. 

Ne eturivin työläiset, joiden kanssa Lenin työskenteli opinto¬ 
kerhoissa, olivat häneen syvästi kiintyneet. 

«Meidän luennoillamme», muisteli työmies Babushkin Leninin 
opettamistyötä työläisten opintokerhoissa, «oli hyvin elävä, mie¬ 
lenkiintoinen luonne, me olimme kaikki hyvin tyytyväisiä näihin 
luentoihin ja ihailimme alituisesti luennoitsijamme älyä». 

Vuonna 1895 Lenin yhdisti Pietarissa kaikki marxilaiset työ¬ 
läisten opintokerhot (niitä oli jo noin 20) yhteiseksi «Taistelulii- 
toksi työväenluokan vapauttamiseksi». Tällä hän valmisteli vallan¬ 
kumouksellisen marxilaisen työväenpuolueen perustamista. 

Lenin asetti «Taisteluliiton» tehtäväksi kiinteämmän yhteyden 
ottamisen työväen joukkoliikkeeseen ja sen poliittisen johtamisen. 
Propagandakerhoihin koottujen eturivin työläisten pienen määrän 
keskuudessa suoritetusta marxilaisuuden propagandasta Lenin 
ehdotti siirryttäväksi päivänpolttavia poliittisia kysymyksiä kos¬ 
kevaan cgitatioon työväenluokan laajojen joukkojen keskuudessa. 
Tällä käänteellä joukkoagitatioon oli vakava merkitys työväenliik¬ 
keen vastaiselle kehitykselle Venäjällä. 

90-luvul!a eli teollisuus nousukautta. Työläisten luku kasvoi. 
Työväenliike voimistui. Vuodesta 1895 vuoteen 1899 osallistui 
lakkoihin epätäydellisten tietojen mukaan ainakin 221 tuhatta 
työläistä. Työväenliike muuttuu huomattavaksi voimaksi maan 
poliittisessa elämässä. Itse elämä vahvisti marxilaisten katsomuk¬ 
set — joita he olivat puolustaneet taistelussa narodnikkeja vas¬ 
taan — työväenluokan johtotehtävästä vallankumouksellisessa 
liikkeessä. 

«Taisteluliitto työväenluokan vapauttamiseksi» yhdisti Leninin 
johdolla työläisten taloudellisten vaatimusten puolesta — työehto¬ 
jen parantamiseksi, työpäivän lyhentämiseksi, työpalkan kohotta¬ 
miseksi— käydyn taistelun poliittiseen taisteluun tsarismia vas¬ 
taan. «Taisteluliitto» kasvatti työläisiä poliittisesti. 

Pietarin «Taisteluliitto työväenluokan vapauttamiseksi» ryhtyi 
Leninin johdolla ensimmäisenä Venäjällä toteuttamaan sosialismin 
yhdistämistä työväenliikkeeseen. Kun jossakin tehtaassa puhkesi 
lakko, niin «Taisteluliitto», joka kerhojensa jäsenten kautta hyvin 
tunsi tilanteen työpaikoilla, vastasi siihen viipymättä julkaisemalla 
lentolehtisiä, sosialistisia julistuksia. Näissä lentolehtisissä tuotiin 
julkisuuteen tehtailijoiden harjoittama työläisten sorto, selitettiin, 
miten työläisten on taisteltava etujensa puolesta, julkaistiin työ¬ 
väen vaatimuksia. Lentolehtiset lausuivat julki koko totuuden 
- kapitalismin mätäpaiseista, työläisten kurjasta elämästä, heidän 
ylenmäärin raskaasta 12—14-tuntisesta työstään ja oikeudetto¬ 
masta asemastaan. Niissä tuotiin esiin myöskin vastaavat poliit¬ 
tiset vaatimukset. Lenin kirjoitti vuoden 1894 lopulla yhdessä 
työmies Babushkinin kanssa ensimmäisen tällaisen agitatio-lento- 
lehtisen ja vetoomuksen Semjannikovin tehtaalla Pietarissa lak- 

koon ryhtyneille työläisille. Vuoden 1895 syksyllä Lenin kirjoitti 
lentolehtisen Torntonin tehtaan lakossa oleville työmiehille ja 
työläisnaisille. Tämä tehdas kuului englantilaisille miljoonavoit- 
toja nostaville tehtailijoille. Työpäivän pituus oli täällä yli 
14 tuntia, mutta kutojat ansaitsivat noin 7 ruplaa kuukaudessa. 
Lakko päättyi työläisten voittoon. Lyhyellä ajalla painatti «Tais- 
teluliitto» kymmeniä tällaisia lentolehtisiä ja vetoomuksia eri 
tehtaitten työläisille. Jokainen tällainen lehtinen kohotti voimak¬ 
kaasti työläisten mielialaa. Työläiset näkivät, että sosialistit 
auttavat ja puolustavat heitä. 

«Taisteluliiton» johdolla käytiin 30 tuhannen pietarilaisen kuto- 
matyöläiscn lakko vuoden 1896 kesällä. Perusvaatimuksena oli 
työpäivän lyhentäminen. Tämän lakon painostuksesta oli tsaarin 
hallituksen kesäkuun 2 päivänä vuonna 1897 pakko säätää laki, 
joka rajoitti työpäivän 11 '/s tuntiin. Ennen tätä lakia ei työpäivä 
yleensä ollut rajoitettu. 

Joulukuussa vuonna 1895 tsaarin hallitus vangitsi Leninin.» 
Lenin ei vankilassakaan keskeyttänyt vallankumouksellista taiste¬ 
luaan. Hän auttoi «Taisteluliittoa» neuvoillaan ja ohjeillaan lähet¬ 
täen vankilasta kirjasia ja lentolehtisiä. Vankilassa Lenin kirjoitti 
kirjasen «Lakoista» ja lentolehtisen «Tsaarin hallitukselle», jossa 
paljastettiin tsaarin hallituksen hurja mielivalta. Vankilassa Lenin 
kirjoitti myöskin puolueen ohjelmaluonnoksen (se oli kirjoitettu 
maidolla lääketieteellisen kirjan rivien väliin). 

Pietarin «Taisteluliitto» antoi voimakkaan sysäyksen työläis¬ 
ten opintokerhojen yhdistämiselle samanlaisiksi liitoiksi Venäjän 
muissakin kaupungeissa ja alueilla. 90-luvun puolivälissä syntyy 
marxilaisia järjestöjä Taka-Kaukaasiassa. Vuonna 1894 muodos¬ 
tuu Moskovassa Moskovan «Työväen liitto». Siperiassa perus¬ 
tettiin 90-luvun lopulla Siperian «Sosialidemokraattinen liitto». 
90-luvulla syntyi Ivanovo-Voznesenskissa, Jaroslavlissa ja Kost- 
romassa marxilaisia ryhmiä, jotka myöhemmin yhtyivät «Sosiali¬ 
demokraattisen puolueen pohjoiseksi liitoksi». Donin Rostovissa, 
Jekaterinoslavissa, Kievissä, Nikolajevissa, Tulassa, Samarassa, 
Kasanissa, Orehovo-Zujevossa ja muissa kaupungeissa muodos¬ 
tetaan 90-luvun toisella puoliskolla sosialidemokraattisia ryhmiä 
ja liittoja. 

Pietarin «Taisteluliitolla työväenluokan vapauttamiseksi» oli 
se merkitys, että se. Leninin sanojen mukaan, oli ensimmäinen 

vakava työväenliikkeeseen nojautuvan vallankumouksellisen puo¬ 
lueen itu. 

Pietarin «Taisteluliiton» vallankumoukselliseen kokemukseen 
nojautui Lenin myöhemmässä työssään marxilaisen sosialidemo¬ 
kraattisen puolueen perustamiseksi Venäjällä. 

Leninin ja hänen lähimpien taistelutovereittensa vangitsemi¬ 
sen jälkeen muuttui pietarilaisen «Taisteluliiton» johdon kokoon¬ 
pano huomattavasti. Ilmestyi uutta väkeä, joka nimitti itseään 
«nuoriksi», sen sijaan Leniniä ja hänen työtovereitaan «van¬ 
hoiksi». Tämä väki alkoi noudattaa virheellistä poliittista linjaa. 
Se julisti, että työläisiä on kehoitettava pelkkään taloudelliseen 
taisteluun isännistöä vastaan; mitä taas tulee poliittiseen tais¬ 
teluun, on se liberaalisen porvariston asia, jolle poliittisen tais¬ 
telun johdon täytyy kuulua. 

Tuota väkeä alettiin nimittää «ekonomisteiksi». 

Se oli ensimmäinen luokkasovinnon kannalla oleva opportunis¬ 
tinen ryhmä marxilaisten järjestöjen riveissä Venäjällä. 


4. Leninin taistelu narodnikkilaisuutta ja «legaalista marxilai¬ 
suutta» vastaan. Leninin ajatus työväenluokan ja talonpoikais¬ 
ten liitosta. Venäjän sosialidemokraattisen työväenpuolueen 
I edustajakokous. 

Vaikka Plehanov jo 80-luvulla oli antanut pääiskun narodnikki* 
laisten katsomusten järjestelmälle, saivat narodnikkien katsomuk¬ 
set kuitenkin 90-luvun alussa yhä vielä osakseen myötätuntoa 
vallankumouksellisen nuorison jonkun osan keskuudessa. Osa 
nuorisosta ajatteli edelleenkin, että Venäjä voi välttää kapitalisti¬ 
sen kehitystien, että pääosaa vallankumouksessa tulee suoritta¬ 
maan talonpoikaisto eikä työväenluokka. Jäljellejääneet narodnikit 
yrittivät kaikin tavoin häiritä marxilaisuuden levittämistä Venä¬ 
jällä, kävivät taistelua marxilaisia vastaan, yrittäen parjata heitä 
kaikin tavoin. Narodnikkilaisuus oli nujerrettava loppuun saakka 
aatteellisesti, jotta saataisiin taatuksi marxilaisuuden leviäminen 
edelleen ja sosialidemokraattisen puolueen perustamisen mahdolli¬ 
suus. 

Tämän työn suoritti Lenin. 

Kirjassaan «Mitä ovat «kansan ystävät» ja miten he taistele¬ 
vat sosialidemokraatteja vastaan?» (vuonna 1894) Lenin paljasti 

loppuun saakka narodnikkien, itse asiassa kansaa vastaan toimi¬ 
vien väärien «kansan ystävien» todelliset kasvot. 

90-luvun narodnikit olivat todellisuudessa aikoja sitten luopu¬ 
neet kaikesta vallankumouksellisesta taistelusta tsaarin hallitusta 
vastaan. Liberaaliset narodnikit saarnasivat sovintoa tsaarin hal¬ 
lituksen kanssa. «He luulevat yksinkertaisesti», kirjoitti Lenin 
sen ajan narodnikeista, «että jos tältä hallitukselta pyydetään 
kauniisti ja kiltisti, niin se voi järjestää kaiken hyvin päin» (Lenin, 
Kootut teokset, 1 osa, sivu 161). 

90-luvun narodnikit sulkivat silmänsä köyhälistön asemalta 
maaseudulla, luokkataistelulta maaseudulla, kulakkien harjoitta¬ 
malta köyhälistön riistolta ja ylistivät kulakkitalouksien kehitystä. 
He esiintyivät itse asiassa kulakkien etujen puoltajina. 

Samaan aikaan narodnikit harjoittivat aikakauslehdissään 
marxilaisten ajojahtia. Tietoisesti valehdellen, vääristellen venä¬ 
läisten marxilaisten katsomuksia narodnikit vakuuttivat, että 
marxilaiset muka tahtovat saattaa maaseudun häviöön, että 
marxilaiset tahtovat muka «keittää jokaisen talonpojan tehtaan 
kattilassa». Paljastaen tämän narodnikkien harjoittaman väärän 
arvostelun Lenin osoitti, että kysymys ei ole marxilaisten «toivo¬ 
muksista», vaan kapitalismin kehityksen todellisesta kulusta 
Venäjällä, minkä yhteydessä proletariaatin lukumäärä lisääntyy 
kiertämättömästi. Mutta proletariaatista tulee kapitalistisen jär¬ 
jestelmän haudankaivaja. 

Lenin osoitti, että todellisia kansan ystäviä, jotka tahtovat 
hävittää kapitalistien ja tilanherrojen ikeen, hävittää tsarismin, 
eivät ole narodnikit, vaan marxilaiset. 

Lenin esitti kirjassaan «Mitä ovat kansan ystävät» ensimmäi¬ 
sen kerran ajatuksen työläisten ja talonpoikien vallankumouk¬ 
sellisesta liitosta tsarismin, tilanherrojen ja porvariston kukista¬ 
misen pääkeinona. 

Lenin arvosteli useissa tämänaikaisissa teoksissaan niitä 
narodnikkien poliittisen taistelun keinoja, joita narodnikkien 
perusryhmä — narodnajavoljalaiset — ja myöhemmin narodnik¬ 
kien seuraajat, eserrät (sosialisti-vallankumoukselliset) käyttivät, 
erikoisesti yksilöterrorin taktiikkaa. Lenin piti sitä vahingollisena 
vallankumoukselliselle liikkeelle, koska se vaihtoi joukkojen tais¬ 
telun sankariyksilöiden taisteluun. Se merkitsi uskon puuttumista 
vallankumoukselliseen kansanliikkeeseen. 

Kirjassa «Mitä ovat kansan ystävät» Lenin viitoitti Venäjän 
marxilaisten perustehtävät. Leninin mielipiteen mukaan Venäjän 
marxilaisten oli ensi työkseen järjestettävä hajallaan olevista 
marxilaisista kerhoista yhtenäinen sosialistinen työväenpuolue. 
Lenin osoitti edelleen, että juuri Venäjän työväenluokka, liitossa 
talonpoikaisten kanssa, kaataa tsaarin itsevaltiuden, minkä jäl¬ 
keen Venäjän proletariaatti, liitossa työtätekevien ja riistettyjen 
joukkojen kanssa, rinnan muiden maiden proletariaatin kanssa 
lähtee suoraa avoimen poliittisen taistelun tietä voitokasta 
kommunistista vallankumousta kohti. 

Lenin osoitti siis yli 40 vuotta sitten oikein työväenluokan tais¬ 
telun tien, määritteli työväenluokan tehtävän yhteiskunnan johta¬ 
vana vallankumouksellisena voimana, määritteli talonpoikaisten 
tehtävän työväenluokan liittolaisena. 

Leninin ja hänen kannattajiensa taistelu narodnikkilaisuutta 
vastaan johti jo 90-luvulla narodnikkilaisuuden lopulliseen aatteel¬ 
liseen nujertamiseen. 

Valtava merkitys oli myös Leninin taistelulla «legaalista 
marxilaisuutta» vastaan. Kuten aina tapahtuu historiassa, tunkeu¬ 
tuu suureen yhteiskunnalliseen liikkeeseen tavallisesti väliaikaisia 
«mukanakulkijoita». Tällaisia «mukanakulkijoita» olivat niin kut¬ 
sutut «/"g aaliset marx Hai sei kiri'). Marxilaisuus alkoi levitä laajalti 
Venäjällä. Ja niin alkoivat porvarilliset intelligentit verhota 
itseään marxilaisilla vaatteilla. He painattivat kirjoituksiaan 
legaalisissa, s.o. tsaarin hallituksen sallimissa sanoma- ja aika¬ 
kauslehdissä. Tämän vuoksi heitä alettiinkin nimittää «legaalisiksi 
marxilaisiksi». 

He kävivät omalla tavallaan taistelua narodnikkilaisuutta vas¬ 
taan. Mutta he yrittivät käyttää tätä taistelua ja marxilaisuuden 
lippua työväenliikkeen alistamiseksi ja mukaannuttamiseksi por¬ 
varillisen yhteiskunnan etuihin, porvariston etuihin. Marxin opista 
he heittivät syrjään pääasian, opin proletaarisesta vallankumouk¬ 
sesta, proletariaatin diktatuurista. Huomatuin legaalinen marxi¬ 
lainen Pietari Struve ylisteli porvaristoa ja kehoitti vallanku¬ 
mouksellisen taistelun sijasta kapitalismia vastaan «tunnustamaan 
sivistymättömyytemme ja menemään oppiin kapitalismille». 

Taistelussa narodnikkeja vastaan piti Lenin väliaikaista sopi¬ 
musta «legaalisten marxilaisten» kanssa sallittavana heidän käyt- 
tämisekseen narodnikkeja vastaan, esimerkiksi yhteisen painetun 
kirjoituskokoelman julkaisemiseksi narodnikkeja vastaan. Mutta 

samaan aikaan Lenin arvosteli hyvin jyrkästi «legaalisia marxilai¬ 
sia», paljastaen heidän liberaalis-porvarillisen olemuksensa. 

Monista näistä «mukanakulkijoista» tuli myöhemmin kadetteja 
(Venäjän porvariston tärkein puolue) ja kansalaissodan aikana 
kiivaita valkokaartilaisia. 

Pietarin, Moskovan, Kievin y.m. «Taisteluliittojen» rinnalle 
syntyi sosialidemokraattisia järjestöjä myös Venäjän läntisissä 
kansallisissa reunamaissa. 90-luvulla erosivat marxilaiset ainekset 
Puolan natsionalistisesta puolueesta ja muodostivat «Puolan ja 
Liettuan sosialidemokratian». 90-luvun lopulla muodostetaan Lat¬ 
viaan sosialidemokraattisia järjestöjä. Lokakuussa vuonna 1897 
muodostettiin Venäjän läntisissä lääneissä Yleinen juutalainen 
sosialidemokraattinen liitto, Bund. 

Vuonna 1898 tekivät muutamat «Taisteluliitot», Pietarin, 
Moskovan, Kievin, Jekaterinoslavin liitot ja Bund ensimmäisen 
yrityksen yhtyä sosialidemokraattiseksi puolueeksi. Tässä tarkoi¬ 
tuksessa ne kokoontuivat Venäjän sosialidemokraattisen työväen¬ 
puolueen ensimmäiseen edustajakokoukseen Minskiin maalis¬ 
kuussa vuonna 1898. 

Venäjän sosialidemokraattisen työväenpuolueen I edustaja¬ 
kokouksessa oli kaikkiaan 9 osanottajaa. Leniniä ei edustaja¬ 
kokouksessa ollut, kun hän oli tähän aikaan karkotuksella Sipe¬ 
riassa. Edustajakokouksessa valittu puolueen Keskuskomitea 
vangittiin pian. Edustajakokouksen nimessä julkaistu «Manifesti» 
oli vielä monessa suhteessa epätyydyttävä. Siinä oli sivuutettu 
proletariaatin tehtävänä oleva valtiovallan valloittaminen, ei 
sanottu mitään proletariaatin hegemoniasta, oli sivuutettu kysy¬ 
mys proletariaatin liittolaisista sen taistelussa tsarismia ja porva¬ 
ristoa vastaan. 

Päätöksissään ja «Manifestissa» edustajakokous julisti Venä¬ 
jän sosialidemokraattisen työväenpuolueen perustetuksi. 

Tähän muodolliseen tekoon, jolla oli suuri vallankumouksellis- 
propagandistinen vaikutus, sisältyi Venäjän sosialidemokraattisen 
työväenpuolueen I edustajakokouksen merkitys. 

Mutta siitä huolimatta, että I edustajakokous oli pidetty, ei 
marxilaista sosialidemokraattista puoluetta Venäjällä tosiasiassa 
kuitenkaan vielä oltu muodostettu. Edustajakokouksen ei onnistu¬ 
nut yhdistää erillisiä marxilaisia kerhoja ja järjestöjä eikä liittää 
niitä yhteen organisatoorisesti. Ei ollut vielä yhtenäistä linjaa 
paikallisten järjestöjen työssä, ei ollut puolueen ohjelmaa, 

puolueen sääntöjä, ei ollut yhden keskuksen taholta toteutettua 
johtoa. 

Tämän ja useiden muiden syiden johdosta aatteellinen rikki¬ 
näisyys paikallisissa järjestöissä alkoi lisääntyä ja tämä seikka loi 
suotuisat ehdot opportunistisen virtauksen, «ekonomismin», voi¬ 
mistumiselle työväenliikkeessä. 

Tarvittiin vuosia Leninin ja hänen perustamansa «Iskra» 
lehden tarmokasta työtä rikkinäisyyden poistamiseksi, opportunis¬ 
tisen horjunnan voittamiseksi ja Venäjän sosialidemokraattisen 
työväenpuolueen muodostamisen valmistelemiseksi. 


5. Leninin taistelu «ekonomismia» vastaan. Leniniläisen lehden 

«Iskran» synty. 

Venäjän sosialidemokraattisen työväenpuolueen I edustaja¬ 
kokouksessa ei Lenin ollut. Hän oli tähän aikaan karkotuksella 
Siperiassa, Shushenskojen kylässä, minne tsaarin hallitus hänet 
ajoi pitkän oleskelun jälkeen Pietarin vankilassa «Taisteluliiton» 
jutun vuoksi. 

Mutta karkotuksella ollessaankin Lenin jatkoi vallankumouk¬ 
sellista työtään. Karkotuksella ollessaan Lenin päätti mitä tär¬ 
keimmän tieteellisen teoksen «Kapitalismin kehitys Venäjällä», 
joka suoritti loppuun narodnikkilaisuuden aatteellisen nujertami¬ 
sen. Siellä hän kirjoitti myöskin tunnetun kirjasen «Venäjän 
sosialidemokraattien tehtävät». 

Huolimatta siitä, että Lenin oli erossa välittömästä vallan¬ 
kumouksellisesta käytännöllisestä työstä, osasi hän kuitenkin 
säilyttää joitakin yhteyksiä käytännöllisen työn tekijöihin, oli 
heidän kanssaan kirjeenvaihdossa karkoituspaikalta, teki kyselyjä, 
antoi heille neuvoja. Leniniä kiinnosti tähän aikaan erikoisesti 
kysymys «ekonomisteista». Hän ymmärsi paremmin kuin kukaan 
muu, että «ekonomismi» on luokkasovinnon, opportunismin perus¬ 
solu, että «ekonomismin» voitto työväenliikkeessä tulee merkitse¬ 
mään proletariaatin vallankumouksellisen liikkeen vahingoitta¬ 
mista, marxilaisuuden tappiota. 

Ja Lenin alkoi antaa «ekonomisteille» musertavia iskuja hei¬ 
dän esiintymisensä ensi päivistä alkaen. 

«Ekonomistit» väittivät, että työläisten on käytävä vain talou¬ 
dellista taistelua; mitä taas tulee poliittiseen taisteluun, niin käy- 

köön sitä liberaalinen porvaristo, jota työläisten tulee tukea. Lenin 
piti tällaista «ekonomistien» saarnaa marxilaisuudesta luopumi¬ 
sena, työväenluokan itsenäisen poliittisen puolueen välttämättö¬ 
myyden kieltämisenä, yrityksenä muuttaa työväenluokka porva¬ 
riston poliittiseksi lisäkkeeksi. 

Vuonna 1899 ryhmä «ekonomisteja» (Prokopovitsh, Kuskova 
ynnä muut, joista myöhemmin tuli kadetteja) julkaisi oman mani¬ 
festinsa. He esiintyivät vallankumouksellista marxilaisuutta vas¬ 
taan ja vaativat luopumaan proletariaatin itsenäisen poliittisen 
puolueen luomisesta, luopumaan työväenluokan itsenäisistä poliit¬ 
tisista vaatimuksista. «Ekonomistit» olivat sitä mieltä, että poliitti¬ 
nen taistelu on liberaalisen porvariston asia; mitä tulee työläisiin, 
niin heille on kylliksi jo taloudellisessakin taistelussa tehtaan- 
isäntiä vastaan. 

Tutustuttuaan tähän opportunistiseen asiakirjaan Lenin kutsui 
koolle lähistöllä olevien poliittisten karkotettujen marxilaisten 
neuvottelun, ja 17 toveria Leninin johdolla esitti jyrkän syyttävän 
vastalauseen «ekonomistien» katsomuksia vastaan. 

Tätä Leninin kirjoittamaa vastalausetta levitettiin marxilaisiin 
järjestöihin koko Venäjällä, ja sillä oli valtava merkitys marxilai¬ 
sen ajattelun ja marxilaisen puolueen kehityksessä Venäjällä. 

Venäläiset «ekonomistit» saarnasivat samoja katsomuksia 
kuin ulkomaiden sosialidemokraattisissa puolueissa olevat marxi¬ 
laisuuden vastustajat, niin kutsutut bernsteiniläiset, s.o. opportu¬ 
nisti Bernsteinin kannattajat. 

Leninin taistelu «ekonomisteja» vastaan oli sen vuoksi samaan 
aikaan taistelua kansainvälistä opportunismia vastaan. 

Pääasiallisen taistelun «ekonomismia» vastaan, proletariaatin 
itsenäisen poliittisen puolueen luomiseksi kävi Leninin järjestämä 
illegaalinen lehti «Iskra» («Kipinä»). 

1900 vuoden alussa Lenin palasi muiden «Taisteluliiton» jäsen¬ 
ten kanssa Siperian karkotukselta Venäjälle. Lenin aikoi perustaa 
suuren yleisvenäläisen illegaalisen marxilaisen lehden. Monet 
Venäjällä jo olemassaolleet pienet marxilaiset kerhot ja järjestöt 
eivät vielä olleet yhteydessä toisiinsa. Tällä hetkellä, jolloin toveri 
Stalinin sanojen mukaan «näpertely ja kerhoilu jäytivät puoluetta 
ylhäältä alas saakka, jolloin aatteellinen rikkinäisyys oli puolueen 
sisäisen elämän luonteenomaisena piirteenä», oli yleisvenäläisen 
illegaalisen lehden perustaminen Venäjän vallankumouksellisten 
marxilaisten perustehtävä. Vain tällainen lehti kykeni yhdistä- 

mään hajallaan olevat marxilaiset järjestöt ja valmistamaan 
todellisen puolueen perustamista. 

Mutta oli mahdotonta perustaa tällaista lehteä tsaarin Venä¬ 
jällä poliisivainojen tähden. Kuukauden tai kahden kuluttua olisi¬ 
vat tsaarin urkkijat päässeet sen jäljille ja tuhonneet sen. Sen- 
vuoksi Lenin päätti julkaista sitä ulkomailla. Siellä painettiin lehti 
hyvin ohuelle ja lujalle paperille ja lähetettiin salaa Venäjälle. 
Joistakin «Iskran» numeroista otettiin jälkipainoksia Venäjällä, 
salaisissa kirjapainoissa Bakussa, Kishinevissä ja Siperiassa. 

Syksyllä vuonna 1900 Vladimir Iljitsh Lenin matkusti ulko¬ 
maille sopimaan «Työn vapautus» ryhmään kuuluvien tovereitten 
kanssa yleisvenäläisen poliittisen lehden julkaisemisesta. Tämän 
ajatuksen Lenin oli karkotuksella ollessaan harkinnut kaikkia 
yksityiskohtia myöten. Matkan varrella karkoitukselta palates¬ 
saan Lenin järjesti tästä kysymyksestä neuvotteluja Ulassa, 
Pihkovassa, Moskovassa ja Pietarissa. Kaikkialla hän sopi tove¬ 
reiden kanssa salakirjaimistosta salaista kirjeenvaihtoa varten, 
osotteista kirjallisuuden lähettämistä varten j.n.e. ja käsitteli hei¬ 
dän kanssaan vastaisen taistelun suunnitelmaa. 

Tsaarin hallitus tunsi, että Lenin on sille mitä vaarallisin vihol¬ 
linen. Tsaarin ohrana, santarmi Zubatov, kirjoitti salaisessa 
kirjeenvaihdossaan, että «Uljanovia (Lenin) suurempaa ei vallan¬ 
kumouksessa nykyään ole ketään», minkä johdosta hän piti tar¬ 
koituksenmukaisena panna toimeen Leninin murhan. 

Ulkomaille tultuaan sopi Lenin «Työn vapautus» ryhmän, s.o. 
Plehanovin, Axelrodin ja V. Zasulitshin kanssa «Iskran» yhtei¬ 
sestä julkaisemisesta. Koko julkaisusuunnitelma oli Leninin laa¬ 
tima alusta loppuun saakka. 

Joulukuussa vuonna 1900 ilmestyi ulkomailla «Iskra» lehden 
ensimmäinen numero. Lehden otsikon alla oli tunnuslause (motto): 
«Kipinästä {uit syttyy». Nämä sanat on otettu dekabristien* vas¬ 
tauksesta runoilija Pushkinille, joka lähetti heille tervehdyksen 
Siperian karkoitusmaille. 

Ja todellakin, Leninin sytyttämästä «Kipinästä» syttyi myö¬ 
hemmin suuren vallankumouksellisen palon liekki, joka poltti 
poroksi aatelistilanherrojen tsaristisen monarkian ja porvariston 
vallan. 


* Dekabristit («joulukuun miehet») — aateliset vallankumoukselliset, jotka 
esiintyivät itsevaltiutta- ja maaorjuutta vastaan joulukuussa v. 1825.— Suoni. 

LYHYT YHTEENVETO 


Marxilainen sosialidemokraattinen työväenpuolue Venäjällä 
syntyi taistelussa ensi sijassa narodnikkilaisuutta vastaan, sen 
virheellisiä ja vallankumouksen asialle vahingollisia katsomuksia 
vastaan. 

Vain nujertamalla aatteellisesti narodnikkien katsomukset 
voitiin raivata maaperä marxilaisen työväenpuolueen luomiselle 
Venäjällä. Ratkaisevan iskun antoi narodnikkilaisuudelle viime 
vuosisadan 80-luvulla Plehanov ja hänen «Työn vapautus» ryh¬ 
mänsä. 

Lenin suoritti 90-luvulla loppuun narodnikkilaisuuden aatteelli¬ 
sen nujertamisen, antoi narodnikkilaisuudelle viimeisen iskun. 

«Työn vapautus» ryhmä, joka perustettiin vuonna 1883, suo¬ 
ritti suuren työn marxilaisuuden levittämisessä Venäjällä, laski 
teoreettisen perustan sosialidemokratialle ja otti ensimmäisen 
askeleen työväenliikettä kohti. 

Kapitalismin kehittyessä Venäjällä kasvoi teollisuusproletariaa¬ 
tin lukumäärä nopeasti. 80-luvun puolivälissä lähti työväenluokka 
järjestetyn taistelun tielle, joukkoesiintymisten tielle järjestettyjen 
lakkojen muodossa. Mutta marxilaiset kerhot ja ryhmät harjoitti¬ 
vat vain propagandaa, eivät ymmärtäneet työväenluokan keskuu¬ 
dessa suoritettavaan joukkoagitatioon siirtymisen tarkoituksen¬ 
mukaisuutta, eivät tämän vuoksi vielä olleet käytännöllisesti 
yhteydessä työväenliikkeeseen eivätkä johtaneet sitä. 

Leninin muodostama Pietarin «Taisteluliitto työväenluokan 
vapauttamiseksi» (vuonna 1895), joka ryhtyi harjoittamaan 
joukkoagitatiota työläisten keskuudessa ja johti joukkolakkoja, 
merkitsi uutta vaihetta — siirtymistä joukkoagitatioon työläisten 
keskuudessa ja marxilaisuuden yhdistämistä työväenliikkeeseen. 
Pietarin «Taisteluliitto työväenluokan vapauttamiseksi» oli ensim¬ 
mäinen vallankumouksellisen proletaarisen puolueen itu Venäjällä. 
Pietarin «Taisteluliiton» jälkeen perustettiin marxilaisten järjes¬ 
töjä kaikkiin tärkeimpiin teollisuuskeskuksiin samoinkuin reuna- 
maihinkin. 

Vuonna 1898 tehtiin ensimmäinen, vaikkakin epäonnistunut 
yritys marxilaisten sosialidemokraattisten järjestöjen yhdistämi¬ 
seksi puolueeksi — pidettiin Venäjän sosialidemokraattisen työ¬ 
väenpuolueen I edustajakokous. Mutta tämä edustajakokous ei 
vielä luonut puoluetta: puolueella ei ollut ohjelmaa eikä sääntöjä, 


29 



ei ollut yhdestä keskuksesta toteutettua johtoa, ei ollut juuri 
minkäänlaista yhteyttä yksityisten marxilaisten kerhojen ja ryh¬ 
mien välillä. 

Yhdistääkseen ja liittääkseen erillään olevat marxilaiset jär¬ 
jestöt yhdeksi puolueeksi Lenin esitti ja toteutti suunnitelman 
vallankumouksellisten marxilaisten ensimmäisen yleisvenäläisen 
lehden, «Iskran», luomiseksi. 

Yhtenäisen poliittisen työväenpuolueen luomisen päävastustajia 
olivat tällä kaudella «ekonomistit». He kielsivät tällaisen puolueen 
välttämättömyyden. He kannattivat yksityisten ryhmien irralli¬ 
suutta ja näpertelyä. Juuri heitä vastaan Lenin ja hänen perusta¬ 
mansa «Iskra» suuntasivatkin iskunsa. 

«Iskran» ensimmäisten numeroiden ilmestyminen (vuosina 
1900—1901) oli siirtymistä uuteen kauteen, jolloin Venäjän 
sosialidemokraattinen työväenpuolue todellisuudessa muodostet¬ 
tiin hajallaan olleista ryhmistä ja opintokerhoista. 




// LUKU 


VENÄJÄN SOSIALIDEMOKRAATTISEN 
TYÖVÄENPUOLUEEN MUODOSTAMINEN. 
BOLSHEVIKKIEN JA MENSHEVIKKIEN 
RYHMÄIN ILMESTYMINEN 
PUOLUEEN SISÄLLE 

( 1901 — 1904 ) 


1. Vallankumouksellisen liikkeen nousu Venäjällä 

vuosina 1901 —1904. 

XIX vuosisadan lopulla Euroopassa puhkesi teollisuuspula. 
Tämä pula valtasi pian Venäjänkin. Pulavuosina 1900—1903 sul¬ 
jettiin lähes 3 tuhatta suurta ja pientä tuotantolaitosta. Kadulle 
heitettiin yli 100 tuhatta työläistä. Työhön jääneiden työläisten 
palkat pienenivät jyrkästi. Kapitalistit ottivat nyt takaisin työläis¬ 
ten sitkeissä taloudellisissa lakoissa aikaisemmin kapitalisteilta 
valtaamat vähäiset myönnytykset. 

Teollisuuspula ja työttömyys eivät pysäyttäneet eivätkä hei¬ 
kentäneet työväenliikettä. Päinvastoin, työläisten taistelu alkoi 
saada yhä vallankumouksellisemman luonteen. Taloudellisista 
lakoista he alkoivat siirtyä poliittisiin lakkoihin. Vihdoin he ryh¬ 
tyvät järjestämään mielenosoituksia, esittävät poliittisia vaati¬ 
muksia demokraattisista vapauksista, esittävät tunnuksen: «alas 
tsaarin itsevaltius». 

Vuonna 1901 muuttui toukokuun ensimmäisen päivän lakko 
Obuhovin sotatarviketehtaalla Pietarissa veriseksi yhteentörmäyk¬ 
seksi työläisten ja sotaväen välillä. Aseistettuja tsaarin sotajouk¬ 
koja vastaan työläisillä ei ollut kuin kiviä ja raudankappaleita. 
Työläisten sitkeä vastarinta murrettiin. Ja sen jälkeen seurasi 
julma kosto: noin 800 työläistä vangittiin, monet heitettiin vanki¬ 
loihin ja karkoitettiin pakkotyöhön. Mutta sankarillinen «Obuho¬ 
vin puolustus» teki suuren vaikutuksen Venäjän työläisiin, nostatti 
myötätunnon aallon työläisten keskuudessa. 

Vuoden 1902 maaliskuussa tapahtuvat Batumin sosialidemo¬ 
kraattisen komitean järjestämät Batumin työläisten suuret lakot 

ja mielenosoitus. Batumin mielenosoitus herätti liikkeelle Taka- 
Kaukaasian työläis- ja talonpoikaisjoukot. 

Samana vuonna 1902 oli Donin Rostovissa suuri lakko. Aluksi 
ryhtyivät lakkoon rautatieläiset, pian heihin yhtyivät monien teh¬ 
taiden työläiset. Lakko sai liikkeelle kaikki työläiset, kaupungin 
ulkopuolella pidettyihin kansankokouksiin osallistui muutamien 
päivien kuluessa lähes 30 tuhatta työläistä. Näissä kokouksissa 
luettiin ääneen sosialidemokraattisia julistuksia ja niissä esiintyi 
puhujia. Poliisi ja kasakat eivät pystyneet hajoittamaan näitä 
monituhantisia työväen kokouksia. Kun poliisi surmasi muutamia 
työläisiä, kokoontui toisena päivänä heidän hautajaisiinsa suun¬ 
naton työväen mielenosoitus. Vasta koottuaan lähikaupungeista 
sotaväkeä tsaarin hallitus kykeni tukahduttamaan lakon. Rosto- 
vin työläisten taistelua johti Venäjän sosialidemokraattisen työ¬ 
väenpuolueen Donin komitea. 

Mutta lakot pääsivät vieläkin suurempaan mittaan vuonna 
1903. Tuona vuonna on etelässä poliittisia joukkolakkoja, jotka 
käsittävät Taka-Kaukaasian (Bakun, Tiflisin, Batumin) ja Ukrai¬ 
nan suurimmat kaupungit (Odessan, Kievin, Jekaterinoslavin). 
Lakot tulevat yhä sitkeämmiksi, järjestyneemmiksi. Toisin kuin 
työväenluokan aikaisemmissa esiintymisissä sosialidemokraattiset 
komiteat alkavat johtaa melkein kaikkialla työläisten poliittista 
taistelua. 

Venäjän työväenluokka oli nousemassa vallankumoukselliseen 
taisteluun tsaarinvaltaa vastaan. 

Työväenliike teki vaikutuksensa talonpoikaistoon. Vuoden 
1902 keväällä ja kesällä Ukrainassa (Poltavan ja Harkovin lää¬ 
neissä) ja Volgan varrella pääsi vauhtiin talonpoikaisliike. Talon¬ 
pojat polttivat tilanherrojen kartanoita, ottivat tilanherrojen 
maan, surmasivat vihaamiaan maapiiripäälliköitä (zemski 
natshalnik*) ja tilanherroja. Kapinaan nousseita talonpoikia vas¬ 
taan lähetettiin sotavoimaa, talonpoikia ammuttiin, heitä vangittiin 
sadoittain, johtajia ja organisaattoreita heitettiin vankiloihin, 
mutta talonpoikien vallankumousliike kasvoi jatkuvasti. 

Työläisten ja talonpoikien vallankumoukselliset esiintymiset 
osoittivat, että Venäjällä on kypsymässä ja lähestymässä vallan¬ 
kumous. 


* Zeinskt natshalnik —aatelinen hallintoherra, joka käytteli poliisi-, oikeus- 
ja hallintovaltaa.— Suoni. 

Työläisten vallankumouksellisen taistelun vaikutuksesta voi¬ 
mistuu ylioppilaidenkin oppositioliike. Vastaukseksi ylioppilaiden 
mielenosoituksiin ja lakkoihin hallitus sulki yliopistot, heitti satoja 
ylioppilaita vankiloihin ja keksi vihdoin sen keinon, että niskoite¬ 
levat ylioppilaat lähetettiin sotaväkeen. Tähän vastaukseksi kaik¬ 
kien korkeimpien oppilaitosten opiskelijat panivat toimeen talvella 
vuonna 1901 —1902 ylioppilaiden yleislakon. Tämä lakko käsitti 
noin 30 tuhatta henkeä. 

Työläisten ja talonpoikien vallankumouksellinen liike ja varsin¬ 
kin vainotoimenpiteet ylioppilaita vastaan saivat liikkeelle myös¬ 
kin liberaaliset porvarit ja liberaaliset tilanherrat, jotka istuivat 
niinsanotuissa zemstvoissa *; saivat heidät kohottamaan äänensä 
«vastalauseeksi» heidän ylioppilaspoikiaan vainoavan tsaarin 
hallituksen «äärimmäisyyksiä» vastaan. 

Zemstvo-liberaalien tukikohtina olivat zemstvohallinnot (zem- 
skie upravy). Zemstvohallinnoiksi nimitettiin paikallisia hallinto¬ 
elimiä, jotka hoitivat maalaisväestöä koskevia, puhtaasti paikalli¬ 
sia asioita (teiden tekoa, sairaaloiden ja koulujen rakentamista). 
Liberaalit tilanherrat esittivät melko huomattavaa osaa zemstvo- 
hallinnoissa. He olivat läheisesti sidotut liberaalisiin porvareihin 
ja melkein sulautuivat näihin, sillä he itse alkoivat siirtyä tiloillaan 
puolittaisesta maaorjataloudesta kapitalistiseen, edullisempaan 
talouteen. Molemmat nämä liberaalien ryhmät olivat tietenkin 
tsaarin hallituksen puolella, mutta ne vastustivat tsarismin 
«äärimmäisyyksiä», peläten juuri näiden «äärimmäisyyksien» voi¬ 
van voimistuttaa vallankumouksellista liikettä. Ne pelkäsivät 
tsarismin «äärimmäisyyksiä», mutta vielä enemmän ne pelkäsivät 
vallankumousta. Pannessaan vastalauseensa tsarismin «äärim¬ 
mäisyyksiä» vastaan, liberaalit pyrkivät kahteen päämäärään: 
ensiksikin «järkiinnyttämään» tsaaria ja toiseksi pukemaan kas¬ 
voilleen tsarismia kohtaan «suuren tyytymättömyyden» naamion, 
hankkimaan kansan luottamuksen, irroittamaan kansan tai osan 
kansaa vallankumouksesta ja siten heikentämään vallankumousta. 

Zemstvo-liberaalinen liike ei tietenkään ollut mikään vaara 
tsarismin olemassaololle, mutta se oli kuitenkin osoituksena siitä, 
että tsarismin «ikuiset» perustukset eivät olleet vallan vankat. 

* 7ems1vot — paikalliset hallintoelimet tsaarin Venäjällä. Zemstvoilla, 
jotka oli perustettu v. 1864, oli hyvin rajoitetut oikeudet. Ne hoitivat ainoas¬ 
taan alkeisopetusta, teiden rakennusta ja väestön sairasapua koskevia kysy¬ 
myksiä. — Suoni. 

Zemstvo-liberaalinen liike johti vuonna 1902 porvarillisen 
«Vapautus» ryhmän perustamiseen, joka muodosti Venäjän tule¬ 
van tärkeimmän porvaripuolueen — kadettipuolueen —ydinjoukon. 

Nähdessään, miten työläisten ja talonpoikien liike tulvehtii 
pitkin maata yhä peloittavampana virtana, tsaarinvalta ryhtyy 
kaikkiin toimenpiteisiin pysähdyttääkseen vallankumouksellisen 
liikkeen. Yhä useammin käytetään työläisten lakkoja ja mielen¬ 
osoituksia vastaan sotavoimaa, kuula ja nagaikka tulevat tsaarin 
hallituksen tavanmukaisiksi vastauksiksi työläisten ja talonpoikien 
esiintymisiin, vankilat ja karkoituspaikat täyttyvät ylenmäärin. 

'Vainotoimenpiteiden lisäämisen ohella tsaarin hallitus koettaa 
ryhtyä muihinkin, «joustavampiin», vainojen luonnetta vailla ole¬ 
viin toimenpiteisiin, johtaakseen työläiset pois vallankumoukselli¬ 
sesta liikkeestä. Tehdään yrityksiä luoda vale-työväenjärjestöjä 
santarmien ja poliisien holhouksen alla. Näitä järjestöjä nimitet¬ 
tiin silloin «poliisisosialismin» järjestöiksi eli zubatovilaisiksi 
järjestöiksi (näitä poliisityöväenjärjestöjä muodostaneen santarmi- 
eversti Zubatovin nimen mukaan). Tsaarin ohrana koetti käty- 
riensä avulla saada työläiset sellaiseen käsitykseen, että tsaarin 
hallitus on muka itse valmis auttamaan työläisiä heidän taloudel¬ 
listen vaatimustensa tyydyttämisessä. «Miksi harjoittaa politiik¬ 
kaa, miksi puuhata vallankumousta, kun itse tsaari on työläisten 
puolella», sanoivat zubatovilaiset työläisille. Zubatovilaiset perus¬ 
tivat muutamissa kaupungeissa järjestöjään. Zubatovilaisten jär¬ 
jestöjen esikuvan mukaan ja samoin tarkoituksin perusti pappi 
Gapon vuonna 1904 järjestön, jonka nimenä oli «Pietarin venä¬ 
läisten tehdastyöläisten yhdistys». 

Mutta tsaarin ohranan yritys alistaa valtaansa työväenliike ei 
onnistunut. Tsaarin hallitus ei pystynyt selviytymään kasvavasta 
työväenliikkeestä moisin keinoin. Työväenluokan kasvava vallan¬ 
kumousliike lakaisi tieltään nämä poliisijärjestöt. 

2. Leninin suunnitelma marxilaisen puolueen rakentamiseksi. 
«Ekonomistien» opportunismi. «Iskran» taistelu Leninin suun¬ 
nitelman puolesta. Leninin kirja «Mitä on tehtävä?». Marxi¬ 
laisen puolueen ideologiset perusteet. 

Huolimatta vuonna 1898 pidetystä Venäjän sosialidemokraat¬ 
tisen puolueen I edustajakokouksesta, joka oli julistanut puolueen 
perustetuksi, ei puoluetta kuitenkaan oltu luotu. Ei ollut puolueen 

ohjelmaa eikä sääntöjä. I edustajakokouksessa valittu puolueen 
Keskuskomitea oli vangittu eikä sitä enää muodostettu uudelleen, 
sillä ei ollut ketään, joka olisi sen muodostanut. Vielä enemmän¬ 
kin: I edustajakokouksen jälkeen puolueen aatteellinen rikkinäi¬ 
syys ja organisatoorinen hajanaisuus lisääntyivät yhä. 

Kun vuodet 1884—1894 olivat narodnikkilaisuudesta saadun 
voiton ja sosialidemokratian aatteellisen valmennuksen aikaa ja 
vuodet 1894—1898 aikaa, jolloin tehtiin yritys, tosin epäonnistu¬ 
nut, sosialidemokraattisen puolueen luomiseksi yksityisistä marxi¬ 
laisista järjestöistä, niin vuoden 1898 jälkeisestä ajasta tuli puo¬ 
lueessa vallinneen aatteellisen ja organisatoorisen sekasorron 
lisääntymisen aika. Marxilaisuuden voitto narodnikkilaisuudesta 
ja työväenluokan vallankumoukselliset esiintymiset, jotka olivat 
osoittaneet marxilaisten olevan oikeassa, voimistuttivat vallan¬ 
kumouksellisen nuorison myötätuntoa marxilaisuutta kohtaan. 
Marxilaisuus tuli muotiin. Tämä johti siihen, että marxilaisiin 
järjestöihin tulvasi joukottain vallankumouksellista intelligentti- 
nuorisoa, joka oli heikkoa teoriassa, kokematonta organisatooris- 
poliittisessa suhteessa ja jolla oli vain sanomalehdistön palstoja 
täyttäneistä «legaalisten marxilaisten» opportunistisista kyhäyk¬ 
sistä ammennettu hämärä, suurimmaksi osaksi väärä käsitys 
marxilaisuudesta. Tämä seikka johti marxilaisten järjestöjen 
teoreettisen ja poliittisen tason alenemiseen, «legaalisten marxi¬ 
laisten» opportunistisen mielialan leviämiseen niissä, aatteellisen 
rikkinäisyyden, poliittisen horjunnan ja organisatoorisen sekasor¬ 
ron lisääntymiseen. 

Työväenliikkeen lisääntyvä nousu ja vallankumouksen ilmeinen 
läheisyys vaativat työväenluokan yhtenäisen, keskitetyn, vallan¬ 
kumousliikettä johtamaan kykenevän puolueen luomista. Mutta 
puolueen paikallisten elinten, paikallisten komiteoiden, ryhmien ja 
kerhojen tila oli niin surkuteltava, niiden organisatoorinen haja¬ 
naisuus ja aatteellinen eripuraisuus niin suuret, että sellaisen 
puolueen muodostamista haittasivat uskomattomat vaikeudet. 

Vaikeudet eivät olleet vain siinä, että puolue oli rakennettava 
tsaarinvallan ankarien vainotoimenpiteiden tulen alaisena, jolloin 
tämän tästä temmattiin järjestöjen riveistä parhaimmat toimi¬ 
henkilöt ja heitettiin karkoituspaikkoihin, vankiloihin, pakkotyö¬ 
hön. Oli vielä sellaisiakin vaikeuksia, että paikallisten komiteoiden 
ja niiden toimihenkilöiden melkoinen osa ei halunnut tietää mis¬ 
tään muusta paitsi omasta paikallisesta, käytännöllisestä pikku- 





työstään, ei ymmärtänyt puolueen organisatorisen ja aatteellisen 
yhtenäisyyden puutteesta johtuvaa vahinkoa, oli tottunut puolueen 
hajanaisuuteen, aatteelliseen sekasortoon puolueessa ja oli sitä 
mieltä, että ilman yhtenäistä, keskitettyä puoluetta voidaan tulla 
toimeen. 

Keskitetyn puolueen luomiseksi oli voitettava tämä paikallisten 
elinten takapajuisuus, kankeus ja ahtaan käytännön rajoittunei¬ 
suus. 

Mutta ei siinä kaikki. Puolueessa oli melko lukuisa ryhmä 
henkilöitä, joilla oli omat äänenkannattajansa, «Rabotshaja Mysl» 
(«Työväen ajatus») Venäjällä ja «Rabotsheje Dielo» («Työväen 
asia») ulkomailla; tämä ryhmä puolusteli teoreettisesti organisa¬ 
torista hajanaisuutta ja aatteellista rikkinäisyyttä puolueessa, 
veisasipa niille usein ylistystäkin ja piti työväenluokan yhtenäisen 
keskitetyn poliittisen puolueen perustamista tarpeettomana ja 
keksittynä tehtävänä. 

Nämä olivat «ekonomisteja» ja heidän kannattajiaan. 

Proletariaatin yhtenäisen poliittisen puolueen luomiseksi oli 
ennen kaikkea nujerrettava «ekonomistit». 

Näiden tehtävien täyttämiseen ja työväenluokan puolueen 
rakentamiseen ryhtyikin Lenin. 

Oli olemassa erilaisia mielipiteitä kysymyksestä, mistä on aloi¬ 
tettava työväenluokan yhtenäisen puolueen rakentaminen. Jotkut 
ajattelivat, että puolueen rakentaminen oli aloitettava kutsumalla 
kokoon puolueen II edustajakokous, joka sitten yhdistäisi paikalli¬ 
set järjestöt ja loisi puolueen. Lenin oli sellaista mielipidettä 
vastaan. Hän oli sitä mieltä, että ennen edustajakokouksen 
koollekutsumista on selvitettävä kysymys puolueen päämääristä 
ja tehtävistä, on tiedettävä, millaisen puolueen haluamme raken¬ 
taa, on tehtävä aatteellisesti rajat selviksi «ekonomistien» kanssa, 
on sanottava puolueelle rehellisesti ja avoimesti, että on olemassa 
kaksi erilaista mielipidettä puolueen päämääristä ja tehtävistä — 
«ekonomistien» mielipide ja vallankumouksellisten sosialidemo¬ 
kraattien mielipide, on harjoitettava laajaa sanomalehtipropa- 
gandaa vallankumouksellisen sosialidemokratian katsomusten 
puolesta, samoin kuin «ekonomistit» harjoittavat sitä omien kat- 
somuksiensa puolesta äänenkannattajissaan, on annettava paikal¬ 
lisille järjestöille mahdollisuus tehdä tietoinen valinta näiden kah¬ 
den virtauksen välillä ja vasta sen jälkeen, kun tämä välttämätön 

ennakkotyö on suoritettu, voidaan kutsua koolle puolueen edus¬ 
tajakokous. 

Lenin sanoi suoraan: 

«Ennen yhtymistä ja yhtymistä varten on välttämätöntä 
tehdä ensin päättävästi ja tarkasti rajat selviksi» (Lenin, 

' Valitut teokset, I osa, sivu 161, suomenkielinen painos). 

Tätä silmällä pitäen oli Lenin sitä mieltä, että työväenluokan 
poliittisen puolueen rakentaminen on aloitettava yleisvenäläisen 
poliittisen taistelulehden perustamisesta, joka harjoittaa propa¬ 
gandaa ja agitatiota vallankumouksellisen sosialidemokratian 
katsomusten puolesta, että sellaisen sanomalehden perustamisen 
täytyy olla puolueen rakentamisen ensimmäisenä askeleena. 

Tunnetussa kirjoituksessaan «Mistä on alettava?» Lenin 
hahmoitteli puolueen konkreettisen rakennussuunnitelman, jota 
on kehitetty sitten hänen kuuluisassa kirjassaan «Mitä on 
tehtävä?». 

«Meidän mielestämme», sanoi Lenin tässä kirjoituksessa, 
«toiminnan lähtökohtana, ensimmäisenä käytännöllisenä 
askeleena haluamamme järjestön* luomiseen, ja vihdoin, 
tärkeimpänä johtolankana, josta pidellen me voisimme järk¬ 
kymättä kehittää, syventää ja laajentaa tätä järjestöä, täytyy 
olla yleisvenäläisen poliittisen sanomalehden perustamisen. 
Ilman sitä on mahdotonta periaatteellisesti vankan ja kaikin¬ 
puolisen propagandan ja agitation järjestelmällinen harjoit¬ 
taminen, joka on yleensä sosialidemokratian vakituinen 
päätehtävä ja erikoisen välttämätön tehtävä nykyhetkellä, 
jolloin mielenkiinto politiikkaan, sosialismin kysymyksiin on 
herännyt mitä laajimmissa väestökerroksissa» (Lenin, 
IV osa, sivu 110). 

Lenin oli sitä mieltä, että sellainen sanomalehti ei ole ainoas¬ 
taan puolueen aatteellisen yhteenliittämisen väline, vaan myös 
paikallisten järjestöjen organisatoorisen puolueeksi yhdistämisen 
väline. Sellaisen lehden asiamiesten ja kirjeenvaihtajien verkosto, 
joka muodostuu paikallisten järjestöjen edustajista, on se runko, 
jonka ympärille puolue kootaan organisatoorisesti. Sillä, sanoi 
Lenin, «sanomalehti ei ole vain kollektiivinen propagandisti ja 
kollektiivinen agitaattori, vaan myöskin kollektiivinen organi¬ 
saattori». 


* Puhe on puolueen luomisesta. — Toim. 

«Tästä asiamiesten verkostosta», sanoi Lenin samassa 
kirjoituksessa, «tulee juuri runko meille tarpeelliselle järjes¬ 
tölle, joka on riittävän suuri käsittämään koko maan; riittä¬ 
vän laaja ja monipuolinen toteuttaakseen tiukan ja yksityis¬ 
kohtaisen työnjaon; riittävän vankka kyetäkseen kaikissa 
olosuhteissa, kaikissa «käänteissä» ja odottamattomissa 
tilanteissa tekemään järkkymättä omaa työtään; riittävän 
joustava osatakseen toisaalta väistää taistelua avoimella 
kentällä vihollisen musertavaa ylivoimaa vastaan, kun vihol¬ 
linen on koonnut yhteen kohtaan kaikki voimat, ja toisaalta 
osatakseen käyttää hyväkseen tämän vihollisen kömpelyyttä 
ja hyökätä sitä vastaan siellä ja silloin, missä kaikkein 
vähimmin odotetaan hyökkäystä» (Lenin, IV osa, sivu 112). 

Sellaisena lehtenä tuli olla «Iskran». 

Ja todellakin, «Iskrasta» tuli juuri sellainen yleisvenäläinen 
poliittinen, puolueen aatteellista ja organisatoorista yhteenliittä¬ 
mistä valmistava lehti. 

Mitä tulee itse puolueen rakenteeseen ja kokoonpanoon, niin 
Lenin oli sitä mieltä, että puolueen täytyy muodostua kahdesta 
osasta: a) vakituisten johtavien työntekijäin ahtaasta piiristä, 
johon pitää kuulua pääasiallisesti ammattivallankumouksellisten, 
s.o. kaikista muista toimista, paitsi puoluetyöstä, vapaiden toimi¬ 
henkilöiden, joilla on välttämätön vähimmäismäärä teoreettisia 
tietoja, poliittista kokemusta, organisatoorisia tottumuksia ja 
taitoa taistella tsaarin poliisia vastaan, taitoa piiloutua poliisilta, 
ja b) periferian (ulkopiirin) puoluejärjestöjen laajasta verkostosta, 
puoluejäsenten monilukuisesta joukosta, joka nauttii satojen 
tuhansien työtätekevien myötätuntoa ja kannatusta. 

«Minä väitän», kirjoitti Lenin, «että (1) ei ainoakaan 
vallankumouksellinen liike voi olla luja ilman kestävää, jät- 
kuvaisuutensa säilyttävää johtajien järjestöä; (2) että mitä 
laajempi on vaistovaraisesti taisteluun mukaan tuleva 
joukko*., sitä pakottavampi on sellaisen järjestön välttämät¬ 
tömyys ja sitä lujemman täytyy tämän järjestön olla... 
(3) että sellaisen järjestön täytyy pääasiallisesti muodostua 
henkilöistä, jotka harjoittavat ammatikseen vallankumouk¬ 
sellista toimintaa; (4) että mitä enemmän me itsevaltiuden 
maassa supistamme sellaisen järjestön jäsenmäärää, niin 
pitkälle, että siihen osallistuvat vain sellaiset jäsenet, jotka 
harjoittavat ammatikseen vallankumouksellista toimintaa ja 

ovat saaneet ammattivalmennuksen taistelutaidossa valtiol¬ 
lista poliisia vastaan, sitä vaikeampi on «saada kiinni» 
sellaista järjestöä, ja — (5) — sitä laajemmaksi tulee sellais¬ 
ten sekä työväenluokasta että muista yhteiskuntaluokista 
peräisin olevien henkilöiden joukko, joille on mahdollista 
osallistua liikkeeseen ja työskennellä siinä aktiivisesti» 

( Lenin , Valitut teokset, 1 osa, sivut 243—244). 

Mitä tulee perustettavan puolueen luonteeseen ja sen asemaan 
työväenluokkaan nähden, mitä tulee puolueen päämääriin ja teh¬ 
täviin, niin Lenin oli sitä mieltä, että puolueen täytyy olla työväen¬ 
luokan etujoukko, että sen täytyy olla työväenliikkeen johtava 
voima, joka yhdistää ja ohjaa proletariaatin luokkataistelua. 
Puolueen lopullinen päämäärä on kapitalismin kukistaminen ja 
sosialismin pystyttäminen. Lähin päämäärä on tsarismin kukista¬ 
minen ja kansanvaltaisen järjestelmän pystyttäminen. Ja koska 
kapitalismin kukistaminen on mahdotonta ilman ennakolta tapah¬ 
tuvaa tsarismin kukistamista, niin puolueen päätehtävänä tällä 
hetkellä on työväenluokan nostattaminen, koko kansan nostatta¬ 
minen taisteluun tsarismia vastaan, vallankumouksellisen kansan¬ 
liikkeen kehittäminen tsarismia vastaan ja tsaarinvallan suista¬ 
minen, koska se on ensimmäinen ja paha este tiellä sosia¬ 
lismiin. 

«Historia on asettanut nyt meille», sanoi Lenin, «lähim¬ 
män tehtävän, joka on kaikkein vallankumouksellisin minkä 
tahansa muun maan proletariaatin kaikista lähimmistä teh¬ 
tävistä. Tämän tehtävän toteuttaminen, ei ainoastaan, 
eurooppalaisen, vaan myöskin (voimme sanoa nyt) aasialai¬ 
sen taantumuksen mahtavimman suojamuurin murskaa¬ 
minen tekisi Venäjän proletariaatista kansainvälisen vallan¬ 
kumouksellisen proletariaatin etujoukon» (sama, sivut 
165—166). 

Ja edelleen: 

«Meidän on muistettava, että taistelu hallitusta vastaan 
yksityisten vaatimusten puolesta ja yksityisten myönnytys¬ 
ten valloittaminen ovat vain pikku kahakoita vihollisen 
kanssa, vain pieniä etuvartiokahakoita, mutta ratkaiseva 
ottelu on vielä edessä. Edessämme on koko mahtavuudes¬ 
saan vihollislinnoitus, josta syydetään meitä vastaan tykin¬ 
kuula- ja kiväärinluotiryöppyjä, jotka vievät riveistämme 
parhaimpia taistelijoitamme. Meidän on valloitettava tämä 

linnoitus, ja me valloitamme sen, jos yhdistämme heräävän 
proletariaatin kaikki voimat venäläisten vallankumouksellis¬ 
ten kaikkien voimien kanssa yhdeksi puolueeksi, johon pyrkii 
kaikki, mikä Venäjällä on elävää ja rehellistä. Ja vasta 
silloin täyttyy venäläisen työläisvallankumouksellisen Pietari 
Aleksejevin ennustus: «kohoaa miljoonaisen työkansan jän¬ 
tevä käsi ja sotilaspistimin suojattu despotismin ies hajoaa 
tomuksi!» (Lenin, IV osa, sivu 59). 

Sellainen oli Leninin suunnitelma työväenluokan puolueen luo¬ 
miseksi itsevaltaisen tsaarin Venäjän oloissa. 

«Ekonomistit» avasivat viivyttelemättä tulen Leninin suunni¬ 
telmaa vastaan. 

«Ekonomistit» väittivät, että yleispoliittinen taistelu tsarismia 
vastaan on kaikkien luokkien asia, ennen kaikkea porvariston 
asia, ja että tämän vuoksi se ei kiinnosta suuresti työväenluokkaa, 
sillä työläisten pääasiallinen mielenkiinto kohdistuu taloudelliseen 
taisteluun tehtaanisäntiä vastaan työpalkan korottamiseksi, työ¬ 
ehtojen parantamiseksi j.n.e. Siksi sosialidemokraatit eivät saa 
asettaa lähimmäksi päätehtäväkseen poliittista taistelua tsarismia 
vastaan eivätkä tsaarinvallan kukistamista, vaan «työläisten 
taloudellisen taistelun järjestämisen tehtaanisäntiä ja hallitusta 
vastaan»; taloudellisella taistelulla hallitusta vastaan tarkoitettiin 
taistelua tehdaslainsäädännön parantamiseksi. «Ekonomistit» 
vakuuttivat, että sillä tavalla voisi «itse taloudellinen taistelukin 
saada poliittisen luonteen». 

«Ekonomistit» eivät enää muodollisesti uskaltaneet vastustaa 
poliittisen puolueen välttämättömyyttä työväenluokalle. Mutta he 
olivat sitä mieltä, että puolueen ei ole oltava työväenliikkeen joh¬ 
tavana voimana, ettei sen ole sekaannuttava työväenluokan vais- 
tovaraiseen liikkeeseen, saati sitten johdettava sitä, vaan seurat¬ 
tava sen jäljessä, tutkittava sitä ja otettava siitä oppia. 

«Ekonomistit» väittivät edelleen, että tietoisen aineksen mer¬ 
kitys työväenliikkeessä, sosialistisen tietoisuuden, sosialistisen teo¬ 
rian järjestävä ja suuntaava voima on mitätön tahi melkein mitä¬ 
tön ja että sosialidemokratian ei ole kohotettava työläisiä sosialis¬ 
tisen tietoisuuden tasolle, vaan päinvastoin sen itsensä on 
mukaannuttava ja laskeuduttava työväenluokan keskinkertaisten 
tahi vieläkin takapajuisimpien kerrosten tasolle, että sosialide¬ 
mokratian ei ole juurrutettava työväenluokkaan sosialistista 
tietoisuutta, vaan sen on odotettava, kunnes työväenluokan vaisto- 

varainen liike itse omin voimin muokkaa sosialistisen tietoi¬ 
suuden. 

Mitä tulee Leninin organisatiosuunnitelmaan puolueen raken¬ 
tamiseksi, niin he pitivät sitä jonkinlaisena väkivaltana vaisto- 
varaista liikettä kohtaan. 

Lenin kävi «Iskran» palstoilla ja erikoisesti kuuluisassa kirjas¬ 
saan «Mitä on tehtävä?» tämän «ekonomistien» opportunistisen 
filosofian kimppuun jättämättä siitä kiveä kiven päälle. 

1) Lenin osoitti, että työväenluokan johtaminen pois yleispoliit¬ 
tisesta taistelusta tsarismia vastaan ja sen tehtävien rajoittaminen 
taloudelliseen taisteluun tehtaanisännistöä ja hallitusta vastaan* 
kajoamatta enempää tehtaanisäntiin kuin hallitukseenkaan, mer¬ 
kitsee työläisten tuomitsemista ikuiseen orjuuteen. Työläisten 
taloudellinen taistelu tehtaanisäntiä ja hallitusta vastaan on trade- 
unionistista taistelua parempien ehtojen puolesta työvoiman 
myynnissä kapitalisteille, mutta työläiset eivät halua taistella vain 
parempien ehtojen puolesta myydessään työvoimaansa kapitalis¬ 
teille, vaan myöskin tuhotakseen itse kapitalistisen järjestelmän, 
joka pakottaa heidät myymään työvoimansa kapitalisteille ja 
olemaan riistettävinä. Mutta työläiset eivät voi lähteä taisteluun 
kapitalismia vastaan, he eivät voi aloittaa taistelua sosialismin 
puolesta niin kauan kuin työväenliikkeen tiellä on tsaarinvalta* 
kapitalismin kahlekoira. Sen tähden puolueen ja työväenluokan 
lähin tehtävä on tsaarinvallan korjaaminen pois tieltä ja siten 
samalla tien avaaminen sosialismiin. 

2) Lenin osoitti, että työväenliikkeen vaistovaraisen prosessin 
ylistely ja puolueen johtotehtävän kieltäminen ja sen tehtävän 
supistaminen tapahtumien kirjaajan tehtäväksi merkitsee samaa 
kuin saarnata «perässälaahustamisen» politiikkaa, saarnata puo¬ 
lueen muuttumista vaistovaraisen prosessin Iaahustimeksi, liik¬ 
keen passiiviseksi voimaksi, joka kykenee vain tarkkailemaan 
vaistovaraista prosessia ja antaa asiain mennä menojaan. Sel¬ 
lainen saarnailu merkitsee pyrkimystä puolueen tuhoamiseen, se 
merkitsee työväenluokan jättämistä ilman puoluetta, työväen¬ 
luokan jättämistä aseettomaksi. Mutta työväenluokan aseetto¬ 
maksi jättäminen silloin, kun työväenluokan edessä ovat sellaiset 
viholliset kuin kaikin taisteluvälinein aseistettu tsaarinvalta ja 
nykyaikaisesti järjestäytynyt porvaristo, jolla on oma puolueensa, 
joka johtaa sen taistelua työväenluokkaa vastaan, merkitsee 
työväenluokan pettämistä. 




3) Lenin osoitti, että työväenliikkeen vaistovaraisuuden edessä 
^kumartaminen ja tietoisuuden merkityksen väheksyminen, sosia¬ 
listisen tietoisuuden, sosialistisen teorian merkityksen väheksy¬ 
minen, merkitsee ensiksikin työläisten pilkkaamista, jotka pyrki¬ 
vät tietoisuuteen kuten valoon, toiseksi teorian arvon polkemista 
puolueen silmissä, toisin sanoen sen aseen arvon polkemista, 
jonka avulla puolue tietoaa nykyisyyden ja näkee ennakolta tule¬ 
vaisuuden, sekä kolmanneksi — täydellistä ja lopullista opportu¬ 
nismin suohon vajoamista. 

«Ilman vallankumouksellista teoriaa», sanoi Lenin, «ei 
voi olla vallankumouksellista liikettäkään... Eturivin taiste¬ 
lijan osan voi suorittaa vain puolue, jolla on johtonaan edis¬ 
tynein teoria» (Lenin, Valitut teokset, I osa, sivut 163—164). 

4) Lenin osoitti, että «ekonomistit» pettävät työväenluokkaa 
väittäessään, että sosialistinen ideologia voi syntyä työväenluokan 
vaistovaraisesta liikkeestä, sillä itse asiassa sosialistinen ideologia 
ei synny vaistovaraisesta liikkeestä, vaan tieteestä. Kieltäessään, 
että sosialistisen tietoisuuden vieminen työväenluokkaan on vält¬ 
tämätöntä, «ekonomistit» raivaavat juuri siten tietä porvarilliselle 
ideologialle, helpottavat porvarillisen ideologian viemistä, juurrut¬ 
tamista työväenluokkaan, yrittävät siis haudata työväenliikkeen 
ja sosialismin yhdistämisajatuksen, auttavat porvaristoa. 

«Kaikenlainen työväenliikkeen vaistovaraisuuden kumar¬ 
telu», sanoi Lenin, «kaikenlainen «tietoisen aineksen» 
merkityksen, sosialidemokratian merkityksen väheksyminen 
merkitsee samalla — täysin riippumatta siitä , toivcoko 
väheksyvä sitä tahi ei, — porvarillisen ideologian vaikutuksen 
voimistutiamista työ löisi im (sama, sivu 174). 

' Ja edelleen: 

«Kysymys voidaan asettaa vain näin: joko porvarillinen 
tahi sosialistinen ideologia. Keskitietä tässä ei ole... Siksi 
sosialistisen ideologian kaikenlainen väheksyminen, kaiken - 
lainen loittoneminen siitä merkitsee samalla porvarillisen 
ideologian voimistuttamista» (sama, sivu 175). 

5) Tehdessään yhteenvedon kaikista näistä «ekonomistien» 
virheistä Lenin tuli siihen johtopäätökseen, etteivät «ekonomistit» 
halua sellaisen yhteiskunnallisen vallankumouksen puoluetta, joka 
vapauttaa työväenluokan kapitalismista, vaan he haluavat sellais¬ 
ten «yhteiskunnallisten reformien» puolueen, jotka edellyttävät 
kapitalismin herruuden säilymistä, ja että «ekonomistit» ovat 





tämän vuoksi reformisteja, jotka kavaltavat proletariaatin 
elinedut. 

6) Lenin osoitti lopuksi, että «ekonomismi» ei ole satunnainen 
ilmiö Venäjällä, että «ekonomistit» ovat väkeä, joka välittää por¬ 
varillista vaikutusta työväenluokkaan, että heillä on liittolaisia 
länsieurooppalaisissa sosialidemokraattisissa puolueissa revisio¬ 
nistien, opportunisti Bernsteinin kannattajien hahmossa. Lännessä 
sosialidemokratian keskuudessa alkoi yhä enemmän lujittua 
opportunistinen virtaus, joka esiintyi Marxin suhteen «arvostelun 
vapauden» lipun alla, vaatien Marxin opin «revisiota» eli tarkis¬ 
tusta (siitä nimi «revisionismi»), vaatien luopumista vallanku¬ 
mouksesta, sosialismista ja proletariaatin diktatuurista. Lenin 
osoitti, että samanlaista vallankumouksellisesta taistelusta, sosia¬ 
lismista ja proletariaatin diktatuurista luopumisen linjaa noudat¬ 
tivat venäläiset «ekonomistit». 

Sellaiset ovat Leninin kirjassa «Mitä on tehtävä?» kehitetyt 
teoreettiset pääkohdat. 

«Mitä on tehtävä?» teoksen leviäminen johti siihen, että vuo¬ 
den kuluttua sen ilmestymisestä (se julkaistiin maaliskuussa 
vuonna 1902), Venäjän sosialidemokraattisen puolueen II edus¬ 
tajakokoukseen mennessä, oli «ekonomismin» aatteellisista asen¬ 
teista jäänyt jäljelle vain epämiellyttävä muisto ja puoluetyön- 
tekijäin enemmistö alkoi pitää «ekonomistin» nimitystä louk¬ 
kauksena. 

Se oli «ekonomismin» täydellinen aatteellinen tuho, oppor¬ 
tunismin, perässälaahaamisen ja vaistovaraisuuden ideologian 
tuho. 

Mutta tähän ei rajoitu Leninin «Mitä on tehtävä?» teoksen 
merkitys. 

«Mitä on tehtävä?» teoksen historiallinen merkitys on siinä, 
että Lenin tässä kuuluisassa kirjassaan: 

1) Ensimmäisenä marxilaisen ajattelun historiassa paljasti 
juurtajaksain opportunismin aatteelliset lähteet osoittaen, että 
niitä ovat ennen kaikkea työväenliikkeen vaistovaraisuuden 
kumartaminen ja sosialistisen tietoisuuden merkityksen alenta¬ 
minen työväenliikkeessä; 

2) Kohotti arvoonsa teorian, tietoisuuden, puolueen merkityk¬ 
sen vaistovaraisen työväenliikkeen vallankumouksellistuttavana ja 
johtavana voimana; 

3) Perusteli loistavasti sen marxilaisuuden perusajatuksen, 
joka kuuluu, että marxilainen puolue on työväenliikkeen ja sosia¬ 
lismin yhdistämistä; 

4) Suoritti marxilaisen puolueen ideologisten perusteiden 
nerokkaan muokkauksen. 

«Mitä on tehtävä?» teoksessa kehitetyt teoreettiset pääajatuk¬ 
set olivat sitten bolshevikkipuolueen ideologian perustana. 

«Iskra», jolla oli sellainen teoreettinen rikkaus, voi kehittää ja 
todella kehittikin laajan kamppailun Leninin laatiman suunnitel¬ 
man puolesta puolueen rakentamiseksi, puolueen voimien kokoa¬ 
misen, puolueen II edustajakokouksen, vallankumouksellisen sosia¬ 
lidemokratian puolesta, «ekonomisteja» vastaan, kaikkia ja kai¬ 
kenlaisia opportunisteja, revisionisteja vastaan. 

«Iskran» tärkeimpiä töitä oli puolueen ohjelmaluonnoksen 
laatiminen. Työväenpuolueen ohjelma on, kuten tunnettua, työ¬ 
väenluokan taistelun päämäärien ja tehtävien lyhyt tieteellisesti 
perusteltu esitys. Ohjelma määrittelee niin proletariaatin vallan¬ 
kumouksellisen liikkeen lopullisen päämäärän kuin myöskin ne 
vaatimukset, joiden puolesta puolue taistelee tiellä lopullista pää¬ 
määrää kohti. Sen vuoksi ohjelmaluonnoksen laatimisella oli 
pakostakin ensiluokkainen merkitys. 

Ohjelmaluonnoksen laatimisen aikana syntyi «Iskran» toimi¬ 
tuksessa vakavia erimielisyyksiä Leninin ja Plehanovin sekä 
myöskin muiden toimituksen jäsenten välillä. Nämä erimielisyydet 
ja väittelyt olivat vähällä johtaa Leninin ja Plehanovin välien täy¬ 
delliseen rikkoutumiseen. Mutta välien rikkoutuminen ei tapah¬ 
tunut vielä silloin. Lenin sai aikaan sen, että ohjelmaluonnok¬ 
seen otettiin tärkein, proletariaatin diktatuuria koskeva kohta 
ja osoitettiin selvästi työväenluokan johtotehtävä vallankumouk¬ 
sessa. 

Leninin työtä on puolueen ohjelmassa myöskin kokonaan 
tämän ohjelman agraarikysymystä koskeva osa. Lenin oli jo sil¬ 
loin maan kansallistuttamisen kannalla, mutta taistelun ensi vai¬ 
heessa hän piti välttämättömänä vaatimuksen esittämistä «otrez- 
kien», s.o. niiden maiden, jotka tilanherrat olivat «vapauttamisen» 
aikana lohkaisseet pois talonpoikien maista, talonpojille palautta¬ 
misesta. Maan kansallistuttamista vastaan esiintyi Plehanov. 

Leninin väittelyt Plehanovin kanssa puolueen ohjelmasta mää¬ 
rittelivät osittain vastaiset erimielisyydet bolshevikkien ja men- 
shevikkien välillä. 

3. Venäjän sosialidemokraattisen työväenpuolueen II edustaja¬ 
kokous. Ohjelman ja sääntöjen hyväksyminen ja yhtenäisen 
puolueen luominen. Erimielisyydet edustajakokouksessa ja 
kahden virtauksen, bolshevistisen ja menshevistisen, ilmesty¬ 
minen puolueeseen. 

Leniniläisten periaatteiden voitto ja «Iskran» menestyksellinen 
taistelu Leninin organisatiosuunnitelman puolesta valmistivat siis 
kaikki perusehdot, jotka olivat välttämättömiä puolueen luomi¬ 
seksi eli, kuten silloin sanottiin, todellisen puolueen luomiseksi. 
Iskralainen suunta oli voittanut sosialidemokraattisten järjestö¬ 
jen keskuudessa Venäjällä. Nyt voitiin kutsua koolle puolueen 
II edustajakokous. 

Heinäkuun 17 (30) päivänä vuonna 1903 avattiin Venäjän 
sosialidemokraattisen työväenpuolueen II edustajakokous. Edus¬ 
tajakokous kokoontui ulkomailla salaa. Alussa sen istunnot 
pidettiin Brysselissä. Mutta sitten Belgian poliisi kehotti edustaja¬ 
kokouksen edustajia lähtemään Belgiasta. Silloin edustajakokous 
muutti Lontooseen. 

Edustajakokoukseen oli saapunut kaikkiaan 43 edustajaa 
26 järjestöstä. Jokaisella komitealla oli oikeus lähettää edustaja¬ 
kokoukseen 2 edustajaa, mutta muutamat lähettivät vain yhden. 
Siten 43 edustajalla oli 51 ratkaisevaa ääntä. 

Edustajakokouksen päätehtävä oli «loddliscn puolueen luomi¬ 
nen niillä periaatteellisilla ja organisatorisilla perusteilla, jotka 
«Iskra» oli esittänyt ja laatinut» {Lenin, Valitut teokset, I osa, 
sivu 305), 

Edustajakokouksen kokoonpano ei ollut yhtenäinen. Edustaja¬ 
kokouksessa eivät julkiset «ekonomistit» olleet edustettuina heitä 
kohdanneen tappion vuoksi. Mutta tällä aikaa he olivat muutta¬ 
neet muotoaan niin ovelasti, että heidän onnistui saada kokouk¬ 
seen muutamia edustajiaan. Sitäpaitsi Bundin edustajat erosivat 
«ekonomisteista» vain sanoissa, mutta tosiasiassa he olivat 
«ekonomistien» kannalla. 

Siten kokouksessa ei ollut läsnä ainoastaan «Iskran» kannat¬ 
tajia, vaan sen vastustajiakin. «Iskran» kannattajia oli 33, siis 
enemmistö. Mutta eivät kaikki iskralaisiin lukeutuneet olleet 
todella iskralaisia, leniniläisiä. Edustajat jakautuivat muutamiin 
ryhmittymiin. Leninin kannattajilla eli lujilla iskralaisilla oli 
24 ääntä, 9 iskralaista seurasi Martovia. Nämä olivat horjuvia 

iskralaisia. Osa edustajista horjui «Iskran» ja sen vastustajien 
välillä; sellaisilla laskettiin edustajakokouksessa olleen 10 ääntä. 
Se oli keskusta. «Iskran» avoimilla vastustajilla oli 8 ääntä 
(3 «ekonomistia» ja 5 bundilaista). Iskralaisten hajoaminen oli 
riittävä antamaan «Iskran» vihollisille yliotteen. 

Tästä näkyy, miten monimutkainen tilanne oli edustajakokouk¬ 
sessa. Lenin teki suuria ponnistuksia turvatakseen «Iskran» voi¬ 
ton edustajakokouksessa. 

Tärkeimpänä asiana edustajakokouksessa oli puolueen ohjel¬ 
man hyväksyminen. Pääkysymys, joka herätti edustajakokouksen 
opportunistisen osan vastaväitteitä ohjelmaa käsiteltäessä, oli 
kysymys proletariaatin diktatuurista. Opportunistit eivät olleet 
yksimielisiä edustajakokouksen vallankumouksellisen osan kanssa 
monista muistakaan ohjelmakysymyksistä. Mutta he päättivät 
ryhtyä taisteluun pääasiallisesti proletariaatin diktatuuria koske¬ 
vasta kysymyksestä vedoten siihen, että useilla ulkomaiden 
sosialidemokraattisilla puolueilla ei ollut ohjelmassaan kohtaa 
proletariaatin diktatuurista ja että sen vuoksi voitaisiin olla 
sitä ottamatta Venäjänkään sosialidemokraattisen puolueen 
ohjelmaan. 

Opportunistit vastustivat myöskin talonpoikaiskysymystä 
koskevien vaatimusten ottamista puolueen ohjelmaan. Tämä 
väki ei halunnut vallankumousta, sen vuoksi se vieroksui työ¬ 
väenluokan liittolaista, talonpoikaistoa, suhtautui siihen viha¬ 
mielisesti. 

Bundilaiset ja puolalaiset sosialidemokraatit vastustivat kansa¬ 
kuntien itsemääräämisoikeutta. Lenin on aina opettanut, että 
työväenluokan velvollisuus on taistella kansallista sortoa vastaan. 
Tämän ohjelmavaatimuksen vastustaminen oli samaa kuin 
ehdotus luopua proletaarisesta internationalismista, tulla kansalli¬ 
sen sorron auttajaksi. 

Lenin antoi kaikille näille vastaväitteille musertavan iskun. 

Edustajakokous hyväksyi «Iskran» ehdottaman ohjelman. 

Tässä ohjelmassa oli kaksi osaa — maksimiohjelma (enim- 
mäisohjelma) ja minimiohjelma (vähimmäisohjelma). Maksimi- 
ohjelmassa puhuttiin työväenluokan puolueen päätehtävästä — 
sosialistisesta vallankumouksesta, kapitalistien vallan kukistami¬ 
sesta, proletariaatin diktatuurin pystyttämisestä. Minimiohjel- 
massa puhuttiin jo ennen kapitalistisen järjestelmän kukistamista, 
ennen proletariaatin diktatuurin pystyttämistä suoritettavista 

puolueen lähimmistä tehtävistä: tsaarin itsevaltiuden kukistami¬ 
sesta, demokraattisen tasavallan pystyttämisestä, 8-tuntisen työ¬ 
päivän käytäntöönottamisesta työläisille, maaorjuuden kaikkien 
jätteiden hävittämisestä maaseudulla, tilanherrojen talonpojilta 
riistämien maiden («otrezki») talonpojille palauttamisesta. 

Myöhemmin bolshevikit asettivat «otrezkien» palauttamisvaa¬ 
timuksen tilalle vaatimuksen kaiken tilanherrojen maan pakko- 
luovutuksesta. 

II edustajakokouksessa hyväksytty ohjelma oli työväenluokan 
puolueen vallankumouksellinen ohjelma. 

Se oli voimassa puolueen VIII edustajakokoukseen asti, jolloin 
puolueemme hyväksyi proletaarisen vallankumouksen voiton jäl¬ 
keen uuden ohjelman. 

Hyväksyttyään ohjelman puolueen II edustajakokous siirtyi 
käsittelemään puolueen sääntöjen luonnosta. Hyväksyttyään 
ohjelman ja luotuaan perusteet puolueen aatteelliselle yhdistämi¬ 
selle oli edustajakokouksen hyväksyttävä myöskin puolueen 
säännöt tehdäkseen lopun näpertelystä ja kerhoilusta, organi¬ 
satorisesta pirstoutuneisuudesta ja lujan kurin puuttumisesta 
puolueessa. 

Mutta vaikka ohjelman hyväksyminen tapahtui verraten suju¬ 
vasti, niin kysymys puolueen säännöistä herätti edustajakokouk¬ 
sessa ankaria väittelyitä. Kaikkein jyrkimmät erimielisyydet puh¬ 
kesivat sääntöjen ensimmäisen pykälän sanamuodosta, puolueen 
jäsenyydestä. Kuka voi olla puolueen jäsen, millaisen on oltava 
puolueen kokoonpanon, millaisen on puolueen oltava organisato¬ 
risessa suhteessa — järjestetty kokonaisuus vaiko jotakin epä¬ 
määräistä— sellaisia olivat sääntöjen ensimmäisen pykälän 
yhteydessä syntyneet kysymykset. Kaksi sanamuotoa oli vastak¬ 
kain: Leninin sanamuoto, jota kannattivat Plehanov ja lujat 
iskralaiset, ja Martovin sanamuoto, jota kannattivat Axelrod, 
Zasulitsh, horjuvat iskralaiset, Trotski ja edustajakokouksen 
koko avoimesti opportunistinen osa. 

Leninin sanamuodon mukaan puolueen jäsenenä voi olla 
jokainen, joka tunnustaa puolueen ohjelman, kannattaa puoluetta 
aineellisesti ja on jonkun sen järjestön jäsen. Martovin sana¬ 
muoto sitävastoin, pitäen puolueen ohjelman tunnustamista ja 
puolueen aineellista kannattamista puolueen jäsenyyden välttä¬ 
mättöminä ehtoina, ei kuitenkaan pitänyt osallistumista puolueen 
johonkin järjestöön puolueen jäsenyyden ehtona, ollen sitä mieltä, 

«että puolueen jäsen voi olla olemattakin jossakin puoluejärjes- 
‘tössä jäsenenä. 

Lenin piti puoluetta järjestettynä joukko-osastona, jonka 
jäsenet eivät itse ota itseään puolueeseen, vaan jotka hyväksyy 
puolueeseen joku sen järjestöistä ja jotka alistuvat niin muodoin 
•puoluekuriin, kun taas Martov piti puoluetta jonakin organisato¬ 
risesti epämääräisenä, jonka jäsenet itse lukeutuvat puolueeseen 
»eivätkä niin muodoin ole velvollisia alistumaan puoluekuriin, kun 
he eivät kuulu mihinkään puoluejärjestöön. 

Siten Martovin sanamuoto, päinvastoin kuin Leninin sana¬ 
nmuoto, avasi puolueen ovet selälleen horjuville epäproletaarisille 
^aineksille. Porvarillis-demokraattisen vallankumouksen kynnyk¬ 
sellä oli porvarillisen intelligenssin keskuudessa sellaista väkeä, 
joka oli tilapäisesti myötätuntoista vallankumoukselle. Se saattoi 
silloin tällöin suorittaa pientä palvelustakin puolueelle. Mutta tämä 
väki ei olisi liittynyt järjestöön, alistunut puoluekuriin, täyttänyt 
puoluetehtäviä, ei olisi pannut itseään alttiiksi vaaroille, mitkä 
siihen liittyivät. Ja sellaista väkeä Martov ja muut menshevikit 
-ehdottivat pidettäväksi puolueen jäseninä, ehdottivat sille oikeu¬ 
den ja mahdollisuuden antamista puolueasioihin vaikuttamiseen. 
He ehdottivat myöskin annettavaksi jokaiselle lakkolaiselle oikeu¬ 
den «lukeutua» puolueen jäseneksi, vaikka lakkoihin osallistui 
myöskin ei-sosialisteja, anarkisteja ja eserriä. 

Kävi niin, että täysin yhtenäisen ja eheän, selväpiirteisesti jär¬ 
jestetyn taistelupuolueen asemesta, jonka puolesta Lenin ja lenini¬ 
läiset taistelivat edustajakokouksessa, martovilaiset halusivat 
saada kirjavan ja löyhän, epämääräisen puolueen, joka ei olisi 
voinut olla taistelupuolue jo senkään vuoksi, että se olisi ollut 
monenkirjava eikä sillä olisi ollut lujaa kuria. 

Horjuvien iskralaisten eroaminen lujista iskralaisista, heidän 
liittonsa keskustan kanssa ja avointen opportunistien yhtyminen 
heihin antoi Martoville yliotteen tässä kysymyksessä. 28 äänen 
enemmistöllä 22 vastaan yhden pidättäytyessä edustajakokous 
hyväksyi sääntöjen ensimmäisen pykälän Martovin esittämässä 
muodossa. 

Sääntöjen ensimmäisen pykälän johdosta tapahtuneen iskra¬ 
laisten hajoamisen jälkeen kärjistyi taistelu edustajakokouksessa 
yhä enemmän. Tultiin edustajakokouksen loppupuolelle, puolueen 
johtavien elinten, puolueen pää-äänenkannattajan («Iskran») 
'toimituksen ja Keskuskomitean vaaleihin. Ennenkuin edustaja- 

kokous kuitenkaan siirtyi vaaleihin, sattui eräitä tapauksia, jotka 
muuttivat voimasuhteen edustajakokouksessa. 

Puolueen sääntöjen yhteydessä edustajakokouksen täytyi käsi¬ 
tellä Bundin asiaa.- Bund tavoitteli erikoisasemaa puolueessa. Se 
vaati, että se tunnustettaisiin juutalaisten työläisten ainoaksi 
edustajaksi Venäjällä. Suostuminen tähän Bundin vaatimukseen 
olisi merkinnyt työläisten jakamista puoluejärjestöissä kansallisen 
tuntomerkin mukaan, luopumista työväenluokan yhtenäisistä 
alueellisista luokkajärjestöistä. Edustajakokous hylkäsi Bundin 
organisatorisen natsionalismin. Silloin bundilaiset lähtivät pois 
edustajakokouksesta. Myöskin kaksi «ekonomistia» lähti pois 
edustajakokouksesta, kun kokous kieltäytyi tunnustamasta heidän 
ulkomaista liittoaan puolueen edustajaksi ulkomailla. 

Seitsemän opportunistin poismeno edustajakokouksesta muutti 
voimasuhteen leniniläisten eduksi. 

Kysymys puolueen keskuselinten kokoonpanosta oli alusta 
alkaen Leninin huomion keskeisenä kohteena. Lenin piti vält¬ 
tämättömänä saada Keskuskomiteaan lujia ja johdonmukaisia 
vallankumouksellisia. Martovilaiset koettivat saada ylivaltaa 
Keskuskomiteassa horjuville, opportunistisille aineksille. Edustaja¬ 
kokouksen enemmistö seurasi tässä kysymyksessä Leniniä. 
Keskuskomiteaan valittiin Leninin kannattajia. 

Leninin ehdotuksesta «Iskran» toimitukseen valittiin Lenin, 
Plehanov ja Martov. Martov vaati edustajakokouksessa, että 
«Iskran» toimituskuntaan valittaisiin kaikki kuusi vanhaa 
«Iskran» toimittajaa, joiden enemmistö oli Martovin kannattajia. 
Edustajakokouksen enemmistö hylkäsi tämän ehdotuksen. Valit¬ 
tiin Leninin ehdottama kolmikko. Silloin Martov selitti, että hän 
ei mene pää-äänenkannattajan toimitukseen. 

Sillä tavoin edustajakokous äänestyksellään puolueen keskus¬ 
laitoksia koskevasta kysymyksestä vahvisti Martovin kannatta¬ 
jien tappion ja Leninin kannattajien voiton. 

Tästä hetkestä lähtien alettiin edustajakokouksessa suorite¬ 
tuissa vaaleissa ääntenenemmistön saaneita Leninin kannattajia 
nimittää bolshevikeiksi (enemmistöläisiksi), kun taas vähemmis¬ 
töön jääneitä Leninin vastustajia alettiin nimittää menshevikeiksi 
(vähemmistöläisiksi). 

Yhteenvetona II edustajakokouksen työstä voidaan tehdä seu- 
raavat johtopäätökset: 

1) Edustajakokous lujitti marxilaisuuden voiton «ekonomis- 
mista», avoimesta opportunismista; 

2) Edustajakokous hyväksyi ohjelman ja säännöt, loi sosiali¬ 
demokraattisen puolueen ja rakensi siten yhtenäisen puolueen 
puitteet; 

3) Edustajakokous toi ilmi vakavia organisatorisia erimieli¬ 
syyksiä, jotka jakoivat puolueen kahteen osaan, bolshevikkeihin 
ja menshevikkeihin, joista ensinmainilut puolustavat vallanku¬ 
mouksellisen sosialidemokratian organisatorisia periaatteita, 
mutta viimemainitut vaipuvat organisatoorisen löyhyyden, oppor¬ 
tunismin suohon; 

4) Edustajakokous osoitti, että vanhojen, puolueen jo muser¬ 
tamien opportunistien tilalle, «ekonomistien» tilalle, puolueessa 
alkavat tulla uudet opportunistit, menshevikit; 

5) Edustajakokous ei ollut tilanteen tasolla organisatoristen 
kysymysten alalla, se horjui, antoi toisinaan yliotteenkin men- 
shevikeille, ja vaikka se lopuksi kohentautuikin, niin ei se kuiten¬ 
kaan osannut paljastaa menshevikkien. opportunismia organisa¬ 
torisissa kysymyksissä ja eristää heitä puolueessa, eipä edes 
osannut asettaa puolueelle sellaista tehtävääkään. 

Tuo viimemainittu seikka oli yhtenä pääsyynä siihen, että tais¬ 
telu bolshevikkien ja menshevikkien välillä ei laimennut edustaja¬ 
kokouksen jälkeen, vaan päinvastoin kärjistyi vieläkin enemmän. 

4. Menshevikkijohtajien hajoitustolminta ja taistelun kärjistymi¬ 
nen puolueen sisällä II edustajakokouksen jälkeen. Menshe¬ 
vikkien opportunismi. Leninin kirja «Askel eteenpäin, kaks! 
askelta taaksepäin». Marxilaisen puolueen organisatoriset 
perusteet. 

II edustajakokouksen jälkeen taistelu puolueen sisällä kärjistyi 
yhä enemmän. Menshevikit pyrkivät kaikin voimin tekemään 
mitättömiksi puolueen II edustajakokouksen päätökset ja anasta¬ 
maan puolueen keskukset. Menshevikit vaativat edustajiaan liitet¬ 
täviksi «Iskran» toimitukseen ja Keskuskomiteaan siinä määrin, 
että heillä olisi enemmistö toimituksessa ja sama määrä 
menshevikkejä kuin bolshevikkejakin Keskuskomiteassa. Katsoen 
siihen, että tämä oli ristiriidassa II edustajakokouksen suoranais¬ 
ten päätösten kanssa, bolshevikit hylkäsivät menshevikkien vaati¬ 
muksen. Silloin menshevikit perustivat puolueelta salaa puolue- 


50 





vastaisen ryhmäjärjestönsä, jonka johdossa olivat Martov, 
Trotski ja Axelrod, ja kuten Martov kirjoitti, «nostivat kapinan 
leninismiä vastaan». Taistelukeinoksi puoluetta vastaan he valit¬ 
sivat «koko puoluetyön sekasortoon saattamisen, asiain tärvele- 
misen, kaikkinaisen jarruttamisen» (Leninin sanat). He kaivau¬ 
tuivat venäläisten sosialidemokraattien «Ulkomaan Liittoon», 
josta 9 1 10 muodostivat Venäjällä tehtävästä työstä irrallaan olevat 
intelligentti-emigrantit, ja alkoivat sieltä tulittaa puoluetta, 
Leniniä ja leniniläisiä. 

Menshevikkejä auttoi suuresti Plehanov. II edustajakokouk¬ 
sessa Plehanov oli esiintynyt yhdessä Leninin kanssa. Mutta 
II edustajakokouksen jälkeen Plehanov antoi menshevikkien peläs¬ 
tyttää itsensä hajotusuhkalla. Hän päätti hinnalla millä tahansa 
«sopia» menshevikkien kanssa. Plehanovia veti menshevikkien 
puoleen hänen entisten opportunististen virheittensä taakka. 
Oltuaan sovittelija menshevistisiin opportunisteihin nähden Pleha¬ 
nov muuttui itse pian menshevikiksi. Plehanov vaati kaikkien 
edustajakokouksen hylkäämien vanhojen menshevikki-toimittajien 
liittämistä «Iskran» toimituskuntaan. Lenin ei voinut tietenkään 
suostua tähän, ja hän erosi «Iskran» toimituksesta asettuak¬ 
seen lujiin asemiin puolueen Keskuskomiteassa ja lyödäkseen 
sieltä opportunisteja. Plehanov kiinnitti omavaltaisesti, vastoin 
edustajakokouksen tahtoa, «Iskran» toimituskuntaan entiset 
menshevikki-toimittajat. Tästä hetkestä alkaen, «Iskran» nume¬ 
rosta 52 lähtien, menshevikit muuttivat sen omaksi äänen- 
kannattajakseen ja alkoivat saarnata «Iskran» avulla opportunis¬ 
tisia katsomuksiaan. 

Tästä ajasta lähtien alettiin puolueessa puhua vanhasta 
«Iskrasta» leniniläisenä, bolshevistisena «Iskrana» ja uudesta 
«Iskrasta» menshevistisenä, opportunistisena. 

«Iskran» siirryttyä menshevikkien käsiin siitä tuli taisteluväline 
Leniniä, bolshevikkeja vastaan, menshevikkien opportunismin 
propagandaväline ennen kaikkea organisatooristen kysymysten 
alalla. Yhdyttyään «ekonomistien» ja bundilaisten kanssa menshe¬ 
vikit avasivat «Iskran» palstoilla sotaretken leninismiä vastaan, 
kuten he sanoivat. Plehanov ei jaksanut pysytellä sovitteluasen- 
teessa, vaan yhtyi hänkin muutaman ajan kuluttua sotaretkeen. 
Niinhän täytyi käydäkin asioiden logiikan mukaan: sen, joka vaatii 
sovittelua opportunistien kanssa, täytyy luisua opportunismiin. 
Uuden «Iskran» palstoilta valui kuten runsauden sarvesta julis- 

tuksia ja kirjoituksia, joissa sanottiin, että puolueen ei tarvitse olla 
organisoitu kokonaisuus, että puolueessa on pidettävä vapaita 
ryhmiä ja yksityisiä henkilöitä, jotka eivät ole velvolliset alistu¬ 
maan puolueen elinten päätöksiin, että on annettava jokaisen 
puoluetta kohtaan myötämielisen intelligentin samoin kuin «jokai¬ 
sen lakkolaisen» ja «jokaisen mielenosoittajan» julistautua puo¬ 
lueen jäseneksi, että vaatimus kaikkiin puolueen päätöksiin alistu¬ 
misesta on «muodollista ja byrokraattista» suhtautumista asiaan, 
että vaatimus vähemmistön alistumisesta enemmistön päätöksiin 
on puolueen jäsenten tahdon «mekaanista tukahduttamista», että 
vaatimus puolueen kaikkien jäsenten, niin johtajien kuin rivi- 
jäsentenkin, yhtäläisestä puoluekuriin alistumisesta on «maa- 
orjuuden» toteuttamista puolueessa, että «me» emme puolueessa 
tarvitse sentralismia, vaan anarkistista «autonomismia», joka 
antaa yksityisille henkilöille ja puolue järjestöille oikeuden olla 
täyttämättä puolueen päätöksiä. 

Se oli organisatoorisen holtittomuuden hillitöntä propagan¬ 
daa, puoluekannan ja puoluekurin horjuttamista, intelligentti- 
mäisen individualismin ylistelyä, anarkistisen kurittomuuden 
puolustelua. 

Menshevikit kiskoivat ilmeisesti puoluetta II puoluekokouk¬ 
sesta takaisin organisatoriseen pirstoutuneisuuteen, kerhoiluun, 
pikku näpertelyyn. 

Oli välttämätöntä antaa menshevikeille jyrkkä vastaus. 

Tämän vastauksen antoi heille Lenin 1904 toukokuussa ilmes¬ 
tyneessä kuuluisassa kirjassaan «Askel eteenpäin, kaksi askelta 
taaksepäin». 

Organisatooriset peruskohdat, jotka Lenin kehitti tässä kir¬ 
jassa ja jotka tulivat sitten bolshevikkipuolueen organisatorisiksi 
perusteiksi, ovat seuraavat: 

1) Marxilainen puolue on työväenluokan osa, sen joukko- 
osasto. Mutta työväenluokalla on useita joukko-osastoja — 
jokaista työväenluokan joukko-osastoa ei siis voida nimittää työ¬ 
väenluokan puolueeksi. Puolue eroaa muista työväenluokan 
joukko-osastoista ennen kaikkea siinä, että se ei ole työväenluo¬ 
kan tavallinen joukko-osasto, vaan etujoukko, tietoinen joukko- 
osasto, marxilainen joukko-osasto, joka on aseistettu yhteiskunta¬ 
elämän tuntemuksella, yhteiskuntaelämän kehityslakien tunte¬ 
muksella, luokkataistelun lakien tuntemuksella ja kykenee niin 
ollen ohjaamaan työväenluokkaa, johtamaan sen taistelua. Sen 





vuoksi ei saa sekoittaa keskenään puoluetta ja työväenluokkaa, 
kuten ei saa sekoittaa keskenään osaa ja kokonaisuutta, ei saa 
vaatia, että jokainen lakkolainen voisi julistautua puolueen jäse¬ 
neksi, sillä joka sekoittaa puolueen ja luokan, se alentaa puolueen 
tietoisuustason «jokaisen lakkolaisen» tasolle, hävittää puolueen 
työväenluokan tietoisena etujoukkona. Puolueen tehtävänä ei ole 
tasonsa alentaminen «jokaisen lakkolaisen» tasolle, vaan työläis¬ 
joukkojen kohottaminen, «jokaisen lakkolaisen» kohottaminen 
puolueen tasolle. 

«Me olemme luokan puolue», kirjoitti Lenin, «ja sen 
tähden melkein koko luokan (ja sota-aikoina, kansalaissodan 
kaudella aivan koko luokankin) täytyy toimia puolueemme 
johdolla, täytyy tulla puoluettamme mahdollisimman likelle, 
mutta olisi manilovilaisuutta* ja tapausten perässä laahus¬ 
tamista, jos ajateltaisiin, että melkein koko luokka tahi aivan 
koko luokka kykenisi koskaan kapitalismin aikana kohoa¬ 
maan etujoukkonsa, sosialidemokraattisen puolueensa tie¬ 
toisuuteen ja aktiivisuuteen asti. Ei yksikään järkevä sosiali¬ 
demokraatti ole epäillyt vielä sitä, että kapitalismin aikana 
ei edes ammatillinen järjestö (alkeellisempi, kehittymättö¬ 
mien kerrosten tietoisuutta paremmin vastaava) kykene 
valtaamaan melkein koko tahi aivan koko työväenluokkaa. 
Olisi vain itsensä pettämistä, silmien ummistamista näke¬ 
mästä tehtäviemme valtavuutta, näiden tehtävien typistä¬ 
mistä, jos unohdettaisiin eroitus etujoukon ja kaikkien sen 
yhteyteen pyrkivien joukkojen välillä, jos unohdettaisiin 
etujoukon vakituinen velvollisuus kohottaa yhä laajemmat 
kerrokset tälle korkeimmalle tasolle» {Uniin, Valitut teokset, 

I osa, sivu 346). 

2) Puolue ei ole vain työväenluokan tietoinen etujoukko, vaan 
samalla kertaa työväenluokan järjestynyt joukko-osasto, jolla on 
oma, kaikkia sen jäseniä velvoittava kurinsa. Sen vuoksi puolueen 
jäsenten täytyy ehdottomasti olla puolueen jonkun järjestön 
jäseniä. Jollei puolue olisi luokan järjestynyt joukko-osasto, jos 
se ei olisi jerjestösysfeemi, vaan pelkkä yhteenlaskettu summa 
ihmisiä, jotka itse julistautuvat puolueen jäseniksi, mutta eivät 
kuulu mihinkään puoluejärjestöön ja eivät siis ole järjestyneitä 


* Manilovilaisuus — nahjusmaisuutta, toimettomuutta, tyhjää haihattelua. 
Manilov on eräs Gogolin «Kuolleet sielut» teoksen sankareista. — Suotn. 

eivätkä niinmuodoin ole velvollisia alistumaan puolueen päätök¬ 
siin, niin puolueella ei olisi koskaan yhtenäistä tahtoa, se ei voisi 
koskaan toteuttaa jäsentensä toiminnan yhtenäisyyttä — sen ei 
siis olisi mahdollista johtaa työväenluokan taistelua. Puolue voi 
johtaa käytännöllisesti työväenluokan taistelua ja ohjata sitä 
yhteen päämäärään vain siinä tapauksessa, jos kaikki sen jäsenet 
ovat järjestyneet yhtenäiseksi, yhteiseksi joukko-osastoksi, jota 
pitää koossa yhtenäinen tahto, yhtenäinen toiminta, yhtenäinen 
kuri. 

Menshevikkien vastaväite, että siinä tapauksessa monet intelli¬ 
gentit, sanokaamme professorit, ylioppilaat, lukiolaiset j.m.s., 
jäävät puolueen ulkopuolelle, koska he eivät halua liittyä mihin¬ 
kään puoluejärjestöön, joko siksi, että Ke pitävät puoluekuria 
rasituksena, tahi siksi, kuten Plehanov sanoi II edustajakokouk¬ 
sessa, että pitävät «itselleen alentavana liittyä johonkin paikalli¬ 
seen järjestöön» — tämä menshevikkien vastaväite sattuu kuiten¬ 
kin menshevikkeihin itseensä, sillä puolue ei tarvitse sellaisia 
jäseniä, jotka pitävät puoluekuria rasituksena ja pelkäävät puolue- 
järjestöön liittymistä. Työläiset eivät pelkää kuria eivätkä järjes¬ 
täytymistä, vaan liittyvät mielellään järjestöön, kun he kerran 
ovat päättäneet tulla puolueen jäseniksi. Kuria ja järjestäytymistä 
pelkäävät individualistisesti ajattelevat intelligentit, ja he todella¬ 
kin jäävät puolueen ulkopuolelle. Mutta sehän on hyvä, sillä 
puolue vapautuu horjuvien ainesten tulvasta, joka kasvaa varsin¬ 
kin nyt, porvarillis-demokraattisen vallankumouksen alkavan 
nousun kaudella. 

«Kun minä sanon», kirjoitti Lenin, «että puolueen täytyy 
olla järjestöjen summa (eikä yksinkertainen aritmeettinen 
summa, vaan kompleksi), niin... ilmaisen tällä täysin selvästi 
ja tarkasti toivomukseni, vaatimukseni, että puolue luokan 
etujoukkona olisi jotakin mahdollisimman järjestynyttä . että 
puolue ottaisi vastaan vain sellaisia aineksia, jotka sallivat 
edes vähimmäismäärän järjestyneisyyttä ...» (Lenin , Valitut 
teokset, I osa, sivut 343—344). 

Ja edelleen: 

«Sanoissa Martovin sanamuoto puolustaa proletariaatin 
laajojen joukkojen etuja; tosiasiansa tämä sanamuoto pal¬ 
velee proletaarista kuria ja järjestyneisyyttä kammoksuvan 
porvarillisen intelligenssin etuja. Ei kukaan uskalla kieltää 
sitä, että intelligenssille nykyaikaisten kapitalististen yhteis- 

kuntien erikoiskerroksena on suurin piirtein luonteenomaista 
juuri individualismi ja kyvyttömyys kuriin ja järjestäytymi¬ 
seen» (sama, sivu 353). 

Ja vielä: 

«Proletariaatti ei pelkää järjestäytymistä eikä kuria... 
Proletariaatti ei ota murehtiakseen siitä, että herrat profes¬ 
sorit ja lukiolaiset, jotka eivät halua liittyä järjestöön, 
tunnustettaisiin puolueen jäseniksi järjestön valvonnan alla 
tekemästään työstä... Ei proletariaatilta, vaan eräiltä intelli- 
gmteiltd puuttuu puolueessamme itsekasvatusta järjestynei¬ 
syyden ja kurin hengessä» (sama, sivu 453). 

3) Puolue ei ole pelkästään järjestynyt joukko-osasto, vaan 
«järjestäytymisen karkein muoto » työväenluokan kaikkien muiden 
järjestöjen joukossa, ja on sen kutsumuksena kaikkien muiden 
työväenluokan järjestöjen johtiminen Puolueella, joka on järjes¬ 
täytymisen korkein muoto ja jonka muodostavat luokan parhaim¬ 
mat, edistyneimmällä teorialla, luokkataistelun lakien tuntemuk¬ 
sella ja vallankumouksellisen liikkeen kokemuksella aseistetut 
ihmiset, on kaikki mahdollisuudet johtaa — ja sen velvollisuus 
on johtaa — työväenluokan kaikkia muita järjestöjä. Menshevik- 
kien pyrkimys puolueen johtotehtävän väheksymiseen ja alenta¬ 
miseen vie kaikkien muiden puolueen johtamien proletariaatin 
järjestöjen heikentämiseen, siis proletariaatin heikentämiseen ja 
aseistariisumiseen, sillä «proletariaatilla ei ole valtataistelussa 
muuta asetta kuin organisatio» (sama, sivu 475). 

4) Puolue on työväenluokan etujoukon ja työväenluokan mil¬ 
joonaisten joukkojen yhteyden ruumiillistuma. Olkoon puolue 
miten hyvä etujoukko tahansa ja olkoon se järjestetty miten 
hyvin tahansa, se ei kuitenkaan voi elää eikä kehittyä ilman 
yhteyksiä puolueettomiin joukkoihin, moninkertaistuttamatta 
näitä yhteyksiä, lujittamatta näitä yhteyksiä. Kuoreensa sulkeutu¬ 
neen, joukoista eristäytyneen ja yhteydet luokkaansa kadottaneen 
tahi niitä vaikkapa heikentäneenkin puolueen täytyy menettää 
joukkojen luottamus ja kannatus — sen täytyy siis kiertämättö¬ 
mäsi tuhoutua. Elääkseen täyttä elämää ja kehittyäkseen täytyy 
puolueen moninkertaistuttaa yhteyksiään joukkoihin ja saavuttaa 
luokkansa miljoonajoukkojen luottamus. 

« Puolueen , ollakseen sosialidemokraattinen puolue», 
sanoi Lenin, «täytyy saavuttaa nimenomaan luo':in kanna¬ 
tus» (sama, sivu 348). 







5) Toimiakseen oikein ja johtaakseen suunnitelmanmukaisesti 
joukkoja, puolueen täytyy olla järjestynyt sentralismin perustalle, 
sillä täytyy olla yhtenäiset säännöt, yhtenäinen puoluekuri, yhte¬ 
näinen johtoelin puolueen edustajakokouksen muodossa ja edus¬ 
tajakokousten väliaikoina puolueen Keskuskomitean muodossa, 
vähemmistön täytyy alistua enemmistön, yksityisten järjestöjen 
täytyy alistua keskuksen ja alempien järjestöjen täytyy alistua 
ylempien päätöksiin. Ilman näitä ehtoja työväenluokan puolue ei 
voi olla todellinen puolue, ei voi täyttää tehtäviään luokan johta¬ 
misessa. 

Puolueen illegaalisen aseman vuoksi tsaarin itsevaltiuden 
oloissa puoluejärjestöt eivät tietenkään voineet niinä aikoina 
rakentua alhaaltapäin toteutettavan valinnallisuuden perustalle, 
minkä johdosta puolueella oli pakostakin hyvin konspiratiivinen 
luonne. Mutta Lenin oli sitä mieltä, että tämä väliaikainen ilmiö 
puolueemme elämässä poistuu tsaarinvallan kukistumisen ensi 
päivistä alkaen, kun puolue on julkinen, legaalinen, ja puoluejär¬ 
jestöt rakentuvat demokraattisten vaalien perustalle, demokraatti¬ 
sen sentralismin perustalle. 

«Ennen», kirjoitti Lenin, «ei puolueemme muodoltaan 
ollut järjestetty kokonaisuus, vaan ainoastaan yksityisten 
ryhmien summa, ja sen vuoksi näiden ryhmien välillä ei 
voinut ollakaan muita suhteita kuin aatteellinen vaikutus. 
Nyt meistä on tullut järjestynyt puolue, ja sehän merkitsee¬ 
kin vallan luomista, aatteiden auktoriteetin muuttamista 
vallan auktoriteetiksi, alempien puolue-elinten alistumista 
ylempien tahtoon» {Lenin, Valitut teokset, I osa, sivu 435). 

Syyttäessään menshevikkejä organisatoorisesta nihilismistä 
ja herrasanarkismista, mikä ei ^iedä itseensä nähden puolueen 
valtaa ja sen kuria, Lenin kirjoitti: 

«Tämä herrasanarkismi on erikoisesti ominaista venä¬ 
läiselle nihilistille. Puoluejärjestö näyttää hänestä hirmuiselta 
«tehtaalta», osan alistuminen kokonaisuuden ja vähemmis¬ 
tön alistuminen enemmistön alaiseksi näyttää hänestä 
«orjuuttamiselta»... keskuksen johdolla toteutettu työnjako 
synnyttää hänen taholtaan tragikoomillista voivottelua sitä 
vastaan, että ihmiset muutetaan «rattaiksi ja ruuveiksi» (ja 
tämän muuttamisen erikoisen murhaavana lajina pidetään 
toimittajien muuttamista avustajiksi), puolueen järjestö- 
sääntöjen mainitseminen aiheuttaa halveksivan virnistyksen 

ja ylenkatseelleen («formalisteille» osoitetun) huomautuk¬ 
sen, että hillaanhan sitä toimeen ihan ilman sääntöjäkin» 
(sama, sivu 456). 

6) Puolueen täytyy, jos se haluaa säilyttää riviensä yhicnäi - 
syyden , noudattaa käytännöllisessä toiminnassaan kaikkia puolue- 
jäseniä, niin johtajia kuin rivijäseniäkin, yhtäläisesti velvoittavaa 
yhtenäistä proletaarista kuria. Sen tähden puoluetta ei saa jakaa 
«valittuihin», joille kuri ei ole velvoittava, ja «ei-valittuihin», jotka 
ovat velvolliset alistumaan kuriin. Ilman tätä ehtoa ei voida säilyt¬ 
tää puolueen eheyttä ja sen rivien yhtenäisyyttä. 

«Järjellisten perustelujen», kirjoitti Lenin, «täydellistä' 
puuttumista edustajakokouksen nimittämää toimitusta vas¬ 
taan kuvaavat Martovilla ja kumpp. parhaiten heidän omat 
sanansa: «me emme ole maaorjia!»... Joukkojärjestön ja 
joukkokurin yläpuolella oleviin «valittuihin sieluihin» itsensä 
laskevan porvarillisen intelligentin psykologia esiintyy tässä 
erinomaisen selvästi... Intelligenttimäisestä individualis¬ 
mista... näyttää jokainen proletaarinen organisatio ja kuri 
maaorjuudelta » (sama, sivu 426). 

Ja edelleen: 

«Sitä mukaa kuin meillä muodostuu todellinen puolue,, 
täytyy tietoisen työläisen oppia erottamaan proletaarisen 
armeijan soturin psykologia anarkistisilla fraaseilla keikaroi¬ 
van porvarillisen intelligentin psykologiasta, täytyy oppia 
vaatimaan puoluejäsenen velvollisuuksien täyttämistä ei' 
vain rivijäseniltä, vaan myöskin «silmäntekeviltä» (sama,, 
sivu 458). 

Tehdessään yhteenvedon erimielisyyksien käsittelystä ja mää¬ 
ritellen menshevikkien kannan «opportunismiksi organisatori¬ 
sissa kysymyksissä» Lenin piti menshevikkien yhtenä perussyntinä 
puolue järjestön merkityksen aliarvioimista proletariaatin aseena 
sen taistelussa vapautumisensa puolesta. Menshevikit olivat sitä¬ 
mieltä, että proletariaatin puolue/fl'r/>s/d//ä ei ole suurta merki¬ 
tystä vallankumouksen voitolle. Päinvastoin kuin menshevikit 
Lenin piti proletariaatin pelkkää aatteellista yhdistämistä riittä¬ 
mättömänä voittoa varten; jotta voitettaisiin, on välttämätöntä- 
^varmentaa » aatteellinen yhtenäisyys «proletariaatin aineellisella 
/flr/Vs/oyhtenäisyydellä». Lenin oli sitä mieltä, että proletariaatti 
voi vain tällä ehdolla tulla voittamattomaksi mahdiksi. 

«Proletariaatilla», kirjoitti Lenin, «ei ole valtataistelussa 
muuta asetta kuin organisatio. Ollen porvarillisessa maail¬ 
massa anarkistisen kilpailun herruuden pirstoma, pääoman 
hyväksi tekemänsä epävapaan työn painama, alituisesti 
syöstynä täydellisen kurjuuden, villiintymisen ja rappeutumi¬ 
sen «pohjalle», proletariaatista voi tulla ja siitä tulee ehdot¬ 
tomasti voittamaton mahti vain siten, että marxilaisuuden 
periaatteiden mukaisesti tapahtuvaa sen aatteellista yhdistä¬ 
mistä lujitetaan aineellisella järjestöyhtenäisyydellä, joka 
liittää miljoonat työtätekevät työväenluokan armeijaksi. 
Tämän armeijan edessä ei kestä venäläisen itsevaltiuden 
raihnaantunut valta eikä kansainvälisen pääoman raihnaan- 
tuva valta» {Lenin, Valitut teokset, I osa, sivu 475). 

Näillä profeetallisilla sanoilla päättää Lenin kirjansa. 

Sellaiset ovat Leninin kuuluisassa kirjassa «Askel eteenpäin, 
kaksi askelta taaksepäin» kehitetyt organisatoriset perusaja¬ 
tukset. 

Tämän kirjan merkitys on ennen kaikkea siinä, että se puolusti 
voitokkaasti puoluekantaa kerhoilua vastaan ja puoluetta sitä 
hajoittavia aineksia vastaan, löi maahan menshevistisen oppor¬ 
tunismin organisatorisissa kysymyksissä ja loi bolshevistisen 
puolueen organisatooriset perusteet. 

Mutta tähän ei rajoitu sen merkitys. Sen historiallinen merki¬ 
tys on se, että siinä Lenin ensimmäisenä marxilaisuuden histo¬ 
riassa esitti opin puolueesta, proletariaatin johtavasta järjestöstä . 
proletariaatin pääaseesta, jota ilman on mahdotonta voittaa tais¬ 
telussa proletaarisen diktatuurin puolesta. 

Leninin kirjan «Askel eteenpäin, kaksi askelta taaksepäin» 
levittäminen puoluetyöntekijäin keskuudessa johti siihen, että 
paikallisten järjestöjen enemmistö liittyi Leninin ympärille. 

Mutta mitä läheisemmin järjestöt liittyivät bolshevikkien 
ympärille, sitä kiukkuisemmin käyttäytyivät menshevikkijoh- 
tajat. 

Kesällä vuonna 1904 menshevikit kaappasivat Keskuskomitean 
enemmistön Plehanovin avulla ja kahden rappeutuneen bolshevi¬ 
kin, Krasinin ja Noskovin, petoksen kautta. Oli silminnähtävää, 
että menshevikit pyrkivät puolueen hajoitukseen. «Iskran» ja 
Keskuskomitean menetys saattoi bolshevikit vaikeaan asemaan. 
Oli välttämätöntä perustaa oma bolshevistinen sanomalehti. 
Oli välttämätöntä järjestää uusi, puolueen III edustajakokous 

uuden Keskuskomitean luomiseksi puolueelle ja välien selvittämi¬ 
seksi menshevikkien kanssa. 

Tähän työhön ryhtyi Lenin, ryhtyivät bolshevikit. 

Bolshevikit lähtivät taisteluun puolueen 111 edustajakokouksen 
koollekutsumiseksi. Vuoden 1904 elokuussa pidettiin Sveitsissä 
Leninin johdolla 22 bolshevikin neuvottelukokous. Tämä neu¬ 
vottelukokous hyväksyi vetoomuksen «Puolueelle», josta tuli 
bolshevikkien taisteluohjelma 111 edustajakokouksen koollekutsu¬ 
misen puolesta. 

Kolmen (Eteläisen, Kaukaasian ja Pohjoisen) alueen bolshe¬ 
vististen komiteoiden konferensseissa valittiin Enemmistön Komi- 
teain byroo, joka ryhtyi puolueen lii edustajakokouksen käytän¬ 
nölliseen valmisteluun. 

Tammikuun 4 pnä vuonna 1905 ilmestyi bolshevistisen «Vper- 
jod» («Eteenpäin») lehden ensimmäinen numero. 

Siten puolueessa muodostui kaksi erillistä ryhmää, bolshevik¬ 
kien ja menshevikkien ryhmät, omine keskuksineen ja omine 
äänenkannattajineen. 

LYHYT YHTEENVETO 

Marxilaiset sosialidemokraattiset järjestöt varttuvat ja vahvis¬ 
tuvat Venäjällä vuosina 1901—1904 vallankumouksellisen työ¬ 
väenliikkeen kasvun perustalla. Leniniläisen «Iskran» vallan¬ 
kumouksellinen linja voittaa sitkeässä periaatteellisessa taistelussa 
«ekonomisteja» vastaan, saadaan voitto aatteellisesta rikkinäisyy¬ 
destä ja «näpertelystä». 

«Iskra» yhdistää toisiinsa hajallaan olevat sosialidemokraatti¬ 
set kerhot ja ryhmät ja valmistaa puolueen II edustajakokousta. 
II edustajakokouksessa vuonna 1903 muodostettiin Venäjän 
sosialidemokraattinen työväenpuolue, hyväksyttiin puolueen 
ohjelma ja säännöt, muodostettiin puolueen johtavat keskus- 
elimet. 

II edustajakokouksessa käydyssä taistelussa iskralaisen suun¬ 
nan lopullisesta voitosta ilmestyy Venäjän sosialidemokraattisen 
työväenpuolueen sisälle kaksi ryhmää: bolshevikkien ryhmä ja 
menshevikkien ryhmä. 

Pääasialliset erimielisyydet bolshevikkien ja menshevikkien 
välillä II edustajakokouksen jälkeen kehittyvät organisatorisista 
kysymyksistä. 




Menshevikit lähentyvät «ekonomisteja» ja ottavat heidän 
paikkansa puolueessa. Menshevikkien opportunismi ilmenee 
toistaiseksi organisatoristen kysymysten alalla. Menshevikit ovat 
leniniläistyyppistä vallankumouksellista taistelupuoluetta vastaan. 
He ovat löyhän, järjestymättömän, tapauksien perässä laahusta¬ 
van puolueen kannalla. Heidän pyrkimyksenään on puolueen 
hajoitus. Plehanovin avulla he kaappaavat «Iskran» ja Keskus¬ 
komitean, käyttäen näitä keskuksia hajoitustarkoituksiinsa. 

Nähdessään menshevikkien taholta tulevan hajoitusuhkan 
bolshevikit ryhtyvät toimenpiteisiin hajottajien taltuttamiseksi, 
mobilisoivat paikalliset järjestöt III edustajakokouksen koolle¬ 
kutsumisen puolelle, julkaisevat «Vperjod» lehteänsä. 

Siten Venäjän ensimmäisen vallankumouksen aattona, jo 
alkaneen venäläis-japanilaisen sodan aikana, bolshevikit ja men¬ 
shevikit esiintyvät toisistaan erillisinä poliittisina ryhminä. 







/// LUKU 


MENSHEVIKIT JA BOLSHEVIKIT 
VENÄLÄIS-JAPANILAISEN SODAN 
JA VENÄJÄN ENSIMMÄISEN 
VALLANKUMOUKSEN KAUDELLA 

( 1904 — 1907 ) 


1. Venäläis-japanilainen sota. Vallankumousliikkeen jatkuva 
nousu Venäjällä. Lakot Pietarissa. Työläisten mielenosoitus 
Talvipalatsin luona tammikuun 9 pnä vuonna 1905. Mielen¬ 
osoittajien ampuminen. Vallankumouksen alku. 

Imperialistiset valtiot aloittivat XIX vuosisadan lopulta lähtien 
voimaperäisen taistelun herruudesta Tyynellä valtamerellä, Kiinan 
jakamiseksi. Tähän taisteluun osallistui tsaarin Venäjäkin. Vuonna 
1900 tsaarin sotajoukot tukahduttivat Kiinassa yhdessä japani¬ 
laisten, saksalaisten, englantilaisten ja ranskalaisten kanssa ennen¬ 
kuulumattoman julmasti kansankapinan, jonka kärki oli suun¬ 
nattu ulkolaisia imperialisteja vastaan. Tsaarin hallitus oli jo 
aikaisemmin pakottanut Kiinan luovuttamaan Venäjälle Liau- 
tungin niemen ja siinä olevan Port-Arthurin linnoituksen. Venäjä 
hankki itselleen oikeuden rakentaa rautateitä Kiinan alueelle. 
Pohjois-Mandshuriaan rakennettiin Itä-Kiinan rautatie ja venä¬ 
läiset sotajoukot pantiin suojelemaan sitä. Tsaarin Venäjä miehitti 
sotilaallisesti Pohjois-Mandshurian. Tsarismi läheni vaanien 
Koreaa. Venäjän porvaristo suunnitteli «Kelta-Venäjän» luomista 
Mandshuriaan. 

Tehdessään valloituksiaan Kauko-Idässä tsarismi törmäsi toi¬ 
seen rosvoon, Japaniin, joka oli nopeasti muuttunut imperialisti¬ 
seksi maaksi ja myöskin pyrki valloituksiin Aasian mantereella, 
ennen kaikkea Kiinan kustannuksella. Japani samoin kuin tsaarin 
Venäjäkin pyrki anastamaan itselleen Korean ja Mandshurian. 
Japani haaveili jo silloin Sahalinin ja Kauko-Idän valloituksesta. 
Englanti, joka pelkäsi tsaarin Venäjän voimistumista Kauko¬ 
idässä, oli salaa Japanin puolella. Venäläis-japanilainen sota oli 

kypsymässä. Tsaarin hallitusta ajoivat tähän sotaan uusia mark¬ 
kinoita etsivä suurporvaristo ja tilanherrojen taantumuksellisin!- 
mat kerrokset. 

Tsaarin hallituksen sodanjulistusta odottamatta aloitti Japani 
sodan ensimmäisenä. Japani, jolla oli hyvä tiedustelutoiminta 
Venäjällä, laski, että sillä tulee tässä taistelussa olemaan valmis¬ 
tumaton vastustaja. Japani hyökkäsi sotaa julistamatta vuoden 
1904 tammikuussa yllättäen venäläistä linnoitusta Port-Arthuria 
vastaan ja aiheutti Port-Arthurissa olleelle venäläiselle laivastolle 
vakavia menetyksiä. 

Siten alkoi venäläis-japanilainen sota. 

Tsaarin hallitus oli laskenut, että sota auttaa sitä lujittamaan 
poliittista asemaansa ja pysähdyttämään vallankumouksen. Mutta 
sen laskelmat eivät osoittautuneet oikeiksi. Sota horjutti tsaarin¬ 
valtaa entistä enemmän. 

Huonosti aseistettu ja harjoitettu, lahjattomien ja lahjotta¬ 
vissa olevien kenraalien johtama Venäjän armeija kärsi tappion 
toisensa jälkeen. 

Sodasta rikastuivat kapitalistit, virkamiehet, kenraalit. Joka 
puolella rehotti varastelu. Sotajoukot olivat huonosti huolletut. 
Kun puuttui ammuksia, niin armeija sai aivan kuin pilkaksi 
vaununlastillisia pyhäinkuvia. Sotilaat puhelivat katkeroituneina: 
«japanilaiset pommittavat meitä tykinkuulilla, mutta me heitä — 
pyhäinkuvilla». Sen sijaan, että olisivat kuljettaneet haavoittu¬ 
neita, erikoisjunat kuljettivat tsaarin kenraalien rosvoamaa 
omaisuutta. 

Japanilaiset piirittivät ja sitten valloittivat Port-Arthurin 
linnoituksen. Tuotettuaan useita tappioita tsaarin armeijalle he 
löivät sen hajalle Mukdenin luona. Kolmesataatuhantinen tsaarin 
armeija menetti tässä taistelussa lähes 120 tuhatta miestä kaatu¬ 
neina, haavoittuneina ja vankeina. Sen jälkeen seurasi piiritetylle 
Port-Arthurille Itämereltä avuksi lähetetyn tsaarin laivaston täy¬ 
dellinen tuhoaminen ja perikato Tsusiman salmessa. Tappio Tsusi- 
man luona merkitsi täyttä katastrofia: kahdestakymmenestä 
tsaarin lähettämästä sotalaivasta upotettiin ja tuhottiin 13 
sekä kaapattiin 4. Tsaarin Venäjä oli hävinnyt sodan lopul¬ 
lisesti. 

Tsaarin hallituksen oli pakko solmia häpeällinen rauha Japanin 
kanssa. Japani anasti Korean, otti Venäjältä Port-Arthurin ja 
puolet Sahaiinia. 

Kansanjoukot eivät olleet halunneet tätä sotaa ja tajusivat sen 
Venäjälle aiheuttaman vahingon. Kansa sai maksaa kalliin hinnan 
tsaarin Venäjän takapajuisuudesta. 

Bolshevikit ja menshevikit suhtautuivat eri tavalla tähän 
sotaan. 

Menshevikit, heidän joukossaan Trotski, luisuivat isänmaan- 
puolustuksen kannalle, s.o. tsaarin, tilanherrojen ja kapitalistien 
«isänmaan» puolustuksen kannalle. 

Lenin ja bolshevikit päinvastoin olivat sitä mieltä, että tsaarin 
hallituksen tappio tässä ryöstösodassa on hyödyllinen, koska se 
vie tsarismin heikentymiseen ja vallankumouksen voimistumi¬ 
seen. 

Tsaarin sotajoukkojen tappiot paljastivat mitä laajimmille 
kansanjoukoille tsarismin mädännäisyyden. Viha tsarismia koh¬ 
taan kasvo! kansanjoukoissa päivä päivältä. Port-Arthurin kukis¬ 
tuminen on itsevaltiuden kukistumisen alkua, kirjoitti Lenin. 

Tsaari tahtoi tukahduttaa vallankumouksen sodalla. Hän 
saavutti päinvastaisen tuloksen. Venäläis-japanilainen sota jou¬ 
dutti vallankumousta. 

Tsaarinvallan harjoittama sorto tehosti kapitalistista sortoa 
tsaarin Venäjällä. Työläiset eivät kärsineet vain kapitalistisesta 
riistosta, pakkotyökomennosta, vaan koko kansan oikeudetto¬ 
muudesta. Sen vuoksi tietoiset työläiset pyrkivät johtamaan kau¬ 
pungin ja maaseudun kaikkien demokraattisten ainesten vallan¬ 
kumouksellista liikettä tsarismia vastaan. Talonpoikaisto olt 
menehtyä maattomuuden takia, maaorjuuden monilukuisten jät¬ 
teiden takia, se oli tilanherran ja kulakin orjuudessa. Tsaarin 
Venäjällä asuvat kansat vaikeroivat kaksinkertaisen ikeen, sekä 
omien että venäläisten tilanherrojen ja kapitalistien ikeen alaisina. 
Vuosien 1900—1903 talouspula lisäsi työtätekevien joukkojen 
hätää, ja sota kärjisti sitä vieläkin enemmän. Tappiot sodassa 
lisäsivät joukkojen vihaa tsarismia kohtaan. Kansan kärsivällisyys 
oli loppumaisillaan. 

Kuten näkyy, oli syitä vallankumoukseen enemmän kuin riittä-. 
västi. 

Vuoden 1904 joulukuussa käytiin Bakun bolshevikkien 
komitean johdolla Bakun työläisten valtava, hyvin järjestetty 
lakkotaistelu. Tämä lakko päättyi työläisten voittoon, Venäjän 
työväenliikkeen historian ensimmäisen kollektiivisen sopimuksen 
solmiamiseen työläisten ja naftateollisuudenharjoittajien välillä. 





Bakun lakko oli vallankumouksellisen nousun alkua Taka- 
IKaukaasiassa ja useilla muilla Venäjän seuduilla. 

«Bakun lakko oli merkkinä mainehikkaille tammi- ja 
helmikuun esiintymisille koko Venäjällä» (Stalin). 

Tämä lakko oli kuin salama ennen ukkosta suuren vallan- 
kumousmyrskyn edellä. 

Vallankumousmyrskyn alkua oli vuoden 1905 tammikuun 
13 (22) päivän tapahtumat Pietarissa. 

Tammikuun 3 pnä vuonna 1905 alkoi lakko Pietarin suurim¬ 
malla tehtaalla, Putilovin (nyt Kirovin) tehtaalla. Tämä lakko 
alkoi neljän työläisen erottamisen tähden tehtaasta. Lakko 
Putilovin tehtaalla kasvoi nopeasti, siihen yhtyivät Pietarin 
muut tehtaat ja työpaikat. Lakko tuli yleiseksi. Liike kasvoi 
uhkaavasti. Tsaarin hallitus päätti tukahduttaa liikkeen heti 
• alkuunsa. 

Jo vuonna 1904, ennen Putilovin lakkoa, poliisi oli perustanut 
provokaattorin pappi Gaponin avulla oman järjestönsä työläisten 
'keskuuteen, «Venäjän tehdastyöläisten yhdistyksen». Tällä järjes¬ 
töllä oli osastonsa Pietarin kaikissa kaupunginosissa. Kun lakko 
alkoi, niin pappi Gapon esitti yhdistyksensä kokouksissa provo- 
katöorisen suunnitelman: kokoontukoot kaikki työläiset tammi¬ 
kuun 9 pnä ja lähtekööt rauhallisena kulkueena kirkkolippuja ja 
tsaarin muotokuvia kantaen Talvipalatsille ja esittäkööt tsaarille 
anomuksen (petition) tarpeistaan. Tsaari saapuu muka kansan 
luo, kuuntelee sitä ja tyydyttää sen vaatimukset. Gapon otti 
tehtäväkseen avustaa tsaarin ohranaa aiheuttamaan työläisten 
ampumisen ja hukuttamaan vereen työväenliikkeen. Mutta poliisi- 
suunnitelma kääntyikin tsaarin hallitusta vastaan. 

Anomusta käsiteltiin työläisten kokouksissa, siihen tehtiin 
korjauksia ja muutoksia. Näissä kokouksissa esiintyivät bol¬ 
shevikitkin, nimittämättä itseään avoimesti bolshevikeiksi. Heidän 
■vaikutuksestaan liitettiin anomukseen vaatimukset paino- ja sanan¬ 
vapaudesta, työväen yhdistymisvapaudesta, Perustavan kokouk¬ 
sen koollekutsumisesta Venäjän valtiojärjestelmän muuttamiseksi, 
kaikkien tasa-arvoisuudesta lain edessä, kirkon erottamisesta 
valtiosta, sodan lopettamisesta, 8-tuntisen työpäivän säätämisestä, 
maan luovuttamisesta talonpojille. 

Esiintyessään näissä kokouksissa bolshevikit todistivat työläi¬ 
sille, että vapautta ei saavuteta tsaarille esitettävillä anomuksilla, 
vaan se valloitetaan ase kädessä. Bolshevikit varoittivat, että 

työläisiä tullaan ampumaan. Mutta he eivät voineet pysähdyttää 
Talvipalatsille menevää kulkuetta. Melkoinen osa työläisiä uskoi 
vielä, että tsaari auttaa heitä. Liike valtasi joukot suunnattomalla 
voimalla. 

Pietarin työläisten anomuksessa sanottiin: 

«Me, Pietarin kaupungin työläiset, meidän vaimomme, 
lapsemme ja avuttomat iäkkäät vanhempamme, olemme 
saapuneet sinun luoksesi, hallitsija, etsimään totuutta ja suo¬ 
jelusta. Me olemme joutuneet kurjuuteen, meitä sorretaan, 
rasitetaan ylivoimaisella työllä, meitä herjataan, meitä ei 
tunnusteta ihmisiksi... Olemme sietäneetkin, mutta meitä 
työnnetään yhä syvemmälle ja syvemmälle kurjuuteen, 
oikeudettomuuden ja tietämättömyyden kuiluun, meitä 
kuristaa despotismi ja mielivalta... Kärsivällisyytemme on 
lopussa. Meille on tullut se kauhea hetki, jolloin kuolema on 
parempi kuin sietämättömien tuskien jatkuminen...» 

Tammikuun 9 pnä vuonna 1905 aikaisin aamulla työläiset 
lähtivät Talvipalatsille, jossa tsaari silloin oleskeli. Työmiehet 
menivät tsaarin luo koko perheineen: vaimoineen, lapsineen ja 
vanhuksineen, kantoivat tsaarin muotokuvia ja kirkkolippuja, 
lauloivat rukousvirsiä, menivät aseettomina. Kaduille kokoontui 
kaikkiaan yli 140 tuhatta henkeä. 

Nikolai 11 otti heidät vihamielisesti vastaan. Hän antoi käskyn 
ampua aseettomia työläisiä. Tsaarin sotajoukot surmasivat sinä 
päivänä yli tuhat työläistä, haavoittivat yli 2 tuhatta. Pietarin 
katuja huuhtoi työläisten veri. 

Bolshevikit olivat työläisten mukana. Monet heistä surmattiin 
tahi vangittiin. Bolshevikit selostivat heti, työläisveren huuhto¬ 
milla kaduilla, työläisille, kuka on syyllinen tähän kauheaan ilki- 
tekoon ja kuinka on taisteltava häntä vastaan. 

Tammikuun 9 päivää alettiin nimittää «Verisunnuntaiksi». 
Tammikuun 9 pnä työläiset saivat verisen opetuksen. Sinä päivänä 
ammuttiin kuoliaaksi työläisten usko tsaariin. He ymmärsivät, 
että voivat saavuttaa oikeutensa vain taistelemalla. Jo tammikuun 
9 päivän iltaan mennessä alettiin työläiskaupunginosissa rakentaa 
barrikaadeja. Työläiset sanoivat: «Tsaari on hutkinut meitä, 
hutkitaanpa mekin häntä!». 

Kauhea sanoma tsaarin verisestä ilkityöstä kiiti kaikkialle. 
Kiihtymys ja suuttumus valtasi koko työväenluokan, koko maan. 
Ei ollut sitä kaupunkia, missä työläiset eivät olisi ryhtyneet lak- 

koon vastalauseeksi tsaarin ilkityötä vastaan ja esittäneet poliit¬ 
tisia vaatimuksia. Työläiset menivät nyt kadulle tunnuksin: «alas 
itsevaltius». Lakkolaisten määrä saavutti tammikuussa suunnat¬ 
toman luvun: 440 tuhatta. Yhden kuukauden aikana oli lakossa 
enemmän työläisiä kuin koko sitä edeltäneellä vuosikymmenellä. 
Työväenliike nousi valtavan korkealle. 

Venäjällä alkoi vallankumous. 

2. Työläisten poliittiset lakot ja mielenosoitukset. Talonpoikien 

vallankumouksellisen liikkeen kasvu. Kapina panssarilaiva 

«Potemkinilla». 

Tammikuun 9 päivän jälkeen työläisten vallankumouksellinen 
taistelu sai terävämmän, poliittisen luonteen. Työläiset alkoivat 
siirtyä taloudellisista lakoista ja kannatuslakoista poliittisiin lak¬ 
koihin, mielenosoituksiin ja muutamin paikoin tsaarin sotaväen 
aseelliseen vastustamiseen. Erikoisen sitkeä ja järjestynyt luonne 
oli lakoilla suurkaupungeissa — Pietarissa, Moskovassa, Varso¬ 
vassa, Riiassa, Bakussa, — joissa oli keskittyneenä huomattavia 
työläisjoukkoja. Taistelevan proletariaatin ensi riveissä olivat 
metallityöläiset. Edistyneimmät työläiskerrokset ravistelivat 
lakoillaan liikkeelle vähemmän tietoisia kerroksia, nostivat tais¬ 
teluun koko työväenluokan. Sosialidemokratian vaikutus kasvoi 
nopeasti. 

Toukokuun ensimmäisen päivän mielenosoituksiin liittyi monin 
paikoin yhteentörmäyksiä poliisin ja sotajoukkojen kanssa. Var¬ 
sovassa oli mielenosoittajien ampumisen tuloksena muutamia 
satoja kuolleita ja haavoittuneita. Ampumisiin Varsovassa vas¬ 
tasivat työläiset Puolan sosialidemokratian kehoituksesta yleisellä 
vastalauselakolla. Koko toukokuun kuluessa oli yhtä mittaa lak¬ 
koja ja mielenosoituksia. Toukokuun lakkoihin osallistui koko 
Venäjällä yli 200 tuhatta työläistä. Bakun, Lodzin ja Ivanovo- 
Voznesenskin työläiset olivat yleislakossa. Lakkoilevat työläiset 
ja mielenosoittajat törmäsivät yhä useammin yhteen tsaarin sota¬ 
joukkojen kanssa. Sellaisia yhteentörmäyksiä tapahtui useissa 
kaupungeissa — Odessassa, Varsovassa, Riiassa, Lodzissa ynnä 
muissa. 

Erikoisen terävän luonteen sai taistelu Puolan suuressa teolli¬ 
suuskeskuksessa Lodzin kaupungissa. Lodzin työläiset rakensivat 

kaupungin kaduille kymmeniä barrikaadeja ja kävivät kolme 
päivää (22—24 kesäkuuta 1905) katutaisteluita tsaarin sotajouk¬ 
koja vastaan. Aseellinen esiintyminen sulautui täällä yhteen 
suurlakon kanssa. Lenin piti näitä taisteluita työläisten ensim¬ 
mäisenä aseellisena esiintymisenä Venäjällä. 

Kesän lakkojen joukossa on erikoisen huomattava Ivanovo- 
Voznesenskin työläisten lakko. Se kesti toukokuun lopulta elokuun 
alkuun asti vuonna 1905, siis melkein kaksi ja puoli kuukautta. 
Lakkoon osallistui noin 70 tuhatta työläistä, heidän joukossaan oli 
paljon naisia. Lakkoa johti bolshevikkien Pohjoinen komitea. 
Melkein joka päivä kokoontui kaupungin ulkopuolelle Taika-joen 
varrelle tuhansia työläisiä. Siellä pitämissään kokouksissa he poh¬ 
tivat työväen omia tarpeita. Työläisten kokouksissa esiintyivät 
bolshevikit. Tukahduttaakseen lakon käskivät tsaarinvallan viran¬ 
omaiset sotajoukkojaan ajamaan työläiset hajalle, ampumaan 
heitä. Kymmenet työläiset saivat surmansa ja satoja haavoittui. 
Kaupunki julistettiin piiritystilaan. Työläiset pysyivat kuitenkin 
lujina eivätkä menneet työhön. Työläiset ja heidän perheensä 
kärsivät nälkää, mutta eivät antautuneet. Ainoastaan äärimmäi¬ 
nen nääntyminen pakotti työläiset lähtemään työhön. Lakko 
karaisi työläisiä. Se oli työväenluokan miehuuden, sitkeyden, 
kestävyyden ja solidaarisuuden mallinäyte. Se oli Ivanovo-Voz- 
nesenskin työläisten poliittisen kasvatuksen todellinen koulu. 

Tuon lakon aikana Ivanovo-Voznesenskin työläiset perustivat 
Valtuutettujen Neuvoston, joka oli tosiasiallisesti yksi ensimmäi¬ 
siä työväen edustajien Neuvostoja (Soviet) Venäjällä. 

Työläisten poliittiset lakot ravistelivat koko maata. Kaupun¬ 
gin jälkeen alkoi nousta maaseutu. Keväästä lähtien alkoivat 
talonpoikaislevottomuudet. Talonpojat nousivat suunnattoman 
suurin joukoin tilanherroja vastaan, tuhosivat näiden tiloja, 
sokeritehtaita ja viinapolttimoita, polttivat tilanherrojen hoveja ja 
kartanoita. Useissa paikoin talonpojat ottivat väkivalloin hal¬ 
tuunsa tilanherrojen maan, ryhtyivät joukottain kaatamaan met¬ 
sää, vaativat tilanherrojen maiden luovuttamista kansalle. Talon¬ 
pojat vahasivat tilanherrojen viljaa ja muita varastoja, jakaen 
ne nälkäisten kesken. Tilanherrojen oli pelästyksissään pakko 
paeta kaupunkeihin. Tsaarin hallitus lähetti sotilaita ja kasakoita 
kukistamaan talonpoikien kapinoita. Sotajoukot ampuivat talon¬ 
poikia, vangitsivat «yllyttäjiä», pieksivät ja kiduttivat heitä. Mutta 
talonpojat eivät lopettaneet taistelua. 

5 * 

Talonpoikien liike alkoi laajeta yhä enemmän Keski-Venä- 
jällä, Volgan seudulla, Taka-Kaukaasiassa ja varsinkin Gruu¬ 
siassa. 

Sosialidemokraatit alkoivat päästä yhä syvemmälle maaseu¬ 
dulle. Puolueen Keskuskomitea julkaisi vetoomuksen talonpojille: 
«Talonpojat, teitä koskevat sanamme». Sosialidemokraattiset 
komiteat Tverin, Saratovin, Poltavan, Tshernigovin, Jekaterino- 
slavin, Tiflisin ja monissa muissa lääneissä antoivat julistuksia 
talonpojille. Kylissä pitivät sosialidemokraatit kokouksia, järjesti¬ 
vät talonpoikain kerhoja, perustivat talonpoikaiskomiteoita. Vuo¬ 
den 1905 kesällä oli useissa paikoin sosialidemokraattien järjes¬ 
tämiä maataloustyöläisten lakkoja. 

Mutta tämä oli vasta talonpoikien taistelun alkua. Talonpoi¬ 
kaisliike käsitti vain 85 kihlakuntaa (ujezdia) eli lähes seitsemän¬ 
nen osan tsaarin Venäjän euroopanpuoleisen osan kihlakuntain 
koko luvusta. 

Työläisten ja talonpoikien liike sekä Venäjän sotajoukkojen 
useat tappiot venäläis-japanilaisessa sodassa tekivät vaikutuk¬ 
sensa armeijaan. Tämä tsarismin tuki alkoi horjua. 

Vuoden 1905 kesäkuussa leimahti kapina Mustan meren lai¬ 
vastossa, panssarilaiva «Potemkinilla». Panssarilaiva oli tähän 
aikaan lähellä Odessaa, jossa oli käynnissä työläisten yleislakko. 
Kapinaan nousseet matruusit kostivat eniten vihaamilleen upsee¬ 
reille ja veivät panssarilaivan Odessaan. Panssarilaiva «Potein¬ 
kin» siirtyi vallankumouksen puolelle. 

Leninin mielestä oli tällä kapinalla suunnattoman suuri mer¬ 
kitys. Hän piti välttämättömänä, että bolshevikit johtaisivat tätä 
liikettä, yhdistäisivät sen työläisten, talonpoikien ja paikallisten 
varuskuntien liikkeeseen. 

Tsaari lähetti «Potemkinia» vastaan sotalaivoja, mutta näiden 
laivojen matruusit kieltäytyivät ampumasta kapinaan nousseita 
tovereitaan. Muutamien päivien ajan panssarilaiva «Potemkinilla» 
liehui vallankumouksen punainen lippu. Mutta silloin, vuonna 
1905, bolshevikkien puolue ei ollut ainoa liikettä johtava puolue, 
kuten myöhemmin, vuonna 1917. «Potemkinilla» oli aika paljon 
menshevikkejä, eserriä ja anarkisteja. Sen vuoksi sillä ei ollut 
oikeaa ja riittävän kokenutta johtoa, huolimatta yksityisten sosia¬ 
lidemokraattien osallistumisesta kapinaan. Osa matruuseja alkoi 
horjua ratkaisevalla hetkellä. Mustan meren laivaston muut laivat 

eivät yhtyneet kapinalliseen panssarilaivaan. Vallankumoukselli¬ 
sen panssarilaivan, jolla ei ollut hiiliä eikä elintarvikkeita, oli 
pakko laskea Romanian rannikolle ja antautua romanialaisille 
viranomaisille. 

Matruusien kapina panssarilaiva «Potemkinilla» päättyi tap¬ 
pioon. Jälkeenpäin tsaarin hallituksen käsiin joutuneet matruusit 
asetettiin syytteeseen. Osa mestattiin, osa lähetettiin pakkotyö¬ 
hön. Mutta itse sillä tosiasialla, että kapina oli tapahtunut, oli 
tavattoman tärkeä merkitys. Kapina panssarilaiva «Potemkinilla» 
oli ensimmäinen vallankumouksellinen joukkoesiintyminen armei¬ 
jassa ja laivastossa, ensimmäinen tapaus, jolloin tsaarin sotajouk¬ 
kojen suuri osasto siirtyi vallankumouksen puolelle. Tämä kapina 
teki työläisille, talonpojille ja erikoisesti itse sotilas- ja matruusi- 
joukoille helpommin ymmärrettäväksi ja läheisemmäksi ajatuk¬ 
sen armeijan ja laivaston yhtymisestä työväenluokkaan, kan¬ 
saan. 

Työläisten siirtyminen poliittisiin joukkolakkoihin ja mielen¬ 
osoituksiin, talonpoikaisliikkeen voimistuminen, kansan aseelliset 
yhteentörmäykset poliisin ja sotajoukkojen kanssa, vihdoin kapina 
Mustan meren laivastossa — kaikki tämä oli todistuksena siitä, 
että kansan aseellisen kapinan ehdot ovat kypsymässä. Tästä tuli 
liberaaliselle porvaristolle hätä käteen. Peläten vallankumousta 
ja samalla peloitellen tsaaria vallankumouksella se etsi sovintoa 
tsaarin kanssa vallankumousta vastaan ja vaati «kansaa varten» 
pikku reformeja «rauhoittaakseen» kansaa, hajoittaakseen vallan¬ 
kumouksen voimat ja estääkseen siten «vallankumouksen kau¬ 
hut». «On leikattava lisää maata talonpojille, muuten he leikkaa- 
vat meiltä pään!», puhelivat liberaalit tilanherrat. Liberaalinen 
porvaristo valmistautui jakamaan vallan tsaarin kanssa. «Prole¬ 
tariaatti taistelee, porvaristo hiipii valtaan», kirjoitti Lenin näinä 
päivinä työväenluokan taktiikasta ja liberaalisen porvariston 
taktiikasta. 

Tsaarin hallitus jatkoi työläisten ja talonpoikien sortamista 
raivoisalla julmuudella. Mutta se ei voinut olla näkemättä, että pel¬ 
killä vainotoimenpiteiilä on mahdotonta selviytyä vallankumouk¬ 
sesta. Sen vuoksi se alkoi vainotoimenpiteiden ohella turvautua 
luovimispolitiikkaan. Toiselta puolen se alkoi provokaattoriensa 
avulla yllyttää Venäjän kansoja toisiaan vastaan järjestäen juuta- 
laispogromeja ja armenialais-tataarilaisen verilöylyn. Toiselta 
puolen se lupasi kutsua koolle «edustuslaitoksen» Zemski 

soborin * tahi Valtakunnanduuman muodossa, antaen ministeri 
Bulyginin tehtäväksi laatia ehdotuksen duumasta, kuitenkin siten, 
että duumalla ei olisi lainsäädäntöoikeuksia. Kaikkiin näihin toi¬ 
menpiteisiin ryhdyttiin vallankumouksen voimien hajoittamiseksi 
ja kansan maltillisten kerrosten irroittamiseksi vallankumouk¬ 
sesta. 

Bolshevikit julistivat Bulyginin duuman boikottiin asettaen 
päämääräkseen tämän kansanedustuslaitoksen irvikuvan tyhjäksi- 
tekemisen. 

Menshevikit päinvastoin päättivät olla pyrkimättä duuman 
estämiseen ja pitivät välttämättömänä ottaa siihen osaa. 


3. Taktilliset erimielisyydet bolshevikkien ja menshevikkien 
välillä. Puolueen III edustajakokous. Leninin kirja «Sosiali¬ 
demokratian kaksi taktiikkaa demokraattisessa vallankumouk¬ 
sessa». Marxilaisen puolueen taktilliset perusteet. 

Vallankumous pani liikkeelle kaikki yhteiskuntaluokat. Vallan¬ 
kumouksen aikaansaama käänne maan poliittisessa elämässä siirsi 
ne pois vanhoista, tutuista asemistaan ja saattoi ne ryhmittymään 
uudelleen uuden tilanteen mukaisesti. Jokainen luokka, jokainen 
puolue pyrki määrittelemään taktiikkansa, menettelytapansa, suh¬ 
teensa muihin luokkiin ja suhteensa hallitukseen. Yksinpä tsaarin 
hallituksenkin oli pakko määritellä oma uusi taktiikkansa, joka oli 
sille itselleenkin outo, lupaamalla kutsua koolle «edustuslaitok¬ 
sen» — Bulyginin duuman. 

Sosialidemokraattienkin puolueen oli määriteltävä oma tak¬ 
tiikkansa. Sitä vaati vallankumouksen jatkuva nousu. Sitä vaati¬ 
vat proletariaatin eteen tulleet lykkäystä sietämättömät käytännön 
kysymykset aseellisen kapinan järjestämisestä, tsaarin hallituksen 
kukistamisesta, väliaikaisen vallankumoushallituksen muodosta¬ 
misesta, sosialidemokratian osallistumisesta tähän hallitukseen, 
suhtautumisesta talonpoikaistoon, suhtautumisesta liberaaliseen 
porvaristoon j.m.s. Oli määriteltävä sosialidemokratian yhtenäi¬ 
nen ja harkittu marxilainen taktiikka. 

Mutta menshevikkien opportunismin ja hajoitustoiminnan 
vuoksi oli Venäjän sosialidemokratia tähän aikaan hajonneena 

* Zemski sobor —Venäjän säätyjen edustajain kokous, joka oli XVI— 
XVII vuosisadoilla kutsuttu koolle neuvottelemaan hallituksen kanssa. — Suom. 

kahteen ryhmään. Hajaannusta ei voitu vielä pitää täydellisenä, 
eivätkä nämä kaksi ryhmää olleet vielä muodollisesti kahtena eri 
puolueena, mutta tosiasiassa ne muistuttivat suuresti kahta eri 
puoluetta, joilla oli omat keskuksensa, omat sanomalehtensä. 

Hajaannuksen syvenemistä edisti se seikka, että menshevikit 
lisäsivät heillä puolueen enemmistön kanssa organisatoorisistä 
kysymyksistä oleviin vanhoihin erimielisyyksiin uusia erimieli¬ 
syyksiä, erimielisyyksiä taktillisista kysymyksistä. 

Yhtenäisen puolueen puuttuminen johti yhtenäisen puoluetak- 
tiikan puuttumiseen. 

Tilanteesta olisi selviydytty, jos olisi viipymättä kutsuttu koolle 
sääntömääräinen III puoluekokous, määritelty edustajakokouk¬ 
sessa yhtenäinen taktiikka ja velvoitettu vähemmistö rehellisesti 
toteuttamaan edustajakokouksen päätöksiä, alistumaan edustaja¬ 
kokouksen enemmistön päätöksiin. Juuri tällaista ratkaisua ehdot- 
tivatkin bolshevikit menshevikeille. Mutta menshevikit eivät 
halunneet kuulla puhuttavankaan III edustajakokouksesta. Pitäen 
rikoksena puolueen jättämistä edelleenkin vaille puolueen hyväk¬ 
symää ja kaikkia puolueen jäseniä velvoittavaa taktiikkaa bol¬ 
shevikit päättivät ottaa aloitteen III edustajakokouksen koolle¬ 
kutsumiseen. 

Edustajakokoukseen oli kutsuttu kaikki puolue järjestöt, niin 
bolshevistiset kuin menshevistisetkin. Mutta menshevikit kieltäy¬ 
tyivät osallistumasta III edustajakokoukseen ja päättivät kutsua 
koolle oman edustajakokouksensa. He sanoivat edustajakokous¬ 
taan konferenssiksi, koska heillä oli vähän edustajia, mutta tosi¬ 
asiassa se oli edustajakokous, menshevikkien puoluekokous, jonka 
päätöksiä pidettiin velvoittavina kaikille menshevikeille. 

Vuoden 1905 huhtikuussa kutsuttiin Lontooseen koolle Venäjän 
sosialidemokraattisen puolueen III edustajakokous. Edustaja¬ 
kokoukseen saapui 24 edustajaa 20 bolshevistisesta komiteasta. 
Puolueen kaikki suuret järjestöt olivat edustettuina. 

Edustajakokous lausui paheksumisensa menshevikeille, «puo¬ 
lueen irtaantuneelle osalle», ja siirtyi päiväjärjestyksessä oleviin, 
puolueen taktiikan määrittelyä koskeviin kysymyksiin. 

Samanaikaisesti edustajakokouksen kanssa kokoontui Gene¬ 
vessä menshevikkien konferenssi. 

«Kaksi edustajakokousta — kaksi puoluetta», siten määritteli 
Lenin tilanteen. 

Sekä edustajakokous että konferenssi käsittelivät itse asiassa 
yksiä ja samoja taktillisia kysymyksiä, mutta näistä kysymyksistä 
tehdyt päätökset olivat luonteeltaan suoraan vastakkaiset. Kahdet 
erilaiset päätöslauselmat, jotka oli hyväksytty edustajakokouk¬ 
sessa ja konferenssissa, toivat ilmi lii puoluekokouksen ja men- 
shevikkien konferenssin välisten, bolshevikkien ja menshevikkien 
välisten taktillisten erimielisyyksien koko syvyyden. 

Seuraavassa esitetään näiden erimielisyyksien peruskohdat. 

Puolueen lii edustajakokouksen taktillinen linja . Edustaja¬ 
kokous oli sitä mieltä, että huolimatta käynnissä olevan vallan¬ 
kumouksen porvarillis-demokraattisesta luonteesta, huolimatta 
siitä, että se ei voi tällä hetkellä astua kapitalismin vallitessa 
mahdollisten puitteiden yli, on sen täydellinen voitto ennen 
kaikkea proletariaatin etujen mukaista, sillä tämän vallankumouk¬ 
sen voitto antaisi proletariaatille mahdollisuuden järjestyä, kohota 
poliittisesti, hankkia työtätekevien joukkojen poliittisen johtami¬ 
sen kokemusta ja tottumusta ja siirtyä porvarillisesta vallan¬ 
kumouksesta sosialistiseen vallankumoukseen. 

Porvarillis-demokraattisen vallankumouksen täydelliseen voit¬ 
toon tähtäävää proletariaatin taktiikkaa voi kannattaa ainoastaan 
talonpoikaisto, sillä se ei voi suoriutua tilanherroista eikä saada 
tilanherrojen maita ilman vallankumouksen täyttä voittoa. Talon¬ 
poikaisto on sen vuoksi proletariaatin luonnollinen liittolainen. 

Liberaalista porvaristoa ei kiinnosta tämän vallankumouksen 
täydellinen voitto, koska se tarvitsee tsaarinvaltaa ruoskana 
työläisiä ja talonpoikia vastaan, joita se pelkää kaikkein eniten, ja 
se pyrkii tsaarinvallan säilyttämiseen rajoittaen jonkun verran 
sen oikeuksia. Sen vuoksi liberaalinen porvaristo pyrkii sovintoon 
tsaarin kanssa perustuslaillisen monarkian pohjalla. 

Vallankumous voittaa vain siinä tapauksessa, jos sitä johtaa 
proletariaatti, jos proletariaatti vallankumouksen johtajana osaa 
turvata liiton talonpoikaisten kanssa, jos liberaalinen porvaristo 
tulee eristetyksi, jos sosialidemokratia ottaa aktiivisesti osaa 
tsaaria vastaan suunnatun kansankapinan järjestämiseen, jos 
voitokkaan kapinan tuloksena tulee muodostetuksi väliaikainen 
vallankumoushallitus, joka kykenee tuhoamaan vastavallan¬ 
kumouksen juuret ja kutsumaan koolle koko kansaa edustavan 
Perustavan kokouksen; jos sosialidemokralia ei kieltäydy suotuis¬ 
ten ehtojen vallitessa ottamasta osaa väliaikaiseen vallankumous- 

hallitukseen suorittaakseen vallankumouksen loppuun asti. 

« 

Menshevikkien konferenssin taktillinen linja. Kun vallan- 
kumous on porvarillinen, niin vallankumouksen johtajana voi olla 
vain liberaalinen porvaristo. Proletariaatin ei ole lähestyttävä 
talonpoikaistoa, vaan liberaalista porvaristoa. Pääasia on olla 
pelästyttämättä liberaalista porvaristoa vallankumouksellisuudella 
ja olla antamatta sille aihetta loitota vallankumouksesta, sillä jos 
se loittonee vallankumouksesta, niin vallankumous heikkenee. 

On mahdollista, että kapina voittaa, mutta sosialidemokratian 
täytyy kapinan voiton jälkeen siirtyä syrjään, jotta se ei peläs¬ 
tyttäisi liberaalista porvaristoa. On mahdollista, että kapinan 
tuloksena muodostetaan väliaikainen vallankumoushallitus, mutta 
sosialidemokratia ei saa missään tapauksessa ottaa siihen osaa„ 
koska tämä hallitus ei tule olemaan luonteeltaan sosialistinen, ja 
mikä on pääasia, osallistumalla siihen samoin kuin vallankumouk- 
sellisuudellaankin voi sosialidemokratia pelästyttää liberaalista 
porvaristoa ja sillä vahingoittaa vallankumousta. 

Vallankumouksen näköalojen kannalta olisi parhainta, jos 
kutsuttaisiin koolle jonkinlainen Zemski soborin tahi Valtakunnan- 
duuman tapainen edustuslaitos, joka voitaisiin saattaa työväen¬ 
luokan painostuksen alaiseksi ulkoa päin sen muuttamiseksi 
Perustavaksi kokoukseksi tahi sen pakottamiseksi kutsumaan 
koolle Perustava kokous. 

Proletariaatilla on omat erikoiset, puhtaasti työläisetunsa, ja 
sen olisi askarreltava juuri näiden etujensa piirissä eikä pyrittävä 
johtajaksi porvarilliselle vallankumoukselle, joka on yleispoliit¬ 
tinen vallankumous ja joka koskee niin muodoin kaikkia luokkia 
eikä vain proletariaattia. 

Nämä olivat lyhyesti esitettynä Venäjän sosialidemokraattisen 
työväenpuolueen kahden ryhmän kaksi taktiikkaa. 

Menshevikkien taktiikan klassillisen arvostelun ja bolshevisti¬ 
sen taktiikan nerokkaan perustelun esitti Lenin historiallisessa 
kirjassaan «Sosialidemokratian kaksi taktiikkaa demokraattisessa 
vallankumouksessa». 

Se ilmestyi vuoden 1905 heinäkuussa, siis kahden kuukauden 
kuluttua puolueen III edustajakokouksesta. Kirjan otsakkeesta 
päätellen voisi luulla, että Lenin koskettelee siinä ainoastaan por- 
varillis-demokraattisen vallankumouksen kauden taktiikka-kysy¬ 
myksiä ja pitää silmällä vain venäläisiä menshevikkejä. Itse 
asiassa hän, arvostellessaan menshevikkien taktiikkaa, paljasti 
samalla kansainvälisen opportunismin taktiikan, kun taas perus- 

lellessaan marxilaisten taktiikkaa porvarillisen vallankumouksen 
kaudella ja tehdessään eron porvarillisen vallankumouksen ja 
sosialistisen vallankumouksen välillä, hän määritteli samalla 
marxilaisen taktiikan perusteet porvarillisesta vallankumouksesta 
sosialistiseen vallankumoukseen siirtymisen kaudella. 

Leninin kirjasessa «Sosialidemokratian kaksi taktiikkaa demo¬ 
kraattisessa vallankumouksessa» kehitetyt taktilliset pääkohdat 
ovat seuraavat: 

1) Leninin kirja on sen taktillisen perusajatuksen läpitunkema, 
•että proletariaatti voi ja sen täytyy olla porvarillis-demokraatti- 
sen vallankumouksen johtaja, porvarillis-demokraattisen vallan¬ 
kumouksen ohjaaja Venäjällä. 

Lenin tunnusti tämän vallankumouksen porvarillisen luonteen, 
koska se, kuten hän osoitti, «ei pysty välittömästi astumaan pel¬ 
kän demokraattisen kumouksen puitteiden yli». Mutta hän ei 
pitänyt sitä huippukerrosten, vaan kansan vallankumouksena, 
joka saa liikkeeseen koko kansan, koko työväenluokan, koko 
talonpoikaisten. Sen vuoksi Lenin piti proletariaatin etujen kaval¬ 
luksena menshevikkien yrityksiä väheksyä porvarillisen vallan¬ 
kumouksen merkitystä proletariaatille, alentaa proletariaatin osaa 
siinä ja syrjäyttää proletariaatti siitä. 

«Marxilaisuus», kirjoitti Lenin, «ei opeta proletaaria 
pysymään syrjässä porvarillisesta vallankumouksesta, se ei 
opeta suhtautumaan siihen välinpitämättömästi eikä luovut¬ 
tamaan sen johtoa porvaristolle, vaan päinvastoin opettaa 
mitä tarmokkaimmin osallistumaan siihen, mitä päättävim- 
min taistelemaan johdonmukaisen proletaarisen demokratis- 
min, kansanvaltaisuuden puolesta, vallankumouksen loppuun 
asti viemisen puolesta» (Lenin, Valitut teokset, I osa, 
sivu 516). 

«Emme saa unohtaa», kirjoitti Lenin edelleen, «että tällä 
hetkellä ei ole eikä voi olla muuta keinoa päästä lähemmäksi 
sosialismia kuin täydellinen poliittinen vapaus, demokraatti¬ 
nen tasavalta» (sama, sivu 564). 

Lenin näki ennakolta vallankumouksen kaksi mahdollista 
'lopputulosta: 

a) joko se päättyy ratkaisevaan voittoon tsarismista, tsarismin 
kukistamiseen ja demokraattisen tasavallan pystyttämiseen; 

b) tahi, jos voimat eivät riitä, voi se päättyä tsaarin sopimuk¬ 
seen porvariston kanssa kansan kustannuksella, jonkinlaiseen 

typistettyyn perustuslakiin, kaikkein luultavimmin perustuslain 
irvikuvaan. 

Proletariaatin etujen mukaista on parempi lopputulos, s.o. 
ratkaiseva voitto tsarismista. Mutta sellainen lopputulos on mah¬ 
dollinen vain siinä tapauksessa, jos proletariaatti pystyy tulemaan 
vallankumouksen johtajaksi, ohjaajaksi. 

«Vallankumouksen lopputulos», kirjoitti Lenin, «riippuu 
siitä, esiintyykö työväenluokka porvariston auttajana, jonka 
rynnistyksen voima itsevaltiutta vastaan on väkevä, mutta 
joka poliittisesti on voimaton, vai esiintyykö se kansanval- 
lankumouksen johtajana» (sama, sivut 488—489). 

Lenin oli sitä mieltä, että proletariaatilla on kaikki mahdolli¬ 
suudet päästä porvariston auttajan osasta ja tulla porvarillis- 
demokraattisen vallankumouksen johtajaksi. Nämä mahdollisuu¬ 
det ovat Leninin mukaan seuraavat: 

Ensiksikin «proletariaatin, asemansa puolesta kaikkein edisty¬ 
neimmän ja ainoan johdonmukaisesti vallankumouksellisen luo¬ 
kan kutsumuksena on johtotehtävän toteuttaminen Venäjän 
yleisdemokraattisessa vallankumousliikkeessä» (sama, sivu 533). 

Toiseksi, proletariaatilla on oma, porvaristosta riippumaton 
poliittinen puolueensa, joka antaa sille mahdollisuuden liittyä 
«yhtenäiseksi ja itsenäiseksi poliittiseksi voimaksi» (sama, 
sivu 533). 

Kolmanneksi, proletariaattia kiinnostaa enemmän vallanku¬ 
mouksen ratkaiseva voitto kuin porvaristoa, sillä «porvarillinen 
vallankumous on määrätyssä mielessä edullisempi proletariaatille 
kuin porvaristolle» (sama, sivu 514). 

«Porvaristolle on edullista nojautua», kirjoitti Lenin, 
«joihinkin menneisyyden jätteisiin taistellessaan proletariaat¬ 
tia vastaan, esimerkiksi monarkiaan, vakinaiseen armeijaan 
y.m.s. Porvaristolle on edullista se, että porvarillinen vallan¬ 
kumous ei lakaisisi pois liian päättävästi kaikkia menneisyy¬ 
den jätteitä, vaan jättäisi jäljelle muutamia niistä, s.o. että 
tämä vallankumous ei olisi täysin johdonmukainen, ei menisi 
loppuun asti, ei olisi päättävä ja säälimätön... Porvaristolle 
on edullisempaa, että välttämättömät muutokset porvarillis- 
demokraattiseen suuntaan tapahtuisivat hitaammin, asteet- 
taisemmin, varovaisemmin, epäröivämmin, reformitietä eikä 
vallankumoustietä... että nämä muutokset kehittäisivät mah¬ 
dollisimman vähän rahvaan, s.o. talonpoikaisten ja erikoi- 

sesti työläisten vallankumouksellista omaa toimintaa, aloite¬ 
kykyä ja tarmoa. Muuten työläisille tulee sitä helpommaksi 
«muuttaa kivääri olalta toiselle», kuten ranskalaiset sanovat, 
sro. suunnata porvaristoa itseään vastaan se ase, jolla por¬ 
varillinen vallankumous varustaa heidät, se vapaus, jonka 
se antaa, ne kansanvaltaiset laitokset, jotka syntyvät maa- 
orjuudesta puhdistetulla maaperällä. Työväenluokalle on 
päinvastoin edullisempaa, että välttämättömät muutokset 
porvarillis-demokraattiseen suuntaan eivät nimenomaan 
tapahtuisi reformitietä, vaan vallankumouksellista tietä, sillä 
reformitie on viivyttelyjen, lykkäysten, kansan elimistön 
mätänevien osien tuskallisen hitaan kuolemisen tie. Nii¬ 
den mätänemisestä kärsivät ennen kaikkea ja kaikkein 
eniten proletariaatti ja talonpoikaisto. Vallankumoustie on 
nopean, proletariaatille kaikkein kivuttomimman leikkauksen 
tie, mätänevien osien suoranaisen poistamisen tie, kaikkein 
vähimmän myöntyväisyyden ja varovaisuuden tie monar¬ 
kian ja sitä vastaavien iljettävien ja tympäisevien, mätäin ja 
mätänemisellään ilmaa saastuttavien laitosten suhteen» 
{Lenin, Valitut teokset, I osa, sivut 514—515). 

«Sen vuoksi», jatkoi Lenin, «proletariaatti taisteleekin 
eturivissä tasavallan puolesta heittäen halveksuen syrjään 
sellaiset tyhmät ja sen arvoa alentavat neuvot, että on 
muka otettava lukuun porvariston loittoneminen» (sama, 
sivu 554). 

Jotta vallankumouksen proletaarisen johtamisen mahdollisuu¬ 
det muuttuisivat todellisuudeksi, jotta proletariaatti tosiasiassa 
tulisi porvarillisen vallankumouksen johtajaksi, ohjaajaksi — 
sitä varten on Leninin mukaan välttämätöntä ainakin kaksi 
ehtoa. 

Sitä varten on ensinnäkin välttämätöntä, että proletariaatilla 
olisi liittolainen, jonka edut vaativat ratkaisevaa voittoa tsaris- 
mista ja joka voidaan taivuttaa hyväksymään proletariaatti joh¬ 
tajakseen. Tätä vaatii itse johtamisajatus, sillä-johtaja lakkaa 
olemasta johtaja, jollei ole johdettavia, ohjaaja lakkaa olemasta 
ohjaaja, jollei ole ohjattavia. Sellaisena liittolaisena Lenin piti 
talonpoikaistoa. 

Sitä varten on toiseksi välttämätöntä, että luokka, joka tais¬ 
telee proletariaatin kanssa vallankumouksen johtamisesta ja 
pyrkii itse pääsemään sen ainoaksi johtajaksi, tungettaisiin pois 

johtoasemasta ja eristettäisiin. Tätä vaatii myöskin itse johtamis- 
ajatus, jonka mukaan vallankumouksella ei voi olla kahta joh¬ 
tajaa. Sellaisena luokkana Lenin piti liberaalista porvaristoa. 

«Johdonmukaisena taistelijana kansanvaltaisuuden puo¬ 
lesta», kirjoitti Lenin, «voi olla vain proletariaatti. Voitok¬ 
kaaksi taistelijaksi kansanvaltaisuuden puolesta se voi 
päästä vain sillä ehdolla, jos sen vallankumoukselliseen tais¬ 
teluun yhtyy talonpoikaiston joukko» (sama, sivu 523). 

Ja edelleen: 

«Talonpoikaistoon kuuluu joukko puoliproletaarisia 
aineksia pikkuporvarillisten ainesten ohella. Tämä tekee sen 
myöskin horjuvaksi, pakottaen proletariaatin yhtymään 
tiukaksi luokkapuolueeksi. Mutta talonpoikaiston horju- 
vaisuus eroaa perinjuurin porvariston horjuvaisuudesta, 
sillä talonpoikaiston edut eivät tällä hetkellä vaadi niin pal¬ 
jon yksityisomistuksen ehdotonta säilyttämistä kuin tilan¬ 
herrojen maan, tämän omistuksen yhden päälajin, poisotta- 
mista. Tulematta siitä sosialistiseksi, lakkaamatta olemasta 
pikkuporvarillinen, talonpoikaistosta voi tulla demokraatti¬ 
sen vallankumouksen täydellinen ja mitä radikaalisin kan¬ 
nattaja. Talonpoikaistosta tulee ehdottomasti sellainen, jos 
vain sitä valistava vallankumouksellisten tapahtumain kulku 
ei katkea liian aikaisin porvariston kavalluksen ja proleta¬ 
riaatin tappion tähden. Talonpoikaistosta tulee välttämättö- 
mästi mainitulla ehdolla vallankumouksen ja tasavallan tuki, 
sillä vain täydellisesti voittanut vallankumous voi antaa 
talonpoikaistolle maareformien alalla kaiken , antaa kaiken 
sen, mitä talonpoikaisto tahtoo, mistä se unelmoi, mikä on 
todellakin välttämätön sille» (sama, sivu 554). 

Eritellen menshevikkien vastaväitteitä, joilla he vakuuttelivat, 
että sellainen bolshevikkien taktiikka «saattaa porvarilliset luokat 
loittonemaan vallankumouksesta ja siten heikentää sen vauhtia», 
ja luonnehtien nämä vastaväitteet «vallankumouksen kavallus- 
taktiikaksi», taktiikaksi, joka muuttaa «proletariaatin porvarillis¬ 
ten luokkien surkeaksi lisäkkeeksi». Lenin kirjoitti: 

«Se, joka todella ymmärtää talonpoikaiston tehtävän voi¬ 
tokkaassa Venäjän vallankumouksessa, ei saattaisi sanoa, 
että vallankumouksen kantovoima, vauhti heikkenee, kun 
porvaristo loittonee siitä. Sillä tosiasiassa vasta silloin 
Venäjän vallankumous pääsee todelliseen vauhtiin, vasta 

silloin se pääsee todella kaikkein suurimpaan vallankumouk¬ 
selliseen vauhtiin, mikä on mahdollista porvarillis-demo- 
kraattisen kumouksen kaudella, kun porvaristo loittonee ja 
talonpoikaisten joukko esiintyy aktiivisena vallankumouk¬ 
sellisena proletariaatin rinnalla. Tullakseen johdonmukai¬ 
sesti loppuun asti viedyksi on demokraattisen vallankumouk¬ 
semme nojauduttava sellaisiin voimiin, jotka kykenevät 
tekemään tehottomaksi porvariston kiertämättömän epä¬ 
johdonmukaisuuden, s.o, voimiin, jotka kykenevät nimen¬ 
omaan «loitontamaan sen» (Levin, Valitut teokset, I osa, 
sivu 555). 

Sellainen on Leninin kirjassa «Sosialidemokratian kaksi tak¬ 
tiikkaa demokraattisessa vallankumouksessa» kehitetty taktillinen 
perusajatus proletariaatista porvarillisen vallankumouksen joh¬ 
tajana, taktillinen perusajatus proletariaatin hegemoniasta (johto¬ 
asemasta) porvarillisessa vallankumouksessa. 

Se oli marxilaisen puolueen uusi kanta porvarillis-demokraat- 
tisen vallankumouksen taktiikan kysymyksistä. Se erosi syvästi 
siihen asti marxilaisessa asevarastossa käytännössä olleista tak¬ 
tillisista kannanotoista. Siihen asti oli ollut siten, että porvarilli¬ 
sissa vallankumouksissa, esimerkiksi Lännessä, oli porvaristo 
suorittanut johtavaa osaa, proletariaatti oli esiintynyt tahtoen tai 
tahtomattaan porvariston auttajana, ja talonpoikaisto oli ollut 
porvariston reservinä. Marxilaiset pitivät sellaista yhdistelmää 
enemmän tai vähemmän kiertämättömänä sillä nimenomaisella 
varauksella, että proletariaatin täytyy tällöin puolustaa mahdolli¬ 
suuden mukaan lähimpiä luokkavaatimuksiaan ja sillä täytyy olla 
oma poliittinen puolueensa. Nyt, uudessa historiallisessa tilan¬ 
teessa, asia sai Leninin kannan mukaan sellaisen käänteen, että 
proletariaatista tuli porvarillisen vallankumouksen johtava voima, 
porvaristo tungettiin pois vallankumouksen johdosta ja talonpoi¬ 
kaisto muuttui proletariaatin reserviksi. 

Sellaiset jutut, että Plehanov «myöskin oli» proletariaatin 
hegemonian kannalla, perustuvat väärinymmärrykseen. Plehanov 
koketeerasi proletariaatin hegemonian aatteella eikä kieltäytynyt 
tunnustamasta sitä sanoissa — se on totta, mutta tosiasiassa hän 
oli tämän aatteen ydinajatusta vastaan. Proletariaatin hegemonia 
merkitsee proletariaatin johtoasemaa porvarillisessa vallanku¬ 
mouksessa, proletariaatin ja talonpoikaisten /////^politiikan valli¬ 
tessa, liberaalisen porvariston fr/s/dm/spolitiikan vallitessa. 

Plehanov sitä vastoin, kuten tunnettua, vastusti liberaalisen por¬ 
variston eristämisen politiikkaa, kannatti luokkasovinnon politiikkaa 
liberaalisen porvariston kanssa, vastusti proletariaatin ja talon¬ 
poikaisten liittopolitiikkaa. Itse asiassa Plehanovin taktillinen kanta 
oli menshevistinen proletariaatin hegemonian kieltämisen kanta. 

2) Tärkeimpänä keinona tsarismin kukistamiseksi ja demo¬ 
kraattisen tasavallan valloittamiseksi Lenin piti voitokasta aseel¬ 
lista kansankapinaa. Päinvastoin kuin menshevikit oli Lenin sitä 
mieltä, että «yleisdemokraattinen vallankumouksellinen liike 
on jo johtanut aseellisen kapinan vilttcmätiömyyteer ,», että 
«proletariaatin järjestäminen kapinaa varten» on jo «tullut päivä¬ 
järjestykseen yhtenä puolueen oleellisista, tärkeimmistä ja välttä¬ 
mättömistä tehtävistä», että «on ryhdyttävä mitä tarmokkaimpiin- 
toimenpiteisiin proletariaatin aseistamiseksi ja kapinan välittömän 
johtamisen mahdollisuuden turvaamiseksi» (sama, sivu 533). 

Joukkojen valmistamiseksi kapinaan ja itse kapinan tekemi¬ 
seksi koko kansan kapinaksi Lenin piti välttämättömänä esittää 
joukoille sellaisia tunnuksia, sellaisia kehoituksia, jotka voisivat 
päästää valloilleen joukkojen vallankumouksellisen aloitteellisuu¬ 
den, järjestää ne kapinaa varten ja saattaa tsarismin valta¬ 
koneisto epäkuntoon. Sellaisina tunnuksina hän piti puolueen 
III edustajakokouksen taktillisia päätöksiä, joiden puolustamiselle 
oli omistettu Leninin kirja «Sosialidemokratian kaksi taktiikkaa 
demokraattisessa vallankumouksessa». 

Sellaisina tunnuksina hän piti: 

a) «poliittisten joukkolakkojen» järjestämistä, «joilla voi olla 
suuri merkitys kapinan alussa ja itse sen kulussa» (sama, 
sivu 533); 

b) «8-tuntisen työpäivän ja muiden päiväjärjestyksessä olevien 
työväenluokan vaatimusten viipymätöntä toteuttamista vallan- 
kumoustietä» (sama, sivu 503); 

c) «vallankumouksellisten talonpoikaiskomiteoiden viipymä¬ 
töntä järjestämistä kaikkien demokraattisten uudistusten suoritta¬ 
miseksi» vallankumoustietä aina tilanherrojen maiden pakkoluo¬ 
vutukseen asti (sama, sivu 547); 

d) työläisten aseistamista. 

Tässä ovat erikoisen mielenkiintoisia kaksi kohtaa: 

Ensiksikin, kaupungissa 8-tuntisen työpäivän ja maaseudulla 
demokraattisten muutosten vallankumouksellisen toteuttamisen 
taktiikka, s.o. sellainen toteuttaminen, joka ei piittaa viranomai- 

sista, ei välitä laista, ei ota lukuun viranomaisia eikä laillisuutta, 
murskaa olemassaolevat lait ja säätää uuden järjestyksen oma¬ 
valtaisesti, lupaa kysymättä. Tämä oli uusi taktillinen keino, 
jonka soveltaminen halvaannutti tsarismin valtakoneiston ja 
päästi valloilleen joukkojen aktiivisuuden ja luovan aloitekyvyn. 
Tämän taktiikan perustalla syntyivät kaupungissa vallankumouk¬ 
selliset lakkokomiteat ja maaseudulla vallankumoukselliset ta- 
lonpoikaiskomiteat, joista ensinmainitut kehittyivät sittemmin 
työväen edustajain Neuvostoiksi ja viimemainitut talonpoikais- 
•edustajain Neuvostoiksi. 

Toiseksi, poliittisten joukkolakkojen järjestäminen, poliittisten 
yleislakkojen järjestäminen, joilla sitten, vallankumouksen ku¬ 
luessa, oli ensiarvoinen merkitys joukkojen vallankumoukselli¬ 
sessa mobilisoimisessa. Tämä oli proletariaatin käsissä uusi, 
hyvin tärkeä ase, joka oli ollut siihen asti tuntematon marxilaisten 
puolueiden käytännöllisessä toiminnassa ja joka sittemmin ylei¬ 
sesti tunnustettiin oikeaksi. 

Lenin oli sitä mieltä, että voitokkaan kansankapinan seurauk¬ 
sena tsaarin hallituksen tilalle täytyy saada väliaikainen vallan- 
kumoushallitus. Väliaikaisen vallankumoushallituksen tehtäviä 
■ovat vallankumouksen valloitusten lujittaminen, vastavallan¬ 
kumouksen vastarinnan tukahduttaminen ja Venäjän sosiali¬ 
demokraattisen työväenpuolueen minimiohjelman toteuttaminen. 
Lenin piti ratkaisevaa voittoa tsarismista mahdottomana ilman 
näiden tehtävien toteuttamista. Mutta näiden tehtävien toteutta¬ 
miseksi ja ratkaisevan voiton saavuttamiseksi tsarismista ei väli¬ 
aikainen vallankumoushallitus saa olla tavallinen hallitus, vaan 
voittaneiden luokkien, työläisten ja talonpoikien, diktatuurin 
hallitus, sen täytyy olla proletariaatin ja talonpoikaisten vallan¬ 
kumouksellista diktatuuria. Vedoten siihen Marxin tunnettuun 
lauseeseen, että «jokainen väliaikainen valtiojärjestys vallan¬ 
kumouksen jälkeen vaatii diktatuuria ja vieläpä tarmokasta 
diktatuuria», Lenin tuli siihen johtopäätökseen, että väliaikainen 
vallankumoushallitus, jos se tahtoo turvata ratkaisevan voiton 
tsarismista, ei voi olla mitään muuta kuin proletariaatin ja ta¬ 
lonpoikaisten diktatuuria. 

«Vallankumouksen ratkaiseva voitto tsarismista», kir¬ 
joitti Lenin, «on proletariaatin ja talonpoikaisen vallan - 
kurutuksellis-demokraaitista diktatuuria... Ja sellainen voitto 
tulee olemaan nimenomaan diktatuuria, s.o. sen täytyy vält- 

tämättömästi nojata sotavoimaan, joukkojen aseistamiseen, 
kapinaan eikä joihinkin «laillista», «rauhallista tietä» luotui¬ 
hin laitoksiin. Se voi olla vain diktatuuria sen tähden, että 
proletariaatille ja talonpoikaistoile viipymättä ja välttämät¬ 
tömäsi tarpeellisten muutosten toteuttaminen aiheuttaa 
tilanherrojen, suurporvarien ja tsarismin epätoivoisen 
vastarinnan. Ilman diktatuuria on mahdotonta murtaa tätä 
vastarintaa, torjua vastavallankumouksellisia yrityksiä. 
Mutta siitä ei tule tietenkään sosialistinen, vaan demokraat¬ 
tinen diktatuuri. Se ei voi kajota (ilman monia vallanku¬ 
mouksellisen kehityksen väliasteita) kapitalismin perustuk¬ 
siin. Se voi parhaimmassa tapauksessa suorittaa maaomai¬ 
suuden perinpohjaisen uudelleenjaon talonpoikaisten hyväksi, 
toteuttaa johdonmukaisen ja täydellisen kansanvaltaisuuden 
aina tasavaltaan asti, repiä juurineen kaikki aasialaiset, 
orjamaiset piirteet ei ainoastaan maalais-, vaan tehdaselä- 
mästäkin, panna alulle työläisten aseman tuntuvan paranta¬ 
misen ja heidän elintasonsa kohottamisen, ja vihdoin 
suorittaa tehtävän, joka on viimeinen järjestyksessä, mutta 
ei tärkeydessä — levittää vallankumouspaloa Eurooppaan. 
Sellainen voitto ei suinkaan tee meidän porvarillisesta 
vallankumouksestamme sosialistista vallankumousta; demo¬ 
kraattinen kumous ei mene välittömästi porvarillisten yhteis¬ 
kunta- ja taloussuhteiden puitteiden yli; mutta siitä huoli¬ 
matta sellaisen voiton merkitys on jättiläismäinen sekä 
Venäjän että koko maailman tulevalle kehitykselle. Ei 
mikään kohota niin suuressa määrin koko maailman prole¬ 
tariaatin vallankumouksellista energiaa, ei mikään lyhennä 
niin paljon sen täydelliseen voittoon johtavaa tietä kuin 
tämä Venäjällä alkaneen vallankumouksen ratkaiseva 
voitto» {Lenin, Valitut teokset, I osa, sivut 519—520). 

Mitä tulee sosialidemokratian suhteeseen väliaikaiseen vallan- 
kumoushallitukseen ja sosialidemokratian siihen osallistumisen 
sallittavuuteen, niin Lenin puolusti täydellisesti puolueen III edus¬ 
tajakokouksen vastaavaa päätöslauselmaa, joka kuuluu: 

«Riippuen voimasuhteista ja muista tekijöistä, joita ei 
voida edeltäpäin tarkasti määritellä, voidaan sallia puo¬ 
lueemme valtuutettujen osallistuminen väliaikaiseen vallan- 
kumoushallitukseen säälimättömän taistelun käymiseksi 
kaikkia vastavallankumouksellisia yrityksiä vastaan ja työ- 

väenluokan itsenäisten etujen puolustamiseksi; sellaisen 
osallistumisen välttämättömäksi ehdoksi asetetaan puolueen 
tiukka valvonta valtuutettuihinsa nähden ja täydelliseen 
sosialistiseen kumoukseen pyrkivän ja sikäli kaikkiin porva¬ 
rillisiin puolueisiin leppymättömän vihamielisesti suhtautu¬ 
van sosialidemokratian riippumattomuuden horjumaton säi¬ 
lyttäminen; riippumatta siitä, tuleeko sosialidemokratian 
osallistuminen väliaikaiseen vallankumoushallitukseen mah¬ 
dolliseksi, on propagoitava mitä laajimmissa proletariaatin 
kerroksissa sitä ajatusta, että on alituisesti painostettava 
väliaikaista hallitusta aseistetun ja sosialidemokratian johta¬ 
man proletariaatin taholta vallankumouksen saavutusten 
suojelemiseksi, lujittamiseksi ja laajentamiseksi» (Lenin, 
Valitut teokset, I osa, sivu 493). 

Lenin torjui menshevikkien vastaväitteet, että väliaikainen 
hallitus on sittenkin porvarillinen hallitus ja että ei saa sallia 
sosialidemokraattien osallistumista sellaiseen hallitukseen, jollei 
haluta tehdä samaa virhettä, jonka teki Ranskan porvarilliseen 
hallitukseen osallistunut ranskalainen sosialisti Millerand. Samalla 
Lenin osoitti, että menshevikit sekoittavat tässä kaksi eri asiaa 
ja tuovat julki kyvyttömyytensä suhtautua kysymykseen marxi- 
laisesti: Ranskassa oli puhe sosialistien osallistumisesta taantu¬ 
mukselliseen porvarilliseen hallitukseen sellaisena aikana, jolloin 
tästä maasta puuttui vallankumouksellinen tilanne, ja tämä vel¬ 
voitti sosialisteja olemaan osallistumatta sellaiseen hallitukseen. 
Sitävastoin Venäjällä on puhe sosialistien osallistumisesta vallan¬ 
kumoukselliseen porvarilliseen hallitukseen, joka taistelee vallan¬ 
kumouksen voiton puolesta vallankumoustaistelun ollessa kuu¬ 
mimmillaan — mikä tekee sallittavaksi ja suotuisten ehtojen val¬ 
litessa velvoittavaksi sosialidemokratian osallistumisen sellaiseen 
hallitukseen, lyödäkseen vastavallankumousta ei ainoastaan «at- 
haaltapäin», ulkoapäin, vaan myöskin «ylhäältäpäin», hallituksesta. 

3) Taistellessaan porvarillisen vallankumouksen voiton ja 
demokraattisen tasavallan saavuttamisen puolesta Lenin ei ensin¬ 
kään aikonut juuttua kiinni demokraattiselle asteelle ja rajoittaa 
vallankumousliikettä porvarillis-demokraattisten tehtävien täyttä¬ 
miseen. Päinvastoin: Lenin oli sitä mieltä, että kohta demokraat¬ 
tisten tehtävien täyttämisen jälkeen täytyy alkaa proletariaatin ja 
muiden riistettyjen joukkojen taistelun sosialistisen vallankumouk¬ 
sen puolesta. Lenin tiesi tämän ja piti sosialidemokratian velvol- 

lisuutena ryhtyä kaikkiin toimenpiteisiin, jotta porvarillis-demo- 
kraattinen vallankumous alkaisi edelleen kaskessaan muuttua 
sosialistiseksi vallankumoukseksi. Proletariaatin ja talonpoikais¬ 
ten diktatuuri ei ollut Leninin mukaan tarpeellinen sitä varten, 
että se, saatettuaan vallankumouksen lopulliseen voittoon tsaris- 
mista, päättäisi vallankumouksen siihen, vaan sitä varten, että se 
pitkittäisi mahdollisimman paljon vallankumoustilaa, tuhoaisi 
perinpohjin vastavallankumouksen jäännökset, levittäisi Euroop¬ 
paan vallankumouksen liekin ja annettuaan proletariaatin sillä 
aikaa valistua poliittisesti ja järjestäytyä suureksi armeijaksi, 
alottaisi suoranaisen siirtymisen sosialistiseen vallankumoukseen. 

Puhuessaan porvarillisen vallankumouksen kantovoimasta ja 
siitä, minkälaisen luonteen marxilaisen puolueen täytyisi antaa 
tälle kantovoimalle, Lenin kirjoitti: 

«Proletariaatin täytyy viedä loppuun asti demokraattinen 
vallankumous yhdistäen mukaansa talonpoikaisten joukon, 
murtaakseen väkivalloin itsevaltiuden vastarinnan ja teh¬ 
däkseen tehottomaksi porvariston horjuvaisuuden. Prole¬ 
tariaatin täytyy suorittaa sosialistinen vallankumous yhdis¬ 
täen mukaansa väestön puoliproletaaristen ainesten joukon, 
murtaakseen pakolla porvariston vastarinnan ja tehdäkseen 
tehottomaksi talonpoikaisten ja pikkuporvariston horjuvai¬ 
suuden. Sellaiset ovat proletariaatin tehtävät, joista uusiskra- 
laisilla (s.o. menshevikeillä.— Toim.Y on niin ahdas käsitys 
kaikissa vallankumouksen kantovoimaa koskevissa järkei¬ 
lyissään ja päätöslauselmissaan» (sama, sivut 555—556). 

Tahi vielä: 

«Koko kansan ja erikoisesti talonpoikaisten etune¬ 
nässä — täyden vapauden puolesta, johdonmukaisen demo¬ 
kraattisen vallankumouksen puolesta, tasavallan puolesta! 
Kaikkien työtätekevien ja riistettyjen etunenässä — sosialis¬ 
min puolesta! Sellaisen täytyy tosiasiassa olla vallankumouk¬ 
sellisen proletariaatin politiikan, sellainen on luokkatunnus, 
jonka elähdyttämän ja määräämän täytyy olla työväenpuo¬ 
lueen jokaisen taktillisen kysymyksen ratkaisun, jokaisen 
käytännöllisen askeleen vallankumouksen aikana» (sama, 
sivu 565). 

Hälventääkseen kaikki epäselvyydet Lenin selitti kahden kuu 
kauden kuluttua kirjansa «Kaksi taktiikkaa» ilmestymisestä kir¬ 
joituksessaan «Sosialidemokratian suhde talonpoikaisliikkeeseen»: 

«Demokraattisesta vallankumouksesta me alamme heti 
siirtyä, juuri voimiemme, valveutuneen ja järjestyneen 
proletariaatin voimien mukaan, alamme siirtyä sosialistiseen 
vallankumoukseen. Me olemme keskeytymättömän vallan¬ 
kumouksen kannalla. Me emme pysähdy puolitiehen» (Lenin, 
Valitut teokset, I osa, sivu 593). 

Se oli uusi kanta porvarillisen ja sosialistisen vallankumouksen 
keskinäisiä suhteita koskevasta kysymyksestä, uusi teoria voimien 
uudelleenryhmittämisestä proletariaatin ympärille porvarillisen 
vallankumouksen lopulla suoranaista siirtymistä varten sosialis¬ 
tiseen vallankumoukseen — teoria porvarillis-demokraattisen 
vallankumouksen kasvaessaan muuttumisesta sosialistiseksi val¬ 
lankumoukseksi. 

Esittäessään tämän uuden kannan Lenin nojasi ensinnäkin 
Marxin viime vuosisadan 40-luvun lopulla «Vetoomuksessa Kom¬ 
munistien liitolle» esittämään tunnettuun lausuntoon keskeytymät¬ 
tömästä vallankumouksesta ja toiseksi Marxin tunnettuun ajatuk¬ 
seen vallankumouksellisen talonpoikaisliikkeen yhdistämisen vält¬ 
tämättömyydestä proletaariseen vallankumoukseen, mikä ajatus 
on esitetty v. 1856 Engelsille osoitetussa kirjeessä, jossa Marx 
sanoi: «koko juttu Saksassa tulee riippumaan siitä, onko mahdol¬ 
lista tukea proletaarista vallankumousta jonkinlaisella talon- 
poikaissodan toisella painoksella». Mutta näitä Marxin nerokkaita 
ajatuksia ei sittemmin kehitetty Marxin ja Engelsin teoksissa, 
ja II Internationalen teoreetikot ryhtyivät kaikkiin toimenpiteisiin 
haudatakseen ne ja jättääkseen ne unhoitukseen. Leninin osaksi 
joutui tehtävä vetää päivän valoon Marxin unohdetut lausunnot 
ja palauttaa ne täydellisesti entiseen arvoonsa. Mutta palauttaen 
arvoonsa nämä Marxin lausunnot Lenin ei rajoittunut — eikä 
voinut rajoittua - — niiden yksinkertaiseen toistamiseen, vaan 
kehitti niitä edelleen ja muokkasi ne uudelleen sosialistisen vallan¬ 
kumouksen johdonmukaiseksi teoriaksi tuoden esille uuden seikan, 
sosialistiselle vallankumoukselle välttcmältömän seikan — prole¬ 
tariaatin sekä kaupungin ja maaseudun puoliproletaaristen aines¬ 
ten liiton proletaarisen vallankumouksen voiton ehton i. 

Tämä kanta löi pirstoiksi länsieurooppalaisen sosialidemokra¬ 
tian taktilliset asenteet. Tuo sosialidemokratia lähti siitä, että 
porvarillisen vallankumouksen jälkeen talonpoikaisjoukkojen, 
niihin luettuna maalaisköyhälistönkin joukkojen, täytyy välttä¬ 
mättä loilota vallankumouksesta, minkä johdosta porvarillisen 

vallankumouksen jälkeen täytyy tulla pitkän väliajan, pitkän, 
50—100 vuotta, ellei kauempaa kestävän «rauhan»-kauden, jonka 
kuluessa proletariaattia riistetään «rauhallisin» keinoin ja porva¬ 
risto rikastuu «laillisesti», kunnes saapuu uuden, sosialistisen val¬ 
lankumouksen aika. 

Se oli uusi teoria sosialistisesta " vallankumouksesta, jota ei 
suorita eristetty proletariaatti koko porvaristoa vastaan, vaan 
proletariaatti-hegemoni, jolla on liittolaisia väestön puoliprole- 
taaristen ainesten muodossa, miljoonien «työtätekevien ja riistet¬ 
tyjen joukkojen» muodossa. 

Tämän teorian mukaisesti täytyi proletariaatin hegemonian 
porvarillisessa vallankumouksessa, proletariaatin ja talonpoikais¬ 
ten ollessa keskenään liitossa, muuttua edelleen kasvaessaan 
proletariaatin hegemoniaksi sosialistisessa vallankumouksessa 
proletariaatin ja muiden työtätekevien ja riistettyjen joukkojen 
ollessa keskenään liitossa, ja proletariaatin ja talonpoikaisten 
demokraattisen diktatuurin täytyi valmistaa maaperää proleta¬ 
riaatin sosialistiselle diktatuurille. 

Se kumosi länsieurooppalaisten sosialidemokraattien siihen 
asti käytännössä olleen teorian, joka kielsi kaupungin ja maaseu¬ 
dun puoliproletaaristen joukkojen vallankumoukselliset mahdolli¬ 
suudet ja joka lähti siitä, että «paitsi porvaristoa ja proletariaattia 
me emme näe muita yhteiskunnallisia voimia, joihin meillä voisi¬ 
vat nojautua oppositiota tahi vallankumousta koskevat sommi¬ 
telmat» (länsieurooppalaisille sosialidemokraateille tyypilliset 
Plehanovin sanat). 

Länsieurooppalaiset sosialidemokraatit olivat sitä mieltä, että 
proletariaatti tulee olemaan sosialistisessa vallankumouksessa 
yksin, koko porvaristoa vastaan, ilman liittolaisia, kaikkia ei- 
proietaarisia luokkia ja kerroksia vastaan. He eivät halunneet 
ottaa lukuun sitä tosiasiaa, että pääoma ei riistä vain proletaa¬ 
reja, vaan kaupungin ja maaseudun miljoonia puoliproletaarisia- 
kin kerroksia, jotka ovat kapitalismin polkemia ja voivat olla 
proletariaatin liittolaisina taistelussa yhteiskunnan vapauttamiseksi 
kapitalistisesta ikeestä. Sen vuoksi länsieurooppalaiset sosiali¬ 
demokraatit olivat sitä mieltä, että sosialistisen vallankumouksen 
ehdot Euroopassa eivät olleet vielä kypsyneet, että näitä ehtoja 
voidaan pitää kypsyneinä vasta silloin, kun proletariaatti tulee 
kansakunnan enemmistöksi, yhteiskunnan enemmistöksi sen tule¬ 
van taloudellisen kehityksen seurauksena. 

Tämän länsieurooppalaisten sosialidemokraattien mädän ja 
epäproletaarisen kannan kaatoi kumoon Leninin teoria sosialisti¬ 
sesta vallankumouksesta. 

Leninin teoriassa ei ollut vielä suoranaista johtopäätöstä sosia¬ 
lismin voiton mahdollisuudesta yhdessä erillisessä maassa. Mutta 
siihen sisältyivät kaikki tahi melkein kaikki perusainekset, jotka 
olivat välttämättömät sellaisen johtopäätöksen tekemiseksi ennem¬ 
min tahi myöhemmin. 

Kuten tunnettua, sellaiseen johtopäätökseen Lenin tuli vuonna 
1915 eli kymmenen vuoden kuluttua. 

Sellaiset ovat Leninin hänen historiallisessa kirjassaan «Sosia¬ 
lidemokratian kaksi taktiikkaa demokraattisessa vallankumouk¬ 
sessa» kehittämät taktilliset perusajatukset. 

Tämän Leninin teoksen historiallinen merkitys on ennen kaik¬ 
kea siinä, että se löi aatteellisesti kumoon menshevikkien pikku¬ 
porvarillisen taktillisen kannan, aseisti Venäjän työväenluokan 
porvarillis-demokraattisen vallankumouksen edelleen kehittämistä 
varten, uutta hyökkäystä varten tsarismia vastaan ja avasi venä¬ 
läisille sosialidemokraateille selvän näköalan porvarillisen vallan¬ 
kumouksen sosialistiseksi vallankumoukseksi muuttumisen välttä¬ 
mättömyydestä. 

Mutta tähän ei supistu Leninin teoksen merkitys. Sen tavatto¬ 
man arvokas merkitys on siinä, että se rikastutti marxilai¬ 
suutta uudella vallankumouksen teorialla ja laski perustan sille 
bolshevikkipuolueen vallankumoukselliselle taktiikalle, jonka 
avulla maamme proletariaatti sai vuonna 1917 voiton kapita¬ 
lismista. 

4. Vallankumouksen jatkuva nousu. Yleisvenäläinen poliittinen 

lakko vuoden 1905 lokakuussa. Tsarismin perääntyminen. 

Tsaarin manifesti. Työväen edustajien Neuvostojen synty. 

Vuoden 1905 syksyyn mennessä vallankumouksellinen 
liike käsitti koko maan. Se kasvoi suunnattoman voimak¬ 
kaasti. 

Syyskuun 19 päivänä alkoi Moskovassa kirjaltajien lakko. Se 
levisi Pietariin ja useihin muihin kaupunkeihin. Itse Moskovassa 
kirjaltajien lakkoa kannattivat muiden tuotantoalojen työläiset, se 
muuttui poliittiseksi yleislakoksi. 

Lokakuun alussa alkoi lakko Moskovan—Kasanin rautatiellä. 
Päivän kuluttua lakko käsitti koko Moskovan rautatiesolmun. 
Pian maan kaikki rautatiet olivat lakossa. Posti- ja lennätinlaitos 
keskeyttivät työn. Venäjän eri kaupungeissa työläiset kokoontui¬ 
vat monituhantisiin kokouksiin ja päättivät keskeyttää työt. Lakko 
valtasi tehtaan toisensa jälkeen, alueen toisensa jälkeen. Lakkoi¬ 
leviin työläisiin yhtyivät pikkuvirkamiehet, opiskelijat, intelli- 
genssi — asianajajat, insinöörit, lääkärit. 

Lokakuun poliittisesta lakosta tuli yleisvenäläinen suurlakko, 
joka käsitti melkein koko maan aina kaikkein kaukaisimpiin seu¬ 
tuihin asti, melkein kaikki työläiset aina kaikkein takapajuisimpiin 
kerroksiin asti. Poliittiseen suurlakkoon osallistui noin miljoonan 
verran pelkkiä teollisuustyöläisiä, ottamatta lukuun rautatieläisiä, 
posti- ja lennätinvirkailijoita ja muita, jotka myöskin lisäsivät 
suuresti lakkolaisten lukua. Koko maan elämä pysähtyi. Hallituk¬ 
sen voima halvaantui. 

Työväenluokka oli ryhtynyt johtamaan kansanjoukkojen tais¬ 
telua itsevaltiutta vastaan. 

Bolshevikkien tunnus poliittisesta joukkolakosta oli tuottanut 
tuloksensa. 

Proletaarisen liikkeen voiman ja mahdin osoittanut lokakuun 
suurlakko pakotti hirveästi säikähtyneen tsaarin esittämään loka¬ 
kuun 17 päivän manifestin. Vuoden 1905 lokakuun 17 päivän 
manifestissa luvattiin kansalle «kansalaisvapauksien järkkymättö¬ 
mät perusteet: todellinen persoonallinen loukkaamattomuus, 
omantunnon-, sanan-, kokoontumis- ja yhdistymisvapaus». Luvat¬ 
tiin kutsua kokoon lakiasäätävä duuma, osallistaa vaaleihin kaikki 
väestöluokat. 

Siten oli vallankumouksen voimalla pyyhkäisty pois neuvote¬ 
leva Bulyginin duuma. Bolshevistinen boikottitaktiikka Bulyginin 
duumaan nähden oli osottautunut oikeaksi. 

Ja kuitenkin tästä huolimatta oli lokakuun 17 päivän manifesti 
kansanjoukkojen pettämistä, tsaarin juoni, jonkinlainen välttämä¬ 
tön hengähdysaika, jonka tsaari tarvitsi herkkäuskoisten nukutta¬ 
miseksi, ajan voittamiseksi, voimien kokoamiseksi ja sen jälkeen 
iskun antamiseksi vallankumoukselle. Tsaarin hallitus, joka 
lupasi sanoissa vapauden, ei tosiasiassa antanut mitään oleellista. 
Työläiset ja talonpojat eivät siihen mennessä olleet saaneet halli¬ 
tukselta mitään paitsi lupauksia. Odotetun laajan poliittisen 
amnestian asemesta annettiin lokakuun 21 pnä amnestia poliittis- 

ten vankien mitättömälle osalle. Samanaikaisesti hallitus, pyrkien 
hajottamaan kansan voimat, järjesti useita verisiä juutalaispogro- 
meja, joiden aikana tuhoutui tuhansia ihmisiä, ja kostaakseen 
vallankumoukselle muodosti poliisien rosvojärjestöt: «Venäjän 
kansan liiton» ja «Arkkienkeli Mikaelin liiton». Kansa risti nämä 
järjestöt, joissa huomattavaa osaa näyttelivät taantumukselliset 
tilanherrat, kauppiaat, papit ja puolirikolliset irtolaisainekset, 
«mustaksi sotniaksi». Mustasotnialaiset pieksivät ja murhasivat 
julkisesti poliisin avulla eturivin työläisiä, vallankumouksellisia 
intelligenttejä, ylioppilaita, suorittivat murhapolttoja ja ammus¬ 
kelivat kansalaiskokousten osanottajia. Sellaisilta näyttivät 
tsaarin manifestin siihenastiset tulokset. Kansan suussa kulki 
silloin tsaarin manifestista tehty tällainen laulunpätkä: 

«Keisari säikähti julistamaan: 

Vainaille vapaus, elävät — vankilaan». 

Bolshevikit selittivät joukoille, että lokakuun 17 päivän mani¬ 
festi on ansa. Hallituksen käytöksen manifestin antamisen jälkeen 
he leimasivat provokatioksi. Bolshevikit kutsuivat työläisiä asei¬ 
siin, aseellisen kapinan valmisteluun. 

Työläiset ryhtyivät entistä tarmokkaammin muodostamaan 
taistelujoukkueita. Heille kävi selväksi, että poliittisella suur¬ 
lakolla 17 pnä lokakuuta hankittu ensimmäinen voitto vaati heiltä 
lisäponnistuksia, jatkuvaa taistelua tsaarinvallan kukistamiseksi. 

Lenin arvioi lokakuun 17 päivän manifestin jonkinlaiseksi 
voimien väliaikaisen tasapainon hetkeksi, jolloin proletariaatti ja 
talonpoikaisto, pakotettuaan tsaarin antamaan manifestin, eivät 
vielä jaksa kukistaa tsarismia, mutta tsarismikcan ei enää voi 
hallita yksistään entisin keinoin, vaan sen on pakko luvata 
sanoissa «kansalaisvapaudet» ja «lakiasäätävä» duuma. 

Työläisjoukkojen vallankumouksellinen luomiskyky synnytti 
lokakuun poliittisen lakon myrskyisinä päivinä, tsarismia vastaan 
käydyn taistelun tulessa, uuden mahtavan aseen — työväen edus¬ 
tajien Neuvostot. 

Työväen edustajien Neuvostot, jotka olivat kaikkien tehtaiden 
edustajien kokous, olivat työväenluokan poliittinen joukko-orga- 
nisatio, jota ei ollut aikaisemmin vielä missään ollut. Ensi kerran 
vuonna 1905 syntyneet Neuvostot olivat Neuvostovallan esikuva , 
vallan, jonka bolshevikkipuolueen johtama proletariaatti loi 
vuonna 1917. Neuvostot olivat kansan luovan työn uusi vallan- 

kumouksellinen muoto. Vallankumoukselliset väestökerrokset 
yksin loivat ne, murtaen kaikki tsarismin lait ja säännöt. Ne olivat 
tsarismia vastaan taisteluun nousseen kansan oman toiminnan 
ilmaus. 

Bolshevikit pitivät Neuvostoja vallankumouksellisen vallan 
ituina. He olivat sitä mieltä, että Neuvostojen voima ja merkitys 
riippuvat kokonaan kapinan voimasta ja menestyksestä. 

Menshevikit eivät pitäneet Neuvostoja vallankumouksellisen 
vallan ituina eivätkä kapinan eliminä. He pitivät niitä paikallisen 
itsehallinnon eliminä, jonkinlaisina kansanvaltaistutettuina kau¬ 
punkien itsehallintoina. 

Lokakuun 13 (26) pnä vuonna 1905 suoritettiin Pietarin kai¬ 
kissa tehtaissa ja muissa työpaikoissa työväen edustajien Neuvos¬ 
ton vaalit. Yöllä oli Neuvoston ensimmäinen istunto. Pietarin 
esimerkkiä seuraten perustetaan työväen edustajien Neuvosto 
Moskovaan. 

Pietarin työväen edustajien Neuvoston olisi Venäjän suurim¬ 
man teollisuus- ja vallankumouskeskuksen, tsaarin valtakunnan 
pääkaupungin Neuvostona pitänyt esittää ratkaisevaa osaa vuo¬ 
den 1905 vallankumouksessa. Se ei kuitenkaan täyttänyt tehtä¬ 
viään Neuvoston huonon, menshevistisen johdon tähden. Kuten 
tunnettua, Lenin ei vielä silloin ollut Pietarissa, hän oleskeli edel¬ 
leen ulkomailla. Menshevikit käyttivät hyväkseen Leninin poissa¬ 
oloa, pääsivät pujahtamaan Pietarin Neuvostoon ja vahasivat 
siellä johdon. Ei ole ihme, että sellaisten ehtojen vallitessa 
menshevikkien Hrustalevin, Trotskin, Parvuksen ja muiden 
onnistui kääntää Pietarin Neuvosto kapinapolitiikkaa vastaan. 
Sen sijaan, että olisivat lähentäneet sotilaita Neuvostoon ja yhdis¬ 
täneet nämä yhteiseen taisteluun, he vaativat sotilaiden poista¬ 
mista Pietarista. Sen sijaan, että Neuvosto olisi aseistanut työ¬ 
läiset ja valmistanut heitä kapinaan, se polki paikallaan ja suh¬ 
tautui kielteisesti kapinan valmistamiseen. 

Aivan toisella tavalla menetteli vallankumouksessa Moskovan 
työväen edustajien Neuvosto. Moskovan Neuvosto noudatti 
olemassaolonsa ensi päivistä alkaen loppuun asti vallankumouk¬ 
sellista politiikkaa. Johto Moskovan Neuvostossa kuului bolshevi¬ 
keille. Bolshevikkien ansiosta syntyi Moskovassa työväen edusta¬ 
jien Neuvoston rinnalle sotilasedustajien Neuvosto. Moskovan 
Neuvostosta tuli aseellisen kapinan elin. 






Työväen edustajien Neuvostoja perustettiin loka-, marras- ja 
joulukuun kuluessa vuonna 1905 useissa suurissa kaupungeissa ja 
melkein kaikissa työläiskeskuksissa. Tehtiin yrityksiä järjestää 
sotilaiden ja matruusien edustajien Neuvostoja, yhdistää ne työ¬ 
väen edustajien Neuvostojen kanssa. Siellä täällä perustettiin 
työväen ja talonpoikien edustajien Neuvostoja. 

Neuvostojen vaikutusvalta oli suunnaton. Ne toimivat valtana 
siitä huolimatta, että ne usein syntyivät vaistovaraisesti, olivat 
epämääräisiä muodoltaan ja löyhiä kokoonpanoltaan. Neuvostot 
toteuttivat väkipakolla painovapauden, ottivat käytäntöön 8-tun- 
tisen työpäivän, antoivat kansalle kehoituksen olla maksamatta 
veroja tsaarin hallitukselle. Erinäisissä tapauksissa ne pakkoluo- 
vuttivat tsaarin hallituksen rahoja ja käyttivät niitä vallanku¬ 
mouksen tarpeisiin. 

5. Joulukuun aseellinen kapina. Kapinan tappio. Vallankumouksen 

perääntyminen. Ensimmäinen Valtakunnanduuma. Puolueen 

IV (Yhdistävä) edustajakokous. 

Vuoden 1905 loka- ja marraskuussa kehittyi joukkojen vallan¬ 
kumouksellinen taistelu edelleen valtavalla voimalla. Työläisten 
lakot jatkuivat. 

Talonpoikien taistelu tilanherroja vastaan sai syksyllä vuonna 
1905 suuren laajuuden. Talonpoikaisliike käsitti yli kolmanneksen 
koko maan kihlakunnista. Saratovin, Tambovin, Tshernigovin, 
Tiflisin, Kutaisin ja muutamat muut läänit olivat todellisten talon¬ 
poikaiskapinoiden vallassa. Ja kuitenkin talonpoikaisjoukkojen 
rynnistys oli vielä riittämätön. Talonpoikaisliikkeeltä puuttui 
järjestyneisyyttä ja johtoa. 

Sotilaidenkin keskuudessa voimistuivat levottomuudet useissa 
kaupungeissa — Tiflisissä, Vladivostokissa, Tashkentissa, Samar- 
kandissa, Kurskissa, Suhumissa, Varsovassa, Kievissä ja Riiassa. 
Kronstadtissa ja Mustan meren laivaston matruusien keskuudessa 
Sevastopolissa puhkesi kapina (marraskuussa vuonna 1905). 
Mutta kun nämä kapinat olivat irrallisia, niin tsaari kukisti ne. 

Kapinan aiheena armeijan ja laivaston eri osastoissa oli usein 
erittäin karkea kohtelu upseerien taholta, huono ravinto («herne- 
mellakat») j.n.e. Kapinaan nousseilla matruusi- ja sotilasjoukoilla 
ei ollut vielä selvää tietoisuutta tsaarin hallituksen kukistamisen 

välttämättömyydestä, aseellisen taistelun tarmokkaan jatkamisen 
välttämättömyydestä. Kapinaan nousseiden matruusien ja sotilai¬ 
den mieliala oli vielä liian rauhallinen, lempeä, he tekivät usein 
virheen vapauttamalla kapinan alussa vangitut upseerit jäi 
antoivat päällystön rauhoittaa itseään lupauksilla ja suostut¬ 
teluilla. 

Vallankumous kehittyi aivan aseelliseen kapinaan saakka. 
Bolshevikit kutsuivat joukkoja aseelliseen kapinaan tsaaria ja 
tilanherroja vastaan, selittivät niille sen välttämättömyyttä. Bol¬ 
shevikit valmistivat herkeämättä aseellista kapinaa. Suoritettiin 
vallankumoustyötä sotilaiden ja matruusien keskuudessa, luotiin 
armeijaan puolueen sotilasjärjestöjä. Useissa kaupungeissa muo¬ 
dostettiin työläisistä taistelujoukkueita, joiden jäsenet harjoitteli- 
vat aseiden käyttöä. Järjestettiin aseiden osto ulkomailta ja niiden 
salainen kuljetus Venäjälle. Aseiden kuljetuksen järjestämiseen 
ottivat osaa puolueen huomattavat työntekijät. 

Vuoden 1905 marraskuussa Lenin palasi Venäjälle. Piileskel¬ 
len tsaarin santarmeilta ja vakoilijoilta Lenin otti näinä päivinä 
välittömästi osaa aseellisen kapinan valmisteluun. Hänen kirjoi¬ 
tuksensa bolshevistisessa «Novaja Zhizn» («Uusi elämä») leh¬ 
dessä olivat ohjeina puolueen jokapäiväisessä työssä. 

Tähän aikaan toveri Stalin suoritti valtavan vallankumouksel¬ 
lisen työn Taka-Kaukaasiassa. Toveri Stalin paljasti ja ruoski 
menshevikkejä, vallankumouksen ja aseellisen kapinan vastusta¬ 
jia. Hän valmensi työläisiä tarmokkaasti ratkaisevaan taisteluun 
itsevaltiutta vastaan. Tsaarin manifestin julkaisemispäivänä 
toveri Stalin sanoi Tiilisissä pidetyssä kansankokouksessa työ¬ 
läisille: 

«Mitä me tarvitsemme voittaaksemme todenteolla? Sitä 
varten tarvitaan kolmea seikkaa. Ensiksi — aseistamista, 
toiseksi — aseistamista, kolmanneksi — aseistamista ja vielä 
kerran aseistamista». 

Vuoden 1905 joulukuussa kokoontui Suomessa Tampereella 
bolshevikkien konferenssi. Vaikka bolshevikit ja menshevikit oli¬ 
vat muodollisesti samassa sosialidemokraattisessa puolueessa, 
niin tosiasiallisesti he muodostivat kaksi eri puoluetta eri keskuk¬ 
sineen. Tässä konferenssissa Lenin ja Stalin kohtasivat henkilö¬ 
kohtaisesti toisensa ensimmäisen kerran. Siihen asti he olivat 
pitäneet yhteyttä toisiinsa kirjeellisesti tahi toverien väli¬ 
tyksellä. 

Tampereen konferenssin päätöksistä on pantava merkille kaksi 
päätöstä: toinen — tosiasiallisesti kahdeksi puolueeksi hajonneen 
puolueen yhtenäisyyden palauttamisesta, ja toinen — ensimmäisen 
duuman, niin sanotun Witten duuman, boikotista. 

Kun Moskovassa tähän aikaan alkoi aseellinen kapina, niin 
Leninin neuvosta konferenssi päätti kiireellisesti työnsä ja edusta¬ 
jat matkustivat kotipaikkakunnilleen osallistuakseen henkilökoh¬ 
taisesti kapinaan. 

Mutta tsaarin hallituskaan ei torkkunut. Sekin valmistautui 
ratkaisevaan taisteluun. Solmittuaan rauhan Japanin kanssa ja 
helpotettuaan sillä vaikeaa asemaansa siirtyi tsaarin hallitus 
hyökkäykseen työläisiä ja talonpoikia vastaan. Tsaarin hallitus 
julisti sotatilaan useita talonpoikaiskapinoiden vallassa olevia 
läänejä, antoi raivokkaita käskyjä, että «vankeja ei ole otettava», 
«patruunoita ei ole säästettävä», määräsi vangitsemaan vallan¬ 
kumousliikkeen johtajat ja hajoittamaan työväen edustajien 
Neuvostot. 

Moskovan bolshevikit ja heidän johtamansa, laajoihin työläis¬ 
joukkoihin yhteydessä oleva Moskovan työväen edustajien Neu¬ 
vosto päättivät tämän johdosta suorittaa viipymättömän valmis¬ 
telun aseelliseen kapinaan. Joulukuun 5 (18) pnä Moskovan 
komitea teki päätöksen ehdottaa Neuvostolle poliittisen suurlakon 
julistamista muuttaakseen sen taistelun kuluessa kapinaksi. Työ¬ 
läisten joukkokokouksissa kannatettiin tätä päätöstä. Moskovan 
Neuvosto otti huomioon työväenluokan tahdon ja päätti yksimieli¬ 
sesti aloittaa poliittisen suurlakon. 

Moskovan proletariaatilla oli kapinan alussa noin tuhat tais¬ 
telu joukkueiden jäsentä, joista yli puolet oli bolshevikkeja. Tais- 
telujoukkueita oli myöskin useilla Moskovan tehtailla. Kaikkiaan 
oli kapinallisilla noin kaksi tuhatta taistelujoukkueiden jäsentä. 
Työläiset laskivat voivansa tehdä varuskunnan puolueettomaksi, 
lohkaista irti osan varuskunnasta ja johtaa sen mukanaan. 

Joulukuun 7 (20) pnä alkoi Moskovassa poliittinen lakko. 
Lakkoa ei kuitenkaan onnistuttu laajentamaan koko maata käsit¬ 
täväksi, sitä ei kannatettu riittävästi Pietarissa, ja tämä heikensi 
alusta alkaen kapinan menestymisen mahdollisuuksia. Nikolain 
rautatie, nykyisin Lokakuun rautatie, jäi tsaarin hallituksen käsiin. 
Liikenne ei tällä tiellä lakannut, ja hallitus voi siirtää kaartin ryk¬ 
menttejä Pietarista Moskovaan kapinaa tukahduttamaan. 

Itse Moskovassa varuskunta horjui. Luottaen osittain varus¬ 
kunnan kannatukseen työläiset aloittivat kapinan. Mutta vallan¬ 
kumoukselliset päästivät oikean ajan ohitse, ja tsaarin hallitus 
selviytyi varuskunnan levottomuuksista. 

Joulukuun 9 (22) pnä ilmestyivät Moskovaan ensimmäiset 
barrikaadit. Kohta Moskovan kaduilla oli kaikkialla barrikaadeja. 
Tsaarin hallitus pani tykistön toimimaan. Se kokosi sotajoukon, 
joka oli monin kerroin suurempi kapinallisten voimia. Muutama 
tuhat aseistettua työläistä kävi 9 päivää sankarillista taistelua. 
Vasta siirrettyään paikalle rykmenttejä Pietarista, Tveristä ja 
Läntiseltä alueelta tsaarinvalta kykeni kukistamaan kapinan. 
Kapinan johtavat elimet oli varsinaisen taistelun aattona osittain 
vangittu, osittain eristetty. Bolshevikkien Moskovan komitea oli 
vangittu. Aseellinen esiintyminen muuttui yksityisten, toisistaan 
erillään olevien kaupunginosien kapinaksi. Kaupunginosat, jotka 
jäivät vaille johtavaa keskusta ja joilla ei ollut yleistä koko kau¬ 
punkia käsittävää taistelusuunnitelmaa. rajoittuivat pääasiallisesti 
puolustukseen. Tämä oli Moskovan kapinan heikkouden 
peruslähde ja yksi sen tappion syistä, kuten Lenin jälkeenpäin 
totesi. 

Erikoisen sitkeä ja ankara oli luonteeltaan kapina Krasnaja 
Presnjan kaupunginosassa Moskovassa. Krasnaja Presnja oli 
kapinan päälinnoitus, sen keskus. Sinne olivat keskittyneet par¬ 
haimmat taistelujoukkueet, joita bolshevikit johtivat. Mutta 
Krasnaja Presnja kukistettiin tulella ja miekalla, huuhdeltiin 
verellä, se liekehti tykistön sytyttämien tulipalojen kajastuksessa. 
Moskovan kapina oli kukistettu. 

Kapina ei tapahtunut ainoastaan Moskovassa. Vallankumouk¬ 
selliset kapinat käsittivät myöskin joukon muita kaupunkeja ja 
seutuja. Aseellisia kapinoita oli Krasnojarskissa, Motovilihassa 
(Permissä), Novorossiiskissa, Sormovossa, Sevastopolissa, Kron- 
stadtissa. 

Myöskin Venäjän sorretut kansat nousivat aseelliseen taiste¬ 
luun. Kapina käsitti melkein koko Gruusian. Suuri kapina oli 
Ukrainassa Donetsin kaivosalueella: Gorlovkassa, Aleksand- 
rovskissa, Luganskissa (Voroshilovgradissa). Sitkeä luonne oli 
taistelulla Latviassa. Suomessa työläiset perustivat Punaisen 
kaartin ja nousivat kapinaan. 

Tsarismi tukahdutti epäinhimillisellä julmuudella kaikki nämä 
kapinat samoinkuin Moskovankin kapinan. 


93 





Menshevikit ja bolshevikit antoivat erilaisen arvion joulukuun 
aseellisesta kapinasta. 

Menshevikki Plehanov sinkosi aseellisen kapinan jälkeen puo¬ 
lueelle moitteen: «Ei olisi pitänyt tarttua aseisiin». Menshevikit 
todistelivat, että kapina on tarpeeton ja vahingollinen, että vallan¬ 
kumouksessa voidaan tulla toimeen ilman kapinaa, että menes¬ 
tystä ei voida saavuttaa aseellisella kapinalla, vaan rauhallisilla 
taistelukeinoilla. 

Bolshevikit leimasivat sellaisen arvion petturuudeksi. He oli¬ 
vat sitä mieltä, että Moskovan aseellisen kapinan kokemus vain 
vahvisti työväenluokan menestyksellisen aseellisen taistelun mah¬ 
dollisuuden. Plehanovin moitteeseen: «Ei olisi pitänyt tarttua 
aseisiin» Lenin vastasi: 

«Päinvastoin, olisi pitänyt tarttua aseisiin päättäväisem¬ 
min, tarmokkaammin ja hyökkäävämmin, olisi pitänyt 
selittää joukoille pelkän rauhallisen lakon mahdottomuus 
sekä pelottoman ja säälimättömän aseellisen taistelun välttä¬ 
mättömyys» (Lenin, Valitut teokset, I osa, sivu 598). 

Vuoden 1905 joulukuun kapina oli vallankumouksen korkein 
kohta. Joulukuussa tsaarin itsevaltius tuotti kapinalle tappion. 
Joulukuun kapinan tappion jälkeen alkoi käänne vallankumouksen 
vähitellen tapahtuvaan perääntymiseen. Vallankumouksen nousu 
vaihtui sen vähitellen tapahtuvaksi laskuksi. 

Tsaarin hallitus kiirehti käyttämään tätä tappiota hyväkseen 
lyödäkseen vallankumouksen lopullisesti. Tsaarin pyövelit ia van- 
kilahurtat ryhtyivät tekemään veristä työtään. Rankaisuretkikun- 
nat raivosivat hillittömästi Puolassa, Latviassa, Eestissä, Taka- 
Kaukaasiassa ja Siperiassa. 

Vallankumous ei kuitenkaan vielä ollut kukistettu. Työläiset 
ja vallankumoukselliset talonpojat perääntyivät hitaasti, taistellen. 
Uusia työläiskerroksia tuli mukaan taisteluun. Lakkoihin osallistui 
vuonna 1906 yli miljoona työläistä. Vuonna 1907 — 740 tuhatta. 
Talonpoikaisliike käsitti vuoden 1906 ensi puoliskolla noin puolet 
tsaarin Venäjän kihlakunnista, vuoden toisella puoliskolla viiden¬ 
neksen kaikista kihlakunnista. Levottomuudet armeijassa ja lai¬ 
vastossa jatkuivat. 

Tsaarin hallitus ei rajoittunut taistelussaan vallankumousta 
vastaan vain pelkkiin vainotoimenpiteisiin. Saavutettuaan ensim¬ 
mäiset menestykset vainotoimenpiteiden avulla se päätti antaa 
vallankumoukselle uuden iskun kutsumalla kokoon uuden «lakia- 

säätävän» duuman. Kutsumalla kokoon sellaisen duuman se laski 
voivansa irroittaa talonpojat vallankumouksesta ja antaa sillä 
vallankumoukselle kuolettavan iskun. Vuoden 1905 joulukuussa 
tsaarin hallitus julkaisi lain uuden «lakiasäätävän» duuman 
kokoonkutsumisesta, erotukseksi vanhasta «neuvotelevasta» 
Bulyginin duumasta, jonka bolshevistinen boikotti oli pyyhkäissyt 
pois. Tsaarin vaalilaki oli tietenkin demokratianvastainen. Vaalit 
eivät olleet yleiset. Yleensä enemmältä kuin puolelta väestöä oli 
riistetty äänioikeus, esimerkiksi naisilta ja yli kahdelta miljoonalta 
työmieheltä. Vaalit eivät olleet yhtäläiset. Valitsijat oli jaettu 
neljään kuuriaan, kuten silloin sanottiin: maanomistaja- (tilan¬ 
herrat), kaupunki- (porvaristo), talonpoikais- ja työläiskuuriaan. 
Vaalit eivät olleet välittömät, vaan moniasteiset. Vaalit eivät 
tosiasiallisesti olleet salaiset. Vaalilaki turvasi duumassa kouralli¬ 
selle tilanherroja ja kapitalisteja suunnattoman ylivoiman mil¬ 
jooniin työläisiin ja talonpoikiin nähden. 

Tsaari halusi kääntää duumalla joukot pois vallankumouk¬ 
sesta. Huomattava osa talonpoikia uskoi siihen aikaan maan 
saamisen mahdollisuuteen duuman avulla. Kadetit, menshevikit 
ja eserrät pettivät työläisiä ja talonpoikia uskotellen, että muka 
kapinattakin, vallankumouksettakin voidaan saavuttaa kansalle 
tarpeellinen asiaintila. Taistelussa tätä kansan petkuttamista vas¬ 
taan bolshevikit julistivat ja noudattivat I Valtakunnanduumaan 
nähden boikottitaktiikkaa Tampereen konferenssissa hyväksytyn 
päätöksen mukaisesti. Käyden taistelua tsarismia vastaan työläi¬ 
set vaativat samalla puolueen voimien yhtenäisyyttä, proletariaa¬ 
tin puolueen yhdistämistä. Aseistettuina Tampereen konferenssin 
tunnetuilla päätöksillä yhtenäisyydestä bolshevikit kannattivat tätä 
työläisten vaatimusta ja ehdottivat menshevikeille puolueen yhdis¬ 
tävän edustajakokouksen koollekutsumista. Työväen joukkojen 
painostuksen alaisina menshevikkien oli pakko suostua yhdistä¬ 
miseen. 

Lenin oli yhdistämisen kannalla, mutta sellaisen yhdistämisen 
kannalla, mikä ei hämäisi vallankumouksen kysymyksiä koskevia 
erimielisyyksiä. Suurta vahinkoa’puolueelle aiheuttivat sovittelijat 
(Bogdanov, Krasin ja muut), jotka pyrkivät todistamaan, että 
bolshevikkien ja menshevikkien välillä ei ole vakavia erimielisyyk¬ 
siä. Taistellessaan sovittelijoja vastaan Lenin vaati, että 
bolshevikit saapuisivat edustajakokoukseen omalla ohjelmallaan, 
jotta työläiset olisivat selvillä, mikä oli bolshevikkien kanta ja 

millä perustalla yhtyminen tapahtuu. Bolshevikit laativat sellaisen 
ohjelman ja jättivät sen puolueen jäsenten käsiteltäväksi. 

Vuoden 1906 huhtikuussa kokoontui Tukholmassa Venäjän 
sosialidemokraattisen työväenpuolueen IV edustajakokous, jota 
nimitetään Yhdistäväksi edustajakokoukseksi. Edustajakokouk¬ 
sessa oli läsnä 111 päätösvaltaista edustajaa, jotka edustivat 57 
paikallista puoluejärjestöä. Sitäpaitsi edustajakokouksessa oli 
kansallisten sosialidemokraattisten puolueiden edustajia: 3 Bun- 
dista, 3 Puolan sosialidemokraattisesta puolueesta ja 3 Latvialai¬ 
sesta sosialidemokraattisesta järjestöstä. 

Bolshevististen järjestöjen jouduttua tuhotuiksi joulukuun 
kapinan aikana ja sen jälkeen ne kaikki eivät voineet lähettää 
edustajiaan. Sitäpaitsi menshevikit olivat vuoden 1905 «vapauden 
päivinä» ottaneet riveihinsä joukon pikkuporvarillista intelligens- 
siä, jolla ei ollut mitään yhteistä vallankumouksellisen marxilai¬ 
suuden kanssa. Riittää, kun mainitaan, että Tiflisin menshevikit 
(ja Tiflisissä oli vähän teollisuustyöläisiä) lähettivät puolueko¬ 
koukseen yhtä paljon edustajia kuin suurin proletaarinen jär¬ 
jestö— Pietarin järjestö. Tästä johtui, että Tukholman edustaja¬ 
kokouksessa enemmistö, tosin mitätön, oli menshevikkien puolella. 

Edustajakokouksen sellaisesta kokoonpanosta johtui useista 
kysymyksistä tehtyjen päätösten menshevistinen luonne. 

Tässä edustajakokouksessa tapahtui vain muodollinen yhty¬ 
minen. Itse asiassa bolshevikit ja menshevikit säilyttivät omat 
mielipiteensä, omat itsenäiset järjestönsä. 

Pääkysymyksiä, joita käsiteltiin IV edustajakokouksessa, 
olivat: agraarikysymys, silloisen tilanteen ja proletariaatin luok- 
katehtävien arviointi, suhde Valtakunnanduumaan ja organi¬ 
satoriset kysymykset. 

Huolimatta siitä, että menshevikeillä oli tässä edustajakokouk¬ 
sessa enemmistö, oli heidän pakko hyväksyä puolueen jäsenyyttä 
koskeva sääntöjen ensimmäinen pykälä Leninin esittämässä muo¬ 
dossa, etteivät olisi karkoittaneet luotaan työläisiä. 

Agraarikysymyksessä Lenin puolusti maan kansallistuttamista. 
Lenin piti maan kansallistuttamista mahdollisena vain vallan¬ 
kumouksen voittaessa, vain tsarismin kukistamisen jälkeen. Maan 
kansallistuttaminen helpotti tässä tapauksessa proletariaatin siir¬ 
tymistä sosialistiseen vallankumoukseen liitossa maaseutuköyhä- 
listön kanssa. Maan kansallistuttaminen vaati tilanherrojen 
kaiken maan korvauksetonta poisottamista (pakkoluovuttamista) 

talonpoikien hyväksi. Bolshevistinen agraariohjelma kutsui talon¬ 
poikia vallankumoukseen tsaaria ja tilanherroja vastaan. 

Menshevikit olivat toisella kannalla. He puolustivat kurmallis- 
tuttamisohjehnaa. Tämän ohjelman mukaisesti tilanherrojen 
maat eivät joutuneet talonpoikaisyhteisön hallintaan eivätkä edes 
käytettäviksi, vaan kuntien (se on paikallisten itsehallintojen eli 
zemstvojen) hallintaan. Kunkin talonpojan olisi pitänyt voimiensa 
mukaan ottaa vuokralle tätä maata. 

Menshevistinen kunnallistuttamisohjelma oli luokkasovintoon 
tähtäävä ja sen tähden vahingollinen vallankumoukselle. Se ei voi¬ 
nut mobilisoida talonpoikia vallankumoukselliseen taisteluun, se 
ei tarkoittanut tilanherrojen maanomistuksen täydellistä hävittä¬ 
mistä. Menshevistisen ohjelman tarkoituksena oli saattaa vallan¬ 
kumous puolinaiseen lopputulokseen. Menshevikit eivät tahtoneet 
nostaa talonpoikia vallankumoukseen. 

Edustajakokous hyväksyi äänten enemmistöllä menshevistisen 
ohjelman. 

Menshevikit paljastivat epäproletaarisen opportunistisen ole¬ 
muksensa erikoisesti käsiteltäessä nykyhetken arviota ja Valta- 
kunnanduumaa koskevia päätöslauselmia. Menshevikki Martynov 
esiintyi avoimesti proletariaatin hegemoniaa vastaan vallan¬ 
kumouksessa. Vastaten menshevikeille toveri Stalin asetti kysy¬ 
myksen suoraan ja selvästi: 

«Joko proletariaatin hegemonia tahi demokraattisen por¬ 
variston hegemonia — siitä on kysymys puolueessa, sellaiset 
ovat erimielisyytemme». 

Mitä tulee Valtakunnanduumaan, niin menshevikit ylistivät 
sitä päätöslauselmassaan parhaimmaksi keinoksi vallankumouk¬ 
sen kysymysten ratkaisuun, kansan vapauttamiseen tsarismista. 
Bolshevikit päinvastoin pitivät duumaa tsarismin voimattomana 
lisäkkeenä, tsarismin mätäpaiseita verhoavana suojustimena, 
jonka tsarismi heittää syrjään heti, kun se tulee sille epämuka¬ 
vaksi. 

IV edustajakokouksessa valittuun Keskuskomiteaan tuli 3 bol¬ 
shevikkia ja 6 menshevikkiä. Pää-äänenkannattajan toimitukseen 
tuli yksinomaan menshevikkejä. 

Oli selvää, että puolueen sisäinen taistelu tuli jatkumaan. 

Taistelu bolshevikkien ja menshevikkien välillä leimahti 
IV edustajakokouksen jälkeen uudella voimalla. Muodollisesti 
yhtyneissä paikallisissa järjestöissä piti edustajakokouksesta selos- 

tuksia hyvin usein kaksi alustajaa: toinen bolshevikkien, toinen 
menshevikkien puolesta. Näiden kahden linjan käsittelyn tuloksena 
oli järjestöjen jäsenten enemmistön asettuminen useimmissa 
tapauksissa bolshevikkien kannalle. Elämä osoitti yhä selvemmin 
bolshevikkien olleen oikeassa. IV edustajakokouksen valitsema 
menshevistinen Keskuskomitea osoitti yhä enemmän opportunis¬ 
minsa, täyden kyvyttömyytensä johtaa joukkojen vallankumouk¬ 
sellista taistelua. Vuoden 1906 kesällä ja syksyllä joukkojen val¬ 
lankumouksellinen taistelu voimistui uudelleen. Kronstadtissa ja 
Viaporissa nousivat matruusit kapinaan. Talonpoikien taistelu 
tilanherroja vastaan leimahti ilmiliekkiin. Mutta menshevistinen 
Keskuskomitea esitti opportunistisia tunnuksia, joita joukot eivät 
seuranneet. 


6. I Valtakunnanduuman hajoittaminen. II Valtakunnanduuman 
koollekutsuminen. Puolueen V edustajakokous. II Valtakun¬ 
nanduuman hajoittaminen. Venäjän ensimmäisen vallan¬ 
kumouksen tappion syyt. 

Kun I Valtakunnanduuma ei ollut kyllin kuuliainen, niin tsaa¬ 
rin hallitus hajoitti sen vuoden 1906 kesällä. Tsaarin hallitus lisäsi 
yhä enemmän vainotoimenpiteitä kansaa vastaan, pani käyntiin 
rankaisuretkikuntien pogromitoiminnan pitkin koko maata ja 
ilmoitti päättäneensä kutsua koolle lähiaikoina II Valtakunnan¬ 
duuman. Tsaarin hallitus kävi ilmeisesti entistä julkeammaksi. 
Se ei pelännyt enää vallankumousta nähdessään, että vallan¬ 
kumous oli laskemassa. 

Bolshevikkien täytyi ratkaista kysymys osallistumisesta 
II duumaan tahi sen boikotista. Puhuessaan boikotista bolshevikit 
tavallisesti tarkoittivat aktiivista boikottia eikä pelkkää passiivista 
pidättäytymistä vaaleihin osallistumisesta. Bolshevikit pitivät aktii¬ 
vista boikottia vallankumouksellisena keinona kansan varoittami¬ 
seksi tsaarin yrityksestä kääntää kansa vallankumoukselliselta 
tieltä tsaarin «perustuslain» tielle, keinona sellaisen yrityksen 
estämiseksi ja kansan uuden hyökkäyksen järjestämiseksi tsaris- 
mia vastaan. 

Bulyginin duuman boikotin kokemus osoitti, että boikotti «oli 
ainoa oikea taktiikka, jonka tapahtumat täydellisesti vahvistivat» 
(Lenin, X osa, sivu 27). Tämä boikotti oli onnistunut, koska se ei 

ainoastaan varoittanut kansaa tsaristis-perustuslaiilisen tien vaa¬ 
rasta, vaan teki mahdottomaksi duumankin, ennenkuin se ennätti 
syntyäkään. Se oli onnistunut siksi, että se suoritettiin vallan¬ 
kumouksen kasvavan nousun aikana ja että se nojasi tähän nou¬ 
suun, eikä vallankumouksen laskun aikana, sillä duuma voidaan 
tehdä mahdottomaksi vain vallankumouksen nousun oloissa. 

Witten duuman, s.o. I duuman, boikotti suoritettiin joulukuun 
kapinan tappion jälkeen, jolloin tsaari pääsi voittajaksi, jolloin 
siis olisi voitu ajatella, että vallankumous on alkanut laskea. 

«Mutta», kirjoitti Lenin, «on itsestään ymmärrettävää, 
että silloin ei ollut vielä syytä pitää tätä (tsaarin. — Tcim). 
voittoa ratkaisevana voittona. Vuoden 1905 joulukuun kapi¬ 
nan jatkona olivat useat hajanaiset ja osittaiset sotilas- 
kapinat ja lakot vuoden 1906 kesällä. Witten duuman boi- 
kottitunnus oli taistelutunnus näiden kapinoiden keskittämi¬ 
seksi ja yleistämiseksi» (Lenin, XII osa, sivu 20). 

Witten duuman boikotti ei voinut tehdä mahdottomaksi duu¬ 
maa, vaikka se horjuttikin melkoisesti tämän duuman arvovaltaa 
ja heikensi erään väestön osan uskoa duumaan, se ei voinut tehdä 
mahdottomaksi duumaa, sillä boikotti suoritettiin, kuten nyt kävi 
selväksi, tilanteessa, jolloin vallankumous oli laskemassa ja heik- 
kenemässä. Sen vuoksi I duuman boikotti v. 1906 epäonnistui. 
Tämän johdosta Lenin kirjoitti kuuluisassa kirjassaan «Vasem¬ 
mistolaisuuden» lastentauti kommunismissa»: 

«Bolshevikkien «parlamentti»-boikotti vuonna 1905 
rikastutti vallankumouksellista proletariaattia erittäin arvok¬ 
kaalla poliittisella kokemuksella osoittamalla, että yhdistet¬ 
täessä toisiinsa legaalisia ja illegaalisia, parlamentaarisia 
ja ulkoparlamentaarisia taistelumuotoja, on toisinaan hyö¬ 
dyllistä ja myöskin välttämätöntä osata luopua parlamen¬ 
taarisista muodoista. Virhe, vaikkakin pieni, helposti korjat¬ 
tava, oli jo bolshevikkien harjoittama «duuman» boikotti 
vuonna 1906... Politiikkaan ja puolueisiin on sovelletta 
vissa — vastaavin muutoksin — se, mikä koskee yksityisiä 
ihmisiä. Viisas ei ole se, joka ei tee virheitä, sellaisia ihmisiä 
ei ole eikä voi olla. Viisas on se, joka ei tee kovin oleellisia 
virheitä ja osaa helposti ja nopeasti korjata ne» (Lenin, 
XXV osa, sivut 182—183). 

Mitä tulee II Valtakunnanduumaan, niin Lenin oli sitä mieltä, 
että muuttuneen tilanteen ja vallankumouksen heikkenemisen 


7* 


99 





tähden bolshevikkien «täytyy ottaa tarkistettavaksi kysymys 
Valtakunnanduuman boikotista» (Lenin, X osa, sivu 26). 

«Historia on osoittanut», kirjoitti Lenin, «että kun duuma 
kokoontuu, niin silloin tulee hyödyllisen agitation mahdolli¬ 
suus sen sisältä käsin ja sen lähettyvillä; että sellainen 
taktiikka, jolla pyritään lähentymään vallankumouksellista 
talonpoikaistoa ja joka on suunnattu kadetteja vastaan, on 
mahdollinen duuman sisällä» (Lenin, Valitut teokset I osa, 
sivu 606). 

Kaikesta tästä johtuu, että on osattava ei ainoastaan hyökätä 
päättäväisesti, hyökätä ensi riveissä, kun vallankumous on nouse¬ 
massa, vaan perääntyäkin oikein, perääntyä viimeisenä, kun 
nousua ei enää ole, muuttaen taktiikkaa muuttuneen tilanteen 
mukaisesti; on osattava perääntyä, ei sekasorrossa, vaan järjes¬ 
tetysti, rauhallisesti, ilman pakokauhua, käyttäen hyväkseen pie¬ 
nimpiäkin mahdollisuuksia kaaderien johtamiseksi pois vihollisen 
Iskun alta, on osattava järjestäytyä uudelleen, koota voimia ja 
valmistautua uuteen hyökkäykseen vihollista vastaan. 

Bolshevikit päättivät ottaa osaa II duuman vaaleihin. 

Mutta bolshevikit eivät menneet duumaan tehdäkseen siellä 
elimellistä «lainsäädäntö»-työtä liitossa kadettien kanssa, kuten 
tekivät menshevikit, vaan käyttääkseen sitä puhujalavana vallan¬ 
kumouksen etujen mukaisesti. 

Menshevistinen Keskuskomitea kehoitti päinvastoin solmimaan 
vaalisopimuksia kadettien kanssa, kannattamaan duumassa kadet¬ 
teja, pitäen duumaa lakiasäätävänä laitoksena, joka kykenisi 
hillitsemään tsaarin hallitusta. 

Puoluejärjestöjen enemmistö esiintyi menshevistisen Keskus¬ 
komitean politiikkaa vastaan. 

Bolshevikit vaativat puolueen uuden edustajakokouksen 
koollekutsumista. 

Vuoden 1907 toukokuussa kokoontui Lontoossa puolueen 
V edustajakokous. Tähän edustajakokoukseen mennessä Venä¬ 
jän sosialidemokraattisessa työväenpuolueessa laskettiin olevan 
(yhdessä eri kansallisuuksien sosialidemokraattisten järjestöjen 
kanssa) noin 150 tuhatta jäsentä. Edustajakokouksessa oli läsnä 
kaikkiaan 336 edustajaa. Bolshevikkeja oli 105, menshevikkejä 97. 
Muut edustajat edustivat kansallisia sosialidemokraattisia järjes¬ 
töjä: puolalaisia ja latvialaisia sosialidemokraatteja ja Bundia, 

jotka oli hyväksytty Venäjän sosialidemokraattiseen työväen¬ 
puolueeseen edellisessä edustajakokouksessa. 

Trotski yritti edustajakokouksessa haalia kokoon erikoisen 
keskustalaisen, s.o. puolimenshevistisen ryhmänsä, mutta kukaan 
ei seurannut häntä. 

Kun puolalaiset ja latvialaiset seurasivat bolshevikkien 
mukana, niin näillä oli edustajakokouksessa vankka enemmistö. 

Yhtenä perustavana taistelukysymyksenä edustajakokouksessa 
oli kysymys suhteesta porvarillisiin puolueisiin. Tästä kysymyk¬ 
sestä oli bolshevikkien ja menshevikkien välillä käyty taistelua 
jo II edustajakokouksessa. Edustajakokous antoi bolshevistisen 
arvion kaikista ei-proletaarisista puolueista — mustasotnialaisista, 
lokakuulaisista, kadeteista, eserristä — ja määritteli bolshevistisen 
taktiikan näihin puolueisiin nähden. 

Edustajakokous hyväksyi bolshevikkien politiikan ja teki pää¬ 
töksen käydä säälimätöntä taistelua sekä mustasotnialaisia puo¬ 
lueita — «Venäjän kansan liittoa», monarkisteja, yhdistyneen 
aateliston neuvostoa — että «Lokakuun 17 päivän liittoa» (loka- 
kuulaisia), kauppa- ja teollisuuspuoluetta ja «rauhallisen uudis¬ 
tuksen» puoluetta vastaan. Kaikki nämä puolueet olivat selvästi 
vastavallankumouksellisia. 

Mitä tulee liberaaliseen porvaristoon, kadettien puolueeseen, 
niin edustajakokous kehoitti käymään leppymätöntä paljastus- 
kamppailua sitä vastaan. Edustajakokous kehoitti paljastamaan 
kadettipuolueen tekopyhän valheellisen «kansanvaltaisuuden» ja 
taistelemaan liberaalisen porvariston yrityksiä vastaan päästä 
talonpoikaisliikkeen johtoon. 

Niin sanottujen narodnikkilaisten eli työpuolueiden (kansan- 
sosialistien, työryhmän, eserrien) suhteen edustajakokous kehoitti 
paljastamaan niiden yritykset naamioitua sosialisteiksi. Saman¬ 
aikaisesti edustajakokous salli erillisten sopimusten solmiamisen 
näiden puolueiden kanssa yhteistä ja samanaikaista rynnistystä 
varten tsarismia ja kadettiporvaristoa vastaan, sikäli kuin nämä 
puolueet olivat silloin demokraattisia puolueita ja ilmensivät kau¬ 
pungin ja maaseudun pikkuporvariston etuja. 

Jo ennen edustajakokousta menshevikit tekivät ehdotuksen 
niin sanotun «työväen edustajakokouksen» koollekutsumisesta. 
Menshevikkien suunnitelmana oli kutsua kokoon sellainen edus¬ 
tajakokous, johon osallistuisivat sekä sosialidemokraatit ja eserrät 
että anarkistit. Tämän «työväen» edustajakokouksen olisi pitänyt 

muodostaa joko jonkinlainen «puolueeton puolue» tahi jonkin¬ 
lainen «laaja» pikkuporvarillinen ohjelmaton työväenpuolue. 
Lenin paljasti tämän menshevikkien mitä vahingollisimman yri¬ 
tyksen, jonka tarkoituksena oli lopettaa sosialidemokraattinen 
työväenpuolue ja hukuttaa työväenluokan etujoukko pikkuporva¬ 
rilliseen massaan. Edustajakokous tuomitsi jyrkästi menshevik¬ 
kien «työväen edustajakokous»-tunnuksen. 

Erikoinen merkitys edustajakokouksen työssä oli ammatti- 
liittokysymyksellä. Menshevikit puolustivat ammattiliittojen 
«puolueettomuutta», s.o. vastustivat puolueen johtoasemaa 
ammattiliitoissa. Edustajakokous torjui menshevikkien ehdotuksen 
ja hyväksyi ammattiliitoista bolshevistisen päätöslauselman. Tässä 
päätöslauselmassa osoitettiin, että puolueen täytyy pyrkiä saatta¬ 
maan ammattiliitot aatteellisen ja poliittisen johtonsa alai¬ 
siksi. 

V edustajakokous merkitsi bolshevikkien suurta voittoa työ¬ 
väenliikkeessä. Mutta bolshevikit eivät pöyhkeilleet, eivät jääneet 
lepäämään laakereilleen. Eihän Lenin ollut heille sellaista opet¬ 
tanut. Bolshevikit tiesivät, että edessä on vielä taistelu menshe- 
vikkejä vastaan. 

Toveri Stalin antoi vuonna 1907 julkaistussa kirjoituksessaan 
«Edustajan muistiinpanoja» seuraavan arvion edustajakokouksen 
tuloksista: 

«Koko Venäjän eturivin työläisten tosiasiallinen yhdis¬ 
täminen yhtenäiseksi yleisvenäläiseksi puolueeksi vallan¬ 
kumouksellisen sosialidemokratian lipun alla — sellainen on 
Lontoon edustajakokouksen merkitys, sellainen on sen 
yleinen luonne». 

Tässä kirjoituksessa toveri Stalin esitti tietoja edustaja¬ 
kokouksen kokoonpanosta. Niistä selvisi, että edustajakokouksen 
bolshevikkiedustajat oli lähetetty pääasiallisesti suurilta teollisuus¬ 
alueilta (Pietarista, Moskovasta, Uralilta, Ivanovo-Voznesenskista 
ja muualta). Menshevikit sitävastoin tulivat edustajakokoukseen 
pikkutuotantoa harjoittavilta alueilta, joissa olivat enemmistönä 
käsityöläiset, puoliproletaarit, ja myöskin useilta puhtaasti talon- 
poikaisalueilta. 

«Ilmeistä on», osoitti toveri Stalin tehdessään yhteen¬ 
vetoja edustajakokouksesta, «että bolshevikkien taktiikka on 
suurteollisuusproletaarien taktiikkaa, niiden alueiden taktiik¬ 
kaa, joissa luokkavastakohdat ovat erikoisen selvät ja 

luokkataistelu erikoisen terävää. Bolshevismi on todellisten 
proletaarien taktiikkaa. Toiselta puolen on yhtä ilmeistä 
myöskin se, että menshevikkien taktiikka on etupäässä käsi¬ 
työläisten ja talonpoikaisten puoliproletaarien taktiikkaa, 
niiden alueiden taktiikkaa, joissa luokkavastakohdat eivät 
ole aivan selvät ja luokkataistelu on naamioitua. Menshe- 
vismi on proletariaatin puoliporvariilisten ainesten taktiik¬ 
kaa. Niin puhuvat numerot» (Venäjän sosialidemokraattisen 
työväenpuolueen V edustajakokouksen pöytäkirja, sivut XI 
ja XII, 1935). 

Hajoitettuaan I duuman tsaari aikoi saada kuuliaisemman 
II duuman. Mutta II duuma ei myöskään täyttänyt odotuksia. 
Sen vuoksi tsaari päätti hajoittaa tämänkin duuman ja kutsua 
koolle III duuman vieläkin huonomman vaalilain perustalla — 
toivossa, että III duuma osoittautuu kuuliaisemmaksi. 

Kohta V edustajakokouksen jälkeen tsaarin hallitus suoritti 
niin sanotun kesäkuun kolmannen päivän valtiokaappauksen. 
Kesäkuun 3 pnä vuonna 1907 tsaari hajoitti II Valtakunnanduu- 
man. Duuman sosialidemokraattinen ryhmä, johon kuului 
65 edustajaa, vangittiin ja karkotettiin Siperiaan. Julkaistiin uusi 
vaalilaki. Työläisten ja talonpoikien oikeuksia oli typistetty entistä 
enemmän. Tsaarin hallitus jatkoi hyökkäystä. 

Tsaarin ministeri Stolypin kosti verisesti työläisille ja talon¬ 
pojille. Rankaisuretkikunnat ampuivat ja hirttivät tuhansia val¬ 
lankumouksellisia työläisiä ja talonpoikia. Tsaarin vankiloissa 
rääkättiin ja kidutettiin vallankumouksellisia. Erikoisen julman 
vainon alaisiksi joutuivat työväenjärjestöt, ensi kädessä bolshevi¬ 
kit. Tsaarin vainukoirat etsivät Leniniä, joka oli salaa Suomessa. 
He tahtoivat raivata pois tieltään vallankumouksen johtajan. 
Suunnattoman vaaran alaisena Leninin onnistui vuoden 1907 
joulukuussa päästä ulkomaille, maanpakoon. 

Alkoivat stolypinilaisen taantumuksen raskaat vuodet. 

Venäjän ensimmäinen vallankumous oli siten päättynyt tap¬ 
pioon. 

Siihen vaikuttivat seuraavat syyt: 

1. Vallankumouksessa ei ollut vielä lujaa liittoa työläisten ja 
talonpoikien välillä tsarismia vastaan. Talonpojat nousivat tais¬ 
teluun tilanherroja vastaan ja tekivät liiton työläisten kanssa 
tilanherroja vastaan. Mutta he eivät vielä ymmärtäneet, että 
kukistamatta tsaaria on mahdotonta kukistaa tilanherroja, he 

eivät ymmärtäneet, että tsaari vetää yhtä köyttä tilanherrojen 
kanssa; huomattava osa talonpoikia uskoi vielä tsaariin ja 
pani toivonsa tsaarin Valtakunnanduumaan. Sen vuoksi monet 
talonpojat eivät halunneet ryhtyä liittoon työläisten kanssa tsaris- 
min kukistamiseksi. Talonpojat uskoivat enemmän eserrien 
luokkasovintopuolueeseen kuin todellisiin vallankumouksellisiin — 
bolshevikkeihin. Siksi talonpoikien taistelu tilanherroja vastaan 
ei ollut riittävän hyvin järjestetty. Lenin totesi: 

«...talonpojat toimivat liian hajanaisesti, järjestymättö- 
mästi, riittämättömän hyökkäävästi, ja tämä on yksi vallan¬ 
kumouksen tappion perussyitä» (Lenin, XIX osa, sivu 354). 

2. Talonpoikien huomattavan osan haluttomuus lähteä yhdessä 
työläisten kanssa tsarismia kukistamaan näkyi armeijankin 
käyttäytymisestä, jonka enemmistö muodostui sotilasviittaan pue¬ 
tuista talonpoikien pojista. Tsaarin armeijan yksityisissä joukko- 
osastoissa oli levottomuuksia ja kapinoita, mutta sotilaiden enem¬ 
mistö auttoi vielä tsaaria tukahduttamaan työläisten lakkoja ja 
kapinoita. 

3. Riittämättömän yksimielisesti toimivat työläisetkin. Työ¬ 
väenluokan etummaiset joukko-osastot nousivat vuonna 1905 
sankarilliseen vallankumoukselliseen taisteluun. Takapajuisemmat 
kerrokset — vähimmin teollistuneiden läänien työläiset, jotka 
elivät kylissä, — lähtivät liikkeelle hitaammin. Heidän osallistu¬ 
misensa vallankumoustaisteluun lisääntyi erikoisesti vuonna 1906, 
mutta tähän mennessä työväenluokan etujoukko oli jo huomatta¬ 
vassa määrin heikentynyt. 

4. Työväenluokka oli vallankumouksen johtava perusvoima. 
Mutta työväenluokan puolueen riveissä ei ollut välttämätöntä 
yhtenäisyyttä eikä eheyttä. Venäjän sosialidemokraattinen työ¬ 
väenpuolue — työväenluokan puolue — oli hajonnut kahteen ryh¬ 
mään: bolshevikkeihin ja menshevikkeihin. Bolshevikit noudattivat 
johdonmukaista vallankumouksellista linjaa ja kutsuivat työläisiä 
tsarismin kukistamiseen. Menshevikit jarruttivat vallankumousta 
Iuokkasovinnon taktiikallaan, johtivat harhaan huomattavaa osaa 
työläisiä, hajoittivat työväenluokkaa. Sen vuoksi työläiset eivät 
esiintyneet vallankumouksessa aina yksimielisesti, ja työväen¬ 
luokka, jonka omat rivit eivät olleet vielä yhtenäiset, ei voinut 
tulla vallankumouksen todelliseksi johtajaksi. 

5. Länsieurooppalaiset imperialistit auttoivat tsaarin itseval¬ 
tiutta vuoden 1905 vallankumouksen tukahduttamisessa. Ulko- 

laiset kapitalistit olivat peloissaan Venäjälle sijoittamiensa pää¬ 
omien ja suunnattomien tulojensa tähden. Sitäpaitsi he pelkäsivät, 
että Venäjän vallankumouksen voittaessa muidenkin maiden 
työläiset nousevat vallankumoukseen. Sen vuoksi länsieurooppa¬ 
laiset imperialistit auttoivat pyöveli-tsaaria. Ranskalaiset pank¬ 
kiirit antoivat tsaarille suuren lainan vallankumouksen tukah¬ 
duttamista varten. Saksan keisari piti valmiina monituhantista 
armeijaa suorittaakseen intervention Venäjän tsaarin auttami¬ 
seksi. 

6. Tsaaria auttoi suuresti vuoden 1905 syyskuussa Japanin 
kanssa solmittu rauha. Tappio sodassa ja vallankumouksen pelot¬ 
tava kasvu pakottivat tsaarin kiirehtimään rauhan allekirjoitta¬ 
mista. Tappio sodassa heikensi tsarismia. Rauhan solmiaminen 
lujitti tsaarin asemaa. 

LYHYT YHTEENVETO 

Venäjän ensimmäinen vallankumous muodostaa kokonaisen 
historiallisen ajanjakson maamme kehityksessä. Tämä historialli¬ 
nen ajanjakso jakaantuu kahteen kauteen. Ensimmäiseen kauteen, 
jolloin vallankumous kohosi lokakuun poliittisesta suurlakosta 
joulukuun aseelliseen kapinaan, käyttäen hyväkseen Mandshurian 
kentillä tappion kärsineen tsaarin heikkoutta, lakaisten pois 
Bulyginin duuman ja kiristäen tsaarilta myönnytyksen toisensa 
jälkeen, ja toiseen kauteen, jolloin tsaari, toinnuttuaan Japanin 
kanssa tehdyn rauhan solmiamisen jälkeen, käyttää hyväkseen 
liberaalisen porvariston vallankumouspelkoa, käyttää hyväkseen 
talonpoikaisten horjuntaa, heittää näille almuksi Witten -duuman 
ja siirtyy hyökkäykseen työväenluokkaa vastaan, vallankumousta 
vastaan. 

Kaikkiaan vain kolme vallankumousvuotta (1905—1907) olivat 
työväenluokalle ja talonpoikaistolle sellainen poliittisen kasvatuk¬ 
sen rikas koulu, jollaista he eivät olisi voineet saada kolmena- 
kymmenenä tavallisen rauhallisen kehityksen vuotena. Muutamat 
vallankumousvuodet tekivät selväksi sen, mitä ei olisi voitu tehdä 
selväksi kymmenien vuosien aikana rauhallisten kehitysehtojen 
vallitessa. 

Vallankumous toi ilmi, että tsarismi on kansan vannoutunut 
vihollinen, että tsarismi on sellainen kyttyräselkä, jonka voi 
suoristaa vain hauta. 

Vallankumous osoitti, että liberaalinen porvaristo ei etsi liittoa 
kansan kanssa, vaan tsaarin kanssa, että se on vastavallan¬ 
kumouksellinen voima, jonka kanssa sopiminen on samaa kuin 
kansan kavaltaminen. 

Vallankumous osoitti, että porvarillis-demokraattisen vallan¬ 
kumouksen johtajana voi olla vain työväenluokka, että vain se 
kykenee työntämään syrjään liberaalisen kadettiporvariston, 
vapauttamaan talonpoikaisten tuen porvariston vaikutuksen alai¬ 
suudesta, nujertamaan tilanherrat, johtamaan vallankumouksen 
loppuun asti ja raivaamaan tien sosialismiin. 

Vallankumous osoitti lopuksi, että työtätekevä talonpoikaisto, 
huolimatta horjumisistaan, on sittenkin ainoa vakavalta kannalta 
otettava voima, joka kykenee menemään liittoon työväenluokan 
kanssa. 

Venäjän sosialidemokraattisessa työväenpuolueessa taisteli val¬ 
lankumouksen aikana kaksi linjaa, bolshevikkien linja ja menshe- 
vikkien linja. Bolshevikit suuntautuivat vallankumouksen laajen¬ 
tamiseen, tsaarinvallan kukistamiseen aseellisen kapinan avulla, 
työväenluokan hegemoniaan, kadettiporvariston eristämiseen, 
liittoon talonpoikaiston kanssa, väliaikaisen vallankumoushallituk- 
sen muodostamiseen työläisten ja talonpoikien edustajista, vallan¬ 
kumouksen saattamiseen voitokkaaseen loppuun asti. Menshevikit 
päinvastoin suuntautuivat vallankumouksen heikentämiseen. 
Tsaarinvallan kukistamisen asemesta kapinan avulla he ehdottivat 
tsaarinvallan reformeeraamista ja «parantamista», proletariaatin 
hegemonian asemesta liberaalisen porvariston hegemoniaa, liiton 
asemesta talonpoikien kanssa liittoa kadettiporvariston kanssa; ■« 

väliaikaisen vallankumoushallituksen asemesta he ehdottivat 
Valtakunnanduumaa maan «vallankumouksellisten voimien» kes¬ 
kukseksi. 

Siten menshevikit vaipuivat luokkasovintopolitiikan suohon, 
tullen porvarillisen vaikutuksen välittäjiksi työväenluokkaan, 
tullen tosiasiallisesti porvariston apureiksi työväenluokan keskuu¬ 
dessa. < 

Bolshevikit osoittautuivat ainoaksi vallankumouksellis-marxi- 
laiseksi voimaksi puolueessa ja maassa. 

On käsitettävää, että sellaisten vakavien erimielisyyksien 
jälkeen Venäjän sosialidemokraattinen työväenpuolue oli tosi¬ 
asiassa hajonneena kahteen puolueeseen, bolshevikkien puoluee¬ 
seen ja menshevikkien puolueeseen. Puolueen IV edustajakokous 

ei ollut muuttanut mitään todellisessa asiaintilassa puolueen sisällä. 
Se vain säilytti ja lujitti jonkun verran puolueen muodollista yhte¬ 
näisyyttä. Puolueen V edustajakokous otti askeleen eteenpäin 
puolueen tosiasiallisen yhdistämisen suuntaan, ja tämä yhdistämi¬ 
nen tapahtui bolshevismin lipun alla. 

Tehden yhteenvedon vallankumouksellisesta liikkeestä puo¬ 
lueen V edustajakokous tuomitsi menshevikkien linjan luokka- 
sovinnon linjana ja hyväksyi bolshevistisen linjan vallankumouk- 
sellis-marxilaisena linjana. Sillä se vielä kerran vahvisti sen, 
minkä Venäjän ensimmäisen vallankumouksen koko kulku oli jo 
vahvistanut. 

Vallankumous osoitti, että bolshevikit osaavat hyökätä, kun 
tilanne sitä vaatii, että he olivat oppineet hyökkäämään ensi 
riveissä ja viemään kansan mukanaan rynnäkköön. Mutta vallan¬ 
kumous osoitti sitäpaitsi sen, että bolshevikit osaavat myöskin 
perääntyä järjestyksessä, kun tilanne saa epäsuotuisan luonteen, 
kun vallankumous on laskemassa, että bolshevikit olivat oppineet 
perääntymään oikein, ilman pakokauhua ja turhaa touhua, säilyt¬ 
tääkseen kaaderit, kootakseen voimia ja, järjestettyään rivinsä 
jälleen uuden tilanteen mukaisesti, lähtemään uudelleen hyök¬ 
käykseen vihollista vastaan. 

Vihollista ei voida voittaa osaamatta hyökätä oikein. 

Tappion hetkellä ei voida välttää tuhoa osaamatta perääntyä 
oikein, perääntyä ilman pakokauhua, ilman hämminkiä. 




IV L U K U 


MENSHEVIKIT JA BOLSHEVIKIT STOLY- 
PINILAISELLA TAANTUMUSKAUDELLA. 
BOLSHEVIKKIEN MUODOSTUMINEN 
ITSENÄISEKSI MARXILAISEKSI 
PUOLUEEKSI 

(1908—1912) 


1. Stolypinilainen taantumus. Rappeutuminen intelligenssin oppo- 
sitiokerroksissa. Henkinen lamaannus. Puolueintelligenssin 
erään osan siirtyminen marxilaisuuden vihollisten leiriin ja 
marxilaisuuden teorian revisioimisyritykset. Leninin vastaus 
revisionisteille kirjassaan «Materialismi ja empiriokritisismi» 
ja marxilaisen puolueen teoreettisten perusteiden puolustus. 

Tsaarin hallitus hajoitti II Valtakunnanduuman kesäkuun 3 pnä 
vuonna 1907. Tätä päivää on historiassa totuttu nimittämään 
kesäkuun kolmannen päivän valtiokaappauksen päiväksi. Tsaarin 
hallitus julkaisi uuden lain III Valtakunnanduuman vaaleista ja 
siten rikkoi oman manifestinsa lokakuun 17 pltä vuonna 1905, 
koska se olisi tämän manifestin mukaan saanut julkaista uusia 
lakeja vain duuman suostumuksella. Toisen duuman sosiali¬ 
demokraattinen ryhmä asetettiin syytteeseen, työväenluokan edus¬ 
tajat lähetettiin pakkotyöhön ja karkoitusasutuksille. 

Uusi vaalilaki oli laadittu siten, että se lisäsi suuresti tilanher¬ 
rojen sekä kauppa- ja teollisuusporvariston edustajien lukumäärää 
duumassa. Samanaikaisesti supistui talonpoikien ja työläisten 
edustajien jo siihenkin asti vähäinen luku moninkertaisesti. 

III duuma oli kokoonpanoltaan mustasotnialais- ja kadetti- 
duuma. Edustajien yleisestä luvusta, 442:sta, siinä oli: oikeistolaisia < 

(mustasotnialaisia) 171, lokakuulaisia ja heidän sukulaisryhmiensä 
jäseniä 113, kadetteja ja heille läheisten ryhmien jäseniä 101, työ- 
ryhmäläisiä (trudovikkeja) * 13, sosialidemokraatteja 18. 

* Työryhmä (trudovikit )—pikkuporvarillinen ryhmittymä, joka oli muo¬ 
dostunut v. 1906 I Valtakunnanduumassa osasta talonpoikaisedustajia ja jota 
johtivat eserrälaiset (sosialisti-vallankumoukselliset) intelligentit. — Stiom . 

Oikeistolaiset (heitä nimitettiin siten sen tähden, että he 
istuivat duumassa oikealla puolella) edustivat työläisten ja talon¬ 
poikien pahimpia vihollisia — mustasotnialaisia maaorjuuttaja- 
tilanherroja, jotka olivat panneet toimeen talonpoikien joukko- 
pieksäjäisiä ja ampumisia talonpoikaisliikettä kukistettaessa, 
järjestäneet juutalaispogromeja, työläisten mielenosoituskulkuei- 
den pamputtamisia ja vallankumouspäivinä kokoushuoneina 
olleiden talojen raakoja murhapolttoja. Oikeistolaiset kannattivat 
kaikkein julminta työtätekevien sortamista, rajoittamatonta 
tsaarin valtaa; he vastustivat vuonna 1905 lokakuun 17 pnä 
julkaistua tsaarin manifestia. 

Läheisesti oikeistolaisiin liittyi duumassa lokakuulaisten puolue 
eli «Lokakuun 17 päivän liitto». Lokakuulaiset edustivat teollisen 
suurpääoman ja kapitalistisesti talouttaan hoitavien suurtilanher- 
rojen etuja (vuoden 1905 vallankumouksen alussa lokakuulaisiin 
liittyi huomattava osa kadetteja -suurtilanherrojen joukosta). 
Lokakuulaiset erotti oikeistolaisista vain lokakuun 17 päivän 
manifestin tunnustaminen — ja sekin sanoissa. Lokakuulaiset 
kannattivat täydellisesti tsaarin hallituksen sekä sisä- että ulko¬ 
politiikkaa. 

Kadeteilla eli «perustuslaillis-demokraattisella» puolueella oli 
lii duumassa vähemmän paikkoja kuin I ja II duumassa. Tämän 
.selittää se, että osa tilanherrojen ääniä siirtyi kadeteilta lokakuu- 
laisille. 

III duumassa oli edustettuna pikkuporvarillisten demokraattien, 
niin sanottujen työryhmäläisten (trudovikkien) vähälukuinen 
joukko. Työryhmäläiset horjuivat duumassa kadettien ja työläis- 
demokratian (bolshevikkien) välillä. Lenin osoitti, että vaikka 
työryhmäläiset ovat duumassa perin heikkoja, niin he edustavat 
sittenkin joukkoja, talonpoikaisjoukkoja. Työryhmäläisten hor- 
junta kadettien ja työläisdemokratian välillä johtui välttämättö¬ 
myyden pakolla pikkuisäntien luokka-asemasta. Lenin asetti 
bolshevikkiedustajille, työläisdemokratialle, tehtäväksi — «auttaa 
heikkoja pikkuporvarillisia demokraatteja, temmata heidät pois 
liberaalien vaikutuksen alaisuudesta, liittää yhteen demokratian 
leiri vastavallankumouksellisia kadetteja vastaan eikä ainoastaan 
oikeistolaisia vastaan...» (Lenin, XV osa, sivu 486). 

Sekä vuoden 1905 vallankumouksen kuluessa että erikoisesti 
sen tappion jälkeen kadetit esiintyivät yhä enemmän vastavallan¬ 
kumouksellisena voimana. He heittivät yhä avoimemmin pois 







«demokraattisen» naamionsa, esiintyivät todellisina monarkis¬ 
teina, tsarismin puolustajina. Vuonna 1909 ryhmä huomatta¬ 
vimpia kadettikirjailijoita julkaisi kokoelman «Vehi» («Tien¬ 
viitta»), jossa kadetit porvariston nimessä kiittävät tsaaria vallan¬ 
kumouksen kukistamisesta. Madellen ja nöyristellen tsaarin 
ruoska- ja hirsipuuhallituksen edessä kadetit kirjoittivat suoraan, 
että on «siunattava tätä valtaa, ainoaa, joka vielä pistimillään 
ja vankiloillaan suojelee meitä (s.o. liberaalista porvaristoa) 
kansan raivolta». 

Hajoitettuaan II Valtakunnanduuman ja raivattuaan pois 
Valtakunnanduuman sosialidemokraattisen ryhmän tsaarin hallitus 
alkoi voimaperäisesti tuhota proletariaatin poliittisia ja taloudelli¬ 
sia järjestöjä. Pakkotyölaitokset, vankilat ja karkoituspaikat täyt¬ 
tyivät vallankumouksellisista ylenmäärin. Vallankumouksellisia 
piestiin vankiloissa petomaisesti, kidutettiin ja rääkättiin. Musta- 
sotnialaisterrori riehui hillittömänä. Tsaarin ministeri Stolypin 
peitti maan hirsipuilla. Tuhansia vallankumouksellisia mestattiin. 
Hirttonuoraa nimitettiin siihen aikaan «Stolypinin kaulahuiviksi». 

Tukahduttaessaan työläisten ja talonpoikien vallankumouksel¬ 
lista liikettä tsaarin hallitus ei voinut rajoittua yksinomaan vaino- 
toimenpiteisiin, rankaisuretkikuntiin, ampumisiin, vankiloihin, 
pakkotyöhön. Tsaarin hallitus näki levottomana, että talonpoi¬ 
kaisten naiivi usko «tsaari-isään» haihtuu yhä enemmän. Sen 
vuoksi se ryhtyi suureen manööveriin, aikoi luoda itselleen vankan 
tuen maaseudulla, monilukuisen maalaisporvariston luokan, kulak¬ 
kien muodossa. 

Marraskuun 9 pnä vuonna 1906 Stolypin julkaisi uuden maa¬ 
lain talonpoikain eroamisesta kyläyhteisöstä lohkotilojen (huutto- 
rien) omistajiksi. Stolypinin maalailla hävitettiin yhteinen maan¬ 
käyttö. Jokaista talonpoikaa kehoitettiin ottamaan maaosuutensa 
henkilökohtaiseen hallintaansa, eroamaan yhteisöstä. Talonpoika 
voi myydä maaosuutensa, mitä oikeutta hänellä ei ollut aikaisem¬ 
min. Yhdyskunta oli velvollinen antamaan yhteisöstä eroaville 
talonpojille maan yhdeltä paikalta (huuttori, otrub). 

Rikkaat talonpojat, kulakit, saivat mahdollisuuden ostaa tällöin 
vähäväkisiltä talonpojilta heidän maansa halvalla hinnalla. Muuta¬ 
mien vuosien aikana tämän lain julkaisemisesta yli miljoona 
vähäväkistä talonpoikaa menetti kokonaan maansa ja joutui 
häviöön. Kulakkihuuttorien ja -palstatilojen (otrub) luku kasvoi 
vähäväkisten talonpoikien joutuessa maattomiksi. Toisinaan ne 

olivat todellisia suurtiloja, joissa käytettiin laajalti maatyöläisten 
palkkatyötä. Hallitus pakotti talonpojat antamaan kyläyhteisöistä 
huuttorikulakeille parhaimman maan. 

Kun talonpoikien «vapauttamisen» aikana tilanherrat olivat 
ryöstäneet talonpoikien maan, niin nyt kulakit alkoivat ryöstää 
yhteisöjen maata, saaden parhaimmat palstat ostamalla halvalla 
hinnalla maaosuuden köyhiltä. 

Tsaarin hallitus antoi kulakeille melkoisia lainoja maan osta¬ 
miseksi ja huuttorien perustamiseksi. Stolypin tahtoi tehdä kula¬ 
keista pikku tilanherroja, tsaarin itsevaltiuden uskollisia puo¬ 
lustajia. 

Kaikkiaan yhdeksän vuoden aikana (1906—1915) yhteisöistä 
erosi yli kaksi miljoonaa talonisäntää. 

Stolypinin komento huononsi yhä enemmän vähämaisten 
talonpoikien ja maalaisköyhälistön asemaa. Talonpoikaisto 
jakaantui eri kerroksiin entistä enemmän. Alkoivat talonpoikien 
yhteentörmäykset huuttorikulakkien kanssa. 

Samalla talonpoikaisto alkoi ymmärtää, ettei se saa tilanher¬ 
rojen maata niin kauan kuin on olemassa tsaarin hallitus ja tilan¬ 
herrojen ja kadettien Valtakunnanduuma. 

Talonpoikaisliike heikkenee aluksi, vuosina 1907—1909, jolloin 
huuttorien muodostaminen on voimaperäisempää, mutta pian, 
vuosina 1910—1911 ja myöhemmin, kyläyhteisötalonpoikien ja 
huuttorien isäntien välisen yhteentörmäyksen pohjalla tapahtuu 
talonpoikaisliikkeen voimistuminen tilanherroja ja huuttorikulak- 
keja vastaan. 

Teollisuudenkin* alalla tapahtui vallankumouksen jälkeen huo¬ 
mattavia muutoksia. Teollisuuden keskittyminen, se on teollisuus¬ 
laitosten suureneminen ja keskittyminen yhä suurempien kapitalisti- 
ryhmien käsiin, voimistui huomattavasti. Jo ennen vuoden 1905 
vallankumousta kapitalistit alkoivat yhdistyä liitoiksi nostaakseen 
tavaroiden hintoja omassa maassa ja perustaakseen saamallaan 
ylivoitolla viennin edistämisrahastoja, jotta voisivat heittää ulko¬ 
maan markkinoille tavaroita halvoilla hinnoilla ja valloittaa ulko¬ 
maan markkinoita. Sellaisia kapitalistien liittoja, sellaisia yhtymiä 
(monopooleja) nimitettiin trusteiksi ja syndikaateiksi. Vallanku¬ 
mouksen jälkeen porvarillisten trustien ja syndikaattien luku 
lisääntyi vieläkin enemmän. Myöskin suurpankkien luku lisääntyi 
ja niiden vaikutus teollisuudessa kasvoi. Ulkolaisten pääomien 
virtaaminen Venäjälle lisääntyi. 

Siten kapitalismi muuttui Venäjällä yhä enemmän monopolis¬ 
tiseksi, imperialistiseksi kapitalismiksi. 

Muutaman vuoden pysähdyksen jälkeen teollisuus vilkastui 
jälleen: hiilen tuotanto, metallin valmistus ja naftan tuotanto 
kasvoivat, kankaiden ja sokerin tuotanto lisääntyivät. Viljan 
vienti ulkomaille kasvoi suuresti. 

Vaikkakin Venäjä otti tänä aikana teollisuudessaan jonkun¬ 
laisen askeleen eteenpäin, niin se jäi edelleenkin takapajuiseksi 
maaksi länsi-Eurooppaan verraten ja riippuvaiseksi ulkolaisista 
kapitalisteista. Venäjällä ei ollut koneiden tuotantoa, ne tuotettiin 
ulkomailta. Ei ollut myöskään automobiiliteollisuutta, ei ollut 
kemiallista teollisuutta, ei ollut mineraalilannotteiden tuotantoa. 
Myöskin aseiden tuotannossa Venäjä oli jäljessä muista kapitalis¬ 
tisista maista. 

Viitaten metallin kulutuksen alhaiseen tasoon Venäjällä, sen 
takapajuisuuden merkkinä, Lenin kirjoitti: 

«Puolen vuosisadan aikana talonpoikien vapautuksen 
jälkeen on raudan kulutus Venäjällä kasvanut viidenkertai- 
sesti, ja kuitenkin Venäjä on edelleenkin uskomattoman, 
tavattoman takapajuinen maa, äärettömän köyhä ja puoli- 
villi, joka on varustettu nykyaikaisilla tuotantovälineillä neljä 
kertaa huonommin Englantia, viisi kertaa huonommin 
Saksaa, kymmenen kertaa huonommin Amerikkaa» (Lenin, 
XVI osa, sivu 543). 

Venäjän taloudellisen ja poliittisen takapajuisuuden suoranai¬ 
sena seurauksena oli niin venäläisen kapitalismin kuin itse tsaris- 
minkin riippuvaisuus länsieurooppalaisesta kapitalismista. 

Se ilmeni siinä, että sellaiset tärkeimmät kansantalouden alat 
kuin hiili, nafta, sähköteollisuus ja metallurgia olivat ulkolaisen 
pääoman hallussa, ja tsaarin Venäjän oli pakko tuottaa ulko¬ 
mailta melkein kaikki koneet, kaikki varusteet. 

Se ilmeni orjuuttavissa Ulkolaisissa lainoissa, joiden korkojen 
maksamiseksi tsarismi kiskoi väestöltä joka vuosi useita satoja 
miljoonia ruplia. 

Se ilmeni «liittolaisten» kanssa tehdyissä salaisissa sopimuk¬ 
sissa, joiden mukaan tsarismi sitoutui lähettämään sodan sat¬ 
tuessa miljoonia venäläisiä sotilaita imperialistisille rintamille 
«liittolaisten» avuksi ja englantilais-ranskalaisten kapitalistien 
hurjien voittojen turvaamiseksi. 

Stolypinilaisen taantumuksen vuodet tulivat erikoisesti kuu¬ 
luisiksi santarmien ja poliisien sekä tsaarin provokaattorien ja 
mustasotnialaisroistojen hyökkäyksistä työväenluokkaa vastaan. 
Mutta työläisiä eivät ahdistaneet vainotoimenpiteillä vain tsaarin 
vahtihurtat. Näistä eivät jääneet tässä suhteessa jälkeen tehtai¬ 
lijat eivätkä ruukinpatruunatkaan, jotka kiristivät hyökkäystä 
työväenluokkaa vastaan, varsinkin teollisuuden lamaannuksen ja 
työttömyyden kasvun vuosina. Tehtailijat julistivat työläisten 
joukkoerottamisia (työnsulkuja), ottivat käytäntöön «mustat 
kirjat», joihin merkittiin lakkoihin aktiivisesti osallistuneet tietoi¬ 
set työläiset. Tähän «mustaan kirjaan» eli «mustalle listalle» 
joutuneita ei otettu työhön ainoaankaan kyseessä olevan teolli¬ 
suusalan tehtailijain liittoon kuuluvaan liikkeeseen. Palkkataksoja 
oli alennettu jo vuonna 1908» 10—15 prosentilla. Työpäivä piden¬ 
nettiin kaikkialla 10—12 tuntiin. Ryövärimäinen sakkojärjestelmä 
alkoi rehoittaa jälleen. 

Vuoden 1905 vallankumouksen tappio synnytti hajaannusta ja 
rappeutumista vallankumouksen mukanakulkijain keskuudessa. 
Erikoisesti lisääntyivät rappeutuneisuus ja henkinen lamaannus 
intelligenssin keskuudessa. Mukanakulkijat, jotka olivat tulleet 
vallankumouksen riveihin porvarillisista piireistä vallankumouksen 
myrskyisen nousun kaudella, loittonivat puolueesta taantumuksen 
päivinä. Osa heistä siirtyi vallankumouksen avointen vihollisten 
leiriin, osa pesiytyi säilyneisiin työväenluokan legaalisiin yhdistyk¬ 
siin ja yritti kääntää proletariaattia pois vallankumoukselliselta 
tieltä, pyrkien saattamaan huonoon valoon proletariaatin vallan¬ 
kumouksellisen puolueen. Loitotessaan vallankumouksesta muka¬ 
nakulkijat pyrkivät mukautumaan taantumukseen, tottumaan 
tsarismiin. 

Tsaarin hallitus käytti hyväkseen vallankumouksen tappiota 
värvätäkseen pelkurimaisimpia ja omaa nahkaansa säilyttämään 
pyrkiviä vallankumouksen mukanakulkijoita kätyreikseen, provo- 
kaattoreikseen. Katalat provokaattorijuudakset, joita tsaarin 
ohrana lähetti työväen ja puolueen järjestöihin, vakoilivat niiden 
sisällä ja kavalsivat vallankumouksellisia. 

Vastavallankumouksen hyökkäys tapahtui myöskin ideologi¬ 
sella rintamalla. Ilmestyi kokonainen liuta muotikirjailijoita, jotka 
«arvostelivat» marxilaisuutta ja tekivät siitä «selvän», herjasivat 
vallankumousta, pilkkasivat sitä, ylistelivät petturuutta, veisasivat 

ylistystä sukupuoli-irstailulle «persoonallisuuden palvonnan» var¬ 
jolla. 

Filosofian alalla voimistuivat «arvostelu»- ja revisioyritykset 
marxilaisuuteen nähden, ilmestyi myöskin jos jonkinlaisia, muka 
«tieteellisillä» perusteluilla verhottuja uskonnollisia virtauksia. 

Marxilaisuuden «arvostelu» tuli muodiksi. 

Kaikki nämä herrat monenkirjavuudestaan huolimatta pyr¬ 
kivät yhteen päämäärään — joukkojen vieroittamiseen vallan¬ 
kumouksesta. 

Henkinen lamaannus ja epäusko ulottuivat myöskin erääseen 
osaan puolueeseen kuuluvia intelligenttejä, jotka pitivät itseään 
marxilaisina, mutta jotka koskaan eivät olleet seisseet lujasti 
marxilaisissa asemissa. Heidän joukossaan oli sellaisia kirjaili¬ 
joita kuin Bogdanov, Bazarov, Lunatsharski (jotka olivat liitty¬ 
neet vuonna 1905 bolshevikkeihin), Jushkevitsh ja Valentinov 
(menshevikkejä). Hf aloittivat «arvostelun» samanaikaisesti 
marxilaisuuden filosofis-teoreettisia perusteita vastaan, s.o. dia¬ 
lektista materialismia vastaan, sekä sen tieteellis-historiallisia 
perusteita vastaan, s.o. historiallista materialismia vastaan. Tämä 
arvostelu erosi tavallisesta arvostelusta siinä, että sitä ei harjoi¬ 
tettu avoimesti ja rehellisesti, vaan verhotusti ja tekopyhästi 
marxilaisuuden perusasemien «puolustamisen» lipun alla. Me 
olemme, sanoivat he, pohjaltamme marxilaisia, mutta haluaisim¬ 
me «parantaa» marxilaisuutta, vapauttaa sen muutamista perus¬ 
ajatuksista. Tosiasiassa he olivat vihamielisiä marxilaisuudelle, 
sillä he yrittivät horjuttaa marxilaisuuden teoreettisia perusteita, 
vaikkakin sanoissa kielsivät tekopyhästi vihamielisyytensä marxi¬ 
laisuutta kohtaan ja kaksinaamaisesti nimittivät itseään edelleen¬ 
kin marxilaisiksi. Sellaisen tekopyhän arvostelun vaara oli siinä, 
että se oli tarkoitettu puolueen rivimiesten pettämiseksi ja saattoi 
johtaa heidät harhaan. Ja mitä tekopyhemmin harjoitettiin tätä 
arvostelua marxilaisuuden teoreettisten perusteiden horjuttami¬ 
seksi, sitä vaarallisemmaksi tuli se puolueelle, sillä sitä läheisem¬ 
min se yhtyi taantumuksen yleiseen sotaretkeen puoluetta vastaan, 
vallankumousta vastaan. Osa marxilaisuudesta poikenneista 
intelligenteistä meni niin pitkälle, että alkoi saarnata uuden uskon¬ 
non luomisen välttämättömyyttä (niin sanotut «jumalanetsijät» 
ja «jumalanrakentajat»). 

Lykkäystä sietämättömänä marxilaisten tehtävänä oli antaa 
asianmukainen vastaus näille marxilaisuuden teorian alalla esiin- 

tyville turmeltuneille aineksille, reväistä heiltä naamio, paljastaa 
heidät loppuun asti ja puolustaa siten marxilainen puolueen teo¬ 
reettisia perusteita. 

Olisi voitu edellyttää, että tämän tehtävän täyttämiseen ryhty¬ 
vät Plehanov ja hänen menshevistiset ystävänsä, jotka pitivät 
itseään «marxilaisuuden tunnettuina teoreetikkoina», mutta he 
pitivät parempana suoriutua asiasta kirjoittamalla pari arvoste¬ 
levan pakinan luontoista mitätöntä kirjoitusta ja sitten vetäytyä 
piiloon. 

Tämän tehtävän täytti Lenin vuonna 1909 ilmestyneessä kuu¬ 
luisassa kirjassaan «Materialismi ja empiriokritisismi». 

«Vähemmän kuin puolen vuoden kuluessa», kirjoitti Lenin 
tässä kirjassa, «on ilmestynyt neljä kirjaa, jotka pääasiassa 
ja miltei kokonaan on omistettu hyökkäyksille dialektista 
materialismia vastaan. Näihin kuuluvat lähinnä «Kirjoitelmia 
marxilaisuuden filosofiasta» (? olisi pitänyt sanoa: marxilai¬ 
suuden filosofiaa vastaan), Pietari 1908, kokoelma Bazaro- 
vin, Bogdanovin, Lunatsharskin, Bermanin, Hellfondin, 
Jushkevitshin ja Suvorovin kirjoituksia; sitten kirjat: 
Jushkevitshin «Materialismi ja kriitillinen realismi», Berma¬ 
nin «Dialektiikka nykyisen tietoteorian valossa» ja Valenti- 
novin «Marxilaisuuden filosofiset rakennelmat»... Kaikki 
nämä henkilöt, joita yhdistää toisiinsa — huolimatta poliit¬ 
tisten katsomusten jyrkistä eroavaisuuksista — vihamielisyys 
dialektista materialismia kohtaan, vaativat samaan aikaan, 
että heidät tunnustettaisiin filosofiassa marxilaisiksi! Engel¬ 
sin dialektiikka on «mystiikkaa», sanoo Berman. Engelsin 
katsomukset ovat «vanhentuneet», sinkauttaa Bazarov ohi¬ 
mennen aivan kuin jonakin itsestään selvänä asiana, — 
osoittautuu, että materialismin ovat kumonneet meidän roh¬ 
keat soturimme, jotka vetoavat ylpeästi «nykyaikaiseen tie¬ 
toteoriaan», «uusimpaan filosofiaan» (tahi «uusimpaan 
positivismiin»), «nykyisen luonnontieteen filosofiaan» tahi 
vieläpä «XX vuosisadan luonnontieteen filosofiaankin» 
(Lenin, «Materialismi ja empiriokritisismi», sivut 5—6, 
suomenkielinen painos). 

Vastatessaan Lunatsharskille, joka sanoi ystäviensä, filo¬ 
sofiassa esiintyvien revisionistien puolusteluksi: «kenties me ereh¬ 
dymme, mutta me etsimme», Lenin kirjoitti: 

«Mitä minuun tulee, niin minä olen myöskin «etsijä» 
filosofiassa. Nimittäin: näissä merkinnöissä (puhe on kirjasta 
«Materialismi ja empiriokritisismi». — Toim.) olen asetta¬ 
nut tehtäväkseni etsiä, mikä on vienyt järjen henkilöiltä, 
jotka tarjoilevat marxilaisuuden varjolla jotain uskomatto¬ 
man tolkutonta, sekavaa ja taantumuksellista» (Lenin, 
■ «Materialismi ja empiriokritisismi», sivu 7). 

Tosiasiassa Leninin kirja kuitenkin ylitti suuresti tämän vaati¬ 
mattoman tehtävän puitteet. Itse asiassa Leninin kirja ei ole vain 
Bogdanovin, Jushkevitshin, Bazarovin, Valentinovin ja heidän 
filosofisten opettajiensa — Avenariuksen ja Machin — arvostelua, 
jotka viimemainitut yrittivät tarjoilla tuotteissaan hiottua ja siloi- 
teltua idealismia marxilaisen materialismin vastapainoksi. Leninin 
kirja on samalla marxilaisuuden teoreettisten perusteiden — dia¬ 
lektisen ja historiallisen materialismin — puolustusta ja materia¬ 
listinen yleistys kaikesta siitä tärkeästä ja oleellisesta, minkä tiede 
ja ennen kaikkea luonnontiede on saanut selville kokonaisen histo¬ 
riallisen kauden kuluessa, sinä aikana, joka on kulunut Engelsin 
kuolemasta Leninin kirjan «Materialismi ja empiriokritisismi» 
ilmestymiseen asti. 

Arvosteltuaan asianvaatimalla tavalla venäläisiä empiriokrii- 
tikkoja ja heidän ulkomaalaisia opettajiaan Lenin tulee kirjassaan 
seuraaviin johtopäätöksiin filosofis-teoreettista revisionismia vas¬ 
taan: 

1) «Yhä hiotumpi marxilaisuuden vääristely, yhä hio- 
tumpi materialisminvastaisten oppien väärentäminen marxi¬ 
laisuudeksi — se on luonteenomaista nykyaikaiselle revisio- 
nismille sekä kansantaloustieteessä että taktiikan kysymyk¬ 
sissä ja yleensä filosofiassa» (sama, sivu 338); 

2) «Koko Machin ja Avenariuksen koulukunta kulkee 
idealismiin» (sama, sivu 366); 

3) «Meidän machilaisemme ovat kaikki juuttuneet 
idealismiin» (sama, sivu 355); 

4) «Empiriokritisismin tieto-opillisen skolastiikan takaa ei 
voida olla näkemättä puolueiden taistelua filosofiassa, tais¬ 
telua, joka viime kädessä ilmentää nykyisen yhteiskunnan 
toisilleen vihamielisten luokkien tendenssejä ja ideologiaa» 
(sama, sivu 367); 

5) «Empiriokritisismin objektiivinen luokkatehtävä on 
itse asiassa palvelusta fideisteille (taantumuksellisia, jotka 

antavat uskolle etutilan tieteeseen verraten. — Toim.) heidän 
taistelussaan materialismia vastaan yleensä ja historiallista 
materialismia vastaan erikoisesti» (sama, sivu 367); 

6) «Filosofinen idealismi on... tie pappispimitykseen» 
(Lenin, XIII osa, sivu 304). 

Jotta voitaisiin arvostaa Leninin kirjan valtavaa merkitystä 
puolueemme historiassa ja ymmärtää, millaisen teoreettisen rik¬ 
kauden Lenin sai puolustetuksi stolypinilaisen taantumuskauden 
kaikilta ja kaikenlaisilta revisionisteilta ja turmeltuneilta ainek¬ 
silta, on välttämätöntä vaikkapa lyhyestikin tutustua dialektisen 
ja historiallisen materialismin perusteisiin. 

Se on sitäkin välttämättömämpää, kun dialektinen ja historial¬ 
linen materialismi muodostavat kommunismin teoreettisen pohjan, 
marxilaisen puolueen teoreettiset perusteet, ja näiden perusteiden 
tunteminen ja siis niiden omaksuminen on puolueemme jokaisen 
aktiivisen toimihenkilön velvollisuus. 

Siis: 

1) Mitä on dialektinen materialismi? 

2) Mitä on historiallinen materialismi? 

2. Dialektisesta ja historiallisesta materialismista. 

Dialektinen materialismi on marxilais-leniniläisen puolueen 
maailmankatsomus. Sitä nimitetään dialektiseksi materialismiksi 
sen vuoksi, että sen suhtautuminen luonnonilmiöihin, sen luonnon¬ 
ilmiöiden tutkimusmetodi, näiden ilmiöiden tietoamismetodi on 
dialektinen ja sen luonnonilmiöiden tulkinta, sen käsitys luonnon¬ 
ilmiöistä, sen teoria on materialistinen. 

Historiallinen materialismi on dialektisen materialismin väittä¬ 
mien ulottamista yhteiskunnallisen elämän tutkimiseen, dialektisen 
materialismin väittämien soveltamista yhteiskuntaelämän ilmiöi¬ 
hin, yhteiskunnan tutkimiseen, yhteiskuntahistorian tutkimiseen. 

Luonnehtiessaan dialektista metodiansa Marx ja Engels viit- 
taavat tavallisesti Hegeliin sinä filosofina, joka on määritellyt 
dialektiikan peruspiirteet. Tämä ei kuitenkaan merkitse, että 
Marxin ja Engelsin dialektiikka on samaa kuin Hegelin dialek¬ 
tiikka. Itse asiassa Marx ja Engels ottivat Hegelin dialektiikasta 
vain sen «järjellisen jyvän» heittäen pois hegeliläisen idealistisen 
kuoren ja kehittäen dialektiikkaa pitemmälle antaakseen sille 
nykyaikaisen tieteellisen muodon. 






«Minun dialektinen metodini», sanoo Marx, «on poh¬ 
jaltaan ei ainoastaan erilainen kuin Hegelin metodi, vaan 
suorastaan sen vastakohta. Hegelin mielestä on ajattelu¬ 
prosessi, jonka hän aatteen nimisenä muuttaa itsenäiseksi 
subjektiksikin, todellisuuden demiurgi (luoja), todellisuuden, 
joka on vain aatteen ulkonainen ilmaus. Minulla päinvastoin 
ei aatteellinen ole muuta kuin ihmispäähän siirrettyä ja 
siellä muunnettua aineellisuutta» (K. Marx, Jälkilause «Pää¬ 
oman» I osan toiseen saksankieliseen painokseen). 

Luonnehtiessaan materialismiaan Marx ja Engels viittaavat 
tavallisesti Feuerbachiin sinä filosofina, joka palautti materialis¬ 
min oikeuksiinsa. Tämä ei kuitenkaan merkitse, että Marxin ja 
Engelsin materialismi on samaa kuin Feuerbachin materialismi. 
Itse asiassa Marx ja Engels ottivat Feuerbachin materialismista 
sen «perusjyvän» kehittäen sitä edelleen materialismin tieteellis- 
filosofiseksi teoriaksi ja heittäen pois sen idealistiset ja uskonnol- 
lis-siveysopilliset kerrostumat. On tunnettua, että Feuerbach, 
ollen pohjaltaan materialisti, kapinoi materialismi-nimitystä vas¬ 
taan. Engels selitti usein, että Feuerbach «huolimatta materialis¬ 
tisesta perustasta, ei vielä ole vapautunut vanhoista idealistisista 
kahleista», että «Feuerbachin todellinen idealismi käy ilmi heti, 
kun tulemme hänen uskonnonfilosofiaansa ja siveysoppiinsa» 
i (F. Engels, «Ludwig Feuerbach»). 

Dialektiikka johtuu kreikkalaisesta sanasta «dialego», joka 
merkitsee käydä keskustelua, käydä väittelyä. Dialektiikalla 
ymmärrettiin vanhalla ajalla taitoa päästä totuuteen paljastamalla 
ristiriidat vastustajan ajatuksenjuoksussa ja voittamalla nämä 
ristiriidat. Vanhalla ajalla olivat muutamat filosofit sitä mieltä, 
että ristiriitojen paljastaminen ajattelussa ja vastakkaisten mieli¬ 
piteiden yhteentörmäys on parhain keino totuuden selville saami¬ 
seksi. Tämä jälkeenpäin luonnonilmiöihin ulotettu dialektinen 
ajattelutapa muuttui luonnon tietoamisen dialektiseksi metodiksi, 
joka piti luonnonilmiöitä ikuisesti liikkuvina ja muuttuvina ja 
luonnon kehitystä luonnossa olevien ristiriitojen kehityksen tulok¬ 
sena, luonnossa olevien vastakkaisten voimien vuorovaikutuksen 
tuloksena. 

Dialektiikka on perustaltaan metafysiikan suoranainen vasta¬ 
kohta. 

1) Marxilaista dialektista metodia luonnehtivat seuraavat 
peruspiirteet: 

us 





a) Päinvastoin kuin metafysiikka ei dialektiikka pidä luontoa 
toisistaan irrallaan olevien, toisistaan eristettyjen ja toisistaan 
riippumattomien esineiden ja ilmiöiden satunnaisena kokoutu- 
mana, vaan yhteenkuuluvana, yhtenäisenä kokonaisuutena, jossa 
esineet ja ilmiöt ovat elimellisesti toistensa yhteydessä, ovat toi¬ 
sistaan riippuvaisia ja toistensa ehtoina. 

Dialektinen metodi katsoo sen vuoksi, että ainoatakaan luon¬ 
nonilmiötä ei voida ymmärtää, jos se otetaan eristetyssä muo¬ 
dossa, ympäröivien ilmiöiden yhteyden ulkopuolella, sillä mikä 
ilmiö tahansa voidaan millä luonnon alalla tahansa muuttaa mie¬ 
lettömyydeksi, jos sitä tarkastellaan erillään ympäröivistä 
ehdoista, niistä irrallaan, ja päinvastoin, mikä ilmiö tahansa voi¬ 
daan ymmärtää ja perustella, jos sitä tarkastellaan sen eroitta- 
mattomassa yhteydessä ympäröiviin ilmiöihin, riippuvaisena sitä 
ympäröivistä ilmiöistä. 

b) Päinvastoin kuin metafysiikka ei dialektiikka tarkastele 
luontoa levon ja liikkumattomuuden, pysähdyksen ja muuttumat¬ 
tomuuden tilana, vaan keskeytymättömän liikkeen ja muuttumi¬ 
sen, keskeytymättömän uudistumisen ja kehittymisen tilana, jossa 
jotakin aina syntyy ja kehittyy, jotakin on tuhoutumassa ja 
elämästä eroamassa. 

Sen vuoksi dialektinen metodi vaatii, ettei ilmiöitä tarkastel¬ 
taisi vain niiden keskinäisen yhteyden ja riippuvaisuuden näkö¬ 
kannalta, vaan myös niiden liikkeen, niiden muuttumisen, niiden 
kehityksen näkökannalta, niiden syntymisen ja kuolemisen näkö¬ 
kannalta. 

Dialektisen metodin mukaan on ennen kaikkea tärkeää ei se, 
mikä näyttää kullakin hetkellä lujalta, mutta alkaa jo kuoleentua, 
vaan se, mikä syntyy ja kehittyy, vaikkapa se ei sillä hetkellä 
näytäkään lujalta, sillä dialektinen metodi pitää voittamattomana 
vain sitä, mikä syntyy ja kehittyy. 

«Koko luonto», sanoo Engels, «pienimmästä suurimpaan, 
hiekkajyväsistä aurinkoihin asti, protisteista (alkueliöt. — 
(Toim. ihmisiin asti on ikuisesti syntymässä ja tuhoutu¬ 
massa, keskeytymättömässä virtauksessa, herkeämättömässä 
liikkeessä ja muutoksessa» (F. Engels, «Anti-Diihring»). 

Sen vuoksi, sanoo Engels, dialektiikka «ottaa oliot ja niiden 
käsitteelliset kuvat oleellisesti niiden keskinäisessä yhteydessä, 
toisiinsa punoutuneina, niiden liikkeessä, niiden syntymisessä ja 
tuhoutumisessa» (sama). 

c) Päinvastoin kuin metafysiikka ei dialektiikka tarkastele kehi¬ 
tysprosessia yksinkertaisena kasvamisen prosessina, jossa mää¬ 
rälliset muutokset eivät johda laadullisiin muutoksiin, vaan sellai¬ 
sena kehityksenä, joka siirtyy vähäisistä ja piilevistä määrällisistä 
muutoksista avoimiin muutoksiin, perusteellisiin muutoksiin, laa¬ 
dullisiin muutoksiin, jossa laadulliset muutokset eivät tapahdu 
vähitellen, vaan nopeasti, äkkiä, hyppäyksellisenä siirtymisenä 
yhdestä tilasta toiseen, eivät tapahdu satunnaisesti, vaan lain¬ 
mukaisesti, huomaamattomien ja asteettaisten määrällisten muu¬ 
tosten kasautumisen tuloksena. 

Sen vuoksi dialektinen metodi katsoo, että kehitysprosessia ei 
ole käsitettävä ympyrässä tapahtuvaksi liikkeeksi, ei pelkäksi kul¬ 
jetun matkan toistamiseksi, vaan eteneväksi liikkeeksi, liikkeeksi 
nousevassa linjassa, siirtymiseksi vanhasta laadullisesta tilasta 
uuteen laadulliseen tilaan, kehittymiseksi yksinkertaisesta mutkal¬ 
liseen, alemmasta ylempään. 

«Luonto», sanoo Engels, «on dialektiikan koetin, ja mei¬ 
dän täytyy sanoa nykyisen luonnontieteen eduksi,-että se on 
hankkinut tälle kokeelle äärimmäisen rikkaan, joka päivä 
kasaantuvan ainehiston ja todistanut sillä, että luonnossa 
tapahtuu kaikki viime kädessä dialektisesti eikä metafyysilli- 
sesti, että luonto ei liiku alinomaa toistuvan ympyrän ikui¬ 
sessa yksitoikkoisuudessa, vaan käy läpi todellisen historian. 
Tässä on mainittava ennen kaikkea Darwin, joka on antanut 
metafyysilliselle luonnonkäsitykselle ankarimman iskun 
todistamalla, että koko nykyinen orgaaninen luonto, kasvit 
ja eläimet, ja niiden mukana myöskin ihminen, on miljoonia 
vuosia jatkuneen kehitysprosessin tuote» (F. Engels , «Anti- 
Duhring»). 

Luonnehtien dialektisen kehityksen siirtymiseksi määrällisistä 
muutoksista laadullisiin muutoksiin Engels sanoo: 

«Fysiikassa... on jokainen muutos määrän muuttumista 
laaduksi, kappaleessa itsessään olevan tai siihen liitetyn 
jonkinmuotoisen liikepaljouden määrällisen muuttumisen 
seuraus. Siten esimerkiksi on ensi aluksi samantekevää, mikä 
on veden lämpöaste sen tippuvan nestemäisen tilan suhteen;, 
mutta sitten nestemäisen veden lämpömäärän lisääntyessä 
tahi vähetessä saapuu kohta, jossa veden kiinnevoimatila 
vaihtuu ja vesi muuttuu yhdessä tapauksessa höyryksi ja toi- 

sessa tapauksessa jääksi... Niinpä tarvitaan määrätty vähin 
virranvahvuus sähkölampun platinalangan hehkumaan saat¬ 
tamiseksi; siten on jokaisella metallilla hehkumis- ja sulamis¬ 
lämpönsä, siten on jokaisella nesteellä tunnetun paineen val¬ 
litessa kiinteä jäätymä- ja kiehumapisteensä — mikäli väli¬ 
neemme tekevät meille mahdolliseksi vastaavan lämmön 
aikaansaamisen; siten, lopuksi, on myös jokaisella kaasulla 
kriisipisteensä, jossa paine ja jäähdytys tekevät sen tippuvan 
nestemäiseksi... Niin sanotut fysiikan konstantit (yhdestä 
tilasta toiseen muuttumisen pisteet. — Toim.) eivät suurim¬ 
maksi osaksi ole muuta kuin nimityksiä solmupisteille, joissa 
määrällinen (muutos) liikkeen lisääminen tahi vähentäminen 
saa aikaan laadullisen muutoksen vastaavan kappaleen- 
tilassa, jossa siis määrä muuttuu laaduksi» (sama). 

Siirtyen edelleen kemiaan Engels jatkaa: 

«Kemiaa voidaan nimittää tieteeksi kappaleiden muut¬ 
tuneen määrällisen kokoonpanon johdosta tapahtuneista 
laadullisista muutoksista. Tämän tiesi jo Hegelkin... Esi¬ 
merkiksi happi: jos kolme atomia yhdistyy molekyyliksi 
tavanomaisen kahden asemesta, niin saamme otsonin, 
aineen, joka on hajultaan ja vaikutukseltaan hyvin selvästi 
erilainen kuin tavallinen happi. Ja entä sitten ne erilaiset 
suhteet, joissa happi yhdistyy typpeen tahi rikkiin ja joista 
, jokainen muodostaa kaikista toisista laadullisesti erilaisen 
kappaleen!» (sama). 

Lopuksi, arvostellessaan Diihringiä, joka soimaa hurjasti Hege¬ 
liä ja samalla ottaa salavihkaa tältä sen tunnetun väittämän, että 
siirtyminen aistimattoman maailman valtakunnasta aistimuksen 
valtakuntaan, epäorgaanisen maailman valtakunnasta orgaanisen 
elämän valtakuntaan on hyppäys uuteen tilaan, Engels sanoo: 

«Tämähän on kokonaan hegeliläinen mittasuhteiden sol- 
mulinja, jossa pelkkä määrällinen lisäys tahi vähennys 
aiheuttaa määrättyjen solmupisteiden kohdalla laadullisen’ 
hyppäyksen, esimerkiksi vettä lämmitettäessä ja jäähdytet¬ 
täessä, jolloin kiehumapiste ja jäätymäpiste ovat solmuja, 
joissa tapahtuu — normaalipaineen vallitessa — hyppäys 
uuteen aineen olotilaan, jossa siis määrä muuttuu laaduksi» 
(sama). 

d) Päinvastoin kuin metafysiikka dialektiikka lähtee siitä, että 
luonnonesineille, luonnonilmiöille ovat ominaisia sisäiset ristirii- 

•dat, sillä kaikilla niillä on kielteinen ja myönteinen puolensa, 
menneisyytensä ja tulevaisuutensa, elämästä eroavat ja kehittyvät 
aineksensa, että näiden vastakohtien taistelu, taistelu vanhan ja 
uuden välillä, kuolevan ja syntyvän välillä, elämästä eroavan 
ja kehittyvän välillä, muodostaa kehitysprosessin sisäisen olemuk¬ 
sen, määrällisten muutosten laadullisiksi muuttumisen sisäisen 
olemuksen. 

Sen vuoksi dialektinen metodi katsoo, että kehitysprosessi 
alemmasta ylempään ei tapahdu ilmiöiden sopusointuisena kehi¬ 
tyksenä, vaan esineille, ilmiöille ominaisten ristiriitojen ilmene¬ 
misenä, näiden ristiriitojen pohjalla vaikuttavien vastakkaisten 
pyrkimysten «taisteluna». 

«Dialektiikka varsinaisessa mielessä», sanoo Lenin, «on 
ristiriidan tutkimista esineiden omassa olemuksessa% {Lenin, 
«Filosofian vihkot», sivu 263). 

Ja edelleen: 

«Kehitys on vastakohtien «taistelua» {Lenin, XIII osa, 
sivu 301). 

Sellaiset ovat lyhyesti marxilaisen dialektisen metodin perus¬ 
piirteet. 

Ei ole vaikeaa ymmärtää, miten suunnaton merkitys on dialek¬ 
tisen metodin väittämien ulottamisella yhteiskuntaelämän tutkimi¬ 
seen, yhteiskuntahistorian tutkimiseen, millainen suunnaton mer¬ 
kitys on näiden väittämien soveltamisella yhteiskuntahistoriaan, 
proletariaatin puolueen käytännölliseen toimintaan. 

Jos maailmassa ei ole eristettyjä ilmiöitä, jos kaikki ilmiöt ovat 
yhteydessä keskenään ja toinen toisensa ehtoina, niin on selvää, 
että jokainen yhteiskuntajärjestelmä ja jokainen yhteiskunnallinen 
liike historiassa on arvioitava ei «ikuisen oikeuden» tahi jonkun 
muun ennakolta hyväksytyn aatteen mukaisesti, kuten historioit¬ 
sijat usein tekevät, vaan niiden ehtojen näkökannalta, jotka ovat 
synnyttäneet tämän järjestelmän ja tämän yhteiskunnallisen liik¬ 
keen ja joiden kanssa ne ovat yhteydessä. 

Orjanomistusjärjestelmä on nykyisten ehtojen kannalta kat¬ 
soen mielettömyys, luonnonvastainen tyhmyys. Orjanomistus- 
järjestelmä on hajoavan alkuperäisen yhteisöjärjestelmän oloissa 
täysin ymmärrettävä ja lainmukainen ilmiö, koska se merkitsee 
askelta eteenpäin alkuperäiseen yhteisöjärjestelmään verraten. 

Porvarillis-demokraattisen tasavallan vaatimus oli tsarismin 
ja porvarillisen yhteiskunnan olosuhteiden vallitessa, sanokaamme 








vuonna 1905 Venäjällä, täysin ymmärrettävä, oikea ja vallan¬ 
kumouksellinen vaatimus, sillä porvarillinen tasavalta merkitsi 
silloin askelta eteenpäin. Porvarillis-demokraattisen tasavallan 
vaatimus nykyisten ehtojemme vallitessa Neuvostoliitossa on mie¬ 
letön ja vastavallankumouksellinen vaatimus, sillä porvarillinen 
tasavalta on Neuvostotasavaltaan verraten askel taaksepäin. 

Kaikki riippuu ehdoista, paikasta ja ajasta. 

On ymmärrettävää, että ilman sellaista historiallista suhtautu¬ 
mista yhteiskunnallisiin ilmiöihin historiatieteen olemassaolo ja 
kehitys on mahdotonta, sillä vain sellainen suhtautuminen vapaut¬ 
taa historiatieteen sen muuttumisesta satunnaisuuksien kaaokseksi 
ja mitä mielettömimpien virheiden röykkiöksi. 

Edelleen. Jos maailma on keskeytymättömässä liikkeessä ja 
kehityksessä, jos vanhan kuoleminen ja uuden kasvaminen on 
luonnon laki, niin on selvää, ettei ole enää olemassa «järkky¬ 
mättömiä» yhteiskuntaoloja, yksityisomistuksen ja riiston «ikuisia 
periaatteita», talonpoikien tilanherrojen valtaan alistamisen, työ¬ 
läisten kapitalistien valtaan alistamisen «ikuisia aatteita». 

Kapitalistinen järjestelmä voidaan siis korvata sosialistisella 
järjestelmällä, samoinkuin kapitalistinen järjestelmä korvasi 
aikoinaan feodaalisen järjestelmän. 

Ei ole siis suuntauduttava niihin yhteiskuntakerroksiin, jotka 
eivät enää kehity, vaikka ne muodostavatkin nykyhetkellä valliK 
sevan voiman, vaan niihin kerroksiin, jotka kehittyvät, joilla on 
tulevaisuutta, vaikka ne eivät muodostakaan nykyhetkellä vallit¬ 
sevaa voimaa. 

Viime vuosisadan 80-luvulla, marxilaisten narodnikkeja vas¬ 
taan käymän taistelun kaudella, proletariaatti oli Venäjällä mität¬ 
tömänä vähemmistönä verraten väestön valtavan enemmistön 
muodostaneeseen yksilötalonpoikaistoon. Mutta proletariaatti 
kehittyi luokkana, kun taas talonpoikaisto jakaantui luokkana. Ja 
juuri siksi, että proletariaatti kehittyi luokkana, marxilaiset suun¬ 
tautuivat proletariaattiin. Eivätkä he erehtyneet, sillä, kuten 
tunnettua, proletariaatti kasvoi sittemmin merkityksettömästä 
voimasta ensiluokkaiseksi historialliseksi ja poliittiseksi voi¬ 
maksi. 

Ollakseen siis erehtymättä politiikassa on katsottava eteenpäin 
eikä taaksepäin. 

Edelleen. Jos hitaiden määrällisten muutosten vaihtuminen 
nopeiksi ja äkillisiksi laadullisiksi muutoksiksi on kehityksen laki, 


123 






niin on selvää, että sorrettujen luokkien suorittamat vallanku¬ 
moukselliset mullistukset muodostavat täysin luonnollisen ja kier¬ 
tämättömän ilmiön. 

Siirtymistä kapitalismista sosialismiin ja työväenluokan 
vapauttamista kapitalistisesta sorrosta ei voida siis toteuttaa 
hitailla muutoksilla, ei reformeilla, vaan ainoastaan kapitalistisen 
järjestelmän laadullisella muutoksella, vallankumouksella. 

Ollakseen siis erehtymättä politiikassa on oltava vallan¬ 
kumouksellinen eikä reformisti. 

Edelleen. Jos kehitys tapahtuu sisäisten ristiriitojen ilmenemi¬ 
senä, vastakkaisten voimien yhteentörmäyksenä näiden ristiriito¬ 
jen pohjalla, näiden ristiriitojen voittamiseksi, niin on selvää, että 
proletariaatin luokkataistelu on täysin luonnollinen ja kiertämätön 
ilmiö. 

Ei ole siis hämättävä kysymystä kapitalistisen järjestelmän 
ristiriidoista, vaan paljastettava ne ja tuotava ne julki, ei tukah¬ 
dutettava luokkataistelua, vaan käytävä sitä loppuun asti. 

Ollakseen siis erehtymättä politiikassa on noudatettava leppy- 
mätöntä proletaarista luokkapolitiikkaa eikä reformistista proleta¬ 
riaatin ja porvariston etujen sopusoinnun politiikkaa eikä myös¬ 
kään kapitalismin sosialismiksi «kasvamisen» luokkasovittelu- 
politiikkaa. 

Sellainen on marxilainen dialektinen metodi, jos sitä sovelle¬ 
taan yhteiskuntaelämään, yhteiskuntahistoriaan. 

Mitä tulee marxilaiseen filosofiseen materialismiin, niin se 
on perustaltaan suoranaisesti vastakkainen filosofiselle idealis¬ 
mille. 

2) Marxilaista filosofista materialismia luonnehtivat seuraavat 
peruspiirteet: 

a) Päinvastoin kuin idealismi, joka pitää maailmaa «absoluut¬ 
tisen aatteen», «maailmanhengen», «tajunnan» ruumiillistumana. 
Marxin filosofinen materialismi lähtee siitä, että maailma on luon¬ 
teeltaan materiaalinen (aineellinen), että moninaiset ilmiöt maail¬ 
massa ovat liikkuvan materian eri muotoja, että ilmiöiden keski¬ 
näinen yhteys ja keskinäinen riippuvaisuus, minkä dialektinen 
metodi toteaa, ovat liikkuvan materian kehityksen lainmukaisuuk¬ 
sia, että maailma kehittyy materian liikunnan lakien mukaan eikä 
kaipaa minkäänlaista «maailmanhenkeä». 

«Materialistinen maailmankatsomus», sanoo Engels, 
«merkitsee yksinkertaisesti luonnon ymmärtämistä sellai- 

sena kuin se esiintyy, ilman minkäänlaisia vieraita lisäyksiä» 
(F. Engels , «Ludwig Feuerbach»). 

Kosketellen antiikin filosofin Herakleitoksen materialistista 
katsantokantaa, jonka mukaan «maailma, kaikkiyhteys, ei ole 
minkään jumalan eikä ihmisen luoma, vaan on ollut, on ja tulee 
olemaan ikuisesti elävä tuli, joka määrän* mukaan syttyy ja 
määrän mukaan sammuu». Lenin huomauttaa: «Erittäin hyvä 
dialektisen materialismin alkeiden esitys» {Lenin, «Filosofian 
vihkot», sivu 318). 

b) Päinvastoin kuin idealismi, joka väittää, että todellisesti on 
•olemassa vain meidän tajuntamme, että aineellinen maailma, ole¬ 
vainen, luonto on olemassa vain meidän tietoisuudessamme, aisti- 
muksissamme, mielteissämme, käsitteissämme, marxilainen filoso¬ 
finen materialismi lähtee siitä, että materia, luonto, olevainen on 
objektiivista todellisuutta, mikä on olemassa tietoisuuden ulko¬ 
puolella ja siitä riippumatta, että materia on ensisijainen, koska 
se on aistimusten, mielteiden, tietoisuuden lähteenä, ja tajunta on 
toissijainen, s.o. johdannainen, koska se on materian heijas¬ 
tusta, olevaisen heijastusta, että ajattelu on kehityksessään kor¬ 
kean täydellisyysasteen saavuttaneen materian tuote, nimittäin 
aivojen tuote, ja aivot ovat ajattelun elin, että sen vuoksi ei saa 
•erottaa ajattelua materiasta, jos ei mieli joutua karkeaan vir¬ 
heeseen. 

«Koko filosofian suurin kysymys», sanoo Engels, «on 
kysymys ajattelun suhteesta olemiseen, hengen suhteesta 
luontoon... Filosofit jakaantuivat kahteen suureen leiriin 
sen mukaisesti, miten vastasivat tähän kysymykseen. Ne, 
jotka väittivät hengen olleen olemassa ennen luontoa... 
muodostivat idealismin leirin. Toiset, jotka pitivät luontoa 
alkuperäisenä, kuuluivat materialismin eri koulukuntiin» 
(F. Engels, «Ludwig Feuerbach»). 

Ja edelleen: 

«Aineellinen, aistein havaittava maailma, johon me itse 
kuulumme, on ainoa todellinen... Tietoisuutemme ja ajatte¬ 
lumme, niin yliaistilliselta kuin se näyttäneekin, on aineelli¬ 
sen, ruumiillisen elimen, aivojen tuotetta... Materia ei ole 
hengen tuote, vaan henki on itse vain materian korkein 
tuote» (sama). 


* Se merkitsee: oman määränsä mukaan, lakimääräisesti. — Suom. 

Kosketellen kysymystä materiasta ja ajattelusta Marx sanoo: 

iAjatusta ei voida erottaa materiasta, joka ajattelee. 
Materia on kaikkien muutosten subjekti» (K. Marx ja 
F. Engels, «Pyhä perhe»). 

Luonnehtien marxilaista filosofista materialismia Lenin sanoo: 

«Materialismi yleensä tunnustaa... tajunnasta, aistimuk¬ 
sista, kokemuksesta... riippumattoman objektiivisesti todel¬ 
lisen olemisen (materian). Tietoisuus... on ainoastaan olemi¬ 
sen heijastusta, parhaimmassa tapauksessa sen likipitäen 
oikeaa (adekvaattista, ihanteellisen täsmällistä) heijastusta» 
(Lenin, «Materialismi ja empiriokritisismi», sivu 333). 

Ja edelleen: 

— «Materiaa on se, mikä vaikuttaessaan meidän aisti¬ 
elimiimme synnyttää aistimuksen; materia on meille 
aistimuksessa annettu objektiivinen todellisuus... Materia, 
luonto, olevainen, fyysillinen on ensisijainen, ja henki, 
tajunta, aistimus, psyykillinen on toissijainen» (sama, 
sivut 144—145). 

— «Maailmankuva on kuva siitä, miten materia liikkuu 
ja miten materia ajatteleet (sama, sivu 362). 

— «Aivot ovat ajattelun elin» (sama, sivu 151). 

c) Päinvastoin kuin idealismi, joka kieltää maailman ja sen 
lainmukaisuuksien tietoamisen mahdollisuuden, ei usko tietojemme 
todenperäisyyteen eikä tunnusta objektiivista totuutta, vaan jonka 
mukaan maailma on täynnä «olioita sinänsä», joita tiede ei voi 
tiedota koskaan, — marxilainen filosofinen materialismi sitä vas¬ 
toin lähtee siitä, että maailma ja sen lainmukaisuudet ovat täysin 
tiedottavissa, että kokemuksen ja käytännön tarkistamat tietomme 
luonnon laeista ovat todenperäisiä tietoja, joilla on objektiivisten 
totuuksien merkitys, että maailmassa ei ole olioita, joiden tietoa- 
minen on mahdotonta, vaan on ainoastaan olioita, joita ei vielä ole 
tiedottu ja jotka tullaan löytämään ja tietoamaan tieteen ja 
käytännön voimilla. 

Arvostellessaan Kantin ja muiden idealistien väittämää maail¬ 
man tietoamisen mahdottomuudesta ja «olioista sinänsä», joita 
on mahdotonta tiedota, ja puolustaessaan materialismin tunnettua 
väittämää tietojemme todenperäisyydestä Engels kirjoittaa: 

«Nämä, kuten kaikki muutkin filosofiset päähänpistot, 
kumoaa parhaiten käytäntö, nimittäin kokeilu ja teollisuus. 

Jos me voimme todistaa oikeaksi käsityksemme jostakin 
luonnonilmiöstä sillä, että itse teemme sen, valmistamme 
sen omista edellytyksistään ja panemme sen kaiken lisäksi 
palvelemaan meidän tarkoituksiamme, niin Kantin tavoitta¬ 
maton «olio sinänsä» on mennyttä. Kasveissa ja eläinten 
ruumiissa syntyvät kemialliset aineet pysyivät sellaisina 
«olioina sinänsä» siihen asti, kunnes orgaaninen kemia alkoi 
valmistaa niitä yhden toisensa jälkeen; siten tuli «oliosta- 
sinänsä» olio meitä varten, kuten esimerkiksi värimataran 
väriaine, alitsariini, jota emme ota enää pellolla kasvatetun 
värimataran juurista, vaan valmistamme sitä paljon hai- 
vemmalla ja yksinkertaisemmin kivihiilitervasta. Koperni¬ 
kuksen aurinkokuntajärjestelmä oli kolmensadan vuoden¬ 
aikana hypoteesi, josta voitiin lyödä vetoa sata, tuhannen, 
kymmenentuhatta yhtä vastaan, mutta kuitenkin vasta hypo¬ 
teesi; mutta kun Leverrier tämän järjestelmän tarjoamien 
todisteiden nojalla ei ainoastaan laskenut erään tuntematto¬ 
man kiertotähden olemassaolon välttämättömyyttä, vaan 
vieläpä paikankin, missä tämän kiertotähden taivaalla pitäisi 
sijaita, ja kun Galle sitten todellakin löysi tämän kierto¬ 
tähden, niin Kopernikuksen järjestelmä oli todistettu* 
( F . Engels, «Ludwig Feuerbach»). 

Syyttäcssään Bogdanovia, Bazarovia, Jushkevitshia ja muita 
Machin kannattajia fideismistä (taantumuksellinen teoria, joka 
asettaa uskon tieteen edelle) ja puolustaessaan sitä materialismin 
tunnettua väittämää, että tieteelliset tietomme luonnossa esiinty¬ 
vistä lainmukaisuuksista ovat todenperäisiä, että tieteen lait ovat 
objektiivista totuutta, Lenin sanoo: 

«Nykyaikainen fideismi ei lainkaan hylkää tiedettä; se 
hylkää vain tieteen «kohtuuttomat vaatimukset», nimen¬ 
omaan vaatimuksen tulla tunnustetuksi objektiiviseksi totuu¬ 
deksi. Jos on olemassa objektiivinen totuus (kuten materia¬ 
listit ajattelevat), jos jo luonnontiede yksinään heijastaessaan 
ulkomaailmaa ihmisen «kokemuksessa» pystyy antamaan 
meille objektiivisen totuuden, niin kaikenlainen fideismi tulee 
ehdottomasti hyljätyksi» (Lenin, «Materialismi ja empirio- 
kritisismi», sivu 122). 

Sellaiset ovat lyhyesti esitettyinä marxilaisen filosofisen mate¬ 
rialismin luonteenomaiset piirteet. 




On helppo ymmärtää, miten valtava merkitys on filosofisen 
■ materialismin perusajatusten ulottamisella yhteiskuntaelämän 
^tutkimiseen, yhteiskuntahistorian tutkimiseen, miten valtava mer¬ 
kitys on näiden perusajatusten soveltamisella yhteiskunnan histo¬ 
riaan, proletariaatin puolueen käytännölliseen toimintaan. 

Jos luonnonilmiöiden yhteys ja niiden keskinäinen riippuvai¬ 
suus ovat luonnon kehityksen lainmukaisuuksia, niin siitä johtuu, 
että yhteiskuntaelämän ilmiöiden yhteys ja keskinäinen riippuvai¬ 
suus eivät myöskään ole satunnainen seikka, vaan yhteiskunnan 
kehityksen lainmukaisuutta. 

Yhteiskuntaelämä, yhteiskunnan historia lakkaa siis olemasta 
«sattumien» kasautuma, sillä yhteiskunnan historiasta tulee 
yhteiskunnan lainmukainen kehitys, ja yhteiskunnan historian 
tutkiminen muuttuu tieteeksi. 

Proletariaatin puolueen käytännöllisen toiminnan ei siis pidä 
perustua «etevien henkilöiden» hyviin toivomuksiin eikä «järjen», 
«yleisen moraalin» j.m.s. vaatimuksiin, vaan yhteiskuntakehityk¬ 
sen lainmukaisuuksiin, näiden lainmukaisuuksien tutkimiseen. 

Edelleen. Jos maailma on tiedottavissa ja tietomme luonnon 
kehityslaeista ovat todenperäisiä tietoja, joilla on objektiivisen 
totuuden merkitys, niin siitä seuraa, että yhteiskuntaelämä, yhteis¬ 
kunnan kehitys on myöskin tiedottavissa, ja tieteen esittämät 
tiedot yhteiskunnan kehityslaeista ovat todenperäisiä tietoja, joilla 
on objektiivisten totuuksien merkitys. 

Tiede yhteiskunnan historiasta voi siis, huolimatta yhteiskunta¬ 
elämän ilmiöiden kaikesta monimutkaisuudesta, tulla samanlai¬ 
seksi täsmälliseksi tieteeksi kuin, sanokaamme, biologia, se voi 
tulla kykeneväksi käyttämään yhteiskunnan kehityslakeja käytän¬ 
nöllistä soveltamista varten. 

Proletariaatin puolueet eivät siis saa käytännöllisessä toimin¬ 
nassaan pitää ohjeenaan minkäänlaisia satunnaisia vaikutteita, 
vaan yhteiskunnan kehityslakeja, näistä laeista tehtyjä käytännöl¬ 
lisiä johtopäätöksiä. 

Sosialismi muuttuu siis ihmiskunnan paremman tulevaisuuden 
unelmasta tieteeksi. 

Tieteen ja käytännöllisen toiminnan yhteyden, teorian ja käy¬ 
tännön yhteyden, niiden yhtenäisyyden täytyy siis tulla proleta¬ 
riaatin puolueen johtotähdeksi. 

Edelleen. Jos luonto, olevainen, aineellinen maailma on ensi¬ 
sijainen, ja tietoisuus, ajattelu toissijainen, johdannainen, jos 


L128 






aineellinen maailma on ihmisten tietoisuudesta riippumatta ole¬ 
massaolevaa objektiivista todellisuutta ja tietoisuus on tämän 
objektiivisen todellisuuden heijastusta, niin siitä seuraa, että 
myöskin yhteiskunnan aineellinen elämä, sen oleminen, on ensi¬ 
sijainen ja sen henkinen elämä toissijainen, s.o. johdannainen, että 
yhteiskunnan aineellinen elämä on ihmisten tahdosta riippumatta 
olemassaolevaa objektiivista todellisuutta ja yhteiskunnan henki¬ 
nen elämä on tämän objektiivisen todellisuuden kuvastusta, 
olevaisen kuvastusta. 

Yhteiskunnan henkisen elämän muodostumisen lähdettä, 
yhteiskunnallisten aatteiden, yhteiskuntateorioiden, poliittisten 
katsomusten ja poliittisten laitosten syntymisen lähdettä ei siis 
ole etsittävä itse aatteista, teorioista, katsomuksista ja poliittisista 
laitoksista, vaan yhteiskunnan aineellisen elämän ehdoista, yhteis¬ 
kunnan olemisesta, jonka kuvastusta nämä aatteet, teoriat, katso¬ 
mukset y.m.s. ovat. 

Jos siis yhteiskuntahistorian eri kausilla havaitaan erilaisia 
yhteiskunnallisia aatteita, teorioita, katsomuksia ja poliittisia 
laitoksia, jos orjanomistusjärjestelmän vallitessa tapaamme yksiä 
yhteiskunnallisia aatteita, teorioita, katsomuksia ja poliittisia lai¬ 
toksia, feodalismin vallitessa toisia ja kapitalismin vallitessa kol¬ 
mansia, niin tätä ei selitä itse aatteiden, teorioiden, katsomusten 
ja poliittisten laitosten «luonto» eikä «ominaisuus», vaan yhteis¬ 
kunnan aineellisen elämän erilaiset ehdot yhteiskuntakehityksen 
eri kausilla. 

Sellainen kuin on yhteiskunnan oleminen, sellaisia kuin ovat 
yhteiskunnan aineellisen elämän ehdot, sellaisia ovat sen aatteet, 
teoriat, poliittiset katsomukset ja poliittiset laitokset. 

Tämän yhteydessä Marx sanoo: 

«Ei ihmisten tajunta määrää heidän olemistaan, vaan 
päinvastoin heidän yhteiskunnallinen olemisensa määrää 
heidän tajuntansa» (K. Marx, «Poliittisen taloustieteen 
kritiikkiä»). 

Ollakseen siis erehtymättä politiikassa ja joutumatta tyhjän¬ 
päiväisten haaveilijoiden asemaan proletariaatin puolueen ei ole 
lähdettävä toiminnassaan abstraktisista «ihmisjärjen periaat¬ 
teista», vaan yhteiskunnan aineellisen elämän konkreettisista 
ehdoista, jotka ovat yhteiskuntakehityksen ratkaiseva voima, ei 
«suurmiesten» hyvistä toivomuksista, vaan yhteiskunnan aineelli¬ 
sen elämän kehityksen todellisista tarpeista. 

9 NKP(b):n historia 

Utopistien, heidän joukossaan narodnikkien, anarkistien ja 
eserrien kaatumisen selittää muun muassa se, että he eivät tun¬ 
nustaneet yhteiskunnan aineellisen elämän ehtojen ensiarvoista 
osaa yhteiskunnan kehityksessä ja langeten idealismiin eivät 
rakentaneet käytännöllistä toimintaansa yhteiskunnan aineellisen 
elämän kehityksen tarpeiden perustalle, vaan niistä riippumatta ja 
vastoin niitä, todellisesta yhteiskuntaelämästä irrallaan olevien 
«ihannesuunnitelmien» ja «kaikkikäsittävien luonnosten» perus¬ 
talle. 

Marxismin-ieninismin voima ja elinkykyisyys on siinä, että se 
nojaa käytännöllisessä toiminnassaan juuri yhteiskunnan aineelli¬ 
sen elämän kehityksen tarpeisiin irroittautumatta koskaan yhteis¬ 
kunnan todellisesta elämästä. 

Marxin sanoista ei kuitenkaan seuraa, että yhteiskunnallisilla 
aatteilla, teorioilla, poliittisilla katsomuksilla ja poliittisilla laitok¬ 
silla ei ole merkitystä yhteiskunnan elämässä, että ne eivät vaikuta 
takaisin yhteiskunnan olemiseen, yhteiskunnan aineellisten elämän¬ 
ehtojen kehitykseen. Me olemme puhuneet tässä toistaiseksi 
yhteiskunnallisten aatteiden, teorioiden, katsomusten ja poliittisten 
laitosten alkuperästä, niiden synnystä, siitä, että yhteiskunnan 
henkinen elämä on yhteiskunnan aineellisten elämänehtojen hei¬ 
jastusta. Mitä tulee yhteiskunnallisten aatteiden, teorioiden, katso¬ 
musten ja poliittisten laitosten merkitykseen, mitä tulee niiden 
osaan historiassa, niin historiallinen materialismi ei suinkaan 
kiellä, vaan päinvastoin korostaa niiden suurta osaa ja merkitystä 
yhteiskuntaelämässä, yhteiskuntahistoriassa. 

Yhteiskunnallisia aatteita ja teorioita on erilaisia. On vanhoja 
aatteita ja teorioita, jotka ovat eläneet aikansa ja palvelevat elä¬ 
mästä eroavien yhteiskuntavoimien etuja. Niiden merkitys on 
siinä, että ne jarruttavat yhteiskunnan kehitystä, sen liikettä eteen¬ 
päin. On uusia, edistyksellisiä aatteita ja teorioita, jotka palvelevat 
yhteiskunnan edistyksellisten voimien etuja. Niiden merkitys on 
siinä, että ne helpottavat yhteiskunnan kehitystä, sen liikettä 
eteenpäin, ja ne saavat sitä suuremman merkityksen, mitä täs¬ 
mällisemmin ne heijastavat yhteiskunnan aineellisen elämän kehi¬ 
tyksen tarpeita. 

Uudet yhteiskunnalliset aatteet ja teoriat syntyvät vasta sen 
jälkeen, kun yhteiskunnan aineellisen elämän kehitys on asettanut 
yhteiskunnalle uusia tehtäviä. Mutta sen jälkeen, kun ne ovat 
syntyneet, ne muuttuvat mitä tehokkaimmaksi voimaksi, joka 

helpottaa yhteiskunnan aineellisen elämän kehityksen asettamien 
uusien tehtävien ratkaisua, helpottaa yhteiskunnan liikettä eteen¬ 
päin. Tässä juuri näkyykin uusien aatteiden, uusien teorioiden, 
uusien poliittisten katsomusten ja uusien poliittisten laitosten mitä 
suurin organisoiva, mobilisoiva ja uudistava merkitys. Uudet 
yhteiskunnalliset aatteet ja teoriat syntyvätkin oikeastaan siksi, 
että ne ovat välttämättömät yhteiskunnalle, että ilman niiden 
organisoivaa, mobilisoivaa ja uudistavaa työtä on yhteiskunnan 
aineellisen elämän kehityksen ratkaistaviksi kypsyneiden tehtävien 
toteuttaminen mahdotonta. Synnyttyään yhteiskunnan aineellisen 
elämän kehityksen asettamien uusien tehtävien perustalla uudet 
yhteiskunnalliset aatteet ja teoriat raivaavat itselleen tien, tulevat 
kansanjoukkojen omaisuudeksi, mobilisoivat niitä, järjestävät ne 
elämästä eroavia yhteiskunnan voimia vastaan ja helpottavat sillä 
tavalla yhteiskunnan aineellisen elämän kehitystä jarruttavien, 
elämästä eroavien yhteiskuntavoimien kukistamista. 

Siten yhteiskunnalliset aatteet, teoriat ja poliittiset laitokset, 
synnyttyään yhteiskunnan aineellisen elämän kehityksen, yhteis¬ 
kunnallisen olemisen kehityksen ratkaistaviksi kypsyneiden tehtä¬ 
vien perustalla, vaikuttavat sitten itse yhteiskunnalliseen olemi¬ 
seen, yhteiskunnan aineelliseen elämään, luoden välttämättömät 
ehdot yhteiskunnan aineellisen elämän ratkaistaviksi kypsyneiden 
tehtävien toteuttamiselle loppuun asti ja yhteiskunnan vastaisen 
kehityksen mahdolliseksi tekemiselle. 

Tämän yhteydessä Marx sanoo: 

«Teoriasta tulee aineellinen voima silloin, kun se valtaa 
joukot» (K. Marx, «Hegelin oikeusfilosofian arvostelua»). 

Saadakseen siis mahdollisuuden vaikuttaa yhteiskunnan aineel¬ 
lisen elämän ehtoihin ja jouduttaa niiden kehitystä, jouduttaa 
niiden paranemista, proletariaatin puolueen täytyy nojata sellai¬ 
seen yhteiskuntateoriaan, sellaiseen yhteiskunta-aatteeseen, joka 
heijastaa oikein yhteiskunnan aineellisen elämän kehityksen tar¬ 
peita ja on sen vuoksi kykenevä saamaan liikkeelle laajat kansan¬ 
joukot, kykenevä mobilisoimaan ne ja perustamaan niistä prole¬ 
taarisen puolueen suuren armeijan, joka on valmis lyömään 
hajalle taantumukselliset voimat ja raivaamaan tien yhteiskunnan 
edistyneimmille voimille. 

«Ekonomistien» ja menshevikkien kaatumisen selittää muun 
muassa se, että he eivät tunnustaneet edistyneimmän teorian, 
edistyneimmän aatteen mobilisoivaa, organisoivaa ja uudistavaa 

osuutta, vaan langeten vulgaariin materialismiin supistivat tämän 
osuuden melkein nollan arvoiseksi, tuomitsivat siis puolueen 
passiivisuuteen, kitumaan. 

Marxismin-leninismin voima ja elinkykyisyys on siinä, että se 
nojaa edistyneinkään teoriaan, heijastaa oikein yhteiskunnan 
aineellisen elämän kehityksen tarpeita, kohottaa teorian sille 
kuuluvaan arvoon ja pitää velvollisuutenaan käyttää loppuun asti 
hyväkseen sen mobilisoivaa, organisoivaa ja uudistavaa voimaa. 

Siten ratkaisee historiallinen materialismi kysymyksen yhteis¬ 
kunnallisen olemisen ja yhteiskunnallisen tajunnan välisestä suh¬ 
teesta, yhteiskunnan aineellisen elämän kehityksen ehtojen ja 
henkisen elämän kehityksen välisestä suhteesta. 

3) Historiallinen materialismi. 

Jää selvitettäväksi kysymys: mitä tarkoitetaan historiallisen 
materialismin näkökannalta «yhteiskunnan aineellisen elämän 
ehdoilla», jotka määräävät loppukädessä yhteiskunnan piirteet, 
sen aatteet, katsomukset, poliittiset laitokset j.n.e. 

Todellakin, mitä ovat nämä «yhteiskunnan aineellisen elämän 
ehdot», millaiset ovat niiden luonteenomaiset piirteet? 

On epäilemätöntä, että «yhteiskunnan aineellisen elämän ehto¬ 
jen» käsitteeseen kuuluu ennen kaikkea yhteiskuntaa ympäröivä 
luonto, maantieteellinen ympäristö, joka on yksi yhteiskunnan 
aineellisen elämän välttämättömiä ja vakituisia ehtoja ja vaikut¬ 
taa tietenkin yhteiskunnan kehitykseen. Millainen on maantieteel¬ 
lisen ympäristön osuus yhteiskunnan kehityksessä? Eikö maantie¬ 
teellinen ympäristö ole se päävoima, joka määrää yhteiskunnan 
piirteet, ihmisten yhteiskunnallisen järjestelmän luonteen, siirty¬ 
misen järjestelmästä toiseen? 

Historiallinen materialismi vastaa tähän kysymykseen kieltä¬ 
västi. 

Maantieteellinen ympäristö on kiistattomasti yksi yhteiskun¬ 
nan kehityksen vakituisia ja välttämättömiä ehtoja ja se vaikuttaa 
tietenkin yhteiskunnan kehitykseen, se jouduttaa tahi hidastuttaa 
yhteiskunnan kehityksen kulkua. Mutta sen vaikutus ei ole mää¬ 
räävä, koska yhteiskunnan muutokset ja kehitys tapahtuvat 
verrattomasti nopeammin kuin maantieteellisen ympäristön muu¬ 
tokset ja kehitys. Kolmen tuhannen vuoden kuluessa Euroopassa 
on ennättänyt poistua näyttämöltä kolme erilaista yhteiskunta¬ 
järjestelmää: alkuperäinen yhteisöjärjestelmä, orjanomistusjärjes¬ 
telmä, feodaalinen järjestelmä, ja Euroopan itäosassa, Neuvosto- 

liitossa, on poistunut näyttämöltä neljäkin yhteiskuntajärjestel¬ 
mää. Saman ajan kuluessa eivät maantieteelliset ehdot Euroopassa 
kuitenkaan ole muuttuneet joko lainkaan tahi ovat muuttuneet 
niin vähäisessä määrässä, että maantiede kieltäytyy puhumasta¬ 
kin siitä. Se onkin ymmärrettävää. Edes jonkunkaan verran 
huomattaviin maantieteellisen ympäristön muutoksiin tarvitaan 
miljoonia vuosia, kun taas ihmisten yhteiskunnallisen järjestelmän 
mitä suurimpiin muutoksiin riittää muutama sata tahi pari tuhatta 
vuotta. 

Mutta tästä seuraa, että maantieteellinen ympäristö ei voi olla 
yhteiskunnan kehityksen pääsyynä, määrääväpä syynä, sillä se, 
mikä jää melkein muuttumattomaksi kymmenien tuhansien vuo¬ 
sien kuluessa, ei voi olla kehityksen pääsyynä sille, minkä perin¬ 
pohjaisiin muutoksiin tarvitaan satoja vuosia. 

On edelleen epäilemätöntä, että myöskin väestön lisäänty¬ 
minen, joku määrätty väestötiheys, sisältyy «yhteiskunnan aineel¬ 
lisen elämän ehtojen» käsitteeseen, sillä ihmiset muodostavat 
yhteiskunnan aineellisen elämän ehtojen välttämättömän ainek¬ 
sen, ja ilman määrätyn ihmisten vähimmäismäärän olemassaoloa 
ei voi olla minkäänlaista yhteiskunnan aineellista elämää. Eikö 
väestön lisääntyminen ole se päävoima, joka määrää ihmisten 
yhteiskunnallisen järjestelmän luonteen? 

Historiallinen materialismi vastaa tähänkin kysymykseen kiel¬ 
tävästi. 

Väestön lisääntymisellä on tietenkin vaikutusta yhteiskunnan 
kehitykseen, se helpottaa tahi hidastuttaa yhteiskunnan kehitystä, 
mutta se ei voi olla yhteiskunnan kehityksen päävoima, ja sen 
vaikutus yhteiskunnan kehitykseen ei voi olla määräävä- koska 
väestön lisääntyminen sinänsä ei anna avainta sen seikan selittä¬ 
miseksi, miksi jonkun yhteiskuntajärjestelmän tilalle tulee juuri 
joku määrätty uusi järjestelmä eikä mikään muu, miksi alku¬ 
peräisen yhteisöjärjestelmän tilalle tulee juuri orjanomistus- 
järjestelmä, orjanomistusjärjestelmän tilalle feodaalinen, feodaali¬ 
sen tilalle porvarillinen eikä mikään muu järjestelmä. 

Jos väestön lisääntyminen olisi yhteiskunnan kehityksen 
määräävä voima, niin suuremman väestötiheyden täytyisi pakosta¬ 
kin synnyttää vastaavasti korkeammantyyppinen yhteiskunta¬ 
järjestelmä. Tosiasiassa tätä ei kuitenkaan ole havaittavissa. 
Kiinassa on väestötiheys neljä kertaa suurempi kuin Pohjois¬ 

Amerikan Yhdysvalloissa, mutta Yhdysvallat on yhteiskunnallisen 
kehityksen kannalta katsoen korkeammalla kuin Kiina, sillä 
Kiinassa vallitsee yhä vieläkin puolifeodaalinen järjestelmä, kun 
taas Yhdysvallat on jo aikaa sitten saavuttanut kapitalismin 
korkeimman kehitysasteen. Belgiassa on väestötiheys 19 kertaa 
suurempi kuin Yhdysvalloissa ja 26 kertaa suurempi kuin Neu¬ 
vostoliitossa, ja kuitenkin on Yhdysvallat korkeammalla kuin 
Belgia yhteiskunnallisen kehityksen kannalta katsoen, ja Neuvosto¬ 
liitosta on Belgia jäänyt jälkeen kokonaisen historiallisen aika¬ 
kauden, sillä Belgiassa vallitsee kapitalistinen järjestelmä, kun 
taas Neuvostoliitto on jo tehnyt lopun kapitalismista ja pystyt¬ 
tänyt sosialistisen järjestelmän. 

Mutta tästä seuraa, että väestön lisääntyminen ei ole eikä voi 
olla yhteiskunnan kehityksen päävoima, joka määrää yhteiskunta¬ 
järjestelmän luonteen, yhteiskunnan piirteet. 

a) Mikä niin ollen on sitten yhteiskunnan aineellisen elämän 
ehtojen systeemissä se päävoima, joka määrää yhteiskunnan 
piirteet, yhteiskuntajärjestelmän luonteen, yhteiskunnan kehi¬ 
tyksen järjestelmästä toiseen? 

Historiallinen materialismi pitää sellaisena voimana ihmisten 
olemassaololle välttämättömien elämän ylläpitovälineiden hankki¬ 
mistapaa, aineellisten hyödykkeiden — yhteiskunnan elämälle 
ja kehittymiselle välttämättömien ravinnon, vaatteiden, jalkinei¬ 
den, asuntojen, polttoaineen, tuotantovälineiden j.m.s. — tuotanto¬ 
tapaa. 

Elämiseksi tarvitaan ravintoa, vaatteita, jalkineita, asunto, 
polttoainetta j.m.s. Näiden aineellisten hyödykkeiden saamiseksi 
on tuotettava ne, mutta jotta niitä voitaisiin tuottaa, täytyy olla 
työvälineitä, joiden avulla ihmiset tuottavat ravintoa, vaatteita, 
jalkineita, asuntoja, polttoainetta j.m.s., täytyy osata tuottaa nämä 
välineet, on osattava käyttää hyväkseen näitä välineitä. 

Työvälineet, joiden avulla aineelliset hyödykkeet tuotetaan, 
ihmiset, jotka panevat työvälineet käyntiin ja suorittavat aineellis¬ 
ten hyödykkeiden tuotannon, kun heillä on määrätty tuotannollinen 
kokemus ja työtottumus — kaikki nämä ainekset muodostavat 
yhdessä yhteiskunnan tuotantovoimat. 

Mutta tuotantovoimat muodostavat vain tuotannon yhden 
puolen, tuotantotavan yhden puolen, joka ilmaisee ihmisten suh¬ 
teen aineellisten hyödykkeiden tuottamiseen käytettyihin esineisiin 

ja luonnonvoimiin. Toisen puolen tuotannosta, toisen puolen tuo¬ 
tantotavasta muodostavat ihmisten suhteet toisiinsa tuotanto¬ 
prosessissa, ihmisten tuotantosuhteet. Ihmiset eivät käy taistelua 
luontoa vastaan ja käytä luontoa hyväkseen aineellisten hyödyk¬ 
keiden tuottamiseksi eristettyinä toisistaan, eivät toisistaan irral¬ 
laan olevina yksilöinä, vaan yhdessä, ryhmittäin, yhteiskunnittain. 
Sen vuoksi tuotanto on aina ja kaikkien ehtojen vallitessa yhteis - 
kunnallista tuotantoa. Toteuttaessaan aineellisten hyödykkeiden 
tuotantoa ihmiset ryhtyvät keskenään määrättyihin suhteisiin 
tuotannossa, määrättyihin tuotantosuhteisiin. Nämä suhteet voivat 
olla riistosta vapaiden ihmisten yhteistyön ja keskinäisen avun 
suhteita, ne voivat olla herruus- ja alamaisuussuhteita, ne voivat 
lopuksi olla tuotantosuhteiden yhdestä muodosta toiseen muotoon 
siirtymisen suhteita. Mutta olkoonpa tuotantosuhteilla mikä 
luonne tahansa, ne ovat — aina ja kaikkien järjestelmien valli¬ 
tessa — samanlainen välttämätön tuotannon aines kuin yhteis¬ 
kunnan tuotantovoimatkin. 

«Tuotannossa», sanoo Marx, «eivät ihmiset vaikuta 
yksinomaan luontoon, vaan myöskin toisiinsa. He tuottavat 
vain toimimalla määrätyllä tavalla yhdessä ja vaihtamalla 
keskenään toimintojaan. Tuottaakseen he ryhtyvät määrät¬ 
tyihin yhteyksiin ja suhteisiin keskenään, ja vain näiden 
yhteiskunnallisten yhteyksien ja suhteiden puitteissa tapah¬ 
tuu heidän vaikutuksensa luontoon, tapahtuu tuotanto» 
(K. Marx, «Palkkatyö ja pääoma»). 

Tuotanto, tuotantotapa käsittää siis niin yhteiskunnan tuo¬ 
tantovoimat kuin ihmisten tuotantosuhteetkin, ollen siten niiden 
yhtenäisyyden ruumiillistuma aineellisten hyödykkeiden tuotanto¬ 
prosessissa. 

b) Tuotannon ensimmäinen erikoisuus on se, että se ei koskaan 
jää pitkäksi aikaa samaan pisteeseen, vaan on aina muutos- ja 
kehitystilassa; muutokset tuotantotavassa taas aiheuttavat kiertä- 
mättömästi koko yhteiskuntajärjestelmän, yhteiskunnallisten aat¬ 
teiden, poliittisten katsomusten ja poliittisten laitosten muutoksen, 
aiheuttavat koko yhteiskunta- ja valtiomuodon uudelleenjärjeste¬ 
lyn. Kehityksen eri asteilla ihmiset käyttävät erilaisia tuotanto¬ 
tapoja eli, yksinkertaisemmin sanoen, viettävät erilaista elämää. 
Alkuperäisessä yhteisössä on olemassa yksi tuotantotapa, orjuuden 
vallitessa toinen tuotantotapa, feodalismin vallitessa kolmas 
tuotantotapa j.n.e. Tämän mukaisesti ihmisten yhteiskuntajärjes- 

telmäkin, heidän henkinen elämänsä, heidän katsomuksensa ja 
poliittiset laitoksensa ovat erilaisia. 

Sellainen kuin on yhteiskunnan tuotantotapa, sellainen on itse 
yhteiskuntakin peruspiirteiltään, sellaiset ovat sen aatteet ja 
teoriat, poliittiset katsomukset ja laitokset. 

Tahi yksinkertaisemmin sanoen: sellainen kuin on ihmisten 
elämäntapa, sellainen on heidän ajatustapansakin. 

Tämä merkitsee, että yhteiskunnan kehityksen historia on 
ennen kaikkea tuotannon kehityksen historiaa, vuosisatojen 
kuluessa toinen toisensa tilalle tulleiden tuotantotapojen histo¬ 
riaa, tuotantovoimien ja ihmisten tuotantosuhteiden kehityksen 
historiaa. 

Yhteiskunnan kehityksen historia on siis samalla aineellisten 
hyödykkeiden tuottajien historiaa, työtätekevien joukkojen histo¬ 
riaa, tuotantoprosessin perusvoimina olevien, yhteiskunnan ole¬ 
massaololle välttämättömien aineellisten hyödykkeiden tuotantoa 
harjoittavien työtätekevien joukkojen historiaa. 

Historiatiede ei voi siis enää, jos se haluaa olla todellinen tiede, 
rajoittaa yhteiskunnallisen kehityksen historiaa kuninkaiden ja 
sotapäälliköiden tekoihin, valtakuntien «valloittajien» ja «kukista- 
jien» tekoihin, vaan sen täytyy ennen kaikkea tutkia aineellisten 
hyödykkeiden tuottajien historiaa, työtätekevien joukkojen histo¬ 
riaa, kansojen historiaa. 

Yhteiskunnan lakien tutkimisen avainta ei ole siis etsittävä 
ihmisten päistä, ei yhteiskunnan katsomuksista ja aatteista, vaan 
yhteiskunnan kullakin historian kaudella harjoittamasta tuotanto¬ 
tavasta, yhteiskunnan taloudesta. 

Historiatieteen aivan ensimmäisenä tehtävänä on siis yhteis¬ 
kunnan tuotannon lakien, tuotantovoimien ja tuotantosuhteiden 
kehityksen lakien, taloudellisen kehityksen lakien tutkiminen ja 
löytäminen. 

Proletariaatin puolueen täytyy siis, jos se haluaa olla todellinen 
puolue, perehtyä ennen kaikkea tuotannon kehityksen lakeihin, 
yhteiskunnan taloudellisen kehityksen lakeihin. 

Ollakseen siis erehtymättä politiikassa proletariaatin puolueen 
täytyy lähteä sekä ohjelmansa laatimisessa että käytännöllisessä 
toiminnassaan ennen kaikkea tuotannon kehityksen laeista, yhteis¬ 
kunnan taloudellisen kehityksen laeista. 

c) Tuotannon toinen erikoisuus on se, että sen muutokset ja 
kehitys alkavat aina tuotantovoimien muutoksista ja kehityksestä. 

ennen kaikkea työvälineiden muutoksista ja kehityksestä. Tuo¬ 
tantovoimat ovat niin muodoin tuotannon liikkuvin ja vallan¬ 
kumouksellisin aines. Aluksi muuttuvat ja kehittyvät yhteiskunnan 
tuotantovoimat, ja sitten muuttuvat näistä muutoksista riippuen• 
ja niitä vastaavasti ihmisten tuotantosuhteet, ihmisten taloudel¬ 
liset suhteet. Tämä ei kuitenkaan merkitse, että tuotantosuhteet 
eivät vaikuta tuotantovoimien kehitykseen ja että viimemainitut 
eivät ole riippuvaisia ensinmainituista. Kehittyessään tuotanto¬ 
voimien kehityksen mukana, tuotantosuhteet vaikuttavat vuoros- 
• taan tuotantovoimien kehitykseen jouduttaen tahi hidastuttaen 
sitä. Tällöin on pantava merkille, että tuotantosuhteet eivät voi 
jäädä liian pitkäksi aikaa jälkeen tuotantovoimien kasvusta ja olla 
niiden kanssa ristiriidassa, koska tuotantovoimat voivat kehittyä 
täydessä määrin vain siinä tapauksessa, jos tuotantosuhteet 
vastaavat tuotantovoimien luonnetta ja tilaa ja antavat mah¬ 
dollisuuden tuotantovoimien kehitykselle. Sen vuoksi, jääköötpä 
tuotantosuhteet kuinka kauas tahansa jälkeen tuotantovoimien 
kehityksestä, niin niiden täytyy ennemmin tai myöhemmin tulla 
yhdenmukaisiksi — ja ne todella tulevatkin yhdenmukaisiksi — 
tuotantovoimien kehitystason kanssa, tuotantovoimien luonteen 
kanssa. Päinvastaisessa tapauksessa olisi tuloksena tuotanto¬ 
voimien ja tuotantosuhteiden yhtenäisyyden perinpohjainen 
rikkoutuminen tuotantosysteemissä, tuotannon kokonaisuuden 
särkyminen, tuotannon kriisi, tuotantovoimien tuhoutuminen. 

Esimerkkinä tuotantosuhteiden ja tuotantovoimien epäsuh¬ 
teesta, esimerkkinä niiden välisestä ristiriidasta ovat talouspulat 
kapitalistimaissa, joissa tuotantovälineiden yksityiskapitalistinen 
omistus on huutavassa epäsuhteessa tuotantoprosessin yhteis¬ 
kunnalliseen luonteeseen, tuotantovoimien luonteeseen. Tämän 
epäsuhteen seurauksena ovat tuotantovoimien tuhoutumiseen joh¬ 
tavat talouspulat, jolloin itse tämä epäsuhde muodostaa talou¬ 
dellisen perustan yhteiskunnalliselle vallankumoukselle, jonka 
tehtävänä on nykyisten tuotantosuhteiden hävittäminen ja 
uusien, tuotantovoimien luonnetta vastaavien tuotantosuhteiden 
luominen. 

Ja päinvastoin, esimerkkinä tuotantosuhteiden ja tuotanto¬ 
voimien luonteen täydellisestä yhdenmukaisuudesta on sosialis¬ 
tinen kansantalous Neuvostoliitossa, jossa tuotantovälineiden 
yhteiskunnallinen omistus vastaa täysin tuotantoprosessin yhteis- 

kunnallista luonnetta ja jossa ei sen tähden ole talouspulia eikä 
tuotantovoimien tuhoamista. 

Tuotantovoimat eivät siis ole vain tuotannon liikkuvin ja 
vallankumouksellisin aines. Ne ovat samalla tuotannon kehityk¬ 
sen määräävä aines. 

Sellaiset kuin ovat tuotantovoimat, sellaisten täytyy olla tuo¬ 
tantosuhteidenkin. 

Jos tuotantovoimien tila vastaa kysymykseen, millaisilla työ¬ 
välineillä ihmiset tuottavat heille välttämättömät aineelliset hyö¬ 
dykkeet, niin tuotantosuhteiden tila vastaa jo toiseen kysymyk¬ 
seen: kenen hallussa ovat tuotantovälineet (maa, metsät, vedet, 
maan uumenissa olevat luonnonrikkaudet, raaka-aineet, työväli¬ 
neet, tuotantorakennukset, liikenne- ja yhteysvälineet j.n.e.), 
kenen hallussa ovat tuotantovälineet, koko yhteiskunnan hallussa 
vaiko yksityisten henkilöiden, ryhmien ja luokkien hallussa, jotka 
käyttävät niitä muiden ihmisten, ryhmien ja luokkien riistämi¬ 
seksi. 

Tuotantovoimien kehityksen kaavallinen kuva muinaisajoista 
meidän päiviimme saakka on seuraavanlainen. Siirtyminen kar¬ 
keista kivisistä työkaluista jouseen ja nuoleen ja siirtyminen 
tämän yhteydessä metsästykseen perustuvasta elämäntavasta 
eläinten kesyttämiseen ja alkuperäiseen karjanhoitoon; siirtymi¬ 
nen kivisistä työkaluista metallisiin työkaluihin (rautakirves, rauta- 
vannaksinen aura j.m.s.) ja siirtyminen sitä vastaavasti kasvien 
hoitamiseen ja maanviljelykseen; aineen muokkaukseen käytet¬ 
tyjen metallisten työkalujen edelleen parantaminen, siirtyminen 
pajapalkeiden käyttöön, siirtyminen savenvaluuseen ja sitä vas¬ 
taavasti käsityön kehittäminen, käsityön erottaminen maanvilje¬ 
lyksestä, itsenäisen käsityö- ja sitten manufaktuurituotannon 
kehittäminen; siirtyminen käsityöläiskaluista koneeseen ja käsityö- 
manufaktuurituotannon muuttuminen koneteollisuudeksi; siirty¬ 
minen koneiden systeemiin ja nykyisen koneellistetun suur¬ 
teollisuuden ilmestyminen — sellainen on, vaikka ei läheskään 
täydellinen, kuva yhteiskunnan tuotantovoimien kehityksestä 
ihmiskunnan historian kuluessa. Tällöin on ymmärrettävää, että 
työvälineiden kehittämisen ja parantamisen ovat suorittaneet 
ihmiset, jotka ovat olleet tekemisissä tuotannon kanssa, eikä sitä 
ole suoritettu ihmisistä riippumatta — siis yhdessä työvälineiden 
muuttumisen ja kehityksen kanssa ovat muuttuneet ja kehittyneet 
ihmiset tuotantovoimien tärkeimpänä aineksena, on muuttunut ja 

kehittynyt heidän tuotannollinen kokemuksensa, heidän työtottu- 
muksensa, heidän taitonsa käyttää työvälineitä hyväkseen. 

Yhteiskunnan -tuotantovoimien muuttumisen ja kehityksen 
mukaisesti ovat historian kuluessa muuttuneet ja kehittyneet 
ihmisten tuotantosuhteet, heidän taloudelliset suhteensa. 

Historia tuntee tuotantosuhteiden viisi perustyyppiä: alkupe¬ 
räisen yhteisön, orjanomistuksellisen, feodaalisen, kapitalistisen ja 
sosialistisen. 

Alkuperäisen yhteisöjärjestelmän vallitessa tuotantosuhteiden 
perustana on tuotantovälineiden yhteiskunnallinen omistus. Tämä 
vastaa suurin piirtein tuotantovoimien luonnetta sillä kaudella. 
Kiviset työkalut ja sen jälkeen ilmestyneet jousi ja nuoli eivät 
tehneet yksilöille mahdolliseksi taistelua luonnonvoimia ja peto¬ 
eläimiä vastaan. Kootakseen hedelmiä metsästä, pyytääkseen 
kalaa vedestä, rakentaakseen jonkinlaisen asunnon on ihmisten 
pakko työskennellä yhdessä, jolleivät halua joutua nälkäkuole¬ 
man, petoeläinten tahi naapuriyhteisöjen uhreiksi. Yhteinen työ 
johtaa tuotantovälineiden samoin kuin tuotannosta saatujen tuot¬ 
teidenkin yhteisomistukseen. Silloin ei ole vielä käsitystä tuotanto¬ 
välineiden yksityisomistuksesta, jollei oteta lukuun eräiden työ¬ 
välineiden henkilökohtaista omistusta, jotka samalla olivat puo- 
lustusvälineinä petoeläimiä vastaan. Ei ole riistoa eikä luokkia. 

Orjanomistusjärjestelmän vallitessa on tuotantosuhteiden 
perustana orjanomistajan omistusoikeus tuotantovälineisiin ja 
myöskin tuotannon työntekijään, orjaan, jonka orjanomistaja voi 
myydä, ostaa ja tappaa kuten karjaa. Sellaiset tuotantosuhteet 
vastaavat suurin piirtein tuotantovoimien tilaa tällä kaudella. 
Kivisten työkalujen asemesta ihmisillä oli nyt käytettävänään 
metalliset työkalut, karjanhoitoa ja maanviljelystä tuntemattoman 
kurjan ja alkeellisen metsästystalouden tilalle ilmestyivät karjan¬ 
hoito, maanviljelys, käsityöt sekä työnjako näiden tuotantoalojen 
välillä, ilmestyi tuotteiden vaihdon mahdollisuus yksityisten hen¬ 
kilöiden ja yhdyskuntien välillä, rikkauden kasaamisen mahdol¬ 
lisuus muutamien harvojen käsiin, tuotantovälineiden todellinen 
kasaantuminen vähemmistön haltuun, enemmistön alistamisen 
mahdollisuus vähemmistön valtaan ja enemmistön jäsenten muut¬ 
taminen orjiksi. Ei ole enää yhteiskunnan kaikkien jäsenten 
yhteistä ja vapaata työtä tuotantoprosessissa, vallitsee työtäteke- 
mättömien orjanomistajien riistämien orjien pakkotyö. Sen 
vuoksi ei ole tuotantovälineiden enempää kuin tuotannosta saatu- 







jen tuotteidenkaan yhteisomistusta. Sen tilalla on yksityisomistus. 
Orjanomistaja on ensimmäinen ja tärkein täysiarvoinen 
omistaja. 

Rikkaat ja köyhät, riistäjät ja riistetyt, täysiä oikeuksia nautti¬ 
vat ja oikeudettomat, heidän välillään ankara luokkataistelu — 
sellainen on orjanomistusjärjestelmän kuva. 

Feodaalisen järjestelmän vallitessa on tuotantosuhteiden 
perustana feodaalin omistusoikeus tuotantovälineisiin ja epätäy¬ 
dellinen omistusoikeus tuotannon työntekijään, maaorjaan, jota 
feodaali ei voi enää tappaa, mutta jonka hän voi myydä ja ostaa. 
Feodaalisen omistuksen rinnalla on olemassa talonpojan ja käsi¬ 
työläisen yksilöllinen omistusoikeus työkaluihin ja omaan, henkilö¬ 
kohtaiseen työhön perustuvaan yksityistalouteensa nähden. Sellai¬ 
set tuotantosuhteet vastaavat suurin piirtein tuotantovoimien tilaa 
tällä kaudella. Raudansulatuksen ja -jalostuksen edelleen parane¬ 
minen; rauta-auran ja kangaspuiden käytön laajeneminen; maan¬ 
viljelyksen, puutarhanhoidon, viininviljelyksen, voin valmistuksen 
edelleen kehittyminen; manufaktuuriyritysten ilmestyminen käsi- 
työverslaiden rinnalle — sellaiset ovat tuotantovoimien tilan 
luonteenomaiset piirteet. 

Uudet tuotantovoimat vaativat, että työntekijöillä olisi jonkin¬ 
laista alotteellisuutta tuotannossa ja työnhalua, omien etujensa 
vaatimaa harrastusta työhön. Sen vuoksi feodaali hylkää orjan, 
jolla ei ole harrastusta työhön eikä minkäänlaista aloitteellisuutta, 
ja on mieluummin tekemisissä maaorjan kanssa, jolla on oma 
taloutensa, omat työvälineensä ja jolla on työhön omien etujensa 
vaatimaa harrastusta, sillä se on hänelle välttämätön viljelläkseen 
maan ja maksaakseen luontaisveron sadostaan feodaalille. 

Yksityisomistus jatkaa tässä kehittymistään edelleen. Riisto on 
melkein yhtä ankaraa kuin orjuudenkin vallitessa, se on vain 
hieman lieventynyt. Luokkataistelu riistäjien ja riistettyjen välillä 
on feodaalijärjestelmän peruspiirre. 

Kapitalistisen järjestelmän vallitessa on tuotantosuhteiden 
perustana tuotantovälineiden kapitalistinen omistus, jolloin 
puuttuu omistusoikeus tuotannon työntekijöihin, palkkatyöläisiin, 
joita kapitalisti ei voi tappaa eikä myydä, sillä he ovat vapaita 
henkilökohtaisesta riippuvaisuudesta, mutta jotka ovat vailla 
tuotantovälineitä ja joiden on pakko, välttääkseen nälkäkuolemaa, 
myydä kapitalistille työvoimansa ja kantaa niskassaan riiston 
iestä. Tuotantovälineiden kapitalistisen omistuksen rinnalla on 

olemassa, ja ensi aikoina laajalle levinneenä, maaorjuus-riippu- 
vaisuudesta vapautetun talonpojan ja käsityöläisen henkilökoh¬ 
taiseen työhön perustuva yksityisomistusoikeus tuotantovälinei¬ 
siin. Käsityöverstaiden ja manufaktuuriyritysten tilalle ovat 
ilmestyneet konein varustetut valtavan suuret tehtaat. Talon¬ 
poikain alkeellisilla työvälineillä muokattujen aatelistilojen sijaan 
ovat ilmestyneet maanviljelystekniikan perustalla hoidetut ja 
maatalouskoneilla varustetut kapitalistiset suurtilat. 

Uudet tuotantovoimat vaativat, että tuotannon työntekijät 
olisivat valistuneempia ja ymmärtäväisempiä kuin murjotut ja 
tietämättömät maaorjat, kykenisivät ymmärtämään konetta ja 
käsittelemään sitä oikein. Sen vuoksi kapitalistit ovat mieluummin 
tekemisissä maaorjuussiteistä vapaiden palkkatyöläisten kanssa, 
jotka ovat kylliksi valistuneita käsitelläkseen koneita oikein. 

Mutta kehitettyään tuotantovoimat jättiläismäisiin mittoihin 
kapitalismi on sotkeutunut ristiriitoihin, joita se ei pysty ratkai¬ 
semaan. Tuottamalla yhä enemmän ja enemmän tavaroita ja 
alentamalla tavaroiden hintoja kapitalismi kärjistää kilpailua, 
saattaa häviöön pienten ja keskivarakkaiden yksityisomistajien 
joukon, muuttaa heidät proletaareiksi ja alentaa heidän osto- 
kykyään, minkä johdosta tuotettujen tavaroiden menekki käy 
mahdottomaksi. Mutta laajentamalla tuotantoa ja kokoamalla 
valtaviin tehtaisiin miljoonia työläisiä kapitalismi antaa tuotanto¬ 
prosessille yhteiskunnallisen luonteen ja horjuttaa sillä omaa 
perustaansa, koska tuotantoprosessin yhteiskunnallinen luonne 
vaatii tuotantovälineiden yhteiskunnallista omistusta; mutta tuo¬ 
tantovälineiden omistus jää kuitenkin yksityiskapitalistiseksi, 
tuotantoprosessin yhteiskunnalliseen luonteeseen sopimattomaksi. 

Nämä sovittamattomat ristiriidat tuotantovoimien luonteen ja 
tuotantosuhteiden välillä tuntuvat ajoittaisissa liikatuotannon 
pulissa, jolloin kapitalistien, jotka eivät löydä maksukykyistä 
kysyntää heidän itsensä aiheuttaman väestöjoukkojen häviöön- 
joutumisen tähden, on pakko polttaa tuotteita, tuhota valmiita 
tavaroita, pysäyttää tuotanto, hävittää tuotantovoimia, silloin kun 
miljoonaisten väestöjoukkojen on pakko kärsiä työttömyyttä ja 
nälkää, ei sen vuoksi, että puuttuu tavaroita, vaan sen vuoksi, 
että tavaroita on tuotettu liian paljon. 

Se merkitsee, että kapitalistiset tuotantosuhteet ovat lakanneet 
vastaamasta yhteiskunnan tuotantovoimien tilaa ja ovat joutuneet 
niiden kanssa sovittamattomaan ristiriitaan. 

Se merkitsee, että kapitalismi kantaa kohdussaan vallan¬ 
kumousta, jonka kutsumuksena on korvata nykyinen tuotanto¬ 
välineiden kapitalistinen omistus sosialistisella omistuksella. 

Se merkitsee, että mitä ankarin luokkataistelu riistäjien ja 
riistettyjen välillä muodostaa kapitalistisen järjestelmän perus¬ 
piirteen. 

Sosialistisen järjestelmän vallitessa, joka on toteutettu toistai¬ 
seksi vain Neuvostoliitossa, on tuotantosuhteiden perustana tuo¬ 
tantovälineiden yhteiskunnallinen omistus. Neuvostoliitossa ei ole 
enää riistäjiä eikä riistettäviä. Tuotetut tuotteet jaetaan työn 
mukaan noudattaen periaatetta: «Ken ei työtä tee, hänen ei syö¬ 
mänkään pidä». Ihmisten keskinäisiä suhteita tuotantoprosessissa 
luonnehtivat täällä riistosta vapaiden työntekijöiden toverillinen 
yhteistyö ja sosialistinen keskinäinen apu. Tuotantosuhteet vas¬ 
taavat täydellisesti tuotantovoimien tilaa, sillä tuotantoprosessin 
yhteiskunnallisen luonteen varmistaa tuotantovälineiden yhteis¬ 
kunnallinen omistus. 

Sen vuoksi sosialistinen tuotanto Neuvostoliitossa ei tunne 
ajoittaisia liikatuotannon pulia eikä niihin liittyviä mielettö¬ 
myyksiä. 

Sen vuoksi tuotantovoimat kehittyvät Neuvostoliitossa nopeaa 
vauhtia, koska niitä vastaavat tuotantosuhteet antavat niille 
täyden tilan sellaista kehitystä varten. 

Sellainen on kuva ihmisten tuotantosuhteiden kehityksestä 
ihmiskunnan historian kuluessa. 

Sellainen on yhteiskunnan tuotantosuhteiden kehityksen riippu¬ 
vaisuus tuotantovoimien kehityksestä, ennen kaikkea työvälinei¬ 
den kehityksestä, minkä riippuvaisuuden johdosta tuotantovoimien 
muutokset ja kehitys johtavat ennemmin tai myöhemmin tuotan¬ 
tosuhteiden vastaaviin muutoksiin ja kehitykseen. 

«Työvälineiden * käyttö ja valmistus», sanoo Marx, 
«vaikkakin se on itumuodossaan ominaista jo muutamille 
eläinlajeille, luonnehtii erikoisesti ihmisten työprosessia, ja 
Franklin määrittelee sen tähden ihmisen... työkaluja valmis¬ 
tavaksi eläimeksi. Yhtä tärkeätä kuin Iuujäännösten rakenne 
on hävinneiden eläinsukujen ruumiinrakenteen selville saa¬ 
miselle ovat työvälineiden jäännökset hävinneiden taloudel- 


* Työvälineillä Marx tarkoittaa pääasiallisesti tuotannossa käytettäviä 
työkaluja. — Totin . 

listen yhteiskuntamuodostumien arvioimiselle. Taloudellisia 
aikakausia ei erota toisistaan se, mitä tehdään, vaan se, 
miten, millaisilla työvälineillä tehdään. Työvälineet eivät ole 
vain ihmistyövoiman kehityksen astemittari, vaan myöskin 
niiden yhteiskunnallisten suhteiden osoittaja, joissa työsken¬ 
nellään» (K. Marx, «Pääoma», I osa). 

Ja edelleen: 

«Yhteiskunnalliset suhteet ovat läheisesti tuotantovoimiin 
sidotut. Hankkiessaan uusia tuotantovoimia muuttavat ihmi¬ 
set tuotantotapaansa, ja muuttaessaan tuotantotapaansa, 
elämänsä ylläpitotapaa, muuttavat he kaikki yhteiskunnalliset 
suhteensa. Käsimylly tuo mukanaan feodaaliherrojen yhteis¬ 
kunnan, höyrymylly teollisuuskapitalistien yhteiskunnan» 
(K- Marx, «Filosofian kurjuus»). 

«Me elämme tuotantovoimien kasvun, yhteiskunnallisten 
suhteiden hävityksen, aatteiden muodostuksen alituisen liik¬ 
keen keskellä; liikkumaton on vain liikkeen abstraktio» 
(sama). 

Luonnehtiessaan «Kommunistisen puolueen manifestissa» 
esitettyä historiallista materialismia Engels sanoo: 

«Kunkin historiallisen ajanjakson taloudellinen tuotanto, 
ja siitä välttämättömästi johtuva yhteiskuntarakenne muo¬ 
dostaa perustan tämän ajanjakson poliittiselle ja älylliselle 
historialle... Tämän mukaisesti koko historia on ollut, maan 
alkuperäisen yhteisomistuksen hajoamisen jälkeen, luokka¬ 
taistelujen, riistettyjen ja riistävien, hallittujen ja hallitsevien 
luokkien välisten taistelujen historiaa yhteiskunnan kehityk¬ 
sen eri asteilla... Tämä taistelu on nyt saavuttanut asteen, 
jossa riistetty ja sorrettu luokka (proletariaatti) ci voi enää 
vapauttaa itseään riistävästä ja sortavasta luokasta (porva¬ 
ristosta) vapauttamatta samalla ainiaaksi koko yhteiskuntaa 
riistosta, sorrosta ja luokkataistelusta...» (Engelsin esipuhe 
«Manifestin» saksalaiseen painokseen vuodelta 1883). 

d) Tuotannon kolmas erikoisuus on se, että uusien tuotantovoi¬ 
mien ja niitä vastaavien tuotantosuhteiden syntyminen ei tapahdu 
irrallaan vanhasta järjestelmästä, ei vanhan järjestelmän häviä¬ 
misen jälkeen, vaan vanhan järjestelmän uumenissa, ei tapahdu 
ihmisten ennakolta harkitun, tietoisen toiminnan tuloksena, vaan 
vaistovaraisesti, tiedottomasti, ihmisten tahdosta riippumatta. Se 

tapahtuu vaistovaraisesti ja ihmisten tahdosta riippumatta kah¬ 
desta syystä. 

Ensiksikin sen tähden, että ihmiset eivät voi vapaasti valita 
jotakin määrättyä tuotantotapaa, sillä jokainen uusi sukupolvi 
tapaa elämään tullessaan jo valmiit tuotantovoimat ja tuotanto¬ 
suhteet menneiden sukupolvien työn tuloksena, minkä tähden sen 
täytyy ensi aikana ottaa vastaan kaikki se, minkä se tapaa val¬ 
miina tuotannon alalla ja mukautua siihen saadakseen mahdolli¬ 
suuden tuottaa aineellisia hyödykkeitä. 

Toiseksi sen tähden, että parantaessaan jotakin työvälinettä, 
tuotantovoimien jotakin ainesta, ihmiset eivät tajua, eivät 
ymmärrä eivätkä ajattele sitä, mihin yhteiskunnallisiin seurauksiin 
näiden parannusten täytyy johtaa, vaan ajattelevat ainoastaan 
arkietujaan, sitä, miten voisivat helpottaa työtään ja saada itsel¬ 
leen jotakin välitöntä, tuntuvaa hyötyä. 

Kun alkuperäisen yhteiskunnan jotkut jäsenet siirtyivät vähi¬ 
tellen ja hapuillen kivisistä työkaluista rautaisiin työkaluihin, niin 
he eivät tietenkään tietäneet eivätkä ajatelleet sitä, millaisiin 
yhteiskunnallisiin seurauksiin tämä uutuus johtaa, he eivät 
ymmärtäneet eivätkä tajunneet sitä, että siirtyminen metallisiin 
työkaluihin merkitsee mullistusta tuotannossa, että se johtaa 
loppujen lopuksi orjanomistusjärjestelmään — he halusivat yksin¬ 
kertaisesti helpottaa työtään ja saada välitöntä, tuntuvaa hyötyä, 
heidän tietoinen toimintansa rajoittui tämän arkipäiväisen henkilö¬ 
kohtaisen hyödyn ahtaisiin puitteisiin. 

Kun Euroopan nuori porvaristo alkoi feodaalisen järjestelmän 
kaudella rakentaa pienten ammattikuntaverstaiden rinnalle suuria 
manufaktuurilaitoksia ja vei siten eteenpäin yhteiskunnan tuotan¬ 
tovoimia, niin se ei luonnollisestikaan tietänyt eikä ajatellut sitä, 
millaisiin yhteiskunnallisiin seurauksiin tämä uutuus johtaa, se ei 
tajunnut eikä ymmärtänyt, että tämä «pieni» uutuus johtaa sel¬ 
laiseen yhteiskunnallisten voimien uudelleenryhmittymiseen, jonka 
täytyy päättyä vallankumoukseen sekä kuningasvaltaa vastaan, 
jonka armonosoituksia tämä porvaristo piti niin suuressa arvossa, 
että aatelisia vastaan, joiden riveihin pääsemisestä haaveilivat 
usein porvariston parhaimmat edustajat, — se halusi yksinker¬ 
taisesti vain tehdä halvemmaksi tavaroiden tuotannon, heittää 
enemmän tavaroita Aasian ja juuri löydetyn Amerikan markki¬ 
noille ja saada enemmän voittoa — sen tietoinen toiminta rajoittui 
tämän arkipäiväisen käytännön ahtaisiin puitteisiin. 

Kun venäläiset kapitalistit yhdessä ulkomaisten kapitalistien 
kanssa levittivät voimaperäisesti Venäjälle nykyaikaista koneellis- 
tutettua suurteollisuutta kajoamatta tsaarinvaltaan ja jättäen 
talonpojat tilanherrojen nyljettäviksi, niin he eivät luonnollisesti¬ 
kaan tietäneet eivätkä ajatelleet sitä, millaisiin yhteiskunnallisiin 
seurauksiin johtaa tämä tuotantovoimien huomattava kasvu, he 
eivät tajunneet eivätkä ymmärtäneet, että tämä vakava hyppäys 
yhteiskunnan tuotantovoimien alalla johtaa sellaiseen yhteiskun¬ 
nallisten voimien uudelleenryhmittymiseen, joka antaa proleta¬ 
riaatille mahdollisuuden yhdistää kanssaan talonpoikaiston ja suo¬ 
rittaa voitokkaan sosialistisen vallankumouksen, — he halusivat 
yksinkertaisesti vain laajentaa äärimmilleen teollisuustuotantoa, 
vallata äärettömät sisäiset markkinat, tulla monopolisteiksi ja 
kiskoa kansantaloudesta mahdollisimman paljon voittoa — heidän 
tietoinen toimintansa ei mennyt heidän ahtaasti käytännöllisiä 
arkietujaan pitemmälle. 

Marx sanoo tätä vastaavasti: 

«Elämänsä yhteiskunnallisessa tuotannossa (se on ihmis¬ 
ten elämälle välttämättömien aineellisten hyödykkeiden tuo¬ 
tannossa. — Toim.) ihmiset astuvat määrättyihin, välttä¬ 
mättömiin, heidän tahdostaan riippumattomiin * suhteisiin, 
tuotantosuhteisiin, jotka vastaavat heidän aineellisten tuo- 
tantovoimiensa määrättyä kehitysastetta»(/<. y.arx, «Poliit¬ 
tisen taloustieteen kritiikkiä»). 

Tämä ei kuitenkaan merkitse, että tuotantosuhteiden muutok¬ 
set ja siirtyminen vanhoista tuotantosuhteista uusiin sujuu tasai¬ 
sesti, ristiriidoitta, järkytyksittä. Päinvastoin, sellainen siirtyminen 
tapahtuu tavallisesti vanhojen tuotantosuhteiden vallankumouk¬ 
sellisen kukistamisen ja uusien pystyttämisen kautta. Määrättyyn 
aikaan asti tuotantovoimien kehitys ja muutokset tuotantosuhtei¬ 
den alalla sujuvat luonnonvoimaisesti, ihmisten tahdosta riippu¬ 
matta. Mutta näin tapahtuu vain määrättyyn hetkeen saakka, 
siihen hetkeen saakka, jolloin syntyneet ja kehittyneet tuotanto¬ 
voimat ovat ennättäneet tarpeeksi kypsyä. Sen jälkeen, kun uudet 
tuotantovoimat ovat kypsyneet, olemassaolevat tuotantosuhteet 
ja niiden edustajat, hallitsevat luokat, muuttuvat siksi «voittamat¬ 
tomaksi» esteeksi, joka voidaan poistaa tieltä vain uusien luokkien 
tietoisen toiminnan avulla, näiden luokkien väkivaltaisten tekojen 


* Toimituksen alleviivaama. 
10 NKP£Ij;:ii historia 

avulla, vallankumouksen avulla. Tässä esiintyy erikoisen selvästi 
uusien yhteiskunnallisten aatteiden, uusien poliittisten laitosten, 
uuden valtiovallan, joiden kutsumuksena on vanhojen tuotanto¬ 
suhteiden väkivaltainen lakkauttaminen, valtavan suuri vaikutus . 
Uusien tuotantovoimien ja vanhojen tuotantosuhteiden välisen 
ristiriidan perustalla, yhteiskunnan uusien taloudellisten tarpeiden 
perustalla syntyvät uudet yhteiskunnalliset aatteet, uudet aatteet 
järjestävät ja mobilisoivat joukkoja, joukot yhtyvät uudeksi poliit¬ 
tiseksi armeijaksi, luovat uuden vallankumouksellisen vallan ja 
käyttävät sitä tuotantosuhteiden alalla vallitsevan vanhan järjes¬ 
tyksen lakkauttamiseksi väkivalloin ja uuden järjestyksen pystyt¬ 
tämiseksi. Kehityksen luonnonvoimainen prosessi väistyy ihmis¬ 
ten tietoisen toiminnan tieltä, rauhallinen kehitys väkivaltaisen 
mullistuksen tieltä, evolutio (verkkainen kehitys) revolution 
(vallankumouksen) tieltä. 

«Proletariaatti», sanoo Marx, «yhdistyy taistelussa por¬ 
varistoa vastaan välttämättömästi luokaksi... muuttaa 
vallankumouksen kautta itsensä hallitsevaksi luokaksi ja 
hallitsevana luokkana lakkauttaa väkivaltaisesti vanhat 
tuotantosuhteet» («Kommunistisen puolueen manifesti»). 

Ja edelleen: 

«Proletariaatti käyttää poliittista herruuttaan ottaakseen 
vähitellen pois porvaristolta kaiken pääoman, keskittääkseen 
kaikki tuotantovälineet valtion, se on hallitsevaksi luokaksi 
järjestyneen proletariaatin haltuun ja lisätäkseen tuotanto¬ 
voimien määrää mahdollisimman nopeasti» (sama). 

* «Väkivalta on kätilönä jokaiselle vanhalle yhteiskun¬ 
nalle, joka kantaa uutta kohdussaan:' (/<. Marx , «Pääoma», 

I osa). 

Historiallisen materialismin ydinajatuksen Marx esitti vuonna 
1859 historiallisessa «Esipuheessaan» kuuluisaan kirjaansa «Poliit¬ 
tisen taloustieteen kritiikkiä» seuraavin nerokkain sanoin: 

«Elämänsä yhteiskunnallisessa tuotannossa ihmiset 
astuvat määrättyihin, välttämättömiin, heidän tahdostaan 
riippumattomiin suhteisiin, tuotantosuhteisiin, jotka vastaa¬ 
vat heidän aineellisten tuotantovoimiensa määrättyä kehitys¬ 
astetta. Näiden tuotantosuhteiden kokonaisuus muodostaa 
yhteiskunnan taloudellisen rakenteen realisen perustan, jolle 
juridinen ja poliittinen päällysrakennus kohoaa ja jota vas¬ 
taavat yhteiskunnallisen tietoisuuden määrätyt muodot. 





Aineellisen elämän tuotantotapa on yhteiskunnallisen, poliit¬ 
tisen ja yleensä henkisen elämänprosessin edellytys. Ei 
ihmisten tajunta määrää heidän olemistaan, vaan päinvas¬ 
toin heidän yhteiskunnallinen olemisensa määrää heidän 
tajuntansa. Kehityksensä määrätyllä asteella joutuvat 
yhteiskunnan aineelliset tuotantovoimat ristiriitaan olemas¬ 
saolevien tuotantosuhteiden kanssa tahi, mikä on vain 
saman asian juridinen ilmaisu, omistussuhteiden kanssa, 
joiden puitteissa ne olivat tähän asti liikkuneet. Tuotanto¬ 
voimien kehittämismuodoista muuttuvat nämä suhteet niiden 
kahleiksi. Silloin alkaa yhteiskunnallisen vallankumouksen 
aikakausi. Taloudellisen perustan muuttumisen mukana 
mullistuu hitaammin tahi nopeammin koko suunnaton pääl¬ 
lysrakenne. Sellaisia mullistuksia tarkasteltaessa täytyy 
aina erottaa aineellinen, luonnontieteellisen tarkasti todetta¬ 
vissa oleva, taloudellisissa tuotantoehdoissa tapahtuva mul¬ 
listus juridisista, poliittisista, uskonnollisista, taiteellisista 
tahi filosofisista, lyhyesti sanoen, ideologisista muodoista, 
joissa ihmiset tajuavat tämän ristiriidan ja ratkaisevat sen 
taistellen. Yhtä vähän kuin yksilöä arvioidaan sen mukaan, 
mitä hän itse ajattelee itsestään, yhtä vähän voidaan sel¬ 
laista mullistuskautta arvioida sen oman tietoisuuden mu¬ 
kaan, vaan pikemminkin täytyy tämän tietoisuuden saada 
selityksensä aineellisen elämän ristiriidoista, yhteiskunnallis¬ 
ten tuotantovoimien ja tuotantosuhteiden välisestä risti¬ 
riidasta. Mikään yhteiskuntamuodostuma ei tuhoudu kos¬ 
kaan, ennenkuin ovat kehittyneet kaikki tuotantovoimat, 
joille siinä on kylliksi tilaa, ja uudet, korkeammat tuotanto¬ 
suhteet eivät koskaan astu tilalle, ennenkuin niiden aineel¬ 
liset olemassaoloehdot ovat kypsyneet itse vanhan yhteis¬ 
kunnan helmassa. Sen vuoksi ihmiskunta asettaa itselleen 
aina vain sellaisia tehtäviä, jotka se voi ratkaista, sillä 
lähemmin tarkastettaessa osottautuu aina, että itse tehtävä 
syntyy vasta silloin, kun sen ratkaisemisen aineelliset ehdot 
ovat jo olemassa tahi ovat jo ainakin tulemisensa proses¬ 
sissa» (AT. Marx, «Poliittisen taloustieteen kritiikkiä»). 

Sellaista on marxilainen materialismi yhteiskunnalliseen 
elämään sovellutettuna, yhteiskuntahistoriaan sovellutettuna. 

Sellaiset ovat dialektisen ja historiallisen materialismin perus¬ 
piirteet. 

Tästä näkyy, millaisen teoreettisen rikkauden Lenin sai suo¬ 
jatuksi puolueelle revisionistien ja turmeltuneiden ainesten tuho- 
yrityksiltä ja kuinka tärkeä merkitys oli puolueemme kehitykselle 
Leninin kirjan «Materialismi ja empiriokritisismi» ilmestymisellä. 


3. Bolshevikit ja menshevikit stolypinilaisen taantumuksen 
vuosina. Bolshevikkien taistelu likvidaattoreita ja otzovisteja 
vastaan. 

Taantumusvuosina oli monin kerroin vaikeampaa työskennellä 
puoluejärjestöissä kuin sitä edeltäneellä vallankumouksen nousu¬ 
kaudella. Puolueen jäsenluku väheni jyrkästi. Puolueen monet 
pikkuporvarilliset mukanakulkijat, varsinkin intelligentit, jättivät 
puolueen rivit peläten tsaarin hallituksen vainoja. 

Lenin osoitti, että sellaisina hetkinä vallankumouksellisten 
puolueiden täytyy oppia lisää. Vallankumouksen nousun kaudella 
ne olivat oppineet hyökkäämään, taantumuksen kaudella niiden 
täytyi oppia, miten oli peräännyttävä oikein, miten siirryttävä 
maanalaisuuteen, miten oli säilytettävä illegaalinen puolue ja 
lujitettava sitä, miten käytettävä legaalisia mahdollisuuksia, kai¬ 
kenlaisia legaalisia järjestöjä, erikoisesti joukkojärjestöjä yhteyk¬ 
sien lujittamiseksi joukkoihin. 

Menshevikit perääntyivät pakokauhun vallassa, uskomatta 
uuden vallankumouksellisen nousun mahdollisuuteen, he luopuivat 
häpeällisesti puolueen ohjelman vallankumouksellisista vaatimuk¬ 
sista ja vallankumouksellisista tunnuksista, halusivat likvidoida, 
hävittää proletariaatin vallankumouksellisen illegaalisen puolueen. 
Sen vuoksi sellaisia menshevikkejä alettiin nimittää likvidaatto - 
reiksi. 

Bolshevikeilla oli päinvastoin kuin menshevikeillä se vakau¬ 
mus, että lähimpinä vuosina tulee vallankumouksellinen nousu ja 
että puolue on velvollinen valmentamaan joukkoja tähän uuteen 
nousuun. Vallankumouksen perustehtäviä ei oltu ratkaistu. 
Talonpoikaisto ei ollut saanut tilanherrojen maata, työläiset eivät 
olleet saaneet 8-tuntista työpäivää, ei oltu kukistettu kansan 
vihaamaa tsaarin itsevaltiutta, joka tukahdutti taas ne pienet 
poliittiset vapaudet, jotka kansa oli valloittanut siltä vuonna 1905. 
Siten olivat jääneet voimaan ne syyt, jotka olivat synnyttäneet 

vuoden 1905 vallankumouksen. Sen vuoksi bolshevikit olivat var¬ 
moja vallankumousliikkeen uudesta noususta, valmistautuivat 
siihen, kokosivat työväenluokan voimia. 

Bolshevikit ammensivat luottamusta vallankumouksen uuteen 
kiertämättömään nousuun vielä siitä tosiasiasta, että vuoden 1905 
vallankumous oli opettanut työväenluokan valloittamaan oikeuk¬ 
siaan vallankumouksellisella joukkotaistelulla. Taantumusvuosina, 
pääoman hyökkäyksen vuosina, työläiset eivät voineet unohtaa 
näitä vuoden 1905 opetuksia. Lenin viittasi työläisten kirjeisiin, 
joissa he, kertoen tehtailijoiden harjoittamista uudistuneista sorto- 
toimenpiteistä ja pilkasta, sanoivat: *Odottokaahan, vuosi 1905 
tulee uudestaan!*. 

Bolshevikkien poliittinen peruspäämäärä pysyi samana kuin 
vuonna 1905, nimittäin tsarismin kukistaminen, porvarillis-demo- 
kraattisen vallankumouksen loppuun asti vieminen, sosialistiseen 
vallankumoukseen siirtyminen. Bolshevikit eivät hetkeksikään 
unohtaneet tätä päämäärää, he esittivät joukoille edelleenkin val¬ 
lankumouksellisia perustunnuksia: demokraattinen tasavalta, tilan¬ 
herrojen maan pakkoluovutus, 8-tuntinen työpäivä. 

Mutta puolueen taktiikka ei voinut jäädä samaksi, mikä se oli 
vuoden 1905 vallankumouksen nousun kaudella. Ei voitu esi¬ 
merkiksi kutsua lähimpinä aikoina joukkoja poliittiseen suurlak¬ 
koon tahi aseelliseen kapinaan sen tähden, että vallankumous- 
liikkeen lasku, työväenluokan suunnaton väsymys, taantumuksel¬ 
listen luokkien huomattava voimistuminen oli ilmeistä. Puolue ei 
voinut olla ottamatta huomioon uutta tilannetta. Hyökkäys- 
taktiikka oli korvattava puolustustaktiikalla, voimien kokoamisen 
taktiikalla, kaaderien maanalaisuuteen viemisen ja puolueen 
maanalaisen työn taktiikalla, illegaalisen työn yhdistämisen 
taktiikalla legaalisissa työväenjärjestöissä tehtävän työn kanssa. 

Ja bolshevikit kykenivät täyttämään tämän tehtävän. 

«Me osasimme työskennellä monta pitkää vuotta ennen 
vallankumousta. Meitä ei ole suotta sanottu kallionlujiksi. 
Sosialidemokraatit muodostivat proletaarisen puolueen, joka 
ei menetä rohkeuttaan ensimmäisen sotilaallisen hyökkäyk¬ 
sen epäonnistumisesta, ei menetä malttiaan, ei viehäty 
seikkailuihin», kirjoitti Lenin (Lenin, Valitut teokset, I osa, 
sivu 624). 

Bolshevikit taistelivat illegaalisten puoluejärjestöjen säilyttä¬ 
misen ja lujittamisen puolesta. Mutta samaan aikaan bolshevikit 

pitivät välttämättömänä kaikkien legaalisten mahdollisuuksien, 
jokaisen legaalisen kiinnekohdan käyttämistä, minkä avulla voitiin 
pitää yllä ja säilyttää yhteyksiä joukkoihin ja voimistaa sillä 
puoluetta. 

«Se oli aikaa, jolloin puolueemme teki tsarismia vastaan 
käydystä avoimesta vallankumoustaistelusta käännettä kier- 
toliiketaktiikkaan, kaikkien ja kaikenlaisten legaalisten mah¬ 
dollisuuksien käyttämiseen — vakuutuskassoista duuman 
puhujalavaan asti. Se oli perääntymisen aikakautta sen jäl¬ 
keen, kun meidät oli lyöty hajalle vuoden 1905 vallan¬ 
kumouksessa. Tämä käänne vaati meiltä uusien taistelu- 
tapojen omaksumista, jotta olisi voitu voimien kokoamisen 
jälkeen siirtyä uudelleen avoimeen vallankumoukselliseen 
taisteluun tsarismia vastaan» ( Stalin, Puolueen XV edus¬ 
tajakokouksen pikakirjoitusselostus, sivut 366—367, v. 1935). 

Säilyneet legaaliset järjestöt olivat ikäänkuin suojana puo¬ 
lueen maanalaisille järjestöille ja yhteyskeinona joukkoihin. Säi¬ 
lyttääkseen yhteyden joukkoihin bolshevikit käyttivät ammatti¬ 
liittoja ja muita legaalisia yhteiskunnallisia järjestöjä: sairaus¬ 
vakuutuskassoja, työväen osuuskauppoja, klubeja ja kulttuuri¬ 
seuroja, kansantaloja. Bolshevikit käyttivät Valtakunnanduuman 
puhujalavaa tsaarin hallituksen politiikan paljastamiseksi, kadet¬ 
tien paljastamiseksi, talonpoikien saamiseksi proletariaatin puo¬ 
lelle. Illegaalisen puoluejärjestön säilyttäminen ja poliittisen työn 
kaikkien muiden muotojen johtaminen tämän järjestön välityk¬ 
sellä takasi puolueen oikean linjan noudattamisen, voimien val¬ 
mistamisen uutta vallankumouksellista nousua varten. 

Bolshevikit toteuttivat vallankumouksellista linjaansa taistellen 
kahdella rintamalla, kahdenlaista opportunismia vastaan puo¬ 
lueessa: likvidaattoreita, puolueen suoranaisia vihollisia vastaan 
ja niin sanottuja otzovisteja, puolueen salaisia vihollisia vastaan. 

Lenin, bolshevikit kävivät leppymätöntä taistelua likvidaatto- 
ruutta vastaan aivan tämän opportunistisen virtauksen muodostu¬ 
misen alusta asti. Lenin osoitti, että likvidaattoruus on liberaalisen 
porvariston asioimisto puolueessa. 

Vuoden 1908 joulukuussa oli Pariisissa Venäjän sosialidemo¬ 
kraattisen työväenpuolueen viides (yleisvenäläinen) konferenssi. 
Leninin ehdotuksesta tämä konferenssi tuomitsi likvidaattoruuden, 
s.o. puolueintelligenssin erään osan (menshevikkien) yritykset 
«likvidoida (hävittää) Venäjän sosialidemokraattisen työväen- 

puolueen olemassaoleva Järjestö ja korvata se muotoa vailla 
olevalla yhtymisellä legaalisuuden puitteissa, maksoi mitä maksoi, 
vaikkapa tämä legaalisuus olisikin ostettava ilmeisen luopumisen 
hinnalla puolueen ohjelmasta, taktiikasta ja perinteistä» (NKP(b) 
päätöslauselmissa, I osa, sivu 128). 

Konferenssi kutsui kaikkia puolue järjestöjä päättäväiseen tais¬ 
teluun likvidaattorien yrityksiä vastaan. 

Mutta menshevikit eivät alistuneet tähän konferenssin päätök¬ 
seen, vaan luisuivat yhä enemmän likvidaattoruuden, vallan¬ 
kumouksen kavaltamisen ja kadetteihin lähenemisen tielle. 
Menshevikit luopuivat yhä avoimemmin proletaarisen puolueen 
vallankumouksellisesta ohjelmasta, demokraattisen tasavallan, 
8-tuntisen työpäivän ja tilanherrojen maan pakkoluovutuksen 
vaatimuksesta. Menshevikit halusivat saada puolueen ohjelmasta 
ja taktiikasta luopumisen hinnalla tsaarin hallitukselta luvan 
julkisen, legaalisen, muka «työväenpuolueen olemassaoloon. 
Menshevikit olivat valmiita tekemään sovinnon Stolypinin valta- 
komennon kanssa, mukautumaan siihen. Sen vuoksi likvidaatto- 
reita nimitettiin myöskin «Stolypinin työväenpuolueeksi». 

Taistellessaan vallankumouksen avoimia vastustajia, likvidaat- 
toreita vastaan, joiden johdossa olivat Dan, Axelrod, Potresov — 
Martovin, Trotskin ja muiden menshevikkien heitä auttaessa,— 
bolshevikit kävivät samaan aikaan leppymätöntä taistelua myös¬ 
kin salaisia likvidaattoreita vastaan, otzovisteja vastaan, jotka 
naamioivat opportunisminsa «vasemmistolaisella» fraasilla. Otzo- 
visteiksi alettiin nimittää osaa entisiä bolshevikkeja, jotka vaati¬ 
vat Valtakunnanduumassa olleiden työväenedustajien poiskutsu- 
mista ja yleensä kaiken työn lopettamista legaalisissa järjestöissä. 

Vuonna 1908 osa bolshevikkeja vaati sosialidemokraattisten 
edustajien poiskutsumista (venäjäksi — otzyv) Valtakunnan- 
duumasta. Siitä johtuu nimitys «otzovistit» (poiskutsujat). Otzo- 
vistit muodostivat oman ryhmänsä (Bogdanov, Lunatsharski, 
Aleksinski, Pokrovski, Bubnov ja muut), joka alotti taistelun 
Leniniä ja Leninin linjaa vastaan. Otzovistit kieltäytyivät jyrkästi 
työskentelemästä työväen ammattiliitoissa ja muissa legaalisissa 
yhdistyksissä. Tällä he tekivät suurta vahinkoa työväen asialle. 
Otzovistit vetivät puoluetta irti työväenluokasta, katkoivat sen 
yhteyksiä puolueeseen kuulumattomiin joukkoihin, halusivat kote¬ 
loitua maanalaiseen järjestöön ja samalla asettivat sen alttiiksi 
iskuille tekemällä mahdottomaksi legaalisen suojan käyttämisen. 

Otzovistit eivät ymmärtäneet, että bolshevikit voivat Valta- 
kunnanduumassa ja sen kautta vaikuttaa talonpoikaistoon, voivat 
paljastaa tsaarin hallituksen politiikan, kadettien politiikan, jotka 
koettivat petoksella saada talonpoikaisten mukaansa. Otzovistit 
häiritsivät voimien kokoamista uutta vallankumouksellista nousua 
varten. Sen vuoksi otzovistit olivat «nurinpäin käännettyjä likvi- 
daattoreita» — he koettivat likvidoida legaalisten järjestöjen käyt¬ 
tämisen mahdollisuuden ja tosiasiassa kieltäytyivät laajojen puo¬ 
lueeseen kuulumattomien joukkojen proletaarisesta johtamisesta, 
kieltäytyivät vallankumouksellisesta työstä. 

Bolshevistisen «Proletaari» lehden laajennetun toimituksen 
neuvottelukokous, joka kutsuttiin koolle vuonna 1909 käsittele¬ 
mään otzovistien menettelyä, tuomitsi otzovistit. Bolshevikit selit¬ 
tivät, ettei heillä ole mitään yhteistä otzovistien kanssa ja erotti¬ 
vat nämä bolshevistisesta järjestöstä. 

Sekä likvidaattorit että otzovistit olivat kaiken kaikkiaan vain 
proletariaatin ja sen puolueen pikkuporvarillisia mukanakulkijoita. 
Proletariaatille vaikeana hetkenä likvidaattorit ja otzovistit näyt¬ 
tivät erikoisen havainnollisesti todelliset kasvonsa. 


4. Bolshevikkien taistelu trotskilaisuutta vastaan. Puoluevastamen 
Elokuun blokki. 

Samaan aikaan, kun bolshevikit kävivät leppymätöntä taistelua 
kahdella rintamalla — likvidaattoreita ja otzovisteja vastaan — 
proletaarisen puolueen vankan linjan puolesta, Trotski kannatti 
likvidaattori-menshevikkejä. Juuri näinä vuosina Lenin sanoi 
häntä «Juudas Trotskiksi». Trotski järjesti Wienissä (Itävallassa) 
kirjallisen ryhmän ja alkoi julkaista «puolueryhmien ulkopuolella 
olevaa», tosiasiallisesti menshevististä sanomalehteä. Lenin kir¬ 
joitti silloin Trotskista: «Trotski on käyttäytynyt kuin katalin 
kiipeilijä ja ryhmäpukari... Lavertelee puolueesta, mutta käyt¬ 
täytyy kaikkia muita ryhmäpukareita huonommin». 

Myöhemmin, vuonna 1912, Trotski oli Elokuun blokin, s.o. 
kaikkien bolshevisminvastaisten ryhmien ja virtausten liittoutu¬ 
man järjestäjänä Leniniä vastaan, bolshevikkipuoluetta vastaan. 
Tähän bolshevismille vihamieliseen liittoutumaan yhtyivät sekä 
likvidaattorit että otzovistit,. todistaen tällä sukulaisuutensa. 
Trotskilla ja trotskilaisilla oli kaikissa peruskysymyksissä likvi- 

daattorinen asenne. Mutta Trotski naamioi likvidaattoruutensa 
keskustaiaisuudella, s.o. sopuilulla, väittäen, että hän on sekä bol¬ 
shevikkien että menshevikkien ulkopuolella ja pyrkii muka näiden 
sovintoon. Lenin sanoi tämän johdosta, että Trotski on katalampi 
ja vahingollisempi avoimia likvidaattoreita sen tähden, että hän 
petkuttaa työläisiä, ollen muka olevinaan «puolueryhmien ulko¬ 
puolella», mutta itse asiassa tukee täydellisesti menshevikki- 
likvidaattoreita. Trotskilaisuus oli pääasiallisin keskustalaisuutta 
levittävä ryhmä. 

«Keskustalaisuus», kirjoittaa toveri Stalin, «on poliittinen 
käsite. Sen ideologia on mukautumisen ideologiaa, proletaa¬ 
risten etujen alistamisen ideologiaa pikkuporvariston etuihin 
yhden yhteisen puolueen sisällä. Tämä ideologia on vierasta 
ja vastakkaista leninismille (Sto/m, «Leninismin kysymyk¬ 
siä», sivu 379, 9. painos). 

Tuolla kaudella Kamenev, Zinovjev ja Rykov olivat tosiasialli¬ 
sesti Trotskin salaisia agentteja, sillä he antoivat hänelle usein 
apua Leniniä vastaan. Zinovjevin, Kamenevin, Rykovin ja muiden 
Trotskin salaisten liittolaisten avulla kutsuttiin vastoin Leninin 
lehtoa tammikuussa vuonna 1910 koolle Keskuskomitean täys¬ 
istunto. Keskuskomitean kokoonpano oli tähän aikaan muuttunut 
useiden bolshevikkien vangitsemisen johdosta, ja horjuvat ainek¬ 
set saivat mahdollisuuden tehdä leniniläisvastaisia päätöksiä. 
Niinpä tässä täysistunnossa päätettiin lakkauttaa bolshevistinen 
«Proletaari» lehti ja antaa rahallista apua Trotskin «Pravda» 
lehdelle, jota hän julkaisi Wienissä. Kamenev liittyi Trotskin leh¬ 
den toimitukseen ja pyrki yhdessä Zinovjevin kanssa muuttamaan 
Trotskin lehden Keskuskomitean äänenkannattajaksi. Vain 
Leninin vaatimuksesta Keskuskomitean tammikuun täysistunto 
hyväksyi päätöksen likvidaattoruuden ja otzovismin tuomitsemi¬ 
sesta, mutta tällöinkin Zinovjev ja Kamenev pitivät kiinni trotski¬ 
laisesta ehdotuksesta, ettei likvidaattoreita nimitettäisi näiden 
todellisella nimellä. 

Kävi siten, kuin Lenin oli ennakolta nähnyt ja varoittanut: 
vain bolshevikit alistuivat Keskuskomitean täysistunnon päätök¬ 
siin, lakkauttivat äänenkannattajansa «Proletaarin», mutta men- 
shevikit julkaisivat edelleen ryhmäkuntalaista ja likvidaattori- 
lehteänsä «Golos sotsial-demokrata» («Sosialidemokraatin ääni»). 

Toveri Stalin oli täydellisesti Leninin kannalla, julkaisten 
«Sotsial-demokratin» llmnessä numerossa erikoisen kirjoituksen. 

Tässä kirjoituksessa tuomittiin trotskilaisuuden auttajien menet¬ 
tely, sanottiin, että on välttämätöntä lopettaa se epänormaali 
tilanne, joka oli muodostunut bolshevistisessa ryhmässä Kame- 
nevin, Zinovjevin ja Rykovin petollisen käyttäytymisen johdosta. 
Kirjoituksessa esitettiin myöhemmin Prahan puoluekonferenssin 
toteuttamat päiväjärjestyksessä olevat tehtävät: yleisen puolue¬ 
konferenssin kokoonkutsuminen, legaalisen puoluelehden julkaise¬ 
minen ja illegaalisen käytännöllisen keskuksen muodostaminen 
Venäjälle. Toveri Stalinin kirjoitus perustui kokonaisuudessaan 
Leniniä kannattaneen Bakun komitean päätöksiin. 

Vastapainoksi Trotskin puoluevastaiselle Elokuun blokille 
(liittoutumalle), johon kuului yksinomaan puoluevastaisia aineksia 
likvidaattoreista ja trotskilaisista alkaen otzovisteihin ja jumalan- 
rakentajiin asti, muodostettiin illegaalisen proletaarisen puolueen 
säilyttämisen ja lujittamisen kannattajien blokki, puoluekannan 
blokki. Tähän blokkiin kuuluivat bolshevikit Leninin johdolla ja 
pieni määrä puolueen kannalla olevia menshevikkejä Plehanovin 
johdolla. Plehanov ja hänen puoluetta kannattavien menshevik- 
kien ryhmänsä, vaikka he jäivätkin useissa kysymyksissä menshe- 
vistiselle kannalle, sanoutuivat päättäväisesti irti Elokuun blokista 
ja likvidaattoreista ja alkoivat pyrkiä sopimukseen bolshevikkien 
kanssa. Lenin hyväksyi Plehanovin ehdotuksen ja ryhtyi väli¬ 
aikaiseen blokkiin Plehanovin kanssa puoluevastaisia aineksia 
vastaan lähtien siitä ajatuksesta, että sellainen blokki on edullinen 
puolueelle ja tuhoisa likvidaattoreille. 

Toveri Stalin kannatti täydellisesti tätä blokkia. Hän oli tähän 
aikaan karkotuksella. Karkoituspaikalta Leninille lähettämässään 
kirjeessä toveri Stalin kirjoitti: 

«Minun mielestäni blokin (Lenin — Plehanov) linja on 
ainoa oikea: 1) se, ja vain se, vastaa Venäjällä suoritettavan 
työn todellisia tarpeita, mikä vaatii kaikkien todellisten 
puolueainesten yhdistymistä; 2) se, ja vain se, jouduttaa 
legaalisten järjestöjen vapauttamisen prosessia likvidaatto- 
rien ikeestä, kaivaen kuilun menshevististen työläisten ja 
likvidaattorien välille, hajoittaen ja tuhoten viimemainittuja» 
(Kokoelma «Lenin ja Stolir .», I osa, sivut 529—530). 

Taitavasti yhdistämällä maanalaisen työn legaaliseen työhön 
bolshevikkien onnistui tulla huomattavaksi voimaksi julkisissa 
työväenjärjestöissä. Tämä näkyi muun ohella siitä suuresta vaiku¬ 
tuksesta, mikä bolshevikeilla oli tänä kautena pidetyn neljän 

legaalisen edustajakokouksen — kansanyliopistojen, naisten, teh- 
daslääkärien ja raittiusväen edustajakokousten — työläisryhmiin. 
Bolshevikkien esiintymisillä näissä legaalisissa edustajakokouk¬ 
sissa oli suuri poliittinen merkitys, ne herättivät vastakaikua koko 
maassa. Esiintyessään esimerkiksi kansanyliopistojen edustaja¬ 
kokouksessa bolshevistinen työläisedustajisto paljasti kaikkea 
kulttuurityötä tukahduttavan tsarismin politiikan ja todisti, että 
ilman tsarismin kukistamista on mahdotonta ajatella todellista 
kulttuurityön nousua maassa. Esiintyessään tehdaslääkärien edus¬ 
tajakokouksessa työläisedustajisto kertoi kauheista epäterveelli¬ 
sistä oloista, joissa työläisten on työskenneltävä ja elettävä, ja 
veti johtopäätöksen, että ilman tsaarin järjestelmän kukistamista 
ei tehtaissa voida saada todenteolla terveydenhoitoa järjestetyksi. 

Bolshevikit tunkivat vähitellen likvidaattorit pois erilaisista 
säilyneistä legaalisista järjestöistä. Omalaatuinen yhteisrintama- 
politiikka puoluekannalla olevan Plehanovin ryhmän kanssa teki 
bolshevikeille mahdolliseksi valloittaa useita menshevistisiä työ- 
läisjärjestöjä (Viipurin kaupunginosa, Jekaterinoslav y.m.). 

Tällä vaikealla kaudella bolshevikit antoivat työllään esimer¬ 
killisen näytteen siitä, kuinka legaalinen työ on yhdistettävä 
illegaaliseen. 

5. Prahan puoluekonferenssi v. 1912. Bolshevikkien muodostu¬ 
minen itsenäiseksi marxilaiseksi puolueeksi. 

Taistelu likvidaattoreita ja otzovisteja vastaan samoin kuin 
taistelu trotskilaisiakin vastaan asetti bolshevikeille oleellisen teh¬ 
tävän — liittää yhteen kaikki bolshevikit ja muodostaa heistä 
itsenäinen bolshevikkipuolue. Tämä oli pakottavan välttämätöntä 
muutenkin kuin vain työväenluokkaa hajoittavien opportunististen 
virtausten lopettamiseksi puolueesta. Se oli tehtävä myöskin sitä 
varten, että saatetaan työväenluokan voimien kokoaminen pää¬ 
tökseen ja valmistetaan työväenluokkaa uuteen vallankumouksel¬ 
liseen nousuun. 

Mutta tämän tehtävän täyttämiseksi oli välttämätöntä puh¬ 
distaa ennen kaikkea puolue opportunisteista, menshevikeistä. 

Nyt ei enää kukaan bolshevikeista epäillyt sitä, että bolshevik¬ 
kien jäämistä edelleen samaan puolueeseen menshevikkien kanssa 
oli mahdotonta ajatella. Menshevikkien petollinen menettely 
stolypinilaisella taantumuskaudella, heidän yrityksensä proletaa- 

risen puolueen hävittämiseksi ja uuden, reformistisen puolueen 
järjestämiseksi tekivät kiertämättömäksi välien rikkomisen heidän 
kanssaan. Ollen samassa puolueessa menshevikkien kanssa 
bolshevikit tavalla tai toisella ottivat itselleen moraalisen vastuun 
menshevikkien menettelystä. Mutta moraalisen vastuun ottaminen 
menshevikkien avoimesta kavalluksesta ei enää ollut ajateltavis¬ 
sakaan, elleivät bolshevikit tahtoneet itsekin tulla puolueen ja 
työväenluokan pettureiksi. Yhtenäisyys menshevikkien kanssa 
saman puolueen puitteissa muuttui siten työväenluokan ja sen 
puolueen pettämiseksi. Sen vuoksi oli välttämätöntä suorittaa 
loppuun asti tosiasiallinen välien rikkominen menshevikkien 
kanssa, mennä muodolliseen, organisatoriseen välien rikkomi¬ 
seen asti heidän kanssaan ja karkoittaa menshevikit puolueesta. 

Vain tätä tietä voitiin luoda ^uudelleen proletariaatin vallan¬ 
kumouksellinen puolue, jolla oli yhtenäinen ohjelma, yhtenäinen 
taktiikka, yhtenäinen luokkajärjestö. 

Vain tätä tietä voitiin rakentaa menshevikkien rikkoma todel¬ 
linen (eikä vain muodollinen) puolueyhtenäisyys. 

Tämä tehtävä oli bolshevikkien valmisteleman VI yleisen 
puoluekonferenssin täytettävä. 

Mutta tämä tehtävä oli vain asian yksi puoli. Muodollinen 
välien rikkominen menshevikkien kanssa ja bolshevikkien muo¬ 
dostuminen erilliseksi puolueeksi oli tietenkin hyvin tärkeä poliit¬ 
tinen tehtävä. Mutta bolshevikkien edessä oli vielä toinen,^ 
tärkeämpi tehtävä. Tehtävänä ei ollut vain katkaista välit men¬ 
shevikkien kanssa ja muodostua erilliseksi puolueeksi, vaan ennen 
kaikkea luoda menshevikeistä eroamisen jälkeen uusi puolue, 
luoda uudentyyppinen puolue, joka on erilainen kuin tavalliset 
Lännen sosialidemokraattiset puolueet, vapaa opportunistisista 
aineksista, kykenevä johtamaan proletariaattia valtataisteluun. 

Taistellessaan bolshevikkeja vastaan kaikki menshevikit vivah- 
duserötuksiin katsomatta Axelrodista ja Martynovista Martoviin 
ja Trotskiin asti käyttelivät herkeämättä länsieurooppalaisten 
sosialidemokraattien asevarastosta ottamaansa asetta. He tahtoi¬ 
vat, että Venäjällä olisi samanlainen puolue kuin, sanokaamme, 
Saksan tahi Ranskan sosialidemokraattinen puolue. Sen vuoksi 
he juuri taistelivatkin bolshevikkeja vastaan, että vainusivat 
niissä jotakin uutta, epätavallista, Lännen sosialidemokratiasta 
eroavaa. Mutta mitä olivat silloin Lännen sosialidemokraattiset 
puolueet? Niissä oli sikin sokin marxilaisia ja opportunistisia 

aineksia, vallankumouksen ystäviä ja vastustajia, puoluekannan 
puolustajia ja vastustajia, jolloin ensinmainitut tulivat vähitellen 
aatteelliseen sovintoon viimemainittujen kanssa ja ensinmainitut 
tosiasiallisesti alistuivat vähitellen viimemainittujen valtaan. 
Minkä tähden olisi tehtävä sovinto opportunistien kanssa, vallan¬ 
kumouksen pettäjien kanssa, kysyivät bolshevikit länsieurooppa¬ 
laisilta sosialidemokraateilta. «Puoluerauhan» tähden, «yhtenäi¬ 
syyden» tähden — vastattiin bolshevikeille. Yhtenäisyyden, mutta 
kenen kanssa, opportunistienko kanssa? Niin, vastasivat he, 
opportunistien kanssa. Oli selvää, että sellaiset puolueet eivät voi 
olla vallankumouksellisia puolueita. 

Bolshevikit eivät voineet olla näkemättä, että Engelsin kuole¬ 
man jälkeen alkoivat länsieurooppalaiset sosialidemokraattiset 
puolueet turmeltua, muuttua yhteiskunnallisen vallankumouksen 
puolueista «yhteiskunnallisten reformien» puolueiksi, ja jokainen 
näistä puolueista oli järjestönä jo muuttunut johtavasta voimasta 
oman parlamenttiryhmänsä lisäkkeeksi. 

Bolshevikit eivät voineet olla tietämättä, että proletariaatille 
ei seuraa mitään hyvää sellaisesta puolueesta, että sellainen 
puolue ei kykene johtamaan työväenluokkaa vallankumoukseen. 

Bolshevikit eivät voineet olla tietämättä, että proletariaatti ei 
tarvitse sellaista puoluetta, vaan toisenlaisen, uuden, todellisen 
marxilaisen puolueen, joka olisi Ieppymätön opportunisteihin 
nähden ja vallankumouksellinen porvaristoon nähden, joka olisi 
lujasti yhteenliittynyt ja ehyt, joka olisi yhteiskunnallisen vallan¬ 
kumouksen puolue, proletariaatin diktatuurin puolue. 

Bolshevikit tahtoivat, että heillä olisi juuri sellainen uusi 
puolue. Ja bolshevikit rakensivat, valmistelivat sellaista puoluetta. 
Koko taistelun historia «ekonomisteja», menshevikkejä, trotski¬ 
laisia, otzovisteja, kaikenvärisiä idealisteja vastaan aina empirio- 
kriitikkoihin saakka oli juuri sellaisen puolueen valmistamisen 
historiaa. Bolshevikit tahtoivat luoda uuden, bolshevistisen 
puolueen, joka kclpaisi esikuvaksi kaikille, jotka halusivat saada 
todellisen vallankumouksellisen marxilaisen puolueen. Bolshevikit 
olivat valmistelleet sellaista puoluetta jo vanhan «Iskran» ajoilta 
asti. He olivat valmistelleet sitä sitkeästi, järkähtämättömästi, 
kaikista esteistä huolimatta. Tärkein ja ratkaiseva osa oli tässä 
valmistelutyössä Leninin sellaisilla teoksilla kuin «Mitä on teh¬ 
tävä?», «Kaksi taktiikkaa» j.n.e. Leninin kirja «Atitä on tehtävä?» 
oli sellaisen puolueen ideologista valmistelua. Leninin kirja «Askel 

eteenpäin, kaksi askelta taaksepäin» oli sellaisen puolueen 
organisatorista valmistelua. Leninin kirja «Sosialidemokratian 
kaksi taktiikkaa demokraattisessa vallankumouksessa» oli sellai¬ 
sen puolueen poliittista valmistelua. Lopuksi Leninin kirja «Mate¬ 
rialismi ja empiriokritisismi» oli sellaisen puolueen teoreettista 
valmistelua. 

Voidaan varmuudella sanoa, ettei vielä koskaan historiassa 
mikään poliittinen ryhmä ole ollut niin perusteellisesti vaimentu¬ 
nut muodostuakseen puolueeksi kuin bolshevistinen ryhmä. 

Sellaisten ehtojen vallitessa bolshevikkien muodostuminen 
puolueeksi oli täysin valmis ja kypsynyt asia. 

VI puoluekonferenssin tehtävänä oli kruunata jo valmis asia 
menshevikkien karkottamisella ja uuden puolueen, bolshevikkien 
puolueen muodostamisella. 

VI Yleisvenäläinen puoluekonferenssi pidettiin Prahassa vuo¬ 
den 1912 tammikuussa. Yli 20 puoluejärjestöä oli edustettuna 
tässä konferenssissa. Sillä oli sen vuoksi muodollisesti puolueen 
edustajakokouksen merkitys. 

Konferenssista julkaistussa tiedotuksessa, jossa ilmoitettiin, 
että puolueen hajonnut keskuskoneisto oli pantu jälleen kuntoon 
ja että oli muodostettu puolueen Keskuskomitea, sanottiin, että 
taantumusvuodet ovat puolueelle kaikkein raskainta aikaa aina 
siitä asti, kun Venäjän sosialidemokratia oli muodostunut määrä¬ 
tyksi järjestöksi. Huolimatta kaikesta vainosta, ulkoapäin tulleista 
raskaista iskuista, puolueen sisällä olleiden opportunistien petok¬ 
sesta ja horjunnasta, proletariaatin puolue on säilyttänyt lippunsa 
ja järjestönsä. 

«Säilynyt on ei ainoastaan Venäjän sosialidemokratian lippu, 
sen ohjelma, sen vallankumoukselliset perinteet, on säilynyt sen 
järjestö, jota voitiin vahingoittaa ja heikentää, mutta jota min¬ 
käänlaiset vainot eiVät voineet kokonaan hävittää», sanottiin 
konferenssin tiedotuksessa. 

Konferenssi totesi työväenliikkeen uuden nousun ensimmäiset 
merkit Venäjällä ja puoluetyön vilkastumisen. 

Paikallisten edustajien selostusten johdosta konferenssi totesi, 
että «kaikilla paikoilla suoritetaan sosialidemokraattisten työläis¬ 
ten keskuudessa tarmokasta työtä paikallisten illegaalisten sosiali¬ 
demokraattisten järjestöjen ja ryhmien lujittamiseksi». 

Konferenssi totesi, että joka puolella maata on tunnustettu 
bolshevistisen taktiikan tärkein sääntö perääntymisen kaudella — 

illegaalisen työn yhdistäminen legaaliseen erilaisissa legaalisissa 
työväenyhdistyksissä ja -liitoissa. 

Prahan konferenssi valitsi puolueen bolshevistisen Keskus¬ 
komitean. Tähän Keskuskomiteaan tulivat Lenin, Stalin, Ordzho- 
nikidze, Sverdlov, Spandarjan ja muut. Toverit Stalin ja Sverdlov 
valittiin Keskuskomiteaan poissaolevina, sillä he olivat karkoituk- 
sella. Valittujen Keskuskomitean varajäsenten joukossa oli toveri 
Kalinin. 

Vallankumouksellisen työn johtamiseksi Venäjällä muodostet¬ 
tiin käytännöllinen keskus (Keskuskomitean Venäjän byroo) toveri 
Stalinin johdolla. Keskuskomitean Venäjän byrooseen tulivat 
toveri Stalinin lisäksi toverit J. Sverdlov, S. Spandarjan, 
S. Ordzhonikidze, M. Kalinin. 

Prahan konferenssi teki yhteenvedon bolshevikkien koko aikai¬ 
semmasta taistelusta opportunismia vastaan ja päätti karkoittaa 
menshevikit puolueesta. 

Karkoitettuaan menshevikit puolueesta Prahan konferenssi 
antoi muodon bolshevikkipuolueen itsenäiselle olemassaololle. 

Nujerrettuaan menshevikit aatteellisesti ja organisatoorisesti, 
karkoitettuaan heidät puolueesta, bolshevikit säilyttivät itselleen 
puolueen, Venäjän sosialidemokraattisen työväenpuolueen van¬ 
han lipun. Sen vuoksi bolshevikkien puoluetta nimitettiin edelleen¬ 
kin vuoteen 1918 asti Venäjän sosialidemokraattiseksi työväen¬ 
puolueeksi, lisäämällä sulkumerkkeihin «bolshevikit». 

Lenin kirjoitti Gorkille Prahan konferenssin tuloksista vuoden 
1912 alussa: 

«Lopultakin onnistui, likvidaattorilurjusten uhalla, syn¬ 
nyttää uudelleen puolue ja sen Keskuskomitea. Toivon, että 
Te iloitsette tästä yhdessä meidän kanssamme» (Lenin, 
XXIX osa, sivu 19). 

Antaessaan arvion Prahan konferenssin merkityksestä toveri 
Stalin sanoo: 

«Tällä konferenssilla oli mitä suurin merkitys puolueemme 
historiassa, sillä se asetti rajapyykin bolshevikkien ja men- 
shevikkien välille ja yhdisti bolshevistiset järjestöt koko 
maassa yhtenäiseksi bolshevikkipuolueeksi» (NKP(b):n 
XV edustajakokouksen pikakirjoitusselostus, sivut 361—362). 

Menshevikkien karkottamisen ja bolshevikkien itsenäiseksi 
puolueeksi muodostumisen jälkeen bolshevikkien puolue tuli lujem¬ 
maksi ja voimakkaammaksi. Puolue lujittuu puhdistautumalla 







opportunistisista aineksista — tämä on yksi bolshevikkipuolueen 
tunnuksia, uudentyyppisen puolueen, joka on periaatteellisesti 
erilainen kuin II Internationalen sosialidemokraattiset puolueet. 
Nimittäen itseään sanoissa marxilaisiksi II Internationalen puo¬ 
lueet käytännössä sietivät keskuudessaan marxilaisuuden vastus¬ 
tajia, avoimia opportunisteja ja antoivat näiden rappeuttaa, viedä 
turmioon II Internationalen. Bolshevikit päinvastoin kävivät leppy- 
mätöntä taistelua opportunisteja vastaan, puhdistivat prole¬ 
taarisen puolueen opportunismin saastasta ja saivat luoduksi 
uudentyyppisen puolueen, leniniläisen puolueen, joka sittemmin 
taistellen saavutti proletariaatin diktatuurin. 

Jos proletaarisen puolueen riveihin olisivat jääneet opportu¬ 
nistit, niin bolshevikkipuolue ei olisi voinut päästä oikealle tielle 
eikä viedä mukanaan proletariaattia, ei olisi voinut ottaa valtaa 
eikä järjestää proletariaatin diktatuuria, ei olisi voinut selviytyä 
kansalaissodasta voittajana, ei olisi voinut saada rakennetuksi 
sosialismia. 

Prahan konferenssi esitti päätöksissään puolueen päiväjärjes¬ 
tyksessä oleviksi poliittisiksi päätunnuksiksi seuraavan minimi- 
ohjelman: demokraattinen tasavalta, 8-luntinen työpäivä, tilan¬ 
herrojen kaiken maan pakkoluovutus. 

Näillä vallankumouksellisilla tunnuksilla bolshevikit kävivät 
vaalikamppailun IV Valtakunnanduuman vaaleissa. 

Näillä tunnuksilla tapahtui työväenjoukkojen vallankumouksel¬ 
lisen liikkeen nousu vuosina 1912—1914. 

LYHYT YHTEENVETO 

Vuodet 1908—1912 olivat mitä vaikeinta aikaa vallankumouk¬ 
sellisessa työssä. Vallankumouksen tappion jälkeen, vallanku¬ 
mousliikkeen laskun ja joukkojen väsymyksen oloissa bolshevi¬ 
kit muuttivat taktiikkaansa ja siirtyivät suoranaisesta taistelusta 
tsarismia vastaan kiertoliiketaktiikkaan. Stolypinilaisen taantu¬ 
muksen vaikeissa oloissa bolshevikit käyttivät hyväkseen pienim¬ 
piäkin legaalisia mahdollisuuksia yhteyden säilyttämiseksi jouk¬ 
koihin (vakuutuskassoista ja ammatillisista järjestöistä duuman 
puhujalavaan asti). Bolshevikit kokosivat väsymättömästi voimia 
vallankumousliikkeen uutta nousua varten. 

Vallankumouksen tappion vaikeassa tilanteessa, jolloin oppo- 
sitiovirtaukset menivät hajalle, jolloin puolueesta eronneet intelli- 

gentit (Bogdanov, Bazarov y.m.) menettivät uskonsa vallan¬ 
kumoukseen ja lisäsivät revisionistisia hyökkäilyjään puolueen 
teoreettisia perusteita vastaan, bolshevikit osoittautuivat puo¬ 
lueessa ainoaksi voimaksi, joka ei käärinyt kokoon puoluelippua, 
vaan pysyi uskollisena puolueen ohjelmalle ja torjui marxilaisen 
teorian «arvostelijain» hyökkäykset (Leninin kirja «Materialismi 
ja empiriokritisismi»). Aatteellinen marxilais-leniniläincn karais¬ 
tuneisuus ja vallankumouksen näköalojen ymmärtäminen aut¬ 
toivat Leninin ympärille liittynyttä bolshevikkien varsinaista 
ydinjoukkoa puolustamaan menestyksellä puoluetta ja sen val¬ 
lankumouksellisia periaatteita. «Meitä ei ole suotta sanottu 
kallionlujiksi», sanoi Lenin bolshevikeista. 

Menshevikit loittonevat tänä kautena yhä enemmän vallan¬ 
kumouksesta. Heistä tulee likvidaattoreita, he vaativat proleta¬ 
riaatin illegaalisen, vallankumouksellisen puolueen likvidoimista, 
hävittämistä, sanoutuvat yhä avoimemmin irti puolueen ohjel¬ 
masta, puolueen vallankumouksellisista tehtävistä ja tunnuksista, 
yrittävät järjestää oman reformistisen puolueensa, jonka työläiset 
ristivät «Stolypinin työväenpuolueeksi». Trotski kannattaa likvi¬ 
daattoreita «puolueen yhtenäisyyden» farisealaisen tunnuksen 
varjolla, joka tunnus tosiasiassa merkitsi yhtenäisyyttä likvidaat- 
torien kanssa. 

Toiselta puolen osa bolshevikkeja, ymmärtämättä, että tais¬ 
telussa tsarismia vastaan on välttämätön käänne uuteen taktiik¬ 
kaan, kiertoliiketaktiikkaan, vaatii luopumista legaalisten mahdol¬ 
lisuuksien käyttämisestä, vaatii työläisedustajien poiskutsumista 
Valtakunnanduumasta. Otzovistit ajavat puoluetta joukoista 
irroittautumiseen, häiritsevät voimien kokoamista uutta vallan¬ 
kumouksellista nousua varten. Kätkeytyen «vasemmistolaisten» 
fraasien varjoon otzovistit samoin kuin likvidaattoritkin kieltäy¬ 
tyvät tosiasiallisesti vallankumouksellisesta taistelusta. 

Likvidaattorit ja otzovistit yhtyvät Leniniä vastaan yhteiseksi 
liitoksi, Trotskin järjestämäksi Elokuun blokiksi. 

Bolshevikit saavat yliotteen taistelussa likvidaattoreita ja 
otzovisteja vastaan, taistelussa Elokuun blokkia vastaan ja puo¬ 
lustavat menestyksellisesti illegaalista proletaarista puoluetta. 

Tuon aikakauden mitä tärkein tapahtuma on Venäjän sosiali¬ 
demokraattisen työväenpuolueen Prahan konferenssi (vuoden 
1912 tammikuussa). Tässä konferenssissa karkoitettiin menshevikit 
puolueesta, lopetettiin ainiaaksi bolshevikkien ja menshevikkien 

muodollinen yhtenäisyys samassa puolueessa. Bolshevikit muo¬ 
dostuvat poliittisesta ryhmästä itsenäiseksi Venäjän sosialidemo¬ 
kraattiseksi työväenpuolueeksi (bolshevikit). Prahan konferenssi 
laski perustan uudentyyppiselle puolueelle, leninismin puolueelle, 
bolshevilJci puolueelle. 

Prahan konferenssin toteuttamalla proletaarisen puolueen 
puhdistamisella opportunisteista, menshevikeistä, oli tärkeä ratkai¬ 
seva merkitys puolueen ja vallankumouksen edelleenkehittymi- 
selle. Jos bolshevikit eivät olisi karkoittaneet puolueesta työväen 
asian pettäjiä, luokkasovinnon kannalla olevia menshevikkejä, 
niin proletaarinen puolue ei olisi voinut vuonna 1917 nostaa jouk¬ 
koja proletariaatin diktatuurin valloittamiseen. 





V L U K U 


BOLSHEVIKKIEN PUOLUE TYÖVÄEN¬ 
LIIKKEEN NOUSUN VUOSINA 
ENSIMMÄISEN IMPERIALISTISEN 
SODAN EDELLÄ 

( 1912 — 1914 ) 


1. Vallankumousliikkeen nousu vuosina 1912—1914. 


Stolypinilaisen taantumuksen voitonriemu ei kestänyt kauan. 
Hallitus, joka ei halunnut antaa kansalle mitään, paitsi ruoskaa ja 
hirsipuita, ei voinut olla luja. Vainotoimenpiteet tulivat niin taval¬ 
lisiksi, että ne lakkasivat pelästyttämästä kansaa. Työläisten 
uupumus, jonka vallankumouksen tappion ensimmäiset vuodet 
olivat aiheuttaneet, alkoi haihtua. Työläiset alkoivat jälleen 
nousta taisteluun. Bolshevikkien ennakkonäkemys uuden vallan¬ 
kumouksellisen nousun välttämättömyydestä osottautui oikeaksi. 
Jo vuonna 1911 lakkolaisten luku ylitti 100 tuhatta, kun se edelli¬ 
sinä vuosina oli ollut vain 50—60 tuhatta henkeä. Jo Prahan 
puoluekonferenssi tammikuussa vuonna 1912 huomioi työväen¬ 
liikkeessä alkaneen elpymisen. Mutta todellinen vallankumous- 
liikkeen nousu alkaa vuoden 1912 huhti—toukokuussa, jolloin 
leimahtivat poliittiset joukkolakot Lenassa tapahtuneen työläisten 
ampumisen johdosta. 

Huhtikuun 4 pnä 1912 Siperiassa lakon aikana surmattiin ja 
haavoitettiin Lenan kultakaivoksilla tsaarin santarmiupseerin 
käskystä yli 500 työläistä. Hallinnon kanssa keskustelemaan rau¬ 
hallisesti matkalla olleiden Lenan kaivostyöläisten aseettoman 
joukon ampuminen kuohutti koko maata. Tämä tsaarin itse¬ 
valtiuden uusi verityö suoritettiin Lenan kultakaivosten isäntien, 
englantilaisten kapitalistien, mieliksi, kaivostyöläisten taloudellisen 
lakon murtamiseksi. Englantilaiset kapitalistit ja heidän venäläiset 
yhtiökumppaninsa saivat Lenan kaivoksista hurjia voittoja — 
joka vuosi yli 7 miljoonaa ruplaa — mitä hävyttömimmällä työ¬ 
läisten riistämisellä. He maksoivat työläisille mitätöntä palkkaa, 

ruokkivat naita kelvottomilla, pilaantuneilla elintarvikkeilla. Jaksa¬ 
matta kestää sortoa ja pilkantekoa 6 tuhatta Lenan kaivosten 
työläistä teki lakon. 

Lenan kaivoksilla tapahtuneeseen ampumiseen proletariaatti 
Vastasi joukkolakoilla, mielenosoituksilla ja joukkokokouksilla 
Pietarissa, Moskovassa, kaikissa teollisuuskeskuksissa ja kaikilla 
teollisuusalueilla. 

«Olimme niin tyrmistyneitä ja järkkyneitä, ettemme heti löy¬ 
täneet sopivia sanoja. Olisimmepa esittäneet minkälaisen vasta¬ 
lauseen tahansa, se olisi ollut vain heikko varjo siitä sielullisesta 
kuohunnasta, jota jokainen meistä koki. Ei mikään auta meitä: 
eivät kyyneleet eivätkä vastalauseet, vaan ainoastaan järjestetty 
joukkotaistelu», siten kirjoittivat erään tuotantolaitosryhmän työ¬ 
läiset päätöslauselmassaan. 

Työläisten myrskyinen suuttumus lisääntyi vielä enemmän, 
kun tsaarin ministeri Makarov vastaukseksi sosialidemokraattisen 
ryhmän Valtakunnanduumassa tekemään kyselyyn Lenan kaivok¬ 
silla tapahtuneen ampumisen johdosta julisti röyhkeästi: «Niin on 
ollut ja niin tulee olemaan!» Lenan työläisten verisen nujerta¬ 
misen johdosta järjestettyjen poliittisten vastalauselakkojen osan¬ 
ottajat lukumäärä nousi 300 tuhanteen henkeen. 

Lenan päivät syöksähtivät hirmumyrskyn tavoin siihen «rau¬ 
hoittumisen» ilmapiiriin, jonka stolypinilainen valtakomento oli 
luonut. 

Toveri Stalin kirjoitti sen johdosta Pietarissa ilmestyneeseen 
bolshevistiseen «Zvezda» («Tähti») lehteen vuonna 1912: 

«Lenan laukaukset murtivat vaikenemisen jään, ja kan¬ 
sanliikkeen virta lähti liikkeelle. Lähti liikkeelle! Kaikki se, 
mikä nykyisessä valtakomennossa oli pahaa ja turmiollista, 
kaikki se, mitä paljon kärsinyt Venäjä oli sairastanut, — 
kaikki se kasaantui yhteen tosiasiaan, Lenan tapahtumiin. 
Senpä vuoksi juuri Lenan laukaukset olivat merkkinä lakkoi¬ 
hin ja mielenosoituksiin». 

Suotta olivat likvidaattorit ja trotskilaiset julistaneet vallan¬ 
kumouksen haudatuksi. Lenan tapaukset osoittivat, että vallan¬ 
kumoukselliset voimat olivat elossa, että työväenluokassa oli 
kasaantunut suunnaton määrä vallankumouksellista energiaa. 
Toukokuun 1 päivän lakot vuonna 1912 käsittivät noin 400 tuhatta 
työläistä. Näillä lakoilla oli selvä poliittinen luonne, ne tapahtuivat 
bolshevistisin vallankumouksellisin tunnuksin: demokraattinen 

tasavalta, 8-tuntinen työpäivä, tilanherrojen kaiken maan pakko- 
luovutus. Nämä perustunnukset olivat tarkoitetut yhdistämään 
ei ainoastaan laajoja työläisjoukkoja, vaan myöskin talonpoikia 
ja sotilaita vallankumoukselliseen hyökkäykseen itsevaltiutta vas¬ 
taan. 

«Koko Venäjän proletariaatin mahtava toukokuun 
lakko ja siihen liittyneet katumielenosoitukset, vallanku¬ 
moukselliset julistukset ja työläisjoukoille pidetyt vallan¬ 
kumoukselliset puheet ovat osoittaneet selvästi, että Venäjä 
on astunut vallankumouksellisen nousun kauteen», kirjoitti 
Lenin artikkelissa «Vallankumouksellinen nousu» (Lenin, 
Valitut teokset, I osa, sivu 696). 

Työläisten vallankumouksellisuuden levottomiksi saattamina 
esiintyivät likvidaattorit lakkotaistelua vastaan, nimittäen sitä 
«lakkouhkapeliksi». Likvidaattorit ja heidän liittolaisensa Trotski 
halusivat korvata proletariaatin vallankumouksellisen taistelun 
«anomuskamppailulla». Työläisiä kehotettiin allekirjoittamaan 
paperi, «anomus», jossa pyydettiin «oikeuksia» (yhdistys- ja lakko- 
rajoitusten poistamista j.m.s.), jotta tämä paperi voitaisiin 
sitten lähettää Valtakunnanduumaan. Likvidaattorien onnistui 
kerätä vain 1.300 allekirjoitusta, kun samaan aikaan bolshevikkien 
esittämien tunnusten ympärille liittyivät sadat tuhannet työläiset. 

Työväenluokka kulki bolshevikkien osoittamaa tietä. 

Taloudellinen tilanne maassa oli tänä kautena seuraavanlainen. 

Teollisuuden pysähdys vaihtui jo vuonna 1910 vilkastumiseen, 
tuotannon laajenemiseen teollisuuden perusaloilla. Jos valuraudan 
tuotanto vuonna 1910 oli 186 miljoonaa puutaa ja vuonna 1912— 
256, niin vuonna 1913 se oli 283 miljoonaa puutaa. Kivihiilen tuo¬ 
tanto oli vuonna 1910 1.522 miljoonaa puutaa, mutta vuonna 1913 
se oli jo 2.214 miljoonaa puutaa. 

Rinnan kapitalistisen teollisuuden kasvun kanssa tapahtui pro¬ 
letariaatin nopea kasvu. Teollisuuden kehityksen erikoisuutena oli 
tuotannon jatkuva keskittyminen suuriin ja suurimpiin liikeyrityk¬ 
siin. Jos vuonna 1901 suuryrityksissä, joissa työläisten luku oli 
500 ja enemmän, työskenteli 46,7°/o koko työläisten luvusta,-niin 
vuonna 1910 samantyyppisissä yrityksissä työskenteli jo noin 54"jo 
eli enemmän kuin puolet kaikista työläisistä. Tämä oli tavatonta 
teollisuuden keskitystä. Sellaisessakin kehittyneessä teollisuus¬ 
maassa kuin Pohjois-Amerikassa työskenteli samaan aikaan suur¬ 
yrityksissä vain noin kolmannes kaikista työläisistä. 

Proletariaatin kasvu ja keskittyneisyys suuryrityksiin, samalla 
kuin oli olemassa sellainen vallankumouksellinen puolue kuin 
bolshevikkien puolue, tekivät Venäjän työväenluokasta mitä suu¬ 
rimman voiman maan poliittisessa elämässä. Työläisten riiston 
barbaariset muodot tuotantolaitoksissa, yhdessä tsaarin pyssy- 
hurttien sietämättömän poliisikomennon kanssa, antoivat jokai¬ 
selle huomattavalle lakolle poliittisen luonteen. Taloudellisen ja 
poliittisen taistelun yhteenkietoutuminen taasen antoi joukko- 
lakoille erikoisen vallankumouksellisen voiman. 

Vallankumouksellisen työväenliikkeen etujoukossa kulki Pieta¬ 
rin sankarillinen proletariaatti, Pietaria seurasivat Itämerenmaat, 
Moskova ja Moskovan lääni, sen jälkeen Volgan seudut ja etelä- 
Venäjä. Vuonna 1913 liike valtaa Läntisen alueen, Puolan, Kau¬ 
kaasian. Vuonna 1912 oli lakossa virallisten laskelmien mukaan 
kaikkiaan 725 tuhatta, mutta muiden täydellisempien tietojen 
mukaan yli miljoona työläistä, vuonna 1913 virallisten laskelmien 
mukaan 861 tuhatta, mutta täydellisempien tietojen mukaan 1.272 
tuhatta. Vuoden 1914 ensi puoliskolla lakkoihin osallistui jo noin 
puolitoista miljoonaa työläistä. 

Siten vuosien 1912—1914 vallankumouksellinen nousu, lakko- 
liikkeen vauhti lähensi maata vuoden 1905 vallankumouksen 
alussa vallinneeseen tilanteeseen. 

Proletariaatin vallankumouksellisilla joukkolakoilla oli koko 
kansaa käsittävä merkitys. Ne oli suunnattu itsevaltiutta vastaan. 
Lakot saivat osakseen työtätekevän väestön suunnattoman enem¬ 
mistön myötätunnon. Tehtailijat kostivat lakoista työläisille työn- 
suluilla. Vuonna 1913 kapitalistit heittivät Moskovan läänissä 
kadulle 50 tuhatta kutomatyöläistä. Vuoden 1914 maaliskuussa 
maksettiin Pietarissa yhtenä päivänä lopputili 70 tuhannelle työ¬ 
läiselle. Muiden teollisuusyritysten ja -alojen työläiset auttoivat 
lakkolaisia ja sulkuun joutuneita tovereitaan rahan joukkokeräyk- 
sillä, toisinaan kannatuslakoillakin. 

Työväenliikkeen nousu ja joukkolakot herättivät ja vetivät 
taisteluun myöskin talonpoikaisjoukot. Talonpojat nousivat uudel¬ 
leen taisteluun tilanherroja vastaan, tuhosivat tilanherrojen 
kartanoita ja kulakkien taloja. Vuosina 1910—1914 tapahtui yli 
13 tuhatta talonpoikien esiintymistä. 

Vallankumoukselliset esiintymiset alkoivat sotajoukoissakin. 
Vuonna 1912 tapahtui aseellinen esiintyminen sotajoukkojen kes- 

kuudessa Turkestanissa. Itämeren laivastossa ja Sevastopolissa 
kypsyi kapinan uhka. 

Bolshevikkipuolueen johtamat vallankumoukselliset lakko- 
liikkeet ja mielenosoitukset osoittivat, että työväenluokka ei käy 
taistelua osittaisvaatimuksista, ei «reformeista», vaan kansan 
vapauttamiseksi tsarismista. Maa kulki uutta vallankumousta 
kohden. 

Ollakseen lähempänä Venäjää Lenin matkusti kesällä vuonna 

1912 Pariisista Galitsiaan (entiseen Itävaltaan). Siellä oli hänen 
puheenjohdollaan Keskuskomitean jäsenten ja vastuunalaisten 
työntekijöiden kaksi neuvottelua: toinen Krakovassa vuoden 1912 
lopulla ja toinen Poroninon kauppalassa Krakovan lähellä vuoden 

1913 syksyllä. Näissä neuvotteluissa tehtiin päätökset työväen¬ 
liikkeen tärkeimmistä kysymyksistä: vallankumouksellisesta nou¬ 
susta, lakoista ja puolueen tehtävistä, illegaalisten järjestöjen 
lujittamisesta, duuman sosialidemokraattisesta ryhmästä, puolue- 
lehdistöstä sekä vakuutuskamppailusta. 


2. Bolshevistinen «Pravda» lehti* Bolshevikkiryhmä IV Valta* 
kunnanduumassa. 

Mahtavana aseena bolshevikkipuolueen käsissä sen järjestö¬ 
jen lujittamiseksi ja joukkovaikutuksen valloittamiseksi oli joka¬ 
päiväinen Pietarissa julkaistu sanomalehti «Pravda» («Totuus»). 
Se oli perustettu Leninin ohjeiden mukaisesti Stalinin, Olminskin 
ja Poletajevin aloitteesta. Työväen joukkolehti «Pravda» syntyi 
yhdessä vallankumousliikkeen uuden nousun kanssa. Huhtikuun 
22 pnä (toukok. 5 pnä uutta lukua) vuonna 1912 ilmestyi sen 
ensimmäinen numero. Se oli todellinen juhla työläisille. «Pravdan» 
ilmestymisen kunniaksi päätettiin viettää toukokuun 5 päivää työ¬ 
väen sanomalehdistön juhlana. 

Jo ennen «Pravdaa» oli ilmestynyt bolshevistinen viikkolehti 
«Zvezda», joka oli tarkoitettu valveutuneimmillc työläisille. 
«Zvezda» suoritti suurta osaa Lenan päivinä. Siinä julkaistiin 
joukko työväenluokkaa taisteluun mobilisoivia Leninin ja Stalinin 
poliittisia taistelukirjoituksia. Mutta vallankumouksellisen nousun 
oloissa viikkolehti oli jo riittämätön bolshevikkien puolueelle. Tar¬ 
vittiin mitä laajimmille työväenkerroksille tarkoitettua jokapäi¬ 
väistä poliittista joukkolehteä. «Pravda» olikin sellainen lehti. 

Siihen aikaan «Pravdan» vaikutus oli poikkeuksellisen suuri. 
«Pravda» valloitti bolshevismin puolelle työväenluokan laajat 
joukot. Tilanteessa, jolloin oli yhtä mittaa päiväjärjestyksessä 
poliisien harjoittama vaino, lehden sakottaminen ja takavarikkoon 
ottaminen sensuurille epämieluisten kirjoitusten ja kirjeiden jul¬ 
kaisemisesta, «Pravda» saattoi pysyä pystyssä vain kymmenien 
tuhansien eturivin työläisten aktiivisella kannatuksella. «Pravda» 
saattoi maksaa suunnattomat rahasakot vain työläisten keskuu¬ 
dessa suoritettujen laajojen rahankeräysten avulla. Usein joutui 
kuitenkin huomattava osa «Pravdan» takavarikoitujenkin nume¬ 
roiden painosta lukijoille, sillä aktiivisimmat työläiset saapuivat 
jo yöllä kirjapainoon ja veivät mukanaan lehtipakkoja. 

Tsaarin hallitus lakkautti «Pravdan» kahden ja puolen vuoden 
kuluessa kahdeksan kertaa, mutta työläisten kannattamana lehti 
alkoi aina ilmestyä jälleen uudella, samantapaisella nimellä, esi¬ 
merkiksi — «Za pravdu» («Totuuden puolesta»), «Putj pravdy» 
(«Totuuden tie»), «Trudovaja pravda» («Työn totuus»). 

Samanaikaisesti, kun «Pravdaa» levisi keskimäärin 40 tuhatta 
kappaletta päivässä, jokapäiväisen menshevistisen «Lutsh» 
(«Säde») lehden painos ei noussut yli 15—16 tuhannen. 

Työläiset pitivät «Pravdaa» omana työväenlehtenään, suhtau¬ 
tuivat siihen suurella luottamuksella ja kuuntelivat tarkoin sen 
ääntä. «Pravdan» jokainen kappale siirtyi kymmenien lukijoiden 
kädestä käteen, muovasi heidän luokkatietoisuuttaan, kasvatti, 
järjesti ja kutsui taisteluun. 

Mistä «Pravda» kirjoitti? 

«Pravdan» jokaisessa numerossa julkaistiin kymmeniä työ¬ 
läisten kirjeitä, joissa kuvattiin työväen elämää, julmaa riistoa, 
monenlaista työläisten sortoa ja pilkkaa kapitalistien, isännöitsi¬ 
jöiden ja mestareitten taholta. Ne olivat kapitalististen olojen 
teräviä, nasevia paljastuksia. Usein «Pravdan» kirjoituksissa 
kerrottiin itsemurhista, joita olivat tehneet nälkäänäkevät, työn 
saannin toivon menettäneet työttömät. 

«Pravda» kirjoitti eri tehtaiden ja teollisuusalojen työläisten 
tarpeista ja vaatimuksista, kirjoitti, miten työläiset taistelevat 
vaatimustensa puolesta. Melkein jokaisessa numerossa kirjoitet¬ 
tiin lakoista eri työpaikoilla. Kun tapahtui suuria, pitkäaikaisia 
lakkoja, niin lehti järjesti muiden työpaikkojen ja teollisuusalojen 
työläisiä auttamaan keräyksillään lakkolaisia. Toisinaan lakko- 
rahastoihin kertyi kymmeniä tuhansia ruplia — valtavia summia 

niihin aikoihin, kun ottaa huomioon, että useimmat työläiset saivat 
ainoastaan 70—80 kopeekkaa päivältä. Tämä kasvatti työläisiä 
proletaarisen solidaarisuuden ja kaikkien työläisten etujen yhte¬ 
näisyyden tajuamisen hengessä. 

Työläiset vastasivat jokaiseen poliittiseen tapaukseen, jokai¬ 
seen voittoon tahi tappioon lähettämällä «Pravdaan» kirjeitä, 
tervehdyksiä, vastalauseita j.n.e. «Pravda» valaisi kirjoituksissaan 
työväenliikkeen tehtäviä johdonmukaiselta bolshevistiselta näkö¬ 
kannalta. Legaalinen lehti ei voinut kutsua suoraan tsarismin 
kukistamiseen. Oli kirjoitettava vihjauksin, jotka tietoiset työläiset 
ymmärsivät hyvin ja selittivät joukoille. Kun «Pravdassa» esi¬ 
merkiksi kirjoitettiin «vuoden 1905 täydellisistä ja typistämättö- 
mistä vaatimuksista», niin työläiset ymmärsivät, että kysymys on 
bolshevikkien vallankumouksellisista tunnuksista, tsarismin kukis¬ 
tamisen, demokraattisen tasavallan, tilanherrojen maan pakko- 
luovutuksen, 8-tuntisen työpäivän tunnuksista. 

«Pravda» järjesti eturivin työläisiä IV duuman vaalien edellä. 
Se paljasti liberaalisen porvariston kanssa sopimukseen pyrki¬ 
vien, «stolypinilaisen työväenpuolueen» kannattajien, menshevik- 
kien kavallusasenteen. «Pravda» kehoitti työläisiä äänestämään 
«vuoden 1905 typistämättömien vaatimusten» kannattajia, s.o. 
bolshevikkeja. Vaalit olivat moniasteiset. Ensiksi työläisten 
kokouksissa valittiin valtuutetut, sitten valtuutetut valitsivat 
valitsijamiehet, ja vasta valitsijamiehet osallistuivat työväen 
edustajien valitsemiseen duumaan. Vaalipäivänä «Pravda» julkaisi 
bolshevististen valitsijamiesten listan, jonka puolesta kehoitti 
työläisiä äänestämään. Tätä listaa ei voitu julkaista aikaisemmin, 
jotteivät ehdokkaat olisi joutuneet vangitsemisvaaraan. 

«Pravda» auttoi proletariaatin esiintymisten järjestämistä. 
Suuren työnsulun aikana Pietarissa vuoden 1914 keväällä, kun ei 
ollut tarkoituksenmukaista julistaa joukkolakkoa, «Pravda» kutsui 
työläisiä muihin taistelumuotoihin, joukkokokouksiin tehtaissa, 
mielenosoituksiin kaduilla. Tästä ei voitu kirjoittaa lehdessä suo¬ 
raan. Mutta tämän kehoituksen ymmärsivät tietoiset työläiset, 
jotka lukivat vaatimattomin otsakkein julkaistun Leninin kirjoi¬ 
tuksen «Työväenliikkeen muodoista», jossa sanottiin, että lakko 
on tällä hetkellä korvattava työväenliikkeen korkeammalla muo¬ 
dolla, mikä merkitsi kehoitusta joukkokokousten ja mielenosoitus¬ 
ten järjestämiseen. 

Siten toteutettiin bolshevikkien illegaalisen vallankumoustoi- 
minnan yhdistäminen legaaliseen agitatioon ja työväenjoukkojen 
järjestämiseen «Pravdan» avulla. 

«Pravda» ei kirjoittanut ainoastaan työläiselämästä, työväen 
lakoista ja mielenosoituksista. «Pravda» valaisi järjestelmällisesti 
talonpoikienkin elämää, talonpoikien nälänhätää, maaorjuuttaja- 
tilanherrojen harjoittamaa talonpoikaisten riistämistä, talonpoi¬ 
kien parhaimman maan ryöstämistä huuttorikulakeille Stolypinin 
«reformin» seurauksena. «Pravda» osoitti tietoisille työläisille, 
kuinka paljon oli kasautunut tulenarkaa ainetta maaseudulle. 
«Pravda» opetti proletariaatille, että vuoden 1905 vallankumouk¬ 
sen tehtäviä ei oltu ratkaistu, että edessä on uusi vallankumous. 
«Pravda» opetti, että tässä toisessa vallankumouksessa proleta¬ 
riaatin täytyy esiintyä kansan todellisena johtajana ja ohjaajana, 
että sillä tulee olemaan tässä vallankumouksessa sellainen voima¬ 
kas liittolainen kuin vallankumouksellinen talonpoikaisto. 

Menshevikit pyrkivät siihen, että proletariaatti heittäisi sikseen 
ajatukset vallankumouksesta. Menshevikit neuvoivat työläisiä: 
heittäkää pois ajatukset kansasta, talonpoikien nälänhädästä, 
mustasotnialaisten maaorjuuttaja-tilanherrojen vallasta, taistelkaa 
vain «liitto»-vapauden puolesta, esittäkää siitä «anomuksia» 
tsaarin hallitukselle. Bolshevikit selittivät työläisille, että tätä 
menshevististä saarnailua vallankumouksesta luopumisesta, työ¬ 
väen ja talonpoikain liitosta luopumisesta, harjoitetaan porvaris¬ 
ton eduksi, että työläiset varmasti voittavat tsarismin, jos he 
vetävät talonpoikaisten puolelleen, liittolaisekseen, että menshevik- 
kien tapaiset pahat paimenet on hyljättävä vallankumouksen 
vihollisina. 

Mistä kirjoitti «Pravda» «Talonpoikaiselämää» osastossa? 

Ottakaamme esimerkiksi muutamia kirjeitä vuodelta 1913. 

Kirje, jonka otsakkeena oli «Agraariasiat», ilmoitti Sama¬ 
rasta, että suuri osa Bugulman kihlakunnan Novohasbulatin kylän 
45:stä talonpojasta, joita syytettiin vastarinnan tekemisestä maan¬ 
mittarille erotettaessa yhteismaata palstatilallisille, oli tuomittu 
pitkäa : kaiseen vankeuteen. 

Lyhyt kirje Pihkovan läänistä ilmoitti: «Psitsin kylän (Zavaljen 
aseman lähellä) talonpojat tekivät poliisille aseellista vastarintaa. 
On haavoittuneita. Yhteentörmäyksen syynä ovat maakysymyk- 
sestä johtuvat väärinkäsitykset. Psitsiin on viety poliiseja; sinne 
ovat matkustaneet myös varakuvernööri ja prokuraattori». 

Kirje Uran läänistä ilmoitti talonpoikien maaosuuksien rahaksi¬ 
muutosta, siitä, että nälkä ja laki kyläyhteisöistä eroamisesta ovat 
lisänneet talonpoikien maattomiksijoutumisen prosessia. Katso¬ 
kaapa esimerkiksi Borisovkan kylää. Siinä on 27 taloa, joiden 
hallussa on 543 desjatiinaa viljelysmaata. Nälänhädän aikana 
5 talonisäntää möi ainiaaksi 31 desjatiinaa saaden 25—33 ruplaa 
desjatiinalta, vaikka maa on noin 3—4 kertaa arvokkaampaa. 
Täällä myöskin 7 taloa on antanut kiinnityksen 177 desjatiinaan 
maata, saaden 18—20 ruplaa desjatiinalta, kuudeksi vuodeksi 
I2°/o:n vuotuista korkoa vastaan. Jos ottaa huomioon väestön 
köyhtyneisyyden ja hurjat korot, niin voi sanoa varmasti, että 
177:stä desjatiinasta joutuu puolet koronkiskurin käsiin, sillä tus¬ 
kinpa puoletkaan velallisista voinevat maksaa 6 vuoden kuluessa 
sellaista valtavaa summaa. 

«Pravdassa» julkaistussa kirjoituksessaan «Tilanherrain suur- 
maanomistus ja talonpoikain pienmaanomistus Venäjällä» 
Lenin osoitti työläisille ja talonpojille havainnollisesti, minkälaiset 
valtavat maarikkaudet ovat loiseläjä-tilanherrojen hallussa. 
Yksistään 30 tuhannella suurimmalla tilanherralla oli noin 70 mil¬ 
joonaa desjatiinaa maata. Yhtä paljon maata tuli kymmenen 
miljoonan talonpoikaisten osaksi. Jokaista suurtilanherraa koh¬ 
den tuli keskimäärin 2.300 desjatiinaa, jokaista talonpoikaistilaa 
kohden, laskien mukaan kulakkitaloudetkin, keskimäärin 7 desja¬ 
tiinaa, ja 5 miljoonalla vähäväkisellä talonpoikaistaloudella, s.o. 
puolella koko talonpoikaisia, ei ollut taloutta kohden kuin yksi 
tahi kaksi desjatiinaa maata. Nämä tosiasiat osoittivat havain¬ 
nollisesti, että talonpoikien kurjuuden ja nälänhädän juuret olivat 
suurtilanherrojen maanomistuksessa, maaorjuuden jätteissä, 
joista talonpoikaisto voi vapautua vain työväenluokan johtaman 
vallankumouksen avulla. 

Maaseudun kanssa yhteydessä olevien työläisten kautta 
«Pravda» pääsi maaseudulle herättäen edistyneimpiä talonpoikia 
vallankumoukselliseen taisteluun. 

«Pravdan» perustamisen aikana olivat illegaaliset sosialidemo¬ 
kraattiset järjestöt kokonaan bolshevikkien käsissä. Sitävastoin 
legaalisia järjestömuotoja — duumaryhmää, sanomalehdistöä, 
vakuutuskassoja, ammattiliittoja — ei oltu vielä täydellisesti val¬ 
loitettu menshevikeiltä. Tarvittiin bolshevikkien päättävää taistelua 
likvidaattorien karkoittamiseksi työväenluokan legaalisista järjes- 

töistä. «Pravdan» ansiosta tämä taistelu muodostui menestykselli¬ 
seksi. 

«Pravda» oli puoluekannan puolesta, työväen vallankumouk¬ 
sellisen joukko puolueen uudelleenrakentamisen puolesta käydyn 
taistelun keskipisteenä. «Pravda» yhdisti legaaliset järjestöt 
tiiviisti bolshevikkipuolueen maanalaisten tukikohtien ympärille 
ja ohjasi työväenliikettä yhteen määrättyyn päämäärään — vallan¬ 
kumouksen valmisteluun. 

«Pravdalla» oli suunnaton määrä työläiskirjeenvaihtajia. 
Ainoastaan yhden vuoden aikana siinä painettiin yli 11 tuhatta 
työläiskirjettä. Mutta «Pravda» ei ollut yhteydessä työläisjoukko¬ 
jen kanssa ainoastaan kirjeiden avulla. Työpaikoilta kävi joka 
päivä monia työläisiä toimituksessa. «Pravdan» toimitukseen oli 
keskitetty huomattava osa puolueen organisatoorista työtä. Siellä 
järjestettiin kohtauksia paikallisten puoluesolujen edustajien 
kanssa, sinne saapui tietoja puoluetyöstä tehtaissa, sieltä annet¬ 
tiin puolueen Pietarin komitean ja Keskuskomitean ohjeet. 

Kaksi ja puoli vuotta kestäneellä sitkeällä taistelullaan likvi- 
daattoreita vastaan työväen vallankumouksellisen joukkopuolueen 
uudelleenjärjestämiseksi bolshevikit saavuttivat sen, että vuoden 
1914 kesään mennessä bolshevikkipuoluetta, «pravdalaista» tak¬ 
tiikkaa seurasi neljä viidesosaa Venäjän aktiivisista työläisistä. 
Sitä osoitti esimerkiksi se tosiasia, että vuonna 1914 työväenleh- 
dille rahankeräyksiä suorittaneiden 7 tuhannen työläisryhmän 
yleisestä määrästä 5,600 ryhmää keräsi rahaa bolshevistiselle leh¬ 
distölle ja vain 1.400 ryhmää menshevistiselle. Menshevikeillä oli 
sen sijaan paljon liberaaliseen porvaristoon ja porvarilliseen 
intelligenssiin kuuluvia «rikkaita ystäviä», jotka antoivat enem¬ 
män kuin puolet menshevistisen lehden ylläpitoon välttämättö¬ 
mistä varoista. 

Bolshevikkeja nimitettiin silloin «pravdalaisiksi». «Pravdan» 
kanssa kasvoi vallankumouksellisen proletariaatin kokonainen 
sukupolvi, joka sitten suoritti Lokakuun sosialistisen vallan¬ 
kumouksen. «Pravdaa» puolustivat kymmenet ja sadat tuhannet 
työläiset. Vallankumouksellisen nousun vuosina (1912—1914) 
laskettiin bolshevistisen joukkopuolueen luja perusta, jota eivät 
voineet murskata minkäänlaiset tsaarinvallan vainotoimenpiteet 
imperialistisen sodan kaudella. 

«Vuoden 1912 «Pravda» oli perustan laskemista bolshe¬ 
vismin voitolle vuonna 1917» (Stalin). 

Puolueen toinen yleisvenäläinen legaalinen elin oli bolshevis¬ 
tinen ryhmä IV Valtakunnanduumassa. 

Hallitus määräsi vuonna 1912 IV duuman vaalit. Puolueemme 
antoi vaaleihin osallistumiselle suuren merkityksen. Sosialidemo¬ 
kraattinen duumaryhmä ja «Pravda» lehti olivat tärkeimmät yleis- 
venäläistä mittakaavaa olevat legaaliset tukikohdat, joiden avulla 
bolshevikkipuolue suoritti vallankumouksellista työtään joukkojen 
keskuudessa. 

Bolshevikkipuolue esiintyi duuman vaaleissa itsenäisesti, 
omilla tunnuksillaan, antaen samanaikaisesti iskuja sekä 
hallituspuolueille että liberaaliselle porvaristolle (kadeteille). 
Vaalikamppailua bolshevikit kävivät demokraattisen tasavallan, 
8-tuntisen työpäivän ja tilanherrojen maan pakkoluovutuksen 
tunnuksilla. 

IV duuman vaalit toimitettiin vuoden 1912 syksyllä. Pietarissa 
toimitettujen vaalien kulkuun tyytymätön hallitus yritti lokakuun 
alussa loukata työläisten vaalioikeutta useissa suurimmissa teh¬ 
taissa. Vastaukseksi tähän puolueemme Pietarin komitea kehoitti 
toveri Stalinin ehdotuksesta suurimpien tuotantolaitosten työläisiä 
yhden päivän lakkoon. Vaikeaan asemaan saatetun hallituksen oli 
pakko taipua, ja työläiset saivat mahdollisuuden valita kokouk¬ 
sissaan niitä, joita halusivat. Työläisten valtava enemmistö äänesti 
«Evästyksen» puolesta, jonka toveri Stalin oli laatinut valtuute¬ 
tuille ja edustajille. «Pietarin työläisten evästys työläisedustajal- 
leen» muistutti vuoden 1905 ratkaisemattomista tehtävistä. 

«Me ajattelemme», sanottiin «Evästyksessä», «että 
Venäjä elää tulevien joukkoliikkeiden aattoa, jotka ovat 
ehkä syvempiä kuin vuonna 1905... Näiden liikkeiden 
alkuunpanijana tulee olemaan samoin kuin vuonna 1905 
Venäjän yhteiskunnan edistynein luokka, Venäjän proleta¬ 
riaatti. Sen liittolainen taas voi olla vain kovia kokenut 
talonpoikaisto, jonka elinedut vaativat Venäjän vapautta¬ 
mista». 

«Evästyksessä» selitettiin, että kansan tulevien esiintymisten 
täytyy muodostua taisteluksi kahdella rintamalla — niin tsaarin 
hallitusta vastaan kuin tsaarinvallan kanssa sopimusta etsivää 
liberaalista porvaristoakin vastaan. 

Leninin mielestä oli työläisiä vallankumoukselliseen taisteluun 
kutsuvalla «Evästyksellä» suuri merkitys. Ja työläiset vastasivat 
päätöslauselmissaan tähän kutsuun. 

Bolshevikit voittivat vaaleissa, ja Pietarin työläisten edusta¬ 
jana valittiin duumaan toveri Badajev. 

Työläiset suorittivat duuman vaalit erillään muista väestö- 
kerroksista (niin sanottu työväenkuuria). Työväcnkuurian yhdek¬ 
sästä edustajasta oli kuusi bolshevikkipuolueen jäsentä: Badajev, 
Petrovski, Muranov, Samoilov, Shagov ja Malinovski (joka sitten 
osottautui provokaattoriksi). Bolshevikkiedustajat tulivat valituiksi 
suurimmista teollisuuskeskuksista, joissa oli ainakin *[a työväen¬ 
luokasta. Mutta joitakin likvidaattoreita tuli valituksi muiden kuin 
työläisten äänillä, s.o. heitä ei valittu työväenkuuriasta. Sen 
vuoksi duumaan tuli 7 likvidaattoria 6 bolshevikkia vastaan. Alku¬ 
jaan bolshevikit ja likvidaattorit muodostivat duumassa yhteisen 
sosialidemokraattisen ryhmän. Sitkeän taistelun jälkeen bolshevik¬ 
kien vallankumouksellista työtä häiritseviä likvidaattoreita vastaan 
bolshevikkiedustajat erosivat vuoden 1913 lokakuussa, bolshevikki- 
puolueen Keskuskomitean ohjeen mukaisesti, yhtyneestä sosiali¬ 
demokraattisesta ryhmästä ja muodostivat itsenäisen bolshevik¬ 
kien ryhmän. 

Bolshevikkiedustajat pitivät duumassa vallankumouksellisia 
puheita, joissa paljastivat itsevaltaista järjestelmää, tekivät halli¬ 
tukselle kyselyjä työläisten vainoamisista, kapitalistien harjoitta¬ 
masta työläisten epäinhimillisestä riistämisestä. He esiintyivät 
duumassa myöskin agraarikysymyksestä, kutsuivat puheissaan 
talonpoikia taisteluun maaorjuuttaja-tilanherroja vastaan, paljas¬ 
tivat kadettipuoluetta, joka vastusti tilanherrojen maan pakko- 
luovutusta ja talonpojille luovuttamista. 

Bolshevikit esittivät Valtakunnanduumassa 8-tuntista työpäi¬ 
vää koskevan lakiehdotuksen, jota mustasotnialainen duuma ei 
tietenkään hyväksynyt, mutta jolla oli suuri agitatoorinen vai¬ 
kutus. 

Bolshevistinen duumaryhmä oli läheisessä yhteydessä puolueen 
Keskuskomiteaan, Leniniin ja sai häneltä ohjeet. Toveri Stalin 
johti ryhmää välittömästi Pietarissa oleskelunsa aikana. 

Rajoittumatta pelkkään duumatyöhön bolshevikkiedustajat 
järjestivät laajaa toimintaa duuman ulkopuolella. He kävivät 
tehtaissa, matkustivat maan työläiskeskuksiin pitäen selostuksia, 
järjestivät salaisia kokouksia, joissa selittivät puolueen päätöksiä, 
perustivat uusia puoluejärjestöjä. Edustajat yhdistivät taitavasti 
legaalisen toiminnan illegaaliseen, maanalaiseen työhön. 

3. Bolshevikkien voitto legaalisissa järjestöissä. Vallankumous- 

liikkeen jatkuva kasvu. Imperialistisen sodan aatto. 

Bolshevikkien puolue johti tähän aikaan esimerkillisenä tavalla 
proletariaatin luokkataistelun kaikkia muotoja ja ilmaisuja. Se 
rakensi maanalaisia järjestöjä. Se julkaisi illegaalisia lehtiä. Se 
teki salaista vallankumouksellista työtä joukkojen keskuudessa. 
Samalla se sai yhä enemmän työväenluokan legaalisia järjestöjä 
vaikutusvaltaansa. Puolue pyrki valtaamaan ammatilliset järjes¬ 
töt, kansantalot, ilta-yliopistot, klubit, vakuutuslaitokset. Nämä 
legaaliset järjestöt olivat vanhastaan olleet likvidaattoricn turva¬ 
paikkana. Bolshevikit kävivät tarmokasta taistelua legaalisten 
yhdistysten muuttamiseksi puolueemme tukikohdiksi. Yhdistäen 
taitavasti illegaalisen työn legaaliseen bolshevikit valloittivat puo¬ 
lelleen molemmissa pääkaupungeissa ammattiyhdistysten enem¬ 
mistön. Erikoisen loistavan voiton bolshevikit saavuttivat vuonna 
1913 Pietarissa metallityöläisten liiton hallinnon vaaleissa: 
kokouksessa olleista 3 tuhannesta metallityöläisestä tuskin 150 
henkeä äänesti likvidaattorien puolesta. 

Samaa on sanottava sellaisesta legaalisesta järjestöstä kuin 
sosialidemokraattinen ryhmä IV Valtakunnanduumassa. Vaikka 
menshevikeillä oli duumassa 7 edustajaa ja bolshevikeilla 6 edus¬ 
tajaa, niin menshevistinen 7 miehen ryhmä, joka oli tullut valituksi 
pääasiallisesti muilta kuin työläisalucilta, edusti tuskin V 3 työväen¬ 
luokasta, kun taas bolshevistinen kuuden miehen ryhmä, joka oli 
tullut valituksi maan tärkeimmistä teollisuuskeskuksista (Pieta¬ 
rista, Moskovasta, Ivanovo-Voznesenskisla, Kostromasta, Jeka- 
terinoslavista, Harkovista), edusti yli A js maan työväenluokasta. 
Työläiset pitivät omina edustajinaan kuuden miehen ryhmää 
(Badajevia, Petrovskia y.m.) eivätkä seitsemän miehen ryhmää. 

Bolshevikkien onnistui valloittaa legaaliset järjestöt siksi, että 
he, huolimatta tsaarinvallan hurjista vainotoimenpiteistä ja likvi¬ 
daattorien ja trotskilaisten harjoittamasta ajojahdista, osasivat 
säilyttää illegaalisen puolueensa ja lujan kurin riveissään, puolus¬ 
tivat sitkeästi työväenluokan etuja, olivat kiinteässä yhteydessä 
joukkoihin ja kävivät leppymätöntä taistelua työväenliikkeen 
vihollisia vastaan. 

Siten bolshevikkien voitto ja menshevikkien tappio legaalisissa 
järjestöissä kehittyivät pitkin koko linjaa. Niin duuman puhuja¬ 
lavalta harjoitetussa agitatiossa kuin työväenlehdistössäkin ja 

muissa legaalisissa järjestöissä menshevikit työnnettiin taka-alalle. 
Vallankumoukselliseen liikkeeseen joutunut työväenluokka liittyi 
selvästi bolshevikkien ympärille hyläten menshevikit. 

Kaiken kukkuraksi menshevikit olivat joutuneet vararikkoon 
kansallisuuskysymyksen alalla. Vallankumousliike Venäjän reuna¬ 
maissa vaati selvää ohjelmaa kansallisuuskysymyksessä. Mutta 
menshevikeillä ei ollut minkäänlaista ohjelmaa, jollei oteta lukuun 
Bundin «kulttuuri-autonomiaa», joka ei voinut tyydyttää ketään. 
Vain bolshevikeilla oli kansallisuuskysymyksessä marxilainen 
ohjelma, joka oli esitetty toveri Stalinin kirjoituksessa «Marxilai¬ 
suus ja kansallisuuskysymys» sekä Leninin kirjoituksissa «Kansa¬ 
kuntien itsemääräämisoikeudesta» ja «Arvostelevia huomautuksia 
kansallisuuskysymyksestä». 

Ei ole ihme, että sellaisten menshevismin tappioiden jälkeen 
Elokuun blokki alkoi natista kaikissa liitoksissaan. Kirjavista 
aineksista kokoonpantuna se ei kestänyt bolshevikkien rynnis¬ 
tystä, vaan alkoi hajota kappaleiksi. Taistelua varten bolshevik¬ 
keja vastaan muodostettu Elokuun blokki hajosi pian bolshevik¬ 
kien iskuista. Ensiksi erosivat blokista vperjodilaiset (Bogdanov, 
Lunatsharski y.m.), sitten erosivat latvialaiset ja sitten hajaantui¬ 
vat loput. 

Jouduttuaan tappiolle taistelussa bolshevikkeja vastaan likvi- 
daattorit kääntyivät apua pyytäen II Internationalen puoleen. 
II Internationale tuli heille avuksi. Bolshevikkien ja likvidaattorien 
«sovittamisen» varjolla, «puoluerauhan» aikaansaamisen varjolla 
II Internationale vaati bolshevikeilta likvidaattorien luokkasovinto- 
politiikan arvostelemisen lopettamista. Mutta bolshevikit olivat 
leppymättömiä: he kieltäytyivät alistumasta opportunistisen 
II Internationalen päätöksiin eivätkä tehneet minkäänlaisia myön¬ 
nytyksiä. 

Bolshevikkien voitto legaalisissa järjestöissä ei ollut eikä voi¬ 
nut olla sattuma. Se ei ollut sattuma, ei ainoastaan sen vuoksi, 
että vain bolshevikeilla oli oikea marxilainen teoria, selvä ohjelma 
ja taisteluissa karaistunut vallankumouksellinen proletaarinen 
puolue. Se ei ollut sattuma jo senkään vuoksi, että bolshevikkien 
voitto kuvasti vallankumousnousun lisääntymistä. 

Työläisten vallankumousliike pääsi yhä suurempaan vauhtiin 
vallaten uusia kaupunkeja ja alueita. Vuoden 1914 alkaessa työ¬ 
läisten lakot eivät suinkaan vaimenneet, vaan alkoivat päinvastoin 
laajeta uusin voimin. Lakot tulivat yhä sitkeämmiksi, käsittivät 

yhä suuremman määrän työläisiä. Tammikuun 9 pnä oli lakossa 
250 tuhatta työläistä, joista 140 tuhatta Pietarissa. Toukokuun 
1 pnä oli lakossa yli puoli miljoonaa, joista Pietarissa yli 250 
tuhatta. Työläiset osoittivat lakoissa tavatonta lujuutta. Obuhovin 
tehtaalla Pietarissa jatkui lakko yli kaksi kuukautta, Lessnerin 
tehtaalla noin kolme kuukautta. Joukkomyrkytykset useissa Pie¬ 
tarin tuotantolaitoksissa aiheuttivat 115 tuhannen työläisen lakon 
ja sen jälkeen mielenosoituksia. Liike kasvoi edelleen. Kaikkiaan 
oli vuoden 1914 ensimmäisellä puoliskolla (ottaen lukuun heinä¬ 
kuun alun) lakossa 1.425 tuhatta työläistä. 

Toukokuussa alkoi Bakussa naftateollisuustyöläisten suurlakko, 
joka kiinnitti puoleensa koko Venäjän proletariaatin huomion. 
Lakko sujui järjestvneesti. Kesäkuun 20 pnä Bakussa oli 20 tu¬ 
hannen työläisen mielenosoitus. Poliisi ryhtyi raivoisiin toimen¬ 
piteisiin Bakun työläisiä vastaan. Solidaarisuuden merkiksi Bakun 
työläisiä kohtaan alkoi Moskovassa vastalauselakko, joka levisi 
muillekin alueille. 

Heinäkuun 3 pnä pidettiin Putilovin tehtaalla Pietarissa joukko¬ 
kokous Bakun lakon johdosta. Poliisi ampui työläisiä. Suunnaton 
kiihtymys valtasi Pietarin proletariaatin. Heinäkuun 4 pnä ryhtyi 
Pietarissa puolueen Pietarin komitean kutsusta vastalause- 
lakkoon 90 tuhatta työläistä, 7 pnä heinäkuuta oli lakossa 
130 tuhatta, 8 pnä heinäkuuta 150 tuhatta ja 11 pnä heinäkuuta 
200 tuhatta. 

Kaikki tehtaat olivat kuohunnan vallassa, kaikkialla pidettiin 
kokouksia ja mielenosoituksia. Yritettiinpä rakentaa barrikaadeja- 
kin. Barrikaadeja rakennettiin myöskin Bakussa ja Lodzissa. 
Poliisi ampui työläisiä useissa paikoissa. Hallitus ryhtyi «erikois»- 
toimenpiteisiin liikkeen tukahduttamiseksi, pääkaupunki muutettiin 
sotilasleiriksi, «Pravda» lakkautettiin. 

Mutta tähän aikaan ilmestyi näyttämölle uusi, kansainvälistä 
laatua oleva voima — imperialistinen sota, jonka täytyi muuttaa 
tapahtumien kulku. Juuri heinäkuun vallankumouksellisten tapah¬ 
tumien aikana saapui Pietariin Ranskan presidentti Poincare 
neuvottelemaan tsaarin kanssa lähestyvän sodan alkamisesta. 
Muutaman päivän kuluttua Saksa julisti sodan Venäjälle. Tsaarin 
hallitus käytti sotaa hyväkseen murskatakseen bolshevistiset 
järjestöt ja tukahduttaakseen työväenliikkeen. Maailmansota, 
josta tsaarin hallitus etsi pelastusta vallankumoukselta, keskeytti 
vallankumouksen nousun. 

LYHYT YHTEENVETO 


Bolshevikkien puolue johti uuden vallankumouksellisen nousun 
vuosina (1912—1914) työväenliikettä ja vei sitä bolshevismin 
tunnuksin uutta vallankumousta kohden. Puolue osasi toteuttaa 
illegaalisen työn yhdistämisen legaaliseen. Murtaen likvidaatto- 
rien ja heidän ystäviensä, trotskilaisten ja otzovistien vastarinnan, 
puolue omaksui legaalisen liikkeen kaikki muodot ja teki legaaliset 
järjestöt vallankumouksellisen työnsä tukikohdiksi. 

Taistellen työväenluokan vihollisia ja heidän työväenliikkeessä 
olevia kätyreitään vastaan puolue lujitti rivejään ja laajensi 
yhteyksiään työväenluokkaan. Käyttäen laajasti duuman puhuja¬ 
lavaa vallankumoukselliseen agitatioon ja perustaen työväen 
erinomaisen joukkolehden «Pravdan» puolue kasvatti vallan¬ 
kumouksellisten työläisten — pravdalaisten — uuden sukupolven. 
Tämä työläiskerros pysyi imperialistisen sodan vuosina uskolli¬ 
sena internationalismin ja proletaarisen vallankumouksen lipulle. 
Se muodosti sitten myöskin bolshevikkipuolueen ydinjoukon 
Lokakuun vallankumouksen päivinä vuonna 1917. 

Imperialistisen sodan aattona puolue johti työväenluokan 
vallankumouksellisia esiintymisiä. Ne olivat etujoukkotaisteluita, 
jotka imperialistinen sota keskeytti, mutta jotka uudistuivat sit¬ 
temmin, kolmen vuoden kuluttua, kukistaakseen tsaarinvallan. 
Bolshevikkipuolue astui imperialistisen sodan raskaaseen vaihee¬ 
seen proletaarisen internationalismin levitetyin lipuin. 




VI LUKU 


BOLSHEVIKKIEN PUOLUE IMPERIALIS¬ 
TISEN SODAN KAUDELLA. TOINEN 
VALLANKUMOUS VENÄJÄLLÄ 
(1914 — maaliskuu 1917) 


1. Imperialistisen sodan syttyminen ja sen syyt. 

Heinäkuun 14 (27) pnä 1914 tsaarin hallitus julisti yleisen liike¬ 
kannallepanon. Heinäkuun 19 (elok. 1) pnä Saksa julisti sodan 
Venäjälle. 

Venäjä astui sotaan. 

Jo kauan ennen sodan alkua Lenin, bolshevikit näkivät sen 
kiertämättömyycfen. Lenin oli esiintynyt sosialistien kansain¬ 
välisissä kongresseissa ehdotuksineen, jotka koskivat sosialistien 
vallankumouksellisen menettelylinjan määrittelemistä sodan 
sattuessa. 

Lenin osoitti, että sodat ovat kapitalismin kiertämätön seura¬ 
lainen. Vieraiden maiden ryöstö, siirtomaiden valloittaminen ja 
rosvoaminen, uusien markkinoiden anastaminen ovat usein olleet 
kapitalistivaltioiden valloitussotien syynä. Sota on kapitalisti- 
maille yhtä luonnollinen ja lainmukainen tila kuin työväenluokan 
riistäminenkin. 

Sodat tulivat erikoisesti kiertämättömiksi, kun kapitalismi 
siirtyi XIX vuosisadan lopulla ja XX vuosisadan alussa lopullisesti 
kehityksensä korkeimmalle ja viimeiselle asteelle, imperialismiin. 
Imperialismin aikana saivat kapitalistivaltioiden elämässä ratkai¬ 
sevan merkityksen mahtavat kapitalistiyhtymät (monopoolit) ja 
pankit. Finanssipääoma tuli isännäksi kapitalistivaltioissa. 
Finanssipääoma vaati uusia markkinoita, uusien siirtomaiden, 
uusien pääoman vientipaikkojen, uusien raaka-ainelähteiden anas¬ 
tamista. 

Jo XIX vuosisadan lopulla koko maapallon alue oli jaettu 
kapitalistivaltioiden kesken. Mutta kapitalismin kehitys tapahtuu 

imperialismin kaudella äärimmäisen epätasaisesti ja harppauksin: 
toiset maat, jotka aikaisemmin olivat olleet ensimmäisellä tilalla, 
kehittävät teollisuuttaan verraten hitaasti, toiset, jotka olivat 
aikaisemmin olleet takapajuisia, saavuttavat ja sivuuttavat ne 
nopein harppauksin. Imperialististen valtioiden taloudellisten ja 
sotilaallisten voimien keskinäinen suhde muuttui. Ilmestyi pyrki¬ 
mys maailman uuteen jakoon. Taistelu maailman uudelleen jaka¬ 
miseksi aiheutti imperialistisen sodan kiertämättömyyden. Vuoden 
1914 sota oli sotaa maailman ja vaikutuspiirien uudelleenjaka- 
miseksi. Kaikki imperialistiset valtiot olivat valmistelleet sitä jo 
kauan. Siihen olivat syyllisiä kaikkien maiden imperialistit. 

Tuota sotaa olivat erikoisesti valmistelleet yhdeltä puolen 
Saksa ja Itävalta, toiselta puolen Ranska, Englanti ja niistä riip¬ 
puvainen Venäjä. Vuonna 1907 syntyi Kolmiliitto eli Entente — 
Englannin, Ranskan ja Venäjän liitto. Toisen imperialistisen 
liiton muodostivat Saksa, Itävalta-Unkari ja Italia. Mutta Italia 
erosi vuoden 1914 sodan alussa tästä liitosta ja liittyi sitten 
Ententeen. Bulgaria ja Turkki kannattivat Saksaa ja Itävalta- 
Unkaria. 

Valmistautuessaan imperialistiseen sotaan Saksa pyrki riistä¬ 
mään Englannilta ja Ranskalta siirtomaat, Venäjältä Ukrainan, 
Puolan ja Itämerenmaat. Rakentamalla Bagdadin rautatien Saksa 
uhkasi Englannin herruutta läheisessä Idässä. Englanti pelkäsi 
Saksan merivarustusten kasvua. 

Tsaarin Venäjä pyrki Turkin jakoon, haaveili Mustalta mereltä 
Välimerelle johtavien salmien (Dardanellien) valloittamisesta, 
Konstantinopolin anastamisesta. Tsaarin hallituksen suunnitelmiin 
kuului myöskin Itävalta-Unkariin kuuluvan Galitsian anastaminen. 

Englanti pyrki sodan avulla musertamaan vaarallisen kilpaili¬ 
jansa, Saksan, jonka tavarat olivat alkaneet sodan edellä yhä 
enemmän tunkea Englannin tavaroita syrjään maailmanmarkki¬ 
noilla. Sitäpaitsi Englanti aikoi anastaa Turkilta Mesopotamian 
ja Palestiinan sekä saada lujan jalansijan Egyptissä. 

Ranskalaiset kapitalistit pyrkivät anastamaan Saksalta hiilestä 
ja raudasta rikkaan Saarin alueen ja Elsass-Lothringenin, jonka 
Saksa oli riistänyt Ranskalta vuosien 1870—1871 sodassa. 

Siten erittäin suuret ristiriidat imperialististen valtioiden kah¬ 
den ryhmän välillä johtivat imperialistiseen sotaan. 

Tuo ryöstösota maailman uudelleenjakamiseksi koski kaikkien 
imperialistimaiden etuja, ja sen vuoksi siihen joutuivat mukaan- 

vedetyiksi myöhemmin Japani, Amerikan Yhdysvallat ja joukko 
muita valtioita. 

Sodasta tuli maailmansota. 

Porvaristo valmisteli imperialistista sotaa syvästi salassa kan¬ 
soiltaan. Kun sota puhkesi, niin jokainen imperialistinen hallitus 
koetti todistaa, että se ei hyökännyt naapurien kimppuun, vaan 
että sen itsensä kimppuun hyökättiin. Porvaristo petti kansaa 
salaten sodan todelliset päämäärät, sen imperialistisen anastus- 
luonteen. Jokainen imperialistinen hallitus julisti, että sotaa käy¬ 
dään oman maan puolustamiseksi. 

II Internationalen opportunistit auttoivat porvaristoa kansan 
pettämisessä. II Internationalen sosialidemokraatit pettivät kata- 
lasti sosialismin asian, proletariaatin kansainvälisen solidaarisuu¬ 
den asian. Ei sillä hyvä, että he eivät esiintyneet sotaa vastaan, 
vaan he päinvastoin auttoivat porvaristoa kiihoittamaankin soti¬ 
vien valtioiden työläisiä ja talonpoikia toistensa kimppuun isän- 
maanpuolustuksen lipun alla. 

Ei ollut mikään sattuma, että Venäjä esiintyi imperialistisessa 
sodassa Ententen, Ranskan ja Englannin puolella. On otettava 
huomioon, että vuoden 1914 edellä Venäjän tärkeimmät teollisuus¬ 
alat olivat ulkolaisen, pääasiallisesti ranskalaisen, englantilaisen 
ja belgialaisen pääoman, s.o. Entente-maiden hallussa. Venäjän 
tärkeimmät metallisulattimot olivat ranskalaisten kapitalistien 
käsissä. Koko metallurgiasta oli melkein kolme neljännestä (72 
prosenttia) riippuvainen ulkolaisesta pääomasta. Kivihiiliteollisuu¬ 
dessa — Donetsin kaivosalueella — oli nähtävissä samanlainen 
kuva. Noin puolet naftatuotannosta oli englantilais-ranskalaisen 
pääoman hallussa. Huomattava osa Venäjän teollisuuden voi¬ 
toista meni ulkolaisiin, pääasiallisesti englantilais-ranskalaisiin 
pankkeihin. Kaikki nämä seikat sekä miljardilainat, jotka tsaari 
otti Ranskalta ja Englannilta, kytkivät tsarismin englantilais- 
ranskalaiseen imperialismiin, muuttivat Venäjän näiden maiden 
verovelvolliseksi, niiden puolisiirtomaaksi. 

Venäjän porvaristo toivoi alkaessaan sodan voivansa kohentaa 
asioitaan: valloittaa uusia markkinoita, rikastua sotatilauksista ja 
hankinnoista sekä samalla tukahduttaa vallankumouksellisen 
liikkeen käyttäen hyväkseen sotatilannetta. 

Tsaarin Venäjä astui valmistumattomana sotaan. Venäjän 
teollisuus oli suuresti jäljessä muista kapitalistimaista. Siinä olivat 
vallitsevina vanhat tehtaat ja ruukit kuluneine koneistoineen. 

Maatalous, jossa vallitsi puoliksi maaorjuuden aikainen maan¬ 
omistus ja jonka talonpoikaisjoukot olivat köyhtyneet, häviöön- 
joutuneet, ei voinut olla lujana taloudellisena perustana pitkä¬ 
aikaisen sodan käynnille. 

Tsaari nojasi pääasiallisesti maaorjuuttaja-tilanherroihin. 
Mustasotnialaiset suurtilanherrat isännöivät maassa ja Valta- 
kunnanduumassa liitossa suurkapitalistien kanssa. He kannattivat 
täydellisesti tsaarin hallituksen sisä- ja ulkopolitiikkaa. Venäjän 
imperialistinen porvaristo pani toivonsa tsaarin itsevaltiuteen 
pitäen sitä panssarinyrkkinä, joka voi toisaalta turvata sille uusien 
markkinoiden ja uusien maiden anastamisen ja toisaalta tukah¬ 
duttaa työläisten ja talonpoikien vallankumousliikkeen. 

Liberaalisen porvariston puolue — kadetit — oli olevinaan 
oppositiossa, mutta kannatti varauksitta tsaarin hallituksen ulko¬ 
politiikkaa. 

Naamioiden itsensä sosialismin lipulla, eserrien ja menshevik- 
kien pikkuporvarilliset puolueet auttoivat porvaristoa aivan sodan 
alusta lähtien pettämään kansaa, salaamaan sodan imperialistista 
ryöstöluonnetta. He saarnasivat puolustuksen välttämättömyyttä, 
porvarillisen «isänmaan» puolustuksen välttämättömyyttä «preus¬ 
silaisia barbaareja» vastaan, kannattivat «kansalaisrauhan» 
politiikkaa ja auttoivat siten Venäjän tsaarin hallitusta käymään 
sotaa, samoinkuin saksalaiset sosialidemokraatit auttoivat Saksan 
keisarin hallitusta käymään sotaa «venäläisiä barbaareja» 
vastaan. 

Vain bolshevikkipuolue jäi uskolliseksi vallankumouksellisen 
internationalismin suurelle lipulle, pysyen lujasti päättäväisen 
taistelun marxilaisissa asemissa tsaarin itsevaltiutta vastaan, 
tilanherroja ja kapitalisteja vastaan, imperialistista sotaa vastaan. 
Bolshevikkipuolue oli heti sodan ensi päivistä alkaen sillä kannalla, 
että sotaa ei ole alotettu isänmaan puolustamiseksi, vaan vierai¬ 
den maiden anastamiseksi, vieraiden kansojen ryöstämiseksi 
tilanherrojen ja kapitalistien etujen hyväksi, että tätä sotaa vas¬ 
taan oli työläisten käytävä päättäväistä sotaa. 

Työväenluokka kannatti bolshevikkien puoluetta. 

Tosin porvarillis-patrioottinen häkä, joka sodan alussa meni 
intelligenssin ja talonpoikaisten kulakkikerrosten päähän, tarttui 
työläistenkin erääseen osaan. Mutta nämä olivat pääasiallisesti 
huligaanimaisen «Venäjän kansan liiton» jäseniä ja osaksi eserrä- 
läis- ja menshevistismielisiä työläisiä. He eivät tietenkään kuvas- 

| taneet eivätkä voineet kuvastaa työväenluokan mielialoja. Juuri 
nämä ainekset ottivatkin osaa tsaarin hallituksen sodan ensi 
päivinä järjestämiin porvariston chauvinistisiin mielenosoituksiin. 


2. II Internationalen puolueiden meno imperialististen hallitusten 
puolelle. II Internationalen hajoaminen erillisiin sosiali-chauvi- 
nistisiin puolueisiin. 

Lenin oli monasti varoittanut II Internationalen opportunis¬ 
mista ja sen johtajien horjuvaisuudesta. Hän teroitti mieliin koko 
ajan, että II Internationalen johtajat ovat vain sanoissa sotaa 
vastaan, mutta sodan sattuessa he voivat muuttaa kantansa ja 
karata imperialistisen porvariston puolelle, voivat tulla sodan 
kannattajiksi. Jo sodan ensi päivät vahvistivat Leninin ennakko- 
näkemyksen. 

II Internationalen kongressissa Kööpenhaminassa oli hyväk¬ 
sytty vuonna 1910 päätös siitä, että sosialistien täytyy äänestää 
parlamenteissa sotamäärärahoja vastaan. Balkanin sodan aikana 
vuonna 1912 oli II Internationalen Kansainvälinen kongressi 
Baselissa julistanut, että kaikkien maiden työläiset pitävät rikok¬ 
sena ampua toisiaan kapitalistien voittojen lisäämisen tähden. Niin 
oli sanoissa, päätöslauselmissa. 

Mutta kun jyrähti imperialistisen sodan ukkonen ja olisi pitä¬ 
nyt toteuttaa nämä päätökset, niin II Internationalen johtajat 
osoittautuivat kavaltajiksi, proletariaatin pettäjiksi, porvariston 
rengeiksi, heistä tuli sodan kannattajia. 

Elokuun 4 pnä vuonna 1914 Saksan sosialidemokratia äänesti 
parlamentissa sotamäärärahojen puolesta, imperialistisen sodan 
kannattamisen puolesta. Saman teki Ranskan, Englannin, Belgian 
ja muiden maiden sosialistien valtava enemmistö. 

II Internationale lakkasi olemasta. Se hajaantui tosiasiassa 
yksityisiksi, toinen toistaan vastaan sotaa käyviksi sosiali-chauvi- 
nistisiksi puolueiksi. 

Pettäen proletariaatin siirtyivät sosialististen puolueiden joh¬ 
tajat sosiali-chauvinismin ja imperialistisen porvariston puolusta¬ 
misen kannalle. He auttoivat imperialistisia hallituksia vetämään 
työväenluokkaa nenästä ja saastuttamaan sitä natsionalismin 
myrkyllä. Nämä sosialipetturit alkoivat isänmaan puolustuksen 
lipun alla kiihoittaa Saksan työläisiä ranskalaisten työläisten sekä 
englantilaisia ja ranskalaisia työläisiä saksalaisten työläisten 

kimppuun. Vain pieni vähemmistö II Intemationalessa jäi kansain¬ 
välisyyden kannalle ja lähti kulkemaan vasten virtaa, ei tosin 
täysin varmasti eikä aivan päättäväisesti, mutta lähti kuitenkin 
kulkemaan vasten virtaa. 

Vain bolshevikkien puolue kohotti heti ja ilman horjuntaa 
päättäväisen taistelun lipun imperialistista sotaa vastaan. Syksyllä 
v. 1914 kirjoittamissaan sotaa koskevissa teeseissä Lenin osoitti, 
että II Internationalen romahdus ei ole sattuma. II Internatio- 
nalen saattoivat turmioon opportunistit, joista vallankumoukselli¬ 
sen proletariaatin parhaimmat edustajat jo aikoja sitten olivat 
varoittaneet. 

II Internationalen puolueet olivat jo ennen sotaa olleet oppor¬ 
tunismin saastuttamat. Opportunistit olivat avoimesti saarnan¬ 
neet luopumista vallankumouksellisesta taistelusta, saarnanneet 
teoriaa «kapitalismin rauhallisesta kasvamisesta sosialismiksi». 
II Internationale ei halunnut taistella opportunismia vastaan, se 
puolusti rauhaa opportunismin kanssa ja antoi sen lujittua. Har¬ 
joittaessaan sovintopolitiikkaa opportunistien suhteen II Interna¬ 
tionale tuli itsekin opportunistiseksi. 

Siirtomaista, takapajuisten maiden riistämisestä saamillaan 
voitoilla imperialistinen porvaristo lahjoi järjestelmällisesti kor¬ 
keammilla työpalkoilla ja muilla almuilla ammattitaitoisten työ¬ 
läisten huippukerrosta, niin sanottua työväen aristokratiaa. Tästä 
työväenkerroksesta lähtivät hyvin monet ammattiliittojen ja 
osuusliikkeiden johtajat, kunnallis- ja parlamenttiedustajat, sano¬ 
malehdistön ja sosialidemokraattisten järjestöjen toimitsijat. 
Sodan hetkellä tuli tästä väestä, joka pelkäsi asemansa menettä¬ 
mistä, vallankumouksen vastustajia, siitä tuli porvariston imperia¬ 
lististen hallitusten kaikkein kiivaimpia puolustajia. 

Opportunisteista tuli sosialä-chauvinisteja. 

Sosiali-chauvinistit, niiden joukossa venäläiset menshevikit ja 
eserrät, saarnasivat luokkarauhaa työläisten ja porvariston välillä 
maan sisällä ja sotaa muita kansoja vastaan oman maan ulko¬ 
puolella. He pettivät joukkoja sodan todellisiin syyllisiin nähden 
julistaen, että heidän maansa porvaristo ei ole syyllinen sotaan. 
Monista sosiali-chauvinisteista tuli maansa imperialististen halli¬ 
tusten ministereitä. 

Salaiset sosiali-chauvinistit, niin sanotut keskustalaiset, eivät 
olleet vähemmän vaarallisia proletariaatin asialle. Keskustalaiset 
Kautsky, Trotski, Martov ja muut puolustelivat ja suojelivat 

avoimia sosiali-chauvinisteja, pettivät niin muodoin proletariaattia 
yhdessä sosiali-chauvinistien kanssa, peitellen petostaan «vasem¬ 
mistolaisilla», työväenluokkaa petkuttamaan tarkoitetuilla fraa¬ 
seilla taistelusta sotaa vastaan. Tosiasiassa keskustalaiset kan¬ 
nattivat sotaa, sillä keskustalaisten ehdotus olla äänestämättä 
sotamäärärahoja vastaan ja ainoastaan pidättäytyä äänestämästä 
sotamäärärahoja merkitsi sodan kannattamista. He samoin kuin 
sosiali-chauvinistitkin vaativat kieltäytymistä luokkataistelusta 
sodan aikana, jotta ei häirittäisi imperialistisen hallituksen sodan¬ 
käyntiä. Keskustalainen Trotski oli kaikissa tärkeimmissä sodan 
ja sosialismin kysymyksissä Leniniä vastaan, bolshevikkipuoluetta 
vastaan. 

Lenin alkoi heti sodan ensi päivistä alkaen koota voimia 
uuden, III Internationalen perustamiseksi. Jo manifestissa sotaa 
vastaan vuoden 1914 marraskuussa bolshevikkipuolueen Keskus¬ 
komitea asetti tehtäväksi III Internationalen perustamisen, häpeäl¬ 
lisen romahduksen kärsineen II Internationalen tilalle. 

Vuoden 1915 helmikuussa esiintyi toveri Litvinov Lontoossa 
Entente-maiden sosialistien konferenssissa Leninin antaman teh¬ 
tävän mukaisesti. Litvinov vaati sosialistien (Vandervelden, 
Sembafn, Guesden) eroamista Belgian ja Ranskan porvarillisista 
hallituksista ja täyttä pesäeroa imperialisteista, luopumista yhteis¬ 
työstä näiden kanssa. Hän vaati kaikilta sosialisteilta päättäväistä 
taistelua omia imperialistisia hallituksiaan vastaan ja sotamäärä- 
rahojen puolesta äänestämisen tuomitsemista. Mutta Litvinovin 
ääni kaikui tässä konferenssissa yksinäisenä. 

Vuoden 1915 syyskuun alussa kokoontui Zimmerwaldissa 
internationalistien ensimmäinen konferenssi. Lenin nimitti tuota 
konferenssia «ensi askeleeksi» kansainvälisen sodanvastaisen liik¬ 
keen kehityksessä. Lenin muodosti tässä konferenssissa Zimmer- 
waldin vasemmistoryhmän. Mutta tässä Zimmerwaldin vasem¬ 
mistossa oli ainoa oikea, loppuun asti johdonmukainen kanta 
sotaa vastaan vain Leninin johtamalla bolshevikkien puolueella. 
Zimmerwaldin vasemmisto julkaisi saksankielistä aikakauslehteä 
«Der Vorbote» («Airut»), jossa julkaistiin Leninin kirjoituksia. 

Vuonna 1916 onnistuttiin kutsumaan sveitsiläiseen kylään 
Kienthaliin koolle internationalistien toinen konferenssi. Sitä 
nimitetään toiseksi Zimmerwaldin konferenssiksi. Tähän aikaan 
muodostui melkein kaikissa maissa internationalistien ryhmiä,, 
internationalististen ainesten ero sosiali-chauvinisteista oli havait- 

tavissa jyrkemmin. Ja mikä on pääasia — itse joukot vasemmis- 
tuivat tähän aikaan sodan ja sen aikaansaaman hädän vaikutuk¬ 
sesta. Kienthalin manifesti laadittiin konferenssissa taistelleiden 
ryhmien sopimuksen tuloksena. Se oli askel eteenpäin verrattuna 
Zimmervvaldin manifestiin. 

Mutta Kienthalinkaan konferenssi ei hyväksynyt bolshevikkien 
politiikan pääkohtia: imperialistisen sodan muuttamista kansalais¬ 
sodaksi, omien imperialististen hallitusten tappiota sodassa ja 
III Internationalen perustamista. Siitä huolimatta Kienthalin kon¬ 
ferenssi edisti internationalististen ainesten ryhmittymistä, joista 
jälkeenpäin muodostui Kommunistinen III Internationale. 

Lenin arvosteli vasemmistososialidemokraattisten epäjohdon¬ 
mukaisten internationalistien, sellaisten kuin Rosa Luxemburgin 
ja Karl Liebknechtin virheitä, mutta auttoi heitä samanaikaisesti 
ottamaan oikean kannan. 

3. Bolshevikkien puolueen teoria ja taktiikka sodan, rauhan ja 
vallankumouksen kysymyksissä. 

Bolshevikit eivät olleet pelkkiä pasifisteja (rauhan kannattajia), 
jotka kaihoavat rauhaa ja harjoittavat pelkkää rauhanpropa- 
gandaa, kuten tekivät useimmat vasemmistososialidemokraatit. 
Bolshevikit kannattivat rauhan puolesta käytävää aktiivista 
vallankumouksellista taistelua aina sotaakäyvän imperialistisen 
porvariston vallan kukistamiseen asti. Bolshevikit yhdistivät 
rauhan asian proletaarisen vallankumouksen voiton asiaan, ollen 
sitä mieltä, että varmin keino sodan lopettamiseksi ja oikeuden¬ 
mukaisen rauhan aikaansaamiseksi, rauhan ilman valtauksia ja 
sotakorvauksia, on imperialistisen porvariston vallan kukista¬ 
minen. 

Menshevikkien ja eserrien luopumista vastaan vallankumouk¬ 
sesta, petollista tunnusta vastaan «kansalaisrauhan» säilyttämi¬ 
sestä sodan aikana bolshevikit esittivät tunnuksen ^imperialistisen 
sodan muuttamisesta kansalaissodaksi ». Tämä tunnus merkitsi, 
että työtätekevien, niiden joukossa sotilasviittaan puettujen aseis¬ 
tettujen työläisten ja talonpoikien täytyi kääntää aseensa omaa 
porvaristoaan vastaan ja kukistaa sen valta, jos he tahtovat 
päästä sodasta ja saavuttaa oikeudenmukaisen rauhan. 

Menshevistis-eserräläistä porvarillisen isänmaan puolustuksen 
politiikkaa vastaan bolshevikit asettivat tunnuksen: *oman haUi- 

tuksen tappio imperialistisessa sodassa». Se merkitsi, että on 
äänestettävä sotamäärärahoja vastaan, muodostettava illegaali¬ 
sia, vallankumouksellisia järjestöjä armeijaan, kannatettava soti¬ 
laiden veljeilyä rintamalla ja järjestettävä työläisten ja talonpoi¬ 
kien vallankumouksellisia esiintymisiä sotaa vastaan muuttaen ne 
kapinaksi omaa imperialistista hallitusta vastaan. 

Bolshevikit olivat sitä mieltä, että kansalle olisi imperialisti¬ 
sessa sodassa tsaarin hallituksen sotilaallinen tappio kaikkein 
pienin paha, sillä se helpottaisi kansan voittoa tsarismista ja työ¬ 
väenluokan menestyksellistä taistelua kapitalistisesta orjuudesta 
ja imperialistisista sodista vapautumiseksi. Tällöin Lenin oli sitä 
mieltä, että oman imperialistisen hallituksen tappion politiikkaa ei 
ollut ajettava vain venäläisten vallankumouksellisten, vaan työ¬ 
väenluokan vallankumouksellisten puolueiden kaikissa sotaakäy- 
vissä maissa. 

Bolshevikit eivät olleet jokaista sotaa vastaan. He olivat vain 
anastussotaa, imperialistista sotaa vastaan. Bolshevikkien käsi¬ 
tyksen mukaan on .olemassa kahdenlaisia sotia: 

a) oikeutettu sota, joka ei ole anastussotaa, vaan vapaussotaa, 
jonka tarkoituksena on joko kansan puolustaminen ulkolaiselta 
hyökkäykseltä ja sen orjuuttamisyrityksiltä tai kansan vapautta¬ 
minen kapitalismin orjuudesta tahi vihdoin siirtomaiden tahi riip¬ 
puvaisten maiden vapauttaminen imperialistien ikeestä, ja 

b) epäoikeutettu sota, anastussota, jonka tarkoituksena on 
vieraiden maiden valloittaminen, vieraiden kansojen orjuutta¬ 
minen. 

Ensinmainitun laatuista sotaa bolshevikit kannattivat. Mitä 
tulee viimeksimainitun laatuiseen sotaan, niin bolshevikit olivat 
sitä mieltä, että sitä vastaan täytyy käydä päättävää taistelua aina 
vallankumoukseen ja oman imperialistisen hallituksen kukista¬ 
miseen saakka. 

Valtava merkitys koko maailman työväenluokalle oli sodan¬ 
aikaisilla Leninin teoreettisilla teoksilla. Vuoden 1916 keväällä 
Lenin kirjoitti teoksen: «Imperialismi kapitalismin korkeimpana 
asteena». Lenin osoitti tässä kirjassa, että imperialismi on kapi¬ 
talismin korkein aste, jolloin kapitalismi on jo ehtinyt muuttua 
«edistyksellisestä» kapitalismista loismaiseksi kapitalismiksi, mätä¬ 
neväksi kapitalismiksi, että imperialismi on kuolevaa kapitalismia. 
Tämä ei tietenkään merkinnyt, että kapitalismi kuolee itsestään, 
ilman proletariaatin vallankumousta, että se kaatuu itsestään 

omien juurtensa mädäntymisen vuoksi. Lenin on aina opettanut» 
että kapitalismin kukistaminen on mahdotonta ilman työväen¬ 
luokan vallankumousta. Sen vuoksi määritellessään imperialismin 
kuolevaksi kapitalismiksi Lenin samalla osoitti tässä kirjassa, että 
«imperialismi on proletariaatin yhteiskunnallisen vallankumouk¬ 
sen aatto». 

Lenin osoitti, että imperialismin kaudella kapitalistinen sorto 
lisääntyy yhä enemmän, että imperialismin oloissa proletariaatin 
viha kapitalismin perustuksia vastaan kasvaa, vallankumoukselli¬ 
sen purkauksen ainekset kapitalistimaiden sisällä karttuvat. 

Lenin osoitti, että imperialismin kaudella kärjistyy vallan¬ 
kumouksellinen kriisi siirtomaissa ja riippuvaisissa maissa, yltyy 
viha imperialismia vastaan, karttuvat vapaussodan ainekset 
imperialismia vastaan. 

Lenin osoitti, että imperialismin oloissa ovat kapitalismin 
kehityksen epätasaisuus ja ristiriidat kärjistyneet erikoisesti, että 
taistelu tavaroiden menekki- ja pääoman vientimarkkinoista, 
taistelu siirtomaista, raaka-ainelähteistä tekee kiertämättömiksi 
aika-ajottaiset imperialistiset sodat maailman uudelleenjakami- 
seksi. 

Lenin osoitti, että juuri tämän kapitalismin kehityksen epäta¬ 
saisuuden johdosta tapahtuvat imperialistiset sodat, jotka hei¬ 
kentävät imperialismin voimia ja tekevät mahdolliseksi imperialis¬ 
min rintaman murtamisen siellä, missä se on kaikkein heikoin. 

Kaiken tämän perusteella Lenin tuli siihen johtopäätökseen, 
että proletariaatille on täysin mahdollista imperialistisen rintaman 
murto jossakin yhdessä kohdassa tahi muutamissa kohdissa, että 
sosialismin voitto on mahdollinen ensi aluksi muutamissa maissa 
tahi vieläpä yhdessäkin, erillisessä maassa, että sosialismin saman¬ 
aikainen voitto kaikissa maissa on mahdoton kapitalismin kehi¬ 
tyksen epätasaisuuden vuoksi näissä maissa, että sosialismi 
voittaa ensi aluksi yhdessä tahi muutamissa maissa, muiden mai¬ 
den jäädessä joksikin aikaa porvarillisiksi maiksi. 

Tämän nerokkaan johtopäätöksen Lenin esitti imperialistisen 
sodan kaudella kirjoittamassaan kahdessa eri kirjoituksessa seu- 
raavin sanoin: 

1) «Taloudellisen ja poliittisen kehityksen epätasaisuus on 
kapitalismin ehdoton laki. Siitä seuraa, että sosialismin 
voitto on mahdollinen ensi aluksi muutamissa tahi jopa 
yhdessäkin, erillisessä kapitalistisessa maassa. Tämän maan 

voittanut proletariaatti nousisi, pakkoluovutettuaan kapita¬ 
listien omaisuuden ja järjestettyään omassa maassaan sosia¬ 
listisen tuotannon, muuta kapitalistista maailmaa vastaan 
ja vetäisi puolelleen muiden maiden sorretut luokat...» (Kir¬ 
joituksesta «Euroopan Yhdysvaltojen tunnuksesta», joka oli 
kirjoitettu vuoden 1915 elokuussa) (Lenin, Valitut teokset, 
I osa, sivut 782—783). 

2) «Kapitalismin kehitys tapahtuu sangen epätasaisesti 
eri maissa. Muutenhan ei voi ollakaan tavaratuotannon val¬ 
litessa. Tästä seuraa eittämätön johtopäätös: sosialismi ei 
voi voittaa samanaikaisesti kaikissa maissa. Se voittaa ensi 
aluksi yhdessä tahi muutamissa maissa, muut maat jäävät 
joksikin ajaksi porvarillisiksi tahi esiporvarillisiksi. Tämän 
täytyy aiheuttaa ei ainoastaan hankauksia, vaan muiden 
maiden porvariston suoranaisen pyrkimyksenkin sosialisti¬ 
sen valtion voitokkaan proletariaatin nujertamiseen. Näissä 
tapauksissa olisi sota meidän puoleltamme laillinen ja oikeu¬ 
tettu. Se olisi sotaa sosialismin puolesta, muiden kansojen 
vapauttamiseksi porvaristosta» (Syksyllä vuonna 19H5 kir¬ 
joitetusta artikkelista «Proletaarisen vallankumouksen soti¬ 
laallinen ohjelma») (sama, sivut 892—893). 

Se oli uusi, viimeistelty sosialistisen vallankumouksen teoria, 
teoria sosialismin voiton mahdollisuudesta erillisissä maissa, 
sen voiton ehdoista, sen voiton toiveista, teoria, jonka Lenin 
oli esittänyt peruspiirtein jo vuonna 1905 kirjasessa «Sosialidemo¬ 
kratian kaksi taktiikkaa demokraattisessa vallankumouksessa». 

Tämä teoria erosi perin juurin siitä kannasta, joka oli vallalla 
marxilaisten keskuudessa kapitalismin esi-imperialistisella kau¬ 
della, jolloin marxilaiset olivat sitä mieltä, että sosialismin voitto 
on mahdoton jossakin yhdessä maassa, että sosialismin voitto 
tapahtuu samanaikaisesti kaikissa sivistysmaissa. Erinomaisessa 
kirjassaan «Imperialismi kapitalismin korkeimpana asteena» 
imperialistisesta kapitalismista esittämiensä tosiasioiden perus¬ 
teella Lenin kumosi tämän kannan vanhentuneena ja esitti uuden 
teoreettisen kannan, joka pitää mahdottomana sosialismin saman¬ 
aikaista voittoa kaikissa maissa, mutta tunnustaa mahdolliseksi 
sosialismin voiton yhdessä erillisessä kapitalistisessa maassa. 

Leninin sosialistisen vallankumouksen teorian tavattoman 
arvokas merkitys ei ole vain siinä, että se rikastutti marxilaisuutta 
uudella teorialla ja vei marxilaisuutta eteenpäin. Sen merkitys 

on vielä siinä, että se avaa eri maiden proletaareille vallan- 
kumouksellisen näköalan, päästää valloilleen heidän aloitekykynsä 
heidän rynnätessään oman kansallisen porvaristonsa kimppuun, 
opettaa heitä käyttämään hyväkseen sotatilannetta sellaisen ryn¬ 
nistyksen järjestämiseksi ja vahvistaa heidän uskoaan proletaari¬ 
sen vallankumouksen voittoon. 

Sellainen oli bolshevikkien teoreettinen ja taktillinen kanta 
sodan, rauhan ja vallankumouksen kysymyksissä. 

Tällä pohjalla suorittivat bolshevikit käytännöllistä työtään 
Venäjällä. 

Huolimatta julmista poliisivainoista lähtivät duumaedustajat, 
bolshevikit Badajev, Petrovski, Muranov, Samoilov ja Shagov 
sodan alussa kiertomatkalle useihin järjestöihin tehden niille selos¬ 
tuksia bolshevikkien suhtautumisesta sotaan ja vallankumoukseen. 
Vuoden 1914 marraskuussa järjestettiin Valtakunnanduuman 
bolshevistisen ryhmän neuvottelukokous käsittelemään kysymystä 
sotaan suhtautumisesta. Kolmantena päivänä tämä kokous van¬ 
gittiin täydessä kokoonpanossaan. Oikeus tuomitsi kaikki edus¬ 
tajanoikeuksien menetykseen ja karkoitukseen pakkoasutukselle 
Itä-Siperiaan. Tsaarin hallitus syytti Valtakunnanduuman bol- 
shevikkiedustajia «valtiopetoksesta». 

Oikeudessa tuli näkyviin duumaedustajien toiminnasta sel¬ 
lainen kuva, joka oli kunniaksi puolueellemme. Bolshevikkiedus- 
tajat käyttäytyivät miehuullisesti tsaarin oikeudessa muuttaen 
sen puhujalavaksi tsarismin anastuspolitiikan paljastamiseksi. 

Toisin käyttäytyi tähän juttuun haastettu Kamenev. Pelkuri¬ 
maisesti luopui hän bolshevikkipuolueen politiikasta ensimmäisellä 
vaaran hetkellä. Kamenev selitti oikeudessa, että hän ei ole yhtä 
mieltä bolshevikkien kanssa sotakysymyksestä ja tämän seikan 
vahvistukseksi pyysi haastamaan todistajaksi menshevikki Jor- 
danskin. 

Bolshevikit suorittivat suuren työn sotatarkoituksia palvelevia 
sotateollisuuskomiteoita vastaan, menshevikkien yrityksiä vastaan 
alistaa työläiset imperialistisen porvariston vaikutusvaltaan. Por¬ 
variston elinedut vaativat imperialistisen sodan selittämistä kaik¬ 
kialla koko kansan sodaksi. Porvaristo sai sodan aikana suuren 
vaikutuksen valtion asioihin perustettuaan yleisvenäläisen järjes¬ 
tönsä — zemstvojen ja kaupunkien liitot. Sille oli tarpeellista 
alistaa johtoonsa ja vaikutusvaltaansa myöskin työläiset. Porva¬ 
risto keksi tätä varten keinon — «työläisryhmien» muodostamisen 

sotateollisuuskomiteoiden yhteyteen. Menshevikit yhtyivät tähäni 
porvariston aikeeseen. Porvaristolle oli edullista kiinnittää näihin 
sotateollisuuskomiteoihin työläistenkin edustajia, jotka agiteerai- 
sivat työväenjoukkojen keskuudessa työn tuottavaisuuden kohot' 
tamisen välttämättömyyden puolesta ammus-, tykki-, kivääri- ja 
muissa tehtaissa ja työpajoissa, jotka työskentelivät puolustuksen 
hyväksi. «Kaikki sotaa varten, kaikki sotaan», oli porvariston 
tunnus. Tosiasiassa tämä tunnus merkitsi: «rikastu täyttä päätä 
sotatarvikehankinnoista ja vieraiden maiden anastuksesta». 
Menshevikit ottivat toimekkaasti osaa tähän porvariston alulle¬ 
panemaan valhepatrioottiseen puuhaan. He auttoivat kapitalisteja 
agiteeraten voimaperäisesti työläisiä osallistumaan sotateollisuus- 
komiteoiden yhteyteen järjestettävien «työläisryhmien» vaaleihin. 
Bolshevikit olivat tätä hommaa vastaan. He kannattivat sotateolli¬ 
suuskomiteoiden boikottia ja harjoittivat tätä boikottia menes¬ 
tyksellä. Mutta osa työläisiä otti kuitenkin osaa sotateollisuus- 
komiteoiden toimintaan tunnetun menshevikin Gvozdevin ja 
provokaattori Abrosimovin johdolla. Mutta kun työväen val¬ 
tuutetut kokoontuivat vuoden 1915 syyskuussa sotateollisuus- 
komiteoiden «työläisryhmien» lopullisiin vaaleihin, niin osottautui, 
että valtuutettujen enemmistö oli niihin osallistumista vastaan. 
Työläisten edustajien enemmistö esitti jyrkän päätöslauselman 
sotateollisuuskomiteoihin osallistumista vastaan julistaen, että 
työläiset asettavat tehtäväkseen taistella rauhan puolesta, tsaris- 
min kukistamiseksi. 

Bolshevikit aloittivat suuren työn myöskin armeijassa ja lai¬ 
vastossa. He selittivät sotilas- ja matruusijoukoille, kuka on syyl¬ 
linen ennenkuulumattomiin sodan kauhuihin ja kansan kärsimyk¬ 
siin, he selittivät, että vallankumous on kansalle ainoa ulospääsy 
imperialistisesta teurastuksesta. Bolshevikit muodostivat soluja 
armeijassa ja laivastossa, rintamalla sekä selkäpuolen joukko- 
osastoissa, levittivät lentolehtisiä, joissa kehotettiin esiintymään 
sotaa vastaan. 

Kronstadtissa bolshevikit muodostivat «Kronstadtin sotilas- 
järjestön pääkollektiivin», joka oli läheisessä yhteydessä puolueen 
Petrogradin komiteaan. Puolueen Petrogradin komitean yhtey¬ 
teen muodostettiin sotilasjärjestö varuskunnan keskuudessa suo¬ 
ritettavaa työtä varten. Vuoden 1916 elokuussa Petrogradin 
ohranan päällikkö ilmoitti tiedonannossaan, että «Kronstadtin 
kollektiivissa on työ järjestetty hyvin vakavasti, konspiratiivi- 




sesti, ja osallistujat ovat kaikki vaiteliasta ja varovaista väkeä. 
Tällä kollektiivilla on edustajia rannikollakin». 

Rintamalla puolue harjoitti agitatiota sotaakäyvien armeijoi¬ 
den sotilaiden veljeilyn puolesta, korostaen, että heidän viholli¬ 
sensa on koko maailman porvaristo ja että sota voidaan lopettaa 
vain muuttamalla imperialistinen sota kansalaissodaksi ja suun¬ 
taamalla aseet omaa porvaristoa ja sen hallitusta vastaan. Yhä 
useammin toistuivat tapaukset, jolloin yksityiset joukko-osastot 
kieltäytyivät lähtemästä hyökkäykseen. Sellaisia tosiasioita tapah¬ 
tui jo vuonna 1915 ja varsinkin vuonna 1916. 

Erikoisen suuren työn panivat bolshevikit käyntiin pohjois¬ 
rintaman armeijoissa Itämerenmaiden seuduilla. Pohjoisrintaman 
armeijan ylikomentaja kenraali Ruzski teki virkatietä raportin 
vuoden 1917 alussa bolshevikkien tällä rintamalla suorittamasta 
valtavasta vallankumouksellisesta työstä. 

Sota oli mitä suurin murros kansojen elämässä, kansainvälisen 
työväenluokan elämässä. Se asetti yhden kortin varaan valtioiden 
kohtalot, kansojen kohtalot, sosialistisen liikkeen kohtalot. Sen 
vuoksi se oli samalla koetinkivi, koe kaikille puolueille ja virtauk¬ 
sille, jotka nimittivät itseään sosialistisiksi. Jäävätkö nämä puo¬ 
lueet ja virtaukset uskollisiksi sosialismin asialle, internationalis¬ 
min asialle vai pitävätkö parempana pettää työväenluokan, kääriä 
lippunsa kokoon ja viskata sen kansallisen porvaristonsa jalko¬ 
jen juureen? Siitä oli silloin kysymys. 

Sota osoitti, että 11 Internationalen puolueet eivät kestäneet 
koetta, ne pettivät työväenluokan ja laskivat lippunsa kansallisen, 
imperialistisen porvariston edessä. 

Eivätkä muuten voineet menetelläkään nämä puolueet, jotka 
olivat viljelleet keskuudessaan opportunismia ja jotka oli kasva¬ 
tettu tekemään myönnytyksiä opportunisteille, natsionalisteille. 

Sota osoitti, että bolshevikkipuolue oli ainoa puolue, joka kesti 
kokeen kunnialla ja jäi loppuun asti uskolliseksi sosialismin asialle, 
proletaarisen internationalismin asialle. 

Se onkin ymmärrettävissä: vain uudentyyppinen puolue, vain 
leppymättömän taistelun hengessä opportunismia vastaan kas¬ 
vatettu puolue, vain opportunismista ja natsionalismista vapaa 
puolue — vain sellainen puolue voi kestää suuren kokeen ja jäädä 
uskolliseksi työväenluokan asialle, sosialismin ja internationalis¬ 
min asialle. 

Bolshevikkipuolue oli juuri sellainen puolue. 

4. Tsaarin sotajoukkojen tappio rintamalla. Taloudellinen 

rappiotila. Tsarismin kriisi. 

Sota oli kestänyt jo kolme vuotta. Sota vei miljoonia ihmis 
henkiä, kaatuneita, haavoittuneita, sodan synnyttämiin kulku¬ 
tauteihin kuolleita. Porvaristo ja tilanherrat rikastuivat sodasta. 
Mutta työläiset ja talonpojat saivat kärsiä yhä enemmän hätää 
ja puutetta. Sota saattoi häviöön Venäjän kansantalouden. Noin 
14 miljoonaa tervettä työntekijää oli otettu armeijaan, irroitettu 
taloudesta. Tehtaat pysähtyivät. Viljankylvöt supistuivat — ei 
riittänyt työvoimaa. Väestö ja sotilaat rintamalla kärsivät nälkää, 
olivat vailla jalkineita ja vaatteita. Sota nieli maan kaikki varat. 

Tsaarin armeija kärsi tappion toisensa jälkeen. Saksalainen 
tykistö syyti ammusten raesateen tsaarin sotajoukkojen päälle. 
Tsaarin armeijalta puuttui tykkejä, puuttui ammuksia, puuttuipa 
kivääreitäkin. Toisinaan oli kolmea sotilasta kohden yksi kivääri. 
Jo sodan aikana tuli julki tsaarin sotaministerin Suhomlinovin 
petos. Hän osoittautui olleen yhteydessä saksalaisiin vakoilijoihin. 
Suhomlinov täytti Saksan tiedustelulaitoksen antamaa tehtävää: 
esti rintaman huoltamista ammuksilla, jätti rintaman vaille tyk¬ 
kejä ja kivääreitä. Muutamat tsaarin ministerit ja kenraalit itse 
salavihkaa myötävaikuttivat Saksan armeijan menestyksiin: 
saksalaisiin yhteydessä olleen keisarinnan kanssa he ilmaisivat 
saksalaisille sotasalaisuuksia. Ei ole ihme, jos tsaarin armeija 
kärsi tappion ja sen oli pakko perääntyä. Vuoteen 1916 mennessä 
saksalaiset olivat ennättäneet jo valloittaa Puolan ja osan Itä- 
merenmaita. 

Kaikki tämä aiheutti vihaa ja katkeruutta tsaarin hallitusta 
kohtaan työläisten, talonpoikien, sotilaiden ja intelligenssin kes¬ 
kuudessa, voimisti ja kärjisti kansanjoukkojen vallankumouksel¬ 
lista liikettä sotaa vastaan, tsarismia vastaan niin selkäpuolella 
kuin rintamallakin, niin keskuksessa kuin reunamaissakin. 

Myöskin Venäjän imperialistinen porvaristo alkoi joutua tyy¬ 
tymättömyyden valtaan. Sitä suututti se seikka, että tsaarin 
hovissa isännöivät Rasputinin tapaiset veijarit, jotka selvästi pyr¬ 
kivät erikoisrauhan solmiamiseen saksalaisten kanssa. Se vakuut¬ 
tautui yhä enemmän siitä, että tsaarin hallitus on kykenemätön 
käymään menestyksellistä sotaa. Se pelkäsi, että tsarismi voi, 
pelastaakseen asemansa, tehdä erikoisrauhan saksalaisten kanssa. 
Sen vuoksi Venäjän porvaristo päätti panna toimeen palatsi- 

vallankumouksen pannakseen Nikolai II:n pois viralta ja asettaak¬ 
seen tsaariksi hänen tilalleen porvaristoon sidotun Mikael Roma- 
novin. Täten porvaristo tahtoi lyödä kaksi kärpästä yhdellä iskulla: 
ensiksikin pujahtaa valtaan ja turvata imperialistisen sodan jatku¬ 
misen edelleenkin, toiseksi ehkäistä pienellä palatsivallankumouk- 
sella suurdn vallankumouksen, kansanvallankumouksen aallon 
lähenemisen. 

Englannin ja Ranskan hallitukset kannattivat tässä asiassa 
täydellisesti Venäjän porvaristoa. Ne näkivät, että tsaari on kyke¬ 
nemätön jatkamaan sotaa. Ne pelkäsivät, että tsaari loppujen 
lopuksi solmii erikoisrauhan saksalaisten kanssa. Jos tsaarin 
hallitus olisi solminut erikoisrauhan, niin Englannin ja Ranskan 
hallitukset olisivat menettäneet Venäjässä sotaliittolaisen, joka ei 
ainoastaan kiinnittänyt rintamilleen vastustajan voimia, vaan 
lähettipä Ranskaan kymmeniä tuhansia venäläisiä valiosotilaitakin. 
Sen vuoksi ne antoivat tukea Venäjän porvaristolle sen yrityk¬ 
sissä palatsivallankumouksen toimeenpanemiseksi. 

Tsaari tuli täten eristetyksi. 

Samaan aikaan kun rintamalla oli vastoinkäymisiä lakkaa¬ 
matta, lisääntyi taloudellinen rappiotila yhä enemmän. Vuoden 
1917 tammi- ja helmikuun päivinä kehittyi rappiotila elintarpeiden, 
raaka-aineiden ja polttoaineiden alalla huippuunsa ja kärjistyi 
äärimmilleen. Tarvikkeiden kuljetus Petrogradiin ja Moskovaan 
lakkasi melkein kokonaan. Työpaikka toisensa jälkeen pantiin 
kiinni. Työpaikkojen sulkeminen lisäsi työttömyyttä. Erikoisen 
sietämättömäksi tuli työläisten asema. Yhä laajemmat kansan¬ 
joukot tulivat siihen vakaumukseen, että sietämättömästä tilan¬ 
teesta on vain yksi ulospääsy — tsaarin itsevaltiuden kukista¬ 
minen. 

Tsarismi eli ilmeisesti kuolemankriisissä. 

Porvaristo aikoi ratkaista kriisin palatsi-vallankumouksella. 

Mutta kansa ratkaisi sen omalla tavallaan. 

5. Helmikuun vallankumous. Tsarismin kukistuminen. Työväen ja 
sotilaiden edustajien Neuvostojen muodostaminen. Väliaikaisen 
hallituksen muodostaminen. Kaksoisvalta. 

Vuosi 1917 alkoi tammikuun 9 päivän lakolla. Lakon aikana 
oli mielenosoituksia Petrogradissa, Moskovassa, Bakussa, Nizhni- 
Novgorodissa. Moskovassa osallistui lakkoon 9 pnä tammikuuta 

noin kolmannes kaikista työläisistä. Ratsupoliisi hajoitti Tverskoi- 
bulevardilla kaksituhantisen mielenosoituksen. Petrogradissa 
Viipurin viertotiellä yhtyivät sotilaat mielenosoittajiin. 

«Suurlakkoajatus», tiedoitti Petrogradin poliisi, «saa päivä 
päivältä uusia kannattajia ja tulee yhtä kansanomaiseksi kuin se 
oli vuonna 1905». 

Menshevikit ja eserrät koettivat johtaa alkanutta vallan¬ 
kumousliikettä liberaalisen porvariston toivomiin puitteisiin. Valta- 
kunnanduuman avaamispäiväksi, helmikuun 14 päiväksi, menshe¬ 
vikit ehdottivat työläisten kulkueen järjestämistä Valtakunnan- 
duuman luo. Mutta työläisjoukot seurasivat bolshevikkeja, eivät 
duuman luo, vaan mielenosoitukselle. 

Helmikuun 18 päivänä vuonna 1917 alkoi Putilovin työläisten 
lakko Petrogradissa. Helmikuun 22 päivänä olivat useimpien 
suurimpien tehtaiden työläiset lakossa. Kansainvälisenä työläis¬ 
naisten päivänä, helmikuun 23 (maaliskuun 8) pnä työläisnaiset 
lähtivät bolshevikkien Petrogradin komitean kutsusta katumielen¬ 
osoitukselle nälkää, sotaa ja tsarismia vastaan. Työmiehet kan¬ 
nattivat työläisnaisten mielenosoitusta yleisellä Petrogradia käsit¬ 
tävällä lakkoesiintymisellä. Poliittinen lakko alkoi muuttua ylei¬ 
seksi poliittiseksi mielenosoitukseksi tsaarin järjestelmää vastaan. 

Helmikuun 24 (maaliskuun 9) pnä mielenosoitus uudistuu suu¬ 
remmalla voimalla. Lakossa oli jo noin 200 tuhatta työläistä. 

Helmikuun 25 (maaliskuun 10) pnä vallankumouksellinen liike 
käsittää koko työläis-Petrogradin. Kaupunginosia käsittävät 
poliittiset lakot muuttuvat koko Petrogradia käsittäväksi poliitti¬ 
seksi suurlakoksi. Kaikkialla on mielenosoituksia ja yhteentör¬ 
mäyksiä poliisin kanssa. Työläisjoukkojen yllä liehuvat punaiset 
liput tunnuksin: «Alas tsaari!», «Alas sota!», «Leipää!». 

Aamulla helmikuun 26 (maaliskuun 11) pnä poliittinen lakko 
ja mielenosoitus alkavat kehittyä kapin ayrityksiksi. Työläiset rii¬ 
suvat poliisin ja santarmiston aseista ja aseistautuvat itse. Mutta 
aseellinen yhteentörmäys poliisin kanssa päättyy mielenosoitus- 
kulkueen ampumiseen Znamenskaja-torilla. 

Kenraali Habalov, Petrogradin sotilaspiirin komentaja, ilmoit¬ 
taa, että työläisten täytyy ryhtyä työhön helmikuun 28 (maalis¬ 
kuun 13) pnä tahi muuten heidät lähetetään rintamalle. Helmi¬ 
kuun 25 (maaliskuun 10) pnä tsaari antaa kenraali Habaloville 
käskyn: «Käsken lopettamaan jo huomenna epäjärjestyksen pää¬ 
kaupungissa». 

Mutta vallankumousta ei voitu enää «lopettaa». 

Päivällä helmikuun 26 (maaliskuun 11) pnä Pavlovski-rykmen- 
tin reservipataljoonan 4:s komppania avasi tulen, mutta ei työläi¬ 
siä vastaan, vaan ratsupoliisien joukko-osastoja vastaan, jotka 
olivat ryhtyneet laukaustenvaihtoon työläisten kanssa. Sukeutui 
mitä tarmokkain ja sitkein taistelu sotaväestä, varsinkin työläis¬ 
naisten taholta, jotka kääntyivät välittömästi sotilaiden puoleen, 
veljeilivät näiden kanssa, kutsuivat heitä auttamaan kansaa 
vihatun tsaarin itsevaltiuden kukistamisessa. 

Bolshevikkipuolueen käytännöllistä työtä johti tähän aikaan 
Petrogradissa sijainnut puolueemme Keskuskomitean Byroo toveri 
Molotovin johdolla. Keskuskomitean Byroo antoi helmikuun 26 
(maaliskuun 11) pnä julistuksen kehoittaen aseellisen taistelun 
jatkamiseen tsaarinvaltaa vastaan ja Väliaikaisen vallankumous- 
hallituksen muodostamiseen. 

Helmikuun 27 (maaliskuun 12) pnä sotajoukot kieltäytyivät 
Petrogradissa ampumasta työläisiä ja alkoivat siirtyä kapinaan- 
nousseen kansan puolelle. Helmikuun 27 päivänä aamulla oli 
vasta 10 tuhatta kapinallista sotilasta, mutta illalla heitä oli jo 
yli 60 tuhatta. 

Kapinaannousseet työläiset ja sotilaat alkoivat vangita tsaarin 
ministereitä ja kenraaleita, vapauttaa vankiloista vallankumouk¬ 
sellisia. Vapautetut poliittiset vangit yhtyivät vallankumoukselli¬ 
seen taisteluun. 

Kaduilla oli vielä laukaustenvaihtoa poliisien ja santarmien 
kanssa, jotka olivat asettuneet konekivääreineen talojen ullakoille. 
Mutta sotaväen nopea siirtyminen työläisten puolelle ratkaisi 
tsaarin itsevaltiuden kohtalon. 

Kun sanoma vallankumouksen voitosta Petrogradissa levisi 
muihin kaupunkeihin ja rintamalle, niin työläiset ja sotilaat alkoi¬ 
vat kaikkialla kukistaa tsaarin virkamiehiä. 

Helmikuun porvarillis-demokraattinen vallankumous oli voit¬ 
tanut. 

Vallankumous voitti siksi, että työväenluokka oli vallan¬ 
kumouksen alkuunpanijana ja johti sotilasviittaan puettujen talon¬ 
poikien miljoonajoukkojen liikettä «rauhan, leivän ja vapauden 
puolesta». Proletariaatin hegemonia ratkaisi vallankumouksen 
menestyksen. 

«Vallankumouksen suoritti proletariaatti, se osoitti san¬ 
karuutta. Se vuodatti vertaan, se tempasi mukaansa mitä 

laajimmat työtätekevät ja köyhimmät väestöjoukot...», kir¬ 
joitti Lenin vallankumouksen ensi päivinä (Lenin, XX osa, 
sivut 23—24). 

Ensimmäinen vallankumous vuonna 1905 oli valmistanut toi¬ 
sen vallankumouksen nopeata voittoa vuonna 1917. 

«Ilman kolme vuotta kestäneitä mitä suurimpia luokka¬ 
taisteluja ja Venäjän proletariaatin vuosina 1905—1907 
osottamaa vallankumouksellista tarmoa olisi ollut mahdoton 
alku \aiheensa täytäntöönpanon mielessä niin nopea, muuta¬ 
man päivän kuluessa tapahtunut toinen vallankumous», 
sanoi Lenin (sama, sivu 13). 

Heti vallankumouksen ensi päivinä ilmestyivät Neuvostot. 
Voitokas vallankumous nojasi työväen ja sotilaiden edustajien 
Neuvostoihin. Kapinalliset työläiset ja sotilaat perustivat työväen 
ja sotilaiden edustajien Neuvostoja. Vuoden 1905 vallankumous 
oli osoittanut, että Neuvostot ovat aseellisen kapinan elimiä ja 
samalla uuden vallankumouksellisen vallan itu. Neuvostoajatus 
eli työväenjoukkojen tietoisuudessa, ja ne toteuttivat sen heti 
tsarismin kukistamisen jälkeisenä päivänä, kuitenkin sillä eroituk- 
sella, että vuonna 1905 oli perustettu vain työväen edustajien 
Neuvostoja, mutta vuoden 1917 helmikuussa ilmestyivät bol¬ 
shevikkien aloitteesta työväen ja sotilaiden edustajien Neuvostot. 

Samaan aikaan kun bolshevikit johtivat joukkojen välitöntä 
taistelua kaduilla, miehittivät luokkasovintopuolueet, menshevikit 
ja eserrät, edustajapaikat Neuvostoissa, päästen niissä enemmis¬ 
töksi. Tätä auttoi osaltaan se seikka, että enemmistö bolshevikki- 
puolueen johtajista oli vankiloissa ja karkoitusalueilla (Lenin oli 
maanpaossa, Stalin ja Sverdlov Siperiassa karkoituksella) men- 
shevikkien ja eserrien käyskennellessä vapaasti Petrogradin 
kaduilla. Siten Petrogradin Neuvoston ja sen Toimeenpanevan 
komitean johtoon olivat tulleet luokkasovintopuolueiden edus¬ 
tajat: menshevikit ja eserrät. Samoin kävi Moskovassa ja useissa 
muissa kaupungeissa. Vain Ivanovo-Voznesenskissa, Krasno- 
jarskissa ja muutamissa muissa kaupungeissa oli enemmistö 
Neuvostoissa alusta alkaen bolshevikeilla. 

Aseistettu kansa — työläiset ja sotilaat — lähettäessään edus¬ 
tajansa Neuvostoon piti sitä kansan vallan elimenä. Se luuli ja 
uskoi, että työväen ja sotilaiden edustajien Neuvosto toteuttaa 
kaikki vallankumouksellisen kansan vaatimukset ja että ensi 
tilassa solmitaan rauha. 

Mutta työläisten ja sotilaiden liiallinen hyväuskoisuus teki 
heille ilkeän kepposen. Eserrät ja menshevikit eivät ajatelleetkaan 
sodan lopettamista, rauhan solmiamista. He aikoivat käyttää 
hyväkseen vallankumousta jatkaakseen sotaa. Mitä tulee vallan¬ 
kumoukseen ja kansan vallankumouksellisiin vaatimuksiin, niin 
eserrät ja menshevikit olivat sitä mieltä, että vallankumous on jo 
päättynyt ja tehtävänä on nyt sen vahvistaminen ja siirtyminen 
«normaalien» perustuslaillisten olojen raiteille yhdessä porvariston 
kanssa. Sen vuoksi Petrogradin Neuvoston eserräläis-menshevis- 
tinen johto ryhtyi kaikkiin siitä riippuviin toimenpiteisiin hämätäk- 
seen kysymyksen sodan lopettamisesta, kysymyksen rauhasta ja 
luovuttaakseen vallan porvaristolle. 

Helmikuun 27 (maaliskuun 12) pnä vuonna 1917 Valtakunnan- 
duuman liberaaliset edustajat muodostivat eserrä- ja menshevikki- 
johtajien kanssa kulissien takana tehdyn sopimuksen mukaisesti 
Valtakunnanduuman väliaikaisen komitean IV duuman puheen¬ 
johtajan, tilanherra ja monarkisti Rodzjankon johdolla. Ja muuta¬ 
man päivän kuluttua tämän jälkeen Valtakunnanduuman väli¬ 
aikainen komitea sekä työväen ja sotilaiden edustajien Neuvoston 
Toimeenpanevan komitean eserrä- ja menshevikkijohtajat sopivat 
bolshevikeilta salaa Venäjän uuden hallituksen, porvarillisen 
Väliaikaisen hallituksen muodostamisesta ruhtinas Lvovin joh¬ 
dolla. Ruhtinas Lvovia oli tsaari Nikolai II jo ennen helmikuun 
vallankumousta ajatellut hallituksensa pääministeriksi. Väliaikai¬ 
seen hallitukseen tulivat kadettien päämies Miljukov, lokakuulais- 
ten päämies Gutshkov ja muita huomattavia kapitalistiluokan 
edustajia, ja «demokratian» edustajan ominaisuudessa siihen otet¬ 
tiin eserrä Kerenski. 

Kävi siten, että Neuvoston Toimeenpanevan komitean eserrä- 
ja menshevikkijohtajat luovuttivat vallan porvaristolle, ja työväen 
ja sotilaiden edustajien Neuvosto, saatuaan sittemmin tietää tästä, 
hyväksyi enemmistöllään eserrä- ja menshevikkijohtajien toimin¬ 
nan, huolimatta bolshevikkien vastalauseista. 

Siten muodostui Venäjällä uusi valtiovalta, joka oli kokoon¬ 
pantu, kuten Lenin sanoi, «porvariston ja porvarillistuneiden 
tilanherrojen» edustajista. 

Mutta porvariston hallituksen rinnalla oli olemassa toinen 
valta — työväen ja sotilaiden edustajien Neuvosto. Sotilaiden 
edustajat Neuvostossa olivat pääasiallisesti sotaan mobilisoituja 
talonpoikia. Työväen ja sotilaiden edustajien Neuvosto oli työläis- 

ten ja talonpoikien liiton elin tsaarinvaltaa vastaan ja samalla 
heidän valtansa elin, työväenluokan ja talonpoikaisten diktatuurin 
elin. 

Sillä tavalla oli muodostunut kahden vallan, kahden dikta¬ 
tuurin: Väliaikaisen hallituksen muodossa esiintyvän porvariston 
diktatuurin ja työväen ja sotilaiden edustajien Neuvoston muo¬ 
dossa esiintyvän proletariaatin ja talonpoikaisten diktatuurin 
omalaatuinen yhteenpunoutuma. 

Oli muodostunut kaksoisvalta. 

Miten oli selitettävissä se, että Neuvostoissa oli alussa enem¬ 
mistö menshevikeillä ja eserrillä? 

Miten voidaan selittää se, että voittaneet työläiset ja talon¬ 
pojat luovuttivat vallan porvariston edustajille vapaaehtoisesti? 

Lenin selitti tämän siten, että miljoonat ihmiset, joilla ei ollut 
kokemusta politiikassa, olivat heränneet ja pyrkineet osallistu¬ 
maan politiikkaan. Nämä olivat suurimmaksi osaksi pikkuisäntiä, 
talonpoikia, äskettäin talonpoikina olleita työläisiä, porvariston ja 
proletariaatin välimailla olevaa väkeä. Venäjä oli silloin pikku¬ 
porvarillisin kaikista suurista Euroopan maista. Ja tässä maassa 
on «jättiläismäinen pikkuporvarillinen aalto peittänyt kaiken, lan¬ 
nistanut tietoisen proletariaatin ci vain monilukuisuutensa voi¬ 
malla, vaan aatteellisestikin, toisin sanoen se on tartuttanut, 
levittänyt hyvin laajoihin työläispiireihin pikkuporvarillisia käsi¬ 
tyksiä politiikasta» (Lenin, XX osa, sivu 115). 

Tämä pikkuporvarillisten vaistojen aalto se kohottikin pinnalle 
menshevikkien ja eserrien pikkuporvarilliset puolueet. 

Lenin osoitti, että toisena syynä on proletariaatin kokoon: 
panossa sodan aikana tapahtunut muutos sekä proletariaatin riit¬ 
tämätön tietoisuus ja järjestyneisyys vallankumouksen alussa. 
Sodan aikana oli tapahtunut huomattavia muutoksia itse prole¬ 
tariaatin kokoonpanossa. Noin 40 prosenttia vakituisia työläisiä 
oli mobilisoitu armeijaan. Sotavuosina tuli tuotantolaitoksiin, 
sotaväkeen joutumista pakoilemaan, paljon pikkuomistajia, käsi¬ 
työläisiä, pikkukauppiaita, joille proletaarinen ajatustapa oli 
vieras. 

Nämä pikkuporvarilliset työläiskerrokset olivatkin pikkuporva¬ 
rillisia poliitikkoja, menshevikkejä ja eserriä ylläpitävää ruoka- 
multaa. 

Siinä syy, miksi politiikassa kokemattomat, pikkuporvarillisten 
vaistojen aallon valtaan joutuneet ja vallankumouksen ensimmäi- 

sistä menestyksistä päihtyneet laajat kansanjoukot joutuivat 
vallankumouksen ensimmäisinä kuukausina luokkasovintopuoluei- 
den vangeiksi ja suostuivat luovuttamaan porvaristolle valtio¬ 
vallan olettaen naiivisti, että porvarillinen valta ei tule häiritse¬ 
mään Neuvostojen työtä. 

Bolshevikkipuolueen tehtävänä oli tuoda kärsivällisellä selitys- 
työllä joukkojen keskuudessa julki Väliaikaisen hallituksen impe¬ 
rialistinen luonne, paljastaa eserrien ja menshevikkien kavallus ja 
osoittaa, että rauhan saavuttaminen on mahdotonta ilman Väli¬ 
aikaisen hallituksen korvaamista Neuvostohallituksella. 

Ja bolshevikkien puolue ryhtyi tähän työhön koko tarmollaan. 

Se perustaa jälleen julkiset sanomalehtensä. Jo viiden päivän 
kuluttua helmikuun vallankumouksesta alkaa Petrogradissa ilmes¬ 
tyä «Pravda» lehti, ja muutama päivä sen jälkeen «Sotsial-demo- 
krat» Moskovassa. Puolue alkaa johtaa joukkoja, jotka lakkaavat 
luottamasta liberaaliseen porvaristoon, menshevikkeihin ja eser- 
riin. Puolue selittää kärsivällisesti sotilaille ja talonpojille, että on 
toimittava yhdessä työväenluokan kanssa. Se selittää heille, että 
talonpojat eivät saa rauhaa eivätkä maata ilman vallankumouk¬ 
sen edelleenkehittämistä, ilman porvarillisen Väliaikaisen hallituk¬ 
sen korvaamista Neuvostohallituksella. 

LYHYT YHTEENVETO 

Imperialistinen sota syntyi kapitalistimaiden kehityksen epä¬ 
tasaisuuden tähden, tärkeimpien valtioiden välisen tasapainon 
häiriintymisen tähden, sen tähden, että imperialisteille oli välttä¬ 
mätöntä sodan avulla suoritettu uusi maailmanjako ja voimien 
uuden tasapainotilan luominen. 

Sodalla ei olisi ollut niin hävittävää luonnetta ja se ei kenties 
olisi lainkaan päässyt purkautumaan sellaisella voimalla, jos 
II Internationalen puolueet eivät olisi pettäneet työväenluokan 
asiaa, jos ne eivät olisi rikkoneet II Internationalen kongressien 
sodanvastaisia päätöksiä, jos ne olisivat uskaltaneet esiintyä 
aktiivisesti ja kohottaa työväenluokan taisteluun imperialistisia 
hallituksiaan vastaan, sodanlietsojia vastaan. 

Bolshevikkipuolue osoittautui ainoaksi proletaariseksi puo¬ 
lueeksi, joka pysyi uskollisena sosialismin ja internationalismin 
asialle ja järjesti kansalaissotaa imperialistista hallitustaan vas¬ 
taan. Kaikki muut II Internationalen puolueet, ollen sidotut johta- 

vien huippujensa kautta porvaristoon, antautuivat imperialismin 
vangeiksi, karkasivat imperialistien puolelle. 

Sota, joka oli kapitalismin yleisen pulan ilmaus, kärjisti tätä 
pulaa ja heikensi maailmankapitalismia. Venäjän työläiset ja 
bolshevikkien puolue olivat maailmassa ensimmäiset, jotka käyt¬ 
tivät menestyksellisesti hyväkseen kapitalismin heikkoutta, murti- 
vat imperialismin rintaman, kukistivat tsaarin ja perustivat työ¬ 
väen ja sotilaiden edustajien Neuvostot. 

Pikkuporvariston, sotilaiden sekä myöskin työläisten laajat 
joukot päihtyneinä vallankumouksen ensimmäisistä menestyksistä 
ja rauhoittuneina menshevikkien ja eserrien vakuutteluista, että 
tästä alkaen kaikki käy hyvin, luottavat Väliaikaiseen hallitukseen, 
antavat sille kannatuksensa. 

Bolshevikkipuolueen tehtäväksi tuli selittää ensimmäisistä 
menestyksistä päihtyneille työläis- ja sotilasjoukoille, että vallan¬ 
kumouksen täydestä voitosta ollaan vielä kaukana, että niin kauan 
kuin valta on porvarillisen Väliaikaisen hallituksen käsissä ja 
Neuvostoissa isännöivät luokkasovinnon kannattajat — menshe- 
vikit ja eserrät — ei kansa saa rauhaa, maata eikä leipää ja että 
täyttä voittoa varten on otettava vielä askel eteenpäin ja siirret¬ 
tävä valta Neuvostoille. 





Vll LUKU 


BOLSHEVIKKIEN PUOLUE LOKAKUUN 
SOSIALISTISEN VALLANKUMOUKSEN 
VALMISTELUN JA SUORITTAMISEN 
KAUDELLA 

(iHuhtikuu 1917—vuosi 1918) 


1. Tilanne maassa helmikuun vallankumouksen jälkeen. Puolueen 
esilletulo maanalaisuudesta ja siirtyminen avoimeen poliittiseen 
työhön. Leninin saapuminen Petrogradiin. Leninin Huhtikuun 
teesit. Puolueen suuntautuminen sosialistiseen vallankumouk¬ 
seen siirtymistä kohti. 

Tapahtumat ja Väliaikaisen hallituksen menettely vahvistivat 
päivä päivältä bolshevikkien linjan oikeaksi. Ne osoittivat yhä 
selvemmin, että Väliaikainen hallitus ei ole kansan puolella, vaan 
kansaa vastaan, ei rauhan, vaan sodan kannalla, että se ei tahdo 
eikä voi antaa rauhaa, maata eikä leipää. Bolshevikkien selitys- 
toiminta lankesi otolliseen maaperään. 

Samaan aikaan kun työläiset ja sotilaat olivat kukistamassa 
tsaarin hallitusta ja hävittämässä monarkian perustuksia. Väli¬ 
aikainen hallitus pyrki ilmeisesti monarkian säilyttämiseen. Se 
lähetti salavihkaa maaliskuun 2 pnä 1917 Gutshkovin ja Shulginin 
tsaarin luo. Porvaristo tahtoi siirtää vallan Nikolai Romanovin 
veljelle Mikaelille. Mutta kun Gutshkov rautatieläisten kokouk¬ 
sessa päätti puheensa huudahtamalla: «Eläköön keisari Mikael», 
niin työläiset vaativat Gutshkovin viipymätöntä vangitsemista ja 
ruumiintarkastusta sekä sinkauttivat hänelle suuttuneina sanan¬ 
parren: «Olipa pippuri tahi piparjuuri, karvasta on kumpikin». 
Oli selvää, että työläiset eivät salli monarkian palauttamista. 
Samaan aikaan kun työläiset ja talonpojat, toteuttaessaan val¬ 
lankumousta ja vuodattaessaan vertaan, odottivat sodan lopetta¬ 
mista, pyrkivät saamaan leipää ja maata, vaativat päättäväisiä 
toimenpiteitä taistelussa taloudellista rappiotilaa vastaan, Väli¬ 
aikainen hallitus pysyi kuurona näille kansan elinvaatimuksille. 
Tämä kapitalistien ja tilanherrojen huomattavimmista edustajista 

muodostunut hallitus ei aikonutkaan tyydyttää talonpoikien vaati¬ 
muksia maan luovuttamisesta heille. Se ei voinut myöskään antaa 
leipää työtätekeville, sillä sitä varten olisi ollut välttämätöntä kajota 
suurten viljakauppiaiden etuihin, olisi täytynyt kaikin keinoin ottaa 
vilja pois tilanherroilta, kulakeilta, mitä hallitus ei ruvennut teke¬ 
mään, koska se oli itse sidottu näiden luokkien etuihin. Se ei voinut 
myöskään antaa rauhaa. Väliaikainen hallitus, ollen sidottu 
englantilais-ranskalaisiin imperialisteihin, ei suinkaan ajatellut 
sodan lopettamista, vaan se päinvastoin koetti käyttää vallan¬ 
kumousta saadakseen Venäjän osallistumaan aktiivisemmin impe¬ 
rialistiseen sotaan, toteuttaakseen imperialistiset aikeensa Kon¬ 
stantinopolin ja Dardanellien valtaamiseksi sekä Galitsian anasta¬ 
miseksi. 

Oli selvää, että kansanjoukkojen luottamuksellisesta suhtautu¬ 
misesta Väliaikaisen hallituksen politiikkaan täytyi pian tulla 
loppu. 

Kävi selväksi, että helmikuun vallankumouksen jälkeen tapah¬ 
tumain kulku vaati vallan keskittämistä yhteen paikkaan: joko 
Väliaikaiselle hallitukselle tahi Neuvostojen käsiin. 

Menshevikkien ja eserrien luokkasovintopolitiikalla oli tosin 
vielä kannatusta joukkojen keskuudessa. Oli vielä paljon työläisiä, 
ja vielä enemmän sotilaita ja talonpoikia, jotka uskoivat, että 
«pian tulee Perustava kokous ja järjestää kaikki parhain päin», 
ajattelivat, että sotaa ei käydä valtauksia varten, vaan välttämät¬ 
tömyyden pakosta — valtion puolustamiseksi. Sellaista väkeä 
Lenin nimitti hyvässä uskossa erehtyviksi «isänmaan puolusta¬ 
jiksi». Kaikkien näiden ihmisten keskuudessa eserrien ja menshe¬ 
vikkien lupailu- ja suostuttelupolitiikka oli vielä toistaiseksi oikean 
politiikan kirjoissa. Mutta oli selvää, että lupauksilla ja suostutte¬ 
luilla ei pitkälle päästy, sillä tapahtumain kulku ja Väliaikaisen 
hallituksen menettely toivat julki ja osoittivat joka päivä, että 
eserrien ja menshevikkien luokkasovintopolitiikka on vitkuttelujen 
ja herkkäuskoisten ihmisten pettämisen politiikkaa. 

Väliaikainen hallitus ei aina pysähtynyt verhotun taistelun 
politiikkaan joukkojen vallankumouksellista liikettä vastaan, 
kulissientakaisten vehkeilyjen politiikkaan vallankumousta vas¬ 
taan. Se teki joskus yrityksiä käydä avoimeen hyökkäykseen 
kansanvaltaisia vapauksia vastaan, «kurin palauttamis»-yrityksiä, 
varsinkin sotilaiden keskuudessa, yrityksiä «järjestyksen toimeen¬ 
panemiseksi», s. o. vallankumouksen ahtamiseksi sellaisiin puittei- 

siin kuin porvaristo tarvitsi. Mutta niin paljon kuin se tekikin 
yrityksiä tähän suuntaan, se ei niissä onnistunut, ja kansanjoukot 
toteuttivat innolla kansanvaltaiset vapaudet — sanan-, paino-, 
yhdistymis-, kokoontumis- ja mielenosoitusvapauden. Työläiset ja 
sotilaat pyrkivät käyttämään tarkoin ensi kerran valloittamiaan 
kansanvaltaisia oikeuksia osallistuakseen aktiivisesti maan valtiol¬ 
liseen elämään, ymmärtääkseen ja tajutakseen muodostuneen 
tilanteen ja päättääkseen, kuinka on toimittava edelleen. 

Tsaarinvallan aikana erittäin raskaissa olosuhteissa illegaali¬ 
sina toimineet bolshevikkipuolueen järjestöt tulivat helmikuun 
vallankumouksen jälkeen esille maanalaisuudesta ja alkoivat kehit¬ 
tää julkista poliittista ja organisatorista toimintaa. Bolshevikki- 
järjestöjen jäsenmäärä ei tähän aikaan ollut suurempi kuin 40—45 
tuhatta henkeä. Mutta nämä olivat taistelussa karaistuneita kaa¬ 
dereita. Puolueen komiteat järjestettiin uudelleen demokraattisen 
sentralismin pohjalle. Valitsemisen periaate otettiin käytäntöön 
kaikissa puolue-elimissä alhaalta ylös saakka. 

Puolueen siirtyminen legaaliseen asemaan toi esille puolueessa 
olleet erimielisyydet. Kamenev ja eräät Moskovan järjestön jäse¬ 
net, esim. Rykov, Bubnov ja Nogin, olivat puoli-menshevistisellä 
kannalla, kannattaen ehdollisesti Väliaikaista hallitusta ja «isän- 
maanpuolustajain» politiikkaa. Vastikään karkoitukselta palannut 
Stalin, Molotov ja muut yhdessä puolueen enemmistön kanssa 
puolustivat epäluottamuksen politiikkaa Väliaikaista hallitusta 
kohtaan, esiintyivät «isänmaan puolustuksen» politiikkaa vastaan 
ja kutsuivat aktiiviseen taisteluun rauhan puolesta, taisteluun 
imperialistista sotaa vastaan. Osa puoluetyöntekijöitä horjui,' 
tuoden ilmi pitkäaikaisesta vankilassa tahi karkotuksella olostaan 
johtuvan poliittisen jälkeenjääneisyytensä. 

Tuntui puolueen johtajan — Leninin — poissaolo. 

Huhtikuun 3 (16) pnä 1917, pitkäaikaisen maanpaon jälkeen, 
Lenin palasi Venäjälle. 

Leninin saapumisella oli suunnaton merkitys puolueelle ja 
vallankumoukselle. 

Jo Sveitsistä, heti saatuaan ensimmäiset tiedot vallankumouk¬ 
sesta, Lenin kirjoitti puolueelle ja Venäjän työväenluokalle, 
«Kirjeissä kaukaa»: 

«Työläiset! Te olette näyttäneet proletaarisen sankaruu¬ 
den, kansan sankaruuden ihmeitä kansalaissodassa tsarismia 
vastaan. Teidän täytyy näyttää proletariaatin ja koko kansan 


204 




järjestäytymisen ihmeitä, valmisteluksenne voittoanne val¬ 
lankumouksen toisessa vaiheessa» (Lenin, Valitut teokset, 
I osa, sivu 908). 

Lenin saapui Petrogradiin 3 pnä huhtikuuta yöllä. Suomen 
asemalle ja aseman edessä olevalle torille oli Leniniä vastaanotta¬ 
maan kokoontunut tuhansia työläisiä, sotilaita ja matruuseja. 
Sanoin kuvaamaton innostus valtasi joukot, kun Lenin astui ulos 
vaunusta. Ne nostivat Leninin käsiensä varaan ja veivät sillä 
tavalla johtajansa suureen asemasaliin, jossa menshevikit Tsheidze 
ja Skobelev alkoivat pitää Petrogradin Neuvoston nimessä 
«tervehdys»-puheita, joissa he «ilmaisivat toivomuksen», että 
Lenin löytäisi heidän kanssaan «yhteisen kielen». Mutta Lenin ei 
ruvennut kuuntelemaan heitä, vaan meni heidän ohitseen työläis- 
ja sotilasjoukon luo ja piti panssariautosta kuuluisan puheensa, 
jossa kutsui joukkoja taisteluun sosialistisen vallankumouksen 
voiton puolesta. «Eläköön sosialistinen vallankumous!», niin 
lopetti Lenin tämän pitkäaikaisen maanpaon jälkeen pitämänsä 
ensimmäisen puheen. 

Venäjälle tultuaan Lenin antautui vallankumoukselliseen työ¬ 
hön kaikella tarmollaan. Saapumisensa jälkeisenä päivänä Lenin 
teki bolshevikkien kokouksessa selostuksen sodasta ja vallan¬ 
kumouksesta, ja sitten toisti selostuksensa teesit kokouksessa, 
johon paitsi bolshevikkeja osallistui myös menshevikkejä. 

Nämä olivat Leninin kuuluisat Huhtikuun teesit, jotka antoivat 
puolueelle ja proletariaatille selvän vallankumouksellisen linjan 
porvarillisesta vallankumouksesta sosialistiseen vallankumoukseen 
siirtymiseksi. 

Leninin teeseillä oli valtavan suuri merkitys vallankumoukselle, 
vastaiselle puolueen työlle. Vallankumous merkitsi mitä suurinta 
murrosta maan elämässä, ja puolue tarvitsi uudessa taistelutilan¬ 
teessa tsarismin kukistamisen jälkeen uutta suunnan määrittelyä 
voidakseen rohkeasti ja varmasti lähteä uudelle tielle. Tämän 
suunnan määrittelyn antoivat puolueelle Leninin teesit. 

Leninin Huhtikuun teesit esittivät puolueen nerokkaan taistelu- 
suunnitelman siirryttäessä porvarillis-demokraattisesta vallan¬ 
kumouksesta sosialistiseen vallankumoukseen, vallankumouksen 
ensimmäisestä vaiheesta toiseen vaiheeseen — sosialistisen vallan¬ 
kumouksen vaiheeseen. Puolueen koko aikaisempi historia oli val¬ 
mistanut puoluetta tähän suureen tehtävään. Jo vuonna 1905 
Lenin sanoi kirjasessaan «Sosialidemokratian kaksi taktiikkaa 

demokraattisessa vallankumouksessa», että tsarismin kukistami¬ 
sen jälkeen proletariaatti ryhtyy toteuttamaan sosialistista vallan¬ 
kumousta. Uutta oli teeseissä se, että niissä esitettiin teoreettisesti 
perusteltu, konkreettinen suunnitelma sosialistiseen vallankumouk¬ 
seen siirtymisen aloittamista varten. 

Taloudellisella alalla olivat siirtymistoimenpiteet seuraavat: 
kaiken maan kansallistuttaminen ja tilanherrojen maiden pakko- 
luovutus, kaikkien pankkien yhdistäminen yhdeksi kansallis¬ 
pankiksi ja sen kontrolloiminen työväen edustajien Neuvösto- 
jen taholta, yhteiskunnallisen tuotannon ja tuotteiden jakelun 
kontrolli. 

Valtiollisella alalla Lenin ehdotti siirtymistä parlamentaari¬ 
sesta tasavallasta Neuvostotasavaltaan. Tämä oli tärkeä askel 
eteenpäin marxilaisuuden teorian ja käytännön alalla. Siihen asti 
marxilaiset teoreetikot olivat pitäneet parlamentaarista tasavaltaa 
sosialismiin siirtymisen parhaana valtiollisena muotona. Nyt Lenin 
ehdotti parlamentaarisen tasavallan korvaamista Neuvostotasa¬ 
vallalla, joka on yhteiskunnan valtiollisen järjestämisen kaikkein 
tarkoituksenmukaisin muoto kapitalismista sosialismiin siirtymi¬ 
sen kaudella. 

«Nykyhetken erikoisuus Venäjällä», sanottiin teeseissä, 
«on siirtyminen vallankumouksen ensimmäisestä vaiheesta, 
joka oli antanut vallan porvaristolle proletariaatin riittämät¬ 
tömän tietoisuuden ja järjestyneisyyden vuoksi — sen toiseen 
vaiheeseen, jonka täytyy antaa valta proletariaatin ja talon¬ 
poikaisten köyhimpien kerrosten käsiin» (Lenin, XX osa, 
sivu 88). 

Ja edelleen: 

«Ei parlamentaarinen tasavalta — palaaminen siihen 
työväen edustajain Neuvostoista olisi askel taaksepäin — 
vaan teollisuustyöväen, maatyöläisten ja talonpoikien edus¬ 
tajien Neuvostojen tasavalta koko maassa, alhaalta ylös 
saakka» (sama). 

Sota, sanoi Lenin, pysyy uudenkin, Väliaikaisen hallituksen 
vallassaollessa ryöstösotana, imperialistisena sotana. Puolueen 
tehtävänä on selittää tämä joukoille ja osoittaa niille, että sodan 
lopettaminen — ei väkivaltaiseen, vaan todella demokraattiseen 
rauhaan — on mahdotonta ilman porvariston kukistamista. 

Väliaikaiseen hallitukseen nähden Lenin esitti tunnuksen: «Ei 
mitään kannatusta Väliaikaiselle hallitukselle!» 

Lenin osoitti teeseissään edelleen, että meidän puolueemme on 
toistaiseksi vähemmistönä Neuvostoissa, että niissä on vallalla 
porvarillista vaikutusta proletariaatin keskuuteen levittävä men- 
shevikkien ja eserrien liittoutuma. Senvuoksi puolueen tehtävänä 
oli: 

«Selittää joukoille, että työväen edustajien Neuvosto on 
ainoa mahdollinen vallankumoushallituksen muoto ja että 
siksi meidän tehtävänämme, niin kauan kuin tämä hallitus 
antautuu porvariston vaikutuksen alaiseksi, voi olla vain 
kärsivällinen, järjestelmällinen, sitkeä, erikoisesti joukkojen 
käytännöllisiin tarpeisiin mukautuva niiden taktiikan virhei¬ 
den selittäminen. Niin kauan kuin olemme vähemmistönä, 
teemme virheiden arvostelu- ja selittelytyötä, julistaen 
samalla koko valtiovallan siirtymisen välttämättömyyttä 
työväen edustajain Neuvostoille...» (sama). 

Se merkitsi, että Lenin ei kutsunut kapinaan Väliaikaista halli¬ 
tusta vastaan, joka sillä hetkellä nautti Neuvostojen luottamusta, 
ei vaatinut sen kukistamista, vaan pyrki siihen, että selitys- ja 
värväystyön kautta saataisiin vallatuksi enemmistö Neuvostoissa, 
muutetuksi Neuvostojen politiikka ja Neuvostojen avulla muute¬ 
tuksi hallituksen kokoonpano ja politiikka. 

Se oli suuntautumista vallankumouksen rauhalliseen kehityk¬ 
seen. 

Lenin vaati edelleen, että heitettäisiin pois «likainen pyykki» — 
lakattaisiin nimittämästä puoluetta sosialidemokraattiseksi. Sosiali¬ 
demokraateiksi nimittivät itseään myöskin II Internationalen puo¬ 
lueet ja venäläiset menshevikit. Opportunistit, sosialismin petturit, 
olivat tahrineet ja häväisseet tämän nimityksen. Lenin ehdotti 
bolshevikkipuolueen nimittämistä kommunistiseksi puolueeksi, 
kuten Marx ja Engels olivat nimittäneet puoluettaan. Sellainen 
nimitys on tieteellisesti oikea, sillä bolshevikkipuolueen lopullinen 
päämäärä on kommunismin saavuttaminen. Kapitalismista voi 
ihmiskunta siirtyä välittömästi vain sosialismiin, s.o. tuotantoväli¬ 
neiden yhteisomistukseen ja tuotteiden jakamiseen kunkin suorit¬ 
taman työn mukaan. Lenin sanoi, että meidän puolueemme katsoo 
kauemmaksi. Sosialismin täytyy kasvaessaan kiertämättömästi 
vähitellen muuttua kommunismiksi, jonka lippuun on kirjoi¬ 
tettu: «Jokaiselta kykyjensä mukaan, jokaiselle tarpeittensa 
mukaan». 

Vihdoin Lenin vaati teeseissään uuden Internationalen iuo- 
mista, opportunismista ja sosiali-chauvinismista vapaan III, 
Kommunistisen Internationalen luomista. 

Leninin teesit aiheuttivat raivoisan ulvonnan porvariston, 
menshevikkien ja eserrien keskuudessa. 

Menshevikit vetosivat työläisiin julistuksella, joka alkoi varoit¬ 
taen, että «vallankumous on vaarassa». Menshevikkien mielestä 
oli vaara siinä, että bolshevikit vaativat vallan siirtämistä työväen 
ja sotilaiden edustajien Neuvostoille. 

Plehanov julkaisi «Jedinstvo» lehdessään kirjoituksen, jossa 
sanoi Leninin puhetta « hourailuksi ». Plehanov vetosi menshevikki 
Tsheidzen sanoihin, joka julisti: «Vallankumouksen ulkopuolelle 
jää vain Lenin, mutta me menemme omaa tietämme». 

Huhtikuun 14 pnä pidettiin Petrogradin bolshevikkien kau- 
punkikonferenssi. Se hyväksyi Leninin teesit ja asetti ne työnsä 
perustaksi. 

Jonkun ajan kuluttua myöskin puolueen paikalliset järjestöt 
hyväksyivät Leninin teesit. 

Koko puolue, lukuunottamatta muutamia yksilöitä, sellaisia 
kuin Kamenev, Rykov ja Pjatakov, hyväksyi Leninin teesit 
suurella tyydytyksellä. 

2. Väliaikaisen hallituksen pulan alku. Boishevikkipuolueen Huhti¬ 
kuun konferenssi. 

Samaan aikaan kuin bolshevikit valmistautuivat vallankumouk¬ 
sen edelleen kehittämiseen, Väliaikainen hallitus jatkoi kansan- 
vastaista työtään. Huhtikuun 18 pnä Väliaikaisen hallituksen ulko¬ 
asiainministeri Miljukov teki liittolaisvalloille ilmoituksen «koko 
kansan pyrkimyksestä saattaa maailmansota ratkaisevaan voit¬ 
toon ja Väliaikaisen hallituksen aikomuksesta noudattaa tarkasti 
liittolaisiimme nähden ottamiamme sitoumuksia». 

Näin Väliaikainen hallitus vannoi uskollisuuttaan tsaarin teke- 
mille sopimuksille ja lupasi vuodattaa vielä niin paljon kansan 
verta kuin imperialistit tarvitsevat saattaakseen sodan «voitok¬ 
kaaseen loppuun». 

Huhtikuun 19 pnä tämä ilmoitus («Miljukovin nootti») tuli työ¬ 
läisten ja sotilaiden tietoon. Huhtikuun 20 pnä boishevikkipuolueen 
Keskuskomitea kutsui joukkoja esittämään vastalauseensa Väli¬ 
aikaisen hallituksen imperialistisen politiikan johdosta. Huhtikuun 

20—21 (toukokuun 3—4) päivinä 1917 vähintään 100-tuhantinen 
työläis- ja sotilasjoukko, «Miljukovin nootin» herättämän suuttu¬ 
muksen vallassa, lähti mielenosoitukselle. Lipuissa vaihtelivat 
tunnukset: «Salaiset sopimukset on julkaistava!», «Alas sota!», 
«Kaikki valta Neuvostoille!». Työläiset ja sotilaat marssivat laita- 
kaupungilta keskustaan, Väliaikaisen hallituksen olinpaikkaan. 
Nevskillä ja muissa paikoissa sattui yhteentörmäyksiä erillisten 
porvariryhmäin kanssa. 

Kaikkein avomielisimmät vastavallankumoukselliset, kuten 
kenraali Kornilov, kehoittivat ampumaan mielenosoittajia, antoi- 
vatpa tätä tarkoittavia käskyjäkin. Mutta tällaisia käskyjä saaneet 
sotaväenosastot kieltäytyivät niitä täyttämästä. 

Pieni ryhmä puolueen Petrogradin komitean jäseniä (Bagdatjev 
y.m.) esitti mielenosoituksen aikana tunnuksen Väliaikaisen halli¬ 
tuksen viipymättömästä kukistamisesta. Bolshevikkipuolueen 
Keskuskomitea tuomitsi jyrkästi näiden «vasemmistolaisten» 
seikkailijain menettelyn, pitäen sellaista tunnusta ennenaikaisena 
ja vääränä, sellaisena, että se estää puoluetta valtaamasta 
Neuvostojen enemmistöä puolelleen ja on ristiriidassa puolueen 
suuntautumisen kanssa vallankumouksen rauhalliseen kehi¬ 
tykseen. 

Huhtikuun 20—21 päivien tapahtumat merkitsivät Väliaikaisen 
hallituksen pulan alkua. 

Tämä oli ensimmäinen suuri repeämä menshevikkien jaeser- 
rien luokkasovintopolitiikassa. 

Toukokuun 2 pnä 1917 poistettiin Väliaikaisesta hallituksesta 
Miljukov ja Gutshkov joukkojen painostuksesta. 

Muodostui ensimmäinen Väliaikainen Äo^oo/nushallitus, johon 
porvariston edustajain ohella menivät menshevikit (Skobelev, 
Tsereteli) ja eserrät (Tshernov, Kerenski y.m.). 

Siten menshevikit, jotka vuonna 1905 olivat kieltäneet sosiali¬ 
demokratian edustajien osanoton suotavuuden Väliaikaiseen 
vallankumoukselliseen hallitukseen, katsoivat nyt suotavaksi edus¬ 
tajiensa osanoton Väliaikaiseen vastavallankumoukselliseen halli¬ 
tukseen. 

Se oli menshevikkien ja eserrien siirtymistä vastavallan¬ 
kumouksellisen porvariston leiriin. 

Huhtikuun 24 pnä 1917 avattiin bolshevikkien VII (Huhtikuun) 
konferenssi. Ensi kerran puolueen olemassaolon aikana kokoontui 
julkisesti bolshevikkien konferenssi, joka merkitykseltään on puo- 

lueen historiassa samassa asemassa kuin puolueen edustaja¬ 
kokous. 

Yleisvenäläinen Huhtikuun konferenssi osoitti puolueen 
myrskyistä kasvua. Konferenssissa oli läsnä 133 päätösvaltaista 
ja 18 neuvottelevaa edustajaa. He edustivat 80 tuhatta järjesty¬ 
nyttä puolueen jäsentä. 

Konferenssi pohti ja määritteli puolueen linjan kaikista sodan ja: 
vallankumouksen peruskysymyksistä: hetken tilanteesta, sodasta,. 
Väliaikaisesta hallituksesta, Neuvostoista, agraarikysymyksestä, 
kansallisuuskysymyksestä j.n.e. 

Lenin kehitteli selostuksessaan jo aikaisemmin Huhtikuun 
teeseissään lausumiaan perusajatuksia. Puolueen tehtävänä oli 
toteuttaa siirtyminen vallankumouksen ensimmäisestä vaiheesta, 
«joka oli antanut vallan porvaristolle... sen toiseen vaiheeseen,, 
jonka täytyy antaa valta proletariaatin ja talonpoikaiston köyhim¬ 
pien kerrosten käsiin» (Lenin). Puolueen on suuntauduttava sosia¬ 
listisen vallankumouksen valmisteluun. Lähimmän tehtävän Lenin 
määritteli tunnuksella: «Kaikki valta Neuvostoille!». 

Tunnus «Kaikki valta Neuvostoille» merkitsi, että oli tehtävä 
loppu kaksoisvallasta, s.o. vallan jakamisesta Väliaikaisen halli¬ 
tuksen ja Neuvostojen kesken, että on annettava koko valta Neu¬ 
vostoille, ja tilanherrojen sekä kapitalistien edustajat ajettava pois 
valtaelimistä. 

Konferenssi totesi, että yksi puolueen tärkeimpiä tehtäviä oli 
selittää joukoille herkeämättä sitä totuutta, että «Väliaikainen 
hallitus on luonteeltaan tilanherrojen ja porvariston herruuden 
elin», sekä paljastaa eserrien ja menshevikkien turmiollinen 
luokkasovintopolitiikka, joka petti kansaa valheellisilla lupauksilla- 
ja saattoi sen imperialistisen sodan ja vastavallankumouksen 
iskujen alaiseksi. 

Konferenssissa esiintyivät Leniniä vastaan Kamenev ja Rykov. 
He toistivat menshevikkien perässä, että Venäjä ei ole kypsynyt 
sosialistiseen vallankumoukseen, että Venäjällä on mahdollinen 
vain porvarillinen tasavalta. He ehdottivat puolueelle ja työväen¬ 
luokalle rajoittautumista vain Väliaikaisen hallituksen «kontrolloi¬ 
miseen». Itse asiassa he samaten kuin menshevikitkin olivat kapi¬ 
talismin säilyttämisen, porvariston vallan säilyttämisen kannalla. 

Myöskin Zinovjev esiintyi konferenssissa Leniniä vastaan käsi¬ 
teltäessä kysymystä, onko bolshevikkipuolueen jäätävä Zimmer- 
waldin yhteenliittymään vaiko erottava tästä yhteenliittymästä. 

ia luotava uusi Internationale. Kuten sotavuodet olivat osoittaneet, 
ei tämä yhteenliittymä, harjoittaessaan propagandaa rauhan puo¬ 
lesta, tosiasiallisesti kuitenkaan katkaissut välejään porvarillisiin 
«isänmaanpuolustajiin». Sen vuoksi Lenin vaati viipymätöntä 
eroamista tästä yhteenliittymästä ja uuden. Kommunistisen Inter- 
nationalen perustamista. Zinovjev ehdotti zimmerwaldilaisten 
joukkoon jäämistä. Lenin tuomitsi jyrkästi tämän Zinovjevin 
esiintymisen, nimittäen hänen taktiikkaansa «kerrassaan opportu¬ 
nistiseksi ja vahingolliseksi». 

Huhtikuun konferenssi käsitteli myöskin agraari- ja kansalli¬ 
suuskysymystä. 

Leninin agraarikysymyksestä pitämän alustuksen mukaisesti 
konferenssi teki päätöksen tilanherrain maiden pakkoluovutuk¬ 
sesta ja niiden luovuttamisesta talonpoikaiskomiteoiden haltuun 
sekä kaikkien maiden kansallistuttamisesta. Bolshevikit kutsuivat 
talonpoikaistoa taistelemaan maan saamiseksi ja osoittivat talon¬ 
poikaisjoukoille, että bolshevikkipuolue on ainoa vallankumouk¬ 
sellinen puolue, joka teossa auttaa talonpoikia tilanherrojen kukis¬ 
tamisessa. 

Suuri merkitys oli toveri Stalinin alustuksella kansallisuus¬ 
kysymyksestä. Lenin ja Stalin olivat jo ennen vallankumousta, 
imperialistisen sodan edellä laatineet bolshevikkipuolueen kansal¬ 
lisuuspolitiikan perusteet. Lenin ja Stalin sanoivat, että proletaa¬ 
risen puolueen täytyy kannattaa imperialismia vastaan suunnattua 
sorrettujen kansojen kansallista vapausliikettä. Tämän yhteydessä 
bolshevikkipuolue vaati kansakuntien itsemääräämisoikeutta aina 
eroamiseen ja itsenäisten valtioiden muodostamiseen saakka. Tätä 
kantaa puolusti konferenssissa Keskuskomitean puolesta esiinty¬ 
nyt alustaja toveri Stalin. 

Leniniä ja Stalinia vastaan esiintyi Pjatakov, joka yhdessä 
Buharinin kanssa oli jo sodan aikana ollut kansallisuuskysymyk¬ 
sessä kansallis-chauvinistisella kannalla. Pjatakov ja Buharin oli¬ 
vat kansakuntien itsemääräämisoikeutta vastaan. 

Puolueen päättäväinen ja johdonmukainen kanta kansallisuus¬ 
kysymyksessä, puolueen taistelu kansakuntien täyden tasa-arvoi- 
suuden puolesta sekä kansallisen sorron ja kansallisen epätasa- 
arvoisuuden kaikkien muotojen hävittämisen puolesta takasivat 
sille sorrettujen kansallisuuksien myötätunnon ja kannatuksen. 

Huhtikuun konferenssissa kansallisuuskysymyksestä hyväksy¬ 
tyn päätöslauselman sanamuoto on seuraava: 

K.* 

«Kansallisen sorron politiikkaa, joka on itsevaltiuden ja 
monarkian perintö, kannattavat tilanherrat, kapitalistit ja 
pikkuporvaristo suojellakseen luokkaetuoikeuksiaan ja eroit- 
taakseen eri kansallisuuksien työläiset toisistaan. Nykyinen 
imperialismi, pyrkiessään yhä voimakkaammin alistamaan 
valtaansa heikot kansat, on kansallisen sorron kärjistymisen 
uusi tekijä. 

Mikäli kansallinen sorto on poistettavissa kapitalistisessa 
yhteiskunnassa, on se mahdollista vain johdonmukaisesti 
kansanvaltaisen tasavaltalaisen järjestelmän sekä sellaisen 
valtionhallinnon vallitessa, joka turvaa kaikkien kansakun¬ 
tien ja kielten täydellisen tasa-arvoisuuden. 

Kaikille Venäjään kuuluville kansakunnille on tunnustet¬ 
tava oikeus vapaaseen eroamiseen ja itsenäisen valtion 
muodostamiseen. Tällaisen oikeuden kieltäminen tahi sellais¬ 
ten toimenpiteiden laiminlyöminen, jotka takaavat sen käy¬ 
tännöllisen toteuttamisen, on samaa kuin anastus- ja valtaus- 
politiikan kannattaminen. Vain se, että proletariaatti tun¬ 
nustaa kansakuntien oikeuden eroamiseen, takaa eri kansa¬ 
kuntiin kuuluvien työläisten täydellisen solidaarisuuden ja 
edistää todella demokraattista kansakuntien lähentymistä... 

Kysymystä kansakuntien vapaasta eroamisoikeudesta ei 
saa sekoittaa kysymykseen jonkun kansakunnan eroamisen 
tarkoituksenmukaisuudesta määrätyllä hetkellä. Tämä viime¬ 
mainittu kysymys on proletariaatin puolueen ratkaistava 
kussakin eri tapauksessa täysin itsenäisesti, koko yhteiskun¬ 
nallisen kehityksen ja proletariaatin sosialismin puolesta 
käymän luokkataistelun etujen kannalta katsoen. 

Puolue vaatii laajaa alueellista autonomiaa, ylhäältä 
harjoitettavan valvonnan lakkauttamista, pakollisen valta- 
kunnankielen lakkauttamista ja itsehallinnollisten sekä auto¬ 
nomisten alueiden rajojen määräämistä sen mukaan, miten 
paikallinen väestö itse arvioi väestön taloudelliset olot, elin¬ 
tavat, kansallisen kokoonpanon y.m. 

Proletariaatin puolue hylkää päättävästi niinsanotun 
«kansallisen kulttuuriautonomian», s.o. koululaitoksen y.m.s. 
irroittamisen valtion alaisuudesta ja sen antamisen jonkin¬ 
laisten kansallisten maapäivien haltuun. Kansallinen kult¬ 
tuuriautonomia erottaa samalla paikkakunnalla asuvat ja 
samoissa tuotantolaitoksissakin työskentelevät työläiset 






keinotekoisesti toisistaan johonkin «kansalliseen kulttuuriin» 
kuulumisen mukaan, s.o. lujittaa työläisten yhteyttä eri 
kansakuntien porvarilliseen kulttuuriin, vaikka sosialidemo¬ 
kratian tehtävänä on koko maailman proletariaatin kansain¬ 
välisen kulttuurin kohottaminen. 

Puolue vaatii otettavaksi perustuslakiin perustavaa laa¬ 
tua olevan säädöksen, joka julistaa mitättömiksi kaikenlaiset 
yhden kansakunnan etuoikeudet, kaikenlaiset kansallisten 
vähemmistöjen oikeuksien loukkaukset. 

Työväenluokan edut vaativat Venäjän kaikkien kansalli¬ 
suuksien työläisten yhteenliittämistä yhtenäisiin proletaarisiin 
järjestöihin, poliittisiin, ammatillisiin, osuustoiminta- ja 
valistusjärjestöihin j.n.e. Vain sellainen eri kansallisuuksiin 
lukeutuvien työläisten liittäminen yhtenäisiin järjestöihin 
antaa proletariaatille mahdollisuuden käydä voitokasta tais¬ 
telua kansainvälistä pääomaa ja porvarillista natsionalismia 
vastaan» (NKP(b) päätöslauselmissa, I osa, sivut 239—240). 

Siten Huhtikuun konferenssissa paljastettiin Kamenevin, 
Zinovjevin, Pjatakovin, Buharinin, Rykovin ja heidän vähälukuis¬ 
ten kannattajiensa opportunistinen, Leninin-vastainen linja. 

Konferenssi seurasi yksimielisesti Leniniä ottaen selvän kan¬ 
nan kaikissa tärkeimmissä kysymyksissä ja suuntautuen sosialis¬ 
tisen vallankumouksen voittoa kohti. 


3. Bolshevikkipuolueen menestys pääkaupungissa. Väliaikaisen 
hallituksen joukkojen epäonnistunut hyökkäys rintamalla. 
Työläisten ja sotilaiden heinäkuun-mielenosoituksen tukahdut¬ 
taminen. 

Puolue alotti Huhtikuun konferenssin päätösten perusteella 
valtavan työn joukkojen valloittamiseksi, niiden kasvattamiseksi 
ja järjestämiseksi taisteluun. Puolueen linja oli tänä kautena se, 
että selittämällä kärsivällisesti bolshevistista politiikkaa ja paljas¬ 
tamalla menshevikkien ja eserrien luokkasovintopolitiikkaa on 
eristettävä nämä puolueet joukoista, valloitettava enemmistö 
Neuvostoissa. 

Neuvostoissa harjoittamansa työn lisäksi bolshevikit suoritti¬ 
vat valtavan työn ammattiliitoissa ja tehdaskomiteoissa. 

Erittäin suuri oli bolshevikkien toiminta armeijassa. Kaikkialle 
alkoi ilmestyä sotilasjärjestöjä. Rintamilla ja selkäpuolella bol- 


213 



shevikit työskentelivät uupumatta sotilaiden ja matruusien järjes¬ 
tämiseksi. Erittäin suurta osaa sotilaiden vallankumouksellistutta- 
misessa suoritti bolshevistinen rintamalehti «Okopnaja pravda» 
(«Ampumahautojen totuus»). 

Tämän bolshevikkien propaganda- ja agitatiotyön ansiota oli 
se, että jo vallankumouksen ensi kuukausina työläiset useissa 
kaupungeissa suorittivat uudelleen Neuvostojen, varsinkin kau- 
punkipiirien Neuvostojen vaalit, heittäen ulos menshevikit ja 
eserrät ja valiten heidän tilalleen bolshevikkipuolueen kannattajia. 

Bolshevikkien toiminta tuotti mainioita tuloksia, varsinkin 
Petrogradissa. 

Toukokuun 30 ja kesäkuun 3 päivän välisenä aikana 1917 oli 
Petrogradin tehdaskomiteain konferenssi. Tässä konferenssissa 
bolshevikkeja seurasi jo kolme neljännestä edustajista. Petro¬ 
gradin proletariaatti seurasi melkein kokonaan bolshevikkien 
tunnusta — «Kaikki valta Neuvostoille!» 

Kesäkuun 3 (16) pnä 1917 kokoontui I Yleisvenäläinen Neuvos¬ 
tojen edustajakokous. Bolshevikit olivat vielä vähemmistönä 
Neuvostoissa — heillä oli edustajakokouksessa hiukan yli 100 
edustajaa menshevikkien, eserrien ja muiden 700—800 edustajaa 
vastaan. 

Neuvostojen I edustajakokouksessa bolshevikit paljastivat 
pontevasti porvariston kanssa harjoitetun luokkasovintopolitiikan 
turmiollisuuden ja osoittivat sodan imperialistisen luonteen. Lenin 
piti edustajakokouksessa puheen, jossa todisti oikeaksi bolshevik¬ 
kien linjan selittäen, että vain Neuvostojen valta voi antaa leipää 
työtätekeville, maata talonpojille, saada aikaan rauhan, johtaa 
maan pois taloudellisesta rappiosta. 

Tähän aikaan Petrogradin työläiskaupunginosissa käytiin 
joukkokamppailua mielenosoituksen järjestämiseksi ja vaati¬ 
musten esittämiseksi Neuvostojen edustajakokoukselle. Haluten 
ehkäistä työläisten omavaltaisen mielenosoituksen ja laskien voi¬ 
vansa käyttää joukkojen vallankumouksellista mielialaa omien 
tarkoitusperiensä hyväksi, Petrogradin Neuvoston Toimeenpaneva 
komitea päätti määrätä järjestettäväksi mielenosoituksen Petro¬ 
gradissa 18 pnä kesäkuuta (1 pnä heinäkuuta). Menshevikit ja 
eserrät laskivat, että mielenosoitus tapahtuu bolshevisminvastaisin 
tunnuksin. Bolshevikkipuolue alkoi valmistautua tarmokkaasti 
tähän mielenosoitukseen. Toveri Stalin kirjoitti silloin «Pravdaan», 
että «...meidän tehtävämme on päästä siihen, että mielenosoitus 

Petrogradissa kesäkuun 18 pnä tapahtuisi meidän kumouksellisilla 
tunnuksillamme». 

Vallankumousuhrien haudoilla kesäkuun 18 pnä 1917 tapah¬ 
tunut mielenosoitus oli bolshevikkipuolueen voimien todellinen 
katsastus. Se näytti joukkojen lisääntyvän vallankumouksellisuu¬ 
den ja niiden kasvavan luottamuksen bolshevikkipuolueeseen. 
Menshevikkien ja eserrien tunnukset, joissa kehoitettiin luotta¬ 
maan Väliaikaiseen hallitukseen ja vaadittiin jatkamaan sotaa, 
hukkuivat bolshevististen tunnusten valtavaan joukkoon. 400 
"tuhatta mielenosoittajaa marssi esittäen lipuissaan tunnuksia: 
«Alas sota!», «Alas kymmenen kapitalisti-ministeriä!», «Kaikki 
valta Neuvostoille!». 

Se oli menshevikkien ja eserrien täydellinen epäonnistuminen, 
Väliaikaisen hallituksen epäonnistuminen pääkaupungissa. 

Mutta Väliaikainen hallitus, saatuaan Neuvostojen I edustaja¬ 
kokouksen kannatuksen, päätti jatkaa imperialistista politiikkaa. 
Juuri kesäkuun 18 pnä Väliaikainen hallitus, täyttäen englantilais- 
ranskalaisten imperialistien tahdon, ajoi rintamalla sotilaita 
hyökkäykseen. Tässä hyökkäyksessä porvaristo näki ainoan mah¬ 
dollisuuden vallankumouksen lopettamiseen. Hyökkäyksen onnis¬ 
tuessa hallitus toivoi voivansa ottaa koko vallan käsiinsä, työntää 
Neuvostot syrjään ja musertaa bolshevikit. Epäonnistumisen 
sattuessa voitiin panna koko syy samojen bolshevikkien niskoille, 
syyttämällä heitä armeijan turmelemisesta. 

Ei ollut epäilemistäkään, että hyökkäys menee myttyyn. Ja se 
meni todellakin myttyyn. Sotilaiden väsymys, se seikka, että he 
eivät käsittäneet hyökkäyksen tarkoitusta, epäluottamus sotilaille 
vierasta päällikkökuntaa kohtaan, ammusten ja tykistön puute — 
kaikki tämä aiheutti hyökkäyksen epäonnistumisen rintamalla. 

Tieto hyökkäyksestä rintamalla ja sitten hyökkäyksen epä¬ 
onnistumisesta sai pääkaupungin liikehtimään. Työläisten ja 
sotilaiden suuttumus oli ääretön. Oli ilmeistä, että Väliaikainen 
hallitus oli rauhanpolitiikkaa julistaessaan pettänyt kansaa. Oli 
ilmeistä, että Väliaikainen hallitus on imperialistisen sodan jatka¬ 
misen kannalla. Oli ilmeistä, että Neuvostojen Yleisvenäläinen 
Toimeenpaneva Keskuskomitea ja Petrogradin Neuvosto eivät 
tahtoneet tahi eivät voineet vastustaa Väliaikaisen hallituksen 
rikollisia tekoja, vaan laahustivat itse sen perässä. 

Petrogradin työläisten ja sotilaiden vallankumouksellinen kiih¬ 
tymys nousi yli äyräittensä. Heinäkuun 3 (16) pnä Petrogradissa, 

Viipurin kaupunginosassa, syntyi mielenosoituksia luonnonvoimai¬ 
sesti. Ne jatkuivat koko päivän. Yksityiset mielenosoitukset pai¬ 
suivat yhteiseksi mahtavaksi aseelliseksi mielenosoitukseksi vallan 
Neuvostoille siirtymisen tunnuksella. Bolshevikkipuolue oli aseel¬ 
lista esiintymistä vastaan tällä hetkellä, sillä puolue oli sitä mieltä» 
että vallankumouksellinen kriisi ei vielä ollut kypsynyt, että- 
armeija ja maaseutu eivät vielä olleet valmiit tukemaan pääkau¬ 
pungissa tapahtuvaa kapinaa, että eristetty ja ennenaikainen 
kapina pääkaupungissa voi vain tehdä vastavallankumoukselle 
helpommaksi vallankumouksen etujoukon tuhoamisen. Mutta 
kun kävi ilmeiseksi, että oli mahdotonta pidättää joukkoja mielen¬ 
osoituksesta, niin puolue päätti ottaa osaa mielenosoitukseen 
antaakseen sille rauhallisen ja järjestetyn luonteen. Tämä onnistui 
bolshevikkipuolueelle, ja sadattuhannet mielenosoittajat suunta- 
sivat kulkunsa Petrogradin Neuvoston ja Neuvostojen Yleisvenä- 
läisen Toimeenpanevan Keskuskomitean luokse, jossa vaativat 
Neuvostoja ottamaan vallan omiin käsiinsä, katkaisemaan välinsä 
imperialistiseen porvaristoon ja harjoittamaan aktiivista rauhan¬ 
politiikkaa. 

Mielenosoituksen rauhallisesta luonteesta huolimatta pantiin 
mielenosoittajia vastaan liikkeelle taantumuksellisia sotaväen¬ 
osastoja — upseerikoululais- ja upseerijoukkoja. Petrogradin 
kaduilla vuoti virtanaan työläisten ja sotilaiden veri. Työläisten 
nujertamista varten oli kutsuttu rintamalta kaikkein pimeimpiä- 
vastavallankumouksellisia joukko-osastoja. 

Tukahdutettuaan työläisten ja sotilaiden mielenosoituksen 
menshevikit ja eserrät ryntäsivät bolshevikkipuolueen kimppuun 
liitossa porvariston ja valkokaartilaisten kenraalien kanssa. 
«Pravdan» toimitushuoneistossa suoritettiin hävitys. «Pravda»» 
«Soldatskaja Pravda» ja monet muut bolshevikkilehdet lakkau¬ 
tettiin. Upseerikoululaiset tappoivat kadulla työmies Voinovin 
vain sen vuoksi, että hän oli myymässä «Listok Pravdy» lehteä. 
Punakaartilaisia alettiin riisua aseista. Petrogradin varuskunnan 
vallankumoukselliset joukko-osastot vietiin pois pääkaupungista ja 
lähetettiin rintamalle. Pantiin toimeen vangitsemisia selustassa 
ja rintamilla. Heinäkuun 7 pnä annettiin määräys Leninin vangit¬ 
semisesta. Vangittiin useita bolshevikkipuolueen huomattavia 
toimihenkilöitä. Tuhottiin kirjapaino «Trud», jossa bolshevikkien 
julkaisuja painettiin. Petrogradin oikeuskamarin yleisen syyttäjän 
tekemässä ilmoituksessa sanottiin, että Lenin ja monet muut 

bolshevikit pannaan syytteeseen «valtiopetoksesta» ja aseellisen 
kapinan järjestämisestä. Syytös Leniniä vastaan tekaistiin ken¬ 
raali Denikinin esikunnassa urkkijoiden ja provokaattorien todis¬ 
tusten perusteella. 

Siten Väliaikainen kokoomushallitus, johon kuuluivat sellaiset 
huomattavat menshevikkien je eserrien edustajat kuin Tsereteli ja 
Skobelev, Kerenski ja Tshernov, oli vajonnut avoimen imperialis¬ 
min ja vastavallankumouksen suohon. Rauhanpolitiikan asemesta 
se alkoi noudattaa sodan jatkamisen politiikkaa. Kansan demo¬ 
kraattisten oikeuksien suojelemisen asemesta se alkoi harjoittaa 
näiden oikeuksien hävittämisen ja asevoimin suoritetun työläisten 
ja sotilaiden vainoamisen politiikkaa. 

Se, mitä eivät olleet uskaltaneet tehdä porvariston edustajat — 
Gutshkov ja Miljukov, sen päättivät tehdä «sosialistit» — Kerenski- 
ja Tsereteli, Tshernov ja Skobelev. 

Kaksoisvalta oli päättynyt. 

Se päättyi porvariston hyväksi, sillä kaikki valta siirtyi Väli¬ 
aikaisen hallituksen käsiin, ja Neuvostot eserräläis-menshevisti- 
sine johtoineen muuttuivat Väliaikaisen hallituksen lisäkkeiksi. 

Vallankumouksen rauhallinen kausi oli päättynyt, sillä päivä¬ 
järjestykseen oli pantu pistin. 

Muuttuneen tilanteen vuoksi bolshevikkipuolue päätti muuttaa 
taktiikkaansa. Se alkoi toimia maanalaisena, piilotti johtajansa 
Leninin syvään maanalaisuuteen ja alkoi valmistautua kapinaan 
kukistaakseen porvariston vallan asevoimin ja pystyttääkseen 
Neuvostovallan. 

4. Bolshevikkipuolueen suuntautuminen aseellisen kapinan valmis¬ 
teluun. Puolueen VI edustajakokous. 

Bolshevikkipuolueen VI edustajakokous kokoontui Petrogra- 
dissa porvarillisen ja pikkuporvarillisen sanomalehdistön harjoit¬ 
taessa uskomatonta ajojahtia. Se kokoontui 10 vuoden kuluttua 
Lontoon V puoluekokouksesta ja viiden vuoden kuluttua bol¬ 
shevikkien Prahan konferenssista. Edustajakokous kesti heinä¬ 
kuun 26 päivästä elokuun 3 päivään 1917 ja pidettiin se illegaa- 
lisesti. Sanomalehdistössä ilmoitettiin ainoastaan edustajakokouk¬ 
sen koollekutsumisesta, kokouspaikkaa ei sanottu. Ensimmäiset 
istunnot pidettiin Viipurinpuolella. Viimeiset istunnot pidettiin 
koulurakennuksessa Narvan portin luona, jonne nyt on raken- 

nettu Kulttuuritalo. Porvarillinen sanomalehdistö vaati kokouksen 
osanottajien vangitsemista. Urkkijat panivat parastaan löytääk¬ 
seen kokouspaikan, mutta sittenkään eivät sitä löytäneet. 

Siis viisi kuukautta tsarismin kukistamisen jälkeen bolshevik¬ 
kien täytyi kokoontua salaa, ja proletaarisen puolueen johtajan, 
Leninin, piti piilotella tähän aikaan havumajassa Razlivin aseman 
lähellä. 

Väliaikaisen hallituksen vainukoirien takaa-ajama Lenin ei 
voinut olla edustajakokouksessa, mutta hän johti sitä maan alta 
Petrogradissa olevien taistelutovereittensa ja oppilaittensa 
Stalinin, Sverdlovin, Molotovin ja Ordzhonikidzen välityksellä. 

Edustajakokouksessa oli läsnä 157 päätösvaltaista ja 128 neu¬ 
votelevaa edustajaa. Puolueeseen kuului siihen aikaan noin 
240 tuhatta jäsentä. Heinäkuun 3 päivään mennessä, siis työväen 
mielenosoituksen hajottamisen edellä, jolloin bolshevikit vielä 
työskentelivät julkisesti, puolueella oli 41 äänenkannattajaa, niistä 
29 venäjänkielistä ja 12 muunkielistä. 

Heinäkuun päivinä toimeenpannut bolshevikkien ja työväen¬ 
luokan vainot eivät suinkaan vähentäneet meidän puolueemme 
vaikutusta, vaan päinvastoin lisäsivät sitä vielä enemmän. Eri 
paikkakunnilta saapuneet edustajat esittivät suuren joukon tosi¬ 
asioita, jotka osoittivat, että työläiset ja sotilaat alkoivat joukot- 
tain erota menshevikeistä ja eserristä, nimittäen heitä halveksuen 
«sosialivanginvartijoiksi». Menshevikkien ja eserrien puolueiden 
jäseninä olleet työläiset ja sotilaat repivät rikki jäsenkirjojaan ja 
lähtivät kiroten pois noista puolueista, pyytäen bolshevikkeja 
ottamaan heidät omaan puolueeseensa. 

Edustajakokouksen pääkysymyksiä olivat Keskuskomitean 
poliittinen selostus ja kysymys valtiollisesta tilanteesta. Näistä 
kysymyksistä tekemässään alustuksessa toveri Stalin osoitti erin¬ 
omaisen selvästi, että vallankumous kasvaa ja kehittyy huoli¬ 
matta kaikista porvariston yrityksistä vallankumouksen kukista¬ 
miseksi. Hän osoitti, että vallankumous asettaa kysymyksen työ- 
väenkontrollin toteuttamisesta tuotantoon ja tuotteiden jakeluun 
nähden, maan luovuttamisesta talonpojille, vallan siirtämisestä 
porvariston käsistä työväenluokan ja talonpoikaisköyhälistön 
käsiin. Hän sanoi, että vallankumous muuttuu luonteeltaan sosia¬ 
listiseksi. 

Heinäkuun päivien jälkeen muuttui valtiollinen tilanne maassa 
jyrkästi. Kaksoisvaltaa ei enää ollut. Neuvostot eserräläis- 

menshevistisine johtoineen eivät tahtoneet ottaa koko valtaa. 
Sen vuoksi jäivät Neuvostot valtaa vaille. Valta keskittyi porva¬ 
rillisen Väliaikaisen hallituksen käsiin, joka jatkoi vallankumouk¬ 
sen aseistariisumista, sen järjestöjen vainoamista, bolshevikki- 
puolueen vainoamista. Mahdollisuudet vallankumouksen rauhal¬ 
liselle kehitykselle olivat kadonneet. Jää jäljelle, sanoi toveri 
Stalin, vain yksi keino — vallanotto väkivalloin, kukistamalla 
Väliaikainen hallitus. Mutta väkivalloin voi vallan ottaa ainoas¬ 
taan proletariaatti liitossa maalaisköyhälistön kanssa. 

Neuvostot, yhä vielä menshevikkien ja eserrien johtamina, 
luisuivat porvariston leiriin ja nykyisen asiaintilan vallitessa voi¬ 
vat esiintyä vain Väliaikaisen hallituksen apureina. Tunnus «Kaikki 
valta Neuvostoille», sanoi toveri Stalin, on heinäkuun päivien 
jälkeen otettava pois käytännöstä. Tämän tunnuksen väliaikainen 
käytännöstä pois ottaminen ei kuitenkaan merkitse luopumista 
taistelusta Neuvostovallan puolesta. Kysymys ei ole yleensä 
Neuvostoista vallankumouksellisen vallan eliminä, vaan ainoas¬ 
taan menshevikkien ja eserrien johtamista silloisista Neuvos¬ 
toista. 

«Vallankumouksen rauhallinen kausi on päättynyt», 
sanoi toveri Stalin, «on alkanut ei-rauhallinen kausi, ottelu¬ 
jen ja purkausten kausi...» (Venäjän sosialidemokraattisen 
työväenpuolueen (bolshevikkien) VI edustajakokouksen 
pöytäkirjat, sivu 111). 

Puolue kulki aseellista kapinaa kohti. 

Edustajakokouksessa oli väkeä, joka esiintyi sosialistiseen 
vallankumoukseen suuntautumista vastaan, kuvastaen siten por¬ 
varillista vaikutusta. 

Trotskilainen Preobrazhenski ehdotti sanottavaksi vallan val¬ 
taamista koskevassa päätöslauselmassa, että vain proletaarisen 
vallankumouksen tapahtuessa Lännessä voidaan suunnata maa 
sosialismin tielle. Toveri Stalin esiintyi tätä trotskilaista ehdotusta 
vastaan. 

«Ei ole poissa se mahdollisuus», sanoi toveri Stalin, 
«että juuri Venäjä on se maa, joka raivaa tien sosialismiin... 
On hyljättävä aikansa elänyt käsitys, että vain Eurooppa voi 
näyttää meille tien. On dogmaattista marxilaisuutta ja 
luovaa marxilaisuutta. Minä olen viimemainitun kannalla» 
(sama, sivut 233—234). 

Trotskilaisella kannalla oleva Buharin väitti, että talonpojat 
ovat «isänmaanpuolustuksen» kannalla, että he ovat liitossa por¬ 
variston kanssa eivätkä lähde työväenluokan mukaan. 

Vastatessaan Buharinille toveri Stalin osoitti, että talonpoikia 
on monenlaisia: on varakkaita talonpoikia, jotka kannattavat 
imperialistista porvaristoa, ja on talonpoikaisköyhälistö, joka etsii 
liittoa työväenluokan kanssa ja auttaa sitä taistelussa vallanku¬ 
mouksen voiton puolesta. 

Edustajakokous hylkäsi Preobrazhenskin ja Buharinin kor- • 
jaukset ja vahvisti toveri Stalinin päätöslauselmaehdotuksen. 

Edustajakokous käsitteli bolshevikkien taloudellista ohjelmaa 
ja vahvisti sen. Sen pääkohdat olivat: tilanomistajain maan 
pakkoluovutus ja kaiken maan kansallistuttaminen, pankkien kan- 
sallistuttaminen, suurteollisuuden kansallistuttaminen, työväen- 
kontrolli tuotantoon ja jakeluun nähden. 

Edustajakokous korosti sitä merkitystä, mikä on taistelulla 
tuotantoon nähden sovellutettavan työväenkontrollin puolesta» 
joka esitti huomattavaa osaa siirryttäessä suurteollisuuden kan- 
sallistuttamiseen. 

VI edustajakokous korosti kaikissa päätöksissään erikoisen 
voimakkaasti Leninin ajatusta proletariaatin ja köyhimmän talon¬ 
poikaisten liitosta sosialistisen vallankumouksen voiton ehtona. 

Edustajakokous tuomitsi menshevistisen teorian ammatillisten 
järjestöjen puolueettomuudesta. Edustajakokous osoitti, että 
Venäjän työväenluokan edessä olevat suuret tehtävät voidaan 
täyttää vain siinä tapauksessa, jos ammattiliitot pysyvät taistele¬ 
vina. luokka järjestöinä, jotka tunnustavat bolshevikkipuolueen 
poliittiseksi johtajakseen. 

Edustajakokous hyväksyi päätöslauselman «Nuorisoliitoista», 
joita siihen aikaan useasti muodostui omin päin. Puolueen 
onnistui tämän jälkeen tekemällään työllä säilyttää nämä nuoret 
järjestöt puolueen puolella, puolueen reservinä. 

Edustajakokouksessa käsiteltiin kysymystä, onko Leninin men¬ 
tävä oikeuteen. Kamenev, Rykov, Trotski ja muut olivat jo edus¬ 
tajakokouksen edellä sitä mieltä, että Leninin täytyy mennä 
vastavallankumouksellisen oikeuden eteen. Toveri Stalin esiintyi 
päättävästi Leninin oikeuteen menemistä vastaan. Myöskin 
VI edustajakokous oli Leninin oikeuteenmenoa vastaan, ollen sitä 
mieltä, että siitä ei tule oikeutta, vaan kostoa. Edustajakokous 
ei epäillyt, etteikö porvaristo vain pyrkinyt fyysillisesti tuhoamaan 


220 






Leninin, vaarallisimman vihollisensa. Edustajakokous pani vasta¬ 
lauseensa vallankumouksellisen proletariaatin johtajiin kohdis¬ 
tettua porvariston ja poliisin harjoittamaa ajojahtia vastaan ja 
lähetti tervehdyksen Leninille. 

VI edustajakokous hyväksyi puolueen uudet säännöt. Puolueen 
säännöissä osoitettiin, että puolueen kaikkien järjestöjen täytyy 
rakentua demokraattisen sentralismin pohjalle. 

Tämä merkitsi: 

1) valitsemisen periaatetta puolueen kaikkiin johtoelimiin 
nähden ylhäältä alas saakka; 

2) puolue-elinten säännöllistä tilintekovelvollisuutta puolue jär¬ 
jestöilleen; 

3) ankaraa puoluekuria ja vähemmistön alistumista enemmis¬ 
tön tahtoon; 

4) puolueen korkeimpien elinten päätösten ehdotonta velvoitta¬ 
vuutta alemmille elimille ja kaikille puolueen jäsenille. 

Säännöissä sanottiin, että paikalliset järjestöt ottavat puoluee¬ 
seen jäseniä kahden puoluejäsenen suosituksella ja puoluejärjes- 
"tön jäsenten yleisen kokouksen antaman vahvistuksen jälkeen. 

VI edustajakokous otti puolueeseen «väliryhmän» jäsenet 
(«mezhrajontsy») ja heidän johtajansa Trotskin. Tämä oli pieni 
ryhmä, joka oli ollut olemassa Petrogradissa vuodesta 1913 
alkaen ja johon kuului menshevistisiä trotskilaisia ja osa entisiä 
puolueesta irtaantuneita bolshevikkeja. «Väliryhmä» oli sodan 
aikana keskustalainen järjestö. Se taisteli bolshevikkeja vastaan, 
mutta monessa asiassa se ei ollut samaa mieltä menshevikkien- 
ikään kanssa, joten se oli puolivälissä, keskustalaisella, horjuvalla 
kannalla. Puolueen VI edustajakokouksen kestäessä «väliryhmä» 
ilmoitti, että se on kaikessa yhtä mieltä bolshevikkien kanssa ja 
pyytää päästä puolueeseen. Edustajakokous suostui sen pyyntöön 
toivoen, että sen jäsenistä voisi aikaa myöten tulla oikeita bol¬ 
shevikkeja. Joistakin «väliryhmän» jäsenistä, esimerkiksi Volo- 
darskista, Uritskista ynnä muista tuli todellakin sitten bolshevik¬ 
keja. Mitä taas tulee Trotskiin ja hänen joihinkin läheisiin ystä¬ 
viinsä, niin kuten sittemmin osoittautui, he eivät tulleet puoluee¬ 
seen tehdäkseen työtä puolueen hyväksi, vaan horjuttaakseen sitä 
ja hajottaakseen sitä sisältäpäin. 

Kaikki VI edustajakokouksen päätökset tähtäsivät proletariaa¬ 
tin ja köyhimmän talonpoikaisten valmistamiseen aseelliseen 

kapinaan. VI edustajakokous suuntasi puolueen aseelliseen kapi¬ 
naan, sosialistiseen vallankumoukseen. 

Edustajakokouksen julkaisema puolueen manifesti kutsui työ¬ 
läisiä, sotilaita ja talonpoikia valmistautumaan ratkaiseviin otte¬ 
luihin porvaristoa vastaan. Se päättyi sanoihin: 

«Valmistautukaa siis uusiin otteluihin, taistelutoverim¬ 
me! Lujasti, miehuullisesti ja levollisesti, lankeamatta 
provokation uhreiksi, kerätkää voimia, järjestäytykää tais- 
telurivistöihin! Puolueen lipun alle, proletaarit ja sotilaat! 
Meidän lippumme alle, maaseudun sorretut!» 

5. Kenraali Kornilovin salaliitto vallankumousta vastaan. Sala¬ 
liiton kukistaminen. Neuvostojen siirtyminen bolshevikkien 
puolelle Petrogradissa ja Moskovassa. 

Otettuaan käsiinsä koko vallan porvaristo alkoi valmistautua 
voimattomiksi tulleiden Neuvostojen nujertamiseen ja peittele¬ 
mättömän vastavallankumouksellisen diktatuurin pystyttämiseen. 
Miljonääri Rjabushinski julisti röyhkeästi, että hän näkee ulos¬ 
pääsyn muodostuneesta tilanteesta siinä, että «nälän luiseva käsi, 
kansan kurjuus tarttuu kurkkuun kansan valheystäviä — demo¬ 
kraattisia Neuvostoja ja Komiteoita». Rintamalla riehuivat 
kenttäoikeudet, tuomiten sotilaita kuolemaan. Elokuun 3 pnä 
1917 ylipäällikkö kenraali Kornilov vaati kuolemanrangaistuksen 
voimaansaattamista selustassakin. 

Elokuun 12 pnä Moskovan Suuressa Teatterissa avattiin 
Valtakunnan Neuvottelukokous, jonka Väliaikainen hallitus oli 
kutsunut koolle porvariston ja tilanherrojen voimien mobilisoimi¬ 
seksi. Neuvottelukokouksessa oli pääasiallisesti läsnä tilanherro¬ 
jen, porvariston, kenraalien, upseeriston ja kasakkain edustajia. 
Neuvostoja edustivat Neuvottelukokouksessa menshevikit ja 
eserrät. 

Valtakunnan Neuvottelukokouksen alkamispäivänä bolshevi¬ 
kit järjestivät Moskovassa vastalauseeksi yleislakon, johon osal¬ 
listui työläisten enemmistö. Samanaikaisesti tapahtui lakkoja 
useissa muissa kaupungeissa. 

Neuvottelukokouksessa pitämässään puheessa eserrä Kerenski 
uhkasi suurisuisesti tukahduttaa «raudalla ja Verellä» kaikenlaiset 
vallankumouksellisen liikkeen yritykset, näihin luettuna talonpoi¬ 
kien yritykset ottaa tilanherrojen maat haltuunsa omavaltaisesti. 

Vastavallankumouksellinen kenraali Kornilov vaati suoraan 
«Komiteain ja Neuvostojen lakkauttamista». 

Päämajaan, kuten silloin nimitettiin ylipäällikön esikuntaa, 
vaelsi kenraali Kornilovin luokse pankkiireja, kauppiaita ja teh¬ 
tailijoita, jotka lupasivat rahaa ja kannatusta. 

Kenraali Kornilovin luo saapuivat myöskin «liittolaisten», s.o. 
Englannin ja Ranskan edustajat vaatimaan viipymätöntä esiinty¬ 
mistä vallankumousta vastaan. 

Tekeillä oli kenraali Kornilovin salaliitto vallankumousta 
vastaan. 

Kornilovin salaliittoa valmisteltiin avoimesti. Johtaakseen 
huomion siitä pois, salaliittolaiset laskivat liikkeelle huhun, että 
bolshevikit valmistelevat Petrogradissa kapinaa vallankumouksen 
puolivuotispäiväksi — elokuun 27 päiväksi. Väliaikainen hallitus 
kävi Kerenskin johdolla bolshevikkien kimppuun, kovensi terroria 
proletaarista puoluetta vastaan. Samalla kenraali Kornilov 
kokosi sotaväkeä lähettääkseen sitä Petrogradia vastaan, hävit- 
tääkseen Neuvostot ja luodakseen sotilasdiktatuurin hallituksen. 

Vastavallankumouksellisesta esiintymisestään oli Kornilov 
ensin sopinut Kerenskin kanssa. Mutta itse Kornilovin esiinty¬ 
misen hetkellä Kerenski muutti äkkiä rintamaa, sanoutui irti 
liittolaisestaan. Kerenski pelkäsi, että kansanjoukot, noustessaan 
Kornilovin kapinaa vastaan ja kukistaessaan sen, samalla pyyh¬ 
käisevät pois myöskin Kerenskin porvarillisen hallituksen, jos se 
ei viipymättä sanoudu irti Kornilovin kapinasta. 

Elokuun 25 pnä Kornilov marssitti Petrogradia vastaan 3:nnen 
ratsuväkiarmeijakunnan kenraali Krymovin johdolla, julistaen 
aikovansa «pelastaa isänmaan». Vastaukseksi Kornilovin kapi¬ 
naan bolshevikkipuolueen Keskuskomitea kutsui työläisiä ja soti¬ 
laita aktiiviseen aseelliseen vastarintaan vastavallankumouksen 
hyökkäyksen torjumiseksi. Työläiset alkoivat nopeasti aseistautua 
ja valmistautua vastarintaan. Punakaartilaisosastot kasvoivat 
näinä päivinä moninkertaisesti. Ammattiliitot mobilisoivat jäse¬ 
niään. Myöskin Petrogradin vallankumoukselliset sotaväen¬ 
osastot pantiin taisteluvalmiiksi. Petrogradin ympärille kaivettiin 
ampumahautoja, tehtiin pi&kilankaesteitä, rikottiin kaupunkiin 
johtavia teitä. Muutama tuhat aseistettua Kronstadtin matruu¬ 
sia saapui Petrogradia puolustamaan. «Villiin divisioonaan», 
joka hyökkäsi Petrogradia vastaan, lähetettiin edustajia, jotka 
selittivät Kaukaasian vuoristosta kotoisin oleville sotilaille Korni- 

Hovin esiintymisen tarkoitusta, ja «villi divisioona» kieltäytyi hyök¬ 
käämästä Petrogradiin. Agitaattoreita lähetettiin muihinkin 
Kornilovin joukkoihin. Kaikkialle, missä oli vaara, perustettiin 
vallankumouskomiteoita ja esikuntia taistelua varten Kornilovin 
kapinaa vastaan. 

Lopen säikähtyneet eserrä- ja menshevikkijohtajat, niiden jou¬ 
kossa Kerenski, etsivät näinä päivinä bolshevikkien turvaa, sillä 
he olivat vakuuttuneet siitä, että bolshevikit olivat pääkaupun¬ 
gissa ainoa todellinen voima, joka kykeni lyömään Kornilovin. 

Mutta mobilisoidessaan joukkoja Kornilovin kapinan kukista¬ 
miseksi bolshevikit eivät keskeyttäneet taisteluaan myöskään 
Kerenskin hallitusta vastaan. Bolshevikit paljastivat joukoille 
Kerenskin, menshevikkien ja eserrien hallituksen, jotka koko 
politiikallaan olivat todellisuudessa auttaneet Kornilovin vastaval¬ 
lankumouksellista salaliittoa. 

Kaikkien näiden toimenpiteiden tuloksena oli Kornilovin 
kapinan nujertaminen. Kenraali Krymov ampui itsensä. Kornilov 
ja hänen apurinsa — Denikin ja Lukomski — vangittiin (Kerenski 
tosin vapautti heidät pian). 

Kornilovin kapinan kukistaminen näytti ja valaisi yhdellä 
iskulla voimasuhteen vallankumouksen ja vastavallankumouksen 
välillä. Se osoitti koko vastavallankumouksellisen leirin voimat¬ 
tomuuden, alkaen kenraaleista ja kadettipuolueesta ja päättyen 
porvariston verkkoon takertuneisiin menshevikkeihin ja eserriin. 
Oli ilmeistä, että yli voimien käyvän sodan pitkittämisen politiikka 
ja pitkäaikaisen sodan aiheuttama taloudellinen rappiotila olivat 
lopullisesti hävittäneet heidän vaikutuksensa kansanjoukkojen 
keskuudessa. 

Kornilovin kapinan kukistaminen osoitti edelleen, että bol- 
shevikkipuolue oli kasvanut vallankumouksen ratkaisevaksi voi¬ 
maksi, joka kykeni tekemään tyhjiksi mitkä tahansa vastavallan¬ 
kumouksen hankkeet. Meidän puolueemme ei ollut vielä hallitseva 
puolue, mutta se toimi Kornilovin kapinan päivinä todellisena 
hallitsevana voimana, sillä työläiset ja sotilaat panivat horjumatta 
täytäntöön sen ohjeet. 

Vihdoin, Kornilovin kapinan kukistaminen osoitti, että kuol¬ 
leilta näyttäneissä Neuvostoissa piileekin itse asiassa mitä suurin 
vallankumouksellisen vastarinnan voima. Ei ollut epäilystäkään, 
että juuri Neuvostot ja niiden vallankumouskomiteat sulkivat 
Kornilovin sotajoukoilta tien ja lannistivat niiden voimat. 

Taistelu Kornilovin kapinaa vastaan elvytti kuihtumaisillaan 
olevat työväen ja sotilaiden edustajain Neuvostot, vapautti ne 
luokkasovintopolitiikan kahleista, johti ne vallankumouksellisen 
taistelun leveälle tielle ja käänsi ne bolshevikkipuoluetta kohti. 

Bolshevikkien vaikutus Neuvostoissa kasvoi enemmän kuin 
koskaan ennen. 

Bolshevikkien vaikutus alkoi kasvaa nopeasti myöskin maa¬ 
seudulla. 

Kornilovin kapina osoitti talonpoikaisten laajoille joukoille, 
että tilanherrat ja kenraalit, saatuaan nujerretuksi bolshevikit ja 
Neuvostot, olisivat sitten käyneet talonpoikaisten kimppuun. 
Sen vuoksi talonpoikaisköyhälistön laajat joukot alkoivat liittyä 
yhä lähemmin bolshevikkien ympärille. Mitä tulee keskitalonpoi- 
kiin, joiden horjunta oli jarruttanut vallankumouksen kehitystä 
vuoden 1917 huhtikuusta elokuuhun saakka, niin Kornilovin 
kukistamisen jälkeen alkoivat he selvästi kääntyä bolshevikki- 
puoluetta kohti, yhdistyen talonpoikaisköyhälistön joukkojen 
kanssa. Talonpoikaisten laajat joukot alkoivat ymmärtää, että 
ainoastaan bolshevikkien puolue voi pelastaa ne sodasta, pystyy 
kukistamaan tilanherrat ja on valmis antamaan maata talon¬ 
pojille. Syyskuussa ja lokakuussa 1917 lisääntyy suunnatto¬ 
masti sellaisten tapausten lukumäärä, jolloin talonpojat ottavat 
haltuunsa tilanherrain maita. Talonpoikain omavaltaisesti suorit¬ 
tama tilanherrain maiden kyntö saa yleisen luonteen. Eivät suos¬ 
tuttelut eivätkä rankaisuretkikunnatkaan enää pidätä vallanku¬ 
moukseen nousseita talonpoikia. 

Vallankumouksen nousu kiihtyi. 

Tuli Neuvostojen elpymisen ja uudistumisen, Neuvostojen 
bolshevisoimisen kausi. Tehtaat ja sotaväenosastot, valitessaan 
uudelleen edustajiaan, lähettävät Neuvostoihin, menshevikkien 
ja eserrien asemesta, bolshevikkipuolueen edustajia. Kornilovin 
kapinasta saadun voiton jälkeisenä päivänä, elokuun 31 pnä, 
Petrogradin Neuvosto antaa hyväksymisensä bolshevikkien poli¬ 
tiikalle. Petrogradin Neuvoston entinen Tsheidzen johtama 
menshevikki-eserräläinen puhemiehistö saa eron jättäen paik¬ 
kansa bolshevikeille. Syyskuun 5 pnä Moskovan työväen edusta¬ 
jain Neuvosto siirtyy bolshevikkien puolelle. Myöskin Moskovan 
Neuvoston eserräläis-menshevistinen puhemiehistö saa eron 
jättäen tien avoimeksi bolshevikeille. 

Se merkitsi, että menestykselliselle kapinalle välttämättömät 
perusedellytykset olivat jo kypsyneet. 

Päiväjärjestykseen tuli uudelleen tunnus: «Kaikki valta Neu¬ 
vostoille!» 

Mutta se ei ollut enää vanha tunnus vallan siirtämisestä 
menshevistis-eserräläisten Neuvostojen käsiin. Ei, se oli Neuvos¬ 
tojen kapinaannousun tunnus Väliaikaista hallitusta vastaan 
kaiken vallan luovuttamiseksi maassamme bolshevikkien johta¬ 
mille Neuvostoille. 

Luokkasovintoa kannattavien puolueiden keskuudessa alkoi 
hajaannus. 

Eserristä erottautui vallankumouksellismielisten talonpoikien 
painostuksesta vasen sivusta — «vasemmisto»-eserrät, jotka 
alkoivat ilmaista tyytymättömyyttä luokkasovintopolitiikkaan 
porvariston kanssa. 

Menshevikkienkin joukossa ilmaantui «vasemmistolaisten», 
niinsanottujen «internationalistien» ryhmä, joka alkoi lähestyä 
bolshevikkeja. 

Anarkistit, jotka jo muutenkin olivat mitätön ryhmä vaikutuk¬ 
seltaan, pirstoutuivat nyt lopullisesti pienoisiksi ryhmiksi, joista 
jotkut vaipuivat yhteiskunnan pohjasakkaan, rikollis-, varas- ja 
provokaattoriaineksen sekaan, toiset rupesivat «periaatteellisiksi» 
pakkoluovuttajiksi, ryöstäen talonpoikia ja kaupunkien pieneläjiä, 
anastaen työläisklubien huoneistoja ja säästöjä, ja kolmannet 
vaelsivat avoimesti vastavallankumouksellisten leiriin, huolehtien 
omasta hyvinvoinnistaan porvariston takapihoilla. Kaikki he 
olivat kaikenlaista valtaa vastaan, siis myöskin ja varsinkin — 
työläisten ja talonpoikien vallankumouksellista valtaa vastaan, 
sillä he olivat varmoja siitä, että vallankumouksellinen valta ei 
anna heidän ryöstää kansaa eikä rosvota kansan omaisuutta. 

Kornilovin kapinan kukistamisen jälkeen menshevikit ja 
eserrät tekivät vielä yhden yrityksen kasvavan vallankumoukselli¬ 
sen nousun heikentämiseksi. Tässä tarkoituksessa he syyskuun 
12 pnä 1917 kutsuivat koolle Yleisvenäläisen demokraattisen 
neuvottelukokouksen sosialististen puolueiden, luokkasovinnon 
kannalla olleiden Neuvostojen, ammattiliittojen, zemstvojen, 
kauppa- ja teollisuuspiirien sekä sotaväenosastojen edustajista. 
Neuvottelukokous muodosti Esiparlamentin (Tasavallan väliaikai¬ 
sen neuvoston). Luokkasovinnon kannattajat luulivat voivansa 
pysähdyttää vallankumouksen Esiparlamentin avulla ja siirtää 

maan neuvosto-vallankumouksen raiteilta porvarillis-perustuslail- 
lisen kehityksen, porvarillisen parlamentarismin raiteille. Mutta se 
oli vararikkoutuneiden poliitikkojen epätoivoinen yritys kääntää 
takaisin vallankumouksen pyörää. Tämän yrityksen täytyi romah¬ 
taa ja se romahtikin. Työläiset pilkkasivat luokkasovinnon kan¬ 
nattajani parlamentaarista touhua. Työläiset antoivat Esiparla- 
mentille pilkkanimen «saunan eteinen». 

Bolshevikkipuolueen Keskuskomitea päätti boikoteerata Esi- 
parlamenttia. Tosin Esiparlamentin bolshevistinen ryhmä, jossa 
istuivat sellaiset miehet kuin Kamenev ja Teodorovitsh, ei tahto¬ 
nut lähteä Esiparlamentista. Mutta puolueen Keskuskomitea 
pakotti heidät poistumaan Esiparlamentista. 

Kamenev ja Zinovjev puolustelivat itsepintaisesti Esiparla- 
menttiin osanottoa, pyrkien vetämään täten puolueen harrastusta 
pois kapinan valmistamisesta. Esiparlamenttiin osanottoa vas¬ 
taan esiintyi päättävästi toveri Stalin Yleisvenäläisen demokraat¬ 
tisen neuvottelukokouksen bolshevikkiryhmän sisällä. Hän nimitti 
Esiparlamenttia «Kornilovin kapinan keskoseksi». 

Lenin ja Stalin pitivät pahana virheenä lyhytaikaistakin osan¬ 
ottoa Esiparlamenttiin, koska se voi kylvää joukkojen keskuuteen 
harhaanjohtavia toiveita, että Esiparlamentti todellakin voisi 
tehdä jotakin työtätekevien hyväksi. 

Samaan aikaan bolshevikit valmistelivat sitkeästi Neuvostojen 
II edustajakokouksen koollekutsumista, luottaen saavansa siellä 
enemmistön. Huolimatta Yleisvenäläisessä Toimeenpanevassa 
Keskuskomiteassa istuvien menshevikkien ja eserrien kaikista 
vehkeilyistä, II Yleisvenäläinen Neuvostojen edustajakokous mää¬ 
rättiin bolshevististen Neuvostojen painostuksesta kokoontuvaksi 
vuoden 1917 lokakuun loppupuoliskolla. 


6. Lokakuun kapina Petrogradissa ja Väliaikaisen hallituksen 
vangitseminen. Neuvostojen I! edustajakokous ja Neuvosto¬ 
hallituksen muodostaminen. Neuvostojen II edustajakokouksen 
säätämät asetukset rauhasta ja maasta. Sosialistisen vallan¬ 
kumouksen voitto. Sosialistisen vallankumouksen voiton syyt. 

Bolshevikit alkoivat valmistautua voimaperäisesti kapinaan. 
Lenin osoitti, että saatuaan enemmistön molempien pääkaupun¬ 
kien — Moskovan ja Petrogradin — työväen ja sotilaiden edus- 

tajain Neuvostoissa bolshevikit voivat ja heidän täytyy ottaa val¬ 
tiovalta omiin käsiinsä. Tehden yhteenvedon kuljetusta matkasta 
Lenin korosti: «Kansan enemmistö on meidän puolellamme ». 
Kirjoituksissaan ja Keskuskomitealle sekä bolshevikkijärjestöille 
osoittamissaan kirjeissä Lenin esitti konkreettisen kapinasuunnl- 
telman: miten on vietävä taisteluun sotaväenosastot, laivasto ja 
punakaartilaiset, mitkä ratkaisevat paikat Petrogradissa on val¬ 
lattava kapinan menestyksen turvaamiseksi j.n.e. 

Lokakuun 7 pnä Lenin saapui illegaalisesti Suomesta Petro- 
gradiin. Lokakuun 10 pnä 1917 pidettiin puolueen Keskuskomitean 
historiallinen istunto, jossa päätettiin alkaa aseellinen kapina 
lähipäivinä. Leninin laatimassa puolueen Keskuskomitean histo¬ 
riallisessa päätöslauselmassa sanottiin: 

«Keskuskomitea toteaa, että niin Venäjän vallankumouk¬ 
sen kansainvälinen asema (laivaston kapina Saksassa, 
äärimmäisenä ilmauksena yleismaailmallisen sosialistisen 
vallankumouksen kasvamisesta koko Euroopassa, sekä rau¬ 
han solmiamisen vaara imperialistien kesken vallankumouk¬ 
sen tukahduttamiseksi Venäjällä), niin sotilaallinen tilanne 
(Venäjän porvariston sekä Kerenskin ja Kumpp. ilmeinen 
päätös Pietarin luovuttamisesta saksalaisille) kuin myöskin 
proletaarisen puolueen saama enemmistö Neuvostoissa — 
kaikki tämä yhdessä talonpoikaiskapinan kanssa ja kansan 
luottamuksen kääntyessä meidän puoluettamme kohtaan 
(vaalit Moskovassa), vihdoin toisen Kornilovin kapinan 
ilmeinen valmistelu (sotajoukkojen vieminen pois Pietarista, 
kasakkain tuominen Pietariin, Minskin ympäröiminen kasa¬ 
koilla j.n.e.) — kaikki tämä asettaa päiväjärjestykseen 
aseellisen kapinan. 

Todeten siis, että aseellinen kapina on kiertämätön ja 
täydellisesti kypsynyt, Keskuskomitea kehoittaa kaikkia 
puolueen järjestöjä pitämään tätä johtonaan ja tältä näkö¬ 
kulmalta käsittelemään ja ratkaisemaan kaikki käytännölli¬ 
set kysymykset (Pohjoisen alueen Neuvostojen edustaja¬ 
kokouksesta, joukkojen poisviemisestä Pietarista, moskova¬ 
laisten ja minskiläisten esiintymisestä j.n.e.)» (Lenin, 
XXI osa, sivu 330). 

Tätä historiallista päätöstä vastaan esiintyi ja äänesti kaksi 
Keskuskomitean jäsentä — Kamenev ja Zinovjev. He samoin kuin 
menshevikitkin haaveilivat porvarillisesta parlamentaarisesta 

tasavallasta ja panettelivat työväenluokkaa, väittäen, että sillä ei 
ole voimia sosialistisen vallankumouksen toteuttamiseen, että se 
ei ole vielä kasvanut vallan ottamisen tasalle. 

Vaikka Trotski ei tässä istunnossa suoraan äänestänyt päätös¬ 
lauselmaa vastaan, niin hän esitti sellaisen muutosehdotuksen 
päätöslauselmaan, joka olisi pakosta tehnyt kapinan mahdotto¬ 
maksi ja vienyt sen tappioon. Hän ehdotti, että kapinaa ei alet¬ 
taisi ennen Neuvostojen II edustajakokouksen avaamista, mikä 
merkitsi kapinan asian pitkittämistä, kapinapäivän ilmiantamista 
edeltäkäsin, Väliaikaisen hallituksen varottamista kapinasta 
ennakolta. 

Bolshevikkipuolueen Keskuskomitea lähetti valtuutettuja 
Donetsin kaivosalueelle, Uralille, Helsinkiin, Kronstadtiin, luotei¬ 
selle rintamalle y.m. kapinan järjestämiseksi siellä. Toverit 
Voroshilov, Molotov, Dzierzhynski, Ordzhonikidze, Kirov, Kaga- 
novitsh, Kuibyshev, Frunze, Jaroslavski ja muut saivat erikoiset 
puolueen tehtävät kapinan johtamiseksi eri paikkakunnilla. Toveri 
Zhdanov työskenteli Shadrinskissa Uralilla sotilaiden keskuudessa. 
Keskuskomitean valtuutetut tutustuttivat paikallisten bolshevikki- 
järjestöjen johtajia kapinasuunnitelmaan ja järjestivät niitä 
taisteluvalmiiksi Petrogradissa suoritettavan kapinan auttami¬ 
seksi. 

Puolueen Keskuskomitean ohjeen mukaisesti muodostettiin 
Petrogradin Neuvoston yhteyteen Sotilaallinen vallankumous 
komitea, josta tuli kapinan julkinen esikunta. 

Sillä aikaa vastavallankumouskin kokoili kiireesti voimiaan. 
Upseeristo järjestäytyi vastavallankumoukselliseen «upseeriliit¬ 
toon». Vastavallankumoukselliset perustivat kaikkialla esikuntia 
iskupataljoonien muodostamista varten. Lokakuun loppuun 
mennessä vastavallankumouksen käytettävänä oli 43 iskupatal- 
joonaa. Erikoisesti muodostettiin pataljoonia Yrjön-ristin rita¬ 
reista. 

Kerenskin hallitus nosti kysymyksen hallituksen muuttami¬ 
sesta Petrogradista Moskovaan. Tästä näkyi, että se valmisteli 
Petrogradin luovuttamista saksalaisille, ehkäistäkseen kapinan 
Petrogradissa. Petrogradin työläisten ja sotilaiden vastalause 
pakotti Väliaikaisen hallituksen jäämään Petrogradiin. 

Lokakuun 16 pnä oli puolueen Keskuskomitean laajennettu 
istunto. Siinä valittiin kapinaa johtava Puoluekeskus, jonka johtoon 
tuli toveri Stalin. Tämä Puoluekeskus oli Petrogradin Neuvoston 

yhteydessä olevan sotilaallisen vallankumouskomitean johtavana 
ydinjoukkona, ja se johti käytännössä koko kapinaa. 

Antautujat Zinovjev ja Kamenev esiintyivät Keskuskomitean 
istunnossa uudelleen kapinaa vastaan. Jouduttuaan häviölle he 
esiintyivät avoimesti sanomalehdistössä kapinaa vastaan, puo¬ 
luetta vastaan. Lokakuun 18 pnä menshevistinen «Novaja zhizn» 
(«Uusi elämä») lehti julkaisi Kamenevin ja Zinovjevin selityksen 
bolshevikkien valmistelemasta kapinasta ja siitä, että he pitävät 
kapinaa seikkailuna. Siten Kamenev ja Zinovjev ilmaisivat vihol¬ 
lisille Keskuskomitean päätöksen kapinasta, sen järjestämisestä 
lähiaikoina. Se oli kavallusta. Lenin kirjoitti tämän johdosta: 
«Kamenev ja Zinovjev antoivat ilmi Rodzjankolle ja Kerenskille 
oman puolueensa Keskuskomitean päätöksen aseellisesta kapi¬ 
nasta». Lenin esitti Keskuskomiteassa kysymyksen Zinovjevin ja 
Kamenevin erottamisesta puolueesta. 

Petturien varoittamat vallankumouksen viholliset ryhtyivät 
heti toimenpiteisiin ennättääkseen kapinan edelle ja tuhotakseen 
vallankumouksen johtavan esikunnan — bolshevikkipuolueen. 
Väliaikainen hallitus järjesti salaisen istunnon, jossa ratkaistiin 
kysymys taistelukeinoista bolshevikkeja vastaan. Lokakuun 
19 pnä Väliaikainen hallitus kutsui kiireellisesti sotaväkeä rinta¬ 
malta Petrogradiin. Kaduilla alkoivat kierrellä vahvistetut pat¬ 
rullit. Erittäin suuria voimia onnistui vastavallankumouksen 
koota Moskovaan. Väliaikaisella hallituksella oli valmiiksi laa¬ 
dittu suunnitelma: päivää ennen Neuvostojen 11 edustajakokouk¬ 
sen alkamista hyökätä Smolnyyn, bolshevikkien Keskuskomitean 
olinpaikkaan, ja valloittaa se sekä tuhota bolshevikkien johtava 
keskus. Tätä varten Petrogradiin keskitettiin joukkoja, joiden 
uskollisuuteen hallitus luotti. 

Mutta Väliaikaisen hallituksen päivät ja tunnit olivat jo luetut. 
Mitkään voimat eivät voineet enää pysäyttää sosialistisen vallan¬ 
kumouksen voittokulkua. 

Lokakuun 21 pnä bolshevikit lähettivät kaikkiin vallankumouk¬ 
sellisiin sotaväenosastoihin sotilaallisen vallankumouskomitean 
komissaareja. Joka päivä ennen kapinaa oli käynnissä tarmokas 
taisteluvalmistus sotaväenosastoissa, tehtailla ja muilla työpai¬ 
koilla. Määrättyjä tehtäviä saivat myöskin sotalaivat, risteilijä 
«Aurora» ja «Zarja svobody» («Vapauden sarastus»). 

Petrogradin Neuvoston istunnossa Trotski toitotti suurisuisesti 
vihollisen tietoon kapinan määräajan, päivän, jona bolshevikit 

suunnittelivat kapinan alkavan. Jotta ei olisi annettu Kerenskin 
hallitukselle mahdollisuutta ehkäistä aseellista kapinaa, päätti 
puolueen Keskuskomitea aloittaa ja suorittaa kapinan ennen 
suunnittelemaansa määräaikaa, päivää ennen Neuvostojen 
II edustajakokouksen avaamista. 

Kerenski aloitti esiintymisensä aikaisin lokakuun 24 (marras¬ 
kuun 6) päivän aamulla, antamalla määräyksen bolshevikkien 
puolueen pää-äänenkannattajan «Rabotshi Putj» lehden lakkautta¬ 
misesta ja lähettämällä panssariautoja «Rabotshi Putj» lehden 
toimituksen ja bolshevikkien kirjapainon talolle. Mutta kello 10 
mennessä aamulla punakaartilaiset ja vallankumoukselliset 
sotilaat toveri Stalinin ohjeen mukaisesti karkottivat panssari¬ 
autot ja järjestivät vahvistetun vartioston kirjapainoon ja 
«Rabotshi Putj» lehden toimitukseen. Kello 11 mennessä aamulla 
«Rabotshi Putj» ilmestyi, kehottaen kukistamaan Väliaikaisen 
hallituksen. Kapinaa johtavan Puoluekeskuksen ohjeen mukaisesti 
keskitettiin samalla kiireesti Smolnyn luo vallankumouksellisten 
sotilaiden ja punakaartilaisten joukkoja. 

Kapina alkoi. 

Yöllä 24 lokakuuta Lenin saapui Smolnyyn ottaen välittö¬ 
mästi käsiinsä kapinan johdon. Koko yön saapui Smolnyyn 
vallankumouksellisia sotaväenosastoja ja Punaisen kaartin jouk¬ 
koja. Bolshevikit lähettivät ne kaupungin keskustaan piirittä¬ 
mään Talvipalatsia, jonne Väliaikainen hallitus oli kaivau¬ 
tunut. 

Lokakuun 25 (marraskuun 7) pnä Punainen kaarti ja vallan¬ 
kumoukselliset sotaväenosastot vahasivat asemat, postin, sähkö- 
lennätinlaitoksen, ministeriöt ja valtionpankin. 

Esiparlamentti laskettiin hajalle. 

Smolny, jossa sijaitsi Petrogradin Neuvosto ja bolshevikkien 
Keskuskomitea, muuttui vallankumouksen taisteluesikunnaksi, 
josta taistelukäskyt lähtivät. 

Petrogradin työläiset näyttivät näinä päivinä, että he olivat 
käyneet bolshevikkipuolueen johdolla hyvän koulun. Bolshevik¬ 
kien työn tuloksena taisteluun valmistetut vallankumoukselliset 
sotaväenosastot täyttivät täsmällisesti taistelukäskyt ja tappelivat 
yhtärinnan Punaisen kaartin kanssa. Sotalaivasto ei jäänyt jälkeen 
armeijasta. Kronstadt oli bolshevikkipuolueen linnoitus, jossa ei 
enää pitkään aikaan oltu tunnustettu Väliaikaisen hallituksen 
valtaa. Risteilijä «Aurora» ilmoitti Talvipalatsia vastaan suun- 

nattujen tykkiensä jyrinällä lokakuun 25 pnä uuden aikakauden — 
Suuren sosialistisen vallankumouksen aikakauden — alkamisesta. 

Lokakuun 25 (marraskuun 7) pnä julkaistiin bolshevikkien 
vetoomus «Venäjän kansalaisille». Tässä vetoomuksessa sanot¬ 
tiin, että porvarillinen Väliaikainen hallitus on kukistettu ja että 
valtiovalta on siirtynyt Neuvostojen käsiin. 

Väliaikainen hallitus piiloittautui Talvipalatsiin upseerikoulu- 
laisten ja iskupataljoonien turviin. Lokakuun 25 ja 26 päivien väli¬ 
senä yönä vallankumoukselliset työläiset, sotilaat ja matruusit 
valloittivat rynnäköllä Talvipalatsin ja vangitsivat Väliaikaisen 
hallituksen. 

Aseellinen kapina Petrogradissa oli voittanut. 

II Yleisvenäläinen Neuvostojen edustajakokous avattiin Smol- 
nyssa kello 10.45 illalla lokakuun 25 (marraskuun 7) pnä 1917, 
jolloin voitokas kapina Petrogradissa jo oli täydessä käynnissä 
ja valta pääkaupungissa oli tosiasiallisesti Petrogradin Neuvoston 
käsissä. 

Bolshevikit saivat edustajakokouksessa valtavan enemmistön. 
Menshevikit, bundilaiset ja oikeistolaiset eserrät, nähdessään 
laulunsa olevan lopussa, lähtivät pois edustajakokouksesta, julis¬ 
taen kieltäytyvänsä osanotosta ( sen työhön. Neuvostojen edustaja¬ 
kokouksessa esittämässään julkilausumassa he nimittivät Loka¬ 
kuun vallankumousta «sotilassalaliitoksi». Edustajakokous tuo¬ 
mitsi menshevikit ja eserrät selittäen, että se ei suinkaan valita 
heidän menoaan, vaan tervehtii sitä, sillä petturien poismenon 
takia tuli edustajakokouksesta työväen ja sotilaiden edustajien 
todella vallankumouksellinen edustajakokous. 

Edustajakokouksen nimessä julistettiin kaiken vallan siirty¬ 
minen Neuvostojen käsiin. 

Neuvostojen II edustajakokouksen julistuksessa sanottiin: 

«Nojautuen työläisten, sotilaiden ja talonpoikien suun¬ 
nattoman enemmistön tahtoon, nojautuen Petrogradissa 
tapahtuneeseen työläisten ja varuskunnan voitokkaaseen 
kapinaan. Edustajakokous ottaa vallan käsiinsä». 

Yöllä 26 lokakuuta (8 marraskuuta) 1917 Neuvostojen II edus¬ 
tajakokous hyväksyi asetuksen rauhasta. Edustajakokous ehdotti 
sotaakäyville maille viipymätöntä välirauhan solmiamista ainakin 
kolmeksi kuukaudeksi rauhanneuvottelujen käymistä varten. 
Kääntyessään kaikkien sotaakäyvien maiden hallitusten ja kanso¬ 
jen puoleen edustajakokous kääntyi samalla «ihmiskunnan kolmen 

kaikkein edistyneimmän kansakunnan ja nykyiseen sotaan osaa¬ 
ottavan kaikkein suurimman valtakunnan, Englannin, Ranskan ja 
Saksan tietoisten työläisten puoleen». Se kehoitti näitä työläisiä 
auttamaan «rauhan asian sekä samalla työtätekevien ja riistetty¬ 
jen väestöjoukkojen kaikenlaisesta orjuudesta ja kaikesta riistosta 
vapauttamisen menestyksellistä päätökseen saattamista». 

Samana yönä Neuvostojen II edustajakokous hyväksyi asetuk¬ 
sen maasta, jonka mukaan «tilanherrain maanomistus lakkaute¬ 
taan heti ilman mitään lunastusmaksua». Tämän maalain pohjaksi 
hyväksyttiin talonpoikain yleinen evästys, joka oli laadittu talon¬ 
poikien 242 paikallisen evästyksen perustalla. Tämän evästyksen 
mukaan yksityinen omistusoikeus maahan lakkautettiin ainiaaksi 
ja se korvattiin koko kansan, valtion omistuksella maahan. Tilan¬ 
herrain maat, läänitysmaat ja luostarien maat annettiin kaikkien 
työtätekevien käyttöön ilman korvausta. 

Kaikkiaan sai talonpoikaisto tämän asetuksen mukaan Loka¬ 
kuun sosialistiselta vallankumoukselta yli 150 miljoonaa desjatii- 
naa * uutta maata, joka ennen oli ollut tilanherrain, porvariston, 
tsaarin perheen, luostarien ja kirkkojen hallussa. 

Talonpojat vapautettiin tilanherroille suoritettavista vuotui¬ 
sista vuokramaksuista noin 500 miljoonan kultaruplan arvosta. 

Kaikki maan aarteet (nafta, hiili, malmi j.n.e.), metsät ja 
vedet siirtyivät kansan omaisuudeksi. 

Vihdoin II Yleisvenäläisessä Neuvostojen edustajakokouksessa 
muodostettiin ensimmäinen Neuvostohallitus — Kansankomissaa¬ 
rien Neuvosto. Kansankomissaarien Neuvosto muodostui koko¬ 
naan bolshevikeista. Ensimmäisen Kansankomissaarien Neuvos¬ 
ton puheenjohtajaksi valittiin Lenin. 

Niin päättyi historiallinen Neuvostojen II edustajakokous. 

Edustajakokouksen edustajat palasivat omille paikkakunnilleen 
viedäkseen tiedon Neuvostojen voitosta Petrogradissa ja turva¬ 
takseen Neuvostovallan leviämisen koko maassa. 

Valta ei siirtynyt Neuvostojen käsiin heti kaikilla paikkakun¬ 
nilla. Samaan aikaan kun Petrogradissa oli jo Neuvostovalta, 
käytiin Moskovassa vielä monta päivää sitkeitä ja tuimia katu- 
taisteluita. Estääkseen vallan siirtymisen Moskovan Neuvoston 
käsiin menshevikkien ja eserrien vastavallankumoukselliset' puo¬ 
lueet yhdessä valkokaartilaisten ja upseerikouluiaisten kanssa 

aloittivat aseellisen taistelun työläisiä ja sotilaita vastaan. Vasta 
muutaman päivän kuluttua saatiin kapinalliset nujerretuiksi ja 
Moskovassa pantiin voimaan Neuvostojen valta. 

Itse Petrogradissa ja sen joissakin kaupunginosissa tekivät 
vastavallankumoukselliset heti vallankumouksen voiton ensi päi¬ 
vinä yrityksiä Neuvostovallan kukistamiseksi. Marraskuun 10 pnä 
1917 Kerenski, joka oli kapinan aikana karannut Petrogradista 
pohjoisen rintaman alueelle, kokosi joitakin kasakkajoukkoja ja 
marssitti ne Petrogradia vastaan kenraali Krasnovin johdolla. 
Marraskuun 11 pnä 1917 vastavallankumouksellinen järjestö — 
«Isänmaan ja vallankumouksen pelastamisen komitea» — nosti 
Petrogradissa eserrien johdolla upseerikoululaisten kapinan. 
Mutta kapinalliset kukistettiin ilman erikoista vaivaa. Yhden 
päivän kuluessa, marraskuun 11 päivän iltaan mennessä, matruu¬ 
sit ja punakaartilaiset lopettivat upseerikoululaisten kapinan, ja 
marraskuun 13 päivänä lyötiin Pulkovan harjulla kenraali 
Krasnov. Samoin kuin Lokakuun kapinankin aikana Lenin johti 
henkilökohtaisesti neuvostovastaisen kapinan kukistamista. Hänen 
järkkymätön lujuutensa ja levollinen voitonvarmuutensa innosti 
joukkoja ja liitti niitä yhteen. Vihollinen oli lyöty hajalle. Krasnov 
otettiin vangiksi ja hän antoi «kunniasanan», että lopettaa tais¬ 
telun Neuvostovaltaa vastaan. Tätä «kunniasanaa» vastaan hänet 
päästettiin vapaaksi, mutta kuten sittemmin osottautui, hän söi 
kenraalinsanansa. Kerenski taas pääsi pakenemaan «tuntematto¬ 
maan suuntaan» naisen vaatteisiin pukeutuneena. 

Mohilevissa, sotaväen ylipäällikön päämajassa, yritti kenraali 
Duhonin myöskin järjestää kapinaa. Kun Neuvostohallitus käski 
Duhoninia viipymättä ryhtymään neuvotteluihin välirauhasta 
saksalaisen päällystön kanssa, niin hän kieltäytyi täyttämästä 
hallituksen määräystä. Silloin Duhonin erotettiin toimestaan 
Neuvostovallan käskystä. Vastavallankumouksellinen päämaja 
hävitettiin, jolloin Duhoninia vastaan kapinaan nousseet sota¬ 
miehet surmasivat hänet. 

Hyökkäyksen Neuvostovaltaa vastaan yrittivät tehdä myöskin 
tunnetut opportunistit puolueen sisällä Kamenev, Zinovjev, Rykov, 
Shljapnikov ja muut. He alkoivat vaatia «yhtenäisen sosialistisen 
hallituksen» muodostamista, johon ottaisivat osaa Lokakuun 
vallankumouksen vastikään kukistamat menshevikit ja eserrät. 
Marraskuun 15 pnä 1917 bolshevikkien puolueen Keskuskomitea 

hyväksyi päätöslauselman, joka torjui sopimuksen teon näiden 
vastavallankumouksellisten puolueiden kanssa; Kamenev ja Zinov- 
jev julistettiin vallankumouksen rikkureiksi. Marraskuun 17 pna 
Kamenev, Zinovjev, Rykov ja Miljutin, ollen eri mieltä puolueen 
politiikkaan nähden, ilmoittivat eroavansa Keskuskomiteasta. 
Samana päivänä, marraskuun 17 pnä, Nogin ilmoitti omasta puo¬ 
lestaan ja Kansankomissaarien Neuvostoon kuuluneitten Rykovin, 
W. Miljutinin, Teodorovitshin, A. Shljapnikovin, D. Rjazanovin, 
Jurenevin ja Larinin niinessä olevansa eri mieltä puolueen Keskus¬ 
komitean politiikasta ja mainittujen henkilöiden eroavan Kansan¬ 
komissaarien Neuvostosta. Muutaman pelkurin karkaaminen 
aiheutti riemastuksen Lokakuun vallankumouksen vihollisten 
taholla. Koko porvaristo ja sen apurit olivat vahingoniloisia, huu¬ 
sivat bolshevismin luhistumisesta, ennustivat bolshevikkipuolueen 
tuhoa. Mutta muutama karkuri ei horjuttanut puoluetta hetkeksi¬ 
kään. Puolueen Keskuskomitea leimasi heidät halveksuen vallan¬ 
kumouksen rintamakarkureiksi ja porvariston apureiksi ja siirtyi 
päiväjärjestyksessä oleviin tehtäviin. 

«Vasemmisto»-eserrät, tahtoen säilyttää vaikutuksensa bol¬ 
shevikeille aivan ilmeisesti myötätuntoisiin talonpoikaisjoukkoihin, 
päättivät olla riitaantumatta bolshevikkien kanssa ja säilyttää 
toistaiseksi yhteisrintaman heidän kanssaan. Marraskuussa 1917 
pidetty talonpoikien Neuvostojen edustajakokous tunnusti kaikki 
Lokakuun sosialistisen vallankumouksen saavutukset ja Neuvosto¬ 
vallan asetukset. Tehtiin sopimus «vasemmisto»-eserrien kanssa, 
ja muutamia «vasemmisto»-eserriä otettiin Kansankomissaarien 
Neuvostoon (Kolegajev, Spiridonova, Proshjan ja Sternberg). 
Mutta tämä sopimus pysyi voimassa vain Brestin rauhan alle¬ 
kirjoittamiseen ja köyhälistökomiteoiden muodostamiseen saakka, 
jolloin talonpoikaisten keskuudessa tapahtui syvä jakautuminen 
ja jolloin «vasemmisto»-eserrät, kuvastaen yhä enemmän kulak¬ 
kien etupyyteitä, nostivat kapinan bolshevikkeja vastaan ja jolloin 
Neuvostovalta nujersi heidät. 

Vuoden 1917 lokakuusta vuoden 1918 tammi — helmikuuhun 
mennessä neuvostovallankumous ehti levitä koko maahan. Neu¬ 
vostojen vallan leviäminen suunnattoman laajan maan alueella 
kävi niin nopeaa vauhtia, että Lenin nimitti sitä Neuvostovallan 
«riemumarssiksi». 

Lokakuun Suuri sosialistinen vallankumous oli voittanut. 

Niistä monista syistä, jotka olivat määräävinä sosialistisen 
vallankumouksen niin verrattain helppoon voittoon Venäjällä, on 
erikoisesti huomioitava seuraavat pääsyyt: 

1. Lokakuun vallankumouksella oli vastassaan sellainen ver¬ 
rattain heikko, huonosti järjestäytynyt, poliittisesti vähän kokenut 
vihollinen kuin Venäjän porvaristo. Ollen vielä taloudellisesti 
heikko ja kokonaan riippuvainen hallituksen tekemistä tilauksista, 
ei Venäjän porvaristolla ollut tilanteesta selviytyäkseen välttämä¬ 
töntä poliittista itsenäisyyttä eikä riittävää aloitekykyä. Sillä ei 
ollut sitä kokemusta suurisuuntaisten poliittisten juonittelujen ja 
poliittisen petkutuksen alalla kuin esimerkiksi Ranskan porvaris¬ 
tolla eikä sitä laajakantoisten veijarikompromissien koulua kuin 
esimerkiksi Englannin porvaristolla. Etsittyään vielä eilen sopi¬ 
musta helmikuun vallankumouksen kukistaman tsaarin kanssa ei 
se tämän jälkeen valtaan tultuaan voinut keksiä mitään parempaa 
kuin kaikissa oleellisissa kohdissa jatkaa vihatun tsaarin politiikkaa. 
Se tahtoi, kuten tsaarikin, «sotaa voitolliseen loppuun saakka», 
huolimatta siitä, että sota oli tullut maalle ylivoimaiseksi ja nään- 
nyttänyt äärimmilleen kansan ja armeijan. Se tahtoi, kuten tsaari¬ 
kin, itse asiassa tilanherrojen maan omistuksen säilyttämistä siitä 
huolimatta, että talonpoikaisto oli menehtymässä maattomuuteen 
ja tilanherrain sortoon. Mitä tulee työväenluokan suhteen harjoi¬ 
tettavaan politiikkaan, niin Venäjän porvaristo meni vihassaan 
työväenluokkaa kohtaan vielä tsaaria pitemmälle, sillä se ei 
ainoastaan pyrkinyt säilyttämään ja lujittamaan tehtailijain har¬ 
joittamaa sortoa, vaan tekemään sen sietämättömäksi panemalla 
toimeen joukkotyönsulkuja. 

Ei ole ihme, että kansa ei nähnyt oleellista eroa tsaarin politii¬ 
kan ja porvariston politiikan välillä ja että se kohdisti tsaaria 
vastaan tuntemansa vihan porvariston Väliaikaiseen hallitukseen. 

Niin kauan kuin luokkasovintoa kannattavien eserrien ja men- 
shevikkien puolueilla oli jonkinlainen vaikutus kansaan, saattoi 
porvaristo käyttää niitä suojanaan ja pysyä vallassa. Mutta sen 
jälkeen kun menshevikit ja eserrät paljastivat itsensä imperialis¬ 
tisen porvariston kätyreiksi ja siten menettivät vaikutuksensa 
kansaan, jäivät porvaristo ja sen Väliaikainen hallitus riippumaan 
ilmaan. 

2. Lokakuun vallankumouksen etupäässä kulki sellainen val¬ 
lankumouksellinen luokka kuin oli Venäjän työväenluokka, tais¬ 
teluissa karaistunut, lyhyessä ajassa kaksi vallankumousta suo- 

rittanut luokka, joka kolmanteen vallankumoukseen mennessä oli 
vallannut itselleen kansan johtajan arvovallan taistelussa rauhan, 
maan, vapauden ja sosialismin puolesta. Jos ei olisi ollut sellaista 
kansan luottamuksen ansainnutta vallankumouksen johtajaa kuin 
Venäjän työväenluokka, ei olisi myöskään ollut työläisten ja 
talonpoikain liittoa, ja ilman sellaista liittoa ei Lokakuun vallan¬ 
kumous olisi voinut voittaa. 

3. Venäjän työväenluokalla oli vallankumouksessa sellainen 
vankka liittolainen kuin talonpoikaisköyhälistö, joka muodosti 
talonpoikaisväestön suunnattoman suuren enemmistön. Kahdek¬ 
san vallankumouskuukauden kokemus, jota huoleti voidaan ver¬ 
rata kymmenien «normaalin» kehityksen vuosien kokemukseen, 
ei ollut mennyt hukkaan talonpoikaisten työtätekeviltä joukoilta. 
Tänä aikana niillä oli mahdollisuus saada käytännössä kokemusta 
kaikista Venäjällä olleista puolueista ja vakuuttautua siitä, että 
eivät kadetit, eivät eserrät eivätkä menshevikitkään rupea vaka¬ 
vasti riitaantumaan tilanherrojen kanssa ja vuodattamaan verta 
talonpoikien vuoksi, että Venäjällä on vain yksi puolue, joka ei 
ole sidottu tilanherroihin ja on valmis nujertamaan tilanherrat 
tyydyttääkseen talonpoikien tarpeet — nimittäin bolshevikkien 
puolue. Tämä seikka oli proletariaatin ja talonpoikaisköyhälistön 
liiton todellinen perusta. Työväenluokan ja talonpoikaisköyhälistön 
liiton olemassaolo oli määräävänä myöskin keskitalonpoikien 
käyttäytymiselle, jotka horjuivat kauan ja vasta Lokakuun kapi¬ 
nan edellä kääntyivät todenteolla vallankumouksen puolelle, 
yhtyen talonpoikaisköyhälistöön. 

Ei ole tarpeellista todistella, että ilman sellaista liittoa Loka¬ 
kuun vallankumous ei olisi voinut voittaa. 

4. Työväenluokan johdossa oli sellainen poliittisissa tais¬ 
teluissa koeteltu puolue kuin bolshevikkipuolue. Vain sellainen 
puolue kuin bolshevikkien puolue, joka on kyllin rohkea viedäk¬ 
seen kansan ratkaisevaan rynnäkköön sekä kyllin varovainen 
kiertääkseen kaikki ja kaikenlaiset salakarit päämäärää kohti 
matkatessaan — vain sellainen puolue voi niin taitavasti yhdistää 
yhdeksi yhteiseksi vallankumoukselliseksi virraksi sellaiset erilai¬ 
set vallankumoukselliset liikkeet kuin ovat yleisdemokraattinen 
liike rauhan puolesta, talonpoikais-demokraattinen liike tilan¬ 
herrojen maiden valtaamiseksi, sorrettujen kansojen kansallinen 
vapausliike kansallisen tasa arvoisuuden puolesta ja proletariaatin 

sosialistinen liike porvariston kukistamiseksi, proletariaatin dikta¬ 
tuurin pystyttämiseksi. 

On ilmeistä, että näiden erilaisten vallankumouksellisten virto¬ 
jen yhdistäminen yhdeksi yhteiseksi valtavaksi vallankumouk¬ 
selliseksi virraksi ratkaisi kapitalismin kohtalon Venäjällä. 

5. Lokakuun vallankumous alkoi sellaisella hetkellä, jolloin 
imperialistinen sota oli vielä täydessä käynnissä, jolloin porvaril¬ 
liset päävaltiot olivat jakaantuneina kahteen vihollisleiriin, jolloin 
ne, ollen sodassa toisiaan vastaan ja heikentäessään toinen tois¬ 
taan, eivät voineet vakavasti puuttua «venäläisiin asioihin» eivätkä 
esiintyä aktiivisesti Lokakuun vallankumousta vastaan. 

On ilmeistä, että tämä seikka huomattavasti helpotti Lokakuun 
sosialistisen vallankumouksen voittoa. 

7. Bolshevikkipuolueen taistelu Neuvostovallan lujittamiseksi. 

Brestin rauha. Puolueen VII edustajakokous. 

Neuvostovallan lujittamista varten oli tarpeen hävittää, murs¬ 
kata vanha, porvarillinen valtiokoneisto ja luoda sen tilalle uusi, 
Neuvostovaltion koneisto. Edelleen oli tarpeen hävittää sääty- 
järjestelmän jätteet ja kansallisen sorron järjestelmä, lakkauttaa 
kirkon etuoikeudet, lopettaa vastavallankumouksellinen sanoma¬ 
lehdistö ja kaikenlaiset vastavallankumoukselliset järjestöt, julki¬ 
set ja salaiset, hajottaa porvarillinen Perustava kokous. Vihdoin 
maan kansallistuttamisen jälkeen täytyi kansallistuttaa myöskin 
koko suurteollisuus ja sitten — päästä sotatilanteesta, lopettaa 
sota, joka kaikkein enimmin häiritsi Neuvostovallan lujitta¬ 
mista. 

Kaikki nämä toimenpiteet pantiin täytäntöön muutaman kuu¬ 
kauden kuluessa, vuoden 1917 lopulta vuoden 1918 puoliväliin. 

Murrettiin ja lopetettiin entisten ministeriöiden virkamiesten 
harjoittama sabotaashi, jonka eserrät ja menshevikit olivat jär¬ 
jestäneet. Ministeriöt lakkautettiin ja niiden tilalle luotiin Neuvos¬ 
tojen hallintoelimet ja vastaavat kansankomissariaatit. Perustet¬ 
tiin Korkein Kansantalousneuvosto maan teollisuuden johtamista 
varten. Järjestettiin Yleisvenäläinen vastavallankumousta ja sabo¬ 
taasina vastaan taisteleva erikoiskomitea (Tsheka) F. Dzierzhyn- 
skin johdolla. Julkaistiin asetus Punaisen armeijan ja laivaston 
perustamisesta. Hajotettiin Perustava kokous, jonka vaalit olivat 
pääasiallisesti tapahtuneet jo ennen Lokakuun vallankumousta ja 

joka kieltäytyi vahvistamasta Neuvostojen II edustajakokouksen 
asetuksia rauhasta, maasta ja vallan siirtymisestä Neuvostoille. 

Feodalismin, säätyjärjestelmän ja kaikilla yhteiskunnallisen 
elämän aloilla vallinneen epätasa-arvoisuuden jätteiden lopullisesti 
poistamiseksi julkaistiin asetukset säätyjen lakkauttamisesta, kan¬ 
sallisten ja uskontunnustuksesta johtuvien rajoitusten poistami¬ 
sesta, kirkon erottamisesta valtiosta ja koulun erottamisesta kir¬ 
kosta, naisten tasa-arvoisuudesta, Venäjän kansallisuuksien tasa- 
arvoisuudesta. 

«Venäjän kansojen oikeuksien julistuksen» nimellä tunnetussa 
Neuvostohallituksen erikoisessa päätöksessä säädettiin, että 
Venäjän kansojen vapaa kehitys ja niiden täysi tasa-arvoisuus on 
laki. 

Porvariston taloudellisen voiman murtamiseksi ja uuden, 
neuvostokansantalouden järjestämiseksi, ennen kaikkea uuden, 
neuvostoteollisuuden järjestämiseksi, kansallistutettiin pankit, 
rautatiet, ulkomaankauppa, kauppalaivasto ja koko suurteollisuus 
sen kaikilla aloilla: kivihiilituotanto, metallurgia, nafta-, kemialli¬ 
nen, konerakennus-, kutoma-, sokeriteollisuus j.n.e. 

Maamme vapauttamiseksi rahataloudellisesta riippuvaisuu¬ 
desta ja ulkomaisten kapitalistien riistosta julistettiin mitättömiksi 
tsaarin ja Väliaikaisen hallituksen ottamat Venäjälle myönnetyt 
ulkomaiset lainat. Meidän maamme kansat eivät halunneet mak¬ 
saa ryöstösodan jatkamista varten otettuja velkoja, jotka olivat 
saattaneet maamme ikeenalaiseen riippuvaisuuteen ulkomaisesta 
pääomasta. 

Kaikki nämä ja samantapaiset toimenpiteet horjuttivat perus¬ 
tuksiaan myöten porvariston, tilanherrojen, taantumuksellisen 
virkamiehistön ja vastavallankumouksellisten puolueiden voimia 
ja lujittivat huomattavasti Neuvostovaltaa maan sisällä. 

Mutta Neuvostovallan asemaa ei voitu pitää täysin lujittu¬ 
neena niin kauan kuin Venäjä oli sodassa Saksaa ja Itävaltaa vas¬ 
taan. Neuvostovallan täydellinen lujittaminen vaati sodan lopetta¬ 
mista. Sen vuoksi puolue aloitti taistelun rauhan puolesta heti 
Lokakuun vallankumouksen voiton ensi päivistä alkaen. 

Neuvostohallitus ehdotti «kaikille sotaakäyville kansoille ja 
niiden hallituksille aloitettavaksi viipymättä neuvottelut oikeuden¬ 
mukaisesta demokraattisesta rauhasta». Mutta «liittolaiset» — 
Englanti ja Ranska — kieltäytyivät hyväksymästä Neuvostohalli¬ 
tuksen ehdotusta. Kun Ranska ja Englanti kieltäytyivät neuvotte- 

lemasta rauhasta, niin Neuvostohallitus, täyttäen Neuvostojen 
tahdon, päätti ryhtyä neuvotteluihin Saksan ja Itävallan 
kanssa. 

Neuvottelut alkoivat joulukuun 3 pnä Brest-Litovskissa. Joulu¬ 
kuun 5 pnä allekirjoitettiin sopimus välirauhasta, sotatoimien väli¬ 
aikaisesta keskeyttämisestä. 

Neuvotteluja käytiin kansantalouden ollessa rappiolla, yleisen 
sotaan väsymisen vallitessa ja sotaväenosastojamme lähtiessä 
pois rintamalta, rintaman luhistuessa. Neuvottelujen aikana sel- 
visi, että saksalaiset imperialistit pyrkivät anastamaan suunnatto¬ 
man suuria entisen tsaarin valtakunnan alueita ja tahtoivat muut¬ 
taa Puolan, Ukrainan ja Itämerenmaat Saksasta riippuviksi 
valtioiksi. 

Sodan jatkaminen näissä olosuhteissa olisi merkinnyt juuri 
syntyneen Neuvostovallan olemassaolon asettamista kyseenalai¬ 
seksi. Työväenluokalle ja talonpoikaistolle tuli välttämättömäksi 
suostua raskaisiin rauhanehtoihin, peräytyä silloisen kaikkein 
vaarallisimman rosvon, Saksan imperialismin edessä saadakseen 
hengähdysaikaa, lujittaakseen Neuvostovaltaa ja luodakseen 
uuden armeijan, Punaisen armeijan, joka kykenee puolustamaan 
maata vihollisten hyökkäyksiltä. 

Kaikki vastavallankumoukselliset, alkaen menshevikeistä ja 
eserristä ja päättyen ihan ilmettyihin valkokaartilaisiin, harjoitti¬ 
vat vimmattua agitatiota rauhan allekirjoittamista vastaan. 
Heidän linjansa oli selvä: he tahtoivat tehdä rauhanneuvottelut 
mahdottomiksi, provosoida saksalaiset hyökkäämään ja panna 
vielä lujittumattoman Neuvostovallan alttiiksi iskuille, saattaa 
työläisten ja talonpoikien saavutukset uhanalaisiksi. 

Heidän liittolaisinaan tässä kurjassa hommassa olivat Trotski 
ja hänen apurinsa Buharin, joka yhdessä Radekin ja Pjatakovin 
kanssa johti puolueelle vihamielistä, naamioimistarkoituksessa 
«vasemmistokommunisteiksi» itseään nimittävää ryhmää. Trotski 
ja «vasemmistokommunistien» ryhmä kävivät puolueen sisällä 
kiivasta taistelua Leniniä vastaan vaatien sodan jatkamista. 
Nämä henkilöt toimivat ilmeisesti Saksan imperialistien ja maan 
sisällä olleiden vastavallankumouksellisten hyödyksi, sillä he pyrki¬ 
vät saattamaan nuoren, vielä ilman armeijaa olleen Neuvosto¬ 
tasavallan alttiiksi Saksan imperialismin iskuille. 

Se oli eräänlaista vasemmistolaisilla fraaseilla taitavasti naa¬ 
mioitua provokaattoripolitiikkaa. 

Helmikuun 10 pnä 1918 keskeytettiin rauhanneuvottelut Brest- 
Litovskissa. Siitä huolimatta, että Lenin ja Stalin puolueen 
Keskuskomitean nimessä vaativat rauhan allekirjoittamista, 
Trotski, joka oli Brestissä Neuvostoliiton valtuuskunnan puheen¬ 
johtajana, rikkoi petturimaisesti bolshevikkipuolueen suoranaiset 
ohjeet. Hän selitti Neuvostovallan kieltäytyvän allekirjoittamasta 
rauhaa Saksan ehdottamilla ehdoilla ja ilmoitti samalla saksalai¬ 
sille, että Neuvostotasavalta ei tule käymään sotaa ja jatkaa 
armeijan demobilisointia. 

Tämä oli jo kauheaa. Enempää eivät saksalaiset imperialistit 
voineet vaatiakaan Neuvostomaan etujen kavaltajalta. 

Saksan hallitus keskeytti välirauhan ja kävi hyökkäykseen. 
Vanhan armeijamme jäännökset eivät kestäneet saksalaisten 
joukkojen rynnistystä, vaan lähtivät pakoon. Saksalaiset etenivät 
nopeasti, anastaen valtavan maa-alueen ja uhaten Petrogradia. 
Saksan imperialismi otti Neuvostomaahan tunkeutuessaan pää¬ 
määräkseen Neuvostovallan kukistamisen ja kotimaamme muut¬ 
tamisen omaksi siirtomaakseen. Vanha luhistunut tsaarin armeija 
ei voinut pitää puoliaan Saksan imperialismin aseellisia sota- 
iaumoja vastaan. Se perääntyi Saksan armeijan iskujen alai¬ 
sena. 

Mutta saksalaisten imperialistien aseellinen interventio aiheutti 
valtavan vallankumouksellisen nousun maassa. Puolueen ja 
Neuvostohallituksen taisteluhuutoon: «Sosialistinen isänmaa on 
vaarassa» vastasi työväenluokka entistä voimaperäisemmällä 
Punaisen armeijan joukko-osastojen muodostamisella. Uuden 
armeijan — vallankumouksellisen kansan armeijan — nuoret 
joukko-osastot torjuivat sankarillisesti hampaisiin saakka aseis¬ 
tetun saksalaisen rosvon rynnistyksen. Narvan ja Pihkovan luona 
saksalaiset valloittajat kohtasivat päättäväisen vastarinnan. 
Heidän etenemisensä Petrogradiin pysäytettiin. Saksan imperia¬ 
lismin sotajoukkojen pysäyttämisen päivästä — helmikuun 23 
päivästä — tuli nuoren Punaisen armeijan syntymäpäivä. 

Jo helmikuun 18 pnä 1918 puolueen Keskuskomitea oli hyväk¬ 
synyt Leninin ehdotuksen sähkösanoman lähettämisestä Saksan 
hallitukselle rauhan solmiamisesta viipymättä. Turvatakseen itsel¬ 
leen edullisemmat rauhanehdot saksalaiset jatkoivat hyökkäys¬ 
tään, ja vasta helmikuun 22 pnä Saksan hallitus ilmaisi suostu¬ 
vansa rauhan allekirjoittamiseen, ja nyt olivat rauhanehdot paljon 
raskaammat kuin alkuperäiset. 

Leninin, Stalinin ja Sverdlovin oli käytävä mitä sitkeintä tais¬ 
telua Keskuskomiteassa Trotskia, Buharinia ja muita trotskilaisia! 
vastaan saadakseen aikaan päätöksen rauhasta. Lenin sanoi, että 
Buharin ja Trotski a auttoivat teossa Saksan imperialisteja ja 
häiritsivät vallankumouksen kasvua ja kehitystä Saksassa» (Unin, 
XXII osa, sivu 307). 

Helmikuun 23 pnä Keskuskomitea päätti hyväksyä saksalai¬ 
sen sotilaspäällystön ehdot ja allekirjoittaa rauhansopimuksen. 
Trotskin ja Buharinin petos tuli Neuvostotasavallalle kalliiksi. 
Latvia, Eesti, puhumattakaan Puolasta, joutuivat Saksalle. 
Ukraina irroitettiin Neuvostotasavallasta ja muutettiin saksalai¬ 
seksi vasallivaltioksi. Neuvostotasavalta sitoutui maksamaan 
saksalaisille sotakorvausta. 

Sillä välin «vasemmistokommunistit», jatkaessaan taistelua 
Leniniä vastaan, vaipuivat yhä syvemmälle petturuuden suo¬ 
hon. 

Puolueen Moskovan alueen byroo, jonka «vasemmistokommu¬ 
nistit» (Buharin, Osinski, Jakovleva, Stukov, Mantsev) olivat 
tilapäisesti kaapanneet, hyväksyi hajoitukseen tähtäävän päätös¬ 
lauselman, joka ‘sisälsi epäluottamuslauseen Keskuskomitealle ja 
julisti, että sen mielestä on «tuskin vältettävissä puolueen hajoa¬ 
minen lähitulevaisuudessa». Tässä päätöslauselmassaan menivät 
he niin pitkälle, että hyväksyivät neuvostovastaisen päätöksen. 
«Kansainvälisen vallankumouksen etujen nimessä», kirjoittivat 
«vasemmistokommunistit» tässä päätöksessä, «me pidämme tar¬ 
koituksenmukaisena mennä nyt pelkästään muodolliseksi käyvän 
Neuvostovallan menettämisen mahdollisuuteen saakka». 

Lenin sanoi tätä päätöstä «kummalliseksi ja kauheaksi». 

Siihen aikaan puolue ei vielä ollut selvillä Trotskin ja «vasem- 
mistokommunistien» sellaisen puoluevastaisen menettelyn todelli¬ 
sesta syystä. Mutta, kuten neuvostovastaisen «oikeistolais-trotski- 
laisen blokin» oikeusjutussa (vuoden 1938 alussa) äskettäin todet¬ 
tiin, Buharin ja hänen johtamansa «vasemmistokommunistien» 
ryhmä yhdessä Trotskin ja «vasemmisto»-eserrien kanssa olivat 
jo silloin salaliitossa Neuvostohallitusta vastaan. Buharin, Trotski 
ja heidän salaliittokumppaninsa, kuten on käynyt selville, asetti¬ 
vat päämääräkseen Brestin rauhansopimuksen ehkäisemisen, 
V. I. Leninin, J. V. Stalinin, J. M. Sverdlovin vangitsemisen ja 
murhaamisen sekä uuden hallituksen muodostamisen buharinilai- 
sista, trotskilaisista ja «vasemmisto»-eserristä. 

Järjestäessään salaista vastavallankumouksellista salaliittoa 
«vasemmistokommunistien» ryhmä pani samalla toimeen Trotskin 
avulla avoimen hyökkäyksen bolshevikkipuoluetta vastaan pyrkien 
hajoittamaan puolueen ja saattamaan epäjärjestykseen puolueen 
rivit. Mutta puolue liittyi tällä vaikealla hetkellä Leninin, Stalinin 
ja Sverdlovin ympärille sekä kannatti Keskuskomiteaa rauhan¬ 
kysymyksessä samoin kuin muissakin kysymyksissä. 

«Vasemmistokommunistien» ryhmä oli eristetty ja lyöty 
hajalle. 

Rauhankysymyksen lopullista ratkaisua varten kutsuttiin koolle 
puolueen VII edustajakokous. 

Puolueen VII edustajakokous avattiin maaliskuun 6 pnä 1918. 
Se oli ensimmäinen edustajakokous puolueemme vallanoton jäl¬ 
keen. Edustajakokouksessa oli 46 päätösvaltaista ja 58 neuvote¬ 
levaa edustajaa. Edustajakokouksessa oli edustettuina 145 tuhatta 
puolueen jäsentä. Itse asiassa puolueessa oli tähän aikaan vähin¬ 
tään 270 tuhatta jäsentä. Tämän eroavaisuuden selittää se, että 
edustajakokouksen kiireellisyyden vuoksi melkoinen osa järjestöjä 
ei ehtinyt lähettää edustajiaan, ja saksalaisten väliaikaisesti mie¬ 
hittämillä alueilla olevilla järjestöillä ei ollut tilaisuutta edustajien 
lähettämiseen. 

Tehdessään selostuksen Brestin rauhasta Lenin sanoi tässä 
kokouksessa, että «...se vaikea kriisi, jota meidän puolueemme 
saa kokea vasemmistolaisen opposition muodostumisen johdosta 
siinä, on kaikkein suurimpia Venäjän vallankumouksen kokemista 
kriiseistä» (sama, sivu 321). 

30 äänellä 12 vastaan 4:n pidättäytyessä äänestyksestä hyväk¬ 
syttiin Leninin päätöslauselma Brestin rauhaa koskevasta kysy¬ 
myksestä. 

Lenin kirjoitti päätöslauselman hyväksymisen jälkeisenä päi¬ 
vänä kirjoituksessa «Onneton rauha»: 

«Sietämättömän raskaat ovat rauhan ehdot. Mutta his¬ 
toria ottaa kuitenkin omansa... On käytävä järjestämään, 
järjestämään ja järjestämään. Tulevaisuus on meidän puo¬ 
lellamme, kaikista koettelemuksista huolimatta» (sama, 
sivu 288). 

Edustajakokouksen päätöslauselmassa todettiin, että imperia¬ 
lististen valtioiden sotilaalliset esiintymiset Neuvostotasavaltaa 
vastaan ovat vastaisuudessakin kiertämättömiä ja että sen vuoksi 
edustajakokous pitää puolueen perustehtävänä mitä tarmokkaim- 

piin ja päättäväisimpiin toimenpiteisiin ryhtymistä itsekurin sekä 
työläisten ja talonpoikien kurin kohottamiseksi, joukkojen valmis¬ 
tamiseksi uhrautuvaiseen sosialistisen isänmaan puolustukseen, 
Punaisen armeijan järjestämiseksi, väestön yleisen sotilasopetuk- 
sen toimeenpanemiseksi. 

Vahvistettuaan oikeaksi Leninin linjan Brestin rauhaa koske¬ 
vassa kysymyksessä edustajakokous tuomitsi Trotskin ja Buhari- 
nin kannan, lausuen halveksumisensa tappion kärsineiden «vasem- 
mistokommunistien» yrityksen johdosta jatkaa vielä edustaja¬ 
kokouksessakin hajoitustyötään. 

Brestin rauhan solmiaminen antoi puolueelle mahdollisuuden 
voittaa aikaa Neuvostovallan lujittamiseksi, maan talouden jär¬ 
jestykseen saattamiseksi. 

Rauhan solmiaminen antoi mahdollisuuden imperialistien lei¬ 
rissä tapahtuvien yhteentörmäysten (jatkuva sota Itävallan — 
Saksan ja Ententen välillä) hyväksikäyttämiseen, vastustajan 
voimien hajoittamiseen, neuvostotalouden järjestämiseen, Punai¬ 
sen armeijan luomiseen. 

Rauhan solmiaminen antoi proletariaatille mahdollisuuden 
pysyttää mukanaan talonpoikaisto ja koota voimia valkokaarti¬ 
laisten kenraalien nujertamiseksi kansalaissodan kaudella. 

Lokakuun vallankumouksen kaudella Lenin opetti bolshevikki- 
puolueelle, kuinka on pelottomasti ja päättävästi hyökättävä, kun 
tätä varten ovat olemassa välttämättömät ehdot. Brestin rauhan 
kaudella Lenin opetti puolueelle, kuinka silloin, kun vihollisella on 
tiettävästi ylivoima meihin nähden, on peräännyttävä järjestyk¬ 
sessä, siinä mielessä, että mitä suurimmalla tarmolla valmistetaan 
uutta hyökkäystä vihollisia vastaan. 

Historia osoitti Leninin linjan täysin oikeaksi. 

VII edustajakokouksessa tehtiin päätös puolueen nimen muut¬ 
tamisesta ja myöskin puolueen ohjelman muuttamisesta. Puoluetta 
ruvettiin nimittämään Venäjän Kommunistiseksi puolueeksi (bol¬ 
shevikit). Lenin ehdotti puolueemme nimittämistä kommunisti¬ 
seksi, sillä tämä nimi vastasi tarkasti puolueen itselleen asettamaa 
päämäärää, nimittäin kommunismin toteuttamista. 

Puolueen uuden ohjelman laatimista varten valittiin erikoinen 
valiokunta, johon kuuluivat Lenin, Stalin ja muut, ja ohjelman 
pohjaksi hyväksyttiin Leninin laatima luonnos. 

Näin VII edustajakokous teki suunnattoman suuren historial¬ 
lisen työn: se löi hajalle puolueen sisälle piilottautuneet viholliset. 

«vasemmistokommunistit» ja trotskilaiset, se sai aikaan ulospää¬ 
syn imperialistisesta sodasta, se sai aikaan rauhan, hengähdys- 
ajan, se antoi puolueen voittaa aikaa Punaisen armeijan järjestä¬ 
miseen ja velvoitti puolueen saattamaan sosialistisen järjestyksen 
kansantalouteen. 

8. Leninin suunnitelma sosialistiseen rakennustyöhön ryhtymi¬ 
seksi. Köyhälistökomiteat ja kulakkien taltuttaminen. «Vasem- 
misto»-eserrien kapina ja sen kukistaminen. Neuvostojen 
V edustajakokous ja Venäjän Sosialistisen Federatiivisen 
Neuvostotasavallan Perustuslain hyväksyminen. 

Solmittuaan rauhan ja saatuaan hengähdysaikaa Neuvosto¬ 
valta ryhtyi sosialistisen rakennustyön kehittämiseen. Vuoden 
1917 marraskuun ja vuoden 1918 helmikuun välistä aikaa Lenin 
nimitti «pääomanvastaisen punakaartilaisrynnäkön» kaudeksi. 
Neuvostovallan onnistui vuoden 1918 ensi puoliskolla murtaa por¬ 
variston taloudellinen valta, keskittää käsiinsä kansantalouden 
hallitsevat asemat (tehtaat, pankit, rautatiet, ulkomaankauppa, 
kauppalaivasto), murskata valtiovallan porvarillinen koneisto ja 
tukahduttaa voitokkaasti vastavallankumouksen ensimmäiset yri¬ 
tykset Neuvostovallan kukistamiseksi. 

Mutta kaikki tämä ei vielä läheskään riittänyt. Jotta voitiin 
kulkea eteenpäin, piti siirtyä vanhan murskaamisesta uuden 
rakentamiseen. Tämän vuoksi keväällä vuonna 1918 alkoi siirty¬ 
minen sosialistisen rakennustyön uuteen vaiheeseen — siirtyminen 
«pakkoluovuttajain pakkoluovuttamisesta» saavutettujen voitto¬ 
jen organisatooriseen lujittamiseen, neuvostokansantalouden 
rakentamiseen. Lenin piti välttämättömänä, että hengähdysaika 
käytettäisiin mahdollisimman tarkkaan sosialistisen talouden 
perustan laskemiseen ryhtymistä varten. Bolshevikkien täytyi 
oppia järjestämään ja johtamaan tuotantoa uudella tavalla. Lenin 
kirjoitti, että bolshevikkien puolue oli saanut Venäjän vakuuttu¬ 
neeksi, bolshevikkien puolue oli ottanut Venäjän pois rikkailta ja 
antanut sen kansalle, nyt, sanoi Lenin, bolshevikkien puolueen 
täytyy oppia hallitsemaan Venäjää. 

Tärkeimpinä tehtävinä tässä vaiheessa Lenin piti kansantalou¬ 
den kaikkien tuotteiden luettelointia ja kaikkien valmistettavien 
tuotteiden kuluttamisen kontrollia. Maan taloudessa olivat pikku¬ 
porvarilliset ainekset enemmistönä. Miljoonat pikkuisännät kau- 



pungissa ja maaseudulla tarjosivat maaperän kapitalismin kas¬ 
vulle. Nämä pikkuisännät eivät tunnustaneet työkuria eivätkä 
yleisvaltakunnallista kuria, he eivät suostuneet tuotteiden luette¬ 
lointiin eivätkä kontrolliin. Pikkuporvarillinen into keinotteluun ja 
kaupusteluun sekä pikkuisäntien ja kauppiaiden yritykset rikastua 
kansan hädän kustannuksella olivat erittäin vaarallisia tänä vai¬ 
keana hetkenä. 

Puolue lähti tarmokkaaseen taisteluun leväperäisyyttä vastaan 
tuotannossa, työkurin puutetta vastaan teollisuudessa. Joukot 
omaksuivat vain hitaasti uusia työtottumuksia. Tämän vuoksi 
taistelu työkurin puolesta tuli tänä aikana keskeiseksi tehtäväksi. 

Lenin osoitti, että on välttämätöntä kehittää tuotannossa sosia¬ 
listista kilpailua, panna voimaan kappalepalkka, taistella tasa- 
palkkaisuutta vastaan, sovelluttaa kasvattavien, vakuuttavien toi¬ 
menpiteiden ohella myöskin pakottamisen menetelmiä niiden 
suhteen, jotka tahtovat anastaa valtiolta mahdollisimman paljon, 
laiskottelevat ja harjoittavat keinottelua. Hän oli sitä mieltä, että 
uuden kurin — työkurin, toverikurin, neuvostokurin — muokkaa- 
vat miljoonat työtätekevät jokapäiväisessä käytännöllisessä työs¬ 
sään. Hän osoitti, että «tämä työ vaatii kokonaisen historiallisen 
aikakauden» (Lenin, XXIII osa, sivu 44). 

Kaikkia näitä sosialistisen rakennustyön kysymyksiä, uusien, 
sosialististen tuotantosuhteiden luomisen kysymyksiä Lenin valaisi 
kuuluisassa teoksessaan «Neuvostovallan lähimmät tehtävät». 

«Vasemmistokommunistit», esiintyen yhdessä eserrien ja 
menshevikkien kanssa, alkoivat taistelun Leniniä vastaan näistä 
kysymyksistä. Buharin, Osinski ja muut esiintyivät kurin luomista 
vastaan, yksilöjohtoa vastaan tuotantolaitoksissa, spesialistien 
käyttämistä vastaan teollisuudessa ja kannattavaisuusperiaatteen 
voimaansaattamista vastaan. He panettelivat Leniniä väittäen, 
että sellainen politiikka merkitsee porvarillisiin oloihin palaamista. 
Samanaikaisesti «vasemmistokommunistit» saarnasivat trotski¬ 
laisia käsityksiä, että sosialistinen rakennustyö ja sosialismin 
voitto Venäjällä ovat mahdottomia. 

«Vasemmistolaisilla» fraaseilla «vasemmistokommunistit» puo¬ 
lustelivat kulakkia, laiskuria, keinottelijaa, jotka vastustivat kuria 
ja suhtautuivat vihamielisesti valtion harjoittamaan taloudellisen 
elämän säännöstelyyn, tuotteiden luettelointiin ja kontrolliin. 

Ratkaistuaan uuden, neuvostoteollisuuden järjestämisen kysy¬ 
mykset puolue siirtyi maaseudun kysymyksiin. Maaseudulla oli 


'246 




tähän aikaan käynnissä maaiaisköyhälistön taistelu kulakkeja vas¬ 
taan. Kulakit voimistuivat ja anastivat tilanherroilta poisotettuja 
maita. Köyhälistö tarvitsi apua. Taistellen proletaarista valtiota 
vastaan kulakit kieltäytyivät myymästä valtiolle viljaa kiinteisiin 
hintoihin. He tahtoivat nälän avulla pakottaa Neuvostovaltion 
luopumaan sosialististen toimenpiteiden toteuttamisesta. Puolue 
asetti tehtäväksi vastavallankumouksellisten kulakkien nujertami¬ 
sen. Maaiaisköyhälistön järjestämistä varten ja menestyksellistä 
taistelua varten viljaylijäämiä omistavia kulakkeja vastaan järjes¬ 
tettiin työläisten kamppailuretki maaseudulle. 

«Työläistoverit!» kirjoitti Lenin. «Muistakaa, että vallan¬ 
kumouksen tila on kriitillinen. Muistakaa, että vallankumouk¬ 
sen voitte pelastaa ainoastaan te — eikä kukaan muu. Kym¬ 
meniä tuhansia valikoituja, edistyneitä, sosialismille antau¬ 
muksellisia työläisiä, jotka eivät alennu lahjustenottoon ja 
väärinkäytöksiin, jotka kykenevät luomaan rautaisen voi¬ 
man kulakkeja, keinottelijoita, sotarosvoja, lahjustenottajia, 
epäjärjestyksen synnyttäjiä vastaan — juuri tätä tarvitaan» 
(Lenin, XX111 osa, sivu 25). 

«Taistelu leivästä on taistelua sosialismin puolesta», sanoi 
Lenin, ja tällä tunnuksella järjestettiin työläisten lähettämistä 
maaseudulle. Julkaistiin useita asetuksia, jotka säätivät elintar- 
vikediktatuurin ja antoivat elintarvikeasiain kansankomissa- 
riaattien elimille erikoisvaltuudet viljanottoa varten kiinteisiin 
hintoihin. 

Kesäkuun 11 pnä 1918 säädetyllä asetuksella luotiin köyhälistö- 
komiteat (kombedy). Köyhälistökomiteat suorittivat suurta osaa 
taistelussa kulakkeja vastaan, pakkoluovutettujen maiden uudel¬ 
leen jakamisessa ja talouskaluston jakelussa, elintarvikkeiden yli¬ 
jäämien hankinnassa kulakeilta, työläiskeskuksien ja Punaisen 
armeijan elintarvikkeilla huoltamisessa. 50 miljoonaa hehtaaria 
kulakkien maata siirtyi maaiaisköyhälistön ja keskitalonpoikien 
käsiin. Kulakeilta pakkoluovutettiin melkoinen osa tuotantoväli¬ 
neitä maaiaisköyhälistön hyväksi. 

Köyhälistökomiteain järjestäminen oli uusi vaihe sosialistisen 
vallankumouksen laajenemisessa maaseudulla. Köyhälistökomiteat 
olivat proletariaatin diktatuurin tukikohtia maaseudulla. Köyhä- 
listökomiteain välityksellä tapahtui suureksi osaksi Punaisen 
armeijan kaaderien muodostaminen talonpoikaisväeslöstä. 

Proletaarien kamppailuretki maaseudulle ja köyhälistökomi- 
teain järjestäminen lujittivat Neuvostovaltaa maaseudulla ja niillä 
oli suunnattoman suuri poliittinen merkitys keskitalonpojan voitta¬ 
misessa Neuvostovallan puolelle. 

Vuoden 1918 loppuun mennessä, jolloin köyhälistökomiteat 
olivat täyttäneet tehtävänsä, ne lopettivat toimintansa, sulautuen 
yhteen maaseudun Neuvostojen kanssa. * 

Heinäkuun 4 pnä 1918 avattiin Neuvostojen V edustajakokous* 
«Vasemmisto»-eserrät alkoivat edustajakokouksessa kiivaan tais¬ 
telun Leniniä vastaan, kulakkien puolustukseksi. He vaativat tais¬ 
telun keskeyttämistä kulakkeja vastaan ja luopumista työläisten 
elintarvikehankintajoukkojen lähettämisestä maalle. Kun «vasem- 
misto»-eserrät vakuuttautuivat siitä, että heidän linjansa kohtaa 
lujan vastarinnan edustajakokouksen enemmistön taholta, niin 
järjestivät he kapinan Moskovassa, ottivat valtaansa Trjohsvjati- 
telski-kadun ja alkoivat pommittaa sieltä Kremliä tykistöllä. 
Mutta muutaman tunnin kuluessa bolshevikit kukistivat tämän 
«vasemmisto»-eserrien seikkailun. Useissa paikoin maata «vasem- 
misto»-eserrien paikalliset järjestöt yrittivät myöskin nousta kapi¬ 
naan, mutta tästä seikkailusta tehtiin kaikkialla nopeasti loppu. 

Kuten nyttemmin «oikeistolais-trotskilaisen blokin» oikeus¬ 
jutussa on käynyt selville, «vasemmisto»-eserrien kapina aloitettiin 
Buharinin ja Trotskin tieten ja suostumuksella, ja oli se osana 
buharinilaisten, trotskilaisten ja «vasemmisto»-eserrien yhteisestä 
vastavallankumouksellisen salaliiton suunnitelmasta Neuvosto¬ 
valtaa vastaan. 

Samaan aikaan «vasemmisto»-eserrä Blumkin, josta myöhem¬ 
min tuli Trotskin kätyri, tunkeutui Saksan lähetystöön ja tappoi 
Mirbachin, Saksan lähettilään Moskovassa, sodan provosoimiseksi 
Saksan kanssa. Mutta Neuvostohallituksen onnistui ehkäistä sota 
ja tehdä tyhjäksi vastavallankumouksellinen provokatio. 

Neuvostojen V edustajakokouksessa hyväksyttiin Venäjän 
Sosialistisen Federatiivisen Neuvostotasavallan Perustuslaki — 
ensimmäinen neuvostoperustuslaki. 

LYHYT YHTEENVETO 

Kahdeksan kuukauden kestäessä, helmikuusta lokakuuhun 
1917 bolshevikkipuolue täyttää mitä vaikeimman tehtävän: se 
valloittaa enemmistön työväenluokan keskuudessa. Neuvostoissa* 

se vetää sosialistisen vallankumouksen puolelle miljoonia talon¬ 
poikia. Se vapauttaa nämä joukot pikkuporvarillisten puolueiden 
(eserrien, menshevikkien, anarkistien) vaikutuksen alta, se paljas¬ 
taa askel askeleelta näiden puolueiden politiikan, joka suuntautui 
työtätekevien etuja vastaan. Bolshevikkien puolue suorittaa tavat¬ 
toman laajaa poliittista työtä rintamalla ja selustassa, valmistaen 
joukkoja Lokakuun sosialistiseen vallankumoukseen. 

Ratkaisevat tapaukset puolueen tämän kauden historiassa 
ovat: Leninin paluu maanpakolaisuudesta. Leninin Huhtikuun 
teesit. Huhtikuun puoluekonferenssi ja puolueen VI edustaja¬ 
kokous. Puolueen päätöksistä työväenluokka ammentaa voimaa 
ja voitonvarmuutta, löytää vastauksen vallankumouksen tärkeim¬ 
piin kysymyksiin. Huhtikuun konferenssi suuntaa puolueen taiste¬ 
luun porvarillis-demokraattisesta vallankumouksesta sosialistiseen 
vallankumoukseen siirtymiseksi. VI edustajakokous antaa puo¬ 
lueelle suunnan aseelliseen kapinaan porvaristoa ja sen Väli¬ 
aikaista hallitusta vastaan. 

Eserrien ja menshevikkien luokkasovintopuolueet, anarkistit 
ynnä muut ei-kommunistiset puolueet tulevat kehityksensä pää¬ 
hän: kaikki ne muuttuvat porvarillisiksi puolueiksi jo Lokakuun 
vallankumouksen edellä, puolustaen kapitalistisen järjestelmän 
koskemattomuutta ja säilyttämistä. Bolshevikkien puolue yksinään 
johtaa joukkojen taistelua porvariston kukistamiseksi ja Neuvos¬ 
tojen vallan pystyttämiseksi. 

Samanaikaisesti bolshevikit torjuivat puolueen sisällä ole¬ 
vien antautujien — Zinovjevin, Kamenevin, Rykovin, Buharinin„ 
Trotskin ja Pjatakovin yritykset puolueen suistamiseksi sosialisti¬ 
sen vallankumouksen raiteilta. 

Bolshevikkipuolueen johtama työväenluokka, liitossa talon- 
poikaisköyhälistön kanssa, sotilaiden ja matruusien kannatta¬ 
mana, kukistaa porvariston vallan, pystyttää Neuvostojen vallan, 
perustaa uuden valtiotyypin — sosialistisen Neuvostovaltion, 
lakkauttaa tilanherrain maanomistuksen, antaa maan talonpoikais¬ 
ten käyttöön, kansallistuttaa kaiken maan, pakkoluovuttaa kapi¬ 
talistien omaisuuden, saa aikaan ulospääsyn sodasta, rauhan, saa 
välttämättömän hengähdysajan ja luo siten sosialistisen rakennus¬ 
työn alkamisen ehdot. 

Lokakuun sosialistinen vallankumous murskasi kapitalismin, 
otti porvaristolta pois tuotantovälineet ja muutti tehtaat, maan, 
rautatiet ja pankit koko kansan omaisuudeksi, yhteisomaisuudeksi. 

Se pystytti proletariaatin diktatuurin ja antoi suunnattoman 
laajan valtakunnan johdon työväenluokan käsiin, tehden siitä siten 
hallitsevan luokan. 

Siten Lokakuun sosialistinen vallankumous aloitti ihmiskunnan 
historiassa uuden aikakauden — proletaaristen vallankumousten 
aikakauden. 



VIU LUKU 


BOLSHEVIKKIEN PUOLUE ULKOMAISEN 
SOTILAALLISEN INTERVENTION JA 
KANSALAISSODAN KAUDELLA 

( 1918 - 1920 ) 


1. Ulkomaisen sotilaallisen intervention alku. Kansalaissodan 
ensimmäinen kausi. 

Brestin rauhan solmiaminen ja Neuvostoliiton lujittuminen sen 
monien vallankumouksellis-taloudellisten toimenpiteiden tuloksena 
hetkellä, jolloin Lännessä sota oli vielä täydessä käynnissä, herätti 
mitä suurinta levottomuutta Lännen imperialistien keskuudessa, 
erikoisesti Ententen imperialistien keskuudessa, 

Ententen imperialistit pelkäsivät, että rauhan solmiaminen 
Saksan ja Venäjän välillä voi helpottaa Saksan sotilaallista ase¬ 
maa ja vaikeuttaa vastaavasti Ententen sotajoukkojen asemaa 
rintamalla. He pelkäsivät edelleen, että rauhan solmiaminen 
Venäjän ja Saksaa välillä voi voimistuttaa rauhankaipuuta kai¬ 
kissa maissa, kaikilla rintamilla ja siten vahingoittaa sodan asiaa, 
imperialistien asiaa. Vihdoin he pelkäsivät, että Neuvostovallan 
olemassaolo valtavan suurella maa-alueella ja tässä maassa por¬ 
variston vallan kukistamista seuranneet Neuvostovallan menes¬ 
tykset voivat olla tarttuvana esimerkkinä Lännen työläisille ja 
sotilaille, jotka oli vallannut syvä tyytymättömyys pitkittyvää 
sotaa kohtaan ja jotka saattoivat—venäläisten esimerkin mukai¬ 
sesti— kääntää pistimet herrojaan ja sortajiaan vastaan. Tämän 
vuoksi Ententen hallitukset päättivät aloittaa sotilaallisen inter¬ 
vention (puuttumisen) Venäjää vastaan kukistaakseen Neuvosto¬ 
vallan ja pystyttääkseen porvariston vallan, joka palauttaisi 
maahan porvarillisen järjestelmän, kumoaisi saksalaisten kanssa 
tehdyn rauhansopimuksen ja muodostaisi uudelleen sotarintaman 
Saksaa ja Itävaltaa vastaan. 

Ententen imperialistit ryhtyivät sitäkin mieluummin tähän 
likaiseen työhön, kun he olivat vakuuttuneita Neuvostovallan 
heikkoudesta eivätkä epäilleet, etteikö se kukistu pian, jos sen 
viholliset tekevät määrättyjä voimanponnistuksia. 

Vielä enemmän levottomuutta Neuvostovallan menestyminen 
ja lujittuminen aiheutti kukistettujen luokkien — tilanherrojen ja 
kapitalistien — riveissä,' nujerrettujen puolueiden — kadettien, 
menshevikkien, eserrien, anarkistien, kaikenlaisten porvarillisten 
natsionalistien — riveissä, valkokaartilaiskenraalien, kasakka- 
upseerien j.m.s. riveissä. 

Kaikki nämä vihamieliset ainekset kirkuivat Lokakuun vallan¬ 
kumouksen voiton ensi päivistä alkaen kaikilta katoilta, ette» 
Neuvostovallalla ole maaperää Venäjällä, että se on tuomittu 
häviöön, että se tuhoutuu pakosta viikon tahi parin kuluttua, 
kuukauden kuluttua tahi enintään kahden kolmen kuukauden 
kuluttua. Mutta koska Neuvostovalta jatkoi olemistaan ja lujittu- 
mistaan sen vihollisten manauksista huolimatta, niin Venäjän 
sisällä oli Neuvostovallan vihollisten pakko tunnustaa, että Neu¬ 
vostovalta on paljon voimakkaampi kuin he olivat aikaisemmin 
luulleet, että Neuvostovallan kukistamiseksi ovat välttämättömiä 
vastavallankumouksen kaikkien voimien suuret ponnistukset ja 
ankara taistelu. Sen vuoksi he päättivät suorittaa laajaa vasta¬ 
vallankumouksellista kapinatoimintaa vastavallankumouksen voi¬ 
mien kokoamiseksi, sotilaallisten kaaderien keräämiseksi ja kapi¬ 
noiden järjestämiseksi ennen kaikkea kasakka- ja kulakkialueilla. 

Siten jo vuoden 1918 ensi puoliskolla muodostui kaksi mää¬ 
rättyä voimaa, jotka olivat valmiita lähtemään kukistamaan 
Neuvostovaltaa: Ententen ulkomaiset imperialistit ja vastavallan¬ 
kumous Venäjän sisäpuolella. 

Ei kummallakaan näistä voimista ollut riittävästi edellytyksiä 
lähteäkseen itsenäisesti kukistamaan Neuvostovaltaa. Venäjän 
vastavallankumouksella oli jonkun verran sotilaallisia kaadereita 
sekä jokin määrä miehistöäkin — pääasiallisesti kasakkain huippu- 
kerrosta ja kulakkeja — kapinan nostamiseksi Neuvostovaltaa 
vastaan. Mutta sillä ei ollut rahaa eikä aseistusta. Ulkomaisilla 
imperialisteilla taas oli rahaa ja aseistusta, mutta he eivät voineet 
«myöntää» interventioon riittävää määrää sotavoimia, ei ainoas¬ 
taan siksi, että näitä voimia tarvittiin sotaan Saksaa ja Itävaltaa 
vastaan, vaan myös siksi, että ne saattoivat osoittautua riittä¬ 
mättömän luotettaviksi taistelussa Neuvostovaltaa vastaan. 

Neuvostovallanvastaisen taistelun ehdot pakoittivat molemmat 
neuvostovastaiset voimat, ulkomaisen ja sisäisen, yhdistymään. Ja 
tämä yhdistyminen tapahtui vuoden 1918 ensi puoliskolla. 

Siten muodostui ulkomainen. Venäjän sisäpuolella olevien 
Neuvostovallan vihollisten vastavallankumouksellisilla kapinoilla 
tukema sotilaallinen interventio Neuvostovaltaa vastaan. 

Siten päättyi hengähdysaika ja Venäjällä alkoi kansalaissota, 
s.o. Venäjän kansojen työläisten ja talonpoikien sota Neuvosto¬ 
vallan ulkomaisia ja sisäisiä vihollisia vastaan. 

Englannin, Ranskan, Japanin ja Amerikan imperialistit aloitti¬ 
vat sotilaallisen intervention ilman sodanjulistusta, vaikka inter¬ 
ventio oli sotaa Venäjää vastaan, vieläpä pahimmanlaatuista 
sotaa. Salaa, varkaiden tavoin lähestyivät nämä «sivistyneet* 
rosvot ja laskivat sotajoukkojaan Venäjän alueelle. 

Englantilaisetta ranskalaiset laskivat sotajoukkojaan pohjois- 
Venäjälle, miehittivät Arkangelin ja Muurmannin, auttoivat siellä 
valkokaartilaiskapinaa, kukistivat Neuvostojen vallan ja muodos¬ 
tivat «Pohjois-Venäjän hallituksen». 

Japanilaiset laskivat sotajoukkoja maihin Vladivostokissa, val¬ 
loittivat Tyynenmeren rannikon alueen, hajoittivat Neuvostot ja 
tukivat valkokaartilaisia kapinallisia, jotka sitten palauttivat 
porvarillisen järjestelmän. 

Pohjois-Kaukaasiassa kenraalit Kornilov, Aleksejev ja Denikin 
järjestivät englantilaisten ja ranskalaisten kannattamina valko¬ 
kaartilaisen «vapaaehtoisen armeijan», nostattivat kasakkain 
huippukerrosten kapinan ja alottivat sotaretken Neuvostoja 
vastaan. 

Kenraalit Krasnov ja Mamontov nostattivat Donilla saksalais¬ 
ten imperialistien salaisella avulla (saksalaiset eivät rohjenneet 
auttaa heitä julkisesti ottaen huomioon Venäjän kanssa tehdyn 
rauhansopimuksen) Donin kasakoiden kapinan, miehittivät Donin 
alueen ja alottivat sotaretken Neuvostoja vastaan. 

Keski-Volgalla ja Siperiassa järjestettiin englantilais-ranska- 
laisten juonittelujen avulla tshekkoslovakialaisen armeijakunnan 
kapina. Neuvostohallitus oli sallinut tämän armeijakunnan, joka 
oli kokoonpantu sotavangeista, matkustaa kotimaahansa Siperian 
ja Kauko-Idän kautta. Mutta sen ollessa matkalla eserrät sekä 
englantilaiset ja ranskalaiset käyttivät sitä hyväkseen neuvosto- 
vallanvastaiseen kapinaan. Armeijakunnan kapina oli merkkinä 
kulakkien kapinaan Volgan varrella ja Siperiassa sekä eserräläis- 

mielisten työläisten kapinaan Votkinskin ja Izhevskin tehtailla. 
Volgan varrella muodostettiin Samaran valkokaartilais-eserrä- 
läinen hallitus, Omskissa Siperian valkokaartilaishallitus. 

Saksa ei osallistunut eikä voinut osallistua tähän englantilais- 
ranskalais-japanilais-amerikkalaisen liittoutuman interventioon jo 
senkään vuoksi, että se oli sodassa tätä liittoutumaa vastaan. 
Mutta huolimatta tästä seikasta ja rauhansopimuksesta Venäjän 
ja Saksan välillä ei kukaan bolshevikeista epäillyt sitä, etteikö 
keisari Wilhelmin saksalainen hallitus ole yhtä kiivas Neuvosto- 
maan vihollinen kuin englantilais-ranskalais-japanilais-amerikka- 
laisetkin intervention järjestäjät. Ja todellakin, saksalaiset impe¬ 
rialistit tekivät kaiken mahdollisen ja mahdottoman eristääkseen, 
heikentääkseen ja tuhotakseen Neuvostomaan. He irroittivat 
Ukrainan Neuvosto-Venäjästä, tosin Ukrainan Radan kanssa 
tekemänsä «sopimuksen» mukaisesti, veivät valkokaartilaisen 
Ukrainan Radan pyynnöstä sotajoukkonsa Ukrainaan ja alkoivat 
ryöstää ja sortaa epäinhimillisesti Ukrainan kansaa kieltäen sitä 
pitämästä minkäänlaista yhteyttä Neuvosto-Venäjään. He irroitti¬ 
vat Neuvosto-Venäjästä Taka-Kaukaasian, veivät sinne gruusia¬ 
laisten ja azerbaidzhanilaisten natsionalistien pyynnöstä saksa¬ 
laisia ja turkkilaisia sotajoukkoja ja alkoivat isännöidä Tiflisissä 
ja Bakussa. Donilla he auttoivat kaikin tavoin, tosin salavihkaa, 
aseilla ja muonavaroilla kapinakenraali Krasnovia Neuvosto¬ 
valtaa vastaan. 

Siten Neuvosto-Venäjä joutui eristetyksi tärkeimmistä elin¬ 
tarvike-, raaka-aine- ja polttoainealueistaan. 

Elämä oli Neuvosto-Venäjällä tähän aikaan raskasta. Puuttui 
leipää. Puuttui lihaa. Nälkä kalvoi työläisiä. Moskovan ja Petro- 
gradin työläisille jaettiin kahdeksannes naulaa leipää kahta päivää 
kohden. Oli päiviä, jolloin leipää ei jaettu lainkaan. Tehtaat sei¬ 
soivat kokonaan tahi miltei kokonaan; puuttui raaka-aineita ja 
polttoaineita. Mutta työväenluokka ei masentunut. Ei masentu¬ 
nut bolshevikkien puolue. Tämän aikakauden uskomattomat vai¬ 
keudet ja epätoivoinen taistelu niitä vastaan osoittivat, millainen 
ehtymätön voima piilee työväenluokassa ja miten suuri, mittaa¬ 
maton on bolshevikkipuolueen arvovallan voima. 

Puolue julisti maan sotaleiriksi ja järjesti sen taloudellisen, 
kulttuuri- ja poliittisen elämän uudelleen sotilaalliseen tapaan. 
Neuvostohallitus julisti: «Sosialistinen isänmaa on vaarassa!» ja 
kutsui kansaa vastarintaan. Lenin esitti tunnuksen: «Kaikki rin- 

tämän hyväksi», ja sadattuhannet työläiset ja talonpojat menivät 
vapaaehtoisina Punaiseen armeijaan, rintamalle. Noin puolet 
puolueen ja Kommunistisen nuorisoliiton jäsenistä meni rintamalle. 
Puolue nosti kansan isänmaalliseen solaan, ulkomaisen interven¬ 
tion sotajoukkojen maahan tunkeutumista vastaan, vallanku¬ 
mouksen kukistamien riistäjäluokkien kapinoita vastaan. Leninin 
järjestämä Työläis- ja talonpoikaispuolustuksen Neuvosto johti 
rintaman varustamista miehistöllä, muonavaroilla, vaatetuksella 
ja aseistuksella. Siirtyminen vapaaehtoisuusperiaatteesta pakol¬ 
liseen asevelvollisuuteen toi Punaiseen armeijaan satojatuhansia 
uutta täydennysjoukkoa, ja Punaisesta armeijasta tuli lyhyessä 
ajassa miljoona-armeija. 

Huolimatta maan vaikeasta asemasta ja vielä lujittumattoman 
Punaisen armeijan nuoruudesta olivat ne puolustustoimenpiteet, 
joihin oli ryhdytty, tuottaneet jo ensimmäiset tulokset. Kenraali 
Krasnov oli tungettu pois Tsaritsynista, jonka valtaamista hän oli 
pitänyt taattuna, ja työnnetty Donin taakse. Kenraali Denikinin 
sotatoimet oli eristetty pienelle alalle Pohjois-Kaukaasiassa, ja 
kenraali Kornilov oli saanut surmansa taistelussa Punaista 
armeijaa vastaan. Tshekkoslovakit ja eserräläis-valkokaartilais- 
joukot oli karkoitettu Kasanista, Simbirskistä, Samarasta ja 
tungettu Uralille. Englannin Moskovan-lähetystön päämiehen 
Lockhartin järjestämä valkokaartilaisen Savinkovin kapina 
Jaroslavlissa oli kukistettu ja Lockhart vangittu. Eserriin, jotka 
olivat murhanneet toverit Uritskin ja Volodarskin ja tehneet 
Leniniä vastaan katalan murhayrityksen, sovellettiin punaista 
terroria heidän bolshevikkeihin kohdistamansa valkoisen terrorin 
vuoksi ja heidät nujerrettiin Keski-Venäjän kaikissa vähänkin 
huomattavissa paikoissa. 

Taisteluissa vihollisia vastaan karaistui ja miehistyi nuori 
Punainen armeija. 

Silloin Punaisessa armeijassa työskennelleet kommunisti- 
komissaarit suorittivat ratkaisevaa osaa armeijan lujittamisessa, 
sen poliittisessa valistamisessa, sen taistelukykyisyyden ja kurin 
voimistuttamisessa. 

Bolshevikkipuolue ymmärsi, että nämä Punaisen armeijan me¬ 
nestykset eivät ratkaise asiaa, vaan ovat vasta armeijan ensim¬ 
mäisiä menestyksiä. Se ymmärsi, että edessä ovat uudet, entistä 
kovemmat taistelut, että maa voi saada menettämänsä elin¬ 
tarvike-, raaka-aine- ja polttoainealueet takaisin vain vihollisia 

■vastaan käytyjen pitkäaikaisten ja kovien taistelujen tuloksena. 
Sen vuoksi bolshevikit alkoivat varustautua voimaperäisesti pitkä¬ 
aikaiseen sotaan, päättäen nostaa koko selustan palvelemaan 
rintamaa. Neuvostohallitus otti käytäntöön i solakummunismin. 
Neuvostovalta pani kontrollinsa alaiseksi, paitsi suurteollisuutta, 
myöskin keskisuuren ja pikkuteollisuuden — kootakseen joukko- 
kulutustavaroita ja lähettääkseen niitä armeijaan ja maaseudulle. 
Se otti käytäntöön viljakauppamonopoolin, kielsi viljan yksityis¬ 
kaupan ja sääti lain elintarvikeylijäämien luovutusvelvollisuudesta 
saadakseen luetteloiduksi kaikki talonpoikien hallussa olevat elin¬ 
tarvikkeiden ylijäämät, kootakseen viljavarastoja sekä hankkiak¬ 
seen elintarvikkeita armeijalle ja työläisille. Se pani vihdoin käy¬ 
täntöön yleisen työvelvollisuuden kaikille luokille. Pannen porva¬ 
riston pakolliseen ruumiilliseen työhön ja vapauttaen siten työläi¬ 
set muuhun, rintamaa varten tärkeämpään työhön puolue toteutti 
periaatetta: «Ken ei työtä tee, ei hänen syömänkään pidä». 

Koko tätä maanpuolustuksen äärettömän vaikeiden olosuhtei¬ 
den aiheuttamien ja luonteeltaan väliaikaisten toimenpiteiden jär¬ 
jestelmää nimitettiin sotakommunismiksi. 

Maa valmistautui pitkäaikaiseen ja vakavaan kansalaissotaan 
Neuvostovallan ulkoisia ja sisäisiä vihollisia vastaan. Sen täytyi 
kolminkertaistuttaa armeijan lukumäärä vuoden 1918 loppuun 
mennessä. Sen täytyi saada kokoon tämän armeijan huolto- 
välineet. 

Lenin selitti näinä päivinä: 

«Me päätimme saada 1.000.000-miehisen armeijan kevää¬ 
seen mennessä, nyt me tarvitsemme kolme miljoonaa miestä 
käsittävän armeijan. Me voimme saada sen. Ja me saam¬ 
me sen». 

2. Saksan sotilaallinen tappio. Vallankumous Saksassa. III Inter- 

nationalen muodostaminen. Puolueen Vili edustajakokous. 

Samaan aikaan kun Neuvostomaa valmistautui uusiin taiste¬ 
luihin ulkomaista interventiota vastaan, sattui Lännen sotivissa 
maissa ratkaisevia tapahtumia rintaman takana ja rintamilla. 
Saksa ja Itävalta olivat nääntymäisillään sodan ja elintarvike¬ 
pulan puristukseen. Samanaikaisesti kun Englanti, Ranska ja 
Pohjois-Amerikka panivat liikkeelle yhä uusia reservejä, ehtyivät 
Saksan ja Itävallan viimeisetkin niukat reservit. Olliin menossa 

siihen, että äärimmilleen uupuneiden Saksan ja Itävallan oli lähi¬ 
aikoina kärsittävä tappio. 

Samalla kuohui Saksan ja Itävallan sisäpuolella kansan kiihty¬ 
mys loppumatonta ja tuhoisaa sotaa vastaan, näiden maiden 
imperialistisia hallituksia vastaan, jotka olivat näännyttäneet ja 
nälkiinnyttäneet kansan. Tässä näyttäytyi myöskin Lokakuun 
vallankumouksen mahtava vallankumouksellinen vaikutus, neu¬ 
vostosotilaiden veljeily itävaltalaisten ja saksalaisten sotilaiden 
kanssa rintamalla jo ennen Brestin rauhaa sekä sitten Neuvosto- 
Venäjää vastaan käydyn sodan lopettamisen ja myöhemmin sol¬ 
mitun rauhan vaikutus. Venäjän esimerkki, jossa kansa sai 
aikaan vihatun sodan lopettamisen kukistamalla oman imperialis¬ 
tisen hallituksensa, ei voinut olla olematta opetuksena Itävallan 
ja Saksan työläisille. Ja itärintamalla olleet ja sitten Brestin rau¬ 
han jälkeen länsirintamalle siirretyt saksalaiset sotilaat eivät 
voineet olla vaikuttamatta siellä hajoittavasti Saksan armeijaan 
kertomuksillaan veljeilystä neuvostosotilaiden kanssa ja siitä, 
kuinka neuvostosotilaat pääsivät sodasta. Mitä tulee Itävallan 
armeijaan, niin se oli alkanut hajota jo aikaisemmin samoista 
syistä. 

Kaikkien näiden seikkojen tuloksena saksalaisissa sotajou¬ 
koissa voimistui rauhankaipuu, niillä ei ollut enää entistä taistelu- 
kuntoisuutta, ja ne alkoivat perääntyä Ententen sotajoukkojen 
rynnistäessä, itse Saksassa taas puhkesi vuoden 1918 marras¬ 
kuussa vallankumous, joka kukisti Wilhelmin ja hänen halli¬ 
tuksensa. 

Saksa oli pakotettu tunnustamaan itsensä voitetuksi, ja se 
pyysi Ententeltä rauhaa. 

Siten Saksa, ensimmäisen luokan valtakunta, oli yhdellä iskulla 
suistettu toisen luokan valtakunnan asemaan. 

Neuvostovallan aseman kannalta oli tällä seikalla jonkun ver¬ 
ran kielteinen merkitys, sillä se muutti Neuvostovaltaa vastaan 
intervention järjestäneet Entente-vallat Euroopan ja Aasian hallit¬ 
sevaksi voimaksi, antoi niille mahdollisuuden tehdä voimaperäi- 
semmäksi interventiota ja järjestää Neuvostomaan saarron, 
kiristäen silmukkaa tiukemmin Neuvostovallan ympärille. Niin 
juuri tapahtuikin, kuten näemme tuonnempana. Mutta toiselta 
puolen sillä oli vielä suurempi myönteinen merkitys, joka helpotti 
perinpohjaisesti Neuvostomaan asemaa. Ensiksikin Neuvostovalta 
sai mahdollisuuden tehdä mitättömäksi Brestin rosvorauhan, lak- 

kauttaa sotakorvausmaksut ja käydä avointa sotilaallista sekä 
poliittista taistelua Eestin, Latvian, Bielo-Venäjän, Liettuan, 
Ukrainan ja Taka-Kaukaasian vapauttamiseksi saksalaisen impe¬ 
rialismin ikeestä. Toiseksi — ja tämä on pääasia — täytyi tasa¬ 
valtalaisen järjestelmän sekä työväen ja sotilaiden edustajien 
Neuvostojen olemassaolon Euroopan keskuksessa, Saksassa, 
vallankumouksellistuttaa ja se todella vallankumouksellistuttikin 
Euroopan maita, mikä ei voinut olla lujittamatta Neuvostovallan 
asemaa Venäjällä. Tosin vallankumous Saksassa oli porvarillinen 
eikä sosialistinen, ja Neuvostot olivat porvarillisen parlamentin 
kuuliainen välikappale, sillä Neuvostoissa vallitsivat sosialidemo¬ 
kraatit, venäläisten menshevikkien tapaiset luokkasovinnon kan¬ 
nattajat, mikä muuten selittää vallankumouksen heikkouden. 
Miten heikko oli siellä vallankumous, näkyy vaikkapa vain siitäkin, 
että se salli saksalaisten valkokaartilaisten rankaisematta murhata 
sellaiset huomattavat vallankumoukselliset kuin Rosa Luxembur¬ 
gin ja Karl Liebknechtin. Mutta se oli kuitenkin vallankumous. 
Wilhelm kukistettiin, työläiset tempautuivat irti kahleista, ja jo 
tämä seikka riitti päästämään vallankumouksen valloilleen 
Lännessä, aiheuttamaan vallankumouksen nousun Euroopan 
maissa. 

Euroopassa alkoi vallankumouksellinen nousu. Itävallassa 
pääsi vauhtiin vallankumouksellinen liike. Unkarissa syntyi Neu¬ 
vostotasavalta. Vallankumouksellisen aallon mukana kohosivat 
pinnalle Euroopan kommunistiset puolueet. 

Muodostui realinen maaperä kommunististen puolueiden yhdis¬ 
tämiseksi III, Kommunistiseksi Intemationaleksi. 

Vuoden 1919 maaliskuussa perustettiin Moskovassa eri mai¬ 
den kommunististen puolueiden I kongressissa Leninin ja bol¬ 
shevikkien aloitteesta Kommunistinen Internationale. Vaikkakin 
saarto ja imperialistien harjoittama vaino estivät monia edustajia 
saapumasta Moskovaan, niin siitä huolimatta I kongressissa olivat 
läsnä Euroopan ja Amerikan tärkeimpien maiden edustajat. 
Kongressia johti Lenin. 

Porvarillista demokratiaa ja proletariaatin diktatuuria koske¬ 
vassa alustuksessaan Lenin osoitti Neuvostovallan merkityksen 
todellisena kansanvaltana työtätekeville. Kongressi hyväksyt 
kansainväliselle proletariaatille osoitetun Manifestin, jossa se 
kutsui ratkaisevaan taisteluun proletaarisen diktatuurin puolesta. 
Neuvostojen voiton puolesta kaikissa maissa. 

Kongressi muodosti Kommunistisen Internationalen Toimeen¬ 
panevan Komitean, III, Kommunistisen Internationalen toimeen¬ 
panevan elimen. 

Siten oli luotu uudentyyppinen kansainvälinen vallankumouk¬ 
sellinen proletaarinen järjestö — Kommunistinen Internationale, 
marxilais-leniniläinen Internationale. 

Ristiriitaisissa olosuhteissa — toisaalta Entente-valtojen taan¬ 
tumuksellisen liittoutuman voimistuessa Neuvostovaltaa vastaan 
ja toisaalta Neuvostomaan asemaa suuresti helpottaneen vallan¬ 
kumouksellisen nousun vallitessa Euroopassa, pääasiassa sotilaal¬ 
lisen tappion kärsineissä maissa — kokoontui vuoden 1919 maa¬ 
liskuussa puolueemme VIII edustajakokous. 

Edustajakokouksessa oli läsnä 301 päätösvaltaista edustajaa, 
jotka edustivat 313.766 puolueen jäsentä. Neuvottelevia edustajia 
oli 102. 

Avattuaan edustajakokouksen Lenin omisti ensimmäiset sa¬ 
nansa edustajakokouksen avauksen aattona kuolleen J. M. Sverdlo- 
vin, bolshevikkipuolueen yhden parhaimman järjestäjän muistolle. 

Edustajakokouksessa hyväksyttiin uusi puolueen ohjelma. 
Ohjelma luonnehtii kapitalismia ja sen korkeinta astetta, impe¬ 
rialismia. Ohjelmassa verrataan toisiinsa kahta valtiojärjestel¬ 
mää, porvarillis-demokraattista ja neuvostojärjestelmää. Ohjel¬ 
massa on yksityiskohtaisesti osoitettu puolueen konkreettiset teh¬ 
tävät taistelussa sosialismin puolesta: porvariston omaisuuden 
pakkoluovuttamisen loppuunsuorittaminen, maan talouden hoita¬ 
minen yhtenäisen sosialistisen suunnitelman mukaan, ammattiliit¬ 
tojen osallistuminen kansantalouden järjestämiseen, sosialistinen 
työkuri, spesialistien käyttäminen kansantaloudessa neuvostoelin- 
ten kontrollin alaisina, keskitalonpoikaiston mukaanvetäminen 
sosialistiseen rakennustyöhön vähitellen ja suunnitelmallisesti. 

Edustajakokous hyväksyi Leninin ehdotuksen, että ohjelmaan 
sisällytettäisiin, paitsi imperialismin määrittelyä kapitalismin kor¬ 
keimmaksi asteeksi, myöskin teollisuuskapitalismin ja yksinker¬ 
taisen tavaratalouden kuvaus, joka oli vanhassa, jo puolueen 
II edustajakokouksen hyväksymässä ohjelmassa. Lenin piti vält¬ 
tämättömänä ottaa ohjelmassa huomioon taloutemme monimut¬ 
kaisuus ja osoittaa maassa olevan erilaisia talousmuotoja, niiden 
joukossa pikkutavaratalouttakin, jonka edustajana on keskitalon- 
poika. Sen vuoksi Lenin esiintyi ohjelmaa käsiteltäessä päättä¬ 
västi Buharinin bolshevisminvastaisia katsomuksia vastaan, kun 

tämä ehdotti ohjelmasta poistettavaksi kapitalismia, pikkutavara- 
tuotantoa ja keskitalonpojan taloutta koskevat kohdat. Buharinin 
katsomukset merkitsivät keskitalonpojan merkityksen kieltämistä 
neuvostorakennustyössä menshevistis-trotskilaiseen tapaan. Sa¬ 
malla Buharin hämäsi sen tosiasian, että kulakkiaineksia syntyy 
ja kasvaa talonpoikaisesta pientavarataloudesta. 

Lenin torjui myöskin Buharinin ja Pjatakovin bolshevismin- 
vastaiset katsomukset kansallisuuskysymyksessä. He vastustivat 
kansakuntien itsemääräämisoikeutta koskevan kohdan liittämistä 
ohjelmaan, vastustivat kansakuntien tasa-arvoisuutta sillä teko¬ 
syyllä, että tämä tunnus muka estää proletaarisen vallankumouk¬ 
sen voittoa, estää eri kansallisuuksien proletaarien yhdistymistä. 
Lenin kumosi nämä Buharinin ja Pjatakovin mitä vahingollisim- 
mat suurvaltahenkiset, chauvinistiset katsomukset. 

Tärkeän tilan puolueen VIII edustajakokouksen työssä sai 
kysymys suhteesta keskitalonpoikaan. Tunnetun maa-asetuksen 
seurauksena maaseutu muuttui yhä enemmän keskitalonpoikai- 
seksi. Keskitalonpoika muodosti nyt talonpoikaisväestön enem¬ 
mistön. Porvariston ja proletariaatin välillä horjuneen keskitalon- 
poikaiston mielialalla ja käyttäytymisellä oli valtavan suuri mer¬ 
kitys kansalaissodan ja sosialistisen rakennustyön kohtaloille. 
Kansalaissodan tulos riippuu paljon siitä, mille puolelle keskitalon¬ 
poika horjuessaan kallistuu, mikä luokka osaa vetää puolelleen 
keskitalonpoikaiston, proletariaatti vaiko porvaristo. Tshekko- 
slovakkien, valkokaartilaisten, kulakkien, eserrien ja mcnshevik- 
kien onnistui kukistaa Neuvostovalta Volgan seudulla vuoden 
1918 kesällä sen tähden, että heitä kannatti huomattava osa 
keskitalonpoikaistoa. Samoin kävi Keski-Venäjällä kulakkien jär¬ 
jestämien kapinoiden aikana. Mutta vuoden 1918 syksystä alkaen 
keskitalonpoikaisjoukkojen mielialassa tapahtui käänne Neuvosto¬ 
vallan puolelle. Talonpoikaisto näki, että valkoisten voitto tuo 
mukanaan tilanherrojen vallan palauttamisen, maan poisottami- 
sen talonpojilta, talonpoikien ryöstämisen, pieksämisen ja kidutta¬ 
misen. Talonpoikien mielialan muutosta edisti myöskin kulakkien 
nujertamisen suorittaneiden köyhälistökomiteoiden toiminta. Lenin 
esitti vuoden 1918 marraskuussa tunnuksen: 

«On osattava saada aikaan sopimus keskitalonpojan 
kanssa — luopumatta hetkeksikään taistelusta kulakkia vas¬ 
taan ja nojautuen lujasti ainoastaan köyhälistöön» (Lenin, 
XXIII osa, sivu 294). 

Keskitalonpoikaiston horjunta ei lakannut tietenkään täydelli¬ 
sesti, mutta keskitalonpoikaisto tuli lähemmäksi Neuvostovaltaa, 
alkoi kannattaa sitä lujemmin. Tätä edisti paljon puolueen VIII 
edustajakokouksen viitoittama politiikka keskitalonpoikaistoon 
nähden. 

VIII edustajakokous oli käännekohta puolueen politiikassa 
keskitalonpoikaistoon nähden. Leninin selostus ja edustajakokouk¬ 
sen päätökset määrittelivät puolueen uuden linjan tässä kysymyk¬ 
sessä. Edustajakokous vaati, että pouluejärjestöt ja kaikki 
kommunistit tekisivät tarkan eron keskitalonpoikaiston ja kulak¬ 
kien välillä ja irroittaisivat keskitalonpoikaiston kulakeista, vetäi¬ 
sivät sen työväenluokan puolelle, suhtautuen huomaavaisesti sen 
tarpeisiin. Oli taisteltava keskitalonpojan takapajuisuutta vastaan 
vakuuttamisen keinoilla eikä lainkaan pakotus- ja väkivalta- 
keinoilla. Sen vuoksi edustajakokous antoi ohjeen sosialististen 
toimenpiteiden täytäntöönpanosta maaseudulla (kommuunien, 
maatalousarttelien muodostamisesta) pakottamista sallimatta. 
Kaikissa tapauksissa, jotka koskivat keskitalonpojan elinetuja, oli 
mentävä käytännöllisiin sopimuksiin hänen kanssaan, tehtävä 
myönnytyksiä keskitalonpojalle sosialististen uudestijärjestelyjen 
suorittamisfapo/a määriteltäessä. Edustajakokous kehoitti har¬ 
joittamaan lujaa /////^politiikkaa keskitalonpojan kanssa säilyttä¬ 
mällä tässä liitossa proletariaatille johtoaseman. 

Leninin Vili edustajakokouksessa julistama uusi politiikka 
keskitalonpoikaistoon nähden vaati proletariaatilta, että se nojaisi 
maalaisköyhälistöön, pitäisi yllä lujaa liittoa keskitalonpojan 
kanssa ja kävisi taistelua kulakkia vastaan. Ennen VIII edustaja¬ 
kokousta puolue harjoitti yleensä keskitalonpojan neutralisoi mis- 
politiikkaa. Tämä merkitsee, että puolue pyrki siihen, että keski- 
talonpoika ei menisi kulakin puolelle eikä yleensä porvariston 
puolelle. Mutta nyt tämä ei enää riittänyt. VIII edustajakokous 
siirtyi keskitalonpojan neutralisoimispolitiikasta lujaan liittoon 
hänen kanssaan taistelua varten valkokaartilaisuutta ja ulko¬ 
maista interventiota vastaan ja myöskin menestyksellistä sosialis¬ 
tista rakennustyötä varten. 

Edustajakokouksen hyväksymällä linjalla talonpoikaisten 
perusjoukkoihin, keskitalonpoikaan nähden oli ratkaiseva merkitys 
ulkomaista interventiota ja sen valkokaartilaisia renkejä vastaan 
käydyn kansalaissodan menestyksellisessä päättymisessä. Vuoden 

1919 syksyllä, jolloin oli valittava Neuvostovallan ja Denikinin 
välillä, talonpoikaisto kannatti Neuvostoja ja proletaarinen dikta¬ 
tuuri voitti vaarallisimman vihollisensa. 

Edustajakokouksessa oli erikoisena kysymyksenä Punaisen 
armeijan järjestäminen. Edustajakokouksessa esiintyi niin 
sanottu «sotilasoppositio». Se yhdisti aika suuren määrän entisiä 
«vasemmistokommunisteja». Mutta hajalle lyödyn «vasemmisto- 
kommunismin» edustajien mukana kuului «sotilasoppositioon» 
sellaisiakin toimihenkilöitä, jotka eivät koskaan olleet osallistuneet 
mihinkään oppositioon, mutta olivat tyytymättömiä Trotskin joh¬ 
toon armeijassa. Sotilasedustajien enemmistö oli jyrkästi Trotskia 
vastaan, hänen harjoittamaansa vanhan tsaarinarmeijan sotilas- 
spesialistien suosimista vastaan, joista osa suorastaan petti mei¬ 
dät kansalaissodan aikana, he vastustivat Trotskin ynseää ja viha¬ 
mielistä suhtautumista armeijassa oleviin vanhoihin bolshevistisiin 
kaadereihin. Edustajakokouksessa esitettiin esimerkkejä «käytän¬ 
nöstä», jolloin Trotski oli yrittänyt ampua suuren joukon hänelle 
epämieluisia vastuunalaisia kommunistisia rintamamiehiä, toimien 
täten vihollisen hyväksi, ja vain Keskuskomitean puuttuminen 
asiaan ja sotilastyöntekijäin vastalauseet estivät näiden tovereiden 
tuhon. 

Taistellen Trotskin harjoittamaa puolueen sotilaspolitiikan 
vääristelyä vastaan «sotilasoppositio» puolusti kuitenkin vääriä 
katsomuksia useissa sotilaallista järjestelytyötä koskevissa kysy¬ 
myksissä. Lenin ja Stalin esiintyivät jyrkästi «sotilasoppositiota» 
vastaan, joka puolusti sissimäisyyden jätteitä armeijassa ja 
taisteli säännöllisen Punaisen armeijan luomista vastaan, sotilas- 
spesialistien käyttämistä vastaan sekä sitä rautaista kuria vas¬ 
taan, jota vailla armeija ei voi olla todellinen armeija. Vasta¬ 
tessaan «sotilasoppositiolle» toveri Stalin vaati mitä ankarimman 
kurin hengen elähdyttämän säännöllisen armeijan luomista. 

«Joko», lausui toveri Stalin, «luomme todellisen työläis- 
ja talonpoikais-, pääasiallisesti talonpoikaisarmeijan, anka¬ 
rasti kurinalaisen armeijan, ja suojaamme tasavallan tahi 
joudumme hukkaan». 

Torjuen useita «sotilasopposition» ehdotuksia edustajakokous 
iski samanaikaisesti Trotskiakin vaatien sotilaallisten keskuslai¬ 
tosten työn parantamista ja kommunistien vaikutusvallan lujitta¬ 
mista armeijassa. 

Edustajakokouksen valitseman sotilasvaliokunnan työn tulok¬ 
sena saavutettiin edustajakokouksen yksimielinen päätös sotilas- 
kysymyksestä. 

Edustajakokouksen päätökset sotilaskysymyksestä johtivat 
Punaisen armeijan lujittamiseen ja sen jatkuvaan lähentämiseen 
puolueen kanssa. 

Edustajakokouksessa käsiteltiin edelleen kysymystä puolue- ja 
neuvostorakennustyöstä, puolueen johtotehtävästä Neuvostojen 
työssä. Tätä kysymystä käsiteltäessä edustajakokous torjui Sapro- 
novin — Osinskin opportunistisen ryhmän hyökkäyksen, joka 
ryhmä kielsi puolueen johtotehtävän Neuvostojen työssä. 

Lopuksi edustajakokous, ottaen huomioon valtavan uusien 
jäsenten tulvan puolueeseen, teki päätöksen puolueen yhteiskun¬ 
nallisen kokoonpanon parantamisesta ja uudestiluetteloinnin suo¬ 
rittamisesta. 

Tämä oli alkua puolueen rivien ensimmäiselle puhdistamiselle. 


3. Intervention voimistuminen. Neuvostomaan saarto. Koltshakin 
sotaretki ja hänen tuhonsa. Denikinin sotaretki ja hänen 
tuhonsa. Kolmikuukautinen hengähdysaika. Puolueen IX 
edustajakokous. 

Voitettuaan Saksan ja Itävallan päättivät Entente-valtiot 
heittää suuria sotavoimia Neuvostomaata vastaan. Saksan tap¬ 
pion ja sen sotajoukkojen poistumisen jälkeen Ukrainasta ja 
Taka-Kaukaasiasta englantilaiset ja ranskalaiset ottivat Saksan 
paikan lähettäen laivastonsa Mustalle merelle ja laskien joukko¬ 
jaan maihin Odessassa ja Taka-Kaukaasiassa. Entente-interven- 
tiovaltojen isännöinti miehitetyillä alueilla meni sellaisiin petomai¬ 
suuksiin asti, että he eivät häikäilleet raivata asevoimin pois koko¬ 
naisia työläis- ja talonpoikaisryhmiä. Lopuksi, Turkestanin valloi¬ 
tuksen jälkeen intervention järjestäjäin julkeus meni niin pitkälle, 
että he veivät Taka-Kaspiaan 26 bakulaista johtavaa bolshevikkia, 
toverit Shaumjanin, Fioletovin, Dzhaparidzen, Malyginin, Azizbe- 
kovin, Korganovin ja muut, ja ampuivat heidät petomaisesti 
eserrien avustuksella. 

Jonkun ajan kuluttua intervention järjestäjät julistivat Venä¬ 
jän saartoon. He kaappasivat haltuunsa kaikki meri- ja muut 
■ulkomaailmaan johtavat kulkutiet. 

Siten Neuvostomaa oli melkein kaikilta puolin ympäröity. 

Entente pani silloin päätoiveensa amiraali Koltshakiin, Sipe¬ 
riassa, Omskissa olevaan Ententen välikappaleeseen. Hänet julis¬ 
tettiin «Venäjän ylivaltiaaksi». Hänen käskyvaltaansa alistettiin 
koko Venäjän vastavallankumous. 

Siten itäisestä rintamasta tuli tärkein rintama. 

Vuoden 1919 keväällä Koltshak, koottuaan suunnattoman - 
armeijan, pääsi melkein Volgalle asti. Koltshakia vastaan siirret¬ 
tiin bolshevikkien parhaimmat voimat, mobilisoitiin Kommunis¬ 
tisen Nuorisoliiton jäsenet, työläiset. Vuoden 1919 huhtikuussa 
Punainen armeija tuotti Koltshakille suuren tappion. Pian alkoi 
Koltshakin armeijan perääntyminen koko rintamalla. 

Hetkellä, jolloin Punaisen armeijan hyökkäys oli täydessä 
käynnissä itärintamalla, esitti Trotski epäilyttävän suunnitelman, 
jonka mukaan oli pysähdyttävä Uralin edustalle, keskeytettävä 
koltshakilaisten takaa-ajo ja siirrettävä joukot itärintamalta etelä- 
rintamalle. Ymmärtäen hyvin, ettei voida jättää Koltshakin käsiin 
Uralia ja Siperiaa, missä hän voi japanilaisten ja englantilaisten 
avulla toipua ja päästä jälleen jaloilleen, puolueen Keskuskomitea 
hylkäsi tämän suunnitelman ja antoi ohjeen hyökkäyksen jatkami¬ 
sesta. Ollen eri mieltä sellaisesta ohjeesta, Trotski jätti erohake¬ 
muksen. Keskuskomitea hylkäsi Trotskin eronpyynnön, mutta 
velvoitti hänet samalla viipymättä jäämään syrjään sotatoimien 
johdosta itärintamalla. Punaisen armeijan hyökkäys Koltshakia 
vastaan alkoi kehittyä uudella voimalla. Punainen armeija tuotti 
Koltshakille useita uusia tappioita ja vapautti valkoisista Uralin 
ja Siperian, missä Punaista armeijaa auttoi voimakas valkoisten 
selkäpuolella syntynyt sissiliike. 

Vuoden 1919 kesällä imperialistit antoivat kenraali Judenitshim 
joka oli vastavallankumouksen johdossa maan luoteisosissa (Itä- 
merenmaissa, Petrogradin lähistöllä), tehtäväksi johtaa Punaisen 
armeijan huomio pois itärintamalta hyökkäämällä Petrogradia 
vastaan. Kahden Petrogradin lähellä sijaitsevan, entisten upseerien 
vastavallankumouksellisen agitation vaikutuksen alaiseksi joutu¬ 
neen linnakkeen varuskunta nousi kapinaan Neuvostovaltaa vas¬ 
taan, ja rintamaesikunnassa paljastettiin vastavallankumouksel¬ 
linen salaliitto. Vihollinen uhkasi Petrogradia. Mutta Neuvosto¬ 
vallan toimenpiteillä vapautettiin kapinalliset linnakkeet työläisten 
ja matruusien avulla valkoisista. Judenitshin sotajoukoille tuotet¬ 
tiin tappio ja Judenitsh tungettiin Eestiin.. 

Judenitshin tappio Petrogradin lähellä helpotti taistelua- 
Koltshakia vastaan. Vuoden 1919 loppuun mennessä Koltshakin 
armeija tuhottiin lopullisesti. Itse Koltshak vangittiin ja ammut¬ 
tiin Irkutskissa vallankumouskomitean antaman tuomion mukai¬ 
sesti. 

Siten tehtiin loppu Koltshakista. 

Kansa lauleskeli Siperiassa Koltshakista laulunpätkää: 

«Engelsmannin vormu päällä, 
ranskalaisten kaluunoissa, 

Japanin on tupakoissa 
— valtias Siperian maan. 

Nyt on vormu rempallaan, 
kaluunatkin roikkuu vaan, 
tupakoist’ on tyhjä massi, 

— valtias sai lähtöpassin». 

Nähdessään, ettei Koltshak täyttänyt häneen asetettuja toi¬ 
veita, interventiovallat muuttivat Neuvostovaltaa vastaan teke¬ 
määnsä päällekarkaussuunnitelmaa. Odessaan sijoitetut maihin- 
nousujoukot täytyi viedä takaisin, kun interventiojoukkoihin, 
niiden joutuessa kosketuksiin Neuvostotasavallan sotajoukkojen 
kanssa, tarttui vallankumouksellinen henki ja ne alkoivat nousta 
kapinaan imperialistisia herrojaan vastaan. Niinpä Odessassa 
nousivat ranskalaiset merimiehet kapinaan Andre Martyn joh¬ 
dolla. Senpä tähden nyt, Koltshakin tuhon jälkeen, Ententen 
päähuomio kohdistui kenraali Denikiniin, Kornilovin asekumppa- 
niin ja «vapaaehtoisen armeijan» järjestäjään. Denikin touhusi 
tähän aikaan Neuvostovaltaa vastaan etelässä, Kubanin alueella. 
Entente lähetti hänen armeijalleen suuren määrän aseita ja muita 
varusteita ja marssitti sen pohjoista kohti Neuvostovaltaa vas%. 
taan. 

Siten etelärintama tuli tällä kerralla tärkeimmäksi rintamaksi. 

Denikin aloitti pääsotaretkensä Neuvostovaltaa vastaan vuo¬ 
den 1919 kesällä. Trotski saattoi työn etelärintamalla sekasor¬ 
toon, meidän sotajoukkomme kärsivät tappion toisensa jälkeen. 
Lokakuun puoliväliin mennessä valkoiset olivat anastaneet 
haltuunsa koko Ukrainan, valloittaneet Orelin ja lähestyivät 
Tulaa, joka varusti meidän armeijaamme ammuksilla, kivääreillä, 
konekivääreillä. Valkoiset lähestyivät Moskovaa. Neuvostovallan 

asema kävi tavattoman vakavaksi. Puolue pani toimeen hälytyk¬ 
sen ja kutsui kansaa vastarintaan. Lenin esitti tunnuksen: «Kaikki 
taisteluun Denikiniä vastaan». Bolshevikkien innoittamina työläiset 
ja talonpojat ponnistivat kaikki voimansa vihollisen tuhoami¬ 
seksi. 

Denikinin tuhon järjestämiseksi Keskuskomitea lähetti etelä- 
rintamalle toverit Stalinin, Voroshilovin, Ordzhonikidzen ja Bud- 
jonnyn. Trotski pantiin syrjään Punaisen armeijan sotatoimien 
johdosta etelässä. Ennen toveri Stalinin paikalle tuloa oli etelä- 
rintaman päällystö laatinut yhdessä Trotskin kanssa suunnitelman, 
jonka mukaan Denikinille annettaisiin pääisku Tsaritsynista 
Novorossiiskin suuntaan, Donin arojen kautta, missä Punainen 
armeija olisi joutunut matkallaan täysin tiettömille seuduille ja 
sen olisi pitänyt kulkea kasakka-alueiden läpi, joiden väestön huo¬ 
mattava osa oli silloin valkokaartilaisten vaikutuksen alaisena. 
Toveri Stalin arvosteli jyrkästi tätä suunnitelmaa ja ehdotti 
Keskuskomitealle oman suunnitelmansa Denikinin tuhoamiseksi: 
pääiskun suuntaamisen Harkovin—Donetsin kaivosalueen—Ros- 
tovin kautta. Tämä suunnitelma turvasi sotajoukkojemme nopean 
-etenemisen Denikiniä vastaan, ottaen huomioon väestön selvän 
myötätunnon armeijaamme kohtaan sen edetessä työläis- ja 
talonpoikaisalueiden kautta. Sitäpaitsi tällä alueella oleva tiheä 
rautatieverkosto teki mahdolliseksi sotajoukkojemme säännöllisen 
varustamisen kaikella välttämättömällä. Tämä suunnitelma teki 
vihdoin mahdolliseksi Donetsin alueen vapauttamisen ja maamme 
"turvaamisen polttoaineella. 

Puolueen Keskuskomitea hyväksyi toveri Stalinin suunnitel¬ 
man. Vuoden 1919 lokakuun toisella puoliskolla Punainen armeija 
löi hurjaa vastarintaa tehneen Denikinin ratkaisevissa taisteluissa 
Orelin ja Voronezhin lähellä. Denikin alkoi perääntyä nopeasti 
ja vyöryi sitten meidän sotajoukkojemme takaa-ajamana etelään 
päin. Vuoden 1920 alussa koko Ukraina ja Pohjois-Kaukaasia oli 
•vapautettu valkoisista. 

Ratkaisevien taistelujen aikana etelärintamalla imperialistit 
lähettivät uudelleen Judenitshin armeijakunnan Petrogradia vas¬ 
taan vetääkseen meidän voimamme pois etelästä ja helpottaak¬ 
seen Denikinin sotajoukkojen asemaa. Valkoiset pääsivät aivan 
kaupungin — Petrogradin — luo. Petrogradin sankarillinen pro¬ 
letariaatti nousi miehuullisesti puolustamaan vallankumouksen 
ensimmäistä kaupunkia. Kommunistit olivat ensimmäisissä 





riveissä, kuten aina. Ankarien taistelujen tuloksena valkoiset 
lyötiin hajalle ja työnnettiin uudelleen maamme rajojen taa — 
Eestiin. 

Siten oli tehty loppu myöskin Denikinistä. 

Koltshakin ja Denikinin tuhon jälkeen tuli lyhyt hengähdys- 
aika. 

Kun imperialistit näkivät, että valkokaartilaiset sotajoukot on 
lyöty hajalle, että interventio ei onnistu ja Neuvostovalta lujittuu 
koko maassa ja että länsi-Euroopassa kasvaa työläisten suuttu¬ 
mus Neuvostovaltaa vastaan käydyn interventiosodan johdosta, 
niin he alkoivat muuttaa suhtautumistaan Neuvostovaltioon. 
Vuoden 1920 tammikuussa Englanti, Ranska ja Italia tekivät pää¬ 
töksen Neuvosto-Venäjän saarron lopettamisesta. 

Täten oli intervention muuriin murrettu valtava aukko. 

Se ei tietenkään merkinnyt, että Neuvostovaltio olisi tehnyt jo 
lopun interventiosta ja kansalaissodasta. Jäi vielä hyökkäysvaara 
imperialistisen Puolan taholta. Ei oltu vielä karkoitettu lopullisesti 
interve^tiojoukkoja Kauko-Idästä, Taka-Kaukaasiasta eikä Kri¬ 
miltä. Mutta Neuvostojen maa oli saanut väliaikaisen hengäh- 
dyshetken ja se voi panna enemmän voimia taloudelliseen raken¬ 
nustyöhön. Puolue sai mahdollisuuden ryhtyä toimimaan talou¬ 
dellisten kysymysten alalla. 

Kansalaissodan aikana monet ammattitaitoiset työläiset olivat 
lähteneet pois tuotannosta tehtaiden sulkemisen vuoksi. Puolue 
palautti nyt ammattitaitoiset työläiset tuotantoon ammattialoil¬ 
leen. Muutamia tuhansia kommunisteja lähetettiin panemaan 
kuntoon liikennettä, jossa tilanne oli vaikea. Panematta kuntoon 
liikennettä ei voitu vakavasti ryhtyä teollisuuden perusalojen 
kuntoonpanemiseen. Työ elintarvikkeiden hankinnan alalla voi¬ 
mistui ja parani. Aloitettiin Venäjän sähköistämissuunnitelman 
laatiminen. Aseissa oli lähes viisi miljoonaa puna-armeijalaista, 
joita ei voitu sodanvaaran tähden vielä laskea hajalle. Sen vuoksi 
muutamat Punaisen armeijan joukko-osastot siirrettiin työ- 
armeijain asemaan, niiden käyttämiseksi taloudellisen rakennus¬ 
työn alalla. Työläis- ja talonpoikaispuolustuksen Neuvosto muo¬ 
dostettiin uudelleen Työ - ja puolustusneuvostoksi (STO). Sen 
avuksi muodostettiin Valtion suunnittelukomitea (Gosplan). 

Tässä tilanteessa avattiin vuoden 1920 maaliskuun lopulla 
puolueen IX edustajakokous. 

Edustajakokouksessa oli läsnä 554 päätösvaltaista edustajaa,, 
jotka edustivat 611.978 puoluejäsentä. Neuvottelevia edustajia oli 
162. 

Edustajakokous määritteli maan lähimmät taloudelliset tehtä¬ 
vät liikenteen ja teollisuuden alalla ja osoitti erikoisesti ammatti¬ 
liittojen osallistumisen välttämättömyyden taloudelliseen raken¬ 
nustyöhön. 

Erikoista huomiota kiinnitettiin edustajakokouksessa yhtenäi¬ 
seen taloussuunnitelmaan, jonka tarkoituksena oli ensikädessä 
liikenteen, polttoainetuotannon ja metallurgian kohottaminen. 
Tämän suunnitelman ydinkohtana oli koko kansantalouden säh¬ 
köistäminen, jonka Lenin esitti «suurena ohjelmana 10—20 vuo¬ 
deksi». Tällä pohjalla laadittiin sitten tunnettu valtion sähköistä- 
missuunnitelma (GOELRO), joka nykyisin on jo ylitetty suuresti. 

Edustajakokous torjui «demokraattisen sentralismin» puolue- 
vastaisen ryhmän hyökkäyksen, joka ryhmä esiintyi yksilöjohtoa 
ja tehtaanjohtajien henkilökohtaista vastuunalaisuutta vastaan 
teollisuudessa ja puolusti rajatonta «kollegiaalisuutta» ja vastuut¬ 
tomuutta teollisuuden johtamisessa. Pääosaa tässä puoluevastai- 
sessa ryhmässä esittivät Sapronov, Osinski ja V. Smirnov. Heitä 
kannattivat edustajakokouksessa Rykov ja Tomski. 


4. Puolan paanien (valtaherrain) hyökkäys Neuvostomaata vas¬ 
taan. Kenraali Wrangelin hyökkäys. Puolalaisen suunnitelman 
romahdus. YVrangelin tuho. Intervention loppu. 

Huolimatta Koltshakin ja Denikinin tuhosta, huolimatta siitä, 
että Neuvostomaa laajensi alueitaan yhä enemmän, vapauttaen 
valkoisista ja interventiojoukoista Pohjoisen alueen, Turkestanin, 
Siperian, Donin, Ukrainan j.n.e., huolimatta siitä, että Ententen 
oli pakko lakkauttaa Venäjän saarto, eivät Entente-valtiot sen¬ 
tään tahtoneet suostua ajatukseen, että Neuvostovalta jäisi kukis- 
tumattomaksi, että se jäisi voittajaksi. Sen vuoksi ne päättivät 
ryhtyä vielä yhteen interventioyritykseen Neuvostomaata vastaan. 
Tällä kerralla interventiovallat päättivät käyttää hyväkseen toi¬ 
saalta Pilsudskia, porvarillista vastavallankumouksellista natsio- 
nalistia, Puolan valtion tosiasiallista päämiestä, ja toisaalta 
kenraali Wrangelia, joka oli koonnut Krimille Denikinin armeijan: 
jäännökset ja uhkasi sieltä Donetsin kaivosaluetta ja Ukrainaa. 


268 





Leninin lausunnon mukaan paanien Puola ja Wrangel olivat 
Neuvostomaata kuristamaan pyrkivän kansainvälisen imperialis¬ 
min kaksi kättä. 

Puolalaisten suunnitelmana oli valloittaa Dnjeprin oikealla 
rannalla sijaitseva Neuvosto-Ukrainan osa ja Neuvosto-Bielo- 
Venäjä, palauttaa näille alueille puolalaisten paanien valta, 
laajentaa Puolan valtion rajoja «merestä mereen», Danzigista 
Odessaan, ja auttaa Wrangelia, palkkioksi tämän puolalaisille 
paaneille antamasta avusta, lyömään Punainen armeija ja 
palauttamaan Neuvosto-Venäjälle tilanherrojen ja kapitalistien 
valta. 

Tämän suunnitelman hyväksyivät Entente-vallat. 

Neuvostohallituksen yritykset ryhtyä neuvotteluihin Puolan 
kanssa rauhan säilyttämiseksi ja sodan ehkäisemiseksi eivät tuot¬ 
taneet minkäänlaisia tuloksia. Pilsudski ei halunnut keskustella 
rauhasta. Pilsudski tahtoi käydä sotaa. Hän laski, että Koltshakia 
ja Denikiniä vastaan käydyissä taisteluissa uupuneet punaiset 
joukot eivät kestä puolalaisten sotajoukkojen hyökkäystä. 

Lyhyestä hengähdysajasta tuli loppu. 

Vuoden 1920 huhtikuussa puolalaiset sotajoukot tunkeutuivat 
Neuvosto-Ukrainan rajojen sisäpuolelle ja valloittivat Kievin. 
Samaan aikaan Wrangel ryhtyi hyökkäykseen ja alkoi uhata 
Donetsin kaivosaluetta. 

Vastaukseksi puolalaisten joukkojen hyökkäykseen punaiset 
joukot tekivät vastahyökkäyksen koko rintamalla. Vapautettuaan 
Kievin ja karkoitettuaan puolalaiset paanit Ukrainasta ja Bielo- 
Venäjältä etelärintaman punaiset joukot menivät hyökkäys- 
innossaan Lvovin (Lembergin) porteille saakka Galitsiaan ja länsi- 
rintaman joukot lähenivät Varsovaa. Puolan paanien sotajoukot 
olivat kärsimäisillään täydellisen tappion. 

Mutta Trotskin ja hänen kannattajiensa epäilyttävät toimet 
Punaisen armeijan pääesikunnassa tekivät tyhjiksi Punaisen 
armeijan menestykset. Punaisten sotajoukkojen hyökkäys länsi¬ 
rintamalla Varsovan suuntaan tapahtui — Trotskin ja Tuhatshev- 
skin syystä — täysin järjestämättömästi: sotajoukkojen ei annettu 
lujittaa valloitettuja asemia, etummaiset joukot oli johdettu liian 
kauas edelle, reservit ja taisteluvarastot jätetty liian kauas rinta¬ 
man taakse, etummaiset joukot oli jätetty siten vaille taistelu- 
varastoja, vaille reservejä, rintamalinjaa oli pidennetty loppumat¬ 
tomiin ja rintamanmurtoa oli sen johdosta helpotettu. Kaikesta 

tästä seurasi, että kun puolalaisten sotajoukkojen pieni ryhmä 
murti meidän länsirintamamme sen eräässä kohdassa, oli meidän 
sotajoukkojemme, jotka olivat jääneet vaille taistelutarvikkeita» 
pakko perääntyä. Mitä tulee etelärintaman sotajoukkoihin, jotka 
olivat Lvovin porteilla ja ahdistivat siellä puolalaisia, niin Vallan¬ 
kumouksellisen sotaneuvoston «päämies», Trotski, kielsi näitä 
sotajoukkoja valloittamasta Lvovia ja antoi niille määräyksen 
siirtää ratsuarmeija, s.o. etelärintaman päävoima kauas koilliseen, 
muka länsirintaman avuksi, vaikka ei ollut vaikea ymmärtää, että 
Lvovin valloitus olisi ollut ainoa mahdollinen ja parhain apu länsi- 
rintamalle. Mutta ratsuarmeijan poistaminen etelärintaman jou¬ 
koista ja sen lähtö Lvovista merkitsivät tosiasiassa sotajoukko¬ 
jemme perääntymistä myöskin etelärintamalla. Sillä tavalla 
Trotskin tuholaismääräyksellä tyrkytettiin etelärintamamme sota¬ 
joukoille käsittämätön ja täysin aiheeton perääntyminen — Puo¬ 
lan paanien riemuksi. 

Se oli suoranaista apua, mutta ei meidän länsirintamallemme» 
vaan puolalaisille paaneille ja Ententelle. 

Muutaman päivän kuluttua puolalaisten sotajoukkojen hyök¬ 
käys pysäytettiin ja meidän joukkomme alkoivat valmistautua 
uuteen vastahyökkäykseen puolalaisia vastaan. Mutta Puolan, 
jolla ei ollut voimia jatkaa sotaa ja joka odotti levottomana 
punaisten vastahyökkäystä, oli pakko luopua Dnjeprin oikealla 
rannalla sijaitsevan Ukrainan .osan sekä Bielo-Venäjän valloitus- 
tavoitteluistaan, ja se piti parempana solmia rauhan Venäjän 
kanssa. Lokakuun 20 pnä vuonna 1920 solmittiin Riiassa Puolan 
kanssa rauhansopimus, jonka mukaisesti Puola säilytti Galitsian 
ja osan Bielo-Venäjää. 

Solmittuaan rauhan Puolan kanssa Neuvostotasavalta päätti 
tehdä lopun Wrangelista. Wrangel sai englantilaisilta ja ranskalai¬ 
silta uusimman aseistuksen, panssariautoja, tankkeja, lentokoneita 
ja ampumatarvikkeita. Hänellä oli valkokaartilaisia iskujoukkoja» 
pääasiallisesti upseerijoukkoja. Mutta Wrangelin ei onnistunut 
koota vähänkään huomattavia talonpoikais- ja kasakkavoimia 
Kubaniin ja Donille laskemansa maihinnousujoukon ympärille. 
\Vrangel pääsi kuitenkin aivan lähelle Donetsin aluetta ja uhkasi 
kivihiilialuettamme. Neuvostovallan asemaa vaikeutti vielä se, että 
Punainen armeija oli tähän mennessä varsin uupunut. Puna- 
armeijalaisten oli edettävä tavattoman vaikeissa oloissa, hyökäten 
Wrangelin sotajoukkoja vastaan ja tuhoten samanaikaisesti 

Wrangelia avustavia Mahnon anarkistisia rosvojoukkioita. Mutta' 
huolimatta siitä, että Wrangelin puolella oli teknillinen ylivoima,, 
huolimatta siitä, ettei Punaisella armeijalla ollut tankkeja, Punai¬ 
nen armeija ajoi Wrangelin Krimin niemimaalle. Vuoden 1920 
marraskuussa punaiset sotajoukot valloittivat Perekopin linnoite¬ 
tut asemat, tunkeutuivat Krimille, tuhosivat Wrange!in joukot ja 
vapauttivat Krimin valkokaartilaisista sekä interventiojoukoista. 
Muodostui Neuvosto-Krimi. 

Interventiokausi päättyy Puolan suurvaltasuunnitelmien 
romahdukseen ja Wrangelin tuhoon. 

Vuoden 1920 lopulla alkoi Taka-Kaukaasian vapauttaminen 
porvarillisten natsionalistien, mussavatistien ikeestä Azerbaid¬ 
zhanissa, menshevikki-natsionalistien ikeestä Gruusiassa, dashnak- 
kien ikeestä Armeniassa. Neuvostovalta voitti Azerbaidzhanissa,. 
Armeniassa ja Gruusiassa. 

Se ei vielä merkinnyt intervention täydellistä lopettamista» 
Japanin interventio Kauko-Idässä jatkui aina vuoteen 1922 asti. 
Sitäpaitsi tehtiin uusia yrityksiä intervention järjestämiseksi 
(atamaani Semenov ja parooni Ungern idässä, suomalaisten val¬ 
koisten interventio Karjalaan vuonna 1921). Mutta Neuvostomaan 
pääviholliset, intervention perusvoimat, oli lyöty hajalle vuoden 
1920 loppuun mennessä. 

Ulkomaisten interventiovaltojen ja venäläisten valkokaarti¬ 
laisten sota Neuvostoja vastaan päättyi Neuvostojen voittoon. 

Neuvostotasavalta oli turvannut valtiollisen riippumattomuu¬ 
tensa. vapaan olemassaolonsa. 

Se oli ulkomaisen sotilaallisen intervention ja kansalaissodan 
loppu. 

Se oli Neuvostovallan historiallinen voitto. 


5. Kuinka ja miksi Neuvostomaa voitti englantilais-ranskalais- 
japanilais-puolaiaisen intervention ja Venäjän porvariston ja 
tilanherrojen valkokaartilaisen vastavallankumouksen yhdisty¬ 
neet voimat? 

Jos katselee interventioaikojen suurta eurooppalaista ja 
amerikkalaista sanomalehdistöä, niin voi vaivatta todeta, ettei 
yksikään huomattava sotilas- tahi siviiliklrjailija, ei yksikään sota- 
asiain tuntija uskonut Neuvostovallan voittoon. Päinvastoin, 

kaikki huomattavat kirjailijat, sota-asiain tuntijat, kaikkien mai¬ 
den ja kansojen vallankumoushistorioitsijat, niin sanotut tiede¬ 
miehet — kaikki he huusivat yhteen ääneen, että Neuvostovallan 
päivät ovat luetut, että Neuvostovallan tappio on kiertämätön. 

Ollen varmoja intervention voitosta he lähtivät siitä, että 
Neuvostomaalla ei ole vielä valmiiksi muodostunutta Punaista 
armeijaa, että se on luotava niin sanoaksemme taistelun tuoksi¬ 
nassa, kun taas interventiovalloilla ja valkokaartilaisilla on enem¬ 
män tai vähemmän valmis armeija. 

He lähtivät edelleen siitä, että Punaisella armeijalla ei ole 
kokeneita sotilaallisia kaadereita, koska sellaisten kaaderien 
enemmistö oli mennyt vastavallankumouksen puolelle, kun taas 
interventiovalloilla ja valkokaartilaisilla on sellaiset kaaderit. 

He lähtivät edelleen siitä, että Punainen armeija kärsii aseis¬ 
tuksen ja taistelutarvikkeiden puutteesta ja niiden huonosta laa¬ 
dusta Venäjän sotateollisuuden takapajuisuuden tähden eikä voi 
saada muista maista aseistusvälineitä, koska Venäjä on saarron 
vuoksi kaikilta puolin suljettu, kun taas interventiovaltojen ja 
valkokaartilaisten armeijalle hankitaan ja tullaan hankkimaan 
runsaasti ensiluokkaista aseistusta, taistelutarvikkeita ja vaate¬ 
tusta. 

He lähtivät vihdoin siitä, että interventiovaltojen ja valkokaar¬ 
tilaisten armeijan hallussa oli silloin muonavarastoista rikkaim¬ 
mat Venäjän alueet, kun taas Punainen armeija oli sellaisia 
alueita vailla ja kärsi muonavarojen puutetta. 

Ja kaikki nämä puutteet ja vajavaisuudet olivat todellakin 
olemassa Punaisen armeijan joukko-osastoissa. 

Tässä suhteessa — mutta vain tässä suhteessa — herrat inter¬ 
vention järjestäjät olivat täysin oikeassa. 

Miten sitten on selitettävissä, että Punainen armeija, jolla oli 
niin paljon suuria puutteita, voitti interventio- ja valkokaartilais- 
armeijan, jolla ei sellaisia puutteita ollut? 

1. Punainen armeija voitti sen vuoksi, että Neuvostovallan 
politiikka, jonka nimessä Punainen armeija kävi sotaa, oli oikeaa 
politiikkaa, mikä vastasi kansan etuja, sen vuoksi, että kansa 
tajusi ja ymmärsi tämän politiikan oikeaksi, omaksi politiikakseen 
ja kannatti sitä loppuun asti. 

Bolshevikit tiesivät, että armeija, joka taistelee väärän politii¬ 
kan puolesta, jota kansa ei kannata, ei voi voittaa. Sellainen 
armeija oli juuri interventiovaltojen ja valkokaartilaisten armeija. 

Interventiovaltojen ja valkokaartilaisten armeijalla oli kaikkea: 
vanhat kokeneet päälliköt, ensiluokkainen aseistus, taistelutarvik- 
keet, vaatetus ja muonavarat. Puuttui yhtä seikkaa, nimittäin 
Venäjän kansojen kannatusta ja myötätuntoa, sillä Venäjän 
kansat eivät halunneet eivätkä voineet kannattaa interventio- 
valtojen ja valkokaartilais-«valtiaitten» kansanvastaista politiik¬ 
kaa. Ja interventiovaltojen ja valkokaartilaisten armeija kärsi 
tappion. 

2. Punainen armeija voitti sen vuoksi, että se oli loppuun asti 
uskollinen ja altis kansalleen, minkä tähden kansa rakastikin ja 
kannatti sitä omana armeijanaan. Punainen armeija on kansan 
lapsi, ja jos se on kansalleen uskollinen, kuten uskollinen poika 
äidilleen, niin sillä on kansan kannatus, sen täytyy voittaa. Sitä¬ 
vastoin kansaansa vastaan esiintyvän armeijan täytyy kärsiä 
tappio. 

3. Punainen armeija voitti sen vuoksi, että Neuvostovallan 
onnistui nostaa koko selusta, koko maa, palvelemaan rintaman 
etuja. Armeija, jolla ei ole lujaa, rintamaa kaikin keinoin tukevaa 
selustaa, on tappion oma. Bolshevikit tiesivät tämän ja juuri sen 
vuoksi he muuttivat maan sotaleiriksi, joka hankki rintamalle 
aseistusta, taistelutarvikkeita, vaatetusta, muonavaroja ja täy¬ 
dennysjoukkoja. 

4. Punainen armeija voitti sen vuoksi, että a) puna-armeijalai- 
set ymmärsivät sodan päämäärät ja tehtävät ja tajusivat niiden 
olevan oikeita; b) sodan päämäärien ja tehtävien oikeiksi tajua¬ 
minen lujitti heissä kurin henkeä ja taistelukuntoa; c) tämän täh¬ 
den puna-armeijalaisjoukot osoittivat yhtämittaa taistelussa vihol¬ 
lisia vastaan verratonta uhrautuvaisuutta ja ennentuntematonta 
joukkosankaruutta. 

5. Punainen armeija voitti sen vuoksi, että Punaisen armeijan 
selustan sekä rintaman johtavana ydinjoukkona oli bolshevikkien 
puolue, joka on yhtenäinen eheytensä ja kurinsa puolesta, voima¬ 
kas vallankumoukselliselta hengeltään ja valmiudeltaan mennä 
mihin uhrauksiin tahansa yhteisen asian menestykseksi, verraton 
taidossaan järjestää miljoonajoukot ja johtaa niitä monimutkai¬ 
sessa tilanteessa oikein. 

«Ainoastaan sen vuoksi», sanoi Lenin, «että puolue oli 
varuillaan, että puolueessa vallitsi mitä ankarin kuri, ja sen 
vuoksi, että puolueen arvovalta liitti yhteen kaikki toimialat 
ja laitokset ja että Keskuskomitean antamaa tunnusta seu- 

rasivat yhtenä miehenä kymmenet, sadat, tuhannet ja lopulta 
miljoonat, ja vain sen vuoksi, että tehtiin ennenkuulumatto¬ 
mia uhrauksia, — ainoastaan tämän vuoksi saattoi tapahtua 
se ihme, joka tapahtui. Ainoastaan tämän vuoksi me kyke¬ 
nimme voittamaan siitä huolimatta, että Entente-imperialis- 
tit ja koko maailman imperialistit aloittivat sotaretkensä 
kaksi, kolme ja neljä kertaa» ( Lenin, XXV osa, sivu 96). 

6. Punainen armeija voitti sen vuoksi, että a) se osasi nostaa 
riveistään sellaisia uuudentyyppisiä sotilaallisia johtajia kuin 
Frunze, Voroshilov, Budjonny ja muut; b) sen riveissä taistelivat 
sellaiset synnynnäiset sankarit kuin Kotovski, Tshapajev, Lazo, 
Shtshors, Parhomenko ja monet muut; c) Punaisen armeijan poliit¬ 
tista valistustyötä tekivät sellaiset toimihenkilöt kuin Lenin, Stalin, 
Molotov, Kalinin, Sverdlov, Kaganovitsh, Ordzhonikidze, Kirov, 
Kuibyshev, Mikojan, Zhdanov, Andrejev, Petrovski, Jaroslavski, 
Dzierzhynski, Shtshadenko, Mehlis, Hrushtshev, Shvernik, Shkirja- 
tov ja muut; d) Punaisen armeijan keskuudessa oli sellaisia eteviä 
organisaattoreita ja agitaattoreita kuin sotilaskomissaarit, jotka 
liittivät työllään lujasti yhteen puna-armeijalaisten rivit, istuttivat 
heidän keskuuteensa kurin ja uskalluksen hengen, tekivät tarmok¬ 
kaasti, nopeasti ja säälimättömästi lopun päällystöön kuuluvien 
yksityisten henkilöiden petospuuhista ja sitävastoin pitivät roh¬ 
keasti ja päättäväisesti yllä päälliköiden arvovaltaa ja mainetta, 
puolueeseen kuuluvien ja puolueeseen kuulumattomien päälliköi¬ 
den, jotka olivat osoittaneet uskollisuutensa Neuvostovallalle 
ja kykenivät lujalla kädellä johtamaan Punaisen armeijan 
osastoja. 

«Ilman sotilaskomissaareja meillä ei olisi Punaista 
armeijaa», lausui Lenin. 

7. Punainen armeija voitti sen vuoksi, että valkokaartilais- 
armeijoiden selustassa, Koltshakin, Denikinin, Krasnovin, Wran- 
gelin selkäpuolella toimivat maanalaisesti puolueeseen kuuluvat 
ja puolueeseen kuulumattomat erinomaiset bolshevikit, jotka nos¬ 
tivat työläisiä ja talonpoikia kapinaan intervention järjestäjiä 
vastaan, valkokaartilaisia vastaan, hajoittivat Neuvostovallan 
vihollisten selustaa ja siten helpottivat Punaisen armeijan etene¬ 
mistä. Kaikille on tunnettua, että Ukrainan, Siperian, Kauko-ldän, 
Uralin, Bielo-Venäjän ja Volgan seutujen sissit, jotka hajoittivat 
valkokaartilaisten ja interventiojoukkojen selustaa, suorittivat 
Punaiselle armeijalle sanomattoman arvokkaan palveluksen. 

8. Punainen armeija voitti sen vuoksi, että Neuvostomaa ei 
ollut yksin taistelussaan valkokaartilaista vastavallankumousta ja 
ulkomaista interventiota vastaan, että Neuvostovallan taistelu ja 
sen menestykset saivat osakseen koko maailman proletaarien 
myötätunnon ja avun. Samaan aikaan, kun imperialistit yrittivät 
kuristaa Neuvostotasavaltaa interventiolla ja saarrolla, olivat 
näiden imperialististen maiden työläiset Neuvostojen puolella ja 
auttoivat niitä. Heidän taistelunsa Neuvostotasavallalle vihamie¬ 
listen maiden kapitalisteja vastaan myötävaikutti siihen, että 
imperialistien oli pakko luopua interventiosta. Englannin, Ranskan 
ja muiden interventioon osallistuvien maiden työläiset panivat 
toimeen lakkoja, kieltäytyivät lastaamasta sotavarusteita inte»- 
ventiovaltojen ja valkokaartilaisten kenraalien avuksi, muodosti¬ 
vat «toimintakomiteoita» tunnuksella: «Kädet irti Venäjästä!» 

«Samalla hetkellä kun kansainvälinen porvaristo», lausui 
Lenin, «uhkaa lyödä meitä, tarttuvat sen käteen sen omat 
työläiset» (sama, sivu 405). 

LYHYT YHTEENVETO 

Lokakuun vallankumouksen hajallelyömät tilanherrat ja kapi¬ 
talistit yhdessä valkokaartilaisten kenraalien kanssa tekevät koti¬ 
maansa etujen kustannuksella sopimuksen Entente-maiden halli¬ 
tusten kanssa yhteisestä sotilaallisesta hyökkäyksestä Neuvosto- 
maan kimppuun ja Neuvostovallan kukistamisesta. Tällä pohjalla 
pannaan toimeen Ententen sotilaallinen interventio ja valkokaarti- 
laiskapinoita Venäjän reunamaissa, minkä seurauksena Venäjä 
joutuu eristetyksi muona- ja raaka-ainealueistaan. 

Saksan sotilaallinen tappio ja kahden imperialistisen liittoutu¬ 
man välisen sodan lopettaminen Euroopassa johtavat Ententen 
voimistumiseen, intervention voimistumiseen, luovat uusia vai¬ 
keuksia Neuvostomaalle. 

Saksan vallankumous ja alkanut vallankumousliike Euroopan 
maissa muodostavat taas Neuvostovallalle suotuisan kansainväli¬ 
sen tilanteen ja helpottavat Neuvostomaan asemaa. 

Bolshevikkipuolue nostaa työläiset ja talonpojat isänmaalliseen 
sotaan ulkomaisia valloittajia sekä porvariston ja tilanherrojen 
valkokaartilaislaumoja vastaan. Neuvostovalta ja sen Punainen 
armeija lyövät hajalle Ententen välikappaleen toisensa jälkeen — 
Koltshakin, Judenitshin, Denikinin, Krasnovin, Wrangelin, heittä- 

vät ulos Ukrainasta ja Bielo-Venäjältä vielä yhden Ententen väli¬ 
kappaleen, Pilsudskin, ja torjuvat siten ulkolaisen sotilaallisen 
intervention, ajavat sen sotajoukot pois Neuvostomaan rajojen 
sisältä. 

Siten kansainvälisen pääoman ensimmäinen sotilaallinen hyök¬ 
käys sosialismin maata vastaan päättyi tämän hyökkäyksen täy¬ 
delliseen romahdukseen. 

Vallankumouksen hajallelyömät eserrien, menshevikkien, anar¬ 
kistien ja natsionalistien puolueet kannattavat intervention kau¬ 
della valkokaartilaisia kenraaleja ja interventiovaltoja, järjestävät 
vastavallankumouksellisia salaliittoja Neuvostotasavaltaa vas¬ 
taan, järjestävät terroria neuvostotoimihenkilöitä vastaan. Nämä 
puolueet, joilla oli Lokakuun vallankumouksen edellä ollut jonkin 
verran vaikutusta työväenluokan keskuudessa, paljastivat itsensä 
kansalaissodan kaudella täydellisesti kansanjoukkojen silmissä 
vastavallankumouksellisiksi puolueiksi. 

Kansalaissodan ja intervention kausi oli näiden puolueiden 
poliittisen tuhon ja kommunistisen puolueen lopullisen voittojuhlan 
aikakausi Neuvostomaassa. 


IX LUKU 


BOLSHEVIKKIEN PUOLUE 
SIIRRYTTÄESSÄ RAUHALLISEEN 
TYÖHÖN KANSANTALOUDEN 
KUNTOONPALAUTTAMISEKSI 

( 1921 - 1925 ) 


1. Neuvostomaa intervention ja kansalaissodan lopettamisen 

jälkeen. Kuntoonpalauttamiskauden vaikeudet. 

Lopetettuaan sodan alkoi Neuvostomaa siirtyä rauhallisen 
taloudellisen rakennustyön raiteille. Oli parannettava sodan 
aiheuttamat haavat. Oli palautettava kuntoon rappiolle joutunut 
kansantalous, saatettava järjestykseen teollisuus, liikenne ja maa¬ 
talous. 

Mutta siirtyminen rauhalliseen rakennustyöhön oli suoritettava 
erikoisen vaikeassa tilanteessa. Kansalaissodassa ei saatu voittoa 
helpolla. Maan oli saattanut rappiotilaan nelivuotinen imperialisti¬ 
nen sota ja kolmivuotinen sota interventiota vastaan. 

Maatalouden kokonaistuotanto oli vuonna 1920 vain noin puolet 
sodanedellisestä tuotannosta. Mutta sodanedellinenkin taso oli 
tsaarin Venäjän äärettömän köyhän maaseudun taso. Lisäksi 
kohtasi kato monia läänejä vuonna 1920. Talonpoikaistaloudella 
oli kestettävänä vaikea tilanne. 

Vielä huonompi oli rappiotilassa olevan teollisuuden asema. 
Suurteollisuuden tuotanto oli vuonna 1920 melkein seitsemän 
kertaa pienempi sodanedellistä tuotantoa. Useimmat tehtaat ja 
muut tuotantolaitokset seisoivat, kaivokset oli tuhottu, ne olivat 
veden vallassa. Erikoisen vaikeassa tilassa oli metallurgia. Valu¬ 
raudan tuotanto oli koko vuoden 1921 aikana kaikkiaan vain 
116,3 tuhatta tonnia eli noin 3 prosenttia sodanedellisestä valu¬ 
raudan tuotannosta. Puuttui polttoainetta. Kulkulaitos oli luhistu¬ 
nut. Maan metalli- ja tehdastavaravarastot oli käytetty melkein 
loppuun. Maassa oli kova puute kaikkein välttämättömimmästä: 

viljasta, rasva-aineista, lihasta, jalkineista, vaatteista, tulitikuista, 
suolasta, paloöljystä, saippuasta. 

Niin kauan kun sota kesti, alistuivat ihmiset näihin puutteisiin 
ja vajavaisuuksiin, vieläpä toisinaan lakkasivat huomaamastakin 
niitä. Mutta nyt, kun ei ollut enää sotaa, havaitsivat ihmiset äkkiä 
näiden puutteiden ja vajavaisuuksien sietämättömyyden ja alkoi¬ 
vat vaatia niiden viipymätöntä poistamista. 

Talonpoikaisten keskuudessa ilmeni tyytymättömyyttä. Kansa¬ 
laissodan tulessa oli muodostunut ja lujittunut työväenluokan ja 
talonpoikaisten sotilaallis-poliittinen liitto. Tällä liitolla oli mää¬ 
rätty perustansa. Talonpoika sai Neuvostovallalta maata ja turvaa 
tilanherraa ja kulakkia vastaan, työläiset saivat talonpoikaiselta 
elintarvikkeita luovutusvelvollisuuden pohjalla. 

Nyt tämä perusta oli jo riittämätön. 

Neuvostovaltion oli täytynyt ottaa talonpojalta kaikki elin- 
tarvikeylijäämät luovutusvelvollisuuden pohjalla maanpuolustuk¬ 
sen tarpeisiin. Voitto kansalaissodassa olisi ollut mahdotonta 
ilman elintarvikeylijäämien luovutusvelvollisuutta, ilman sota- 
kommunismin politiikkaa. Sota, interventio oli pakottanut turvau¬ 
tumaan sotakommunismin politiikkaan. Niin kauan kun käytiin 
sotaa, tyytyi talonpoikaisto luovutusvelvollisuuteen eikä huoman¬ 
nut tavaroiden puutetta, mutta kun sota päättyi ja tilanherrain 
takaisintulon uhka oli mennyt ohi, alkoi talonpoika ilmaista tyyty¬ 
mättömyyttä kaikkien ylijäämien poisottamiseen, luovutusjärjes- 
telmään ja alkoi vaatia, että hänelle hankittaisiin riittävä määrä 
tavaraa. 

Koko sotakommunismin järjestelmä, kuten Lenin totesi, oli 
joutunut yhteentörmäykseen talonpoikaiston etujen kanssa. 

Tyytymättömyyden aalto hipaisi työväenluokkaakin. Proleta¬ 
riaatti kesti kansalaissodassa kaikkein suurimmat rasitukset 
taistellen sankarillisesti ja uhrautuvaisesti valkokaartilais- ja 
interventiolaumoja vastaan, taloudellista rappiota ja nälkää vas¬ 
taan. Parhaimmat, tietoisimmat, uhrautuvaisimmat ja kurin- 
alaisimmat työläiset hehkuivat sosialistisen innostuksen tulta. 
Mutta syvä taloudellinen rappio teki vaikutuksen työväenluok¬ 
kaankin. Niissä vähälukuisissa tehtaissa, jotka olivat vielä toimin¬ 
nassa, oli paljon työn keskeytyksiä. Työläisten oli pakko tehdä 
omia käsitöitään, valmistella sytyttimiä, käydä maaseudulla pussi 
selässä elintarvikkeita hankkimassa. Proletariaatin diktatuurin 
luokkaperusta alkoi heikentyä, työväenluokka oli menossa hajalle, 

osa työläisiä poistui maaseudulle, lakkasi olemasta työläisiä, 
irtaantui luokastaan. Nälän ja väsymyksen takia ilmeni tyytymät¬ 
tömyyttä työläisten erään osan keskuudessa. 

Puolueen eteen nousi kysymys uuden, uutta tilannetta vastaa¬ 
van kannan määrittelemisestä maan taloudellisen elämän kaikissa 
kysymyksissä. 

Ja puolue ryhtyi määrittelemään uutta kantaa taloudellisen 
rakennustyön kysymyksissä. 

Mutta luokkavihollinen ei torkkunut. Se koetti käyttää hyväk¬ 
seen vaikeaa taloudellista tilannetta, koetti käyttää hyväkseen 
talonpoikien tyytymättömyyttä. Valkokaartilaisten ja eserrien 
järjestämiä kulakkikapinoita leimahti Siperiassa, Ukrainassa ja 
Tambovin läänissä (Antonovin kapinaliike). Kaikenlaisten vasta¬ 
vallankumouksellisten ainesten — menshevikkien, eserrien, anar¬ 
kistien, valkokaartilaisten ja porvarillisten natsionalistien — toi¬ 
minta vilkastui. Vihollinen otti käytäntöön uusia taktillisia taistelu- 
tapoja Neuvostovaltaa vastaan. Se alkoi naamioitua neuvosto- 
väriin eikä esittänyt enää vanhaa epäonnistunutta tunnusta: 
«alas Neuvostot», vaan uuden tunnuksen: «Neuvostojen puolesta, 
mutta ilman kommunisteja». 

Luokkavihollisen uuden taktiikan selvänä ilmauksena oli vasta¬ 
vallankumouksellinen Kronstadtin kapina. Se alkoi viikkoa ennen 
puolueen X edustajakokousta, v. 1921 maaliskuussa. Kapinaa joh¬ 
tamaan ryhtyivät valkokaartilaiset, jotka olivat yhteydessä 
eserriin, menshevikkeihin ja ulkomaisten valtioiden edustajiin. 
Kapinalliset koettivat ensi aikoina peittää «neuvosto»-kyltillä 
pyrkimystään palauttaa jälleen kapitalisteille ja tilanherroille valta 
ja omistusoikeus. He esittivät tunnuksen: «Neuvostot ilman 
kommunisteja». Vastavallankumous koetti käyttää hyväkseen 
pikkuporvarillisten joukkojen tyytymättömyyttä kukistaakseen 
Neuvostovallan muka neuvostotunnuksella. 

Kaksi seikkaa helpotti Kronstadtin kapinan syntymistä: sota¬ 
laivoilla palvelevien matruusien laadun huononeminen ja bol¬ 
shevikkien järjestön heikkous Kronstadtissa. Vanhat matruusit, 
jotka olivat osallistuneet Lokakuun vallankumoukseen, olivat 
menneet melkein viimeistä miestä myöten rintamalle ja taistelivat 
sankarillisesti Punaisen armeijan riveissä. Laivastoon oli tullut 
uusia, vallankumouksessa karkaisemattomia täydennysjoukkoja. 
Nämä täydennysjoukot olivat vielä täysin kehittymätöntä talon¬ 
poikaisjoukkoa, jossa ilmeni talonpoikien tyytymättömyys elin- 

tarvikeylijäämien luovutusvelvollisuuteen. Silloista kronstadtilaista 
bolshevikkijärjestöä taas olivat useat rintamallemobilisoinnit hei¬ 
kentäneet suuresti. Nämä seikat antoivat eserrille ja menshevi- 
keille sekä valkokaartilaisille mahdollisuuden pesiytyä Kxonstadtiin 
ja saada se valtaansa. 

Kapinalliset anastivat ensiluokkaisen linnoituksen, laivaston, 
suunnattoman määrän aseita ja ammuksia. Kansainvälinen vasta¬ 
vallankumous juhli voittoa. Mutta, viholliset riemuitsivat liian 
aikaisin. Neuvostojoukot tukahduttivat pian kapinan. Puolue 
lähetti Kronstadtin kapinallisia vastaan parhaimmat poikansa — 
X puoluekokouksen edustajat toveri Voroshilovin johdolla. Puna- 
armeijalaiset menivät Kronstadtia vastaan ohutta jäätä myöten. 
Jää murtui useissa paikoissa ja monet hukkuivat. Oli mentävä 
rynnäkköön melkein luoksepääsemättömiä Kronstadtin linnoituk¬ 
sia vastaan. Uskollisuus vallankumousta kohtaan ja miehuullisuus, 
valmius henkensä antamiseen Neuvostovallan puolesta saivat 
yliotteen. Punaiset joukot valloittivat Kronstadtin linnoituksen 
rynnäköllä. Kronstadtin kapina oli kukistettu. 


2. Puolueväittely ammattiliitoista. Puolueen X edustajakokous. 

Opposition tappio. Siirtyminen uuteen talouspolitiikkaan. 

Puolueen Keskuskomitealle, sen leniniläiselle enemmistölle eli 
selvää, että sodan lopettamisen ja rauhalliseen taloudelliseen 
rakennustyöhön siirtymisen jälkeen ei ole enää syytä säilyttää 
sota- ja saartotilanteen synnyttämää kovaa sotakommunismin 
järjestelmää. 

Keskuskomitea ymmärsi, että elintarvikeylijäämien luovutus¬ 
velvollisuuden välttämättömyys on poistunut, että se on korvat¬ 
tava elintarvikeverolla, jotta talonpojille annettaisiin mahdollisuus 
käyttää suurimman osan tuotantonsa ylijäämästä oman harkin¬ 
tansa mukaan. Keskuskomitea ymmärsi, että sellainen toimenpide 
antaisi mahdollisuuden vilkastuttaa maataloutta, laajentaa viljan¬ 
viljelystä ja teollisuuden kehitykselle välttämättömien raaka-aine¬ 
kasvien viljelystä, vilkastuttaa maassa tavaranvaihtoa, parantaa 
kaupunkien muonittamista, luoda työläisten ja talonpoikien liitolle 
uusi taloudellinen perusta. 

Keskuskomitea ymmärsi myöskin sen, että teollisuuden vilkas¬ 
tuttaminen on mitä tärkein tehtävä, mutta oli sitä mieltä, että 

teollisuutta ei voida vilkastuttaa saamatta mukaan tähän tehtävään 
työväenluokkaa ja sen ammatillisia järjestöjä, että työläiset voi¬ 
daan saada mukaan, jos he vakuuttautuvat siitä, että taloudellinen 
rappiotila on kansalle yhtä vaarallinen vihollinen kuin interventio 
ja saartokin, että puolue ja ammatilliset järjestöt kykenevät ehdot¬ 
tomasti suorittamaan tämän tehtävän, jos ne eivät jakele työväen¬ 
luokalle sotilaallisia käskyjä, kuten oli aikaisemmin rintamalla, 
missä käskyt ovat todellakin välttämättömiä, vaan toimivat 
vakuuttamiskeinoja, vakuuttamismenetelmiä käyttäen. 

Mutta kaikki puolueen jäsenet eivät ajatelleet siten kuin 
Keskuskomitea. Oppositioryhmät — trotskilaiset, «työläisopposi- 
tio», «vasemmistokommunistit», «demokraattiset sentralistit» 
j.m.s. — olivat hajaannustilassa ja horjuivat kohdatessaan vai¬ 
keuksia rauhallisen taloudellisen rakennustyön raiteille siirryt¬ 
täessä. Puolueessa oli aika paljon entisiä menshevikkejä, entisiä 
eserriä, entisiä bundilaisia, entisiä borotbalaisia * ja kaikenlaisia 
puolinatsionalisteja Venäjän reunamaista. He lukeutuivat suurim¬ 
maksi osaksi joihinkin oppositioryhmiin. Kun nämä henkilöt eivät 
olleet todellisia marxilaisia, eivät tunteneet taloudellisen kehityk¬ 
sen lakeja, kun heiltä puuttui leniniläinen puoluekaraistuneisuus, 
niin he vain lisäsivät oppositioryhmien rikkinäisyyttä ja horjuntaa. 
Jotkut heistä olivat sitä mieltä, ettei ole heikennettävä sota- 
kommunismin tiukkaa järjestelmää, että on päinvastoin «kiristet¬ 
tävä ruuveja lujemmalle». Toiset olivat sitä mieltä, että puolueen 
ja valtion täytyy jäädä syrjään kansantalouden kuntoonpalautta- 
misesta, että tämä tehtävä on annettava kokonaan ammattiliitto¬ 
jen haltuun. 

Oli selvää, että sellaisen rikkinäisyyden vallitessa puolueen 
eräissä kerroksissa oli ilmestyvä väkeä, väittelyiden harrasteli¬ 
joita, erilaisia oppositio-«johtomiehiä», jotka koettavat saada 
väkisin aikaan väittelyä puolueessa. 

Siten tapahtuikin. 

Väittely alkoi ammattiliittojen tehtävää koskevasta kysymyk¬ 
sestä, vaikka ammattiliittokysymys ei ollut silloin puolueen politii¬ 
kan pääkysymys. 


* Borotbalaiscl — Ukrainan kansallis-chauvinistisen eserrapuolueen (sosia- 
listi-vallankumouksellisten) vasen sivusta. Heitä nimitettiin näin pää-äänen- 
kannattajansa, «Borotba* lehden mukaan, joka ilmestyi vuoteen 1918 
saakka. — Suom . 

Väittelyn ja taistelun lietsojana Leniniä vastaan, Keskuskomi¬ 
tean leniniläistä enemmistöä vastaan, oli Trotski. Haluten kärjis¬ 
tää tilannetta hän esiintyi Ammattiliittojen V Yleisvenäläisen 
konferenssin kommunistiedustajien istunnossa vuoden 1920 
marraskuun alussa esittäen epäilyttävän «ruuvien kiristämisen» 
ja «ammattiliittojen ravistelemisen» tunnuksen. Trotski esitti 
tunnuksen viipymättömästä «ammattiliittojen valtiollistuttaml- 
sesta». Hän vastusti vakuuttamiskeinojen soveltamista työväen- 
joukkoihin nähden. Hän puolusti sotilaallisten menettelytapojen 
ulottamista ammattiliittoihin. Trotski vastusti ammattiliitto- 
demokratian laajentamista, ammattiliittoelinten valitsemisperi- 
aatetta. 

Vakuuttamiskeinojen asemesta, jota ilman työväenjärjestöjen 
toiminta ei ole ajateltavissa, trotskilaiset ehdottivat pelkän pako¬ 
tuksen, pelkän komentamisen menetelmää. Trotskilaiset aiheutti¬ 
vat politiikallaan siellä, missä he pääsivät ammattiliittotyön joh¬ 
toon, selkkauksia, hajaannusta ja rappeutumista ammatillisissa 
järjestöissä. Trotskilaiset yllyttivät politiikallaan puolueeseen 
kuulumattomia työläisjoukkoja nousemaan puoluetta vastaan, 
hajoittivat työväenluokkaa. 

Ammattiliittoväittely oli tosiasiassa paljon laajakantoisempi 
merkitykseltään kuin ammattiliittokysymys. Kuten myöhemmin 
Venäjän Kommunistisen Puolueen (bolshevikkien) Keskuskomi¬ 
tean täysistunnon päätöslauselmassa (tammik. 17 pnä vuonna 
1925) osoitettiin, kiisteltiin tosiasiassa «suhtautumisesta sota- 
kommunismia vastaan nousseeseen talonpoikaistoon, suhtautumi¬ 
sesta puolueeseen kuulumattomiin työläisjoukkoihin, yleensä puo¬ 
lueen suhtautumisesta joukkoihin vaiheessa, jolloin kansalaissota 
oli jo päättynyt» (NKP(b) päätöslauselmissa, I osa, sivu 651). 

Trotskia seuraten esiintyivät muutkin puoluevastaiset ryhmät: 
«työläisoppositio» (Shljapnikov, Medvedev, Kollontay ja muut), 
«demokraattiset sentralistit» (Sapronov,* Drobnis, Boguslavski, 
Osinski, V. Smirnov ja muut), «vasemmistokommunistit» (Buha- 
rin, Preobrazhenski). 

«Työläisoppositio» esitti tunnuksen koko kansantalouden joh¬ 
don luovuttamisesta «tuottajien yleisvenäläisen edustajakokouk¬ 
sen» haltuun. Se tahtoi tehdä tyhjäksi puolueen vaikutuksen, 
kielsi proletariaatin diktatuurin merkityksen taloudellisessa raken¬ 
nustyössä. «Työläisoppositio» esitti ammattiliitot vastakkaisiksi 
Neuvostovaltiolle ja kommunistiselle puolueelle. Se ei pitänyt 

työväenluokan järjestäytymisen korkeimpana muotona puoluetta, 
vaan ammattiliittoja. «Työläisoppositio» oli itse asiassa anarko- 
syndikalistinen puoluevastainen ryhmä. 

«Demokraattisen sentralismin» ryhmä (detsistit) vaati täyttä 
ryhmä- ja ryhmäkuntavapautta. Detsistit kuten trotskilaisetkin 
pyrkivät horjuttamaan puolueen johtoasemaa Neuvostoissa ja 
ammattiliitoissa. Lenin nimitti detsistejä «kaikkein äänekkäimpien 
kirkujien» ryhmäksi ja detsistien ohjelmaa eserräläis-menshevis- 
tiseksi. 

Trotskia hänen taistelussaan Leniniä ja puoluetta vastaan 
auttoi Buharin. Yhdessä Preobrazhenskin, Serebrjakovin ja Sokol- 
nikovin kanssa Buharin muodosti n.s. «puskuri»-ryhmän. Tämä 
ryhmä puolusteli ja suojeli pahimpia ryhmäpukareita — trotskilai¬ 
sia. Lenin nimitti Buharinin käyttäytymistä «aatteellisen rappion 
huipuksi». Pian buharinilaiset yhtyivät avoimesti trotskilaisiin 
Leniniä vastaan. 

Lenin ja leniniläiset suuntasivat pääiskun trotskilaisia, puolue- 
vastaisten ryhmittymien päävoimaa vastaan. He todistivat trotski¬ 
laiset syyllisiksi ammatillisten järjestöjen sekoittamiseen sotilaal¬ 
listen järjestöjen kanssa, osoittaen heille, ettei sotilaallisten 
järjestöjen menetelmiä saa siirtää ammatillisiin järjestöihin. 
Oppositioryhmien ohjelmien vastapainoksi Lenin ja leniniläiset 
laativat oman ohjelmansa. Tässä ohjelmassa osoitettiin, että 
ammatilliset järjestöt ovat hallinnon kouluja, taloudenhoidon 
kouluja, kommunismin kouluja. Ammattiliittojen täytyy perustaa 
koko työnsä vakuuttamisen menetelmään. Vain tällä ehdolla 
ammattiliitot tulevat nostamaan kaikki työläiset taisteluun talou¬ 
dellista rappiotilaa vastaan, kykenevät saamaan heidät mukaan 
sosialistiseen rakennustyöhön. 

Taistelussa oppositioryhmiä vastaan puolue järjestöt liittyivät 
kiinteästi Leninin ympärille. Erikoisen tiukan luonteen sai taistelu 
Moskovassa. Sinne oppositio keskitti päävoimansa asettaen pää¬ 
määräkseen pääkaupungin järjestön valloittamisen. Mutta 
Moskovan bolshevikit torjuivat päättäväisesti nämä ryhmä- 
pukarien hankkeet. Ankara taistelu kehittyi Ukrainankin puolue- 
järjestöissä. Ukrainan Kommunistisen Puolueen (bolshevikkien) 
Keskuskomitean silloisen sihteerin toveri Molotovin johdolla 
Ukrainan bolshevikit löivät trotskilaiset ja shljapnikovilaiset 
hajalle. Ukrainan Kommunistinen Puolue jäi leniniläisen puolueen 
uskolliseksi tueksi. Bakussa suoritettiin opposition kukistaminen 

toveri Ordzhonikidzen johdolla. Toveri L. Kaganovitsh johti Keski- 
Aasiassa taistelua puoluevastaisia ryhmittymiä vastaan. 

Kaikki puolueen tärkeimmät paikalliset perusjärjestöt yhtyivät 
Leninin ohjelmaan. 

Maaliskuun 8 pnä vuonna 1921 avattiin puolueen X edustaja¬ 
kokous. Edustajakokouksessa oli läsnä 694 päätösvaltaista edusta¬ 
jaa, jotka edustivat 732.521 puoluejäsentä. Neuvottelevia edustajia 
oli 296. 

Edustajakokous teki yhteenvedon ammattiliittoväittelystä ja 
hyväksyi valtavalla ääntenenemmistöllä leniniläisen ohjelman. 

Avatessaan kokouksen Lenin selitti, että väittely oli luvatonta 
ylellisyyttä. Hän osoitti, että viholliset asettivat toiveensa sisäi¬ 
seen taisteluun ja hajaannukseen kommunistisessa puolueessa. 

Ottaen huomioon sen suunnattoman vaaran, jonka ryhmä- 
kuntien olemassaolo muodosti bolshevikkipuolueelle ja proleta¬ 
riaatin diktatuurille, X edustajakokous kiinnitti erikoista huomiota 
kysymykseen puolueen yhtenäisyydestä. Lenin esitti selostuksen 
tästä kysymyksestä. Edustajakokous tuomitsi kaikki oppositio- 
ryhmittymät ja osoitti, että ne «tosiasiassa auttavat proletaarisen 
vallankumouksen luokkavihollisia». 

Edustajakokous määräsi kaikki ryhmäkunnat heti hajotetta¬ 
viksi ja antoi kaikkien järjestöjen tehtäväksi seurata tarkasti, ettei 
minkäänlaisia ryhmäkuntaesiintymisiä sallita. Edustajakokouksen 
päätöksen täyttämättä jättämisestä seurasi ehdoton ja viipymätön 
puolueesta erottaminen. Edustajakokous antoi Keskuskomitealle 
valtuudet Keskuskomitean jäsenten rikkoessa puoluekuria ja 
ryhmäkuntalaisuuden uudistuessa tahi sitä sallittaessa käyttää 
kaikkia puolueen kurinpidollisia toimenpiteitä, aina heidän Keskus¬ 
komiteasta ja puolueesta erottamiseensa asti. 

Kaikki nämä päätökset sisällytettiin Leninin ehdottamaan ja 
edustajakokouksen hyväksymään erikoiseen päätöslauselmaan 
«Puolueen yhtenäisyydestä». 

Edustajakokous kiinnitti tässä päätöslauselmassa kaikkien 
puoluejäsenten huomion siihen, että puolueen rivien yhtenäisyys 
ja eheys, proletariaatin etujoukon tahdon yhtenäisyys ovat erikoi¬ 
sen välttämättömät sellaisella hetkellä, jolloin useat X edustaja¬ 
kokouksen aikana sattuneet seikat lisäsivät horjuntaa maan pikku¬ 
porvarillisen väestön keskuudessa. 

«Mutta», osoitettiin päätöslauselmassa, «jo ennen 
ammattiliittokysymystä koskevaa yleistä puolueväittelyä on 

puolueessa ilmennyt eräitä ryhmäkuntalaisuuden merkkejä, 
s.o. muodostunut ryhmiä erikoisohjelmin ja pyrkimyksin 
jossakin määrin eristäytyä ja muodostaa oma ryhmäkurinsa. 
On välttämätöntä, että kaikki tietoiset työläiset tajuaisivat 
selvästi kaikenlaisen ryhmäkuntalaisuuden vahingollisuuden 
ja sopimattomuuden, koska se käytännössä ehdottomasti vie 
siihen, että yksimielinen työ heikkenee ja hallituspuolueeseen 
tunkeutuneet puolueen viholliset tekevät uusia, entistä voi¬ 
makkaampia yrityksiä syventää (puolueen) hajottamista ja 
käyttää tätä hajottamista vastavallankumouksen tarkoituk¬ 
siin». 

Edustajakokous lausui edelleen tässä päätöslauselmassa: 

«Se, miten proletariaatin viholliset käyttävät hyväkseen 
kaikkia poikkeamisia lujalta kommunistiselta linjalta, näkyi 
kaikkein havainnollisimmin Kronstadtin kapinan esimerkissä, 
jolloin porvarillinen vastavallankumous ja kaikissa maailman 
maissa olevat valkokaartilaiset ilmaisivat heti olevansa 
valmiit hyväksymään neuvostojärjestelmänkin tunnukset, 
kunhan vain saisivat kukistetuksi proletariaatin diktatuurin 
Venäjällä, ja jolloin eserrät ja yleensä porvarillinen vasta¬ 
vallankumous käytti Kronstadtissa kapinatunnuksia muka 
Neuvostovallan nimessä Neuvostohallitusta vastaan Venä¬ 
jällä. Sellaiset tosiasiat todistavat täydellisesti, että valko¬ 
kaartilaiset pyrkivät ja pystyvätkin naamioimaan itsensä 
kommunisteiksi, ja vieläpä näitä «vasemmistolaisemmiksi- 
kin», kunhan vain saisivat murretuksi ja kukistetuksi prole¬ 
taarisen vallankumouksen linnoituksen Venäjällä. Petro- 
gradissa Kronstadtin kapinan edellä levitetyt menshevistiset 
lentolehtiset osoittivat myöskin, miten menshevikit käyttivät 
hyväkseen erimielisyyksiä Venäjän Kommunistisen Puolueen 
sisällä, kannustaakseen ja auttaakseen teossa Kronstadtin 
kapinallisia, eserriä ja valkokaartilaisia, sanoen olevansa 
kapinoiden vastustajia ja muka vain hiukan parannetun 
Neuvostovallan kannattajia». 

Päätöslauselma osoitti, että puoluepropagandan täytyy selittää 
seikkaperäisesti ryhmäkuntalaisuuden vahingollisuus ja vaaralli¬ 
suus puolueen yhtenäisyyden kannalta ja proletariaatin etujoukon 
tahdon yhtenäisyyden toteuttamisen kannalta, mikä on proleta¬ 
riaatin diktatuurin menestyksen perusehto. 

Toiselta puolen, sanottiin edustajakokouksen päätöslausel¬ 
massa, täytyy puoluepropagandan selittää Neuvostovallan vihol¬ 
listen uusimpien taktillisten otteiden erikoisuus . 

«Vakuuttauduttuaan siitä, että vastavallankumous on 
avoimesti valkokaartilaisen lipun alla toivoton», osoitettiin 
päätöslauselmassa, «nämä viholliset ponnistavat nyt kaikki 
voimansa voidakseen käyttää hyväkseen erimielisyyksiä 
Venäjän Kommunistisen Puolueen sisällä, viedäkseen eteen¬ 
päin vastavallankumousta siirtämällä tavalla tai toisella 
vallan niille poliittisille ryhmittymille, jotka ulkonaisesti ovat 
Neuvostovallan tunnustamista lähinnä» (NKP(b) päätös¬ 
lauselmissa, I osa, sivut 373—374). 

Päätöslauselma osoitti edelleen, että puoluepropagandan 
«täytyy selvittää myöskin aikaisempien vallankumousten koke¬ 
mus, jolloin vastavallankumous kannatti äärimmäistä vallan¬ 
kumouspuoluetta lähimpänä olevia pikkuporvarillisia ryhmittymiä, 
horjuttaakseen vallankumouksellista diktatuuria ja kukistaakseen 
sen, raivatakseen tien vastavallankumouksen, kapitalistien ja 
tilanherrojen myöhemmälle täydelliselle voitolle». 

Päätöslauselmaan «Puolueen yhtenäisyydestä» liittyi läheisesti 
toinen, myöskin Leninin ehdottama ja edustajakokouksen hyväk¬ 
symä päätöslauselma «Syndikalistisesta ja anarkistisesta poikkea¬ 
masta puolueessamme». Tässä päätöslauselmassa X edustaja¬ 
kokous tuomitsi niinsanotun «työläisopposition». Edustajakokous 
selitti anarko-syndikalistisen poikkeaman aatteiden propagandan 
yhteensopimattomaksi kommunistiseen puolueeseen kuulumisen 
kanssa ja kutsui puoluetta päättävään taisteluun tätä poikkeamaa 
vastaan. 

X edustajakokous teki mitä tärkeimmän päätöksen siirtymi¬ 
sestä elintarvikeylijäämien luovutusvelvollisuudesta elintarvike- 
veroon, siirtymisestä uuteen talouspolitiikkaan (NEP). 

Tässä käänteessä sotakommunismista uuteen talouspolitiikkaan 
näkyi Leninin politiikan koko viisaus ja kaukonäköisyys. 

Edustajakokouksen päätöksessä puhuttiin luovutusvelvollisuu¬ 
den korvaamisesta elintarvikeverolla. Luonnossa maksettava 
elintarvikevero oli pienempi kuin valtiolle luovutetut ylijäämät. 
Tieto verosummasta oli saatettava julkisuuteen ennen kevät- 
kylvöjä. Veronsuorituksen määräajat säädettiin tarkoin. Kaikki 
se, mikä jäi jäljelle veron suorituksen jälkeen, oli talonpojan täy¬ 
dellisessä käyttövallassa, hänelle taattiin näiden ylijäämien myy- 

misvapaus. Vapaa kauppa, lausui Lenin selostuksessaan, johtaa 
aluksi eräänlaiseen kapitalismin elpymiseen maassa. On annettava 
lupa yksityiskauppaan ja sallittava yksityisteollisuudenharjoitta- 
jien avata pikkuliikkeitä. Mutta sitä ei tarvitse pelätä. Lenin oli 
sitä mieltä, että eräänlainen tavaranvaihtovapaus synnyttää talon¬ 
pojassa taloudellista kiinnostusta, kohottaa hänen työnsä tuotta- 
vaisuutta ja johtaa maatalouden nopeaan nousuun, ja että tällä 
pohjalla tullaan palauttamaan kuntoon valtion teollisuus ja tunke¬ 
maan syrjään yksityispääoma, että voimien ja varojen kokoami¬ 
sen jälkeen voidaan luoda mahtava teollisuus — sosialismin talou¬ 
dellinen perusta, ja sen jälkeen siirtyä päättävään hyökkäykseen 
kapitalismin jätteiden tuhoamiseksi maassa. 

Sotakommunismi oli yritys valloittaa kapitalististen ainesten 
linnoitus kaupungissa ja maaseudulla rynnäköllä, suoralla 
rintamahyökkäyksellä. Tässä hyökkäyksessä oli puolue kiirehtinyt 
kauas eteenpäin joutuen vaaraan irtautua perustastaan. Nyt Lenin 
ehdotti palaamista hieman taaksepäin, tilapäistä perääntymistä 
lähemmäksi selustaa, siirtymistä rynnäköstä pitempiaikaiseen 
linnoituksen piiritykseen, jotta voitaisiin voimien kokoamisen jäl¬ 
keen aloittaa hyökkäys uudelleen. 

Trotskilaiset ja muut oppositiolaiset pitivät uutta talouspolitiik¬ 
kaa pelkkänä perääntymisenä. Sellainen tulkinta oli heille edulli¬ 
nen, koska heidän linjansa tähtäsi kapitalismin palauttamiseen. 
Se oli syvästi vahingollista, leniniläisvastaista uuden talouspolitii¬ 
kan tulkintaa. Itse asiassa Lenin jo vuoden kuluttua uuden talous¬ 
politiikan käytäntöön ottamisesta selitti puolueen XI edustaja¬ 
kokouksessa, että perääntyminen on päättynyt, ja esitti tunnuksen: 
«Hyökkäyksen valmistelu yksityistaloudellista pääomaa vastaam 
(Lenin, XXVII osa, sivu 213). 

Ollen huonoja marxilaisia ja täysin tietämättömiä bolshevisti¬ 
sen politiikan kysymyksissä oppositiolaiset eivät ymmärtäneet 
uuden talouspolitiikan olemusta eivätkä uuden talouspolitiikan 
alussa suoritetun perääntymisen luonnetta. Uuden talouspolitiikan 
olemuksesta on puhuttu jo ylempänä. Mitä tulee perääntymisen 
luonteeseen, niin perääntymistä on erilaista. On hetkiä, jolloin 
puolueen tahi armeijan on peräännyttävä siksi, että se on kärsinyt 
tappion. Sellaisissa tapauksissa armeija tahi puolue perääntyy 
säilyttääkseen itsensä ja säilyttääkseen kaaderinsa uusia taisteluja 
varten. Lenin ei lainkaan ehdottanut uutta talouspolitiikkaa käy- 
täntöönotettaessa sen laatuista perääntymistä, koska puolue el 

suinkaan ollut kärsinyt tappiota eikä joutunut hajallelyödyksi, 
vaan päinvastoin se itse oli lyönyt hajalle interventiojoukot ja 
valkokaartilaiset kansalaissodan aikana. Mutta on sellaisiakin 
hetkiä, jolloin voitokas puolue tahi armeija rientää hyökkäykses¬ 
sään liian kauaksi eteenpäin turvaamatta itselleen selkäpuolen 
tukea. Se on vakava vaara. Kokenut puolue tahi armeija pitää 
sellaisissa tapauksissa tavallisesti tarpeellisena, jotta se ei irtaan¬ 
tuisi tukikohdastaan, perääntyä jonkunverran takaisin, lähem¬ 
mäksi selustaansa, päästäkseen lujemmin yhteyteen selustassa 
olevan tukikohtansa kanssa, turvatakseen itselleen kaiken välttä¬ 
mättömän ja lähteäkseen sitten uudelleen hyökkäykseen suurem¬ 
malla varmuudella, menestyksen takein. Juuri sellaisen väliaikai¬ 
sen perääntymisen suorittikin Lenin uuden talouspolitiikan aikana. 
Tehdessään Kominternin IV kongressissa selostuksen uuden 
talouspolitiikan käytäntöönottamisen syistä Lenin lausui suoraan, 
että «me olimme rientäneet taloudellisessa hyökkäyksessämme 
liian kauaksi eteenpäin, niin että emme turvanneet itsellemme 
riittävää tukikohtaa», ja sen vuoksi on välttämätöntä suorittaa 
tilapäinen perääntyminen turvattua selustaa kohti. 

Opposition onnettomuus oli siinä, että se ei tietämättömyydes¬ 
sään ymmärtänyt silloin eikä ymmärtänyt koko ikänään tätä 
uuden talouspolitiikan kauden perääntymisen erikoisuutta. 

Uutta talouspolitiikkaa koskeva X edustajakokouksen päätös 
turvasi työväenluokan ja talonpoikaisten iujan taloudellisen liiton 
sosialismin rakentamista varten. 

Tätä perustehtävää edisti edustajakokouksen toinenkin päätös, 
kansallisuuskysymystä koskeva päätös. Selostuksen kansallisuus¬ 
kysymyksestä piti toveri Stalin. Olemme poistaneet kansallisuus- 
sorron, lausui toveri Stalin, mutta se ei riitä. Tehtävänämme on 
menneisyyden raskaan perinnön — aikaisemmin sorrettujen kan¬ 
sojen taloudellisen, poliittisen ja sivistyksellisen takapajuisuuden — 
poistaminen. On autettava niitä pääsemään keski-Venäjän rin¬ 
nalle tässä suhteessa. 

Toveri Stalin viittasi edelleen kahteen puoluevastaiseen 
poikkeamaan kansallisuuskysymyksessä: suurvalta-chauvinismiin 
(suurvenäläiseen chauvinismiin) ja paikalliseen natsionalismiin. 
Edustajakokous tuomitsi molemmat poikkeamat kommunismille 
ja proletaariselle internationalismille vahingollisina ja vaarallisina. 
Samalla edustajakokous suuntasi pääiskunsa päävaaraa, suur- 
valtakantaa vastaan, toisin sanoen sellaisen kansallisuuksiin suh- 

tautumisen jätteitä ja jäännöksiä vastaan, jota suurvenäläiset 
chauvinistit olivat noudattaneet ei-venäläisten kansojen suhteen 
tsarismin aikana. 


3. Uuden talouspolitiikan ensimmäiset tulokset. Puolueen 
XI edustajakokous. Sosialististen Neuvostotasavaltojen Liiton 
muodostaminen. Leninin sairaus. Leninin osuustoimintasuun- 
nitelma. Puolueen XII edustajakokous. 

Uuden talouspolitiikan voimaansaattaminen kohtasi vastarin¬ 
taa puolueen horjuvien ainesten taholta. Vastarinta tuli kahdelta 
taholta. Toiselta puolen esiintyivät «vasemmisto»-kirkujat, Lomi- 
nadzen, Shatskinin ja muiden tyyppiset poliittiset epäsikiöt, 
jotka «todistelivat», että uusi talouspolitiikka merkitsee luopu¬ 
mista Lokakuun vallankumouksen saavutuksista, paluuta kapita¬ 
lismiin ja Neuvostovallan perikatoa. Nämä henkilöt, ollen poliitti¬ 
sesti tietämättömiä ja tuntematta taloudellisen kehityksen lakeja, 
eivät ymmärtäneet puolueen politiikkaa, joutuivat pakokauhun 
valtaan ja levittivät ympärilleen lamaannusmielialoja. Toiselta 
puolen esiintyivät Trotskin, Radekin, Zinovjevin, Sokolnikovin, 
Kamenevin, Shljapnikovin, Buharinin, Rykovin ja muiden tapaiset 
suoranaiset antautujat, jotka eivät uskoneet maamme sosialisti¬ 
sen kehityksen mahdollisuuteen, kumartelivat kapitalismin «kaikki- 
vallalle» ja pyrkien lujittamaan kapitalismin asemia Neuvosto- 
maassa, vaativat suuria myönnytyksiä yksityispääomalle niin 
maan sisä- kuin ulkopuolellakin, vaativat Neuvostovallan kansan¬ 
talouden monien hallitsevien asemien luovuttamista yksityispää¬ 
omalle toimilupien tahi yksityispääoman osanotolla muodostet¬ 
tavien sekaosakeyhtiöiden perustalla. 

Molemmat ryhmät olivat vieraita marxismille, leninismille. 
Puolue paljasti ja eristi ne molemmat. Puolue löi päättäväisesti 
takaisin pakokauhun levittäjät ja antautujat. 

Sellaisen vastarinnan olemassaolo puolueen politiikkaa vastaan 
muistutti vielä kerran, että puolue oli puhdistettava horjuvista 
aineksista. Tämän yhteydessä Keskuskomitea suoritti suuren työn 
puolueen lujittamiseksi, järjestäen puoluepuhdistuksen vuonna 
1921. Puhdistus tapahtui puolueeseen kuulumattomien osanotolla, 
julkisissa kokouksissa. Lenin neuvoi puhdistamaan puolueen 
perusteellisesti «...veijareista, byrokratisoituneista, epärehellisistä. 

horjuvista kommunisteista ja menshevikeistä, jotka ovat maalan¬ 
neet «julkisivunsa» uudelleen, mutta jääneet sielultaan menshevi- 
keiksi» (Lenin, XXVII osa, sivu 13). 

Puolueesta erotettiin puhdistuksen tuloksena kaikkiaan 170 
tuhatta henkilöä eli noin 25 prosenttia puolueen koko jäsen¬ 
määrästä. 

Puhdistus lujitti puoluetta huomattavasti, paransi sen yhteis¬ 
kunnallista kokoonpanoa, lisäsi joukkojen luottamusta puoluee¬ 
seen, kohotti sen arvovaltaa. Puolueen eheys ja kurinalaisuus 
lujittuivat. 

Jo uuden talouspolitiikan ensimmäinen vuosi osoitti tämän 
politiikan oikeaksi. Siirtyminen uuteen talouspolitiikkaan lujitti 
huomattavasti työläisten ja talonpoikain liittoa uudella pohjalla. 
Proletariaatin diktatuurin voima ja lujuus kasvoivat. Kulakki- 
rosvoliike (banditismi) oli melkein täydellisesti lopetettu. Keski- 
talonpojat auttoivat luovutusvelvollisuuden lakkauttamisen jälkeen 
Neuvostovaltaa taistelemaan kulakkirosvo joukkioita vastaan. 
Neuvostovalta säilytti hallussaan kaikki kansantalouden hallitsevat 
asemat: suurteollisuuden, kulkulaitoksen, pankit, maan, sisämaan- 
kaupan ja ulkomaankaupan. Puolue sai aikaan käänteen talous- 
rintamalla. Maatalous alkoi pian edistyä. Teollisuus ja kulkulaitos 
saavuttivat ensimmäiset menestyksensä. Alkoi toistaiseksi vielä 
hyvin hidas, mutta varma taloudellinen nousu. Työläiset ja talon¬ 
pojat tunsivat ja näkivät, että puolue on oikealla tiellä. 

Vuoden 1922 maaliskuussa kokoontui puolueen XI edustaja¬ 
kokous. Kokouksessa oli läsnä 522 päätösvaltaista edustajaa, 
jotka edustivat 532.000 puolueen jäsentä, siis vähemmän kuin 
edellisessä edustajakokouksessa. Neuvotelevia edustajia oli 165. 
Jäsenluvun vähenemisen selittää alkanut puolueen rivien puh¬ 
distus. 

Puolue teki edustajakokouksessa yhteenvedon uuden talous¬ 
politiikan ensimmäisestä vuodesta. Tämän yhteenvedon perus¬ 
teella Lenin saattoi julistaa edustajakokouksessa: 

«Me olemme perääntyneet vuoden. Nyt meidän täytyy 
sanoa puolueen nimessä: riittää! Se päämäärä, johon 
perääntymisellä pyrittiin, on saavutettu. Tuo kausi on päät¬ 
tymässä tahi on päättynyt. Nyt me asetamme itsellemme 
toisen päämäärän — voimien uudelleenryhmityksen» (sama, 
sivu 238). 

Lenin osoitti, että uusi talouspolitiikka merkitsee ankaraa tais¬ 
telua elämästä ja kuolemasta kapitalismin ja sosialismin välillä. 
«Kumpi voittaa» — siitä on kysymys. Jotta voitaisiin voittaa, on 
turvattava yhteenliittyminen työväenluokan ja talonpoikaiston 
kesken, sosialistisen teollisuuden ja talonpoikaistalouden kesken, 
kaupungin ja maaseudun välisen tavaranvaihdon kaikinpuolisen 
kehittämisen avulla. Sitä varten on opittava hoitamaan taloutta, 
on opittava tekemään kauppaa sivistyneesti. 

Kaupanteko oli tällä kaudella perusrenkaana puolueen edessä- 
olevien tehtävien ketjussa. Ratkaisematta tätä tehtävää ei voitu 
kehittää tavaranvaihtoa kaupungin ja maaseudun välillä, ei voitu 
lujittaa työläisten ja talonpoikien taloudellista liittoa, ei voitu 
kohottaa maataloutta eikä poistaa teollisuuden rappiotilaa. 

Neuvostokauppa oli siihen aikaan vielä hyvin heikkoa. Kauppa- 
koneisto oli hyvin heikko, kommunisteilla ei ollut tottumusta 
kauppa-alalla, vihollista, nepmannia *, ei vielä oltu tutkittu, ei 
oltu opittu vielä taistelemaan häntä vastaan. Yksityiskauppiaat, 
nepmannit, käyttivät hyväkseen neuvostokaupan heikkoutta ja 
kaappasivat käsiinsä kangastavaroiden ja muiden käypien tava¬ 
roiden kaupan. Kysymys valtion kaupan ja osuustoimintakaupan 
järjestämisestä sai valtavan suuren merkityksen. 

XI edustajakokouksen jälkeen pääsi taloudellinen työ vauhtiin 
uudella voimalla. Maata kohdanneen kadon seuraukset poistettiin 
menestyksellisesti. Talonpoikaistalous palautettiin nopeasti kun¬ 
toon. Rautatiet alkoivat työskennellä paremmin. Uudelleen käyn- 
tiinpantujen tehtaiden lukumäärä lisääntyi yhä. 

Vuoden 1922 lokakuussa Neuvostovalta juhli suurta voittoa: 
Punainen armeija ja Kauko-Idän sissit olivat vapauttaneet japani¬ 
laisista interventiojoukoista Vladivostokin, viimeisen interventio- 
joukkojen käsissä olleen Neuvostomaan kaistaleen. 

Nyt, kun koko Neuvostomaan alue oli puhdistettu interventio- 
joukoista ja sosialismin rakentamisen ja maanpuolustuksen teh¬ 
tävät vaativat Neuvostomaan kansojen liiton edelleen lujittu¬ 
mista, nousi päiväjärjestykseen kysymys Neuvostotasavaltojen 
yhdistämisestä lähemmin yhtenäiseen valtioliittoon. Oli yhdis¬ 
tettävä kaikkien kansojen voimat sosialismin rakentamiseksi. Oli 
järjestettävä luja maanpuolustus. Oli taattava kotimaamme 
kaikkien kansallisuuksien kaikinpuolinen kehitys. Tätä tarkoitusta 

* Nepman — yksityisyrittelijä, kauppias, keinottelija uuden talouspolitiikan 
ensimmäisellä kaudella.— Suotn. 

varten oli välttämätöntä lähentää Neuvostomaan kaikki kansat 
vieläkin enemmän toisiinsa. 

Vuoden 1922 joulukuussa pidettiin I Yleisliittolainen Neuvosto¬ 
jen edustajakokous. Tässä edustajakokouksessa muodostettiin 
Leninin ja Stalinin ehdotuksesta Neuvostokansojen vapaaehtoinen 
valtioyhtymä — Sosialististen Neuvostotasavaltojen Liitto (SNTL). 
Alkujaan Sosialististen Neuvostotasavaltojen Liittoon kuuluivat 
Venäjän Sosialistinen Federatiivinen Neuvostotasavalta (VSFNT), 
Taka-Kaukaasian Sosialistinen Federatiivinen Neuvostotasavalta, 
Ukrainan Sosialistinen Neuvostotasavalta ja Bielo-Venäjän Sosia¬ 
listinen Neuvostotasavalta. Hieman myöhemmin perustettiin 
kolme itsenäistä Neuvosto-Liittotasavaltaa Keski-Aasiassa — 
Uzbekian, Turkmenian ja Tadzhikian liittotasavallat. Nyt kaikki 
nämä tasavallat ovat yhtyneet yhtenäiseksi Sosialististen Neu¬ 
vostotasavaltojen Liitoksi, — vapaaehtoisuuden ja tasa-arvoisuu- 
den pohjalla, säilyttämällä niille kaikille oikeuden vapaaseen eroa¬ 
miseen Neuvostoliitosta. 

Sosialististen Neuvostotasavaltojen Liiton muodostaminen 
merkitsi Neuvostovallan lujittumista ja bolshevikkien puolueen 
leniniläis-stalinilaisen kansallisuuspolitiikan suurta voittoa. 

Vuoden 1922 marraskuussa Lenin esiintyi Moskovan Neuvos¬ 
ton täysistunnossa. Tehdessään yhteenvedon Neuvostovallan 
viisivuotisesta olemassaolosta Lenin toi julki lujana vakaumukse¬ 
naan, että «uuden talouspolitiikan Venäjästä tulee sosialistinen 
Venäjä». Tämä oli hänen viimeinen julkinen esiintymisensä. 
Vuoden 1922 syksyllä puoluetta kohtasi suuri onnettomuus: Lenin 
sairastui vaikeasti. Koko puolue, kaikki työtätekevät kokivat 
Leninin sairauden omana suurena surunaan. Kaikki olivat huo¬ 
lissaan rakastetun Leninin hengen vuoksi. Mutta Lenin ei kes¬ 
keyttänyt työtään sairautensakaan aikana. Ollessaan jo vaikeasti 
sairaana Lenin kirjoitti joukon hyvin tärkeitä kirjoituksia. Näissä 
viimeisissä kirjoituksissaan hän teki yhteenvedon suoritetusta 
työstä ja viitoitti sosialismin rakentamissuunnitelman maassam¬ 
me, joka suunnitelma edellytti talonpoikaisten mukaanvetämistä 
sosialistiseen rakennustyöhön. Tässä suunnitelmassa Lenin esitti 
osuustoimintasuunnitelmansa talonpoikaisten saattamisesta osal¬ 
liseksi sosialismin rakennustyöhön. 

Osuustoiminnassa yleensä ja maataloudellisessa osuustoimin¬ 
nassa erikoisesti Lenin näki miljoonien talonpoikien saavutetta¬ 
vissa ja ymmärrettävissä olevan tien siirtymiseksi pienestä yksi- 

tyistaloudesta suuriin osuuskunnaisiin tuotantoyhtymiin — kollek- 
tiivitalouksiin. Lenin osoitti, että maatalouden kehityksen täytyy 
maassamme tapahtua sitä tietä, että talonpojat vedetään mukaan 
sosialistiseen rakennustyöhön osuustoiminnan avulla, sitä tietä, 
että maatalouteen juurrutetaan vähitellen kollektivismin periaat¬ 
teita, ensin maataloustuotteiden myynnin alalla ja sitten tuo¬ 
tannon alalla. Lenin osoitti, että silloin, kun vallitsee proletariaatin 
diktatuuri ja työväenluokan ja talonpoikaisten liitto, kun on taattu 
proletariaatin johto talonpoikaistoon nähden, kun on olemassa 
sosialistinen teollisuus, niin oikein järjestetyt, miljoonia talon¬ 
poikia käsittävät tuotanto-osuuskunnat ovat se keino, jonka avulla 
voidaan rakentaa maassamme täydellinen sosialistinen yhteis¬ 
kunta. 

Vuoden 1923 huhtikuussa pidettiin puolueen XII edustaja¬ 
kokous. Se oli bolshevikkien suorittaman vallanoton jälkeen 
ensimmäinen puoluekokous, jossa Lenin ei voinut olla läsnä. 
Edustajakokouksessa oli läsnä 408 päätösvaltaista edustajaa, 
jotka edustivat 386.000 puoluejäsentä, siis vähemmän kuin edelli¬ 
sessä puoluekokouksessa. Tässä näkyvät tulokset puoluerivien 
jatkuvasta puhdistuksesta, joka johti puoluejäsenten huomattavan 
prosenttimäärän erottamiseen puolueesta. Neuvottelevia edustajia 
oli 417. 

Puolueen XII edustajakokous otti päätöksissään huomioon 
kaikki Leninin viimeisissä kirjoituksissa ja kirjeissä annetut 
ohjeet. 

Edustajakokous antoi jyrkän vastauksen kaikille niille, jotka 
käsittivät uuden talouspolitiikan perääntymiseksi sosialistisista 
asemista, omien asemien luovuttamiseksi kapitalismille, niille, 
jotka ehdottivat alistuttavaksi kapitalismin orjuuteen. Sellaisia 
ehdotuksia tekivät edustajakokouksessa Trotskin kannattajat 
Radek ja Krasin. He ehdottivat ulkomaisten kapitalistien armoille 
antautumista, toimilupien myöntämistä Neuvostovaltion kipeästi 
tarvitsemiin teollisuusaloihin. He ehdottivat Lokakuun vallan¬ 
kumouksen mitättömiksi julistamien tsaarin hallituksen velkojen 
maksamista. Puolue leimasi antautumisehdotukset kavallukseksi. 
Puolue ei kieltäytynyt käyttämästä hyväkseen toimilupapolitiikkaa, 
mutta vain sellaisilla aloilla ja sellaisissa mitoissa, jotka olivat 
edullisia Neuvostovaltiolle. 

Buharin ja Sokolnikov olivat ehdottaneet jo ennen edustaja¬ 
kokousta ulkomaankaupan monopoolin lakkauttamista. Tämä 


293 






ehdotus oli myöskin tulos siitä käsityksestä, että uusi talous¬ 
politiikka merkitsi omien asemien luovuttamista kapitalismille. 
Lenin leimasi silloin Buharinin keinottelijoiden, nepmannien ja 
kulakkien puolustajaksi. XII edustajakokous torjui päättävästi 
rikolliset yritykset horjuttaa ulkomaankaupan monopoolia. 

Edustajakokous torjui myöskin Trotskin yrityksen tyrkyttää 
puolueelle turmiollista politiikkaa talonpoikaistoon suhtautumi¬ 
sessa. Edustajakokous osoitti, ettei saa unohtaa sitä tosiasiaa, 
että maassa on vallitsevana talonpoikainen pientalous. Se korosti, 
että teollisuuden, sen mukana myöskin suurteollisuuden kehitys ei 
saa käydä ristiin talonpoikaisjoukkojen etujen kanssa, vaan pitää 
sen tapahtua kiinteässä liitossa niiden kanssa koko työtätekevän 
väestön eduksi. Nämä päätökset oli suunnattu Trotskia vastaan, 
joka ehdotti teollisuuden rakentamista talonpoikaistalouden riistä¬ 
misen avulla ja joka ei tosiasiassa tunnustanut proletariaatin ja 
talonpoikaisten liittopolitiikkaa. 

Trotski ehdotti samalla, että on suljettava sellaiset suuret 
tehtaat, joilla oli merkitystä maanpuolustukselle, kuin Putilovin, 
Brjanskin ja muut tehtaat, jotka eivät tuottaneet voittoa, kuten 
hän väitti. Edustajakokous hylkäsi suuttumuksella Trotskin 
ehdotukset. 

Leninin kirjeellisesti edustajakokoukselle lähettämän ehdotuk¬ 
sen mukaisesti XII edustajakokous muodosti yhdistetyn elimen — 
Keskuskontrollikomitean ja Työläis- ja talonpoikaisinspektion. 
Sille annettiin vastuunalaiset tehtävät: puolueemme eheyden suo¬ 
jeleminen, puolue- ja valtiokurin lujittaminen, Neuvostovaltion 
koneiston kaikinpuolinen parantaminen. 

Edustajakokous omisti suuren huomion kansallisuuskysymyk¬ 
selle. Tämän kysymyksen alustajana oli toveri Stalin. Toveri 
Stalin korosti kansallisuuskysymystä koskevan politiikkamme 
kansainvälistä merkitystä. Lännen ja Idän sorretut kansat näke¬ 
vät Neuvostoliitossa kansallisuuskysymyksen ratkaisemisen ja 
kansallisen sorron lopettamisen esikuvan. Toveri Stalin viittasi 
tarmokkaan työn välttämättömyyteen epätasa-arvoisuuden pois¬ 
tamiseksi Neuvostoliiton kansojen väliltä talouden ja kulttuurin 
alalla. Hän kutsui koko puoluetta päättäväiseen taisteluun kan¬ 
sallisuuskysymyksessä esiintyviä poikkeamia — suurvenäläistä 
chauvinismia ja paikallista porvarillista natsionalismia vastaan. 

Edustajakokouksessa paljastettiin natsionalistisen poikkeaman 
kannattajat ja heidän suurvaltapolitiikkansa kansallisiin vähem- 

mistöihin nähden. Puoluetta vastaan esiintyivät silloin gruusia¬ 
laiset natsionalistisen poikkeaman kannattajat — Mdivani y.m. 
Natsionalistisen poikkeaman kannattajat vastustivat Taka-Kau- 
kaasian federation muodostamista, vastustivat Taka-Kaukaasian 
kansojen ystävyyden lujittamista. Natsionalistisen poikkeaman 
edustajat käyttäytyivät muita Gruusiassa olevia kansallisuuksia 
kohtaan todellisina suurvalta-chauvinisteina. Ne häätivät Tiflisistä 
pois kaikki ei-gruusialaiset, varsinkin armenialaiset, julkaisivat 
lain, jonka mukaan gruusiatar menetti Gruusiassa kansalaisoikeu¬ 
det mentyään naimisiin jonkun muun kuin gruusialaisen kanssa. 
Trotski, Radek, Buharin, Skrypnik ja Rakovski tukivat gruusia¬ 
laisia natsionalistisen poikkeaman kannattajia. 

Kohta edustajakokouksen jälkeen kutsuttiin koolle erikoinen 
kansallisuuskysymystä koskeva kansallisten tasavaltojen työnteki¬ 
jöiden neuvottelukokous. Siinä paljastettiin taiarilaisten porva¬ 
rillisten natsionalistien ryhmä — Sultan-Galijev y.m., sekä uzbek- 
kilaisten natsionalistisen poikkeaman kannattajien ryhmä — 
Faizula Hodzhajev y.m. 

Puolueen XII edustajakokous teki yhteenvedon uudesta talous¬ 
politiikasta kahden vuoden ajalta. Saadut tulokset antoivat roh¬ 
keutta ja varmuutta lopulliseen voittoon. 

«Puolueemme on pysynyt eheänä, kiinteästi yhteenliitty- 
neenä puolueena, joka on selviytynyt mitä suurimmasta 
käänteestä ja astuu eteenpäin levitetyin lipuin», julisti edus¬ 
tajakokouksessa toveri Stalin. 

4. Taistelu kansantalouden kuntoonpalauttamisen vaikeuksia 
vastaan. Trotskilaisten aktiivisuuden voimistuminen Leninin 
sairauden yhteydessä. Uusi puolueväittely. Trotskilaisten 
tappio. Leninin kuolema. Lenin-kutsunta. Puolueen XIII edus-- 
tajakokous. 

Jo ensimmäiset taisteluvuodet kansantalouden kuntoonpalaut- 
tamiseksi johtivat huomattaviin menestyksiin. Vuonna 1924 
huomattiin nousua kaikilla aloilla. Kylvöala oli suurennut vuo¬ 
desta 1921 lähtien huomattavasti, talonpoikaistalous lujittui yhä 
enemmän. Sosialistinen teollisuus kasvoi ja kehittyi. Työväenluo¬ 
kan lukumäärä kasvoi huomattavasti. Työpalkka lisääntyi. Työ¬ 
läiset ja talonpojat alkoivat elää helpommin ja paremmin kuin 
vuosina 1920—1921. 

Mutta yhä edelleenkin tuntuivat vielä lopettamatta jääneen 
taloudellisen rappiotilan seuraukset. Teollisuus oli vielä jäljessä 
sodanedellisestä tasosta, teollisuuden kasvu oli huomattavasti 
jäljessä maan tarpeiden kasvusta. Vuoden 1923 loppuun men¬ 
nessä laskettiin olevan noin miljoona työtöntä, — kansantalou¬ 
den hidas kasvu ei antanut mahdollisuutta työttömyyden poista¬ 
miseen. Kauppa kehittyi pysähdyksittäin, koska nepmannit ja 
kauppajärjestöissämme olevat nepmanainekset sanelivat maalle 
tavattoman korkeat kaupunkilaistuotteiden hinnat. Tämän yhtey¬ 
dessä neuvostorupla alkoi horjua pahasti, sen arvo laski. 
Kaikki tämä jarrutti työläisten ja talonpoikien aseman paranta¬ 
mista. 

Vuoden 1923 syksyyn mennessä kärjistyivät taloudelliset vai¬ 
keudet jonkun verran sen vuoksi, että teollisuus- ja kauppa- 
elimemme rikkoivat Neuvostovallan hintapolitiikkaa. Oli ole¬ 
massa jyrkkä ero teollisuustavaroiden ja maataloustuotteiden hin¬ 
tojen välillä. Viljanhinnat olivat alhaiset, mutta teollisuustavaroi¬ 
den hinnat kohtuuttoman korkeat. Teollisuuden hallintokustan¬ 
nukset olivat korkeat, ja se teki tavarat kalliiksi. Raha, jota 
talonpoikaisto sai viljan myynnistä, aleni pian arvossa. Kaiken 
lisäksi trotskilainen Pjatakov, joka silloin istui Korkeimmassa 
Kansantalousneuvostossa (VSNH), antoi talousmiehille rikollisen 
ohjeen kiskoa mahdollisimman paljon voittoa teollisuustavaroiden 
myynnistä, kohottaa hillittömästi hintoja muka teollisuuden kehit¬ 
tämiseksi. Tosiasiassa tämä nepman-tunnus voi johtaa vain 
teollisuustuotannon supistumiseen ja teollisuuden horjumiseen. 
Sellaisten ehtojen vallitessa oli talonpoikaistolle epäedullista 
hankkia kaupunkilaisia tavaroita, ja se lakkasi niitä ostamasta. 
Alkoi menekkipula, joka vaikutti takaisin teollisuuteen. Ilmeni vai¬ 
keuksia työpalkkojen maksamisessa. Tämä aiheutti tyytymättö¬ 
myyttä työläisten keskuudessa. Takapajuisimmat työläiset jäivät 
muutamissa tehtaissa pois työstä. 

Puolueen Keskuskomitea osoitti keinot kaikkien näiden vai¬ 
keuksien ja puutteiden poistamiseksi. Ryhdyttiin toimenpiteisiin 
menekkipulan lopettamiseksi. Suoritettiin tavallisimpien joukko- 
kulutustavaroiden hintojen alentaminen. Päätettiin panna täytän¬ 
töön rahareformi — siirtyä lujaan ja vakaannutettuun valuuttaan, 
tshervonetsiin. Pantiin järjestys aikaan työläisten työpalkan mak¬ 
samisessa. Hahmoiteltiin toimenpiteet kaupan laajentamiseksi 
neuvosto- ja osuustoimintaelinten välityksellä ja kaikenlaisten 

yksityiskauppiaiden ja keinottelijoiden karkottamiseksi kauppa- 
alalta. 

Oli käytävä toimeen yksimielisesti, hihat käärittyinä. Siten 
ajattelivat ja toimivat puolueelle uskolliset ihmiset. Mutta trotski¬ 
laiset eivät menetelleet siten. Käyttäen hyväkseen Leninin poissa¬ 
oloa, kun hän ei vaikean sairautensa tähden voinut ottaa osaa 
työhön, he alkoivat uuden hyökkäyksen puoluetta ja sen johtoa 
vastaan. He päättelivät, että oli tullut suotuisa hetki puolueen 
hajallelyömiseksi ja sen johdon kukistamiseksi. Taistelussa puo¬ 
luetta vastaan he käyttivät hyväkseen kaikkea: sekä vallan¬ 
kumouksen tappiota Saksassa ja Bulgariassa vuoden 1923 
syksyllä, maan taloudellisia vaikeuksia että Leninin sairautta. 
Juuri tänä Neuvostovaltiolle vaikeana hetkenä, jolloin puolueen 
johtaja oli vuoteen omana, Trotski aloitti hyökkäyksensä bol- 
shevikkipuoluetta vastaan. Koottuaan ympärilleen kaikki lenini- 
läisvastaiset ainekset puolueessa hän kyhäsi puoluetta vastaan, 
sen johtoa vastaan ja sen politiikkaa vastaan suunnatun opposi¬ 
tio-ohjelman. Ohjelmaa nimitettiin 46:n oppositiolaisen julistuk¬ 
seksi. Taisteluun Leninin puoluetta vastaan yhtyivät kaikki oppo- 
sitioryhmittymät — trotskilaiset, detsistit, «vasemmistokommu- 
nistien» ja «työläisopposition» jäännökset. Julistuksessaan he 
ennustelivat vaikeaa talouspulaa. Neuvostovallan tuhoa ja vaativat 
ryhmä- ja ryhmäkuntavapautta ainoana ulospääsynä tilanteesta. 

Se oli taistelua ryhmäkuntien palauttamiseksi, jotka puolueen 
X edustajakokous Leninin ehdotuksen mukaisesti oli kieltänyt. 

Trotskilaiset eivät asettaneet minkäänlaisia konkreettisia 
kysymyksiä teollisuuden tahi maatalouden parantamisesta, maan 
tavaravaihdon parantamisesta, työtätekevien aseman parantami¬ 
sesta. Eivätkä he tähän tunteneet kiinnostustakaan. Heitä kiin¬ 
nosti vain yksi seikka: Leninin poissaolon hyväksikäyttö, ryhmä- 
kuntien palauttaminen puolueen sisälle ja puolueen perusteiden 
horjuttaminen, sen Keskuskomitean horjuttaminen. 

46:n oppositiolaisen ohjelman jälkeen julkaistiin Trotskin kirje, 
jossa hän mustasi puolueen kaadereita ja jossa esitettiin useita 
uusia parjaavia syytöksiä puoluetta vastaan. Tässä kirjeessä 
Trotski toisti vanhaa menshevististä luritusta, jota puolue ei 
kuullut häneltä ensi kertaa. 

Trotskilaiset ryntäsivät ennen kaikkea puoluekoneiston kimp¬ 
puun. He ymmärsivät, että puolue ei voi elää eikä työskennellä 
ilman lujaa puoluekoneistoa. Oppositio yritti horjuttaa tätä 

koneistoa, hävittää sen, nostaa puoluejäsenet puoluekoneistoa 
vastaan sekä nuorison puolueen vanhoja kaadereita vastaan. 
Kirjeessään Trotski pani toiveensa opiskelevaan nuorisoon, 
puolueen nuoriin jäseniin, jotka eivät tunteneet puolueen taistelun 
historiaa trotskilaisuutta vastaan. Valloittaakseen opiskelevan 
nuorison puolelleen Trotski imarteli sitä nimittäen sitä «puolueen 
varmimmaksi ilmapuntariksi» ja samaan aikaan selitti vanhan 
Leninin kaartin rappeutuneen. Viitaten II Internationalen rappeu¬ 
tuneisiin johtajiin hän vihjaili ruokottomasti, että vanha bol¬ 
shevistinen kaarti kulkee samaa tietä. Suunsoitollaan puolueen 
rappeutumisesta Trotski yritti peitellä omaa rappeutumistaan ja 
omia puoluevastaisia aikeitaan. 

Oppositiolaisten molemmat asiakirjat, niin 46:n oppositiolaisen 
ohjelman kuin Trotskin kirjeenkin, lähettivät trotskilaiset piirijär¬ 
jestöihin ja soluihin, esittivät ne puoluejäsenten käsiteltäviksi. 

Puolue haastettiin väittelyyn. 

Samoinkuin puolueen X edustajakokouksen edellä ammatti- 
liittoväittelyn aikana, niin nytkin trotskilaiset haastoivat puoluetta 
yleiseen puoiueväittelyyn. 

Huolimatta siitä, että puolueella oli tekemistä tärkeimpien 
taloudellisten kysymysten kanssa, puolue otti haasteen vastaan 
ja avasi väittelyn. 

Väittely käsitti koko puolueen. Taistelulla oli hyvin kiihkeä 
luonne. Erikoisen ankarana kävi taistelu Moskovassa. Trotski¬ 
laiset pyrkivät ennen kaikkea kaappaamaan pääkaupungin järjes¬ 
tön. Mutta väittely ei auttanut trotskilaisia. Se saattoi heidät 
vain häpeään. Trotskilaiset lyötiin perin pohjin hajalle niin Mos¬ 
kovassa kuin koko Neuvostoliitossakin. Trotskilaisten puolesta 
äänesti vain pieni määrä korkeakoulujen ja virastojen soluja. 

Vuoden 1924 tammikuussa kokoontui XIII puoluekonferenssi. 
Se kuuli toveri Stalinin selostuksen, jossa tehtiin yhteenveto 
väittelystä. Konferenssi tuomitsi trotskilaisen opposition selittäen, 
että siinä puolue on tekemisissä pikkuporvarillisen marxilaisuu¬ 
desta poikkeamisen kanssa. Jälkeenpäin puolueen XIII edustaja¬ 
kokous ja Kommunistisen Internationalen V kongressi hyväksyi¬ 
vät konferenssin päätökset. Kansainvälinen kommunistinen 
proletariaatti kannatti bolshevikkipuoluetta sen taistelussa trotski¬ 
laisuutta vastaan. 

Mutta trotskilaiset eivät keskeyttäneet myyräntyötään. Vuo¬ 
den 1924 syksyllä Trotski julkaisi kirjoituksen «Lokakuun opetuk- 

set», jossa teki yrityksen vaihtaa leninismin salavihkaa trotski¬ 
laisuuteen. Tämä kirjoitus oli kauttaaltaan puolueemme ja sen 
johtajan Leninin parjaamista. Tähän parjaustekeleeseen tarttuivat 
kaikki kommunismin ja Neuvostovallan viholliset. Puolue suh¬ 
tautui suuttumuksella tähän Trotskin harjoittamaan bolshevismin 
sankarillisen historian parjaukseen. Toveri Stalin paljasti Trotskin 
yrityksen vaihtaa leninismi salavihkaa trotskilaisuuteen. Toveri 
Stalin osoitti puheissaan, että «puolueen tehtävänä on trotskilai¬ 
suuden hautaaminen aatteellisena virtauksena». 

Trotskilaisuuden aatteellisessa nujertamisessa ja leninismin 
puolustamisessa oli suuri merkitys toveri Stalinin teoreettisella 
teoksella «Leninismin perusteista», joka ilmestyi vuonna 1924. 
Tämä kirjanen on leninismin mestarillinen esitys ja vakava teo¬ 
reettinen perustelu. Se antoi silloin ja antaa nyt bolshevikkien kä¬ 
siin koko maailmassa marxilais-leniniläisen teorian terävän aseen. 

Taisteluissa trotskilaisuutta vastaan toveri Stalin liitti puolueen 
sen Keskuskomitean ympärille ja mobilisoi sen taistelemaan 
edelleen sosialismin voiton puolesta maassamme. Toveri Stalin 
pystyi näyttämään toteen, että trotskilaisuuden aatteellinen nujer¬ 
taminen on välttämätön ehto jatkuvan voitokkaan etenemisen 
turvaamiselle sosialismia kohden. 

Tehdessään yhteenvedon tästä trotskilaisuutta vastaan käydyn 
taistelun kaudesta toveri Stalin lausui: 

«Lyömättä hajalle trotskilaisuutta ei voida saavuttaa 
voittoa uuden talouspolitiikan olosuhteissa, ei voida saada 
aikaan nykyisen Venäjän muuttamista sosialistiseksi 
Venäjäksi». 

Mutta puolueen leniniläisen politiikan menestyksiä synkensi 
mitä suurin onnettomuus, joka kohtasi puoluetta ja työväen¬ 
luokkaa. Tammikuun 21 pnä vuonna 1924 kuoli Gorkissa Mos¬ 
kovan lähellä johtajamme ja opettajamme, bolshevikkipuolueen 
perustaja Lenin. Koko maailman työväenluokka otti vastaan 
sanoman Leninin kuolemasta kaikkein raskaimpana menetykse¬ 
nään. Leninin hautauspäivänä kansainvälinen proletariaatti 
julisti viisi minuuttia kestävän yleisen työnseisauksen. Pysähtyivät 
rautatiet, pysähtyi työ tehtaissa. Koko maailman työtätekevät 
saattoivat mitä suurimmalla surulla hautaan isänsä ja opetta¬ 
jansa, parhaimman ystävänsä ja puolustajansa — Leninin. 

Neuvostoliiton työväenluokka vastasi Leninin kuolemaan 
liittymällä vielä tiukemmin Leninin puolueen ympärille. Jokainen 

tietoinen työläinen ajatteli näinä surupäivinä suhdettaan Leninin 
viimeistä tahtoa toteuttavaan kommunistiseen puolueeseen. Puo¬ 
lueen Keskuskomitealle saapui monia tuhansia puolueeseen kuulu¬ 
mattomien työläisten pyyntöjä heidän hyväksymisestään puolueen 
jäseniksi: Keskuskomitea antoi kannatuksensa tälle eturivin 
työläisten liikkeelle julistamalla eturivin työläisten joukkovas- 
taanoton puolueeseen, julistamalla Lenin-kutsunnan puolueeseen. 
Puolueeseen liittyi lisää kymmeniä tuhansia työläisiä. Liittyivät 
ne, jotka olivat valmiita antamaan henkensä puolueen asian puo¬ 
lesta, Leninin asian puolesta. Yli kaksisataa neljäkymmentä 
tuhatta työläistä astui silloin lyhyessä ajassa bolshevikkipuolueen 
riveihin. Puolueeseen liittyi työväenluokan edistynein osa, tietoisin 
ja vallankumouksellisin, rohkein ja kurinalaisin osa. Se oli 
Lenin-kutsunta puolueeseen. 

Leninin kuolema osoitti, kuinka läheinen meidän puolueemme 
on työläisjoukoille ja kuinka suuressa arvossa työläiset pitävät 
Leninin puoluetta. 

Leninin kuoleman jälkeen seuranneina surupäivinä toveri 
Stalin vannoi Sosialististen Neuvostotasavaltojen Liiton Neuvos¬ 
tojen II edustajakokouksessa puolueen nimessä suuren valan. 
Hän sanoi: 

«Me, kommunistit, olemme erikoista tekoa. Meidät on 
muovattu erikoisesta aineesta. Me olemme niitä, jotka muo¬ 
dostavat suuren proletaarisen strategin armeijan, toveri 
Leninin armeijan. Ei ole mitään korkeampaa kunniaa kuin 
on kunnia kuulua tähän armeijaan. Ei ole mitään ylevämpää 
nimeä kuin sen puolueen jäsenen nimi, jonka perustaja ja 
johtaja on toveri Lenin... 

Poistuessaan luotamme toveri Lenin lausui viimeisenä 
tahtonaan, että me pitäisimme korkealla ja säilyttäisimme 
puhtaana puoluejäsenen suuren nimen. Vannomme sinulle, 
toveri Lenin, että me täytämme kunnialla tämän käskysi!.. 

Poistuessaan luotamme toveri Lenin lausui viimeisenä 
tahtonaan, että me varjelisimme puolueemme yhtenäisyyttä 
kuin silmäterää. Vannomme sinulle, toveri Lenin, että me 
täytämme kunnialla tämänkin käskysi!.. 

Poistuessaan luotamme toveri Lenin lausui viimeisenä 
tahtonaan, että me varjelisimme ja lujittaisimme proleta¬ 
riaatin diktatuuria. Vannomme sinulle, toveri Lenin, että 

me emme säästä voimiamme täyttääksemme kunnialla 
tämänkin käskysi!.. 

Poistuessaan luotamme toveri Lenin lausui viimeisenä 
tahtonaan, että me lujittaisimme kaikin voimin työläisten ja 
talonpoikien liittoa. Vannomme sinulle, toveri Lenin, että 
me täytämme kunnialla tämänkin käskysi!.. 

Toveri Lenin puhui meille herkeämättä maamme kanso¬ 
jen vapaaehtoisen liiton välttämättömyydestä, niiden veljelli¬ 
sen yhteistyön välttämättömyydestä Tasavaltojen Liiton 
puitteissa. Poistuessaan luotamme toveri Lenin lausui vii¬ 
meisenä tahtonaan, että me lujittaisimme ja laajentaisimme 
Tasavaltojen Liittoa. Vannomme sinulle, toveri Lenin, että 
me täytämme kunnialla tämänkin käskysi!.. 

Lenin osoitti meille usein, että Punaisen armeijan lujitta¬ 
minen ja sen kuntoisuuden parantaminen on yksi tärkeimpiä 
puolueemme tehtäviä... Vannomme siis, toverit, ettemme 
säästä voimiamme lujittaaksemme Punaista armeijaamme. 
Punaista laivastoamme... 

Poistuessaan luotamme toveri Lenin lausui viimeisenä 
tahtonaan, että me olisimme uskollisia Kommunistisen 
Internationalen periaatteille. Vannomme sinulle, toveri 
Lenin, ettemme säästä henkeämme lujittaaksemme ja laa- 
jentaaksemme koko maailman työtätekevien liittoa — 
Kommunistista Internationalea!» 

Se oli bolshevikkipuolueen vala johtajalleen Leninille, joka 
tulee elämään ikimuistossa. 

Vuoden 1924 toukokuussa pidettiin puolueen XIII edustaja¬ 
kokous. Edustajakokouksessa oli läsnä 748 päätösvaltaista edus¬ 
tajaa, jotka edustivat 735.881 puoluejäsentä. Puoluejäsenten 
luvun jyrkkä suureneminen edelliseen edustajakokoukseen verra¬ 
ten saa selityksen noin 250 tuhannen uuden jäsenen astumisesta 
puolueen riveihin Lenin-kutsunnassa. Neuvottelevia edustajia 
oli 416. 

Edustajakokous tuomitsi yksimielisesti trotskilaisen opposition 
ohjelman, määritellen sen pikkuporvarilliseksi poikkeamaksi 
marxilaisuudesta, leninismin revisioksi, ja vahvisti XIII puolue¬ 
konferenssin päätöslauselmat «Puoluerakennustyöstä» ja «Väitte¬ 
lyn tuloksista». 

Lähtien kaupungin ja maaseudun yhteenliittymisen lujittamis- 
tehtävästä edustajakokous antoi ohjeen teollisuuden ja ensi- 

kädessä kevyen teollisuuden edelleen laajentamisesta, korostaen 
samanaikaisesti metallurgian nopean kehittämisen välttämättö¬ 
myyttä. 

Edustajakokous antoi vahvistuksensa Sisämaankaupan Kan- 
sankomissariaatin perustamiselle ja asetti kaikkien kauppaelinten 
tehtäväksi markkinoiden valtaamisen ja yksityispääoman syrjäyt¬ 
tämisen kaupan alalta. 

Edustajakokous asetti tehtäväksi laajentaa halpaa valtion 
luottoa talonpoikaistolle ja tunkea koronkiskuri pois maa¬ 
seudulta. 

Maaseututyön päätehtävänä edustajakokous esitti tunnuksen 
talonpoikaisjoukkojen vetämisestä kaikin keinoin osuustoimin¬ 
taan. 

Lopuksi edustajakokous viittasi Lenin-kutsunnan suunnatto¬ 
maan merkitykseen ja kiinnitti puolueen huomiota työn voimistut- 
tamiseen leninismin perusteiden opettamiseksi nuorille puoluejäse- 
nille, ennen kaikkea Lenin-kutsunnassa liittyneille jäsenille. 


5. Neuvostoliitto talouden kuntoonpalauttamiskauden loppuun 
mennessä. Kysymys sosialistisesta rakennustyöstä ja sosialis¬ 
min voitosta maassamme. Zinovjevin ja Kamenevin «uusi 
oppositio». Puolueen XIV edustajakokous. Suunta maan 
sosialistiseen teollisoimiseen. 

Oli kulunut yli neljä vuotta bolshevikkipuolueen ja työväen¬ 
luokan ollessa sitkeässä työssä uuden talouspolitiikan alalla. San¬ 
karillinen taistelu kansantalouden kuntoonpalauttamiseksi lähestyi 
päätöstään. Neuvostoliiton taloudellinen ja poliittinen mahti kasvoi 
yhä enemmän. 

Kansainvälinen tilanne oli muuttunut tähän mennessä. Kapita¬ 
lismi oli kestänyt joukkojen ensimmäisen vallankumouksellisen 
hyökkäyksen imperialistisen sodan jälkeen. Vallankumouksellinen 
liike Saksassa, Italiassa, Bulgariassa, Puolassa ja useissa muissa 
maissa oli tukahdutettu. Luokkasovintoa kannattavien sosiali¬ 
demokraattisten puolueiden johtajat olivat auttaneet tässä por¬ 
varistoa. Oli alkanut vallankumouksen väliaikainen lasku. Oli 
alkanut kapitalismin väliaikainen, osittainen vakaantuminen 
Länsi-Euroopassa, sen asemien osittainen lujittuminen. Mutta 
kapitalismin vakaantuminen ei poistanut kapitalistista yhteis- 

kuntaa raatelevia perusristiriitoja. Päinvastoin: kapitalismin» 
osittainen vakaantuminen kärjisti ristiriitoja työläisten ja kapita¬ 
listien välillä, imperialismin ja siirtomaakansojen välillä, eri mai¬ 
den imperialistiryhmien välillä. Kapitalismin vakaantuminen val¬ 
misteli uutta ristiriitojen purkausta, uusia pulia kapitalismin 
maissa. 

Kapitalismin vakaantumisen rinnalla tapahtui Neuvostoliiton¬ 
kin vakaantuminen. Nämä kaksi vakaantumista erosivat kuiten¬ 
kin perin juurin toisistaan. Kapitalistinen vakaantuminen ennusti 
kapitalismin uutta pulaa. Neuvostoliiton vakaantuminen merkitsi 
sosialismin maan taloudellisen ja poliittisen mahdin uutta kasvua. 

Huolimatta vallankumouksen tappiosta Lännessä lujittui 
Neuvostoliiton kansainvälinen asema jatkuvasti, tosin kyllä 
hitaammalla vauhdilla. 

Neuvostoliitto sai vuonna 1922 kutsun kansainväliseen talous- 
konferenssiin italialaiseen kaupunkiin, Genuaan. Imperialistiset 
hallitukset koettivat, kapitalismin maissa tapahtuneen vallan¬ 
kumouksen tappion rohkaisemina, harjoittaa Genuan konferens¬ 
sissa uutta painostusta Neuvostotasavaltaa vastaan, tällä kerralla 
diplomaattisessa muodossa. Imperialistit esittivät Neuvostomaalle 
julkeita vaatimuksia. He vaativat Lokakuun vallankumouksen 
kansallistuttamien tehtaiden palauttamista ulkomaisille kapitalis¬ 
teille, vaativat tsaarin hallituksen kaikkien velkojen maksamista. 
Näillä ehdoilla imperialistiset valtiot lupasivat Neuvostovaltiolle 
vähäisiä lainoja. 

Neuvostoliitto torjui nämä vaatimukset. 

Genuan konferenssi ei tuottanut tuloksia. 

Uuden intervention uhka Englannin ulkoministeri Curzonin 
uhkavaatimuksen muodossa v. 1923 lyötiin myöskin takaisin. 

Tunnusteltuaan Neuvostovallan lujuutta ja vakuuttauduttuaan 
sen kestävyydestä kapitalistiset valtiot toinen toisensa jälkeen 
alkoivat palauttaa maamme kanssa diplomaattisia suhteita. 
Vuoden 1924 kuluessa palautettiin diplomaattiset suhteet Englan¬ 
nin, Ranskan, Japanin ja Italian kanssa. 

Oli selvää, että Neuvostomaa oli kyennyt valloittamaan 
itselleen rauhallisen hengähdysajan kokonaiseksi ajanjaksoksi. 

Maan sisälläkin muuttui tilanne. Bolshevikkien puolueen joh¬ 
tamien työläisten ja talonpoikien itseuhrautuva työ tuotti hedel¬ 
mänsä. Kansantalouden nopea kasvu oli ilmeinen. Talousvuonna 
1924—25 lähestyi maatalous jo sodanedellisiä mittoja saavuttaen 





87 prosenttia sodanedellisestä tasosta. Neuvostoliiton suurteol¬ 
lisuus tuotti vuonna 1925 jo noin kolme neljännestä sodanedelli¬ 
sestä teollisuustuotannosta. Vuonna 1924—25 Neuvostomaa voi 
jo sijoittaa uusiin rakennustöihin 385 miljoonaa ruplaa. Maan 
sähköistämissuunnitelmaa täytettiin menestyksellisesti. Sosialis¬ 
min hallitsevat asemat kansantaloudessa lujittuivat. Taistelussa 
yksityispääomaa vastaan teollisuudessa ja kaupassa oli saavutettu 
suuria menestyksiä. 

Taloudellinen nousu toi mukanaan työläisten ja talonpoikien 
aseman jatkuvan paranemisen. Työväenluokan kasvu tapahtui 
nopeaa vauhtia. Työpalkka nousi. Työn tuottavaisuus kohosi. 
Talonpoikien aineellinen asema parani huomattavasti. Työläis- ja 
talonpoikaisvaltio saattoi vuonna 1924—25 jakaa vähäväkiselle 
talonpoikaiselle avustusta lähes 290 miljoonaa ruplaa. Työläis¬ 
ten ja talonpoikien aseman paranemisen perustalla kasvoi joukko¬ 
jen poliittinen aktiivisuus voimakkaasti. Proletariaatin diktatuuri 
lujittui. Bolshevikkipuolueen arvovalta ja vaikutus kasvoivat. 

Kansantalouden kuntoonpalauttaminen oli päättymässä. Mutta 
Neuvostomaalle, rakennettavan sosialismin maalle, ei riittänyt 
pelkkä talouden kuntoonpalauttaminen, pelkkä sodanedellisen 
tason saavuttaminen. Sodanedellinen taso oli takapajuisen maan 
taso. Oli mentävä pitemmälle. Neuvostovaltion valloittama pitkä¬ 
aikainen hengähdyskausi takasi mahdollisuuden jatkuvaan raken¬ 
nustyöhön. 

Mutta tässä nousi kaikessa laajuudessaan kysymys kehityk¬ 
semme, rakennustyömme tulevaisuuden näköaloista ja luonteesta, 
kysymys sosialismin kohtalosta Neuvostoliitossa. Mihin suuntaan 
on suoritettava taloudellista rakennustyötä Neuvostoliitossa, 
sosialismin suuntaan vaiko johonkin muuhun suuntaan? Täytyykö 
meidän rakentaa sosialistinen talous ja voimmeko me rakentaa 
sen vai onko meidän osanamme maaperän lannoittaminen toisen- 
. laista, kapitalistista taloutta varten? Onko yleensä mahdollinen 
sosialistisen talouden rakentaminen Neuvostoliitossa, ja jos se on 
mahdollinen, niin onko sen rakentaminen mahdollinen vallan¬ 
kumouksen tulon viipyessä kapitalistisissa maissa ja kapitalismin 
vakaantuessa? Onko sosialistisen talouden rakentaminen mah¬ 
dollista uuden talouspolitiikan avulla, joka lujittaessaan ja laajen¬ 
taessaan kaikin puolin sosialismin voimia maassa, antaa samalla 
toistaiseksi jonkun verran kasvaa kapitalisminkin? Kuinka on 

rakennettava sosialistinen kansantalous, mistä päästä on aloitet¬ 
tava sen rakentaminen? 

Kaikki nämä kysymykset nousivat kuntoonpalauttamiskauden 
loppuun mennessä puolueen eteen, mutta eivät enää teoreettisina 
kysymyksinä, vaan käytännön kysymyksinä, jokapäiväisen talou¬ 
dellisen rakennustyön kysymyksinä. 

Oli välttämätöntä antaa kaikkiin näihin kysymyksiin suorat ja 
selvät vastaukset, jotta niin puolue- ja taloustyöntekijämme, jotka 
rakensivat teollisuutta ja maataloutta, kuin koko kansakin tietäi¬ 
sivät, mihin on suuntauduttava, sosialismiin vai kapitalismiin. 

Ilman selvää vastausta näihin kysymyksiin koko käytännöl¬ 
linen rakennustyömme olisi ollut työtä ilman tulevaisuudennäkö- 
aloja, työtä ummessa silmin, turhaa työtä. 

Puolue antoi kaikkiin näihin kysymyksiin selvät ja varmat 
vastaukset. 

Kyllä, vastasi puolue, sosialistinen talous voidaan ja se pitää 
rakentaa maassamme, sillä meillä on kaikki, mikä on välttämä¬ 
töntä sosialistisen talouden rakentamiseksi, täydellisen sosialis¬ 
tisen yhteiskunnan rakentamiseksi. Vuoden 1917 lokakuussa 
työväenluokka voitti kapitalismin poliittisesti, pystyttäen poliitti¬ 
sen diktatuurinsa. Siitä ajasta lähtien Neuvostovalta on ryhtynyt 
kaikkiin toimenpiteisiin lyödäkseen hajalle kapitalismin taloudel-v 
lisen mahdin ja luodakseen ehdot sosialistisen kansantalouden 
rakentamiselle. Kapitalistien ja tilanherrojen omaisuuden pakko- 
luovutus, maan, tehtaiden, kulkulaitoksen ja pankkien muutta¬ 
minen kansan yhteiseksi omaisuudeksi, uuden talouspolitiikan 
voimaansaattaminen, sosialistisen valtioteollisuuden rakenta¬ 
minen, Leninin osuustoimintasuunnitelman toteuttaminen — sellai¬ 
set ovat nämä toimenpiteet. Nyt on päätehtävänä uuden, sosia¬ 
listisen talouden rakentamisen vauhtiinsaattaminen koko maassa, 
kuoliniskun antaminen kapitalismille myöskin taloudellisesti. 
Koko meidän käytännöllinen työmme, kaikki meidän toimintamme 
on alistettava tämän päätehtävän täyttämisen vaatimuksiin. 
Työväenluokka voi tehdä sen, ja se tekee sen. Tämän valtavan 
tehtävän täyttäminen on aloitettava maan teollisoimisesta. Maan 
sosialistinen teollisoiminen on se perusrengas, josta on alettava 
sosialistisen kansantalouden rakentamisen käyntiinpano. Ei 
vallankumouksen viivästyminen Lännessä eikä kapitalismin osit¬ 
tainen vakaantuminen ei-neuvostomaissa voi pysähdyttää meidän 
kulkuamme eteenpäin, sosialismiin. Uusi talouspolitiikka voi vain 

helpottaa tätä asiaa, sillä puolue on ottanut sen käytäntöön juuri 
kansantaloutemme sosialistisen perustan rakentamisen helpotta¬ 
miseksi. 

Sellainen oli puolueen vastaus kysymykseen sosialistisen 
rakennustyön voitosta maassamme. 

Mutta puolue tiesi, että tällä ei ole annettu tyhjentävää vas¬ 
tausta kysymykseen sosialismin voitosta yhdessä maassa. Sosialis¬ 
min rakentaminen Neuvostoliitossa on suurin käänne ihmiskunnan 
historiassa, se on Neuvostoliiton työväenluokan ja talonpoikaiston 
maailmanhistoriallinen voitto. Mutta se on kuitenkin Neuvosto¬ 
liiton sisäinen asia ja muodostaa vain osan sosialismin voiton 
kysymyksestä. Toisen osan kysymyksestä muodostaa sen kansain¬ 
välinen puoli. Perustellessaan ajatusta sosialismin voitosta yhdessä 
maassa on toveri Stalin useasti huomauttanut, että on erotettava 
tämän kysymyksen kaksi puolta, sisäinen ja kansainvälinen. Mitä 
tulee kysymyksen sisäiseen puoleen, s.o. luokkien keskinäisiin 
suhteisiin maan sisällä, niin Neuvostoliiton työväenluokka ja talon- 
poikaisto voivat täysin voittaa taloudellisesti oman porvaristonsa 
ja rakentaa täydellisen sosialistisen yhteiskunnan. Mutta kysy¬ 
myksellä on vielä kansainvälinenkin puoli, s.o. ulkoiset suhteet 
Neuvostomaan ja kapitalistimaiden välillä, Neuvostokansan ja 
kansainvälisen porvariston välillä, joka vihaa neuvostojärjestel¬ 
mää ja etsii tilaisuutta toteuttaakseen uuden aseellisen interven¬ 
tion Neuvostomaata vastaan, tehdäkseen uusia yrityksiä kapitalis¬ 
min palauttamiseksi Neuvostoliittoon. Ja kun Neuvostoliitto on 
toistaiseksi ainoa sosialismin maa ja muut maat ovat edelleen 
kapitalistisia, niin Neuvostoliiton ympärillä on edelleenkin kapita¬ 
listinen ympärysketju, mikä synnyttää kapitalistisen intervention 
vaaran. On selvää, että niin kauan kuin on olemassa kapitalistinen 
ympärysketju, tulee olemaan kapitalistisen intervention vaara¬ 
kin. Voiko Neuvostokansa yksinomaan omin voimin poistaa 
tämän ulkoisen vaaran, kapitalistisen intervention vaaran Neu¬ 
vostoliittoa vastaan? Ei, ei voi. Ei voi, koska kapitalistisen inter- 
ventiovaaran poistamiseksi on hävitettävä kapitalistinen ympärys- 
ketju, ja kapitalistisen ympärysketjun hävittäminen on mahdollista 
vain voitokkaan proletaarisen vallankumouksen tuloksena aina¬ 
kin muutamissa maissa. Mutta tästä seuraa, että Neuvostoliitossa 
saavutettua sosialismin voittoa, mikä ilmenee kapitalistisen talous¬ 
järjestelmän lopettamisessa ja sosialistisen talousjärjestelmän 
rakentamisessa, ei kuitenkaan voida pitää vielä lopullisena voit- 

tona, koska ulkomaisen aseellisen intervention ja kapitalismin 
palauttamisyritysten vaara ei ole vielä poistettu, koska sosialismin 
maalla ei ole vielä takeita sellaista vaaraa vastaan. Ulkomaisen 
kapitalistisen interventiovaaran poistamiseksi tarvitaan kapitalisti¬ 
sen ympärysketjun hävittämistä. 

Neuvostokansa ja sen Punainen armeija kykenevät tietenkin 
Neuvostovallan oikean politiikan vallitessa torjumaan asianvaati- 
malla tavalla uuden ulkomaisen kapitalistisen intervention, samoin 
kuin ne torjuivat ensimmäisen kapitalistisen intervention vuosina 
1918—1920. Mutta tämä ei vielä merkitse, että uusien kapitalis¬ 
tisten interventioiden vaara tulee sillä poistetuksi. Ensimmäisen 
intervention tappio ei poistanut uuden intervention vaaraa, koska 
interventiovaaran lähde — kapitalistinen ympärysketju — on edel¬ 
leenkin olemassa. Uudenkaan intervention tappio ei poista inter¬ 
vention vaaraa, jos kapitalistinen ympärysketju jää yhä vielä ole¬ 
maan. 

Tästä seuraa, että proletaarisen vallankumouksen voitto kapi¬ 
talistisissa maissa on Neuvostoliiton työtätekevien elinetujen 
mukaista. 

Sellainen oli puolueen kannanotto kysymykseen sosialismin 
voitosta maassamme. 

Keskuskomitea vaati, että tämä kanta käsiteltäisiin edessä- 
olevassa XIV puoluekonferenssissa, jotta se hyväksyttäisiin ja 
otettaisiin vastaan puolueen kantana, puolueen lakina, joka on 
velvoittava kaikille puolueen jäsenille. 

Tämä puolueen kanta teki tyrmistyttävän vaikutuksen oppo- 
sitiolaisiin. Se tyrmistytti heitä ennen kaikkea sillä, että puolue 
antoi tälle kannalle konkreettisen käytännöllisen luonteen, yhdisti 
sen maan sosialistisen teollisoimisen käytännölliseen suunnitel¬ 
maan ja vaati sen pukemista puoluelain muotoon, XIV puolue¬ 
konferenssin päätöslauselman muotoon, joka on velvoittava kai¬ 
kille puolueen jäsenille. 

Trotskilaiset esiintyivät puolueen kantaa vastaan esittäen sen 
vastapainoksi menshevistisen «permanentin vallankumouksen 
teorian», jota voitiin nimittää marxilaiseksi teoriaksi vain marxi¬ 
laisuutta pilkaten ja joka kielsi sosialistisen rakennustyön voiton: 
mahdollisuuden Neuvostoliitossa. 

Buharinilaiset eivät uskaltaneet esiintyä suoraan puolueen 
kantaa vastaan. Mutta he alkoivat kuitenkin esittää salavihkaa 
sitä vastaan omaa «teoriaansa» porvariston rauhallisesta kasva- 

misesta sosialismiin täydentäen sitä «uudella» tunnuksella: «Rikas¬ 
tukaa». Buharinilaisten mukaan sosialismin voitto ei merkitse 
porvariston hävittämistä, vaan sen kartuttamista ja rikastutta¬ 
mista. 

Zinovjev ja Kamenev rohkenivat jo kerran julistaa, että sosia¬ 
lismin voitto Neuvostoliitossa on mahdoton maan teknillis-talou- 
dellisen takapajuisuuden tähden, mutta heidän oli sitten pakko 
vetäytyä pensaitten suojaan. 

XIV puoluekonferenssi (vuoden 1925 huhtikuussa) tuomitsi 
kaikki nämä julkisten ja piileskelevien oppositiolaisten antautumis- 
«teoriat» ja vahvisti puolueen kannan sosialismin voitosta Neu¬ 
vostoliitossa hyväksyen vastaavan päätöslauselman. 

Zinovjev ja Kamenev, joutuessaan tiukalle, pitivät parempana 
äänestää tämän päätöslauselman puolesta. Mutta puolue tiesi, 
että he vain lykkäsivät taisteluaan sitä vastaan päättäen «haastaa 
puolueen taisteluun» puolueen XIV edustajakokouksessa. He 
kokosivat kannattajia Leningradissa ja muodostivat niin sanotun 
«uuden opposition». 

Vuoden 1925 joulukuussa avattiin puolueen XIV edustaja¬ 
kokous. 

Edustajakokous pidettiin jännittyneen sisäisen tilanteen valli¬ 
tessa puolueessa. Puolueen koko olemassaolon aikana ei ollut 
vielä ollut sellaista tilannetta, että sellaisen mitä suurimman 
puoluekeskuksen kuin Leningradin kokonainen edustajisto hank¬ 
kiutui esiintymään Keskuskomiteaansa vastaan. 

Edustajakokouksessa oli läsnä 665 päätösvaltaista ja 641 neu- 
vottelevaa edustajaa, jotka edustivat 643 tuhatta puoluejäsentä 
ja 445 tuhatta kandidaattia eli jonkun verran vähemmän kuin 
edellisessä edustajakokouksessa. Tässä näkyivät tulokset puolue- 
vastaisten ainesten saastuttamien ylempien oppilaitos- ja virasto- 
solujen osittaisesta puhdistuksesta. 

Keskuskomitean poliittisen toimintaselostuksen teki toveri 
Stalin. Hän piirsi selvän kuvan Neuvostoliiton poliittisen ja talou¬ 
dellisen mahdin kasvusta. Neuvostotalousjärjestelmän edullisuu¬ 
den ansiosta oli sekä teollisuus että maatalous palautettu kuntoon 
verraten lyhyessä ajassa ja ne lähenivät sodanedellistä tasoa. 
Huolimatta tästä menestyksestä toveri Stalin kehoitti, että ei 
tyydyttäisi tähän, koska tämä menestys ei voinut tehdä mitättö¬ 
mäksi sitä tosiasiaa, että maamme jäi edelleenkin takapajuiseksi 






maatalousmaaksi. Maatalous tuotti kaksi kolmannesta koko tuo¬ 
tannosta, teollisuus ainoastaan yhden kolmanneksen. Puolueen 
edessä on, lausui toveri Stalin, täydessä laajuudessaan kysymys 
maamme muuttamisesta taloudellisesti kapitalistisista maista 
riippumattomaksi teollisuusmaaksi. Se voidaan tehdä, ja se täytyy 
tehdä. Puolueen . keskeiseksi tehtäväksi tulee taistelu maan 
sosialistisen teollisoimisen puolesta, taistelu sosialismin voiton 
puolesta. 

«Maamme on muutettava maatalousmaasta teollisuus¬ 
maaksi, joka kykenee omin voimin tuottamaan välttämät¬ 
tömät koneet, — siinä on meidän päälinjamme ydin ja 
perusta», lausui toveri Stalin. 

Maan teollisoiminen turvasi maan taloudellisen itsenäisyyden, 
lujitti sen puolustuskuntoisuutta ja loi sosialismin voitolle välttä¬ 
mättömät ehdot Neuvostoliitossa. 

Zinovjevilaiset esiintyivät puolueen päälinjaa vastaan. Stalinin 
esittämää sosialistisen teollisoimisen suunnitelmaa vastaan zinov- 
jevilainen Sokolnikov esitti porvarillisen suunnitelman, jota impe¬ 
rialismin hait suosivat. Tämän suunnitelman mukaan olisi Neu¬ 
vostoliiton pitänyt jäädä maatalousmaaksi, joka valmistaa pää¬ 
asiallisesti raaka-aineita ja elintarvikkeita, vieden niitä ulkomaille 
ja tuottaen sieltä koneita, joita se ei itse valmista ja joita sen ei 
pidä valmistaa. Vuoden 1925 oloissa tämä suunnitelma tähtäsi 
ilmeisesti teollisesti kehittyneiden ulkomaiden taholta Neuvosto¬ 
liiton teollisen takapajuisuuden vakiinnuttamiseen, Neuvostoliiton 
taloudelliseen orjuuttamiseen kapitalistimaiden imperialististen 
haikalojen mieliksi. 

Tuon suunnitelman hyväksyminen olisi merkinnyt maamme 
muuttamista kapitalistisen maailman avuttomaksi maataviljele- 
väksi agraarilisäkkeeksi, sen jättämistä aseettomaksi ja heikoksi 
ympäröivää kapitalistista maailmaa vastaan ja loppukädessä — 
sosialismin asian hautaamista Neuvostoliitossa. 

Edustajakokous leimasi zinovjevilaisten taloudellisen «suunni¬ 
telman» Neuvostoliiton orjuuttamissuunnitelmaksi. 

«Uutta oppositiota» eivät auttaneet sellaisetkaan otteet, kuin 
heidän väitteensä (vastoin Leniniä!), että meidän valtioteollisuu- 
temme ei muka ole sosialistista teollisuutta, eikä selitys (myöskin 
vastoin Leniniä!), että keskitalonpoika ei voi muka olla työväen¬ 
luokan liittolaisena sosialistisessa rakennustyössä. 

Edustajakokous leimasi nämä «uuden opposition» otteet 
leninisminvastaisiksi. 

Toveri Stalin paljasti «uuden opposition» trotskilais-menshe- 
vistisen olemuksen. Hän osoitti, että Zinovjev ja Kamenev toiste¬ 
levat vain puolueen vihollisten lurituksia, vihollisten, joita vastaan 
Lenin kävi aikoinaan säälimätöntä taistelua. 

Oli selvää, että zinovjevilaiset ovat kehnosti naamioituja 
trotskilaisia. 

Toveri Stalin korosti, että puolueen tärkeimpänä tehtävänä 
on työväenluokan luja liitto keskitalonpojan kanssa sosialismin 
rakentamistyössä. Hän viittasi kahteen silloin puolueessa talon- 
poikaiskysymyksen alalla ilmenneeseen poikkeamaan, jotka olivat 
vaarana tälle liitolle. Ensimmäinen poikkeama oli kulakkivaaran 
aliarvioiminen ja väheksyminen, toinen oli pakokauhu, kulakki- 
pelko ja keskitalonpojan merkityksen aliarvioiminen. Kysymyk¬ 
seen siitä, kumpi poikkeama on huonompi, toveri Stalin vastasi: 
«Molemmat ovat «huonompia», sekä ensimmäinen että toinen 
poikkeama. Ja jos nämä poikkeamat pääsevät kehittymään, niin 
ne voivat hajottaa puolueen ja viedä sen turmioon. Onneksi 
meillä on puolueessa voimia, jotka voivat karsia pois niin ensim¬ 
mäisen kuin toisenkin poikkeaman». 

Puolue todellakin löi ja karsi pois niin «vasemmisto»- kuin 
oikeistopoikkeamankin. 

Tehden yhteenvedon taloudellista rakennustyötä koskevista 
väittelyistä puolueen XIV edustajakokous hylkäsi yksimielisesti 
oppositiolaisten antautumissuunnitelmat ja lausui kuuluisassa 
päätöksessään: 

«Taloudellisen rakennustyön alalla edustajakokous lähtee 
siitä, että meidän maallamme, proletariaatin diktatuurin 
maalla, on «kaikki, mikä on välttämätöntä täydellisen sosia¬ 
listisen yhteiskunnan rakentamiseksi» (Lenin), Edustaja¬ 
kokous pitää taistelua sosialistisen rakennustyön voiton 
puolesta Neuvostoliitossa puolueemme perustehtävänä». 

XIV edustajakokous vahvisti puolueen uudet säännöt. 

XIV edustajakokouksesta lähtien alettiin puoluettamme nimit¬ 
tää Neuvostoliiton Kommunistiseksi Puolueeksi (bolshevikit). 

Edustajakokouksessa hajallelyödyt zinovjevilaiset eivät alistu¬ 
neet puolueen päätöksiin. He aloittivat taistelun XIV edustaja¬ 
kokouksen päätöksiä vastaan. Heti XIV edustajakokouksen jäl¬ 
keen Zinovjev järjesti kommunistisen nuorisoliiton Leningradin 

lääninkomitean kokouksen. Sen huippukerroksen olivat Zinovjev. 
Zalutski, Bakajev, Jevdokimov, Kuklin, Safarov y.m. kaksinaa¬ 
maiset kasvattaneet vihan hengessä puolueen leniniläistä Keskus¬ 
komiteaa vastaan. Tässä kokouksessa kommunistisen nuoriso¬ 
liiton Leningradin lääninkomitea teki Neuvostoliiton Leniniläisen 
Kommunistisen Nuorisoliiton historiassa ennenkuulumattoman 
päätöksen, kieltäytyen alistumasta puolueen XIV edustajakokouk¬ 
sen päätöksiin. 

Mutta Leningradin kommunistisen nuorisoliiton zinovjevilai- 
nen huippukerros ei lainkaan kuvastanut Leningradin kommunis¬ 
tisen nuorisoliiton joukkojen mielialaa. Sen vuoksi tämä huippu- 
kerros lyötiin pian hajalle, ja Leningradin kommunistinen nuoriso- 
liittojärjestö otti pian uudelleen sille kuuluvan paikan kommunisti¬ 
sessa nuorisoliitossa. 

XIV edustajakokouksen loppupuolella Leningradiin lähetettiin 
ryhmä kokouksen edustajia — toverit Molotov, Kirov, Voroshilov, 
Kalinin, Andrejev y.m. Oli selitettävä Leningradin puoluejärjes- 
tön jäsenille sen kannan rikollinen, bolshevisminvastainen luonne, 
jonka edustajakokouksessa otti petollisella tavalla valtuutensa 
saanut leningradilainen edustajisto. Kokoukset, joissa tehtiin 
selostuksia, olivat myrskyisiä. Kutsuttiin koolle uusi, ylimääräinen 
Leningradin puoluekonferenssi. Leningradin puolue järjestön val¬ 
tava jäsenjoukko (yli 97 prosenttia) hyväksyi täydellisesti puo¬ 
lueen XIV edustajakokouksen päätökset ja tuomitsi puoluevastai- 
sen zinovjevilaisen «uuden opposition», joka jo silloin muodostui 
pelkistä armeijaa vailla olevista kenraaleista. 

Leningradilaiset bolshevikit pysyivät Leninin — Stalinin puo¬ 
lueen ensimmäisissä riveissä. 

Tehdessään yhteenvedon puolueen XIV edustajakokouksen 
työstä toveri Stalin kirjoitti: 

«Neuvostoliiton Kommunistisen Puolueen XIV edustaja¬ 
kokouksen historiallinen merkitys on siinä, että se osasi 
paljastaa juuriaan myöten uuden opposition virheet, hylkäsi 
sen epäuskon ja voivottelun, viitoitti selvästi ja varmasti 
tulevan taistelun tien sosialismin puolesta, antoi puolueelle 
voiton perspektiivin ja samalla aseisti proletariaatin järkky¬ 
mättömällä uskolla sosialistisen rakennustyön voittoon» 
( Stalin , «Leninismin kysymyksiä», sivu 155, toinen suomen¬ 
kielinen painos). 

LYHYT YHTEENVETO 


Rauhalliseen työhön siirtymisen vuodet kansantalouden kun- 
toonpalauttamiseksi muodostavat yhden vastuunalaisimpia aika¬ 
kausia bolshevikkipuolueen historiassa. Puolue osasi kireässä 
tilanteessa suorittaa vaikean käänteen sotakommunismin politii¬ 
kasta uuteen talouspolitiikkaan. Puolue lujitti työläisten ja talon¬ 
poikien liittoa uudella taloudellisella perustalla. Perustettiin Sosia¬ 
lististen Neuvostotasavaltojen Liitto. 

Uuden talouspolitiikan raiteilla saavutettiin ratkaisevia menes¬ 
tyksiä kansantalouden kuntoonpaiauttamisessa. Neuvostomaa 
läpäisi menestyksellisesti kuntoonpalauttamiskauden kansantalou¬ 
den kehityksessä ja alkoi siirtyä uuteen kauteen, maan teollisoi- 
misen kauteen. 

Kansalaissodasta rauhalliseen sosialistiseen rakennustyöhön 
siirtymiseen liittyi, varsinkin ensi aikoina, suuria vaikeuksia. 
Bolshevismin viholliset, puoluevastaiset ainekset Neuvostoliiton 
Kommunistisen Puolueen (bolshevikkien) riveissä kävivät koko 
tämän kauden jatkuessa epätoivoista taistelua Leninin puoluetta 
vastaan. Näiden puoluevastaisten ainesten johdossa oli Trotski. 
Hänen apureitaan tässä taistelussa olivat Kamenev, Zinovjev ja 
Buharin. Oppositäolaiset laskivat voivansa aiheuttaa hajaannusta 
bolshevikkipuolueen riveissä Leninin kuoleman jälkeen, hajoittaa 
puolueen kahtia, tartuttaa siihen epäuskon sosialismin voittoon 
nähden Neuvostoliitossa. Tosiasiallisesti trotskilaiset yrittivät 
perustaa Neuvostoliittoon uuden porvariston poliittisen järjestön, 
toisen puolueen — kapitalismin palauttamispuolueen. 

Puolue liittyi yhteen Leninin lipun alle leniniläisen Keskus¬ 
komiteansa ympärille, toveri Stalinin ympärille, ja tuotti tappion 
niin trotskilaisille kuin näiden uusille ystävillekin Leningradissa — 
Zinovjevin — Kamenevin uudelle oppositiolle. 

Koottuaan voimia ja varoja bolshevikkien puolue johti maan 
uuteen historialliseen vaiheeseen, sosialistisen teollisoimisen vai¬ 
heeseen. 





X L UK U 


BOLSHEVIKKIEN PUOLUE TAISTELUSSA 
MAAN SOSIALISTISEN TEOLLISOINNIN 
PUOLESTA 

( 1926 - 1929 ) 


1. Vaikeudet sosialistisen teollisoinnin kaudella ja taistelu niiden 
voittamiseksi. Trotskilais-zinovjevilaisen puoluevastaisen blokin 
muodostuminen. Blokin neuvostovastaiset esiintymiset. Blokin 
tappio. 

XIV edustajakokouksen jälkeen puolue lähti taisteluun Neu¬ 
vostovallan ottaman, maan sosialistiseen teollisointiin tähtäävän 
yleisen suunnan toteuttamiseksi. 

Kuntoonpalauttamiskaudella oli tehtävänä ollut ennen kaikkea 
maatalouden elvyttäminen, raaka-aineiden, elintarvikkeiden saa¬ 
minen maataloudesta ja teollisuuden jälleen kuntoon saattaminen, 
olemassa olevien tehtaiden käyntiinpano. 

Neuvostovalta oli suoriutunut verraten helposti näistä tehtä¬ 
vistä. 

Mutta kuntoonpalauttamiskaudella oli kolme suurta epäkohtaa. 
Ensiksikin, silloin oltiin tekemisissä vanhalla, takapajuisella 
tekniikalla varustettujen vanhojen tehtaiden kanssa, jotka voi¬ 
vat pian tulla kelpaamattomiksi. Tehtävänä oli niiden uudelleen 
varustaminen uuden tekniikan pohjalla. 

Toiseksi, kuntoonpalauttamiskaudella oltiin tekemisissä sellai¬ 
sen teollisuuden kanssa, jonka perusta oli liian kapea, sillä ole¬ 
massa olevien tehtaiden joukosta puuttuivat kymmenet ja sadat 
maalle ehdottoman välttämättömät konerakennustehtaat, joita 
meillä ei silloin ollut ja jotka täytyi rakentaa, koska sellaisten 
tehtaiden puuttuessa ei teollisuutta voida katsoa todelliseksi teolli¬ 
suudeksi. Tehtävänä oli näiden tehtaiden rakentaminen ja nyky¬ 
aikaisella tekniikalla varustaminen. 

Kolmanneksi, kuntoonpalauttamiskaudella oltiin tekemisissä 
etupäässä kevyen teollisuuden kanssa, joka tällä kaudella kehitet¬ 
tiin ja pantiin jaloilleen. Mutta itse kevyen teollisuuden kehitystä 
alkoi sittemmin haitata raskaan teollisuuden heikkous, puhumatta¬ 
kaan maan muista tarpeista, jotka voi tyydyttää vain kehittynyt 
raskas teollisuus. Oli pantava pääpaino raskaaseen teollisuuteen. 

Sosialistisen teollisointipolitiikan piti ratkaista kaikki nämä 
uudet tehtävät. 

Oli rakennettava alusta alkaen koko joukko teollisuuden aloja, 
joita tsaarin Venäjällä ei ollut — oli rakennettava uusia kone- 
rakennus-, auto- ja kemiallisia tehtaita, metallisulattimoita, jär¬ 
jestettävä oma voimakoneiden ja kaluston tuotanto sähköasemia 
varten, lisättävä metallin ja hiilen tuotantoa, — sillä sitä vaati 
sosialismin voitto Neuvostoliitossa. 

Oli luotava uusi puolustusteollisuus — oli rakennettava uusia 
tykki-, ammus-, lentokone-, tankki- ja konekivääritehtaita, sillä 
tätä vaativat Neuvostoliiton puolustuksen edut sen ollessa kapita¬ 
listimaiden ympäröimänä. 

Oli rakennettava traktoritehtaita, nykyaikaisia maatalous¬ 
koneita valmistavia tehtaita ja varustettava maatalous niiden 
tuotteilla mahdollisuuden antamiseksi miljoonille pienille yksilö- 
talonpoikaistalouksille siirtyä suureen kollektiivitaloustuotantoon, 
sillä sitä vaativat sosialismin voiton edut maaseudulla. 

Teollisointipolitiikan piti saada aikaan kaiken tämän, sillä se 
oli maan sosialistista teollisointia. 

On ymmärrettävä, että sellainen suuri perustava rakennustyö 
vaati miljardien rahasijoituksia. Ei voitu panna toiveita ulkolais¬ 
ten lainojen varaan, sillä kapitalistimaat kieltäytyivät antamasta 
lainoja. Oli rakennettava omin varoin, ilman ulkoapäin tulevaa 
apua. Mutta maamme ei vielä silloin ollut rikas. 

Tässä oli nyt yksi päävaikeuksia. 

Kapitalistimaat ovat tavallisesti luoneet raskaan teollisuutensa 
ulkoa virtaavilla varoilla, siirtomaiden rosvoamisella, voitetuilta 
kansoilta saadulla pakkoverolla, ulkolaisilla lainoilla. Neuvostojen 
maa ei periaatteellisesti voinut turvautua sellaisiin likaisiin läh¬ 
teisiin kuin on siirtomaiden tai voitettujen kansojen rosvoaminen, 
varojen saamiseksi teollisointia varten. Mitä tulee ulkomaisiin 
lainoihin, niin Neuvostoliitolle tämä lähde oli suljettu kapitalisti- 
maiden kieltäytyessä antamasta sille lainoja. Täytyi löytää varat 
maan rajojen sisäpuoletta. 

Ja Neuvostoliitosta löytyi sellaisia varoja. Neuvostoliitosta 
löytyi sellaisia kasaantumislähteitä, jollaisia ei ainoakaan kapita¬ 
listinen valtio tunne. Neuvostovaltio oli saanut haltuunsa kaikki 
tehtaat, kaiken maan, jotka Lokakuun sosialistinen vallankumous 
oli ottanut pois kapitalisteilta ja tilanherroilta, kulkulaitoksen, 
pankit, ulkomaan ja kotimaan kaupan. Valtion tehtaiden ja mui¬ 
den teollisuuslaitosten, kulkulaitoksen, kaupan ja pankkien tuot¬ 
tama voitto ei nyt mennyt loismaisen kapitalistiluokan kulutetta¬ 
vaksi, vaan teollisuuden edelleen laajentamiseen. 

Neuvostovalta oli julistanut mitättömiksi tsaarin velat, joista 
kansa oli yksistään korkoina maksanut vuosittain satoja miljoonia 
ruplia kullassa. Hävitettyään tilanherrojen omistusoikeuden 
maahan Neuvostovalta vapautti talonpoikaisten noin 500 miljoo¬ 
nan kultaruplan maanvuokramaksusta, jonka se oli vuosittain 
suorittanut tilanherroille. Vapauduttuaan kaikista näistä rasituk¬ 
sista talonpoikaisto voi auttaa valtiota rakentamaan uuden, mah¬ 
tavan teollisuuden. Talonpoikien elinedut vaativat traktoreiden ja 
maatalouskoneiden saantia. 

Kaikki nämä tulolähteet olivat Neuvostovaltion käytettävissä. 
Niistä voitiin saada satoja miljoonia ja miljardeja ruplia raskaan 
teollisuuden luomiseksi. Täytyi vain isännän tavoin ryhtyä asiaan 
ja toteuttaa mitä ankarin säästäväisyys rahojen käytössä, järki- 
peräistyttää tuotanto, alentaa tuotannon omia kustannuksia, pois¬ 
taa tuottamattomat menot j.n.e. 

Neuvostovalta menettelikin juuri siten. 

Säästäväisyyspolitiikan ansiosta koottiin vuosi vuodelta yhä 
huomattavampia varoja perustavaan rakennustyöhön. Kävi mah¬ 
dolliseksi ryhtyä rakentamaan sellaisia jättiläismäisiä laitoksia 
kuin Dnjeprin vesivoima-asema, Turkestanin — Siperian rautatie, 
Stalingradin traktoritehdas, työkonetehtaita, autotehdas «AMO» 
(«ZIS») j.n.e. 

Kun vuonna 1926—27 oli teollisuuteen sijoitettu noin 1 mil¬ 
jardi ruplaa, niin kolmen vuoden kuluttua voitiin sijoittaa jo noin 
5 miljardia ruplaa. 

Teollisointi edistyi. 

Kapitalistimaat näkivät Neuvostoliiton sosialistisen talouden 
lujittamisessa uhkan kapitalistisen järjestelmän olemassaololle. 
Sen vuoksi imperialistiset hallitukset ryhtyivät kaikkiin mahdolli¬ 
siin toimenpiteisiin harjoittakseen uutta painostusta Neuvosto- 

liittoa vastaan, synnyttääkseen hämminkiä, tehdäkseen Neuvosto¬ 
liiton teollisoinnin mahdottomaksi tai ainakin jarruttaakseen sitä. 

Toukokuussa vuonna 1927 Englannin hallituksessa istuvat 
vanhoilliset («kovakalloiset») järjestivät provokatoorisen päälle- 
karkauksen «Arkosiin» (Neuvostoliittolainen yhtiö Englannin 
kanssa käytävää kauppaa varten). Toukokuun 26 pnä 1927 Eng¬ 
lannin vanhoillinen hallitus ilmoitti Englannin diplomaattisten ja 
kauppasuhteiden katkaisemisesta Neuvostoliittoon. 

Kesäkuun 7 pnä vuonna 1927 Puolan alamaisuuteen kuuluva 
venäläinen valkokaartilainen murhasi Varsovassa Neuvostoliiton 
lähettilään toveri Voikovin. 

Samaan aikaan Neuvostoliiton alueella englantilaiset vakoilijat 
ja tuholaisagentit heittivät pommeja puolueklubiin Leningradissa, 
jolloin haavoittui noin 30 henkeä, niiden joukossa muutamia vai¬ 
keasti. 

Kesällä vuonna 1927 tapahtuivat melkein samanaikaisesti 
hyökkäykset neuvostolähetystöihin ja -kauppaedustajistoihin Ber¬ 
liinissä, Pekingissä, Shanghaissa ja Tientsinissä. 

Se aiheutti Neuvostovallalle lisävaikeuksia. 

Mutta Neuvostoliitto ei antanut painostuksen vaikuttaa 
itseensä, vaan torjui helposti imperialistien ja heidän agenttiensa 
provokatooriset hyökkäilyt. 

Yhtä paljon vaikeuksia aiheuttivat puolueelle ja Neuvosto- 
valtiolle trotskilaiset ja muut oppositiolaiset myyräntyöllään. 
Toveri Stalin ei silloin syyttä sanonut, että Neuvostovaltaa vas¬ 
taan «on muodostumassa jokin yhteisrintaman tapainen Cham- 
berlainista Trotskiin saakka». Huolimatta puolueen XIV edustaja¬ 
kokouksen päätöksistä ja opposition julistamasta lojaalisuudesta 
oppositiolaiset eivät laskeneet aseitaan. Päinvastoin, he tekivät 
vieläkin voimaperäisemmin hajoittavaa myyräntyötään. 

Kesällä vuonna 1926 trotskilaiset ja zinovjevilaiset yhdistyvät 
puoluevastaiseksi blokiksi (liittoutumaksi), yhdistävät tämän blokin 
ympärille kaikkien hajoitettujen oppositioryhmien jätteet ja laske¬ 
vat perustan leniniläisvastaiselle, maanalaiselle puolueelleen, 
rikkoen törkeästi puolueen sääntöjä ja puolueen edustajakokouk¬ 
sien päätöksiä, jotka kieltävät ryhmien muodostamisen. Puolueen 
Keskuskomitea varoittaa, että jos tämä puoluevastainen blokki, 
joka on tunnetun menshevistisen Elokuun blokin jäljennös, ei 
hajaannu, niin asia voi päättyä huonosti sen kannattajille. Mutta 
blokin kannattajat eivät ota totellakseen. 

Saman vuoden syksyllä, XV puoluekonferenssin aattona, he 
tekevät hyökkäyksen puoluejärjestöjen kokouksissa Moskovan, 
Leningradin ja muiden kaupunkien tehtailla, yrittäen saada puo¬ 
lueen pakotetuksi uuteen väittelyyn. He asettavat tällöin puolueen 
jäsenten käsiteltäväksi ohjelmansa, joka on kopio tavanmukai¬ 
sesta trotskilais-menshevistisestä, leniniläisvastaisesta ohjelmasta. 
Puolueen jäsenet torjuvat jyrkästi oppositiolaisten hyökkäilyt ja 
paikoittain ajavat nämä yksinkertaisesti ulos kokouksista. Keskus¬ 
komitea varoittaa uudelleen blokin kannattajia, että puolue ei voi 
sietää kauemmin heidän myyräntyötään. 

Oppositiolaiset jättävät Keskuskomiteaan Trotskin, Zinovjevin, 
Kamenevin ja Sokolnikovin allekirjoittaman selityksen, jossa he 
tuomitsevat oman ryhmätoimintansa ja lupaavat olla vastai¬ 
suudessa lojaalisia. Siitä huolimatta blokki jatkaa todellisuudessa 
olemassaoloaan, eivätkä sen kannattajat lopeta maanalaista 
puoluevastaista työtään. He jatkavat leniniläisvastaisen puo¬ 
lueensa kokoilemista, perustavat salaisen kirjapainon, määrää¬ 
vät jäsenmaksut kannattajiensa keskuudessa, levittävät ohjel¬ 
maansa. 

Tuon trotskilaisten ja zinovjevilaisten menettelyn johdosta 
XV puoluekonferenssi (marraskuussa v. 1926) ja Kommunistisen 
Internationalen Toimeenpanevan komitean laajennettu täysistunto 
(joulukuussa v. 1926) ottavat käsiteltäväksi kysymyksen trotski- 
lais-zinovjevilaisesta blokista ja päätöksissään leimaavat blokin 
kannattajat ha joitta jiksi, jotka ohjelmassaan ovat luisuneet men- 
shevistiselle kannalle. 

Mutta tästäkään blokin kannattajat eivät ottaneet opikseen. 
Vuonna 1927, hetkellä, jolloin englantilaiset vanhoilliset katkai¬ 
sivat diplomaattiset välinsä ja kauppasuhteet Neuvostoliittoon, he 
tehostivat uudelleen hyökkäilyjään puoluetta vastaan. He kyhä¬ 
sivät uuden leniniläisvastaisen ohjelman, niin sanotun «83:n ohjel¬ 
man», ja alkoivat levittää sitä puolueen jäsenten keskuuteen, 
vaatien Keskuskomitealta uutta yleistä puolueväittelyä. 

Kaikista oppositio-ohjelmista tämä ohjelma oli ehkä kaikkein 
valheellisin ja farisealaisin. 

Sanoissa, s.o. ohjelmassa, trotskilaiset ja zinovjevilaiset eivät 
vastustaneet puolueen päätösten noudattamista ja puhuivat 
lojaalisuuden puolesta, mutta teossa he mitä törkeimmällä tavalla 
rikkoivat puolueen päätöksiä, pilkaten kaikenlaista lojaalisuutta 
puoluetta ja sen Keskuskomiteaa kohtaan. 

Sanoissa, s.o. ohjelmassa, he eivät vastustaneet puolueen yhte¬ 
näisyyttä ja puhuivat hajoitusta vastaan, mutta teossa he mitä 
törkeimmällä tavalla rikkoivat puolueen yhtenäisyyttä, tähtäsivät 
hajoitukseen, ja heillä oli jo erikoinen illegaalinen leniniläisvastai- 
nen puolueensa, jossa oli kaikki ainekset sen muuttumista varten 
neuvostovastaiseksi, vastavallankumoukselliseksi puolueeksi. 

Sanoissa, s.o. ohjelmassa, he puhuivat teollisointipolitiikan 
puolesta, syyttivätpä vielä Keskuskomiteaakin siitä, että se ei 
johda teollisointia riittävän nopeaa vauhtia, mutta teossa he 
parjasivat puolueen päätöstä sosialismin voitosta Neuvostoliitossa, 
ivailivat sosialistisen teollisoimisen politiikkaa, vaativat luovutet¬ 
tavaksi ulkomaalaisille toimilupia useisiin tehtaisiin ja muihin 
yrityksiin, panivat päätoiveensa ulkomaalaisiin kapitalistisiin 
toimilupiin Neuvostoliitossa. 

Sanoissa, s.o. ohjelmassa, he puhuivat kollektivisoimisliikkeen 
puolesta, syyttivätpä vielä Keskuskomiteaakin siitä, että se ei 
johda kollektivisointia riittävän nopeaa vauhtia, mutta teossa he 
ivailivat talonpoikien mukaanvetämisen politiikkaa sosialistiseen 
rakennustyöhön, julistivat, että työväenluokan ja talonpoikaiston 
välillä ovat kiertämättömiä sellaiset «selkkaukset, joita on mahdo¬ 
ton ratkaista», ja panivat toiveensa «sivistyneisiin maanvuokraa- 
jiin» maaseudulla, s.o. kulakkitalouksiin. 

Tämä oli opposition valheellisista ohjelmista kaikkein valheel¬ 
lisin. 

Sen tarkoitus oli puolueen pettäminen. 

Keskuskomitea kieltäytyi aloittamasta väittelyä heti, ilmoittaen 
oppositiolaisille, että väittely voidaan aloittaa vain puolueen sään¬ 
töjen mukaisesti, s.o. kaksi kuukautta ennen puolueen edustaja¬ 
kokousta. 

Lokakuussa vuonna 1927, s.o. kaksi kuukautta ennen XV 
edustajakokousta, puolueen Keskuskomitea julisti yleisen puolue- 
väittelyn. Alkoivat väittelykokoukset. Väittelyn tulokset osoittau¬ 
tuivat trotskilais-zinovjevilaiselle blokille tavattoman surkeiksi. 
Keskuskomitean politiikan puolesta äänesti 724 tuhatta puolueen 
jäsentä, trotskilaisten ja zinovjevilaisten blokin puolesta 4 tuhatta 
eli alle yhden prosentin. Puoluevastainen blokki oli lyöty perin¬ 
pohjin, puolueen valtava enemmistö oli yksimielisesti hylännyt 
blokin ohjelman. 

Sellainen oli puolueen selvästi ilmaistu tahto, jonka ratkaisuun 
blokin kannattajat itse olivat vedonneet. 

Mutta tätäkään läksyä eivät blokin kannattajat ottaneet opik¬ 
seen. Sen sijaan, että olisivat alistuneet puolueen tahtoon» he 
päättivät rikkoa puolueen tahtoa. Jo ennen väittelyn päättymistä, 
nähdessään häpeällisen epäonnistumisensa väistämättömyyden, 
he päättivät turvautua terävämpiin taistelumuotoihin puoluetta 
ja neuvostohallitusta vastaan. He päättivät järjestää avoimen 
vastalausemielenosoituksen Moskovassa ja Leningradissa. Mielen¬ 
osoituksensa päiväksi he valitsivat marraskuun 7 päivän, Loka¬ 
kuun vallankumouksen vuosipäivän, jolloin Neuvostoliiton työtä¬ 
tekevät järjestävät vallankumouksellisen kansanmielenosoituk- 
sensa. Trotskilaiset ja zinovjevilaiset aikoivat niin muodoin jär¬ 
jestää rinnakkaismielenosoituksen. Kuten oli odotettavissakin, 
blokin kannattajain onnistui saada kadulle vain säälittävän pieni 
joukkio vähälukuisia myötäilijöitään. Kansan mielenosoitus pyyh¬ 
käisi pois ja heitti sivuun nämä myötäilijät samoin kuin heidän 
päällysmiehensäkin. 

Nyt ei enää ollut epäilystäkään, etteivätkö trotskilaiset ja zinov¬ 
jevilaiset olleet vajonneet neuvostovastaiseen suohon. Jos he ylei¬ 
sessä puolueväittelyssä vetosivat puolueeseen sen Keskuskomiteaa 
vastaan, niin nyt, viheliäisen mielenosoituksensa aikana, he ryhtyi¬ 
vät vetoamaan vihamielisiin luokkiin puoluetta ja Neuvostovaltiota 
vastaan. Asettaen päämääräkseen bolshevikkipuolueen vahingoit¬ 
tamisen, heidän täytyi välttämättömästi luisua Neuvostovaltion 
vahingoittamisen tielle, sillä bolshevikkien puolue ja valtio eivät 
Neuvostomaassa ole toisistaan erotettavissa. Siten trotskilais- 
zinovjevilaisen blokin päällysmiehet asettivat itsensä puolueen 
ulkopuolelle, sillä oli mahdotonta kärsiä edelleen bolshevikkipuo¬ 
lueen riveissä neuvostovastaiseen suohon vajonneita henkilöitä. 

Marraskuun 14 pnä v. 1927 Keskuskomitean ja Keskus- 
kontrollikomitean yhdistynyt kokous eroitti Trotskin ja Zinovjevin 
puolueesta. 

2. Sosialistisen teollisoimisen saavutukset. Maatalouden jälkeen- 
jääminen. Puolueen XV edustajakokous. Suunta maatalouden 
kollektivisoimiseen. T rotskilais-zinovjevilaisen blokin murs¬ 
kaaminen. Poliittinen kaksinaamaisuus. 

Jo vuoden 1927 loppuun mennessä näyttäytyivät sosialistisen 
teollisointipolitiikan ratkaisevat saavutukset. Teollisointi pystyi 
uuden talouspolitiikan olosuhteissa lyhyessä ajassa aiheuttamaan 

huomattavan etenemisen. Teollisuus ja maatalous yhdessä (ottaen 
lukuun metsätalouden ja kalastuksen) oli ei ainoastaan saavutta- 
nut '.okonaistuotannossaan sodanedellisen tason, vaan sivuutta¬ 
nutkin tämän tason. Teollisuuden ominaispaino kansantaloudessa 
kohosi 42 prosenttiin, saavuttaen vastaavan sodanedellisen tason. 

Teollisuuden sosialistisen sektorin (lohkon, osan) kasvu 
tapahtui nopeasti yksityistaloudellisen sektorin kustannuksella, 
kohoten 81 prosentista v. 1924—1925 86 prosenttiin v. 1926—1927, 
kun taas yksityistaloudellisen sektorin ominaispaino samalla 
kaudella laski 19 prosentista 14 prosenttiin. 

Se merkitsi, että teollisoinnilla Neuvostoliitossa on selvästi 
ilmenevä sosialistinen luonne, että Neuvostoliiton teollisuus kehit¬ 
tyy sosialistisen tuotantojärjestelmän voiton suuntaan, että teolli¬ 
suuden alalla kysymys «kumpi voittaa» oli jo tällöin ratkaistu 
sosialismin hyväksi. 

Yhtä nopeasti tungettiin pois kaupan alalta yksityiskauppias, 
jonka osuus vähittäismyynnissä laski 42 prosentista 1924—1925 
32 prosenttiin v. 1926—1927, puhumattakaan enää tukkumyyn¬ 
nistä, missä yksityiskauppiaan osuus laski samalla kaudella 9 pro¬ 
sentista 5 prosenttiin. 

Vielä nopeampaa vauhtia kasvoi sosialistinen suurteollisuus, 
joka vuonna 1927, ensimmäisenä vuonna kuntoonpalauttamis- 
kauden jälkeen, osoitti tuotannon lisäystä 18 prosentilla edelliseen 
vuoteen verrattuna. Tämä oli kasvun ennätysnumero, saavutta¬ 
maton edistyneimpienkin kapitalistimaiden suurteollisuudelle. 

Toisenlainen kuva oli havaittavissa maataloudessa, erikoisesti 
viljataloudessa. Vaikka maatalous kokonaisuudessaan oli sivuut¬ 
tanut sodanedellisen tason, niin sen pääalan — viljatalouden — 
kokonaistuotanto muodosti vain 91 prosenttia sodanedellisestä 
tasosta, ja kaupunkien huoltamiseksi myyty viljatuotteiden tavara- 
osa tuskin saavutti 37 prosenttia sodanedellisestä tasosta, jota 
paitsi kaikki merkit viittasivat siihen, että on olemassa viljan 
tavaratuotannon edelleen alenemisen vaara. 

Se merkitsi, että yhä edelleen jatkuu vuonna 1918 alkanut 
suurten tavaratalouksien pirstoutuminen maaseudulla pieniksi 
talouksiksi ja pienten pirstoutuminen kääpiötalouksiksi, että talon¬ 
poikaiset pikku- ja kääpiötaloudet muuttuvat puolittain luontais¬ 
talouksiksi, jotka kykenevät tuottamaan vain hyvin pienen mää¬ 
rän tavaraviljaa, että viljatalous vuonna 1927, vaikka se ei tuotta¬ 
nutkaan viljaa paljoa vähemmän kuin sodanedellisen ajan vilja- 

talous, kuitenkin kykenee myymään kaupunkeja varten vain 
hiukan yli kolmannen osan siitä viljamäärästä, minkä sodanedelli- 
nen viljatalous kykeni myymään. 

Ei ollut epäilystäkään, että viljatalouden ollessa sellaisessa 
tilassa Neuvostoliiton armeijan ja kaupunkien oli jouduttava 
näkemään kroonillista nälkää. 

Se oli viljatalouden pula, jonka perästä täytyi seurata karjan¬ 
hoidon pulan. 

Päästäkseen sellaisesta tilanteesta oli siirryttävä maatalou¬ 
dessa suurtuotantoon, joka kykenee ottamaan käytäntöön trak¬ 
torit ja maatalouskoneet ja kohottamaan moninkertaiseksi vilja- 
talouden tavaratuotantoa. Maallamme oli kaksi mahdollisuutta: 
joko siirtyä kapitalistiseen suurtuotantoon, mikä olisi merkinnyt 
talonpoikaisjoukkojen häviöönjoutumista, työväenluokan ja talon¬ 
poikaisten liiton loppua, kulakkien voimistumista ja sosialismin 
tappiota maaseudulla, tai ruveta yhdistämään pieniä talonpoikais- 
talouksia suuriksi sosialistisiksi talouksiksi, kollektiivitalouksiksi, 
jotka kykenevät käyttämään traktoreita ja muita nykyaikaisia 
koneita viljatalouden ja sen tavaratuotannon nopeaa kohotta¬ 
mista varten. 

On ymmärrettävää, että bolshevikkien puolue ja Neuvosto- 
valtio saattoivat astua ainoastaan viimemainitulle tielle, maa¬ 
talouden kollektivisoimiseen perustuvan kehityksen tielle. 

Tällöin puolue nojautui seuraaviin Leninin ohjeisiin, jotka 
koskevat pienistä talonpoikaistalouksista suureen kollektiiviseen 
arttelitalouteen siirtymisen välttämättömyyttä maanviljelyksessä: 

a) «Pikkutaloudella ei päästä puutteesta» (Lenin, XXIV 
osa, sivu 540). 

b) «Jos me tulemme vanhaan tapaan pysymään pienissä 
talouksissa, vaikkapa vapaina kansalaisinakin vapaalla 
maalla, uhkaa meitä kuitenkin väistämätön tuho» (XX osa, 
sivu 417). 

c) «Jos talonpoikaistalous voi kehittyä edelleen, on myös¬ 
kin vankasti turvattava seuraava taival, ja seuraava taival 
on väistämättömästi se, että vähimmin edullinen ja enimmän 
takapajuinen pieni, hajanainen talonpoikaistalous vähitellen 
yhdistyen järjestyisi yhteistaloudelliseksi suurmaanviljelys- 
taloudeksi» (XXVI osa, sivu 299). 

d) «Vain siinä tapauksessa, jos onnistuu teossa osoittaa 
talonpojille yhteisen, kollektiivisen, yhteistaloudellisen, art- 

telimaisen maanviljelyn etuisuudet, ainoastaan, jos onnistuu 
auttaa talonpoikaa yhteistalouden, arttelitalouden avulla, 
vain silloin valtiovaltaa käsissään pitävä työväenluokka 
todella todistaa talonpojalle olevansa oikeassa, vetää lujasti 
ja todenteolla puolelleen monimiljoonaisen talonpoikais¬ 
joukon» (Lenin, XXIV osa, sivu 579). 

Sellainen oli tilanne puolueen XV edustajakokouksen edellä. 

Puolueen XV edustajakokous alkoi joulukuun 2 pnä vuonna 
1927. Kokouksessa oli läsnä 898 päätösvaltaista ja 771 neuvotte- 
levaa edustajaa, jotka edustivat 887.233 puolueen jäsentä ja 
348 957 kandidaattia. 

Todeten toimintaselostuksessaan teollisoimisen menestyksen ja 
sosialistisen teollisuuden nopean kasvun, toveri Stalin asetti puo¬ 
lueen tehtäväksi: 

«Laajentaa ja lujittaa sosialistisia hallitsevia asemiamme 
kansantalouden kaikilla aloilla niin kaupungeissa kuin myös¬ 
kin maaseudulla, suuntautuen kapitalististen ainesten hävit¬ 
tämiseen kansantaloudessa». 

Verraten maataloutta teollisuuteen ja todeten maatalouden, 
erikoisesti viljatalouden, takapajuisuuden, joka saa selityksensä 
nykyaikaisen tekniikan sovelluttamista ehkäisevästä maatalou¬ 
den pirstoutuneisuudesta, toveri Stalin korosti, että tällainen 
maatalouden valitettava tila on uhkana koko kansantalou¬ 
delle. 

«Missä on ulospääsy?» kysyi toveri Stalin. 

«Ulospääsy», vastasi toveri Stalin, «on pienten ja hajal¬ 
laan olevien talonpoikaistalouksien siirtymisessä suuriin ja 
yhteenliittyneisiin talouksiin yhteisviljelyn perustalla, siirty¬ 
misessä kollektiiviseen viljelyyn uuden, korkeamman teknii¬ 
kan pohjalla. Ulospääsy on siinä, että pienet ja pienimmät 
talonpoikaistaloudet vähitellen, mutta varmasti, ei painos¬ 
tuksen avulla, vaan esimerkin ja vakuuttamisen avulla, 
yhdistetään suuriksi talouksiksi yhteisen, osuuskunnalleen, 
kollektiivisen viljelyn perustalla, sovelluttaen maatalous¬ 
koneiden ja traktorien käyttöä, sovelluttaen maanviljelyksen 
voimaperäistyttämisen tieteellisiä menetelmiä. Muuta ulos¬ 
pääsyä ei ole». 

XV edustajakokous hyväksyi päätöksen maatalouden kollekti¬ 
visoinnin kaikinpuolisesta laajentamisesta. Edustajakokous 
hahmotteli kollektiivitalouksien (kolhoosien) ja neuvostotilojen 

(sovhoosien) verkoston laajentamis- ja lujittamissuunnitelman ja 
antoi selvät ohjeet taistelumenetelmistä maatalouden kollektivi¬ 
soinnin puolesta. 

Samalla edustajakokous antoi ohjeen: 

«Kehittää edelleen hyökkäystä kulakistoa vastaan ja 
ryhtyä useisiin uusiin toimenpiteisiin, jotka rajoittavat kapi¬ 
talismin kehitystä maaseudulla ja johtavat talonpoikais- 
taloutta sosialismia kohti» (NKP(b) päätöslauselmissa, II osa, 
sivu 260). 

Lopuksi, lähtien suunnitelmallisuuden lujittamisesta kansan¬ 
taloudessa ja pitäen silmällä sosialismin suunnitelmanmukaisen 
hyökkäyksen järjestämistä kapitalistisia aineksia vastaan kansan¬ 
talouden koko rintamalla, edustajakokous antoi ohjeen vastaaville 
elimille kansantalouden ensimmäisen viisivuotissuunnitelman laati¬ 
misesta. 

Lopetettuaan sosialistisen rakennustyön kysymysten käsittelyn 
puolueen XV edustajakokous siirtyi käsittelemään kysymystä 
trotskilais-zinovjevilaisen blokin hävittämisestä. 

Edustajakokous totesi, että «oppositio on aatteellisesti kat¬ 
kaissut välinsä leninismiin, muuttunut menshevistiseksi ryhmäksi, 
astunut sille tielle, joka johtaa antautumiseen kansainvälisen ja 
oman maan porvariston voimien edessä, ja on muuttunut objek¬ 
tiivisesti tämän kolmannen voiman välikappaleeksi proletariaatin 
diktatuurin järjestelmää vastaan» (NKP(b) päätöslauselmissa, 
II osa, sivu 232). 

Edustajakokous totesi, että erimielisyydet puolueen ja oppo¬ 
sition välillä olivat muuttuneet ohjelmakysymyksiksi, että trotski¬ 
lainen oppositio oli astunut neuvostovastaisen taistelun tielle. 
Sen tähden XV edustajakokous selitti trotskilaiseen oppositioon 
kuulumisen ja sen katsantokantojen propagandan yhtcensoveltu- 
mattomaksi bolshevikkipuolueen riveissä olemisen kanssa. 

Edustajakokous hyväksyi Keskuskomitean ja Keskuskontrolli- 
komitean yhdistetyn istunnon päätöksen Trotskin ja Zinovjevin 
erottamisesta puolueesta ja päätti erottaa puolueesta kaikki 
trotskilais-zinovjevilaisen blokin aktiiviset toimihenkilöt, sellaiset 
kuin Radek, Preobrazhenski, Rakovski, Pjatakov, Serebrjakov, 
I. Smirnov, Kamenev, Sarkis, Safarov, Lifshits, Mdivani, Smilga, 
ja koko «demokraattisen sentralismin» ryhmän (Sapronov, 
V. Smirnov, Boguslavski, Drobnis y.m.). 

Aatteellisesti nujerrettuina ja organisatorisesti hajalle lyö¬ 
tyinä trotskilais-zinovjevilaisen blokin kannattajat kadottivat 
viimeisetkin rippeet vaikutuksestaan kansaan. 

Puolueesta erotetut leniniläisvastaiset ainekset alkoivat jonkun 
ajan kuluttua puolueen XV edustajakokouksen jälkeen tehdä 
anomuksia, ilmoittaen luopuneensa trotskilaisuudesta ja pyytäen, 
että heidät otettaisiin takaisin puolueeseen. Tietysti puolue ei vielä 
silloin voinut tietää, että Trotski, Rakovski, Radek, Krestinski, 
Sokolnikov ja muut jo kauan sitten olivat olleet kansan vihollisia, 
ulkomaisten tiedustelulaitosten värväämiä vakoilijoita, ja että 
Kamenev, Zinovjev, Pjatakov ja muut jo solmivat yhteyksiä 
kapitalistimaissa olevien Neuvostoliiton vihollisten kanssa tehdäk¬ 
seen «yhteistyötä» niiden kanssa Neuvostokansaa vastaan. Mutta 
puolue oli kyllin oppinut kokemuksesta, että näiden henkilöiden 
taholta, jotka useamman kerran olivat esiintyneet kaikkein vas- 
tuunalaisimmilla hetkillä Leniniä ja leniniläistä puoluetta vastaan, 
voi odottaa kaikenlaisia ruokottomuuksia. Sen vuoksi puolue suh¬ 
tautui erotettujen anomuksiin epäluottamuksella. Anomusten 
tekijäin vilpittömyyden alustavaa koetusta varten se asetti puo¬ 
lueeseen takaisin ottamisen ehdoiksi seuraavat vaatimukset: 

a) trotskilaisuuden avoin tuomitseminen bolshevisminvastai- 
sena ja neuvostovastaisena ideologiana; 

b) puolueen politiikan avoin tunnustaminen ainoaksi oikeaksi; 

c) ehdoton alistuminen puolueen ja sen elinten päätöksiin; 

d) määrätyn koeajan suorittaminen, jonka kuluessa puolue 
tarkastaa anomuksentekijät ja jonka kuluttua, tarkastuksen 
tulosten mukaan, puolue käsittelee erikseen kysymystä jokaisen 
erotetun takaisin ottamisesta puolueeseen. 

Puolue toivoi tällöin, että näiden kohtien avoimella tunnusta¬ 
misella erotettujen taholta täytyy joka tapauksessa olla myön¬ 
teinen merkitys puolueelle, koska se rikkoo trotskilais-zinovjevi- 
laisten rivien yhtenäisyyden, tuo heidän keskuuteensa hajaantu¬ 
mista, näyttää vielä kerran, että puolue on oikeassa ja voimakas, 
ja siinä tapauksessa, että anomuksentekijät ovat vilpittömiä, 
antaa puolueelle mahdollisuuden palauttaa sille sen entisiä työn¬ 
tekijöitä, mutta siinä tapauksessa, että he eivät ole vilpittömiä — 
paljastaa heidät kaikkien silmissä, ei enää erehtyneiksi ihmisiksi, 
vaan aatteettomiksi kiipeilijöiksi, työväenluokan pettäjiksi ja jul¬ 
keiksi kaksinaamaisiksi. 

Erotettujen enemmistö hyväksyi puolueen asettamat ehdot 
puolueeseen ottamisesta ja julkaisi sanomalehdistössä sen mukai¬ 
set selitykset. 

Säälien heitä ja haluamatta kieltää heiltä mahdollisuutta tulla 
uudelleen puolueen ja työväenluokan ihmisiksi puolue palautti 
heille puolueen jäsenen oikeudet. 

Ajan kuluessa tuli kuitenkin ilmi, että trotskilais-zinovjevilai- 
sen blokin «aktiivisten toimihenkilöiden» selitykset, muutamia 
poikkeuksia lukuunottamatta, olivat läpeensä valheellisia, kaksi¬ 
naamaisia selityksiä. 

Osoittautui, että nämä herrat jo ennen anomustensa jättämistä 
olivat lakanneet olemasta poliittisena virtauksena, joka on valmis 
puolustamaan kansan edessä katsomuksiaan, ja olivat muuttuneet 
aatteettomaksi kiipeilijäkoplaksi, joka oli valmis julkisesti polke¬ 
maan jalkoihinsa katsomustensa rippeet, valmis ylistämään julki¬ 
sesti sille vieraita puolueen katsomuksia, valmis vaihtamaan 
alituisesti väriä, kuten kameleontit, kunhan vain saa pysyä puo¬ 
lueessa, työväenluokan keskuudessa, jotta tuolla koplalla olisi 
mahdollisuus vahingoittaa sekä työväenluokkaa että sen puo¬ 
luetta. 

Trotskilais-zinovjevilaiset «aktiiviset toimihenkilöt» osoit¬ 
tautuivat poliittisiksi lurjuksiksi, poliittisiksi kaksinaamai¬ 
siksi. 

Poliittiset kaksinaamaiset aloittavat tavallisesti petoksesta, 
suorittavat likaista työtään pettämällä kansaa, työväenluokkaa ja 
työväenluokan puoluetta. Mutta poliittisia kaksinaamaisia ei 
voida pitää vain petkuttajina. Poliittiset kaksinaamaiset muodos¬ 
tavat poliittisten kiipeilijöiden aatteettoman koplan, joka jo kauan 
sitten on menettänyt kansan luottamuksen ja pyrkii saavuttamaan 
uudelleen luottamuksen petoksella, kameleonttimaisuudella ja kie¬ 
roilulla — miten tahansa — kunhan vain säilyttäisi poliittisten 
toimihenkilöiden nimen. Poliittiset kaksinaamaiset muodostavat 
poliittisten kiipeilijäin periaatteettoman koplan, joka on valmis 
nojautumaan kehen tahansa, vaikkapa rikollisaineksiinkin, yhteis¬ 
kunnan pohjasakkaan, kansan vannoutuneihin vihollisiinkin, — 
kavutakseen «sopivalla hetkellä» uudelleen poliittiselle näyttämölle 
ja istuutuakseen kansan hartioille sen «valtiaina». 

Juuri sellaisiksi poliittisiksi kaksinaamaisiksi osoittautuivat 
trotskilais-zinovjevilaiset «aktiiviset toimihenkilöt». 

S. Hyökkäys kulakistoa vastaan. Buharinilais-rykovilainen 
puoluevastainen ryhmä. Ensimmäisen viisivuotissuunnitelman 
hyväksyminen. Sosialistinen kilpailu. Joukkoluonteisen 
kollektivisoimisliikkeen alku. 

Trotskilais-zinovjevilaisen blokin agitatio puolueen politiikkaa 
vastaan, sosialismin rakennustyötä vastaan, kollektivisointia 
vastaan, aivan samoin kuin se buharinilaisten agitatio, että kollek- 
tiivitalouksista ei voi tulla mitään, ettei ole kajottava kulakkeihin, 
koska nämä itse «kasvavat kiinni» sosialismien, että porvariston 
rikastuminen ei ole vaarallista sosialismille — koko tämä agitatio 
sai voimakasta vastakaikua maan kapitalististen ainesten keskuu¬ 
dessa ja ennen kaikkea kulakkien keskuudessa. Kulakit tiesivät 
nyt sanomalehdistössä julkaistuista kirjoituksista, että he eivät ole 
yksin, että heillä on puolustajia ja asianajajia Trotskin, Zinovje- 
vin, Kamenevin, Buharinin, Rykovin ja muiden hahmossa. On 
ymmärrettävää, että tämä seikka ei voinut olla kohottamatta 
kulakiston vastustushenkeä Neuvostohallituksen politiikkaa vas¬ 
taan. Ja todellakin kulakit alkoivat tehdä vastarintaa yhä voimak¬ 
kaammin. Kulakit alkoivat joukoittain kieltäytyä myymästä 
Neuvostovaltiolle viljan ylijäämiä, joita heillä oli kasaantunut 
paljon. He ryhtyivät harjoittamaan terroria kollektiivitalouksien 
jäseniä vastaan, puolue- ja neuvostotyöntekijöitä vastaan maa¬ 
seudulla, alkoivat polttaa kollektiivitalouksia ja valtion viljan- 
keräysasemia. 

Puolue ymmärsi, että niin kauan kuin kulakkien vastarintaa 
ei saada murretuksi, niin kauan kuin kulakistoa ei ole lyöty avoi¬ 
messa taistelussa talonpoikaisten nähden, työväenluokka ja 
Punainen armeija tulevat kärsimään viljan puutetta, ja talonpoi¬ 
kien kollektivisoimisliike ei voi saada joukkoluonnetta. 

Seuraten puolueen XV edustajakokouksen ohjeita puolue 
ryhtyi päättävään hyökkäykseen kulakistoa vastaan. Hyökkäyk¬ 
sessään puolue toteutti tunnusta: nojautuen lujasti maalaisköy- 
hälistöön ja lujittaen liittoa keskitalonpojan kanssa on käytävä 
päättävää taistelua kulakkeja vastaan. Vastaukseksi kulakkien 
kieltäytymiseen viljan ylijäämien myymisestä valtiolle kiinteillä 
hinnoilla puolue ja hallitus toteuttivat joukon erikoistoimenpiteitä 
kulakkeja vastaan, sovelluttivat rikoslakikokoelman 107 pykälää 
viljan ylijäämien takavarikoimisesta oikeuden päätöksellä kula¬ 
keilta ja keinottelijoilta siinä tapauksessa, jos he kieltäytyvät 

myymästä näitä ylijäämiä valtiolle kiinteillä hinnoilla, ja antoivat 
maalaisköyhälistölle useita huojennuksia, joiden johdosta maa- 
laisköyhälistö sai käytettäväkseen 25 prosenttia kulakeilta taka¬ 
varikoidusta viljasta. 

Erikoistoimenpiteet tekivät vaikutuksensa: maalaisköyhälistö 
ja keskivarakkaat talonpojat yhtyivät päättävään taisteluun 
kulakkeja vastaan, kulakit eristettiin, kulakkien ja keinottelijain 
vastarinta murrettiin. Vuoden 1928 loppuun mennessä Neuvosto- 
valtiolla oli jo käytettävissään riittävät viljareservit, ja kollektivi* 
soimisliike kulki eteenpäin varmemmin askelin. 

Samana vuonna paljastettiin porvarillisten spesialistien suuri 
tuholaisjärjestö Shahtyn piirissä Donetsin kaivosalueella. Tuho¬ 
laiset olivat läheisessä yhteydessä tuotantolaitosten entisten 
omistajien — venäläisten ja ulkomaisten kapitalistien kanssa sekä 
ulkomaisen sotilastiedustelun kanssa. He asettivat päämääräkseen 
> sosialistisen teollisuuden kasvun ehkäisemisen ja kapitalismin 

palauttamisen helpottamisen Neuvostoliitossa. Tuholaiset johtivat 
väärin kaivostöitä vähentääkseen hiilen tuotantoa. He turmelivat 
koneita, ilmanvaihtolaitteita, järjestivät kaivoksien, tehtaiden ja 
sähköasemien luhistumisia, räjähdyksiä ja murhapolttoja. Tuho¬ 
laiset hidastuttivat tietoisesti työläisten aineellisen aseman paran¬ 
tumista, rikkoivat Neuvostovallan työnsuojelulakeja. 

Tuholaiset saatettiin vastuuseen. He saivat oikeudelta asian¬ 
mukaisen rangaistuksen. 

Puolueen Keskuskomitea kehoitti kaikkia puoluejärjestöjä 
ottamaan oppia Shahtyn jutusta. Toveri Stalin osoitti, että bol- 
shevikkitalousmiesten täytyy itsensä tulla tuotantotekniikan tun¬ 
tijoiksi, etteivät vanhojen porvarillisten spesialistien joukossa 
olevat tuholaiset voisi vastaisuudessa pettää heitä. Hän osoitti, 
että täytyy jouduttaa uusien teknillisten työntekijäin valmista¬ 
mista työväenluokan riveistä. 

Keskuskomitean päätöksen mukaan parannettiin nuorten 
spesialistien koulutusta korkeimmissa teknillisissä oppilaitoksissa. 
Opiskelemaan mobilisoitiin tuhansia puolueen jäseniä, Kommu¬ 
nistisen Nuorisoliiton jäseniä ja työväenluokan asialle uskollisia 
puolueeseen kuulumattomia. 

Ennen puolueen siirtymistä hyökkäykseen kulakkeja vastaan, 
niin kauan kuin puolueella oli tekemistä trotskilais-zinovjevilaisen 
blokin hävittämisessä, buharinilais-rykovilainen ryhmä pysyi 
enemmän tai vähemmän hiljaa, jäi puoluevastaisten voimien 

reserviin eikä uskaltanut avoimesti kannattaa trotskilaisia, vaan 
esiintyipä joskus yhdessä puolueen kanssa trotskilaisia vastaan¬ 
kin. Puolueen siirtyessä hyökkäykseen kulakistoa vastaan, sovel¬ 
lutettaessa erikoistoimenpiteitä kulakkeja vastaan, buharinilais- 
rykovilainen ryhmä riisui naamionsa ja alkoi avoimesti esiintyä 
puolueen politiikkaa vastaan. Buharinilais-rykovilaisen ryhmän 
kulakkisielu ei voinut hillitä itseään, ja tämän ryhmän kannattajat 
ryhtyivät jo avoimesti puolustamaan kulakkeja. He vaativat 
erikoistoimenpiteiden peruuttamista, peloitellen yksinkertaisia 
ihmisiä sillä, että päinvastaisessa tapauksessa voi alkaa maatalou¬ 
den «degradatio» (alaspäin meno, rappio, hajoaminen), ja väit¬ 
täen, että «degradatio» on jo alkanut. Havaitsematta kollektiivi- 
talouksien ja neuvostotilojen, näiden maatalouden korkeampien 
muotojen kasvua, ja nähdessään kulakkitalouden rappeutumisen, 
he selittivät kulakkitalouden rappeutumisen maatalouden rappeu¬ 
tumiseksi. Saadakseen itselleen teoreettista tukea he kyhäsivät 
naurettavan «teorian luokkataistelun sammumisesta», väittäen 
tämän teorian perusteella, että mitä enemmän sosialismi menes¬ 
tyy taistelussaan kapitalistisia aineksia vastaan, sitä enemmän 
luokkataistelu tulee lieventymään, että luokkataistelu pian sam¬ 
muu täydellisesti ja luokkavihollinen luovuttaa kaikki asemansa 
vastarinnatta, minkä vuoksi on turhaa ryhtyä hyökkäykseen 
kulakistoa vastaan. Siten he uusivat nukkavierun porvarillisen 
teoriansa kulakiston rauhallisesta kiinnikasvamisesta sosialismiin 
ja polkivat jalkoihinsa sen leninismin tunnetun ajatuksen, että 
luokkavihollisen vastarinta tulee saamaan sitä terävämpiä muo¬ 
toja, mitä enemmän luokkavihollinen kadottaa maaperää jalko¬ 
jensa alta, mitä enemmän sosialismi menestyy, ja että luokka¬ 
taistelu voi «sammua» vasta luokkavihollisen tuhoamisen jäl¬ 
keen. 

Ei ollut vaikea ymmärtää, että buharinilais-rykovilaisen ryh¬ 
män hahmossa puolueella on vastassaan oikeisto-opportunistinen 
ryhmä, joka erosi trotskilais-zinovjevilaisesta blokista vain muo¬ 
doltaan, vain siinä, että trotskilaisilla ja zinovjevilaisilla oli 
jonkunlainen mahdollisuus naamioida antautujan hahmonsa 
vasemmistolaisiin, kirkuvan vallankumouksellisiin fraaseihin «per¬ 
manentista vallankumouksesta», kun taas buharinilais-rykovilai- 
sella ryhmällä, joka esiintyi puoluetta vastaan puolueen siirtyessä 
hyökkäykseen kulakistoa vastaan, ei enää ollut mahdollisuutta 
naamioida antautujan kasvojaan, vaan sen oli pakko puolustaa 

maamme taantumuksellisia voimia ja ennen kaikkea kulakkeja, 
avoimesti, ilman koristeita, ilman naamiota. 

Puolue ymmärsi, että buharinilais-rykovilaisen ryhmän täytyy 
ennemmin tai myöhemmin ojentaa kätensä trotskilais-zinovje- 
vilaisen blokin rippeille yhteistä taistelua varten puoluetta vas¬ 
taan. 

Samanaikaisesti poliittisten esiintymistensä kanssa Buha- 
rinin — Rykovin ryhmä suoritti organisatorista «työtä» kannat¬ 
tajiensa kokoamiseksi. Buharinin välityksellä se kokosi Slepko- 
vin, Maretskin, Eichenvvaldin, Goldenbergin y.m. kaltaista porva¬ 
rillista nuorisoa, Tomskin välityksellä — byrokratisoitunutta 
ammattiliittojen huippukerrosta (Melnitshanski, Dogadov y.m.), 
Rykovin välityksellä — turmeltunutta neuvostohuippukerrosta 
(A. Smirnov, Eismont, V. Schmidt y.m.). Ryhmään liittyivät mie¬ 
lellään poliittisesti turmeltuneet henkilöt, jotka eivät salanneet 
antautumismielialojaan. 

Näihin aikoihin Buharinin — Rykovin ryhmä sai Moskovan 
puoluejärjestön huippukerroksen kannatuksen (Uglanov, Kotov, 
Uhanov, Rjutin, Jagoda, Polonski y.m.). Tällöin osa oikeistolai¬ 
sista pysyi naamioituna eikä esiintynyt avoimesti puoluelinjaa 
vastaan. Moskovan puoluelehdiston palstoilla ja puoluekokouk¬ 
sissa saarnattiin, että on tehtävä myönnytyksiä kulakeille, että 
kulakkien verottaminen on epätarkoituksenmukaista, että teolli- 
sointi tuottaa kansalle rasituksia, että raskaan teollisuuden raken¬ 
taminen on ennenaikaista. Uglanov esiintyi Dnjeprin voima¬ 
laitosten rakentamista vastaan, vaatien varojen siirtämistä 
raskaasta teollisuudesta kevyeeseen. Uglanov ja muut oikeisto- 
laisantautujat vakuuttivat, että Moskova on ollut ja pysyy 
karttuuni-Moskovana, että sinne ei saa rakentaa konerakennus- 
tehtaita. 

Moskovan puoluejärjestö paljasti Uglanovin ja hänen kannat¬ 
tajansa, antoi heille viimeisen varoituksen ja liittyi puolueen 
Keskuskomitean ympärille entistä tiukemmin. Toveri Stalin 
osoitti Neuvostoliiton Kommunistisen Puolueen (bolshevikkien) 
Moskovan Komitean täysistunnossa vuonna 1928, että on välttä¬ 
mätöntä käydä taistelua kahdella rintamalla, keskittäen tulen 
oikeistopoikkeamaa vastaan. Oikeistolaiset, sanoi toveri Stalin, 
ovat kulakin asioimisto puolueessa. 

«Oikeistopoikkeaman voitto puolueessamme päästäisi 
valloilleen kapitalismin voimat, horjuttaisi proletariaatin 

vallankumouksellisia asemia ja lisäisi kapitalismin palautta- 
mismahdollisuuksia maassamme» — sanoi toveri Stalin 
(«Leninismin kysymyksiä», sivu 208). 

Vuoden 1929 alussa selvisi, että Buharin, oikeistolaisantautu- 
jain ryhmän valtuuttamana, oli ottanut yhteyden trotskilaisiin 
Kamenevin välityksellä ja teki heidän kanssaan sopimuksen 
yhteistä taistelua varten puoluetta vastaan. Keskuskomitea 
paljasti tämän oikeistolaisantautujien rikollisen toiminnan ja 
varoitti, että asia voi päättyä surkeasti Buharinille, Rykoville, 
Tomskille ja muille. Mutta oikeistolaiset antautujat eivät ottaneet 
ojentuakseen. He esittivät Keskuskomiteassa uuden puoluevastai- 
sen ohjelman — julistuksen, jonka Keskuskomitea tuomitsi. 
Keskuskomitea varoitti uudelleen heitä, muistuttaen heille trotski- 
lais-zinovjevilaisen blokin kohtalosta. Siitä huolimatta Buhari- 
nin — Rykovin ryhmä jatkoi puoluevastaista toimintaansa. Rykov, 
Tomski ja Buharin jättivät Keskuskomitealle erohakemuksensa, 
luullen täten pelästyttävänsä puoluetta. Keskuskomitea tuomitsi 
tämän sabotaasiluontoisen erohakemuspolitiikan. Lopuksi Keskus¬ 
komitean marraskuun täysistunto vuonna 1929 katsoi oikeisto- 
opportunistien käsitysten propagandan yhteensoveltumattomaksi 
puolueeseen kuulumisen kanssa ja ehdotti poistettavaksi Keskus¬ 
komitean Poliittisesta byroosta Buharinin oikeistolaisantautujain 
päämiehenä ja johtajana; Rykoville, Tomskille ja muille oikeisto- 
opposition osanottajille annettiin vakava varoitus. 

Nähdessään, että asia saa surkean käänteen, oikeistolais¬ 
antautujain päällysmiehet antoivat selityksen, jossa tunnustivat 
virheensä ja myönsivät oikeaksi puolueen poliittisen linjan. 

Oikeistolaisantautujat päättivät peräytyä väliaikaisesti suojel¬ 
lakseen kaaderinsa tuholta. 

Tähän päättyi ensimmäinen vaihe puolueen taistelussa oikeis¬ 
tolaisia antautujia vastaan. 

Uudet erimielisyydet puolueessa eivät jääneet huomaamatta 
Neuvostoliiton ulkoisilta vihollisilta. Otaksuen, että «uudet riidat» 
puolueessa ovat puolueen heikkenemisen merkkinä, he tekivät 
uuden yrityksen Neuvostoliiton vetämiseksi sotaan ja maan vielä 
lujittumatta jääneen teollisoinnin ehkäisemiseksi. Kesällä vuonna 
1929 imperialistit järjestivät selkkauksen Kiinan ja Neuvostolii¬ 
ton välillä, kiinalaisten militaristien suorittaman Itä-Kiinan rauta¬ 
tien (joka kuului Neuvostoliitolle) anastuksen ja valkoisten kiina¬ 
laisten joukkojen hyökkäyksen kotimaamme Kauko-Idän rajoille. 

Mutta kiinalaisten militaristien hyökkäys lopetettiin lyhyessä 
ajassa, militaristit perääntyivät Punaisen armeijan lyöminä ja 
selkkaus lopetettiin rauhansopimuksella Mandshurian viranomais¬ 
ten kanssa. 

Neuvostoliiton rauhanpolitiikka pääsi vielä kerran voitolle, 
kaikesta huolimatta, huolimatta ulkoisen vihollisen juonista ja 
«riidoista» puolueen sisällä. 

Pian palautettiin uudelleen englantilaisten vanhoillisten aika¬ 
naan katkaisemat Neuvostoliiton diplomaattiset välit ja kauppa¬ 
suhteet Englannin kanssa. 

Torjuessaan menestyksellisesti ulkoisten ja sisäisten vihollis¬ 
ien hyökkäykset puolue suoritti samaan aikaan suuren työn 
raskaan teollisuuden rakentamisen vauhtiinpäästämiseksi, sosialis¬ 
tisen kilpailun järjestämiseksi, neuvostotilojen ja kollektiivitalouk- 
sien rakentamiseksi ja vihdoin — kansantalouden ensimmäisen 
viisivuotissuunnitelman hyväksymiselle ja toteuttamiselle välttä¬ 
mättömien ehtojen valmistelemiseksi. 

Huhtikuussa vuonna 1929 kokoontui XVI puoluekonferenssi. . 
Konferenssin pääkysymyksenä oli ensimmäinen viisivuotissuunni¬ 
telma. Konferenssi hylkäsi oikeistolaisantautujain puolusteleman 
viisivuotissuunnitelman «minimaalisen» toisinnon ja hyväksyi 
viisivuotissuunnitelman «optimaalisen» toisinnon joka tapauksessa 
velvoittavaksi. 

Siten puolue hyväksyi kuuluisan ensimmäisen viisivuotis¬ 
suunnitelman sosialismin rakentamiseksi. 

Viisivuotissuunnitelman mukaan pääomasijoitusten määrä 
kansantalouteen vuosina 1928—1933 määriteltiin 64,6 miljardiksi 
ruplaksi. Siitä suunniteltiin sijoitettavaksi teollisuuteen, sähköis¬ 
täminen mukaanluettuna, 19 ja puoli miljardia ruplaa, kulku- 
laitokseen 10 miljardia ruplaa, maatalouteen 23,2 miljardia 
ruplaa. 

Tämä oli valtava suunnitelma Neuvostoliiton teollisuuden ja 
maatalouden varustamiseksi nykyaikaisella tekniikalla. 

«Viisivuotissuunnitelman perustehtävä oli», lausui toveri 
Stalin, «sellaisen teollisuuden luominen maahamme, joka 
kykenisi varustamaan ja järjestämään uudelleen ei ainoas¬ 
taan teollisuuden kokonaisuudessaan, vaan myöskin liiken¬ 
teen ja maatalouden — sosialismin pohjalla» (sama, sivu 370). 

Tämä suunnitelma, huolimatta sen kaikesta valtavuudesta, ei 
kuitenkaan ollut mitään yllättävää eikä päätähuimaavaa bolshevi- 




keille. Sitä oli valmistanut teollisoinnin ja kollektivisoinnin koko 
kehityskulku. Sitä oli valmistanut se työinnostus, joka siihen men¬ 
nessä oli vallannut työläiset ja talonpojat ja joka sai ilmaisunsa 
sosialistisessa kilpailussa. 

XVI puoluekonferenssi hyväksyi vetoomuksen kaikille työtä¬ 
tekeville sosialistisen kilpailun järjestämisestä. 

Sosialistinen kilpailu antoi erinomaisia näytteitä työnteosta ja 
uudesta työhön suhtautumisesta. Työläiset ja kollektiivitalonpojat 
esittivät monissa tuotantolaitoksissa, kollektiivitalouksissa ja neu- 
vostotiloilla vastasuunnitelmia. He antoivat sankarillisen työn 
mallinäytteitä. He eivät vain täyttäneet, vaan myöskin ylittivät 
puolueen ja hallituksen asettamat sosialistisen rakennustyön 
suunnitelmat. Ihmisten käsitys työstä muuttui. Työ alkoi muuttua 
pakollisesta raadannasta, jollaista se oli kapitalismin aikana, 
«kunnian, maineen, uljuuden ja sankaruuden asiaksi» (Stalin). 

Koko maassa suoritettiin uutta jättiläismäistä teollisuuden 
rakennustyötä. Dnjeprin vesivoima-aseman (Dnjeproges) raken¬ 
taminen pantiin käyntiin. Donetsin kaivosalueella alkoi Krama- 
torskin ja Gorlovkan tehtaiden rakentaminen sekä Luganskin 
veturitehtaan uusiminen. Syntyi uusia kaivoksia ja sulatusuuneja. 
Uralilla rakennettiin Uralin konetehdas, Bereznikin ja Solikamskin 
kemialliset tehtaat. Magnitogorskin metallurgisen tehtaan raken¬ 
nustyö pantiin alulle. Alkoi suurten autotehtaiden rakentaminen 
Moskovassa ja Gorkissa. Rakennettiin jättiläismäisiä traktori- 
tehtaita, combinetehtaita, jättiläismäinen maatalouskonetehdas 
Donin Rostoviin. Laajentui Neuvostoliiton toinen kivihiilituo- 
tannon perusta, Kuznetskin alue. Valtava traktoritehdas kasvoi 
11 kuukaudessa arolle, Stalingradiin. Dnjeprin vesivoima-aseman 
ja Stalingradin traktoritehtaan rakentamisessa työläiset sivuutti¬ 
vat työn tuottavaisuuden maailmanennätykset. - 

Historia ei ole vielä tuntenut sellaista uuden teollisuuden 
rakennustyön jättiläismäistä laajuutta, sellaista uuden rakennus¬ 
työn paatosta, sellaista työväenluokan miljoonajoukkojen työ- 
sankaruutta. 

Se oli todellista työväenluokan sosialistisen kilpailun pohjalla 
kehittynyttä työinnostusta. 

Talonpojat eivät tällä kertaa jääneet jälkeen työläisistä. Maa¬ 
seudulla myöskin pääsi vauhtiin työinnostus kollektiivitalouksia 
rakentavien talonpoikaisjoukkojen keskuudessa. Talonpoikais¬ 
joukot alkoivat kääntyä selvästi kollektiivitalouksien kannalle. 

Tässä suorittivat suurta osaa traktoreilla ja muilla koneilla varus¬ 
tetut neuvostotilat sekä kone- ja traktoriasemat. Talonpojat 
tulivat joukoittain neuvostotiloille sekä kone- ja traktoriasemille 
katsomaan traktorien ja maatalouskoneiden työtä, he ilmaisivat 
ihastuksensa ja tekivät paikalla päätöksen — «mennä kollektiivi- 
talouksiin». Talonpojat olivat hajaantuneina pieniin ja kääpiö¬ 
mäisiin yksityistalouksiin, heillä ei ollut edes jonkunkaan verran 
siedettäviä työvälineitä eikä vetojuhtia, heillä ei ollut mahdolli¬ 
suutta kyntää suunnattomia uudismaita, heillä ei ollut toiveita 
talouden parantamisesta. Puutteen murjomina ja yksinäisinä, 
jätettyinä omiin hoiviinsa talonpojat löysivät vihdoinkin ulos¬ 
pääsyn, tien parempaan elämään pienten talouksien yhdistämi¬ 
sessä kollektiiveiksi, kollektiivitalouksiksi. He' löysivät tämän tien 
traktoreissa, jotka kykenevät kyntämään miten «kovan maan» 
tahansa, minkä uudismaan tahansa, he löysivät sen valtion avussa 
koneiden, rahojen, ihmisten ja neuvojen muodossa, mahdollisuu¬ 
dessa vapautua kulakkien orjuudesta, jotka Neuvostohallitus oli 
aivan äsken nujertanut ja lyönyt maahan talonpoikaisten mil- 
joonajoukkojen iloksi. 

Tällä perustalla alkoi ja laajeni myöhemmin joukkoluonteinen 
kollektivisoimisliike, voimistuen erikoisesti vuoden 1929 lopulla ja 
kehittäen sellaisen ennenkuulumattoman kollektiivitalouksien 
kasvun vauhdin, jollaista ei ollut tuntenut vielä edes meidän 
sosialistinen teollisuutemmekaan. 

Vuonna 1928 kollektiivitalouksien kylvöala muodosti 1.390 
tuhatta hehtaaria, vuonna 1929 — 4.262 tuhatta hehtaaria, mutta 
vuonna 1930 kollektiivitalouksilla oli jo mahdollisuus suunnitella 
15 miljoonan hehtaarin kyntö. 

«On myönnettävä», sanoi toveri Stalin kollektiivitalouk¬ 
sien kasvun vauhdista kirjoituksessaan «Suuren murroksen 
vuosi» (vuonna 1929), «että sellaista myrskyistä kehitys- 
nopeutta ei tunne edes meidän yhteiskunnallistutettu suur- 
teollisuutemmekaan, jonka kehitysnopeudelle on yleensä 
ominaista suuri vauhti». 

Se oli murros kollektivisoimisliikkeen kehityksessä. 

Se oli joukkoluonteisen kollektivisoimisliikkeen alku. 

«Mitä uutta on nykyisessä kollektiivitalousliikkeessä?» 
kysyi toveri Stalin kirjoituksessaan «Suuren murroksen 
vuosi». 

Ja vastasi: 

«Uutta ja ratkaisevaa nykyisessä kollektiivitalousliik- 
keessä on se, että talonpojat liittyvät kollektiivitalouksiin ei 
yksityisinä ryhminä, niinkuin ennen, vaan kokonaisina 
kylinä, pitäjittäin, piireittäin, vieläpä piirikunnittainkin. Ja 
mitä tämä merkitsee? Se merkitsee, että kollektiivitalouksiin 
on mennyt keski talon poika. Tässä on perusta sille maatalou¬ 
den kehityksen perinpohjaiselle murrokselle, joka on Neu¬ 
vostovallan tärkein saavutus...» 

Se merkitsi, että kulakiston likvidoiminen luokkana yleisen kol¬ 
lektivisoinnin pohjalla oli kypsymässä oleva tahi jo kypsynyt 
tehtävä. 


LYHYT YHTEENVETO 

Taistelussa maan sosialistisen teollisoinnin puolesta puolue 
voitti vuosina 1926—1929 suunnattomat sisäiset ja kansainväliset 
vaikeudet. Puolueen ja työväenluokan ponnistukset johtivat maan 
sosialistisen teollisoimispolitiikan voittoon. 

Ratkaistiin peruspiirteissään yksi teollisoinnin vaikeimmista 
tehtävistä — varojen kasaaminen raskaan teollisuuden rakenta¬ 
mista varten. Laskettiin perusta raskaalle teollisuudelle, joka 
pystyy uudelleen varustamaan koko kansantalouden. 

Hyväksyttiin sosialistisen rakennustyön ensimmäinen viisi¬ 
vuotissuunnitelma. Kehittyi uusien tehtaiden, neuvostotilojen ja 
kollektiivitalouksien valtava rakennustyö. 

Tätä etenemistä sosialismin tiellä seurasi luokkataistelun kär¬ 
jistyminen maan sisällä ja taistelun kärjistyminen puolueen sisällä. 
Tämän taistelun tärkeimmät tulokset olivat: kulakiston vasta¬ 
rinnan tukahduttaminen, trotskilais-zinovjevilaisten antautujain 
blokin osoittaminen neuvostovastaiseksi blokiksi, oikeistolaisten 
antautujain osoittaminen kulakkien asioimistoksi, trotskilaisten 
karkottaminen puolueesta, trotskilaisten ja oikeisto-opportunis¬ 
tien katsomusten selittäminen yhteensoveltumattomiksi Neuvosto¬ 
liiton Kommunistiseen Puolueeseen (bolshevikit) kuulumisen 
kanssa. 

Bolshevikkipuolueen aatteellisesti nujertamina, kadotettuaan 
kaiken maaperän työväenluokan keskuudessa, trotskilaiset lakka¬ 
sivat olemasta poliittinen virtaus ja muuttuivat poliittisten lurjus- 

ten periaatteettomaksi kiipeilijäkoplaksi, poliittisten kaksinaa¬ 
maisten joukkioksi. 

Laskettuaan raskaan teollisuuden perustan puolue mobilisoi 
työväenluokan ja talonpoikaisten Neuvostoliiton sosialistista 
uudestijärjestämistä tarkoittavan ensimmäisen viisivuotissuunni¬ 
telman täyttämiseen. Maassa laajeni miljoonien työtätekevien 
sosialistinen kilpailu, syntyi valtava työinnostus, muodostui uusi 
työkuri. 

Tämä kausi päättyy suuren murroksen vuoteen, joka merkitsi 
mitä suurimpia sosialismin saavutuksia teollisuudessa, ensim¬ 
mäisiä suuria saavutuksia maataloudessa, keskitalonpojan kään¬ 
tymistä koilektiivitalouksien puolelle, joukkoluonteisen kollektivi- 
soimisliikkeen alkua. 




XI LUKU 


BOLSHEVIKKIEN PUOLUE TAISTELUSSA 
MAATALOUDEN KOLLEKTIVISOINNIN 
PUOLESTA 

( 1930 — 1934 ) 


1. Kansainvälinen tilanne vuosina 1930—1934. Talouspula 

kapitalistimaissa. Japanin suorittama Mandshurian anastus. 

Fasistien valtaantulo Saksassa. Kaksi sodan pesäkettä. 

Samaan aikaan kuin Neuvostoliitto saavutti suuria menestyk¬ 
siä maan sosialistisessa teollisoimisessa ja kehitti nopeaa vauhtia 
teollisuutta, kapitalismin maissa puhkesi vuoden 1929 lopulla ja 
alkoi syvetä sitä seuraavina kolmena vuotena yleismaailmallinen 
talouspula, jonka hävitysvoima oli vertaansa vailla. Teollisuus- 
pula kietoutui yhteen maatalouspulan, agraaripulan kanssa, ja se 
huononsi vielä enemmän kapitalistimaiden asemaa. 

Samaan aikaan kuin Neuvostoliitossa teollisuustuotanto näiden 
kolmen pulavuoden aikana (1930—1933) kasvoi enemmän kuin 
kaksinkertaiseksi ja oli vuonna 1933 201 prosenttia verrattuna 
vuoden 1929 tasoon, Pohjois-Amerikan Yhdysvaltain teollisuus¬ 
tuotanto laski vuoden 1933 loppuun mennessä 65 prosenttiin 
vuoden 1929 tasosta, Englannin teollisuustuotanto 86 prosenttiin, 
Saksan teollisuustuotanto 66 prosenttiin, Ranskan teollisuus¬ 
tuotanto 77 prosenttiin. 

Tämä asiaintila todisti vielä kerran sosialistisen talousjärjes¬ 
telmän etevämmyyden kapitalistiseen järjestelmään verrattuna. 
Se osoitti, että sosialismin maa on ainoa talouspulista vapaa maa 
maailmassa. 

Maailman talouspulan seurauksena oli 24 miljoonaa työtöntä 
syösty nälkään, kurjuuteen ja kärsimyksiin. Maatalouspulasta 
kärsivät kymmenet miljoonat talonpojat. 

Maailman talouspula kärjisti yhä enemmän ristiriitoja impe¬ 
rialististen valtioiden välillä, voittajamaiden ja voitettujen maiden 

välillä, imperialististen valtioiden ja siirtomaiden sekä riippuvais¬ 
ten maiden välillä, työläisten ja kapitalistien välillä, talonpoikien 
ja tilanherrojen välillä. 

Toveri Stalin osoitti toimintaselostuksessaan puolueen XVI 
edustajakokouksessa, että porvaristo tulee etsimään ulospääsyä 
talouspulasta, toiselta puolen — pitäen kurissa työväenluokkaa, 
pystyttämällä fasistisen diktatuurin, s.o. kapitalismin kaikkein 
taantumuksellisimpien, kaikkein chauvinistisimpien, kaikkein impe¬ 
rialistisiin pien ainesten diktatuurin, toiselta puolen — päästäen 
sodan valloilleen siirtomaiden ja vaikutusalueiden uudelleen- 
jakamiseksi heikosti suojattujen maiden etujen kustannuksella. 

Näin tapahtuikin. 

Vuonna 1932 kärjistyi sodan uhka Japanin taholta. Kun japa¬ 
nilaiset imperialistit näkivät, että Euroopan valloilla ja Yhdysval¬ 
loilla on kyllin tekemistä sisäisissä asioissaan talouspulan takia, 
päättivät he käyttää tilaisuutta hyväkseen ja tehdä yrityksen 
heikosti suojellun Kiinan kuristamiseksi, sen alistamiseksi val¬ 
taansa ja tullakseen siellä tilanteen herroiksi. Julistamatta sotaa 
Kiinalle ja käyttäen kavalasti hyväkseen itse järjestämiään 
«paikallisia selkkauksia», japanilaiset imperialistit veivät varkain 
sotajoukkonsa Mandshuriaan. Japanilaiset sotajoukot valloittivat 
täydellisesti Mandshurian, valmistaen itselleen mukavat asemat 
Pohjois-Kiinan valloittamista ja Neuvostoliittoon hyökkäämistä 
varten. Vapauttaakseen kätensä Japani erosi Kansainliitosta ja 
alkoi voimaperäisesti varustautua. 

Tämä seikka antoi sysäyksen Yhdysvalloille, Englannille ja 
Ranskalle merisotavarustelujen lisäämiseen Kauko-Idässä. Japani 
pyrki ilmeisesti Kiinan alistamiseen valtaansa sekä Euroopan ja 
Amerikan imperialististen valtojen poistyöntämiseen sieltä. Viime¬ 
mainitut vastasivat tähän lisäämällä varustelujaan. 

Mutta Japani asetti itselleen vielä toisenkin päämäärän, 
nimittäin Neuvostoliiton Kauko-Idän valloittamisen. Neuvostoliitto 
ei tietenkään voinut jättää huomiotta tätä vaaraa, vaan alkoi 
voimaperäisesti lujittaa Kauko-Idän aluepiirin puolustuskuntoi- 
suutta. 

Siten japanilaisten fasisoituneiden imperialistien toimesta 
muodostui Kauko-Itään ensimmäinen sodan pesäke. 

Talouspula ei kärjistänyt kapitalismin ristiriitoja yksinomaan 
Kauko-Idässä. Se kärjisti niitä myöskin Euroopassa. Pitkittynyt 
teollisuuden ja maatalouden pula, suunnattoman suuri työttömyys 

ja omistamattomien luokkien kasvava toimeentulon epävarmuus 
lisäsi työläisten ja talonpoikien tyytymättömyyttä. Tyytymättö¬ 
myys alkoi muuttua työväenluokan vallankumoukselliseksi suuttu¬ 
mukseksi. Tyytymättömyys lisääntyi erikoisesti Saksassa, sodan 
ja englantilais-ranskalaisten voittajien hyödyksi maksettujen 
pakkoverojen sekä talouspulan taloudellisesti näännyttämässä 
maassa, jossa työväenluokka joutui kantamaan ei ainoastaan 
oman, vaan myöskin ulkomaisen, englantilaisen ja ranskalaisen 
porvariston iestä. Kaunopuheisena todistuksena tästä olivat ne 
kuusi miljoonaa ääntä, jotka Saksan kommunistinen puolue sai 
viimeisissä valtiopäivävaaleissa fasistien valtaantulon edellä. 
Saksan porvaristo näki, että Saksassa vielä säilyneet porvarillis- 
demokraattiset vapaudet voivat tehdä sille ilkeän kepposen, että 
työväenluokka voi käyttää näitä vapauksia vallankumouksellisen 
liikkeen kehittämiseksi. Sen tähden se päätti, että porvariston 
vallan säilyttämiseksi Saksassa on vain yksi keino — hävittää 
porvarilliset vapaudet, tehdä parlamentti (Reichstag) kokonaan 
merkityksettömäksi ja pystyttää terroristinen porvarillis-natsiona- 
listinen diktatuuri, joka kykenisi nujertamaan työväenluokan ja 
löytämään itselleen tukikohdan revanshi-hengen vallassa olevien 
pikkuporvarillisten joukkojen keskuudessa. Ja se kutsui valtaan 
fasistien puolueen, joka kansan pettämiseksi nimitti itseään 
kansallissosialistien puolueeksi, hyvin tietäen, että fasistien puolue 
on, ensiksikin, kaikkein taantumuksellisin ja työväenluokalle viha¬ 
mielisin imperialistisen porvariston osa, ja toiseksi, kaikkein 
äärimmäisin revanshi-puolue, joka kykenee vetämään mukanaan 
natsionalistishenkisen pikkuporvariston miljoonajoukot. Tässä sitä 
auttoivat työväenluokan kavaltajat — Saksan sosialidemokratian 
johtajat, jotka luokkasovintopolitiikallaan raivasivat tietä fasis¬ 
mille. 

Sellaiset olivat ehdot, jotka olivat määräävinä Saksan fasistien 
valtaanpääsyyn vuonna 1933. 

Eritellessään Saksan tapahtumia toveri Stalin sanoi toiminta- 
selostuksessaan puolueen XVII edustajakokouksessa: 

«Fasismin voittoa Saksassa ei ole pidettävä yksinomaan 
työväenluokan heikkouden merkkinä eikä seurauksena fasis¬ 
mille tien raivanneen sosialidemokratian työväenluokkaa 
kohtaan tekemistä petoksista. Sitä on pidettävä myöskin 
porvariston heikkouden merkkinä, merkkinä siitä, että por¬ 
varisto ei enää kykene hallitsemaan vanhoilla parlamentaris- 

min ja porvarillisen demokratian keinoilla, minkä takia sen 
on pakko sisäpolitiikassa turvautua terroristisiin hallinto- 
menetelmiin...» (Stalin, «Leninismin kysymyksiä», s. 430). 
Sisäpolitiikkansa olemuksen näyttivät Saksan fasistit valtio- 
päivätalon murhapoltolla, työväenluokan petomaisella kukistami¬ 
sella, työväenluokan järjestöjen tuhoamisella ja porvarillis-demo- 
kraattisten vapauksien hävittämisellä. Ulkopolitiikkansa olemuk¬ 
sen he näyttivät eroamalla Kansainliitosta ja valmistautumalla 
avoimesti sotaan eurooppalaisten valtioiden rajojen väkivaltaiseksi 
tarkistamiseksi Saksan hyväksi. 

Sillä tavoin muodostui Euroopan keskukseen saksalaisten 
fasistien ansiosta toinen sodan pesäke. 

Neuvostoliitto ei tietenkään voinut sivuuttaa näin vakavaa 

l 

tosiasiaa. Se alkoi entistä valppaammin seurata tapahtumain 
kulkua Lännessä, lujittaen maan puolustuskuntoisuutta sen länti¬ 
sillä rajoilla. 

2. Kuiakkiainesten rajoittamisen politiikasta kulakiston luokkana 
likvidoimisen politiikkaan. Taistelu puolueen politiikan vääriste¬ 
lyjä vastaan koliektiivitalousliikkeessä. Hyökkäys kapitalistisia 
aineksia vastaan koko rintamalla. Puolueen XVI edustaja¬ 
kokous. 

Vuosina 1929—30 kehittynyt talonpoikien joukkoliittyminen 
kollektiivitalouksiin oli tuloksena puolueen ja hallituksen kaikesta 
aikaisemmin suorittamasta työstä. Sosialistisen teollisuuden kasvu, 
joka alkoi valmistaa joukottain traktoreita ja koneita maataloutta 
varten, päättävä taistelu kulakkeja vastaan viljanhankintakamp- 
pailujen aikana vuosina 1928 ja 1929, maataloudellisen osuus¬ 
toiminnan kasvu, joka totutti talonpoikaa vähitellen kollektiiviseen 
talouteen, ensimmäisten kollektiivitalouksien ja neuvostotilojen 
hyvät kokemukset — kaikki tämä valmisti siirtymistä yleiseen 
kollektivisointiin, talonpoikien liittymistä kollektiivitalouksiin 
kylittäin, piireittäin, piirikunnittain. 

Siirtyminen yleiseen kollektivisointiin ei tapahtunut talon¬ 
poikaisten perusjoukkojen yksinkertaisen ja rauhallisen kollektiivi- 
talouksiin liittymisen muodossa, vaan talonpoikien joukkotaistelun 
muodossa kulakistoa vastaan. Yleinen kollektivisointi merkitsi 
kaiken kylän piirissä olevan maan siirtymistä kollektiivitalouden 
haltuun, mutta kun huomattava osa näistä maista oli kulakkien 

hallussa, niin talonpojat ajoivat kulakkeja pois mailta, pakko- 
luovuttivat heidän kulakkiomaisuutensa, ottivat pois karjan ja 
koneet sekä vaativat Neuvostovaltaa vangitsemaan ja häätämään 
kulakit. 

Yleinen kollektivisointi merkitsi niinmuodoin kulakiston likvi¬ 
doimista. 

Se oli yleisen kollektivisoinnin pohjalla tapahtuvaa kulakiston 
luokkana likvidoimisen politiikkaa. 

Neuvostoliitossa oli jo tähän aikaan riittävä aineellinen perusta 
kulakiston hävittämiseksi, sen vastarinnan murtamiseksi, sen 
luokkana likvidoimiseksi ja sen tuotannon korvaamiseksi kollek- 
tiivitalouksien ja neuvostotilojen tuotannolla. 

Vielä vuonna 1927 kulakit tuottivat yli 600 miljoonaa puutaa 
viljaa, josta luovuttivat tavaraviljaa lähes 130 miljoonaa puutaa. 
Kollektiivitaloudet ja neuvostotilat taas saattoivat luovuttaa 
vuonna 1927 vain 35 miljoonaa puutaa tavaraviljaa. Vuonna 1929 
kollektiivitaloudet ja neuvostotilat kasvoivat huomattavaksi voi¬ 
maksi sen ansiosta, että bolshevikkipuolue oli ottanut lujan suun¬ 
nan neuvostotilojen ja kollektiivitalouksien kehittämiseen ja että 
maaseutua traktoreilla ja maatalouskoneilla varustava sosialisti¬ 
nen teollisuus oli saavuttanut menestyksiä. Jo viimemainittuna 
vuonna kollektiivitaloudet ja neuvostotilat tuottivat kokonaista 
400 miljoonaa puutaa viljaa, josta tavaraviljaa luovuttivat jo yli 
130 miljoonaa puutaa eli enemmän kuin kulakit vuonna 1927. Ja 
vuonna 1930 kollektiivitalouksien ja neuvostotilojen piti luovuttaa 
ja ne todella luovuttivatkin tavaraviljaa yli 400 miljoonaa puutaa, 
siis verrattomasti enemmän kuin kulakit vuonna 1927. 

Siten maan taloudessa tapahtuneet luokkavoimien muutokset 
ja se seikka, että oli olemassa aineellinen perusta, joka oli 
välttämätön kulakkien viljatuotannon korvaamiseksi kollektiivi- 
talouksien ja neuvostotilojen tuotannolla, antoi bolshevikki- 
puolueelle mahdollisuuden siirtyä kulakiston rajoittamisen politii¬ 
kasta uuteen politiikkaan, kulakiston tuokkana likvidoimisen poli¬ 
tiikkaan yleisen kollektivisoinnin pohjalla. 

Vuoteen 1929 saakka Neuvostovalta harjoitti kulakiston rajoit¬ 
tamisen politiikkaa. Neuvostovalta määräsi kulakille korotettuja 
veroja, vaati häntä myymään valtiolle viljaa kiinteillä hinnoilla, 
rajoitti kulakin maankäytön määrättyihin puitteisiin maanvuokra¬ 
lailla, rajoitti kulakkitalouden suuruutta lailla palkkatyövoiman 
käytöstä yksilöllisessä talonpoikaistaloudessa. Mutta Neuvosto¬ 

valta ei vielä harjoittanut kulakiston likvidoimisen politiikkaa, sillä 
lait maan vuokrauksesta ja työvoiman palkkauksesta saavat 
kulakkien olemassaolon, ja kulakkiomaisuuden pakkoluovutuksen 
kieltäminen antoi siinä suhteessa jonkunlaisen takeen. Sellainen 
politiikka johti siihen, että kulakiston kasvu estettiin, kulakkien 
jotkut kerrokset, jotka eivät kestäneet näitä rajoituksia, tulivat 
tungetuiksi syrjään ja joutuivat häviöön. Mutta se ei tuhonnut 
itse kulakkiluokan taloudellisia perustuksia, se ei johtanut kula¬ 
kiston likvidoimiseen. Se oli kulakiston rajoittamisen, mutta el 
likvidoimisen politiikkaa. Se oli välttämätöntä määrättyyn ajan¬ 
kohtaan saakka, niin kauan kuin kollektiivitaloudet ja neuvosto- 
tilat olivat vielä heikkoja eivätkä voineet korvata kulakkien vilja- 
tuotantoa omalla tuotannollaan. 

Vuoden 1929 lopulla, kollektiivitalouksien ja neuvostotilojen 
kasvun yhteydessä, Neuvostovalta teki jyrkän käänteen pois sel¬ 
laisesta politiikasta. Se siirtyi kulakiston luokkana likvidoimisen, 
hävittämisen politiikkaan. Se kumosi lait maan vuokrauksesta ja 
työvoiman palkkauksesta, jättäen kulakiston niin muodoin sekä 
maata että palkkatyöläisiä vaille. Se peruutti kulakkiomaisuuden 
pakkoluovuttamisen kiellon. Se salli talonpoikien takavarikoida 
kulakeilta karjan, koneet ja muun irtaimiston kollektiivitalouksien 
hyväksi. Kulakkien omaisuus pakkoluovutettiin. Heidän omaisuu- 
tensa pakkoluovutettiin samoin kuin vuonna 1918 pakkoluovutet¬ 
tiin kapitalistien omaisuus teollisuuden alalla, kuitenkin sillä erol- 
tuksella, että kulakkien tuotantovälineet tällä kertaa eivät joutu¬ 
neet valtiolle, vaan yhteenliittyneille talonpojille, kollektiivitalouk- 
sille. 

Se oli mitä syvin vallankumouksellinen mullistus, hyppäys 
yhteiskunnan vanhasta laadullisesta tilasta uuteen laadulliseen 
tilaan, seurauksiltaan samanarvoinen lokakuussa vuonna 1917 
tapahtuneen vallankumouksellisen mullistuksen kanssa. 

Tämän vallankumouksen erikoisuus oli siinä, että se suoritettiin 
ylhäältä päin, valtiovallan aloitteesta, kulakkiorjuutta vastaan 
ja vapaan kollektiivitalouselämän puolesta taistelevien miljoonais¬ 
ten talonpoikaisjoukkojen sitä suoranaisesti kannattaessa alhaalta- 
päin. 

Tämä vallankumous ratkaisi yhdellä iskulla kolme sosialistisen 
rakennustyön peruskysymystä: 

a) se likvidoi kaikkein monilukuisimman riistäjäluokan maas¬ 
samme, kulakkien luokan, kapitalismin palauttamisen tuen; 

b) se siirsi maamme kaikkein monilukuisimman työtätekevän 
luokan, talonpoikaisluokan, kapitalismia synnyttävästä yksityis¬ 
taloudesta yhteistalouden, sosialistisen kollektiivitalouden raiteille; 

c) se antoi Neuvostovallalle sosialistisen perustan kaikkein 
laajimmalla ja elämiseen välttämättömimmällä, mutta myöskin 
kaikkein takapajuisimmalla kansantalouden alalla — maatalou¬ 
dessa. 

Siten hävitettiin maassamme viimeiset kapitalismin palautta- 
mislähteet ja samalla luotiin sosialistisen kansantalouden rakenta¬ 
miseen välttämättömät uudet, ratkaisevat edellytykset. 

Perustellessaan kulakiston luokkana likvidoimisen politiikkaa 
ja todeten talonpoikien joukkoliikkeen tulokset yleisen kollektivi¬ 
soinnin puolesta toveri Stalin kirjoitti vuonna 1929: 

«Kapitalismin palauttamisesta Neuvostoliittoon haaveile¬ 
vien kaikkien maiden kapitalistien viimeinen toivo, «yksityis¬ 
omistuksen pyhä periaate» luhistuu ja särkyy. Talonpojat, 
joita he pitävät aineena, jolla lannoitetaan maaperä kapita¬ 
lismia varten, hylkäävät joukoittain «yksityisomistuksen» 
ylistetyn lipun ja siirtyvät kollektivismin raiteille, sosialismin 
raiteille. Viimeinen toivo kapitalismin palauttamisesta luhis¬ 
tuu» {Stalin, «Leninismin kysymyksiä», sivut 272—273). 

Kulakiston luokkana likvidoimisen politiikka sai varmistuk¬ 
sensa Neuvostoliiton Kommunistisen Puolueen (bolshevikkien) 
Keskuskomitean tammikuun 5 pnä vuonna 1930 tekemässä histo¬ 
riallisessa päätöksessä «Kollektivisoinnin vauhdista ja valtion 
avustustoimenpiteistä kollektiivitalouksien rakennustyölle». Päätös 
otti täydellisesti huomioon olosuhteiden erilaisuuden Neuvosto¬ 
liiton eri seuduilla sekä kollektivisointiin valmistautumisen erilai¬ 
sen asteen Neuvostoliiton eri alueilla. 

Kollektivisoinnin vauhtiin nähden säädettiin erilaisia perusteita. 
Neuvostoliiton Kommunistisen Puolueen (bolshevikkien) Keskus¬ 
komitea jakoi Neuvostoliiton alueet kolmeen ryhmään kollektivi¬ 
soinnin vauhtia silmälläpitäen. 

Ensimmäiseen ryhmään tulivat tärkeimmät vilja-alueet, jotka 
olivat kaikkein valmistuneimmat kollektivisointiin ja joilla oli 
enemmän traktoreita, enemmän neuvostotiloja, enemmän koke¬ 
musta taistelussa kulakkeja vastaan aikaisemmissa viljanhankinta- 
kamppailuissa — Pohjois-Kaukaasia (Kuban, Don, Terek), keski¬ 
nen Volgan alue, alinen Volgan alue. Keskuskomitea kehoitti tätä 



vilja-alueiden ryhmää päättämään kollektivisoinnin pääpiirteissään 
keväällä vuonna 1931. 

Toinen vilja-alueiden ryhmä, johon tuli Ukraina, Keskinen 
Mustanmullan alue, Siperia, Urali, Kasakhstan ja muita vilja- 
alueita, sai päättää kollektivisoinnin pääpiirteissään keväällä 
vuonna 1932. 

Muut alueet, aluepiirit ja tasavallat (Moskovan alue, Taka- 
Kaukaasia, Keski-Aasian tasavallat j.n.e.) saivat pitkittää kollek¬ 
tivisoinnin määräaikaa viisivuotissuunnitelman loppuun saakka, 
s.o. vuoteen 1933. 

Puolueen Keskuskomitea katsoi kollektivisoinnin kasvavan 
vauhdin yhteydessä välttämättömäksi jouduttaa yhä enemmän 
traktoreita, combine-koneita, traktoreihin kytkettävää kalustoa 
y.m.s. tuottavien tehtaiden rakentamista. Samanaikaisesti Keskus¬ 
komitea vaati «torjumaan jyrkästi pyrkimykset hevosvetovoiman 
merkityksen aliarvioimiseen kollektiivitalousliikkeen ollessa nykyi¬ 
sellä asteella, pyrkimykset, jotka johtavat hevosten haaskaukseen 
ja poismyyntiin». 

Kollektiivitalouksille korotettiin luotto vuodelle 1929—30 
kaksinkertaiseksi (500 miljoonaan ruplaan). 

Kollektiivitalouksien maittenjärjestely määrättiin suoritetta¬ 
vaksi valtion laskuun. 

Päätöksessä annettiin se erittäin tärkeä ohje, että kollektiivi¬ 
talousliikkeen päämuoto nykyisessä kehitysvaiheessa on maa- 
talousartteli, johon kollektivisoidaan vain pfrustuotantovälineet. 

Keskuskomitea varoitti hyvin vakavasti puoluejärjestöjä 
«kaikenlaisesta ylhäältäpäin suoritetusta kollektiivitalousliikkeen 
«dekreeteillä komentelemisesta», mikä voi synnyttää sen vaaran, 
että todellinen sosialistinen kilpailu kollektiivitalouksien järjestä¬ 
miseksi muuttuu kollektivisoimisleikittelyksi» (NKP(b) päätös¬ 
lauselmissa, II osa, s. 662). 

Tämä Keskuskomitean päätös toi selvyyden siihen, miten 
puolueen uutta politiikkaa oli toteutettava maaseudulla. 

Kulakiston likvidoimisen ja yleisen kollektivisoinnin voimaan¬ 
saattamisen politiikan perustalla kehittyi voimakas kollektiivi- 
talousliike. Talonpojat liittyivät kollektiivitalouksiin kokonaisina 
kylinä ja piireinä ja pyyhkäsivät kulakit pois tieltään, vapautuen 
kulakkien orjuudesta. 

Mutta kollektivisoinnin suunnattomien menestysten ohella alkoi 
pian ilmetä epäkohtiakin puoluetyöntekijäin toiminnassa, puolueen 

politiikan vääristelyä kollektiivitaloudellisessa rakennustyössä. 
Huolimatta siitä, että Keskuskomitea oli varoittanut ylenpalttisesti 
innostumasta kollektivisoinnin menestyksiin, monet puoluetyön- 
tekijät alkoivat jouduttaa keinotekoisesti kollektivisointia, otta¬ 
matta huomioon aikaa ja paikkaa, ottamatta huomioon sitä, missä 
määrin talonpojat olivat valmistuneet kollektiivitalouksiin liitty¬ 
miseen. 

Kävi selville, että oli rikottu vapaaehtoisuuden periaatetta 
kollektiivitaloudellisessa rakennustyössä. Monilla seuduilla sovel¬ 
lettiin vapaaehtoisuuden asemesta kollektiivitalouksiin liittymisen 
pakkoa, «kulakkiomaisuuden pakkoluovuttamisen» ja äänioikeuden 
riistämisen j.n.e. uhalla. 

Valmistava työ ja kollektivisointia koskeva puolueen politii¬ 
kan perusteiden kärsivällinen selittäminen korvattiin monilla 
seuduilla sillä, että ylhäältäpäin esitettiin byrokraattisesti, virka- 
miesmäisesti, mielivaltaisesti paisutettuja numeroita muka muo¬ 
dostetuista kollektiivitalouksista, paisuteltiin keinotekoisesti kollek- 
tivisointiprosenttia. 

Vastoin Keskuskomitean ohjeita, että kollektiivitalousliikkeen 
tärkein kohta on maatalousartteli, jossa yhteiskunnallistutetaan 
vain pfrustuotantovälineet, tapahtui joillakin paikkakunnilla 
tomppelimaista hyppäämistä arttelin yli kommuuniin, yhteiskun- 
nallistutettiin asuinrakennukset, kotitarpeiksi hoidettu maitokarja 
ja pikkukarja, siipikarja j.n.e. 

Kollektivisoinnin ensimmäisistä menestyksistä liikaa innostu¬ 
neina eräiden alueiden johtavat toimihenkilöt rikkoivat Keskus¬ 
komitean suoranaisia ohjeita kollektivisoinnin vauhdista ja määrä¬ 
ajoista. Moskovan alue, tavoitellessaan paisutettuja numeroita, 
alkoi suunnata toimitsijoitaan kollektivisoinnin loppuunsuorittami- 
seen vuoden 1930 kevääseen mennessä, vaikka sen käytettävissä 
oli kokonaista kolme vuotta (vuoden 1932 loppuun). Vieläkin tör- 
keämpiä virheitä tehtiin Taka-Kaukaasiassa ja Keski-Aasiassa. 

Käyttäen provokatoorisissa tarkoituksissa hyväkseen näitä 
ylilyöntejä, esiintyivät kulakit ja heidän apurinsa ehdotuksin, että 
maatalousarttelin asemesta on järjestettävä kommuuneja, yhteis- 
kunnallistutettava viipymättä asuinrakennukset, pikkukarja ja 
siipikarja. Samalla kulakit agiteerasivat teurastamaan karjaa 
ennen kollektiivitalouteen liittymistä, uskotellen talonpojille, että 
kollektiivitaloudessa karja «kuitenkin otetaan pois». Luokka- 
vihollinen laski, että ylilyönnit ja virheet, joihin paikalliset 

järjestöt tekivät itsensä syypäiksi kollektivisoinnin yhteydessä, 
katkeroittavat talonpoikaistoa, aiheuttavat kapinoita Neuvosto¬ 
valtaa vastaan. 

Puoluejärjestöjen tekemien virheiden ja luokkavihollisen suo¬ 
ranaisten provokatooristen tekojen seurauksena esiintyi vuonna 
1930, helmikuun jälkipuoliskolla, kollektivisoinnin yleisten ilmeis¬ 
ten menestysten taustaa vasten joillakin seuduilla vaarallisia 
merkkejä talonpoikaiston vakavasta tyytymättömyydestä. Siellä 
täällä kulakkien ja heidän apuriensa onnistui yllyttää talonpoikia 
suoranaisiin neuvostovastaisiin esiintymisiinkin. 

Puolueen Keskuskomitea, saatuaan joukon hälyyttäviä merk¬ 
kejä puolueen linjan vääristelyistä, jotka uhkasivat aiheuttaa 
kollektivisoinnin epäonnistumisen, ryhtyi heti korjaamaan asiain¬ 
tilaa — ryhtyi kääntämään puolueen kaadereita tehtyjen virheiden 
nopeaan oikaisemiseen. Vuonna 1930, maaliskuun 2 pnä Keskus¬ 
komitean päätöksen mukaisesti julkaistiin toveri Stalinin kirjoitus 
«Menestys panee pään pyörälle». Tässä kirjoituksessa annettiin 
varoitus kaikille niille, jotka kollektivisoinnin menestyksistä liikaa 
Innostuneina olivat langenneet törkeisiin virheisiin ja poikenneet 
puolueen linjalta, kaikille niille, jotka olivat yrittäneet saada talon¬ 
poikia kollektiivitalouksiin hallinnollisen painostuksen avulla. 

Kirjoituksessa korostettiin kaikella voimalla vapaaehtoisuuden 
periaatetta kollektiivitaloudellisessa rakennustyössä ja osoitettiin, 
kuinka välttämätöntä on ottaa huomioon Neuvostoliiton eri seutu¬ 
jen erilaiset olosuhteet määriteltäessä kollektivisoinnin vauhtia ja 
menetelmiä. Toveri Stalin muistutti, että kollektiivitalousliikkeen 
tärkein kohta on maatalousartteli, jossa yhteiskunnallistutetaan 
vain pääasialliset tuotantovälineet, ennen kaikkea viljataloudessa, 
eikä yhteiskunnallistuteta asuinrakennukseen liittyviä pienehköjä 
maapalstoja, asuinrakennuksia, osaa maitokarjasta, pikkukarjaa, 
siipikarjaa j.n.e. 

Toveri Stalinin kirjoituksella oli valtavan suuri poliittinen 
merkitys. Tämä kirjoitus auttoi puolue järjestöjä korjaamaan 
virheensä ja antoi mitä voimakkaimman iskun Neuvostovallan 
vihollisille, jotka olivat toivoneet, että ylilyöntien pohjalla heidän 
onnistuu nostattaa talonpoikaisto Neuvostovaltaa vastaan. Talon¬ 
poikaiston laajat joukot vakuuttautuivat siitä, että bolshevikki- 
puolueen linjalla ei ole mitään yhteistä tomppelimaisten «vasem¬ 
mistolaisten» ylilyöntien kanssa, joita ilmeni eri paikkakunnilla. 
Kirjoitus rauhoitti talonpoikaisjoukkoja. 

Saattaakseen päähän saakka ylilyöntien ja virheiden korjaa¬ 
misen, jonka toveri Stalinin kirjoitus aloitti, Neuvostoliiton 
Kommunistisen Puolueen (bolshevikkien) Keskuskomitea päätti 
vielä kerran antaa iskun näille virheille, julkaisemalla maaliskuun 
15 pnä vuonna 1930 päätöksen «Taistelusta puoluelinjan vääriste¬ 
lyjä vastaan kollektiivitalousliikkeessä». 

Tässä päätöksessä selviteltiin yksityiskohtaisesti tehdyt virheet, 
jotka olivat tuloksena puolueen leniniläis-stalinilaiselta linjalta 
poikkeamisesta ja puolueen ohjeiden rikkomisesta. 

Keskuskomitea osoitti, että «vasemmistolaisten» ylilyöntien 
käytäntö on suoranaista apua luokkaviholliselle. 

Keskuskomitea määräsi: «toimitsijat, jotka eivät osaa taikka 
eivät halua käydä päättävää taistelua puoluelinjan vääristelyjä 
vastaan, on eroitettava tehtävistään ja korvattava toisilla» (NKP(b) 
päätöslauselmissa, II osa, sivu 663). 

Keskuskomitea uusi muutamien alueiden ja aluepiirien puolue- 
järjestöjen johdon (Moskovan alue, Taka-Kaukaasia), jotka olivat 
tehneet poliittisia virheitä kykenemättä korjaamaan niitä. 

Huhtikuun 3 pnä vuonna 1930 julkaistiin toveri Stalinin kirjoi¬ 
tus «Vastaus tovereille kollektiivitalonpojille». Siinä osoitettiin 
virheiden juuret talonpoikaiskysymyksessä ja päävirheet kollek¬ 
tiivitalousliikkeessä: väärä suhtautuminen keskivarakkaaseen 
talonpoikaan, leniniläisen vapaaehtoisuusperiaatteen rikkominen 
kollektiivitaloudellisessa rakennustyössä, sen leniniläisen periaat¬ 
teen rikkominen, että on otettava huomioon Neuvostoliiton eri seu¬ 
tujen erilaiset olosuhteet; harppaaminen arttelin ohi kommuuniin. 

Kaikkien näiden toimenpiteiden tuloksena oli, että puolue sai 
lopetetuksi ne ylilyönnit, joihin paikalliset toimihenkilöt useilla 
seuduilla olivat tehneet itsensä syypäiksi. 

Oli tarpeen Keskuskomitean mitä suurin lujuus ja taito kulkea 
vasten virtaa, käännyttääkseen aikanaan oikealle tielle puolueen 
kaaderien huomattavan osan, joka menestyksestä liikaa innostuen 
oli luisunut suinpäin alas, pois puoluelinjalta. 

Puolue sai aikaan sen, että puoluelinjan vääristelyt kollektiivi¬ 
talousliikkeessä lopetettiin. 

Tällä pohjalla lujitettiin kollektiivitalousliikkeen menestykset. 

Tällä pohjalla luotiin maaperä kollektiivitalousliikkeen uutta, 
voimakasta kasvua varten. 

Ennenkuin puolue siirtyi kulakiston luokkana likvidoimisen 
politiikkaan, oli kapitalistisia aineksia vastaan suunnattu ja niiden 

hävittämiseen tähtäävä suuri hyökkäys suoritettu pääasiallisesti 
kaupungeissa ja teollisuudessa. Maatalous, maaseutu oli toistai¬ 
seksi jäänyt jälkeen teollisuudesta, kaupungista. Tämän takia 
hyökkäyksellä oli ollut yksipuolinen, epätäydellinen eikä yleinen 
luonne. Mutta nyt, jolloin maaseudun takapajuisuus alkoi kuulua 
menneisyyteen, jolloin talonpoikaisten taistelu kulakiston likvidoi- 
miseksi ilmeni täysin selvänä ja jolloin puolue siirtyi kulakiston 
likvidoimisen politiikkaan — sai hyökkäys kapitalistisia aineksia 
vastaan yleisen luonteen, yksipuolinen hyökkäys muuttui hyök¬ 
käykseksi koko rintamalla. Puolueen XVI edustajakokouksen 
kokoonkutsumisen hetkellä kehittyi yleinen hyökkäys kapitalistisia 
aineksia vastaan jo koko rintamalla. 

Puolueen XVI edustajakokous kokoontui 26 pnä kesäkuuta 
vuonna 1930. Kokouksessa oli läsnä 1.268 päätösvaltaista ja 891 
neuvottelevaa edustajaa, jotka edustivat 1.260.874 puolueen 
jäsentä ja 711.609 kandidaattia. 

Puolueen XVI edustajakokous sai paikkansa puolueen histo¬ 
riassa «koko rintamalla tapahtuvan sosialismin suurhyökkäyksen, 
kulakiston luokkana likvidoimisen ja yleisen kollektivisoinnin 
toteuttamisen edustajakokouksena»^^//^. 

Keskuskomitean poliittisessa toimintaselostuksessa toveri 
Stalin osoitti, kuinka suuria voittoja bolshevikkien puolue oli 
saavuttanut kehittäessään sosialistista hyökkäystä. 

Sosialistisen teolläsoinnin alalla oli päästy siihen, että teollisuu¬ 
den ominaispaino koko kansantalouden kokonaistuotannossa oli 
jo suurempi kuin maatalouden ominaispaino. Talousvuonna 
1929—30 teollisuuden osuus oli jo kokonaista 53 prosenttia koko 
kansantalouden kokonaistuotannosta ja maatalouden osuus noin 
47 prosenttia. 

XV edustajakokoukseen mennessä, vuonna 1926—27, oli koko 
teollisuuden kokonaistuotanto kaikkiaan 102,5 prosenttia sodan- 
edellisestä tasosta, kun taas XVI edustajakokoukseen mennessä, 
s.o. vuonna 1929-^-30, se oli noin 180 prosenttia sodanedellisestä 
tasosta. 

Raskas teollisuus — tuotantovälineiden tuotanto, koneraken- 
nusteollisuus lujittui yhä enemmän. 

«...Me olemme maatalousmaasta teollisuusmaaksi muut¬ 
tumisen kynnyksellä», selitti toveri Stalin koko edustaja¬ 
kokouksen osoittaessa myrskyisesti hyväksymistään. 

Teollisuuden korkeaa kehitys vauhtia, selitti toveri Stalin, ei 
kuitenkaan saa sekoittaa teollisuuden kehitystasoon. Huolimatta 
sosialistisen teollisuuden ennenkuulumattomasta kehitysvauhdista, 
me olemme teollisuuden kehitystasoon nähden vielä paljon jäljessä 
edistyneimmistä kapitalistisista maista. Näin oli sähköenergian 
tuotantoon nähden, huolimatta sähköistämisen jättiläismäisistä 
edistysaskelista Neuvostoliitossa. Näin oli metallin tuotannon 
suhteen. Valuraudan tuotannon Neuvostoliitossa piti suunnitelman 
mukaan olla vuoden 1929—30 lopussa 5,5 miljoonaa tonnia, 
samaan aikaan kun Saksassa vuonna 1929 valuraudan tuotanto 
oli 13,4 miljoonaa tonnia, Ranskassa 10,45 miljoonaa tonnia. 
Jotta teknillis-taloudellinen jälkeenjääneisyytemme saataisiin 
lopetetuksi mitä lyhimmässä ajassa, oli välttämätöntä edelleen 
jouduttaa teollisuutemme kehitysvauhtia, oli välttämätöntä mitä 
päättävin taistelu opportunisteja vastaan, jotka pyrkivät hiljentä¬ 
mään sosialistisen teollisuuden kehitysvauhtia. 

«...Ihmiset, jotka jaarittelevat siitä, että on välttämätöntä 
hiljentää teollisuutemme kehitysvauhtia, ovat sosialismin 
vihollisia, luokkavihollistemme agentteja», lausui toveri 
Stalin. 

Ensimmäisen viisivuotiskauden ensimmäisen vuoden suunnitel¬ 
man menestyksellisen täyttämisen ja ylittämisen jälkeen syntyi 
joukkojen keskuudessa tunnus — ^viisivuotissuunnitelma täytet¬ 
tävä neljässä vuodessa ». Monilla johtavilla teollisuusaloilla (nafta- 
teollisuus, turveteollisuus, yleinen konerakennusteollisuus, maa- 
talouskonerakennusteollisuus, sähköteknillinen teollisuus) kävi 
suunnitelman täyttäminen siinä määrin menestyksellisesti, että 
viisivuotissuunnitelman ohjelma voitiin toteuttaa näillä teollisuu¬ 
den aloilla jopa 2'/*—3 vuodessa. Tämä osoitti, että «viisivuotis¬ 
suunnitelma neljässä vuodessa» oli täysin toteutettavissa ja pal¬ 
jasti sen toteuttamisen mahdollisuutta epäilevien heikkouskoisten 
opportunismin. 

XVI edustajakokous antoi puolueen Keskuskomitean tehtä¬ 
väksi «turvata edelleenkin sosialistisen rakennustyön taislelu- 
in*oincn bolshevistinen vauhti, päästä todelliseen viisivuotissuunni¬ 
telman täyttämiseen neljässä vuodessa *. 

Puolueen XVI edustajakokoukseen mennessä oli saavutettu 
mitä suurin murros Neuvostoliiton maatalouden kehityksessä. 
Talonpoikaisten laajat joukot olivat kääntyneet sosialismin puo¬ 
leen. Toukokuun 1 päivään mennessä vuonna 1930 kollektivisointi 

käsitti yli oman tarpeen tuottavien alueiden tärkeimmissä 
viljapiireissä 40—50 prosenttia talonpoikaistalouksista (kun se 
keväällä 1928 oli vain 2—3 prosenttia). Kollektiivitalouksien 
kylvöala oli 36 miljoonaa hehtaaria. 

Näin muodoin oli ylitetty se koroitettu ohjelma, joka määritel¬ 
tiin Keskuskomitean päätöksessä vuoden 1930 tammikuun 5 pnä 
(30 miljoonaa hehtaaria). Kollektiivitaloudellisen rakennustyön 
viisivuotisohjelmakin oli ylitetty kahden vuoden aikana enemmän 
kuin puolitoistakertaisesti. 

Kollektiivitalouksien tavaratuotanto kasvoi kolmen vuoden 
aikana enemmän kuin 40-kertaiseksi. Jo vuonna 1930 sai valtio 
kollektiivitalouksilta, neuvostotiloja lukuunottamatta, yli puolet 
kaikesta viljan tavaratuotannosta koko maassa. 

Tämä merkitsi, että maatalouden kohtaloa eivät tästä lähtien 
tule määräämään yksilölliset talonpoikaistaloudet, vaan kollektiivi- 
taloudet ja neuvostotilat. 

Kun talonpoikien joukkoliittymiseen saakka kollektiivitalouksiin 
Neuvostovalta oli nojautunut pääasiassa sosialistiseen teollisuu¬ 
teen, niin tästä lähtien se alkoi nojautua myöskin maatalouden 
nopeasti kasvavaan sosialistiseen sektoriin, kollektiivitalouksiin ja 
neuvostotiloihin. 

Kollektiivitalonpoikaistosta tuli, kuten puolueen XVI edustaja¬ 
kokous lausui eräässä päätöksessään, «Neuvostovallan todellinen 
ja luja tuki». 


3. Suuntautuminen kansantalouden kaikkien alojen uudesti- 
rakentamiseen. Tekniikan merkitys. Kollektiivitalousliikkeen 
jatkuva kasvu. Kone- ja traktoriasemien poliittiset osastot. 
Tulokset viisivuotissuunnitelman täyttämisestä neljässä vuo¬ 
dessa. Sosialismin voitto koko rintamalla. Puolueen 
XVII edustajakokous. 

Sen jälkeen, kun kävi ilmeiseksi, että raskasta teollisuutta ja 
erikoisesti konerakennusteollisuutta ei oltu pelkästään luotu ja 
vahvistettu, vaan että ne myöskin kehittyvät edelleen aika nopeaa 
vauhtia, puolueen eteen nousi seuraava tehtävä: kansantalouden 
kaikkien alojen uudestirakentaminen uuden, nykyaikaisen teknii¬ 
kan pohjalla. Oli annettava uudet, nykyaikaiset teknilliset varus¬ 
teet, uudet koneet polttoaineteollisuudelle, metallurgialle, kevyelle 

teollisuudelle, ravintoaineteollisuudelle, metsäteollisuudelle, sota- 
tarviketeollisuudelle, kulkulaitokselle, maataloudelle. xMaatalous- 
tuotteiden ja teollisuuden valmisteiden kysynnän jättiläismäisen 
kasvun takia oli välttämätöntä kaksinkertaistuttaa, kolminkertais- 
tuttaa tuotannon määrää kansantalouden kaikilla aloilla. Mutta 
tämän saavuttaminen oli mahdotonta ilman tehtaiden, neuvosto- 
tilojen ja kollektiivitalouksien varustamista riittävällä määrällä 
uusia, nykyaikaisia työvälineitä, sillä vanhoilla välineillä ei kyetty 
saamaan aikaan tällaista tuotannon nousua. 

Ilman kansantalouden perusalojen uudestirakentamista oli 
mahdotonta tyydyttää maan ja sen kansantalouden uusia, yhä 
kasvavia tarpeita. 

Ilman uudestirakentamista oli mahdotonta suorittaa loppuun 
saakka sosialismin hyökkäystä koko rintamalla, sillä kaupungin ja 
maaseudun kapitalistiset ainekset oli lyötävä ja tehtävä niistä 
loppu, ei vain työn ja omistuksen uudella järjestelyllä, vaan myös¬ 
kin uudella tekniikalla, oman tekniikan etevämmyydellä. 

Ilman uudestirakentamista oli mahdotonta saavuttaa ja sivuut¬ 
taa teknillis-taloudellisessa suhteessa edistyneimpiä kapitalistisia 
maita, sillä vaikka Neuvostoliitto teollisuuden kehitysnopeuden 
kannalta voittikin kapitalistimaat, niin teollisuuden kehitystason 
kannalta, valmistettujen tuotteiden määrän kannalta Neuvosto¬ 
liitto yhä vielä jäi niistä suuresti jälkeen. 

Tämän jälkeenjääneisyyden lopettamiseksi täytyi koko kansan¬ 
taloutemme varustaa teknillisesti uudelleen, täytyi rakentaa 
kansantalouden kaikki alat uudesti uuden, nykyaikaisen tekniikan 
pohjalla. 

Tekniikka sai niin muodoin ratkaisevan merkityksen. 

Tässä asiassa ei esteenä ollut niin paljon uusien koneiden ja 
työpenkkien riittämättömyys — sillä konerakennusteollisuudella oli 
mahdollisuus tuottaa uudet varusteet — kuin talousmiestemme 
väärä suhtautuminen tekniikkaan, tekniikan merkityksen aliarvioi¬ 
minen uudestirakentamisen kaudella, yliolkainen suhtautuminen 
tekniikkaan. Meidän talousmiehemme olivat sitä mieltä, että tek¬ 
niikka on «spesialistien» asia, toisarvoinen asia, joka on annettu 
«porvarillisten spesialistien» huoleksi, että kommunistiset talous¬ 
miehet eivät ole velvollisia sekaantumaan tuotannon tekniikkaan, 
että heidän ei tarvitse harrastaa tekniikkaa, vaan tärkeämpää 
asiaa, nimittäin — tuotannon «yleistä» johtamista. 


350 



Porvarillisten «spesialistien» annettiin niin muodoin isännöidä 
tuotantoasioissa, ja kommunistiset talousmiehet jättivät omaksi 
tehtäväkseen «yleisen» johtamisen, papereiden allekirjoittamisen. 

Ei tarvinne todistella, että suhtauduttaessa asiaan tuolla tavalla 
täytyi «yleisen» johtamisen muuttua jaaritteluksi johtamisesta 
«yleensä» ja joutavaksi papereiden allekirjoittamiseksi, paperi- 
touhuksi. 

On ymmärrettävää, että tuollaisen yliolkaisen suhtautumisen 
vallitessa tekniikkaan kommunististen talousmiesten taholta, me 
emme koskaan olisi voineet päästä edistyneimpien kapitalististen 
maiden rinnalle, puhumattakaan niiden sivuuttamisesta. Tällainen 
suhtautuminen tekniikkaan, varsinkin uudestirakentamiskaudella, 
oli omiaan tuomitsemaan maamme takapajuisuuteen ja kehityk¬ 
semme vauhdin hiljenemään. Itse asiassa tällainen suhtautuminen 
tekniikkaan peitteli, naamioi kommunististen talousmiesten erään 
osan salattua halua hidastuttaa teollisuuden kehityksen vauhtia, 
hiljentää sitä ja luoda itselleen «rauhallinen olo», sälyttäen vas¬ 
tuunalaisuuden tuotannosta «spesialistien» niskoille. 

Oli saatava kommunistiset talousmiehet kiinnittämään huo¬ 
mionsa tekniikkaan, oli herätettävä kiinnostusta tekniikkaan, 
osoitettava heille, että uuden tekniikan omaksuminen on talouden 
johtajina toimivien bolshevikkien sydämenasia, että ilman uuden 
tekniikan omaksumista me uhkaamme tuomita kotimaamme 
takapajuisuuteen, kitumaan. 

Tämä oli tehtävä, jota ratkaisematta ei voitu kulkea eteenpäin. 

Mitä suurin merkitys oli tässä suhteessa toveri Stalinin pitä¬ 
mällä puheella teollisuuden työntekijäin ensimmäisessä konferens¬ 
sissa helmikuussa vuonna 1931. 

«Joskus kysytään», sanoi toveri Stalin puheessaan, «eikö 
saisi hiukan hidastuttaa vauhtia, pidättää liikettä. Ei, ei saa, 
toverit! Ei saa vähentää vauhtia!.. Vauhdin hiljentäminen 
merkitsee takapajulle jäämistä. Ja takapajuisia lyödään. 
Mutta me emme tahdo joutua lyödyiksi. Ei, emme tahdo! 

Vanhan Venäjän historialle oli oleellista muun muassa 
se, että Venäjää herkeämättä lyötiin takapajuisuuden takia. 
Sitä löivät mongoolilaiset kaanit. Löivät turkkilaiset bekit. 
Löivät ruotsalaiset feodaalit. Löivät puolalais-liettualaiset 
paanit. Löivät englantilais-ranskalaiset kapitalistit. Löivät 
japanilaiset paroonit. Kaikki löivät sitä — sen takapajuisuu¬ 
den tähden... 

Me olemme jääneet jälkeen edistyneimmistä maista 
50—100 vuotta. Meidän on kiiruhdettava tämä väli 10 vuo¬ 
dessa. Joko teemme sen tai meidät poljetaan maahan... 

Korkeintaan kymmenessä vuodessa meidän on kiiruhdet¬ 
tava se väli, jonka olemme jäljessä kapitalismin edistyneim¬ 
mistä maista. Tätä varten meillä on kaikki «objektiiviset» 
mahdollisuudet. Puuttuu vain taitoa käyttää todenteolla näitä 
mahdollisuuksia. Mutta se riippuu meistä. Ainoastaan meistäl 
Meidän on jo aika oppia käyttämään näitä mahdollisuuksia. 
On jo aika tehdä loppu tuotantoon puuttumattomuuden 
mädästä kannasta. On jo aika omaksua toinen, uusi, nyky¬ 
aikaa vastaava kanta: puuttua kaikkeen. Jos olet tehtaan 
johtaja, niin puutu kaikkiin asioihin, perehdy kaikkeen, älä 
jätä mitään huomiotta, opiskele ja vielä kerran opiskele. 
Bolshevikkien on omaksuttava tekniikka. On jo aika, jolloin 
bolshevikkien itsensä on tultava spesialisteiksi. Uudcsti- 
rokentamiskaudella tekniikka ratkaisee kaiken » ( Stalin, 
«Leninismin kysymyksiä», sivut 327—329). 

Toveri Stalinin puheen historiallinen merkitys oli siinä, että se 
teki lopun yliolkaisesta tekniikkaan suhtautumisesta kommunis¬ 
tisten talousmiesten taholta, käänsi kommunististen talousmiesten 
huomion tekniikkaan, aloitti uuden taisteluvaiheen tekniikan val¬ 
taamiseksi itse bolshevikkien voimilla ja helpotti samalla kansan¬ 
talouden uudestirakentamisen vauhtiin saattamista. 

Tästä lähtien tekniikka muuttui porvarillisten «spesialistien» 
monopolista itse bolshevikki-talousmiesten sydämenasiaksi, ja 
halveksiva lisänimi «spesialisti» muuttui tekniikan omaksuneen 
bolshevikin kunnianimeksi. 

Tästä lähtien piti ilmestyä — ja todella ilmestyikin pian — jou¬ 
koittain punaisia spesialisteja, tuhansia ja kymmeniätuhansia, 
jotka olivat omaksuneet tekniikan ja olivat kykeneviä johtamaan 
tuotantoa. 

Se oli työväenluokan ja talonpoikaisten uutta, tuotannollis- 
teknillisesti koulutettua neuvostointelligenssiä, joka nyt on talou¬ 
dellisen johtomme perusvoimana. 

Kaiken tämän piti helpottaa — ja se todella helpottikin — kan¬ 
santalouden uudestirakentamisen vauhtiinpääsemistä. 

Uudestirakentamisen kehitys ei koskenut ainoastaan teollisuu¬ 
teen ja kulkulaitokseen. Se levisi vielä nopeampaa vauhtia maa¬ 
taloudessa. Se on ymmärrettävissäkin: maatalous oli varustettu 

koneilla vähemmän kuin muut kansantalouden alat, ja se oli kaik¬ 
kein eniten uusien koneiden tarpeessa. Ja maatalouden voima¬ 
peräinen varustaminen uusilla koneilla oli erikoisen välttämätöntä 
nyt, jolloin jokainen kuukausi, jokainen viikko merkitsi kollektiivi- 
taloudellisen rakennustyön uutta kasvua ja siis uusia vaatimuk¬ 
sia tuhansista ja taas tuhansista traktoreista ja maatalous¬ 
koneista. 

Vuosi 1931 toi mukanaan kollektiivitalousliikkeen uuden kas¬ 
vun. Tärkeimmillä vilja-alueilla oli kollektiivitalouksiin liittynyt 
jo yli 80 prosenttia talonpoikaistalouksien kokonaisluvusta. Yleinen 
kollektivisointi oli täällä jo pääpiirteissään suoritettu loppuun. 
Vähemmän tärkeillä vilja-alueilla ja teollisuuden raaka-aine¬ 
kasvien viljelysalueilla oli kollektiivitalouksiin liittynyt yli 50 pro¬ 
senttia talonpoikaistalouksista. 200 tuhatta kollektiivitaloutta ja 
4 tuhatta neuvostotilaa kylvivät jo kaksi kolmasosaa koko kylvö- 
alasta, yksilötalonpojat — vain yhden kolmasosan. 

Se oli valtavan suuri sosialismin voitto maaseudulla. 

Mutta kollektiivitaloudellinen rakennustyö ei toistaiseksi kehit¬ 
tynyt syventyen, vaan laajentuen, ei kollektiivitalouksien ja niiden 
kaaderien työn laadun parantamisen suuntaan, vaan siihen suun¬ 
taan, että kollektiivitalouksien lukumäärä lisääntyi ja kollektivi¬ 
sointi valtasi yhä uusia alueita. Tämä seikka oli selitettävissä 
sillä, että kollektiivitalouksien aktiivisten toimihenkilöiden kehitys, 
kollektiivitalouksien kaaderien kehitys ei ehtinyt itse kollektiivi- 
talouksien määrällisen kasvun mukana. Tämän takia ei työtä 
uusissa kollektiivitalouksissa aina suoritettu tyydyttävästi, ja itse 
kollektiivitaloudet jäivät toistaiseksi heikoiksi, lujittumattomiksi. 
Kollektiivitalouksien lujittamista jarrutti myöskin se, että maa¬ 
seudulla oli puute kollektiivitalouksille välttämättömistä valistu¬ 
neista ihmisistä (kirjanpitäjistä, taloudenhoitajista, sihteereistä) 
ja että talonpojilta puuttui kokemusta suurtalouden, kollektiivi- 
talouden hoitamisessa. Kollektiivitalonpojat olivat eilisiä yksilö- 
talonpoikia. Heillä oli kokemus taloudenhoidosta pienillä maa¬ 
palstoilla: Mutta heillä ei ollut vielä kokemusta suurtalouden, 
kollektiivisen talouden johtamisessa. Sellaisen kokemuksen hank¬ 
kiminen vaati aikaa. 

Näiden seikkojen takia kollektiivitalouksien työssä ensi aikoina 
esiintyi suuria puutteellisuuksia. Osottautui, että kollektiivitalouk¬ 
sissa työ oli vielä järjestetty huonosti, työkuri oli heikko. Monissa 
kollektiivitalouksissa ei tuloja jaettu työpäivien, vaan elätettävien 

henkilöiden luvun mukaan. Usein kävi niin, että laiskuri sai enem¬ 
män viljaa kuin ahkera, rehellinen kollektiivitalonpoika. Tällaisten 
kollektiivitalouksien johdossa ilmenevien puutteiden tähden väheni 
kollektiivitalonpoikien harrastus työhön, monet jäivät pois työstä 
keskellä kiireintä työaikaa, osa kollektiivitalouksien sadosta jäi 
korjaamatta lumentuloon saakka, ja itse elonkorjuu suoritettiin 
huolimattomasti, mikä aiheutti suunnattoman viljan hukkaantumi¬ 
sen. Henkilökohtaisen vastuun puute koneista ja hevosista, henkilö¬ 
kohtaisen vastuunalaisuuden puute itse työssä heikensivät kollek¬ 
tiivitalouksien kehitystä, vähensivät kollektiivitalouksien tuloja. 

Erittäin huonolla kannalla olivat asiat niillä seuduilla, missä 
entisten kulakkien ja kulakkien hännystelijäin onnistui kiivetä 
kollektiivitalouksissa joihinkin toimiin. Pakkoluovutetut kulakit 
muuttivat usein toiselle seudulle, missä heitä ei tunnettu, ja siellä 
lyöttäytyivät kollektiivitalouksiin, vahingoittaakseen ja tehdäkseen 
pahaa. Joskus kulakit pääsivät pujahtamaan kollektiivitalouksiin 
myöskin omalla seudullaan, puolue- ja neuvostotyöntekijäin valp¬ 
pauden puutteen tähden. Entisten kulakkien tunkeutumista kollek¬ 
tiivitalouksiin helpotti se seikka, että he taistelussaan kollektiivi- 
talouksia vastaan muuttivat jyrkästi taktiikkaansa. Aikaisemmin 
kulakit olivat esiintyneet avoimesti kollektiivitalouksia vastaan, 
käyneet raivokasta taistelua kollektiivitalouksien aktivisteja, 
johtavia kollcktiivitalonpoikia vastaan, murhanneet heitä salaa, 
polttaneet heidän talojaan ja aittojaan j.n.e. Tällä kulakit olivat 
tahtoneet pelästyttää talonpoikaisjoukkoja, estää niitä menemästä 
kollektiivitalouksiin. Nyt, jolloin avoin taistelu kollektiivitalouksia 
vastaan oli kärsinyt tappion, he muuttivat taktiikkaansa. He eivät 
enää ammuskelleet lyhytpiippuisilla kivääreillä, vaan tekeytyivät 
hiljaisiksi, rauhallisiksi, säyseiksi, täysin Neuvostovallan kannalla 
oleviksi ihmisiksi. Päästyään tunkeutumaan kollektiivitalouksiin 
he tuottivat myyräntyöllään niille tuhoa. Kaikkialla he pyrkivät 
hajoittamaan kollektiivitalouksia sisältäpäin, rikkomaan niiden 
työkuria, sotkemaan kirjanpidon sadosta ja työstä. Kulakit pani¬ 
vat toiveensa hevoskannan hävittämiseen kollektiivitalouksissa, ja 
heidän onnistui tuhota paljon hevosia. Kulakit tartuttivat tahal¬ 
laan hevosiin räkätautia, syyhelmää ja muita tauteja, jättivät 
hevoset vaille kaikkea hoitoa j.n.e. Kulakit rikkoivat traktoreita 
ja koneita. 

Kulakkien onnistui pettää kollektiivitalonpoikia ja suorittaa 
rankaisematta tuholaisuutta sen vuoksi, että kollektiivitaloudet 

olivat vielä heikkoja ja kokemattomia, niiden työntekijät eivät 
olleet ehtineet vielä tarpeeksi varttua. 

Kulakkien tuholaisuuden lopettamiseksi kollektiivitalouksissa 
ja kollektiivitalouksien lujittamisen jouduttamiseksi oli annettava 
kollektiivitalouksille pikaista ja tehokasta apua ihmisten, neuvojen 
ja ohjauksen muodossa. 

Sellaista apua antoi kollektiivitalouksille bolshevikkipuolue. 
Tammikuussa vuonna 1933 puolueen Keskuskomitea hyväksyi 
päätöksen poliittisten osastojen järjestämisestä kollektiivitalouksia 
varten työskentelevien kone- ja traktoriasemien yhteyteen. Maa¬ 
seudulle lähetettiin kollektiivitalouksien avuksi 17 tuhatta puolue- 
työntekijää työskentelemään poliittisissa osastoissa. 

Se oli tehokasta apua. 

Kone- ja traktoriasemien poliittiset osastot ehtivät kahden 
vuoden aikana (1933 ja 1934) suorittaa suuren työn puutteellisuuk¬ 
sien poistamiseksi kollektiivitalouksien työstä, aktiivin kasvattami¬ 
seksi niissä, niiden lujittamiseksi ja puhdistamiseksi vihamielisistä 
kulakki- ja tuholaisaineksista. 

Poliittiset osastot täyttivät kunnialla niille annetun tehtävän: 
ne lujittivat kollektiivitalouksia organisatooris-taloudellisessa suh¬ 
teessa, kasvattivat uusia kollektiivitalouksien kaadereita, panivat 
kuntoon kollektiivitalouksien taloudellisen johdon ja kohottivat 
kollektiivitalonpoikaisjoukkojen poliittista tasoa. 

Suunnaton merkitys kollektiivitalonpoikaisjoukkojen aktiivi¬ 
suuden kohottamiselle taistelua varten kollektiivitalouksien lujit¬ 
tamiseksi oli I Yleisliittolaisella kollektiivitalouksien iskurien 
edustajakokouksella (helmikuussa vuonna 1933) ja toveri Stalinin 
siellä pitämällä puheella. 

Verraten puheessaan vanhaa, kollektiivitalouksia edeltänyttä 
järjestelmää maaseudulla uuteen, kollektiivitaloudelliseen järjes¬ 
telmään, toveri Stalin lausui: 

«Entisen järjestelmän vallitessa talonpojat työskentelivät 
yksin, työskentelivät vanhoin, esi-isien aikuisin työtavoin, 
vanhentuneilla työvälineillä, työskentelivät tilanherrojen ja 
kapitalistien, kulakkien ja keinottelijain hyväksi, työskenteli¬ 
vät eläen nälissään ja rikastuttaen toisia. Uudessa, kollek- 
tiivitaloudellisessa järjestelmässä talonpojat työskentelevät 
yhteisesti, arttelittain, työskentelevät uusien työkalujen — 
traktorien ja maatalouskoneiden avulla, työskentelevät 

omaksi hyväkseen ja kollektiivitalouksiensa hyväksi, elävät 
ilman kapitalisteja ja tilanherroja, ilman kulakkeja ja keinot¬ 
telijoita, he työskentelevät parantaakseen päivä päivältä 
aineellista asemaansa ja kulttuuritasoa an» («Leninismin 
kysymyksiä», sivu 413). 

Puheessaan toveri Stalin osoitti, mitä talonpoikaisto oli todelli¬ 
suudessa voittanut lähtiessään kulkemaan kollektiivitalouksien 
tietä. Bolshevikkien puolue oli auttanut köyhien talonpoikien 
miljoonajoukkoja liittymään kollektiivitalouksiin, vapautumaan 
kulakkien orjuudesta. Mutta liityttyään kollektiivitalouksiin, joissa 
heidän käytettävänään on parhain maa ja parhaimmat tuotanto¬ 
välineet, köyhien talonpoikien miljoonajoukot, jotka ennen olivat 
eläneet nälässä, kohosivat nyt kollektiivitalouksissa keskivarak¬ 
kaiden tasolle, tulivat toimeentuloltaan turvatuiksi ihmisiksi. 

Tämä oli ensimmäinen askel, ensimmäinen saavutus kollek- 
tiivitaloudellisen rakennustyön alalla. 

Toinen askel, sanoi toveri Stalin, tulee olemaan se, että koho¬ 
tetaan kollektiivitalonpojat — sekä entiset köyhät että entiset 
keskivarakkaat — vielä korkeammalle ja tehdään kaikki kollek¬ 
tiivitalonpojat vauraiksi ja kaikki kollektiivitaloudet bolshevisti¬ 
siksi. 

«Kollektiivltalonpoikien vauraiksi tulemiseksi», sanoi 
toveri Stalin, «vaaditaan nyt vain yhtä seikkaa — rehellistä 
työskentelemistä kollektiivitalouksissa, traktoreiden ja konei¬ 
den oikein käyttämistä, työkarjan oikein käyttämistä, maan 
oikein muokkaamista, kollektiivitalouden omaisuuden var¬ 
jelemista» (sama, sivu 418). 

Toveri Stalinin puhe painui lujasti miljoonien kollektiivitalon- 
poikien tietoisuuteen. Siitä tuli kollektiivitalouksien käytännöllinen 
taisteluohjelma. 

Vuoden 1934 loppuun mennessä tuli kollektiivitalouksista 
vankka, voittamaton voima. Ne yhdistivät tänä aikana jo noin 
kolme neljäsosaa kaikista talonpoikaistalouksista koko Neuvosto¬ 
liitossa ja noin 90 prosenttia kaikesta kylvöalasta. 

Vuonna 1934 työskenteli Neuvostoliiton maataloudessa jo 281 
tuhatta traktoria ja 32 tuhatta combine-konetta. Vuonna 1934 
suoritettiin kevätkylvö 15—20 päivää nopeammin kuin vuonna 
1933 ja 30—40 päivää nopeammin kuin vuonna 1932, ja viljan- 
hankintasuunnitelma täytettiin 3 kuukautta aikaisemmin kuin 
vuonna 1932. 

Näin lujittuivat kollektiivitaloudet kahden vuoden aikana puo¬ 
lueen sekä työläis- ja talonpoikaishallituksen niille antaman val¬ 
tavan suuren avun tuloksena. 

Kollektiivitaloudellisen järjestelmän vankka voitto ja siitä 
johtunut maatalouden nousu teki Neuvostovallalle mahdolliseksi 
lakkauttaa leivän ja muiden tuotteiden korttijärjestelmän ja ottaa 
käytäntöön elintarvikkeiden vapaan myynnin. 

Koska väliaikaisiksi poliittisiksi elimiksi luodut kone- ja 
traktoriasemien poliittiset osastot olivat täyttäneet tehtävänsä, 
niin Keskuskomitea päätti muuttaa kone- ja traktoriasemien 
poliittiset osastot tavallisiksi puolue-elimiksi, sulattaen poliittiset 
osastot yhteen olemassaolevien puolueen piirikomiteoiden kanssa. 

Kaikki nämä saavutukset, niin maatalouden kuin teollisuuden¬ 
kin alalla, teki mahdollisiksi viisivuotissuunnitelman menestykselli¬ 
nen täyttäminen. 

Vuoden 1933 alkuun mennessä tuli ilmeiseksi, että ensimmäi¬ 
nen viisivuotissuunnitelma oli jo täytetty; se oli täytetty ennen 
määräaikaa, nimittäin neljän vuoden ja kolmen kuukauden 
kuluessa. 

Se oli Neuvostoliiton työväenluokan ja talonpoikaisten valtava, 
maailmanhistoriallinen voitto. 

Selostuksessaan Keskuskomitean ja Keskuskontrollikomitean 
tammikuun täysistunnossa vuonna 1933 toveri Stalin teki yhteen¬ 
vedon ensimmäisestä viisivuotissuunnitelmasta. Selostuksesta set¬ 
visi, että puolue ja Neuvostovalta olivat saavuttaneet kuluneella 
kaudella, ensimmäisen viisivuotissuunnitelman toteuttamisen kau¬ 
della, seuraavat tärkeimmät tulokset: 

a) Neuvostoliitto oli muuttunut maatalousmaasta teollisuus¬ 
maaksi, sillä teollisuustuotannon ominaispaino koko kansantalou¬ 
den tuotannossa oli kohonnut 70 prosenttiin. 

b) Sosialistinen talousjärjestelmä oli hävittänyt kapitalistiset 
ainekset teollisuuden alalla ja tullut ainoaksi talousjärjestelmäksi 
teollisuudessa. 

c) Sosialistinen talousjärjestelmä oli likvidoinut kulakiston 
luokkana maatalouden alalla ja tullut hallitsevaksi voimaksi 
maataloudessa. 

d) Kollektiivitaloudellinen järjestelmä oli poistanut kurjuuden 
ja köyhyyden maaseudulta — kymmenet miljoonat köyhät olivat 
kohonneet toimeentuloltaan turvattujen ihmisten asemaan. 

e) Sosialistinen- järjestelmä teollisuudessa oli lopettanut työt¬ 
tömyyden, säilyttänyt 8-tuntisen työpäivän eräillä tuotantoaloilla, 
siirtynyt 7-tuntiseen työpäivään tuotantolaitosten valtavassa 
enemmistössä, säätänyt 6-tuntisen työpäivän terveydelle vaaralli¬ 
sissa tuotantolaitoksissa. 

f) Sosialismin voitto kaikilla kansantalouden aloilla oli poista¬ 
nut ihmisen harjoittaman toisen ihmisen riiston. 

Näiden ensimmäisen viisivuotissuunnitelman saavutusten mer¬ 
kitys oli ennen kaikkea siinä, että ne lopullisesti vapauttivat 
työläiset ja talonpojat riiston ikeestä ja aukaisivat KAIKILLE 
Neuvostoliiton työtätekeville tien vauraan ja sivistyneen elämän 
turvaamiseen itselleen. 

Tammikuussa vuonna 1934 kokoontui puolueen XVII edustaja¬ 
kokous. Kokouksessa oli läsnä 1.225 päätösvaltaista ja 736 neu¬ 
votelevaa edustajaa, jotka edustivat 1.874.488 puolueen jäsentä 
ja 935.298 kandidaattia. 

Edustajakokous teki yhteenvedon puolueen työstä kuluneella 
kaudella, pani merkille sosialismin ratkaisevat menestykset talou¬ 
den ja kulttuurin kaikilla aloilla ja totesi, että puolueen yleislinja 
oli voittanut koko rintamalla. 

Puolueen XVII edustajakokous sai paikkansa historiassa 
«voittajien edustajakokouksena». 

Toimintaselostuksessaan toveri Stalin totesi ne perinpohjaiset 
muutokset, jotka olivat tapahtuneet Neuvostoliitossa selostus- 
kaudella. 

«Neuvostoliitto on tänä kautena muuttunut perinpohjin, 
vapauttaen itsensä takapajuisuuden ja keskiaikaisuuden piir¬ 
teistä. Maatalousmaasta se on muuttunut teollisuusmaaksi. 
Yksilöllisen pikkumaatalouden maasta se on muuttunut kol¬ 
lektiivisen, koneistetun suurmaatalouden maaksi. Pimeästä, 
lukutaidottomasta ja kulttuurittomasta maasta se on muut¬ 
tunut — tai oikeammin sanoen on muuttumassa — valistu¬ 
neeksi kulttuurimaaksi, jossa on valtava Neuvostoliiton eri 
kansallisuuksien kielillä toimivien korkea-, keski- ja alkeiskou¬ 
lujen verkosto» ( Stalin, «Leninismin kysymyksiä», sivu 438). 

Sosialistinen teollisuus muodosti tänä aikana 99 prosenttia 
koko maan teollisuudesta. Sosialistisen maatalouden, kollektiivi- 
talouksien ja neuvostotilojen hallussa oli noin 90 prosenttia maan 
koko kylvöalasta. Mitä tulee tavaranvaihtoon, niin kapitalistiset 
ainekset oli täydellisesti tungettu pois kaupan alalta. 

Lenin oli sanonut uutta talouspolitiikkaa käytäntöönotettaessa, 
että maassamme on viiden yhteiskunta- ja talousmuodon aineksia. 
Ensimmäinen muoto on patriarkaalinen talous, joka on suuressa 
määrin luontaistaloutta, s.o. sellaista taloutta, joka ei juuri lain¬ 
kaan harjoita kauppaa. Toinen muoto on pikkutavaratuotanto, 
maataloustuotteiden myyntiä harjoittavien talonpoikaistalouksien 
enemmistö ja käsityöläiset. Tämä talousmuoto käsitti uuden 
talouspolitiikan ensi vuosina väestön enemmistön. Kolmas muoto 
on yksityistaloudellinen kapitalismi, joka alkoi elpyä uuden talous¬ 
politiikan alkaessa. Neljäs muoto on valtiokapitalismi, pääasiassa 
toimiluvat, jotka eivät ole päässeet ensinkään huomattavasti 
kehittymään. Viides muoto on sosialismi, sosialistinen teollisuus, 
joka vielä silloin oli heikko, neuvostotilat ja kollektiivitaloudet, 
joilla uuden talouspolitiikan alkaessa oli vähäpätöinen paikka 
kansantaloudessa, valtion kauppa ja osuustoiminta, jotka samoin 
olivat heikkoja uuden talouspolitiikan alkaessa. 

Lenin oli osoittanut, että kaikista näistä muodoista täytyy 
sosialistisen muodon päästä voitolle. 

Uuden talouspolitiikan tarkoituksena oli sosialististen talous¬ 
muotojen täydellinen voitto. 

Ja tämä päämäärä oli jo toteutettu puolueen XVII edustaja¬ 
kokoukseen mennessä. 

«Me voimme nyt sanoa», selitti tämän johdosta toveri 
Stalin, «että ensimmäistä, kolmatta ja neljättä yhteiskunta- 
ja talousmuotoa ei enää ole olemassa. Toinen yhteiskunta- 
ja talousmuoto on tungettu toisarvoiseen asemaan, mutta 
viides yhteiskunta- ja talousmuoto — sosialistinen muoto — 
on jakamattomasti hallitseva ja ainoa määräävä voima koko 
kansantaloudessa» (sama, sivu 440). 

Aatteellis-poliittisen johtamisen kysymykset olivat tärkeällä 
sijalla toveri Stalinin selostuksessa. Hän kiinnitti puolueen huo¬ 
miota siihen, että vaikka puolueen viholliset, kaikenkarvaiset 
opportunistit ja kaikenlaiset natsionalististen poikkeamien kannat¬ 
tajat onkin nujerrettu, niin heidän ideologiansa jätteet elävät vielä 
puolueen yksityisten jäsenten päissä ja usein antavat tietää ole¬ 
massaolostaan. Kapitalismin jätteet taloudessa ja varsinkin ihmis¬ 
ten tietoisuudessa ovat otollinen maaperä hajalle lyötyjen lenini- 
läisvastaisten ryhmien ideologian elpymiselle. Ihmisten tietoisuus 
jää kehityksessään jälkeen heidän taloudellisesta asemastaan. Siitä 
syystä säilyy porvarillisten katsantokantojen jätteitä ihmisten 

päissä ja ne tulevat vielä edelleenkin säilymään, vaikka kapitalismi 
on jo taloudessa hävitetty. Tällöin on otettava huomioon, että 
kapitalistinen ympärysketju, jota vastaan ruuti on pidettävä kui¬ 
vana, yrittää elvyttää ja pitää yllä näitä jätteitä. 

Toveri Stalin kosketteli muun muassa ihmisten tietoisuudessa 
olevia kapitalismin jätteitä kansallisuuskysymyksen alalla, missä 
ne ovat erikoisen sitkeähenkisiä. Bolshevikkien puolue on taistellut 
kahdella rintamalla — sekä suurvenäläiseen chauvinismiin poik¬ 
keamista että paikalliseen natsionalismiin poikkeamista vastaan. 
Monissa tasavalloissa (Ukraina, Bielo-Venäjä y.m.) olivat puolue- 
järjestöt hellittäneet taistelua paikallista natsionalismia vastaan ja 
antaneet sen kasvaa siihen saakka, että se yhdistyi vihamielisten 
voimien kanssa, interventionistien kanssa, ja tuli valtiolliseksi 
vaaraksi. Vastaten kysymykseen, mikä poikkeama kansallisuus¬ 
kysymyksessä on päävaara, toveri Stalin sanoi: 

«Päävaara on se poikkeama, jota vastaan on lakattu 
taistelemasta ja jonka näin ollen on annettu paisua valtiolli¬ 
seksi vaaraksi» («Leninismin kysymyksiä», sivu 474). 

Toveri Stalin kehotti puoluetta voimistamaan aatteellis- 
poliittista työtä, järjestelmällisesti paljastamaan vihamielisten 
luokkien ja leninismille vihamielisten virtausten ideologiaa ja 
ideologian jätteitä. 

Toveri Stalin osoitti edelleen selostuksessaan, että oikeiden 
päätösten hyväksyminen ei sinänsä takaa asian menestymistä. 
Menestyksen takaamiseksi on välttämätöntä sijoittaa oikein ihmi¬ 
set , jotka kykenevät toteuttamaan johtavien elinten päätökset, ja 
järjestää näiden päätösten täytäntöönpanon valvonta. Ilman näitä 
organisatorisia toimenpiteitä päätökset ovat vaarassa jäädä 
elämästä irrallaan oleviksi paperipäätöksiksi. Tässä toveri Stalin 
vetosi Leninin tunnettuun lausuntoon, että tärkeintä organisatio- 
työssä on henkilöiden valinta ja täytäntöönpanon valvonta. Tällöin 
toveri Stalin korosti sitä, että juopa tehtyjen päätösten ja organi¬ 
satorisen työn välillä, päätösten täytäntöönpanon, päätösten 
täytäntöönpanon valvonnan välillä on peruspahana käytännölli¬ 
sessä työssämme. 

Puolueen ja hallituksen päätösten täytäntöönpanon valvonnan 
parantamiseksi puolueen XVII edustajakokous muodosti yhdisty¬ 
neen Keskuskontrollikomitean ja Työläis- ja talonpoikaisinspek- 
tion sijalle — joka puolueen XII edustajakokouksesta kuluneena 
aikana oli jo ehtinyt täyttää tehtävänsä — Puoluekontrollikomi- 

tean Neuvostoliitoa Kommunistisen Puolueen (bolshevikkien) 
Keskuskomitean yhteyteen ja Neuvostokontrollikomitean Neu¬ 
vostoliiton Kansankomissaarien Neuvoston yhteyteen. 

Toveri Stalin määritteli puolueen organisatiotehtävät uudessa 
vaiheessa näin: 

1) organisatiotyömme on saatava sopusointuun puolueen 
poliittisen linjan vaatimusten kanssa; 

2) organisatorinen johto on kohotettava poliittisen joh¬ 
don tasolle; 

3) on päästävä siihen, että organisatorinen johto 
turvaisi täydellisesti puolueen poliittisten tunnusten ja pää¬ 
tösten toteuttamisen. 

Päättäessään selostuksensa toveri Stalin varoitti, että vaikka 
sosialismin menestykset ovat suuret ja aiheuttavat oikeutetun 
ylpeyden tunteen, niin kuitenkaan ei saa innostua liikaa saavute¬ 
tuista menestyksistä, ei saa «pöyhistyä» eikä tuudittaa itseään 
uneen. 

«...Puoluetta ei ole tuuditettava uneen, vaan kehitettävä 
siinä valppautta, sitä ei ole nukutettava, vaan pidettävä 
taisteluvalmiina, sitä ei ole aseistariisuttava, vaan aseistet¬ 
tava, sitä ei ole demobilisoitava, vaan pidettävä liikekannalla 
toisen viisivuotissuunnitelman toteuttamista varten», sanoi 
toveri Stalin (sama, sivu 483). 

XVII edustajakokous kuuli tovereiden Molotovin ja Kuibyshe- 
vin selostukset kansantalouden kehittämisen toisesta viisivuotis¬ 
suunnitelmasta. Toisen viisivuotissuunnitelman tehtävät olivat 
vielä valtavammat kuin ensimmäisen viisivuotissuunnitelman teh¬ 
tävät. Toisen viisivuotissuunnitelman loppuun mennessä, vuonna 
1937, teollisuustuotannon tuli kasvaa likimäärin kahdeksankertai- 
seksi sodanedelliseen tasoon verraten. Perustavaa laatua olevien 
töiden kokonaissumma koko kansantaloudessa oli toiseksi viisi¬ 
vuotiskaudeksi suunniteltu 133 miljardin ruplan suuruiseksi, mikä 
vastasi yli 64 miljardia ruplaa ensimmäisen viisivuotissuunnitel¬ 
man aikana. 

Sellainen perustavaa laatua olevien töiden valtava laajuus 
turvasi kansantalouden kaikkien alojen täydellisen teknillisen 
uudestivarustamisen. 

Toisen viisivuotissuunnitelman aikana oli pääasiassa suoritet¬ 
tava loppuun maatalouden mekanisointi. Käytännössä olevien 
traktorien voimamäärän piti lisääntyä kahdesta kokonaisesta ja 

yhdestä neljäsosamiljoonasta hevosvoimasta vuonna 1932 yli 
kahdeksaan miljoonaan hevosvoimaan vuonna 1937. Suunniteltiin 
laajalti juurrutettavaksi agroteknillisten toimenpiteiden järjestel¬ 
mää (oikea vuoroviljelys, kylvö laatusiemenillä, sängenkyntö 
j*n.e.). 

Valtavia töitä suunniteltiin kuljetus- ja yhteyslaitoksen teknilli¬ 
seksi uudestirakentamiseksi. 

Laadittiin laaja ohjelma työläisten ja talonpoikien elin- ja 
kulttuuritason edelleen kohottamiseksi. 

XVII edustajakokous omisti suurta huomiota organisatiokysy- 
myksille ja teki erikoisia päätöksiä puolue- ja neuvostorakennus- 
työn kysymyksistä toveri Kaganovitshin alustuksen mukaisesti. 
Organisatiokysymys sai vielä suuremman merkityksen, kun puo¬ 
lueen yleislinja oli voittanut, kun elämä, miljoonien työläisten ja 
talonpoikien kokemus, oli vahvistanut puolueen politiikan. Toisen 
viisivuotissuunnitelman uudet monimutkaiset tehtävät vaativat 
työn laadun kohottamista kaikilla aloilla. 

«Toisen viisivuotissuunnitelman perustehtävät — kapita¬ 
lististen ainesten lopullinen hävittäminen, kapitalismin jättei¬ 
den voittaminen talouselämässä ja ihmisten tietoisuudessa, 
koko kansantalouden uudestirakentamisen loppuunsuoritta- 
minen uusimman tekniikan pohjalla, uuden tekniikan ja 
uusien tuotantolaitosten omaksuminen, maatalouden koneis¬ 
taminen ja sen tuottavaisuuden kohottaminen — tuovat 
kaikessa terävyydessään esille kysymyksen työn laadun 
kohottamisesta kalkilla aloilla, ensi kädessä käytännöllisen 
organisatorisen johtamisen laadun kohottamisesta », sanot¬ 
tiin edustajakokouksen päätöksissä organisatiokysymyksistä 
(NKP(b) päätöslauselmissa, II osa, sivu 591). 

XVII edustajakokouksessa hyväksyttiin uudet puolueen sään¬ 
nöt, jotka erosivat entisistä puolueen säännöistä ennen kaikkea 
siinä, että sääntöihin on lisätty johdanto. Sääntöjen johdannossa 
esitetään määritelmä kommunistisesta puolueesta, määritelmä sen 
merkityksestä proletariaatin taistelulle ja sen paikasta proletaari¬ 
sen diktatuurin elinten järjestelmässä. Uudet säännöt luettelevat 
yksityiskohtaisesti puolueen jäsenen velvollisuudet. Niihin on 
otettu tiukemmat määräykset puolueeseen ottamisesta ja pykälä 
myötämielisten ryhmistä. Säännöissä on yksityiskohtaisemmin 
käsitelty kysymys puolueen organisatoorisesta rakenteesta, pantu 
uuteen sanamuotoon pykälät entisistä puolueen soluista, perus- 

järjestöistä, joiksi niitä alettiin nimittää puolueen XVII edustaja¬ 
kokouksesta lähtien. Uusissa säännöissä on pantu uuteen sana¬ 
muotoon myöskin pykälä puolueen sisäisestä demokratiasta ja 
puoluekurista. 

4 . Buharinilaisten rappeutuminen poliittisiksi kaksinaamaisiksi. 
Trotskilaisten kaksinaamaisten rappeutuminen valkokaarti¬ 
laiseksi murhaajien ja vakoilijoiden joukkioksi. S. M. Kirovin 
katala murha. Puolueen toimenpiteet bolshevikkien valppau¬ 
den vahvistamiseksi. 

Sosialismin menestykset maassamme ilahduttivat ei ainoas¬ 
taan puoluetta, työläisiä ja kollektiivitalonpoikia. Ne ilahduttivat 
myös koko neuvosto-intelligenssiämme, kaikkia Neuvostoliiton 
rehellisiä kansalaisia. 

Mutta ne eivät ilahduttaneet, vaan yhä enemmän katkeroitti¬ 
vat hajallelyötyjen riistäjäluokkien jätteitä. 

Ne saattoivat raivon valtaan hajallelyötyjen luokkien perässä- 
juoksijat — buharinilaisten ja trotskilaisten surkeat jätteet. 

Nuo herrat eivät arvioineet työläisten ja talonpoikien saavu¬ 
tuksia kansan etujen kannalta, joka tervehti jokaista sellaista 
saavutusta, vaan surkean, elämästä irroittuneen ja läpeensä 
mädän ryhmäkuntansa etujen kannalta. Kun sosialismin menes¬ 
tykset maassamme merkitsivät puolueen politiikan voittoa ja 
noiden herrojen politiikan lopullista romahdusta, niin he, sensijaan 
että olisivat tunnustaneet ilmeiset tosiasiat ja ryhtyneet osallistu¬ 
maan yhteiseen työhön, alkoivat kostaa puolueelle ja kansalle 
epäonnistumisestaan, romahduksestaan, alkoivat rikollisesti vahin¬ 
goittaa työläisten ja kollektiivitalonpoikien asiaa, suorittaa räjäh¬ 
dyksiä kaivoksissa ja murhapolttoja tehtaissa, harjoittaa tuholai- 
suutta kollektiivitalouksissa ja neuvostotiloilla, tehdäkseen tyhjiksi 
työläisten ja talonpoikien saavutukset ja synnyttääkseen kansassa 
tyytymättömyyttä Neuvostovaltaa kohtaan. Mutta suojellakseen 
tällöin surkean ryhmänsä ilmitulemiselta ja tuholta he pukeutui¬ 
vat puolueelle uskollisten ihmisten naamioon, alkoivat yhä enem¬ 
män mairitella puoluetta, ylistellä puoluetta, madella sen edessä, 
jatkaen teoissa salaista myyräntyötään työläisiä ja talonpoikia 
vastaan. 

XVII edustajakokouksessa esiintyivät Buharin, Rykov ja 
Tomski katumuspuhein, kehuen puoluetta, ylistäen sen saavutuk- 

siä maasta taivaaseen. Mutta edustajakokous tunsi, että heidän 
puheissaan on vilpillisyyden ja kaksinaamaisuuden leima, sillä 
puolue ei vaadi jäseniltään ylistelyä ja kehumista saavutustensa 
johdosta, vaan rehellistä työtä sosialismin rintamalla, mitä kuiten¬ 
kaan ei enää pitkään aikaan oltu huomattu buharinilaisten taholta. 
Puolue näki, että nämä herrat itse asiassa antavat ulkokultaisissa 
puheissaan merkkejä edustajakokouksen ulkopuolella oleville 
kannattajilleen, opettavat heitä kaksinaamaisuuteen ja kieltävät 
laskemasta aseitaan. 

XVII edustajakokouksessa esiintyivät myöskin trotskilaiset — 
Zinovjev ja Kamenev, jotka ruoskivat itseään ylenmäärin virhei- 
densä tähden ja ylistelivät puoluetta — samoin ylenmäärin — sen 
saavutuksista. Mutta edustajakokous ei voinut olla näkemättä, 
että tuo ellottava itseruoskinta samoin kuin tympäisevän makei¬ 
leva puolueen kehuminenkin ovat noiden herrojen rauhattoman 
ja pahan omantunnon toinen puoli. Puolue ei kuitenkaan vielä 
tiennyt, ei arvannut, että esiintyessään edustajakokouksessa 
makeilevin puhein, nämä herrat samanaikaisesti valmistelivat 
S. M. Kirovin katalaa murhaa. 

Joulukuun 1 päivänä vuonna 1934 Leningradissa, Smolnyssa, 
murhattiin katalasti revolverin laukauksella S. M. Kirov. 

Rikospaikalla pidätetty murhaaja osottautui vastavallanku¬ 
mouksellisen maanalaisen ryhmän jäseneksi, joka ryhmä oli jär¬ 
jestetty neuvostovastaisen Zinovjevin ryhmän osanottajista 
Leningradissa. 

S. M. Kirovin, puolueen lemmikin, työväenluokan lemmikin, 
murha aiheutti mitä suurimman vihan ja syvän surun maamme 
työtätekevissä. 

Tutkimus osoitti, että vuosina 1933—34 oli Leningradissa 
muodostunut entisistä Zinovjevin opposition osanottajista maan¬ 
alainen vastavallankumouksellinen terroristinen ryhmä, jonka 
johdossa oli niin sanottu «Leningradin keskus». Tämä ryhmä 
asetti päämääräkseen kommunistisen puolueen johtajien murhaa¬ 
misen. Ensimmäiseksi uhriksi valittiin S. M. Kirov. Tämän vasta¬ 
vallankumouksellisen ryhmän osanottajien tunnustuksista selvisi, 
että he olivat yhteydessä ulkomaisten kapitalististen valtioiden 
edustajiin ja saivat niiltä rahaa. 

Tuon järjestön paljastetut osanottajat tuomitsi Neuvostoliiton 
Korkeimman oikeuden Sotilaskollegio korkeimpaan rangaistuk¬ 
seen — ammuttaviksi. 

Pian todettiin, että oli olemassa maanalainen vastavallanku¬ 
mouksellinen «Moskovan keskus>. Ennakkotutkimus ja oikeus 
selvittivät, millaista inhoittavaa osaa Zinovjev, Kamenev, Jevdo- 
kimov ja muut tämän järjestön johtajat olivat esittäneet terroris¬ 
tisten mielialojen lietsomisessa kannattajainsa keskuudessa, 
Keskuskomitean ja Neuvostohallituksen jäsenten murhien valmis¬ 
telussa. 

Näiden henkilöiden kaksinaamaisuus ja halpamaisuus meni 
niin pitkälle, että Zinovjev — yksi Kirovin murhan järjestäjistä ja 
innoittajista, joka oli hoputtanut murhaajaa suorittamaan tämän 
katalan teon mahdollisimman nopeasti — kirjoitti ylistävän muis¬ 
tokirjoituksen Kirovista ja vaati tämän muistokirjoituksen julkai¬ 
semista. 

Tekeytyen oikeudessa katuvaisiksi zinovjevilaiset teoissa 
tälläkin hetkellä jatkoivat kaksinaamaisuuttaan. He salasivat 
yhteytensä Trotskiin. He salasivat, että he yhdessä trotskilaisten 
kanssa olivat myyneet itsensä fasistisille tiedustelulaitoksille, sala¬ 
sivat vakoilu- ja tuholaistoimintansa. Zinovjevilaiset salasivat 
oikeudessa yhteytensä buharinilaisiin, he salasivat fasismin yhdis¬ 
tyneen trotskilais-buharinilaisen palkkalaiskoplan olemassaolon. 

Toveri Kirovin murha, kuten myöhemmin selvisi, oli tämän 
yhdistyneen trotskilais-buharinilaisen koplan suorittama. 

Jo silloin, vuonna 1935, kävi selville, että Zinovjevin ryhmä on 
naamioitunut valkokaartilainen järjestö, joka täydellisesti ansait¬ 
see sen, että sen jäseniä kohdeltiin valkokaartilaisina. 

Vuoden kuluttua tuli tunnetuksi, että varsinaiset, suoranaiset 
ja todelliset Kirovin murhan järjestäjät ja muiden Keskuskomi¬ 
tean jäsenten murhan valmistelujen järjestäjät olivat Trotski, 
Zinovjev, Kamenev ja heidän kumppaninsa. Syytteeseen asetettiin 
Zinovjev, Kamenev, Bakajev, Jevdokimov, Pikel, I. N. Smirnov, 
Mratshkovski, Ter-Vaganjan, Reinhold ja muut. Itse teossa kiinni¬ 
saatujen rikollisten täytyi tunnustaa julkisesti oikeudessa, että he 
eivät olleet ainoastaan järjestäneet Kirovin murhaa, vaan valmis¬ 
telivat myös kaikkien muidenkin puolueen ja hallituksen johtajien 
murhaamista. Tutkimus osoitti myöhemmin, että nämä konnat 
olivat astuneet tuholaistekojen järjestämisen tielle, vakoilun tielle. 
Näiden ihmisten mitä kauhein siveellinen ja poliittinen lankeemus, 
mitä halpamaisin kataluus ja petturuus, joita he peittelivät kaksi¬ 
naamaisilla selityksillä uskollisuudesta puolueelle, paljastettiin 
oikeudenkäynnissä, joka tapahtui Moskovassa vuonna 1936. 

Koko tuon murhaajien ja vakoilijoiden joukkion pääinnoit- 
tajana ja organisaattorina oli juudas Trotski. Trotskin apureina 
ja hänen vastavallankumouksellisten käskyjensä toimeenpanijoina 
olivat Zinovjev, Kamenev ja heidän trotskilaiset perässäjuoksi- 
jansa. He valmistelivat Neuvostoliiton tappiota imperialistien 
hyökätessä sitä vastaan, heistä oli tullut tappion kannattajia 
työläis- ja talonpoikaisvaltioon nähden, heistä oli tullut saksalais- 
japanilaisten fasistien halveksittavia renkejä ja asiamiehiä. 

Tärkein opetus, jonka . puoluejärjestöjen oli otettava 
S. M. Kirovin katalan murhan johdosta tapahtuneesta oikeuden¬ 
käynnistä, oli niiden oman poliittisen sokeuden, niiden poliittisen 
huolettomuuden lopettaminen ja niiden valppauden, kaikkien puo¬ 
lueen jäsenten valppauden kohottaminen. 

S. M. Kirovin katalan murhan johdosta puolue järjestöille 
lähettämässään kirjeessä puolueen Keskuskomitea antoi seuraavla 
ohjeita: 

a) «On tehtävä loppu opportunistisesta herkkäuskoisuu¬ 
desta, joka on lähtöisin siitä virheellisestä olettamuksesta, 
että sitä mukaa kuin meidän voimamme kasvavat, vihollinen 
tulee muka yhä kesymmäksi ja vaarattomammaksi. Sellai¬ 
nen olettamus on perinjuurin väärä. Se on jälkikaikua 
oikeistopoikkeamasta, joka vakuuttelee koko maailmalle, 
että viholliset tulevat hiljalleen ryömimään sosialismiin, että 
heistä loppujen lopuksi tulee oikeita sosialisteja. Bolshevik¬ 
kien tehtävä ei ole laakereillaan lepäileminen ja toimetto¬ 
mana töllisteleminen. Me emme tarvitse herkkäuskoisuutta, 
vaan valppautta, oikeata bolshevistista vallankumouksellista 
valppautta. On muistettava, että mitä toivottomampi on 
vihollisten asema, sitä halukkaammin he tarttuvat «äärim¬ 
mäiseen keinoon» taistelussa Neuvostovaltaa vastaan, 
tuhoon tuomittujen ainoana keinona. Tämä on muistettava 
ja oltava valppaina». 

b) «On kohotettava asian vaatimalle tasolle puolueen 
historian opettaminen puolueen jäsenten keskuudessa, 
kaikkien ja kaikenlaisten puolueemme historiassa esiintynei¬ 
den puoluevastaisten ryhmittymien, niiden puoluelinjaa vas¬ 
taan käyttämien taistelutapojcn ja niiden taktiikan tutki¬ 
minen ja ennen kaikkea — puoluevastaisia ryhmiä vastaan 
puolueemme taholta käytetyn taktiikan ja taistelutapojen 
tutkiminen, taktiikan ja taistelutapojen, jotka ovat tehneet 

puolueellemme mahdolliseksi näiden ryhmittymien voittami¬ 
sen ja perinpohjin lyömisen. On välttämätöntä, että puo¬ 
lueen jäsenille ei ole tunnettua vain se, miten puolue on 
taistellut ja voittanut kadetit, eserrät, menshevikit, anar¬ 
kistit, vaan myöskin se, miten puolue on taistellut ja voitta¬ 
nut trotskilaiset, «demokraattiset sentralistit», «työläis- 
opposition», zinovjevilaiset, oikeistolaiset, «oikeisto-vasem- 
mistolaiset» epäsikiöt j.m.s. Ei saa unohtaa, että puolueem¬ 
me historian tunteminen ja ymmärtäminen on tärkein keino 
puolueen jäsenten vallankumouksellisen valppauden turvaa¬ 
miseksi täydellisesti». 

Tavattoman suuri merkitys tänä kautena oli vuonna 1933 
alkaneella puoluerivien puhdistuksella niihin lyöttäytyneistä hen¬ 
kilöistä ja vieraista aineksista, ja varsinkin huolellisella puolue- 
papereiden tarkastuksella ja vanhojen puolueen jäsenkirjojen 
vaihtamisella uusiin, mihin ryhdyttiin S. M. Kirovin katalan mur¬ 
han jälkeen. 

Puoluepapereiden tarkastukseen saakka oli monissa puolue- 
järjestöissä vallinnut mielivalta ja huolimattomuus puoluejäsen- 
kirjojen käsittelyssä. Useissa paikallisissa puoluejärjestöissä 
paljastettiin aivan sietämätön kaaos kommunistien luetteloimissa, 
mitä viholliset käyttivät inhoittaviin tarkoituksiinsa, käyttivät 
puoluejäsenkirjaa vakoilun, tuholaisuuden y.m.s. verhona. Monet 
puoluejärjestöjen johtajat olivat jättäneet puolueeseen ottamisen 
ja puoluejäsenkirjojen jakelun epäpätevien henkilöiden, ja usein 
aivan tarkistamattomien puolueen jäsenten, huoleksi. 

Kaikille järjestöille lähetetyssä erikoiskirjeessä toukokuun 
13 pltä vuonna 1935 puoluejäsenkirjojen luetteloinnista, annosta 
ja säilyttämisestä puolueen Keskuskomitea määräsi suoritetta¬ 
vaksi kaikissa järjestöissä huolellisen puoluepapereiden tarkastuk¬ 
sen, «toimeenpantavaksi bolshevistisen järjestyksen omassa 
puoiuetalossamme». 

Puoluepapereiden tarkastuksella oli suuri poliittinen merkitys. 
Puolueen Keskuskomitean täysistunnon päätöslauselmassa joulu¬ 
kuun 25 pltä 1935 puoluepapereiden tarkastuksen tuloksista sanot¬ 
tiin, että tämä tarkastus oli suunnattoman tärkeä organisatooris- 
poliittinen toimenpide Neuvostoliiton Kommunistisen Puolueen 
(bolshevikkien) rivien lujittamiseksi. 

Puoluepapereiden tarkastuksen ja vaihdon tultua suoritetuksi 
aloitettiin uudelleen uusien jäsenten ottaminen puolueeseen. 

Tällöin Neuvostoliiton Kommunistisen Puolueen (bolshevikkien) 
Keskuskomitea vaati, että puolueen rivien täydentäminen ei saa 
tapahtua summakaupalla, vaan ankaran yksilöllisesti, ottamalla 
jäseniksi «todella edistyneimpiä, todella työväenluokan asialle 
uskollisia maamme parhaita ihmisiä, ennen kaikkea työläisiä, 
mutta myöskin talonpoikia ja työtätekevää intelligenssia, jotka on 
koeteltu sosialismin puolesta käydyn taistelun eri aloilla». 

Alottaessaan jälleen uusien jäsenten puolueeseen ottamisen 
Keskuskomitea velvoitti puoluejärjestöt muistamaan, että viha¬ 
mieliset ainekset yrittävät vastedeskin tunkeutua Neuvostoliiton 
Kommunistisen Puolueen (bolshevikkien) riveihin. Tämän vuoksi: 

«Jokaisen puolue järjestön tehtävänä on kohottaa kaikin 
puolin bolshevistista valppautta, pitää korkealla Leninin puo¬ 
lueen lippua ja suojella puoluetta vieraiden, vihamielisten ja 
satunnaisten ainesten tunkeutumiselta sen riveihin» 
(NKP(b):n Keskuskomitean päätös 29 pltä syyskuuta v. 1936. 
«Pravda» Ns 270, v. 1936). 

Puhdistaessaan rivejään ja lujittaessaan niitä, tuhotessaan 
puolueen vihollisia ja taistellessaan säälimättä puoluelinjan vääris¬ 
telyjä vastaan bolshevikkipuolue liittyi vielä kiinteämmin puolueen 
Keskuskomitean ympärille, jonka johdolla puolue ja Neuvostojen 
maa siirtyivät uuteen vaiheeseen, luokattoman, sosialistisen 
yhteiskunnan rakennustyön loppuunsuorittamiseen. 


LYHYT YHTEENVETO 

Vuosina 1930—1934 bolshevikkien puolue ratkaisi vallan val¬ 
taamisen jälkeen proletaarisen vallankumouksen vaikeimman 
historiallisen tehtävän — miljoonien talonpoikaisten pikkuomista- 
jien talouksien siirtämisen kollektiivitalouksien raiteille, sosialis¬ 
min raiteille. 

Kulakiston likvidoiminen monilukuisimpana riistävänä luokkana 
ja talonpoikaisten suurten joukkojen siirtäminen kollektiivitalouk¬ 
sien raiteille johti kapitalismin viimeisten juurten hävittämiseen 
maassamme, sosialismin täydelliseen voittoon maataloudessa. 
Neuvostovallan lopulliseen lujittumiseen maaseudulla. 

Voitettuaan useita organisatorista luonnetta olevia vaikeuk¬ 
sia, kollektiivitaloudet vahvistuivat lopullisesti ja lähtivät kulke¬ 
maan vauraan elämän tietä. 

Ensimmäisen viisivuotissuunnitelman täyttämisen tuloksena on 
maahamme rakennettu sosialistisen talouden järkkymätön 
perusta—ensiluokkainen sosialistinen raskas teollisuus ja kollek¬ 
tiivinen koneistettu maanviljelys, on lopetettu työttömyys, hävi¬ 
tetty ihmisen harjoittama toisen ihmisen riisto, luotu ehdot koti¬ 
maamme työtätekevien aineellisen aseman keskeytymättömälle 
parantumiselle ja kulttuuritason kohoamiselle. 

Työväenluokka, kollektiivitalonpojat ja kaikki maamme työtä¬ 
tekevät ovat saavuttaneet nämä jättiläismäiset menestykset puo¬ 
lueen ja hallituksen rohkean, vallankumouksellisen ja viisaan 
politiikan ansiosta. 

Kapitalistinen ympäristö, joka pyrkii heikentämään ja horjut¬ 
tamaan Neuvostoliiton mahtia, lisää «työtään» murhaaja-, tuho- 
lais- ja vakoilijajoukkioiden järjestämiseksi Neuvostoliiton* sisällä. 
Erityisesti on voimistunut Neuvostoliitolle vihamielisen kapitalisti¬ 
sen ympäristön toiminta sen jälkeen, kun fasistit tulivat valtaan 
Saksassa ja Japanissa. Fasismi sai uskollisia renkejä trotski¬ 
laisista ja zinovjevilaisista, jotka ovat vaimiit vakoiluun, vahin¬ 
gontekoon, terroriin ja tuholaistoimintaan, tappion tuottamiseen 
Neuvostoliitolle, kunhan vain voisivat palauttaa kapitalismin. 

Neuvostovalta kurittaa lujin kourin näitä ihmissuvun hylkiöitä 
ja rankaisee niitä säälimättä kansanvihollisina ja maankaval- 
tajina. 

XII LUKU 


BOLSHEVIKKIEN PUOLUE TAISTELUSSA 
SOSIALISTISEN YHTEISKUNNAN RAKEN¬ 
NUSTYÖN LOPPUUN SU ORITT AMISEKSI 
JA UUDEN PERUSTUSLAIN 
VOIMAANSAATTAMISEKSI 

( 1935 - 1937 ) 


1. Kansainvälinen tilanne vuosina 1935—1937. Talouspulan 

väliaikainen lieventyminen. Uuden talouspulan alku. Italian 
suorittama Abessinian anastus. Saksalais-italialainen inter¬ 
ventio Espanjassa. Japanin tunkeutuminen Keski-Kiinaan. 
Toisen imperialistisen sodan alku. 

Talouspula, joka oli alkanut kapitalistisissa maissa vuoden 
1929 toisella puoliskolla, jatkui vuoden 1933 loppuun saakka. 
Tämän jälkeen teollisuuden lasku pysähtyi, kriisi muuttui seisauk¬ 
seksi ja sen jälkeen alkoi jonkunlainen teollisuuden elpyminen, 
sen jonkunlainen nousu. Mutta tämä nousu ei ollut sitä nousua, 
jonka jälkeen alkaa teollisuuden kukoistus uudella, korkeammalla 
perustalla. Maailman kapitalistinen teollisuus ei jaksanut kohota 
edes vuoden 1929 tasolle ja saavutti vuoden 1937 puoliväliin 
mennessä vain 95—96 prosenttia tästä tasosta. Ja vuoden 1937 
toisella puoliskolla alkoi jo uusi talouspula, joka käsitti ennen 
kaikkea Pohjois-Amerikan Yhdysvallat. Vuoden 1937 lopussa 
työttömien lukumäärä Yhdysvalloissa nousi uudelleen 10 miljoo¬ 
naan henkeen. Nopeasti alkoi lisääntyä työttömien lukumäärä 
Englannissakin. 

Siten, ehtimättä vielä toipua äskeisen talouspulan iskuista, 
kapitalistimaat joutuivat äkkiä uuden talouspulan eteen. 

Tämä seikka johti siihen, että ristiriidat imperialististen maiden 
välillä, samoin kuin porvariston ja proletariaatin välillä, kasvoivat 
yhä enemmän. Tämän yhteydessä alkoivat käydä yhä voima- 
peräisemmiksi agressiivisten (hyökkäyshaluisten) valtioiden yri¬ 
tykset korvata omissa maissaan vallitsevan talouspulan tuottamat 
vahingot muiden, heikosti suojattujen maiden kustannuksella. 

Kahteen tunnettuun agressiiviseen valtioon, Saksaan ja Japaniin, 
yhtyi tällä kertaa kolmas valtio, Italia. 

Vuonna 1935 fasistinen Italia hyökkäsi Abessinian kimppuun 
ja laski sen valtaansa. Italia hyökkäsi Abessinian kimppuun ilman 
mitään perustetta tai aihetta «kansainvälisen oikeuden» näkökan¬ 
nalta katsoen, hyökkäsi sotaa julistamatta, salakavalasti, kuten 
nyt on tullut fasistien tavaksi. Se ei ollut isku yksistään Abes- 
siniaa vastaan. Isku oli suunnattu Englantiakin vastaan, Euroo¬ 
pasta Intiaan, Aasiaan johtavia Englannin meriteitä vastaan. 
Englannin yritykset estää Italiaa saamasta jalansijaa Abessiniassa 
eivät tuottaneet tuloksia. Vapauttaakseen kätensä Italia erosi sen 
jälkeen Kansainliitosta ja alkoi voimaperäisesti aseistautua. 

Siten Euroopasta Aasiaan johtavan lyhimmän meritien var¬ 
relle muodostui uusi sodan solmukohta. 

Fasistinen Saksa rikkoi yksipuolisella toimenpiteellä Versail¬ 
lesin rauhansopimuksen ja teki suunnitelman Euroopan valtioiden 
rajojen väkivaltaisen uudelleentarkistamisen täytäntöönpanosta. 
Saksalaiset fasistit eivät salanneet, että he pyrkivät laskemaan 
valtaansa naapurivaltiot tai ainakin anastamaan näiden valtioiden 
saksalaisten asuttamat alueet. Tämä suunnitelma edellyttää aluksi 
Itävallan anastamista, sen jälkeen iskua Tshekko-SIovakiaa vas¬ 
taan, sitten ehkä — Puolaa vastaan, jossa myöskin on Saksaan 
rajoittuva yhtenäinen alue saksalaisine väestöineen, ja sitten... 
sittenpähän «nähdään». 

Kesällä vuonna 1936 alkoi Saksan ja Italian sotilaallinen 
interventio Espanjan tasavaltaa vastaan. Espanjalaisten fasistien 
auttamisen varjolla Italia ja Saksa saivat tilaisuuden kuljettaa 
salavihkaa sotaväenosastojaan Espanjan alueelle. Ranskan selkä- 
puolelle, ja sotalaivastonsa Espanjan vesille, Balearien saarten ja 
Gibraltarin seuduille etelässä, Atlantin valtameren seuduille 
lännessä ja Biskajan lahden tienoille pohjoisessa. Vuoden 1938 
alussa saksalaiset fasistit anastivat Itävallan, saaden jalansijan 
Tonavan keskijuoksun seuduilla ja levittäytyen Etelä-Eurooppaan, 
lähemmäksi Adrian merta. 

Kehittäessään interventiota Espanjaa vastaan saksalais-italia- 
laiset fasistit uskottelivat kaikille, että he taistelevat «punaisia» 
vastaan Espanjassa, eivätkä muka pyrkineet mihinkään muihin 
päämääriin. Mutta se oli kömpelöä ja typerää naamiointia, joka oli 
tarkoitettu yksinkertaisten ihmisten pettämiseksi. Itse asiassa he 
suuntasivat iskun Englantia ja Ranskaa vastaan, sillä he laskivat 

valvontansa alle meritiet, jotka yhdistävät Englantia ja Ranskaa 
niiden valtaviin siirtomaaomistuksiin Afrikassa ja Aasiassa. 

Mitä tulee Itävallan anastamiseen, niin se ei mitenkään enää 
mahtunut Versaillesin sopimusta vastaan kohdistetun taistelun 
puitteisiin, Saksan «kansallisten» etujen suojelemisen puitteisiin, 
sen pyrkimyksiin palauttaa itselleen ensimmäisen imperialistisen 
sodan yhteydessä menettämänsä alueet. Itävalta ei ollut kuulunut 
Saksaan ennen sotaa eikä sen jälkeen. Itävallan väkivaltainen 
yhdistäminen Saksaan merkitsee vieraan alueen häikäilemätöntä 
imperialistista anastamista. Se paljastaa epäilemättä fasistisen 
Saksan pyrkimyksen hallitsevan aseman saavuttamiseen Länsi- 
Euroopan mantereella. 

Se oli isku ennen kaikkea Ranskan ja Englannin etuja vastaan. 

Siten Etelä-Euroopassa, Itävallan ja Adrian meren seuduilla, 
samoin kuin Euroopan läntisimmässä osassa, Espanjan ja sitä 
huuhtelevien merien seuduilla, muodostui uusia sodan solmu¬ 
kohtia. 

Vuonna 1937 Japanin fasistinen sotilaskopla anasti Pekingin, 
tunkeutui Keski-Kiinaan ja miehitti Shanghain. Japanilaisten sota¬ 
joukkojen tunkeutuminen Keski-Kiinaan samoinkuin muutamia 
vuosia aikaisemmin tunkeutuminen Mandshuriaan, tapahtui 
japanilaisittain, s.o. salakavalasti, käyttämällä kierästi hyväkseen 
japanilaisten itsensä järjestämiä erilaisia «paikallisia välikohtauk¬ 
sia», rikkomalla todellisuudessa kaikki ja kaikenlaiset «kansain¬ 
väliset säännöt», välipuheet ja sopimukset j.n.e. Tientsinin ja 
Shanghain anastus antoi Japanin haltuun avaimen kaupankäyntiin 
Kiinan kanssa. Kiinan rajattomain markkinain kanssa. Tämä 
merkitsee, että Japani, niin kauan kuin se pitää hallussaan 
Shanghaita ja Tientsiniä, voi heittää milloin tahansa pois Keski- 
Kiinasta Englannin ja Yhdysvallat, joilla on siellä jättiläismäisiä 
sijoituksia. 

Tietystikin Kiinan kansan ja sen armeijan sankarillinen taistelu 
japanilaisia anastajia vastaan, valtava kansallinen nousu Kii¬ 
nassa, suunnattomat ihmis- ja aluereservit Kiinassa ja vihdoin 
Kiinan kansallisen hallituksen päättäväisyys käydä Kiinan vapaus¬ 
taistelu loppuun saakka, anastajien täydelliseen karkoittamiseen 
saakka Kiinan rajojen sisältä — kaikki tämä epäilemättä puhuu 
sen puolesta, että japanilaisilla imperialisteilla ei ole eikä voi olla 
Kiinassa tulevaisuutta. 

Mutta totta on myöskin se, että Japani toistaiseksi pitää hal¬ 
lussaan Kiinan kaupan avaimia ja että sen sota Kiinaa vastaan 
on oleellisesti mitä vakavin isku Englannin ja Yhdysvaltain eduille. 

Sillä tavoin Tyynen valtameren rannalla, Kiinassa on muo¬ 
dostunut vielä yksi sodan solmukohta. 

Kaikki nämä tosiasiat osoittavat, että toinen imperialistinen 
sota on tosiasiallisesti jo alkanut. Se on alkanut salavihkaa, ilman 
sodanjulistusta. Valtakunnat ja kansat ovat ikäänkuin huomaa¬ 
mattaan luisuneet toisen imperialistisen sodan pyörteisiin. Sodan 
alkoivat maailman eri äärillä kolme agressiivista valtiota, Saksan, 
Italian ja Japanin fasistiset hallitsevat piirit. Sotaa käydään valta¬ 
valla alueella Gibraltarista Shanghaihin saakka. Sota on jo nyt 
ehtinyt vetää pyörteisiinsä yli puolimiljardisen väestön. Sotaa 
käydään viime kädessä Englannin, Ranskan ja Yhdysvaltain kapi¬ 
talistisia etuja vastaan, koska sen päämääränä on maailman ja 
vaikutuspiirien uusi jako agressiivisten maiden eduksi, noiden niin 
sanottujen demokraattisten maiden kustannuksella. 

Toisen imperialistisen sodan erikoinen tunnusmerkki on tois¬ 
taiseksi se, että sitä käyvät ja laajentavat agressiiviset vallat, 
samaan aikaan kun muut vallat, «demokraattiset» vallat, joita 
vastaan sota on varsinaisesti suunnattu, eivät ole näkevinään, 
että sota koskee niitä, pesevät kätensä, väistyvät, ylistelevät omaa 
rauhanrakkauttaan, sättivät fasistisia agressoreja ja... luovuttavat 
vähitellen asemansa agressoreille, vakuutellen samalla valmistau- 
tuvansa vastarintaan. 

Tällä sodalla on, kuten nähdään, jokseenkin kummallinen ja 
yksipuolinen luonne. Mutta se ei estä sitä olemasta säälimätöntä 
ja häikäilemätöntä anastussotaa, jota käydään Abessinian, Espan¬ 
jan ja Kiinan heikosti suojattujen kansojen kustannuksella. 

Olisi väärin selittää tällainen sodan yksipuolinen luonne 
«demokraattisten» valtioiden sotilaallisella tai taloudellisella heik¬ 
koudella. «Demokraattiset» valtiot ovat tietysti fasistisia valtioita 
voimakkaammat. Laajenevan maailmansodan yksipuolinen luonne 
on selitettävissä siten, että ei ole olemassa «demokraattisten» 
valtioiden yhteisrintamaa fasistisia valtoja vastaan. Niin sanotut 
«demokraattiset» valtiot eivät tietysti hyväksy fasististen valtioi¬ 
den «äärimmäisyyksiä» ja pelkäävät fasististen valtioiden voimis¬ 
tumista. Mutta ne pelkäävät vieläkin enemmän työväenliikettä 
Euroopassa ja kansallista vapausliikettä Aasiassa; ne ovat sitä 
mieltä, että fasismi on «hyvää vastamyrkkyä» kaikkia näitä 

«vaarallisia» liikkeitä vastaan. Siitä syystä «demokraattisten» val¬ 
tioiden hallitsevat piirit, varsinkin Englannin hallitsevat vanhoil¬ 
liset piirit, rajoittuvat politiikassaan suostuttelemaan riehaantu¬ 
neita fasistisia vallanpitäjiä, neuvoen, että «ei pidä mennä äärim¬ 
mäisyyksiin», ja antaen niiden samaan aikaan ymmärtää, että ne 
«täydellisesti ymmärtävät» ja itse asiassa ovat myötätuntoisia 
näiden taantumukselliselle poliisipolitiikalle, joka kohdistuu työ¬ 
väenliikettä ja kansallista vapausliikettä vastaan. Englannin hal¬ 
litsevat piirit noudattavat tässä jotenkin samanlaista politiikkaa 
kuin mitä noudattivat tsarismin aikana venäläiset liberaalis- 
monarkistiset porvarit, jotka pelkäsivät tsaarin politiikan «äärim¬ 
mäisyyksiä», mutta vielä enemmän pelkäsivät kansaa ja sen takia 
antautuivat suostuttelupolitiikkaan tsaaria kohtaan, siis sopimus - 
politiikkaan tsaarin kanssa kansaa vastaan. Kuten tunnettua, sai 
Venäjän liberaalis-monarkistinen porvaristo maksaa kalliisti tästä 
kaksinaisesta politiikasta. On oletettavissa, että historian kosto 
kohtaa myöskin Englannin hallitsevia piirejä ja niiden ystäviä 
Ranskassa ja Yhdysvalloissa. 

Neuvostoliitto ei tietysti voinut sivuuttaa noita vakavia tapah¬ 
tumia nähdessään sellaisen kansainvälisten asioiden käänteen. 
Jokainen, vieläpä pienikin, agressorien aloittama sota on vaara 
rauhaarakastaville maille, ja toinen imperialistinen sota, joka niin 
«huomaamatta» on yllättänyt kansat ja vetänyt pyörteisiinsä 
puolimiljardisen väestön, on sitä suuremmalla syyllä mitä vakavin 
vaara kaikille kansoille ja ennen kaikkea Neuvostoliitolle. Tästä 
kertoo kaunopuheisesti «kommunisminvastaisen liiton» muodos¬ 
taminen Saksan, Italian ja Japanin kesken. Sentähden on meidän 
maamme, samalla kun se on harjoittanut rauhanpolitiikkaansa, 
edelleen kohottanut rajojemme puolustuskuntoisuutta sekä voi¬ 
mistanut Punaisen armeijan ja Punaisen laivaston taisteluval- 
meutta. Vuoden 1934 lopulla liittyi Neuvostoliitto Kansainliittoon, 
tietäen, että Kansainliitto, huolimatta sen heikkoudesta, kuitenkin 
voi olla agressorien paljastamispaikkana ja jonkunlaisena, vaik¬ 
kapa heikkonakin, rauhan välikappaleena, joka pidättää sodan 
valloilleenpääsyä. Neuvostoliitto oli sitä mieltä, että tällaisena 
aikana ei saa ylenkatsoa edes sellaistakaan heikkoa kansainvälistä 
järjestöä kuin on Kansainliitto. Toukokuussa vuonna 1935 sol¬ 
mittiin Ranskan ja Neuvostoliiton välillä sopimus keskinäisestä 
avunannosta mahdollista agressorien päällekarkausta vastaan. 
Samanaikaisesti solmittiin samanlainen sopimus Tshekko-Slova- 

kian kanssa. Maaliskuussa vuonna 1936 Neuvostoliitto solmi 
Mongolian Kansantasavallan kanssa sopimuksen keskinäisestä 
avunannosta. Elokuussa vuonna 1937 solmittiin molemminpuo¬ 
linen hyökkäämättömyyssopimus Neuvostoliiton ja Kiinan tasa¬ 
vallan välillä. 


2. Teollisuuden ja maatalouden jatkuva nousu Neuvostoliitossa. 

Toisen viisivuotissuunnitelman täyttäminen ennen määräaikaa. 

Maatalouden uudestirakentaminen ja kollektivisoinnin loppuun- 

suorittaminen. Kaaderien merkitys. Stahanovilainen liike. 

Kansan hyvinvoinnin nousu. Kansan kulttuurin nousu. Neuvos- 

tovaliankumouksen voima. 

Samaan aikaan kun kapitalistisissa maissa kolmen vuoden 
kuluttua vuosien 1930—1933 talouspulan jälkeen läheni uusi 
talouspula, jatkui Neuvostoliitossa koko tällä kaudella herkeä¬ 
mättä teollisuuden nousu. Kun maailman kapitalistinen teollisuus 
kokonaisuudessaan oli vuoden 1937 puolivälissä tuskin saavutta¬ 
nut 95—96 prosenttia vuoden 1929 tasosta, joutuakseen vuoden 
1937 toisella puoliskolla uuden talouspulan kauteen, niin Neuvos¬ 
toliiton teollisuus yhä nousten saavutti vuoden 1937 loppuun men¬ 
nessä 428 prosenttia vuoden 1929 tasosta, ja verrattuna sodan- 
edelliseen tasoon se oli kasvanut enemmän kuin seitsemän- 
kertaisesti. 

Tämä menestys oli suoranaisena seurauksena uudestirakenta- 
mispolitiikasta, jota puolue ja hallitus noudattivat kaikella järkäh- 
tämättömyydellä. 

Tämän menestyksen tuloksena toinen viisivuotissuunnitelma 
teollisuudessa tuli täytetyksi ennen määräaikaa. Toinen viisivuo¬ 
tissuunnitelma täytettiin huhtikuun 1 päivään mennessä vuonna 
1937, toisin sanoen 4 vuodessa 3 kuukaudessa. 

Se oli valtava sosialismin voitto. 

Melkein samanlainen nousu oli havaittavissa maataloudessa. 
Kaikkien viljelyskasvien kylvöalat suurenivat 105 miljoonasta 
hehtaarista vuonna 1913 (sodanedellinen aika) 135 miljoonaan 
hehtaariin vuonna 1937. Viljan tuotanto lisääntyi 4 miljardista 
800 miljoonasta puudasta vuonna 1913 6 miljardiin 800 miljoo¬ 
naan puutaan vuonna 1937, raakapuuvillan tuotanto 44 miljoo¬ 
nasta puudasta 154 miljoonaan puutaan, pellavan (kuidun) tuo- 

tanto 19 miljoonasta puudasta 31 miljoonaan puutaan, sokeri¬ 
juurikkaan tuotanto 654 miljoonasta puudasta 1 miljardiin 311 
miljoonaan puutaan, öljykasvien tuotanto 129 miljoonasta puu¬ 
dasta 306 miljoonaan puutaan. 

On huomautettava, että yksistään kollektiivitaloudet (ilman 
neuvostotiloja) luovuttivat maallemme vuonna 1937 tavaraviljaa 
yli 1 miljardi 700 miljoonaa puutaa eli vähintään 400 miljoonaa 
puutaa enemmän kuin tilanherrat, kulakit ja talonpojat yhteensä 
vuonna 1913. 

Vain yksi maatalouden ala — karjanhoito — jäi yhä vielä 
jälkeen sodanedellisestä tasosta ja edistyi yhä vieläkin hidasta 
vauhtia. 

Maatalouden kollektivisointia taas voitiin pitää loppuun suori¬ 
tettuna. Kollektiivitalouksissa oli vuonna 1937 18 ja puoli mil¬ 
joonaa talonpoikaistaloutta, siis 93 prosenttia kaikista talonpoi- 
kaistalouksista, ja kollektiivitalouksien viljan kylvöala oli 99 
prosenttia kaikesta talonpoikien viljan kylvöalasta. 

Maatalouden uudestirakentaminen ja sen voimaperäinen 
traktoreilla ja maatalouskoneilla varustaminen oli jo kantanut 
hedelmiä. 

Teollisuuden ja maatalouden uudestirakentamisen loppuun- 
suorittaminen oli johtanut siihen, että kansantalous oli varustettu 
runsaasti ensiluokkaisilla teknillisillä välineillä. Teollisuus ja 
maatalous, kulkulaitos ja armeija olivat saaneet valtavan määrän 
uutta teknillistä kalustoa, uusia koneita ja työpenkkejä, trakto¬ 
reita ja maatalouskoneita, vetureita ja höyrylaivoja, tykistöä ja 
tankkeja, lentokoneita ja sotalaivoja. Oli pantava työhön kym¬ 
menin ja sadoin tuhansin opetettuja kaadereita, jotka kykenivät 
hallitsemaan koko tätä tekniikkaa ja pusertamaan siitä kaiken 
sen, mitä siitä voi pusertaa. Ilman tätä, ilman riittävää määrää 
tekniikkaa hallitsevaa väkeä, tekniikka uhkasi muuttua kasaksi 
kuollutta, hyötyä tuottamatonta metallia. Se oli vakava vaara, 
joka johtui siitä, että tekniikan hallitsemiseen kykenevien kaade¬ 
rien kasvu ei ehtinyt tekniikan mukana, vaan jäi kauas jälkeen 
siitä. Asia mutkistui siitä, että melkoinen osa toimihenkilöistäm¬ 
me ei käsittänyt tätä vaaraa ja oli sitä mieltä, että tekniikka «itse 
tekee» tehtävänsä. Jos aikaisemmin oli aliarvioitu tekniikkaa ja 
halveksien suhtauduttu siihen, niin nyt sitä alettiin yliarvioida, 
muutettiin se fetishiksi. Ei ymmärretty, että tekniikka ilman tek¬ 
niikkaa hallitsevia ihmisiä on kuollut. Ei ymmärretty, että tek- 

niikka voi taata korkean tuottavaisuuden sillä ehdolla, että on 
ihmisiä, jotka ovat omaksuneet tekniikan. 

Kysymys tekniikkaa hallitsevista kaadereista sai siten ensi¬ 
arvoisen merkityksen. 

Oli käännettävä toimihenkilöidemme huomio pois tekniikan 
yliarvioinnista, kaaderien merkityksen väheksymisestä — suunnat¬ 
tava heidät tekniikan omaksumiseen, tekniikan hallitsemiseen, 
tekniikkaa käyttämään ja siitä suurimman tehon puristamaan 
kykenevien monilukuisten kaaderien kasvatuksen kaikinpuoliseen 
vahvistamiseen. 

Kun puolue oli aikaisemmin, uudestirakentamiskauden alussa, 
jolloin maassa vallitsi suuri tekniikan puute, esittänyt tunnuksen: 
«tekniikka ratkaisee uudestirakentamiskaudella kaiken», niin nyt, 
jolloin teknillistä kalustoa oli runsaasti, jolloin uudestirakentamis- 
kausi oli tullut pääpiirteissään loppuunsuoritetuksi, jolloin maassa 
tuntui kipeä kaaderien puute, piti puolueen antaa uusi tunnus, 
joka ei enää kiinnittänyt päähuomiota tekniikkaan, vaan tek¬ 
niikkaa täydellisesti käyttämään kykeneviin ihmisiin, kaadereihin. 

Suuri merkitys tässä suhteessa oli toveri Stalinin puheella 
Punaisen armeijan akatemiain oppilaiden päästötilaisuudessa 
toukokuussa vuonna 1935. 

«Aikaisemmin sanoimme», lausui toveri Stalin, «että — 
«tekniikka ratkaisee kaiken». Tämä tunnus auttoi meitä 
siinä suhteessa, että me lopetimme tekniikan puutteen ja 
loimme mitä laajimman teknillisen perustan kaikilla toi¬ 
minta-aloilla väkemme aseistamiseksi ensiluokkaisella teknii¬ 
kalla. Se on oikein hyvä. Mutta se ei ole läheskään riittävä. 
Pannakseen tekniikan liikkeelle ja käyttääkseen sitä poh¬ 
jiaan myöten tarvitaan tekniikkaa hallitsevaa väkeä, tarvi¬ 
taan kaadereita, jotka kykenevät omaksumaan ja käyttä¬ 
mään tätä tekniikkaa taiteen kaikkien sääntöjen mukaan. 
Tekniikka ilman tekniikkaa hallitsevia ihmisiä on kuollut. 
Tekniikka, jonka johdossa ovat tekniikan omaksuneet ihmi¬ 
set, voi saada ja sen on saatava aikaan ihmeitä. Jos ensi¬ 
luokkaisissa tehta-samme sekä neuvostotiloillamme ja kol- 
lektiivitalouksissamme, liikenteessämme ja Punaisessa 
armeijassamme olisi riittävä määrä kaadereita, jotka kyke¬ 
nisivät hallitsemaan tätä tekniikkaa, niin maamme saisi 
tuloksia kolme ja neljä kertaa enemmän kuin se nyt saa. 
Tämän takia on nyt pantava pääpaino ihmisiin, kaadereihin, 

työntekijöihin, jotka hallitsevat tekniikkaa. Tämän vuoksi 
on vanha tunnus «tekniikka ratkaisee kaiken», joka heijasti 
jo sivuutettua kautta, jolloin meillä oli tekniikan puute, nyt 
vaihdettava uuteen tunnukseen: «Kaaderit ratkaisevat 
kaiken ». Tämä on nyt pääasia... 

On vihdoinkin ymmärrettävä, että kaikista arvokkaista 
pääomista, joita on maailmassa, ovat kaikkein arvokkainta 
ja kaikkein ratkaisevinta pääomaa ihmiset, kaaderit. On 
ymmärrettävä, että nykyisissä oloissamme «kaaderit ratkai¬ 
sevat kaiken ». Jos meillä on hyvät ja monilukuiset kaaderit 
teollisuudessa, maataloudessa, liikenteessä, armeijassa, niin 
maamme on voittamaton. Jos meillä ei ole sellaisia kaade¬ 
reita, niin onnumme kummallakin jalalla». 

Siten tuli ensiarvoiseksi tehtäväksi joudutettu kaaderien kas¬ 
vattaminen tekniikan alalla ja nopea uuden tekniikan omaksu¬ 
minen, työn tuottavaisuuden edelleen kohottamiseksi. 

Kaikkein selvimpänä esimerkkinä sellaisten kaaderien kas¬ 
vusta, esimerkkinä siitä, kuinka meidän väkemme omaksuu uuden 
tekniikan ja kuinka työn tuottavaisuus edelleen kasvaa, on staha¬ 
novilainen liike. Tämä liike syntyi ja pääsi vauhtiin Donetsin 
kaivosalueella, hiiliteollisuudessa, levisi toisille teollisuuden aloille, 
kulkulaitokseen ja sen jälkeen maatalouteen. Tätä liikettä nimi¬ 
tettiin stahanovilaiseksi liikkeeksi sen aloittajan, Donetsin alueella 
sijaitsevan «Tsentralnaja Irmino» nimisen kaivoksen hiilenlouhijan 
Aleksei Stahanovin nimen mukaan. Jo ennen Stahanovia oli 
Nikita Izotov päässyt siihen saakka tuntemattomiin ennätyksiin 
hiilen kaivuussa. Stahanov, joka yhden työvuoron aikana elokuun 
31 pnä vuonna 1935 louhi 102 tonnia hiiltä ja ylitti siten tavalliset 
hiilentuotantonormit 14-kertaisesti, pani esimerkillään alulle työ¬ 
läisten ja kollektiivitalonpoikien joukkoliikkeen tuotantonormien 
korottamisen puolesta, työn tuottavaisuuden uuden nousun puo¬ 
lesta. Busygin autoteollisuudessa, Smetanin jalkineteollisuudessa, 
Krivonos kulkulaitoksessa, Musinski metsäteollisuudessa, Jevdokia 
ja Maria Vinogradova kutomateollisuudessa, Maria Demtshenko, 
Marina Gnatenko, P. Angelina, Polagutin, Kolesov, Kovardak ja 
Borin maataloudessa — ne ovat stahanovilaisen liikkeen ensim¬ 
mäisten uranuurtajien nimet. 

Heitä seurasivat toiset uranuurtajat, kokonaiset uranuurtaja- 
joukot, jotka sivuuttivat ensimmäisten uranuurtajien työn tuotta¬ 
vaisuuden. 

Suunnaton merkitys stahanovilaisen liikkeen laajenemiselle oli 
ensimmäisellä yleisliittolaisella stahanovilaisten neuvottelulla 
Kremlissä, marraskuussa vuonna 1935, ja toveri Stalinin puheella 
siellä. 

«Stahanovilainen liike», sanoi toveri Stalin puheessaan, 
«ilmaisee sosialistisen kilpailun uutta nousua, sosialistisen 
kilpailun uutta, korkeampaa vaihetta... Ennen, kolmisen 
vuotta sitten, sosialistisen kilpailun ensimmäisessä vaiheessa 
ei sosialistinen kilpailu välttämättä ollut sidottu uuteen tek¬ 
niikkaan. Ja silloin ei meillä oikeastaan juuri ollutkaan uutta 
tekniikkaa. Mutta sosialistisen kilpailun nykyinen vaihe, 
stahanovilainen liike, on päinvastoin välttämättä sidottu 
uuteen tekniikkaan. Stahanovilainen liike ei olisi ajatelta¬ 
vissa ilman uutta, korkeampaa tekniikkaa. Edessämme on 
ihmisiä, sellaisia kuin toverit Stahanov, Busygin, Smetanin, 
Krivonos, Pronin, Vinogradovat ja monet muut — uutta 
väkeä, työmiehiä ja työläisnaisia, jotka ovat täysin omaksu¬ 
neet alansa tekniikan, alistaneet sen tahtoonsa ja ajaneet 
sitä eteenpäin. Tällaista väkeä ei meillä kolmisen vuotta 
sitten ollut tai ei juuri lainkaan ollut... Stahanovilaisen liik¬ 
keen merkitys on siinä, että se on sellaista liikettä, joka 
rikkoo vanhat teknilliset normit riittämättöminä, sivuuttaa 
monissa tapauksissa edistyneimpien kapitalististen maiden 
työn tuottavaisuuden ja sillä tavoin avaa käytännöllisen 
mahdollisuuden sosialismin edelleen lujittamiselle maassam¬ 
me, mahdollisuuden maamme muuttamiselle vauraimmaksi 
maaksi». 

Luonnehtien stahanovilaisten työtapoja ja osoittaen stahano¬ 
vilaisen liikkeen suunnattoman merkityksen maamme tulevaisuu¬ 
delle toveri Stalin sanoi edelleen: 

«Katsokaa stahanovilaistovereita. Millaista väkeä he 
ovat? He ovat pääasiassa nuoria tai keski-ikäisiä työmiehiä 
ja työläisnaisia, valistuneita ja teknillisesti pystyviä ihmisiä, 
jotka antavat tarkkuuden ja täsmällisyyden näytteitä työssä 
ja jotka ovat oppineet laskemaan aikaa ei vain minuuteissa, 
vaan myöskin sekunneissa. Enemmistö heistä on suorittanut 
niin sanotun teknillisen minimin * ja täydentää edelleen 
teknillistä koulutustaan. He ovat vapaita eräiden insinöörien, 

* Teknillinen minimi — välttämätön teknillinen tietomäärä, joka sääde¬ 
tään työläisille sosialistisissa tuotantolaitoksissa. — Suom- 

teknikkojen ja talousmiesten vanhoillisuudesta ja kankeu¬ 
desta, he kulkevat rohkeasti eteenpäin rikkoen vanhentuneet 
teknilliset normit ja luoden uudet, korkeammat normit, he 
tekevät korjauksia teollisuutemme johtajien laatimiin tuo- 
tantokykyisyys-arvioihin ja taloudellisiin suunnitelmiin, 
tämän tästä he täydentävät ja korjaavat insinöörien ja tek¬ 
nikkojen töitä, usein he opettavat näitä ja antavat heille 
sysäyksen eteenpäin, sillä he ovat väkeä, joka on oppinut 
hallitsemaan täydellisesti alansa tekniikkaa ja joka osaa 
pusertaa tekniikasta kaiken sen, mitä siitä voidaan pusertaa. 
Tänään stahanovilaisia on vielä vähän, mutta kuka voi 
epäillä, etteikö heitä huomenna ole kymmenen kertaa enem¬ 
män. Eikö ole selvää, että stahanovilaiset ovat uranuurtajia 
teollisuudessamme, että stahanovilainen liike edustaa teolli¬ 
suutemme tulevaisuutta, että siihen sisältyy työväenluokan 
tulevan kulttuurisen ja teknillisen nousun itu, että se avaa 
meille sen ainoan tien, jolla voidaan päästä niihin työn 
tuottavaisuuden korkeimpiin saavutuksiin, jotka ovat välttä¬ 
mättömät sosialismista kommunismiin siirtymiselle sekä 
henkisen työn ja ruumiillisen työn vastakohtaisuuden hävit¬ 
tämiselle?» 

Stahanovilaisen liikkeen vauhtiinpääseminen ja toisen viisi¬ 
vuotissuunnitelman täyttäminen ennen määräaikaa loivat ehdot 
työtätekevien hyvinvoinnin ja kulttuurikehityksen uudelle nousulle. 

Työläisten ja toimitsijoiden reaalipalkka nousi toisen viisi¬ 
vuotiskauden aikana enemmän kuin kaksinkertaisesti. Työpalkka- 
rahasto kasvoi 34 miljardista vuonna 1933 81 miljardiin vuonna 
1937. Valtion sosialivakuutusrahasto lisääntyi 4 miljardista 600 
miljoonasta ruplasta vuonna 1933 5 miljardiin 600 miljoonaan 
ruplaan vuonna 1937. Valtion järjestämään työläisten ja toimitsi¬ 
joiden vakuutukseen, elinehtojen parantamiseen ja kulttuuri- 
tarpeisiin, parantoloihin, kylpylöihin, lepokoteihin ja sairasapuun 
käytettiin yksistään vuonna 1937 noin 10 miljardia ruplaa. 

Maaseudulla lujittui lopullisesti kollektiivitalouksien järjes¬ 
telmä. Tätä edistivät suuresti kollektiivitalouksien iskurien II edus¬ 
tajakokouksessa helmikuussa vuonna 1935 hyväksytyt Maatalous- 
arttrfin säännöt ja kaiken kollektiivitalouksien viljelemän maan 
kiinnittäminen niiden if.uiscrn käyttöön. Kollektiivitalousjärjestel- 
män lujittumisen tuloksena hävisi maaseudulta köyhyys ja elämi¬ 
sen epävarmuus. Kun ennen, kolmisen vuotta sitten, oli jaettu 

yksi tai kaksi kiloa viljaa työpäivältä, niin nyt enimmät kollek- 
tiivitalonpojat viljaseuduilla alkoivat saada viidestä kahteentoista 
kiloon, ja monet heistä — kaksikinkymmentä kiloa työpäivältä, 
puhumattakaan muiden tuotteiden jakelusta ja saaduista raha- 
tuloista. Nyt on miljoonia kollektiivitalonpoikaisperheitä, jotka 
ovat saaneet 500—1500 puutaa viljaa vilja-alueilla, kymmeniä 
tuhansia ruplia vuotuista tuloa puuvilla-, sokerijuurikas-, pellava-, 
karjanhoito-, viininviljelys-, sitruuna- ja appelsiini-, hedelmä- ja 
vihannesalueilla. Kollektiivitaloudet ovat tulleet vauraiksi. Uusien 
aittojen ja varastojen rakentaminen on tullut kollektiivitalon- 
poikaisperheiden päähuoleksi, koska vanhat tuotteiden säilytys¬ 
paikat, jotka oli rakennettu vähäisiä vuosittaisia varastoja varten, 
eivät tyydyttäneet kymmenettäkään osaa kollektiivitalonpoikien 
uusista tarpeista. 

Ottaen huomioon kansanjoukkojen hyvinvoinnin nousun halli¬ 
tus julkaisi vuonna 1936 lain, joka kieltää sikiönlähdettämisen. 
Samanaikaisesti laadittiin laaja synnytyslaitosten, maitokeittiöi- 
den, lastentarhojen ja -seimien rakennusohjelma. Vuonna 1936 
myönnettiin näitä toimenpiteitä varten 2 miljardia 174 miljoonaa 
ruplaa 875 miljoonan asemesta vuonna 1935. Erikoisella lailla 
säädettiin huomattava avustus lapsekkaille perheille. Tämän 
lain perusteella jaettiin vuonna 1937 avustuksia yli miljardi 
ruplaa. 

Yleisen oppivelvollisuuden säätämisen ja uusien koulujen 
rakentamisen tuloksena kohosi kansanjoukkojen kulttuuri voimak¬ 
kaasti. Koko maassa kehittyi suurenmoinen koulujen rakennus¬ 
työ. Opiskelijain lukumäärä alkeis- ja keskikouluissa kasvoi 8 mil¬ 
joonasta vuonna 1914 28 miljoonaan vuosina 1936—37. Opiske¬ 
lijain lukumäärä korkeimmissa oppilaitoksissa kasvoi 112 tuhan¬ 
nesta vuonna 1914 542 tuhanteen vuosina 1936—37. 

Se oli kulttuurivallankumous. 

Kansanjoukkojen aineellisen aseman paranemisessa ja kult¬ 
tuurikehityksen nousussa näkyi neuvostovallankumouksemme 
voima, mahti ja voittamattomuus. Menneisyydessä joutuivat val¬ 
lankumoukset perikatoon siksi, että annettuaan kansalle vapau¬ 
den, ei niillä ollut mahdollisuutta parantaa samalla huomattavasti 
kansan aineellista asemaa ja kulttuuritasoa. Tämä oli niiden 
perusheikkous. Meidän vallankumouksemme eroaa kaikista muista 
vallankumouksista siinä, että se ei vain vapauttanut kansaa 
tsarismista, kapitalismista, vaan se paransi myös perinpohjin sen 

aineellista asemaa ja kulttuuritasoa. Siinä on sen voima ja voitta- 
mattomuus. 

«Meidän proletaarinen vallankumouksemme», sanoi 
toveri Stalin puheessaan stahanovilaisten ensimmäisessä 
yleisliittolaisessa neuvottelussa, «on maailmassa ainoa val¬ 
lankumous, jonka on onnistunut näyttää kansalle ei ainoas¬ 
taan poliittiset tuloksensa, vaan myöskin aineelliset tulok¬ 
sensa. Kaikista työväen vallankumouksista me tunnemme 
vain yhden, joka jotenkuten saavutti vallan. Se oli Pariisin 
Kommuuni. Mutta se ei kestänyt kauan. Tosin se yritti lyödä 
murskaksi kapitalismin kahleet, mutta se ei ehtinyt murs¬ 
kaamaan niitä, puhumattakaan siitä, että se olisi ehtinyt 
näyttämään kansalle vallankumouksen hyödyllisiä aineelli¬ 
sia tuloksia. Meidän vallankumouksemme on ainoa, joka ei 
ole ainoastaan lyönyt murskaksi kapitalismin kahleita ja 
antanut kansalle vapautta, vaan on ennättänyt antaa kan¬ 
salle vielä vauraan elämän aineelliset ehdotkin. Tässä on 
vallankumouksemme voima ja voittamattomuus». 


3. Neuvostojen VIII edustajakokous. Neuvostoliiton uuden Perus¬ 
tuslain hyväksyminen. 

Helmikuussa vuonna 1935 Sosialististen Neuvostotasavaltojen 
Liiton Neuvostojen VII edustajakokous teki päätöksen Neuvosto¬ 
liiton vuonna 1924 hyväksytyn Perustuslain muuttamisesta. Neu¬ 
vostoliiton Perustuslain muuttamisen välttämättömyys aiheutui 
niistä suunnattomista muutoksista, jotka olivat tapahtuneet 
Neuvostoliiton elämässä vuodesta 1924, s.o. Neuvostoliiton ensim¬ 
mäisen Perustuslain hyväksymisestä meidän päiviimme. Menneinä 
vuosina oli muuttunut täydellisesti luokkavoimien suhde Neuvosto¬ 
liitossa: oli luotu uusi sosialistinen teollisuus, nujerrettu kulakit, 
kollektiivitalousjärjestelmä oli voittanut, sosialistinen tuotanto¬ 
välineiden omistus oli vakaantunut koko kansantaloudessa neu¬ 
vostoyhteiskunnan perustaksi. Sosialismin voitto teki mahdolliseksi 
siirtymisen vaalijärjestelmän edelleen demokratisoimiseen, yleisen, 
yhtäläisen ja välittömän äänioikeuden ja salaisen äänestyksen 
käytäntöönottoon. 

Erikoinen Perustuslakivaliokunta laati toveri Stalinin puheen¬ 
johdolla Neuvostoliiton uuden Perustuslain luonnoksen. Luonnos 

asetettiin koko kansan käsiteltäväksi, mikä käsittely jatkui S ja 
puoli kuukautta. Perustuslain luonnos asetettiin Neuvostojen 
Ylimääräisen VIII edustajakokouksen käsiteltäväksi. 

Marraskuussa vuonna 1936 kokoontui Neuvostojen VIII edus¬ 
tajakokous, joka oli kutsuttu hyväksymään tai hylkäämään Neu¬ 
vostoliiton uuden Perustuslain luonnoksen. 

Selostuksessaan uuden Perustuslain luonnoksesta Neuvostojen 
VIII edustajakokouksessa toveri Stalin esitti ne perusmuutokset, 
jotka olivat tapahtuneet Neuvostojen maassa vuoden 1924, ensim¬ 
mäisen Perustuslain hyväksymisen jälkeen. 

Vuoden 1924 Perustuslaki oli laadittu uuden talouspolitiikan 
ensimmäisellä kaudella. Silloin Neuvostovallan piti vielä sallia 
kapitalismin kehitystä sosialismin kehityksen rinnalla. Silloin 
Neuvostovalta tähtäsi siihen, että kahden järjestelmän, kapitalisti¬ 
sen ja sosialistisen välisen kilpailun kulussa järjestetään ja turva¬ 
taan sosialismin voitto kapitalismista talouden alalla. Silloin kysy¬ 
mys «kumpi voittaa» ei ollut vielä ratkaistu. Vanhaan ja köyhään 
tekniikkaan nojautuva teollisuus ei ollut saavuttanut edes sodan- 
edellistä tasoa. Maatalous tarjosi silloin vieläkin vähemmän ilah¬ 
duttavan näyn. Neuvostotilat ja kollektiivitaloudet olivat olemassa 
vain yksinäisinä saarina yksilötalonpoikaistalouksien rajattomassa 
valtameressä. Silloin ei ollut kysymyksessä kulakiston likvidoi¬ 
minen, vaan ainoastaan sen rajoittaminen. Tavaranvaihdon 
alalla oli sosialistinen sektori vain noin 50 prosenttia. 

Toisenlaisen kuvan tarjosi Neuvostoliitto vuonna 1936. 
Vuoteen 1936 mennessä oli Neuvostoliiton talous muuttunut 
täydellisesti. Tähän aikaan mennessä oli kapitalistiset ainekset 
hävitetty täydellisesti — sosialistinen järjestelmä oli voittanut 
kaikilla kansantalouden aloilla. Mahtava sosialistinen teollisuus 
ylitti seitsenkertaisesti sodanedellisen tuotannon ja oli täydellisesti 
tunkenut pois yksityisteollisuuden. Maataloudessa oli päässyt 
voitolle koneistettu, uudella tekniikalla varustettu sosialistinen 
tuotanto, maailman kaikkein suurin maatalous, kollektiivitalous- 
ja neuvostotilajärjestelmän muodossa. Vuoteen 1936 mennessä oli 
kulakisto täydellisesti likvidoitu luokkana eikä yksityistaloudella 
ollut enää minkäänlaista huomattavaa sijaa maan taloudessa. Koko 
tavaranvaihto oli keskittynyt valtion ja osuustoiminnan haltuun. 
Ihmisen harjoittama toisen ihmisen riisto oli ainiaaksi lopetettu. 
Tuotantovälineiden sosialistinen yhteisomistus oli vakiintunut 
uuden, sosialistisen järjestelmän järkkymättömäksi perustaksi 

kansantalouden kaikilla aloilla. Uudessa sosialistisessa yhteiskun¬ 
nassa olivat ainiaaksi kadonneet pulat, kurjuus, työttömyys ja 
köyhyys. Oli luotu edellytykset kaikkien neuvostoyhteiskunnan 
jäsenten vauraalle ja sivistyneelle elämälle. 

Sitä mukaa, sanoi toveri Stalin selostuksessaan, on muuttunut 
myöskin Neuvostoliiton väestön luokkakokoonpano. Tilanherrojen 
luokka ja vanha imperialistinen suurporvaristo hävitettiin jo 
kansalaissodan kaudella. Sosialistisen rakennustyön vuosina hävi¬ 
tettiin kaikki riistäjäainekset — kapitalistit, kauppiaat, kulakit, 
keinottelijat. Oli säilynyt vain hävitettyjen riistävien luokkien 
merkityksettömiä jätteitä, joiden täydellinen hävittäminen on 
läheisen ajan kysymys. 

Neuvostoliiton työtätekevissä — työläisissä, talonpojissa, intel- 
Hgenssissä — oli tapahtunut syvällekäypiä muutoksia sosialistisen 
rakennustyön vuosina. 

Työväenluokka oli lakannut olemasta tuotantovälineitä vailla 
oleva riistetty luokka, jollainen se on kapitalismin vallitessa. 
Se on hävittänyt kapitalismin, ottanut kapitalisteilta pois tuotanto¬ 
välineet, muuttanut ne yhteisomaisuudeksi. Se on lakannut ole¬ 
masta proletariaattina tämän sanan varsinaisessa, vanhassa mer¬ 
kityksessä. Valtiovaltaa hallussaan pitävä Neuvostoliiton prole¬ 
tariaatti on muuttunut täydellisesti uudeksi luokaksi. Se on muut¬ 
tunut riistosta vapautuneeksi työväenluokaksi, joka on hävittänyt 
kapitalistisen talousjärjestelmän ja toteuttanut tuotantovälineiden 
sosialistisen omistuksen, toisin sanoen sellaiseksi työväenluokaksi, 
jollaista ihmiskunnan historia ei ole vielä tuntenut. 

Neuvostoliiton talonpoikaistonkin asemassa oli tapahtunut 
yhtä suuria muutoksia. Entiseen aikaan oli yli 20 miljoonaa talon- 
poikaisperhettä häärinyt hajallaan olevissa pienissä ja keskikokoi¬ 
sissa talouksissa, ahertanut kukin omalla maapalallaan. Niillä oli 
takapajuinen tekniikka, niitä riistivät tilanherrat, kulakit, kaup¬ 
piaat, keinottelijat, koronkiskurit y.m. Neuvostoliitossa on nyt 
muodostunut kokonaan uusi talonpoikaisto, ei ole enää tilanher¬ 
roja eikä kulakkeja, kauppiaita eikä koronkiskureita, jotka voisivat 
riistää talonpoikaistoa. Valtava enemmistö talonpoikaistalouksista 
on liittynyt kollektiivitalouksiin, joiden perustana ei ole tuotanto¬ 
välineiden yksityisomistus, vaan kollektiivisen työn perustalle 
kasvanut kollektiivinen omistus. Tämä on uusi, kaikesta riistosta 
vapautuneen talonpoikaisten tyyppi. 

Sellaista talonpoikaistoakaan ei ihmiskunnan historia ole vielä 
tuntenut. 

Myöskin Neuvostoliiton intelligenssi on muuttunut. Sen suuri 
joukko on tullut täydellisesti uudeksi intelligenssiksi. Enemmistö 
siitä on lähtöisin työläisten ja talonpoikien keskuudesta. Se ei 
palvele kapitalisteja, niinkuin vanha intelligenssi, vaan sosialismia. 
Intelligenssi on tullut sosialistisen yhteiskunnan tasa-arvoiseksi 
jäseneksi. Tämä intelligenssi rakentaa yhdessä työläisten ja talon¬ 
poikien kanssa uutta, sosialistista yhteiskuntaa. Se on kansaa 
palvelevan ja kaikesta riistosta vapautuneen intelligenssin uusi 
tyyppi. Sellaista intelligenssia ei ihmiskunnan historia ole vielä 
tuntenut. 

Sillä tavoin kuluvat pois luokkarajat Neuvostoliiton työtäteke¬ 
vien väliltä, häviää vanha luokkaeristyneisyys. Työläisten, talon¬ 
poikien ja intelligenssin väliltä häviävät ja kuluvat pois taloudelli 
set ja poliittiset ristiriidat. On muodostunut perusta yhteiskunnan 
moraalis-poliittiselle yhtenäisyydelle. 

Nämä syvät muutokset Neuvostoliiton elämässä, nämä sosia¬ 
lismin ratkaisevat menestykset Neuvostoliitossa ovat saaneet 
ilmaisunsa Neuvostoliiton uudessa Perustuslaissa. 

Tämän Perustuslain mukaisesti muodostuu neuvostoyhteis¬ 
kunta kahdesta ystävyyssuhteessa olevasta luokasta — työläisistä 
ja talonpojista, joiden välillä on vielä säilynyt luokkaeroavai- 
suuksia. Sosialististen Neuvostotasavaltojen Liitto on työläisten 
ja talonpoikien sosialistinen valtio. 

Neuvostoliiton valtiollisen perustan muodostavat työtätekevien 
edustajain Neuvostot, jotka ovat kasvaneet ja varttuneet tilan¬ 
herrojen ja kapitalistien vallan kukistamisen ja proletariaatin 
diktatuurin valloittamisen tuloksena. 

Kaikki valta Neuvostoliitossa kuuluu kaupungin ja maaseudun 
työtätekeville, työtätekevien edustajien Neuvostojen kautta. 

Neuvostoliiton valtiovallan ylin elin on Neuvostoliiton Korkein 
Neuvosto. 

Neuvostoliiton Korkeimman Neuvoston, joka muodostuu kah¬ 
desta tasa-arvoisesta kamarista, Liittoneuvostosta ja Kansalli¬ 
suuksien Neuvostosta, valitsevat Neuvostoliiton kansalaiset neljän 
vuoden ajaksi yleisen, välittömän ja yhtäläisen äänioikeuden 
pohjalla, salaisella äänestyksellä. 

Neuvostoliiton Korkeimman Neuvoston, samoin kuin työtäteke¬ 
vien edustajien kaikkien Neuvostojen vaalit ovat yleiset. Se mer- 

kitsee, että kaikilla Neuvostoliiton kansalaisilla, jotka ovat täyttä¬ 
neet 18 vuotta, rodusta ja kansallisuudesta, uskontunnustuksesta, 
sivistysmäärästä, asuinpaikan vakinaisuudesta, yhteiskunnallisesta 
syntyperästä, varallisuudesta ja aikaisemmasta toiminnasta riip¬ 
pumatta on oikeus osallistua edustajien vaaleihin ja tulla valituiksi, 
lukuunottamatta mielisairaita ja henkilöitä, jotka oikeus on tuo¬ 
minnut menettämään äänioikeutensa. 

Edustajien vaalit ovat yhtäläisti. Se merkitsee, että jokaisella 
kansalaisella on yksi ääni ja kaikki kansalaiset osallistuvat vaalei¬ 
hin yhtäläisillä perusteilla. 

Edustajien vaalit ovat välittömät. Se merkitsee, että kansalaiset 
suorittavat työtätekevien edustajien kaikkien Neuvostojen vaalit, 
alkaen työtätekevien edustajien kylä- ja kaupunkineuvostosta 
aina Neuvostoliiton Korkeimpaan Neuvostoon saakka, suoranai¬ 
sesti, välittömillä vaaleilla. 

Neuvostoliiton Korkein Neuvosto valitsee molempien kamarien 
yhteisessä istunnossa Korkeimman Neuvoston Puhemiehistön ja 
Neuvostoliiton Kansankomissaarien Neuvoston. 

Neuvostoliiton taloudellisen perustan muodostavat sosialistinen 
talousjärjestelmä ja tuotantovälineiden sosialistinen omistus. 
Neuvostoliitossa toteutetaan sosialismin periaatetta: «Jokaiselta 
kykynsä mukaan, jokaiselle työnsä mukaan». 

Kaikille Neuvostoliiton kansalaisille taataan oikeus työhön, 
oikeus lepoon, oikeus sivistykseen, oikeus aineellisesti turvattuun 
toimeentuloon vanhuuden päivinä sekä sairaustapauksissa ja työ¬ 
kykynsä menetettyään. 

Naiselle annetaan samanlaiset oikeudet kuin miehellekin toi¬ 
minnan kaikilla aloilla. 

Neuvostoliiton kansalaisten tasa-arvoisuus, heidän kansalli¬ 
suudestaan ja rodustaan riippumatta, on järkkymätön laki. 

Kaikille kansalaisille myönnetään omantunnon vapaus ja 
uskonnonvastaisen propagandan vapaus. 

Perustuslaki takaa — sosialistisen yhteiskunnan lujittamisen 
eduksi — sanan-, paino- ja kokoontumisvapauden, oikeuden yhdis¬ 
tyä yhteiskunnallisiksi järjestöiksi, henkilöllisen koskemattomuu¬ 
den, asunnon koskemattomuuden ja kirjeenvaihdon salaisuuden, 
turvapaikkaoikeuden ulkomaiden kansalaisille, joita vainotaan 
työtätekevien etujen puolustamisen tai tieteellisen toiminnan tahi 
kansallisen vapaustaistelun takia. 


386 




Uusi Perustuslaki asettaa samalla kaikille Neuvostoliiton kan¬ 
salaisille vakavia velvollisuuksia: lakien noudattamisen, työkurin 
noudattamisen, yhteiskunnallisen velvollisuuden rehellisen täyttä¬ 
misen, sosialistisen yhteiselämän sääntöjen kunnioittamisen, yhtei¬ 
sen, sosialistisen omaisuuden varjelemisen ja lujittamisen, sosia¬ 
listisen isänmaan puolustamisen. 

«Isänmaan puolustaminen on Neuvostoliiton jokaisen 
kansalaisen pyhä velvollisuus». 

Kansalaisten oikeudesta yhdistyä erilaisiksi yhdistyksiksi sano¬ 
taan eräässä Perustuslain pykälässä: 

«Kaikkein aktiivisimmat ja tietoisimmat kansalaiset työ¬ 
väenluokan riveistä ja työtätekevien muista kerroksista 
yhtyvät Neuvostoliiton Kommunistiseksi Puolueeksi (bol¬ 
shevikit), joka on työtätekevien etujoukko heidän taistelus¬ 
saan sosialistisen järjestelmän lujittamiseksi ja kehittämi¬ 
seksi sekä työtätekevien kaikkien järjestöjen, niin yhteis¬ 
kunnallisten kuin valtiojärjestöjenkin, johtava ydinjoukko». 

Neuvostojen VIII edustajakokous hyväksyi ja vahvisti yksi¬ 
mielisesti Neuvostoliiton uuden Perustuslain luonnoksen. 

Neuvostojen maa sai sillä tavoin uuden Perustuslain, sosialis¬ 
min sekä työläis- ja talonpoikaisdemokratian voiton Perustuslain. 

Perustuslaki oli siten vahvistuksena sille maailmanhistorialli¬ 
selle tosiasialle, että Neuvostoliitto on astunut kehityksen uuteen 
vaiheeseen, sosialistisen yhteiskunnan rakentamisen loppuunsuo- 
rittamiseen ja vähitellen siirtymiseen kommunistiseen yhteiskun¬ 
taan, jossa yhteiskunnallisen elämän johtavana ohjeena täytyy 
olla kommunistisen periaatteen: «Jokaiselta kykyjensä mukaan, 
jokaiselle tarpeittensa mukaan». 


4. Buharinilais-trotskilaisten vakoilijoiden, tuholaisten ja maan¬ 
petturien jätteiden hävittäminen. Valmistautuminen Neuvosto* 
* liiton Korkeimman Neuvoston vaaleihin. Puolueen suuntautu¬ 
minen laajaan puolueen sisäiseen demokratiaan. Neuvostoliiton 
Korkeimman Neuvoston vaalit. 

Vuonna 1937 saatiin selville uusia todisteita buharinilais- 
trotskilaiseen joukkioon kuuluvia roistoja vastaan. Pjatakovin, 
Radekin y.m. oikeusjutusta, Tuhatshevskin, Jakirin y.m. oikeus¬ 
jutusta ja, lopuksi, Buharinin, Rykovin, Krestinskin, Rosenholzin 

y.m. oikeusjutusta kävi selville, että buharinilaiset ja trotskilaiset, 
kuten nyt osottautui, olivat jo kauan sitten muodostaneet yhteisen 
kansanvihollisten joukkion «oikeistolais-trotskilaisen blokin» 
muodossa. 

Oikeusjutut osoittivat, että nämä ihmissuvun hylkiöt yhdessä 
kansanvihollisten Trotskin, Zinovjevin ja Kamenevin kanssa olivat 
olleet salaliitossa Leniniä, puoluetta, Neuvostovaltiota vastaan jo 
Lokakuun sosialistisen vallankumouksen ensi päivistä lähtien. 
Provokatooriset yritykset Brestin rauhan ehkäisemiseksi vuoden 
1918 alussa; salaliitto Leniniä vastaan ja sopimus «vasemmisto»- 
eserrien kanssa Leninin, Stalinin ja Sverdlovin vangitsemisesta ja 
murhaamisesta keväällä vuonna 1918; katala murhayritys Leniniä 
vastaan ja hänen haavoittamisensa kesällä vuonna 1918; «vasem- 
misto»-eserrien kapina kesällä vuonna 1918; tahallinen erimieli¬ 
syyksien kärjistäminen puolueessa vuonna 1921, päämääränä 
Leninin johdon horjuttaminen ja kukistaminen sisältäpäin; yrityk¬ 
set puolueen johdon kukistamiseksi Leninin sairauden aikana ja 
hänen kuolemansa jälkeen; valtiosalaisuuksien ilmaiseminen ja 
vakoilutietojen luovuttaminen ulkomaalaisille tiedustelulaitoksille; 
Kirovin katala murha; vahingonteko, tuholaistoiminta, räjäytyk¬ 
set; Menzhinskin, Kuibyshevin ja Gorkin katala murhaaminen — 
kaikki nämä ja muut samanlaiset konnantyöt suoritettiin, kuten 
osottautui, kahdenkymmenen vuoden aikana Trotskin, Zinovjevin, 
Kamenevin, Buharinin, Rykovin ja heidän apuriensa niihin osallis¬ 
tuessa tai niitä johtaessa, ulkomaalaisten porvarillisten vakoilu- 
laitosten antamien tehtävien mukaan. 

Oikeusjutut toivat ilmi, että trotskilais-buharinilaiset roistot, 
täyttäen isäntiensä, ulkomaalaisten porvarillisten tiedustelu- 
laitosten tahtoa, olivat asettaneet päämääräkseen puolueen ja 
neuvostovaltion tuhoamisen, maanpuolustuksen vahingoittamisen, 
ulkomaisen sotilaallisen intervention helpoittamisen. Punaisen 
armeijan tappion valmistelun, Neuvostoliiton paloittelemisen, 
Neuvostoliiton Tyynenmerenrannikon luovuttamisen japanilaisille, 
Neuvosto-Bielo-Venäjän luovuttamisen puolalaisille, Neuvosto- 
Ukrainan luovuttamisen saksalaisille, työläisten ja talonpoikien 
saavutusten tyhjäksi tekemisen, kapitalistisen orjuuden palautta¬ 
misen Neuvostoliittoon. 

Nämä valkokaartilaiskääpiöt, joiden voimaa voidaan verrata 
korkeintaan vain viheliäisen itikan voimaan, pitivät ilmeisesti 
itseään — niin naurettavaa kuin se onkin — maan isäntinä ja 

kuvittelivat, että he todellakin voivat jakaa ja myydä syrjäisille 
Ukrainan, Bielo-Venäjän ja Tyynenmerenrannikon. 

Nämä valkokaartilais-itikat unohtivat, että Neuvostomaan 
isäntä on Neuvostokansa, eivätkä herrat rykovit, buharinit, 
zinovjevit ja kamenevit ole muuta kuin väliaikaisesti valtion 
palveluksessa olevia henkilöitä, jotka se voi millä hetkellä tahansa 
heittää ulos kanslioistaan tarpeettomana romuna. 

Nämä fasistien viheliäiset rengit olivat unohtaneet, että Neu¬ 
vostokansan ei tarvitse muuta kuin liikauttaa hieman sormeaan 
eikä heistä jää jälkeäkään. 

Neuvosto-oikeus tuomitsi buharinilais-trotskilaiset roistot 
ammuttaviksi. 

Sisäasiain Kansankomissariaatti pani tuomion täytäntöön. 

Neuvostokansa hyväksyi buharinilais-trotskilaisen joukkion 
tuhoamisen ja siirtyi päiväjärjestyksessä oleviin asioihin. 

Päiväjärjestyksessä oli Neuvostoliiton Korkeimman Neuvoston 
vaaleihin valmistautuminen ja niiden järjestyneesti suoritta¬ 
minen. 

Puolue pani täyteen vauhtiin vaaleihin valmistumistyön. 
Puolue käsitti, että Neuvostoliiton uuden Perustuslain käytäntöön- 
ottaminen merkitsee käännettä maan poliittisessa elämässä. 
Puolue käsitti, että tätä käännettä merkitsevät vaalijärjestelmän 
täydellisen demokratisoinnin toteuttaminen, siirtyminen rajoite¬ 
tuista vaaleista yleisiin vaaleihin, ei täysin yhtäläisistä vaaleista 
yhtäläisiin, moniasteisista vaaleista välittömiin, avoimista vaa¬ 
leista salaisiin. 

Kun ennen uuden Perustuslain käytäntöönottamista oli ole¬ 
massa vaalioikeuden rajoituksia pappeihin, entisiin valkokaarti¬ 
laisiin, entisiin kulakkeihin ja yleishyödyllistä työtä tekemättömiin 
henkilöihin nähden, niin uusi Perustuslaki heittää pois - kaikenlaiset 
äänioikeuden rajoitukset näihin kansalaisryhmiin nähden, tehden 
edustajien vaalit yleisiksi. 

Kun aikaisemmin edustajien vaalit eivät olleet yhtäläiset sen 
tähden, että oli olemassa erilaiset vaaliperusteet kaupunki- ja 
maaseutuväestölle, niin nyt vaalien yhtäläisyyden rajoittamisen 
välttämättömyys on tullut tarpeettomaksi ja kaikilla kansalaisilla 
on oikeus osallistua vaaleihin yhtäläisillä perusteilla. 

Kun aikaisemmin Neuvostovallan keski- ja ylimpien elinten 
vaalit olivat moniasteiset, niin nyt, uuden Perustuslain mukaan, 
kansalaisten tulee suorittaa vaalit kaikkiin Neuvostoihin, kylä- ja 

kaupunkineuvostoista Korkeimpaan Neuvostoon saakka, suoraan 
välittömillä vaaleilla. 

Kun aikaisemmin Neuvostojen edustajien vaalit suoritettiin 
avoimella äänestyksellä ja listoittain, niin nyt pitää äänestyksen 
edustajien vaaleissa olla salaisen eikä se saa tapahtua listoittain, 
vaan yksityisistä, vaalipiireittäin asetetuista ehdokkaista. 

Tämä oli ilmeinen käänne maan poliittisessa elämässä. 

Uuden vaalijärjestelmän piti johtaa, ja se johti todellakin, 
joukkojen poliittisen aktiivisuuden lisääntymiseen, joukkojen 
valvonnan lisääntymiseen Neuvostovallan elinten suhteen, Neu¬ 
vostovallan elinten vastuunalaisuuden lisääntymiseen kansan 
edessä. [ 

Ottaakseen tämän käänteen vastaan täysin valmiina, puolueen 
täytyi asettua tämän käänteen johtoon ja turvata täydellinen 
johtava asemansa edessä olevissa vaaleissa. Mutta sitä varten oli 
välttämätöntä, että puoluejärjestöt itse tulivat käytännöllisessä 
työssään loppuun saakka demokraattisiksi, että ne toteuttivat täy¬ 
dellisesti puolueen sisäisessä elämässä demokraattisen sentralismin 
perusteita, kuten puolueen säännöt vaativat, että kaikki puolue- 
elimet olisivat valittuja, että arvostelu ja itsearvostelu kehittyisi¬ 
vät puolueessa täysin määrin, että puoluejärjestöjen vastuunalai¬ 
suus puoluejoukoille olisi täydellinen ja että itse puoluejoukot 
aktivisoitaisiin täydellisesti. 

Toveri Zhdanovin selostuksesta, jonka hän piti Keskuskomi¬ 
tean täysistunnossa helmikuun lopulla vuonna 1937 puoluejärjes¬ 
töjen valmistautumisesta Neuvostoliiton Korkeimman Neuvoston 
vaaleihin, kävi selville, että hyvin monet puoluejärjestöt käytän¬ 
nöllisessä työssään rikkovat yhtä mittaa puolueen sääntöjä ja 
demokraattisen sentralismin perusteita, muuttavat valinnallisuu- 
den — koopteeraamiseksi (elimen täydentämiseksi ilman vaaleja), 
äänestyksen yksityisistä ehdokkaista lista-äänestykseksi, salaisen 
äänestyksen avoimeksi äänestykseksi j.n.e. On ymmärrettävää, 
että sellaiset järjestöt eivät moisella käytännöllä voineet täyttää 
tehtäväänsä Korkeimman Neuvoston vaaleissa. Sen tähden oli 
välttämätöntä ennen kaikkea lopettaa moinen puoluejärjestöjen 
demokratianvastainen käytäntö ja järjestää puoluetyö uudelleen 
laajan demokratian pohjalle. 

Tämän johdosta Keskuskomitean täysistunto, kuultuaan toveri 
Zhdanovin selostuksen, päätti: 

«a) Järjestää puoluetyön uudelleen puolucsääntöjen 
määräämän puolueen sisäisen demokratian perusteiden 
ehdottoman ja täydellisen toteuttamisen pohjalla. 

b) Lopettaa puoluekomiteoiden jäsenten koopteeraamisen 
käytännön ja palauttaa voimaan puoluejärjestöjen johtavien 
elinten valinnallisuuden puolucsääntöjen mukaisesti. 

c) Kieltää puolue-elinten vaaleissa lista-äänestyksen — 
äänestys on toimitettava yksityisistä ehdokkaista, taaten 
samalla kaikille puolueen jäsenille rajoittamaton oikeus 
ehdokkaiden jääväämisecn ja arvosteluun. 

d) Säätää puolue-elinten vaaleissa suljetun (salaisen) 
äänestyksen ehdokkaista. 

e) Suorittaa kaikissa puoluejärjestöissä puolue-elinten 
vaalit, puolueen perusjärjestöjen puoluekomiteoista aluepiiri- 
komiteoihin sekä aluekomiteoihin ja kansallisten kommunis¬ 
tisten puolueiden Keskuskomiteoihin saakka, päättää vaalit 
viimeistään toukokuun 20 pnä. 

f) Velvoittaa kaikki perusjärjestöt noudattamaan tiukasti 
puolueen sääntöjen mukaisia puolue-elinten vaalien määrä¬ 
aikoja: puolueen perusjärjestöissä kerran vuodessa, piiri- ja 
kaupunkijärjestöissä kerran vuodessa, alue-, aluepiiri- ja 
tasavallan järjestöissä kerran puolessatoista vuodessa. 

g) Turvata puolueen perusjärjestöissä sen periaatteen 
ankaran noudattamisen, että tehtaiden puoluekomiteoiden 
vaalit on suoritettava tehtaan yleisissä kokouksissa, salli¬ 
matta niiden korvaamista konferensseilla. 

h) Lopettaa monissa puolueen perusjärjestöissä tavaksi 
tulleen yleisten kokousten tosiasiallisen käytännöstä poista¬ 
misen ja yleisen kokouksen korvaamisen tehtaanosastojen 
kokouksilla ja konferensseilla». 

Näin alkoi puolue valmistautua edessäoleviin vaaleihin. 

Tällä Keskuskomitean päätöksellä oli suunnattoman suuri 
poliittinen merkitys. Sen merkitys ei ollut vain siinä, että se aloitti 
puolueen vaalikamppailun Neuvostoliiton Korkeimman Neuvoston 
vaaleissa. Sen merkitys oli ennen kaikkea siinä, että se auttoi 
puoluejärjestöjä järjestäytymään uudelleen, ottamaan suunnan 
puolueen sisäiseen demokratiaan ja ottamaan Korkeimman Neu¬ 
voston vaalit vastaan täysin valmiina. 

Kehittäessään vaalikamppailua puolue päätti asettaa vaali- 
politiikkansa kulmakiveksi kommunistien ja puolueeseen kuulu- 

mattomien vaaliliitto-ajatuksen toteuttamisen. Puolue lähti vaa¬ 
leihin blokissa puolueeseen kuulumattomien kanssa, liitossa puo¬ 
lueeseen kuulumattomien kanssa, päättäen asettaa yhdessä puo¬ 
lueeseen kuulumattomien kanssa yhteisiä ehdokkaita vaali¬ 
piireissä. Tämä oli jotakin ennen kuulumatonta ja täydellisesti 
mahdotonta kapitalistimaiden vaalikamppailuissa. Mutta kommu¬ 
nistien ja puolueeseen kuulumattomien vaaliliitto oli täysin luon¬ 
nollinen ilmiö meidän maassamme, jossa ei ole enää vihamielisiä 
luokkia ja jossa kansan kaikkien kerrosten moraalis-poliittinen 
yhtenäisyys on kiistämätön tosiasia. 

Joulukuun 7 pnä vuonna 1937 puolueen Keskuskomitea julkaisi 
vetoomuksen kaikille valitsijoille. Tässä vetoomuksessa sanottiin: 

«Joulukuun 12 pnä vuonna 1937 Neuvostoliiton työtä¬ 
tekevät valitsevat Sosialistisen Perustuslakimme pohjalla 
Neuvostoliiton Korkeimman Neuvoston edustajat. Bolshevik¬ 
kien puolue esiintyy vaaleissa blokissa, liitossa puolueeseen 
kuulumattomien työläisten, talonpoikien, toimitsijain, intelli- 
genssin kanssa... Bolshevikkien puolue ei eristy puolueeseen 
kuulumattomista, vaan päinvastoin menee vaaleihin blokissa, 
liitossa puolueeseen kuulumattomien kanssa, menee blokissa 
työläisten ja toimitsijoiden ammattiliittojen, kommunistisen 
nuorisoliiton ja muiden puolueeseen kuulumattomien järjes¬ 
töjen ja yhdistysten kanssa. Siten edustajaehdokkaat ovat 
yhteisiä niin kommunisteille kuin myöskin puolueeseen kuu¬ 
lumattomille; jokainen puolueeseen kuulumaton edustaja on 
myöskin kommunistien edustaja, samoin kuin jokainen 
kommunistinen edustaja on puolueeseen kuulumattomien 
edustaja». 

Keskuskomitean vetoomus päättyi seuraavaan kehotukseen 
valitsijoille: 

«Neuvostoliiton Kommunistisen Puolueen (bolshevikkien) 
Keskuskomitea kehottaa kaikkia kommunisteja ja myötä¬ 
mielisiä äänestämään puolueeseen kuulumattomia ehdok¬ 
kaita samanlaisella yksimielisyydellä, millä heidän tulee 
äänestää kommunistiehdokkaita. 

Neuvostoliiton Kommunistisen Puolueen (bolshevikkien) 
Keskuskomitea kehottaa kaikkia puolueeseen kuulumatto¬ 
mia valitsijoita äänestämään kommunistisia ehdokkaita 
samanlaisella yksimielisyydellä, millä he tulevat äänestä¬ 
mään puolueeseen kuulumattomia ehdokkaita. 

Neuvostoliiton Kommunistisen Puolueen (bolshevikkien) 
Keskuskomitea kehottaa kaikkia valitsijoita saapumaan 
yhtenä miehenä joulukuun 12 pnä vuonna 1937 vaaliuurnille 
Liittoneuvoston ja Kansallisuuksien Neuvoston edustajien 
vaaleja varten. 

Ei saa olla yhtään valitsijaa, joka ei käyttäisi kunnia- 
oikeuttaan valita edustajia Neuvostovaltion Korkeimpaan 
elimeen. 

Ei saa olla yhtään aktiivista kansalaista, joka ei pitäisi 
kansalaisvelvollisuutenaan auttaa poikkeuksetta kaikkien 
valitsijain osallistumista Korkeimman Neuvoston vaaleihin. 

Vuoden 1937 joulukuun 12 päivän pitää tulla Neuvosto¬ 
liiton kaikkien kansojen työtätekevien yhtenäisyyden juhla¬ 
päiväksi Leninin — Stalinin voittoisan lipun ympärillä». 

Toveri Stalin piti vaalipiirissään vaalien aattona, joulukuun 
11 pnä vuonna 1937, puheen, jossa kosketteli kysymystä siitä, 
minkälaisia toimihenkilöitä kansan valittujen, Neuvostoliiton Kor¬ 
keimman Neuvoston edustajien, tulee olla. Toveri Stalin sanoi: 

«Valitsijain, kansan, pitää vaatia edustajiltaan, että he 
olisivat tehtäviensä tasalla; etteivät he työssään laskeutuisi 
poliittisten poroporvarien tasolle; että he olisivat Leninin 
tyyppisiä poliittisia toimihenkilöitä; että he olisivat saman¬ 
laisen selvyyden ja varmuuden cmaavia toimihenkilöitä kuin 
oli Lenin; että he olisivat yhtä pelkäämättömiä taistelussa ja 
säälimättömiä kansan vihollisia kohtaan kuin oli Lenin; että 
he olisivat vapaita kaikesta pakokauhusta, kaikesta pako¬ 
kauhun tapaisesta, kun tilanne käy mutkalliseksi ja taivaan¬ 
rannalla häämöttää joku vaara; että he olisivat yhtä vapaita 
kaikesta pakokauhun tapaisesta kuin oli Lenin; että he olisi¬ 
vat, kuten Lenin, viisaita ja malttavaisia ratkaistessaan 
monimutkaisia kysymyksiä, joissa tarvitaan kaikinpuolista 
perehtymistä ja kaikinpuolista kaikkien myönteisten ja kiel¬ 
teisten seikkojen huomioon ottamista; että he olisivat yhtä 
oikeudenmukaisia ja rehellisiä kuin oli Lenin; että he rakas¬ 
taisivat kansaansa samoin kuin Lenin rakasti sitä». 

Joulukuun 12 pnä suoritettiin Neuvostoliiton Korkeimman 
Neuvoston vaalit. Vaalit suoritettiin tavattoman innostuksen 
vallitessa. Ne eivät olleet vain pelkät vaalit, vaan suuri juhlapäivä, 
Neuvostokansan riemujuhla, Neuvostoliiton kansojen suuren ystä¬ 
vyyden ilmaus. 


393 




94 miljoonasta valitsijasta osallistui vaaleihin yli 91 miljoonaa 
eli 96,8 prosenttia. Niistä äänesti kommunistien ja puolueeseen 
kuulumattomien liiton puolesta 89 miljoonaa 844 tuhatta henkeä 
eli 98,6 prosenttia. Vain 632 tuhatta henkeä, se on alle yhden 
prosentin, äänesti kommunistien ja puolueeseen kuulumattomien 
liittoa vastaan. Kommunistien ja puolueeseen kuulumattomien 
vaaliliiton kaikki ehdokkaat tulivat poikkeuksetta valituiksi. 

Siten 90 miljoonaa henkilöä yksimielisellä äänestyksellä 
vahvisti sosialismin voiton Neuvostoliitossa. 

Se oli kommunistien ja puolueeseen kuulumattomien vaaliliiton 
suurenmoinen voitto. 

Se oli bolshevikkien puolueen riemuvoitto. 

Neuvostokansan moraalis-poliittinen yhtenäisyys, josta toveri 
Molotov puhui historiallisessa puheessaan Lokakuun vallan¬ 
kumouksen 20-vuotispäivänä, sai tässä loistavan vahvistuksensa. 



LOPPU KATSAUS 

Millaisia ovat tärkeimmät johtopäätökset bolshevikkipuolueen 
kulkemasta historiallisesta tiestä? 

Mitä Neuvostoliiton Kommunistisen Puolueen (bolshevikkien) 
historia opettaa meille? 

1) Puolueen historia opettaa ennen kaikkea, että proletaarisen 
vallankumouksen voitto, proletariaatin diktatuurin voitto on mah¬ 
dotonta ilman proletariaatin vallankumouksellista puoluetta, joka 
on vapaa opportunismista, leppymätön luokkasovinnon kannat¬ 
tajia ja antautujia kohtaan, vallankumouksellinen porvaristoa ja 
sen valtiovaltaa kohtaan. 

Puolueen historia opettaa, että proletariaatin jättäminen vaille 
sellaista puoluetta merkitsee sen jättämistä vaille vallankumouk¬ 
sellista johtoa ja sen jättäminen vaille vallankumouksellista johtoa 
merkitsee proletaarisen vallankumouksen asian hunningolle saat¬ 
tamista. 

Puolueen historia opettaa, että sellaisena puolueena ei voi olla 
tavallinen, länsi-eurooppalaistyyppinen sosialidemokraattinen 
puolue, joka on kasvatettu kansalaisrauhan oloissa ja laahaa 
opportunistien perässä, haaveilee «yhteiskunnallisista reformeista» 
ja pelkää yhteiskunnallista vallankumousta. 

Puolueen historia opettaa, että sellaisena puolueena voi olla 
vain uudentyyppinen puolue, marxilais-leniniläinen puolue, yhteis¬ 
kunnallisen vallankumouksen puolue, joka kykenee valmistamaan 
proletariaattia ratkaiseviin otteluihin porvaristoa vastaan ja jär¬ 
jestämään proletaarisen vallankumouksen voiton. 

Sellainen puolue on Neuvostoliitossa bolshevikkipuolue. 

«Vallankumousta edeltäneellä kaudella», sanoo toveri 
Stalin, «enemmän tahi vähemmän rauhallisen kehityksen 
kaudella, jolloin II Internationalen puolueet olivat työväenliik¬ 
keessä hallitsevana voimana ja parlamentaarisia taistelu- 
muotoja pidettiin perusmuotoina, — näissä oloissa ei puo¬ 
lueella ollut eikä voinut olla sitä suurta ja ratkaisevaa mer¬ 
kitystä, minkä se sai sittemmin, avointen vallankumoustais¬ 
telujen oloissa. Puolustaessaan II Internationalea hyökkäyk¬ 
siltä Kautsky sanoo, että II Internationalen puolueet ovat 
rauhan eivätkä sodan välineitä, että juuri sen tähden ne eivät 
kyenneet mihinkään vakavaan toimintaan sodan aikana, 
proletariaatin vallankumouksellisten esiintymisten kaudella. 
Se on täysin totta. Mutta mitä se merkitsee? Se merkitsee, 
että II Internationalen puolueet ovat kelvottomia proletariaa¬ 
tin vallankumouksellista taistelua varten, että ne eivät ole 
proletariaatin taistelupuolueita, jotka johtavat työläisiä 
valtaan, vaan vaalikoneisto, joka sopii parlamenttivaaleja 
ja parlamenttitaistelua varten. Tämä oikeastaan selittääkin 
sen tosiasian, että II Internationalen opportunistien valta¬ 
kaudella ei proletariaatin poliittisena perusjärjestönä ollut 
puolue, vaan parlamenttiryhmä. Tunnettua on, että tuona 
aikana puolue oli tosiasiallisesti parlamenttiryhmän lisäk¬ 
keenä ja sen apuaineksena. Tuskinpa on tarpeellista todis¬ 
tella, että sellaisissa oloissa ja sellaisen puolueen ollessa 
johdossa ei voinut olla puhettakaan proletariaatin valmista¬ 
misesta vallankumoukseen. 

Asia muuttui kuitenkin perin juurin uuden kauden saa¬ 
puessa. Uusi kausi on luokkien avointen yhteentörmäysten 
kautta, proletariaatin vallankumouksellisten esiintymisten 
kautta, proletaarisen vallankumouksen kautta, voimien suo¬ 
ranaisen valmistelun kautta imperialismin kukistamiseen, 
vallan valloittamiseen proletariaatille. Tämä kausi asettaa 
proletariaatille uudet tehtävät koko puoluetyön uudelleen¬ 
järjestämiseksi uudelle, vallankumoukselliselle kannalle, työ¬ 
läisten kasvattamiseksi vallankumouksellisen valtataistelun 
hengessä, reservien kouluttamiseksi ja mukaanvetämiseksi, 
liiton solmiamiseksi naapurimaiden proletariaatin kanssa, 
lujien yhteyksien aikaansaamiseksi siirtomaiden ja riippu¬ 
vaisten maiden vapausliikkeen kanssa j.n.e. j.n.e. Sellainen 
ajatus, että nämä uudet tehtävät voidaan ratkaista parla- 

mentarismin rauhallisissa oloissa kasvatettujen vanhojen 
sosialidemokraattisten puolueiden voimin, merkitsee itsensä 
tuomitsemista lohduttomaan epätoivoon, varmaan tappioon. 
Jos tällaisten tehtävien odottaessa ratkaisuaan jäädään van¬ 
hojen puolueiden johdettavaksi, niin se merkitsee täydellisen 
aseettomuuden tilaan jäämistä. Tuskinpa on tarpeellista 
todistella, että proletariaatti ei voinut tyytyä sellaiseen 
asiaintilaan. 

Sen tähden oli välttämätön uusi puolue, taistelupuolue, 
vallankumouksellinen puolue, joka on kyllin rohkea viemään 
proletaarit taisteluun vallasta, kyllin kokenut ymmärtääk¬ 
seen vallankumouksellisen tilanteen monimutkaiset olot ja 
kyllin joustava välttääkseen kaikki ja kaikenlaiset salakarit 
kulkiessaan päämäärää kohti. 

Ilman tällaista puoluetta ei ole ajattelemistakaan impe¬ 
rialismin kukistamisesta, proletariaatin diktatuurin valloitta¬ 
misesta. 

Tämä uusi puolue on leninismin puolue» ( Stalin , 
«Leninismin kysymyksiä», sivut 63—64). 

2) Puolueen historia opettaa edelleen, että työväenluokan 
puolue ei voi suorittaa luokkansa johtajan osaa, ei voi suorittaa 
proletaarisen vallankumouksen järjestäjän ja johtajan osaa, jollei 
se ole omaksunut työväenliikkeen edistyneintä teoriaa, jollei se 
ole omaksunut marxilais-leniniläistä teoriaa. 

Marxilais-leniniläisen teorian voima on siinä, että se antaa 
puolueelle mahdollisuuden pysyä selvillä tilanteesta, ymmärtää 
ympärillä sattuvien tapahtumien sisäisen yhteyden, nähdä enna¬ 
kolta tapahtumien kulun ja havaita ei ainoastaan sen, miten ja 
mihin tapahtumat kehittyvät nykyisin, vaan senkin, miten ja mihin 
niiden täytyy kehittyä tulevaisuudessa. 

Vain marxilais-leniniläisen teorian omaksunut puolue voi 
kulkea eteenpäin varmana ja johtaa työväenluokkaa eteen¬ 
päin. 

Ja päinvastoin, puolueen, joka ei ole omaksunut marxilais- 
leniniläistä teoriaa, on pakko kulkea hapuillen, se kadottaa toi¬ 
mintavarmuutensa eikä kykene johtamaan työväenluokkaa 
eteenpäin. 

Saattaa näyttää, että marxilais-leniniläisen teorian omaksu¬ 
minen merkitsee Marxin, Engelsin ja Leninin teoksissa esitettyjen 
yksityisten johtopäätösten ja ajatusten tunnontarkkaa ulkoaoppi- 

mistä, niiden oikeaan aikaan lainailemista ja tähän tyytymistä, 
toivossa, että ulkoaopitut johtopäätökset ja ajatukset kelpaavat 
missä tilanteessa tahansa, elämän kaikissa vaiheissa. Mutta sel¬ 
lainen suhtautuminen marxilais-leniniläiseen teoriaan on täysin 
väärä. Marxilais-leniniläistä teoriaa ei saa pitää dogmikokocl- 
mana, katkismuksena, uskonkappaleena, eikä itse marxilaisia 
sanansaivarteli joina ja kirjanoppineina. Marxilais-leniniläinen 
teoria on tiede yhteiskunnan kehityksestä, tiede työväenliikkeestä, 
tiede proletaarisesta vallankumouksesta, tiede kommunistisen 
yhteiskunnan rakentamisesta. Se, tieteenä ollen, ei seiso eikä voi 
seistä paikallaan — se kehittyy ja täydellistyy. On ymmärrettävää, 
että kehityksessään se ei voi olla rikastumatta uudella kokemuk¬ 
sella, uusilla tiedoilla, eivätkä sen yksityiset ajatukset ja johto* 
päätökset voi olla muuttumatta ajan kuluessa, eivät voi olla jättä¬ 
mättä paikkaansa uusia historiallisia oloja vastaaville uusille 
johtopäätöksille ja ajatuksille. 

Marxilais-leniniläisen teorian omaksuminen ei ensinkään mer¬ 
kitse sen kaikkien lauselmien ja johtopäätösten ulkoa oppimista 
ja näiden lauselmien ja johtopäätösten jokaiseen kirjaimeen 
takertumista. Marxilais-leniniläisen teorian omaksumiseksi on 
tarpeellista ennen kaikkea oppia tekemään ero sen kirjaimen ja 
olemuksen välillä. 

Marxilais-leniniläisen teorian omaksuminen merkitsee, että 
omaksutaan ‘ tämän teorian ydinajatus ja opitaan kävttelemään 
tätä teoriaa vallankumouksellisen liikkeen käytännöllisten kysy¬ 
mysten ratkaisemisessa proletariaatin erilaisissa luokkataistelun 
oloissa. 

Marxilais-leniniläisen teorian omaksuminen merkitsee, että on 
kyettävä rikastuttamaan tätä teoriaa vallankumouksellisen liik¬ 
keen uudella kokemuksella, on kyettävä rikastuttamaan sitä 
uusilla ajatuksilla ja johtopäätöksillä, kyettävä kehittämään sitä ja 
viemään sitä eteenpäin t pysähtymättä silloinkaan, kun teorian 
ydinajatuksesta lähtien on korvattava muutamia jo vanhentu¬ 
neita ajatuksia ja johtopäätöksiä uutta historiallista tilannetta 
vastaavilla uusilla ajatuksilla ja johtopäätöksillä. 

Marxilais-leniniläinen teoria ei ole dogmi, vaan toimintaohje. 

Venäjän toiseen vallankumoukseen saakka (vuoden 1917 
helmikuuhun) kaikkien maiden marxilaiset lähtivät siitä ajatuk¬ 
sesta, että parlamentaarinen demokraattinen tasavalta on yhteis¬ 
kunnan valtiollisen organisation tarkoituksenmukaisin muoto 

kapitalismista sosialismiin siirtymisen kaudella. Tosin Marx oli 
osoittanut jo 70-luvulla, että ei parlamentaarinen tasavalta, vaan 
Pariisin kommuunin tyyppinen valtiollinen organisatio on proleta¬ 
riaatin diktatuurin tarkoituksenmukaisin muoto. Mutta tämä 
Marxin ajatus ei valitettavasti tullut kehitetyksi edelleen Marxin 
teoksissa ja se joutui unohduksiin. Sitäpaitsi Engelsin arvoval¬ 
tainen lausunto hänen Erfurtin ohjelman luonnosta koskevassa 
arvostelussaan v. 1891 siitä, että «demokraattinen tasavalta... 
on... proletariaatin diktatuurin ominainen muoto», ei jättänyt 
epäilystä sen suhteen, että marxilaiset pitävät edelleenkin demo¬ 
kraattista tasavaltaa proletariaatin diktatuurin valtiollisena muo¬ 
tona. Tämä Engelsin ajatus tuli sitten johtavaksi periaatteeksi 
kaikille marxilaisille, heidän joukossaan Leninillekin. Venäjän 
vallankumous vuonna 1905 ja erikoisesti vallankumous vuoden 
1917 helmikuussa toivat kuitenkin esille yhteiskunnan valtiollisen 
organisation uuden muodon — työväen ja talonpoikien edustajien 
Neuvostot. Venäjän kahden vallankumouksen kokemuksen tutki¬ 
misen perusteella Lenin, lähtien marxilaisuuden teoriasta, tuli 
siihen johtopäätökseen, että proletariaatin diktatuurin parhain 
valtiomuoto ei ole parlamentaarinen demokraattinen tasavalta, 
vaan Neuvostotasavalta. Tällä perusteella Lenin esitti vuoden 
1917 huhtikuussa, porvarillisesta vallankumouksesta sosialistiseen 
siirtymisen kaudella, tunnuksen Neuvostotasavallan järjestämi¬ 
sestä proletariaatin diktatuurin parhaimpana valtiomuotona. 
Kaikkien maiden opportunistit alkoivat pitää kiinni parlamentaa¬ 
risesta tasavallasta syyttäen Leniniä marxilaisuudesta poikkea¬ 
misesta, demokratian hävittämisestä. Mutta todellinen, marxilai¬ 
suuden teorian omaksunut marxilainen oli tietenkin Lenin eivätkä 
opportunistit, sillä Lenin vei eteenpäin marxilaista teoriaa, rikas¬ 
tuttaen sitä uudella kokemuksella, mutta opportunistit kiskoivat 
sitä taaksepäin, muuttivat yhden sen ajatuksista dogmiksi. 

Miten olisi käynyt puolueen, vallankumouksemme, marxilai¬ 
suuden, jos Lenin ei olisi uskaltanut kajota marxilaisuuden kirjai¬ 
meen eikä korvata yhtä marxilaisuuden vanhaa, Engelsin esittä¬ 
mää ajatusta uutta historiallista tilannetta vastaavalla uudella 
ajatuksella Neuvostotasavallasta? Puolue olisi harhaillut pimey¬ 
dessä, Neuvostot olisivat joutuneet epäjärjestykseen, meillä ei 
olisi Neuvostovaltaa, marxilainen teoria olisi kärsinyt vakavan 
menetyksen. Proletariaatti olisi joutunut häviölle, proletariaatin 
viholliset olisivat voittaneet. 

Tutkiessaan esi-imperialistista kapitalismia Engels ja Marx 
tulivat johtopäätökseen, että sosialistinen vallankumous el voi 
voittaa yhdessä erillisessä maassa, että se voi voittaa vain saman¬ 
aikaisella iskulla kaikissa maissa tahi sivistyneiden maiden enem¬ 
mistössä. Silloin oltiin XIX vuosisadan puolivälissä. Tästä johto¬ 
päätöksestä tuli sitten kaikkien marxilaisten johtava sääntö. 
XX vuosisadan alkuun mennessä esi-imperialistinen kapitalismi 
muuttui kuitenkin edelleen imperialistiseksi kapitalismiksi, nou¬ 
seva kapitalismi muuttui kuolevaksi kapitalismiksi. Imperialistisen 
kapitalismin tutkimisen perusteella Lenin tuli, lähtien marxilai¬ 
sesta teoriasta, johtopäätökseen, että Engelsin ja Marxin vanha 
määritelmä ei enää vastaa uutta historiallista tilannetta, että 
sosialistinen vallankumous voi aivan hyvin voittaa yhdessä erilli¬ 
sessä maassa. Kaikkien maiden opportunistit alkoivat pitää kiinni 
Engelsin ja Marxin vanhasta sanamuodosta syyttäen Leniniä 
marxilaisuudesta poikkeamisesta. Mutta todellinen, marxilaisuu¬ 
den teorian omaksunut marxilainen oli tietenkin Lenin eivätkä 
opportunistit, sillä Lenin vei eteenpäin marxilaista teoriaa, rikas¬ 
tuttaen sitä uudella kokemuksella, mutta opportunistit kiskoivat 
sitä taaksepäin, muuttivat sen muumioksi. 

Miten olisi käynyt puolueen, vallankumouksemme, marxilai¬ 
suuden, jos Lenin ei olisi uskaltanut kajota marxilaisuuden kirjai¬ 
meen, jos häneltä olisi puuttunut teoreettista rohkeutta viskata 
pois yhtä marxilaisuuden vanhoista johtopäätöksistä ja korvata 
sitä uudella, uutta historiallista tilannetta vastaavalla johtopää¬ 
töksellä sosialismin voiton mahdollisuudesta yhdessä erillisessä 
maassa? Puolue olisi harhaillut pimeydessä, proletaarinen vallan¬ 
kumous olisi jäänyt johtoa vaille, marxilainen teoria olisi alkanut 
kuihtua. Proletariaatti olisi joutunut häviölle, proletariaatin vihol¬ 
liset olisivat voittaneet. 

Opportunismi ei aina merkitse marxilaisen teorian ja sen yksi¬ 
tyisten kohtien ja johtopäätösten suoranaista kieltämistä. Oppor¬ 
tunismi ilmenee usein yrityksissä takertua marxilaisuuden yksi¬ 
tyisiin, jo vanhentuneisiin kohtiin ja muuttaa ne dogmeiksi, pidät- 
tääkseen siten marxilaisuuden kehittymistä edelleen, pidättääkseen 
siis myöskin proletariaatin vallankumouksellisen liikkeen kehi¬ 
tystä. 

Voidaan sanoa liioittelematta, että Engelsin kuoleman jälkeen 
Lenin suurimpana teoreetikkona ja Leninin jälkeen Stalin ja muut 
Leninin oppilaat ovat olleet ainoita marxilaisia, jotka ovat vieneet 

eteenpäin marxilaista teoriaa ja rikastuttaneet sitä uudella koke¬ 
muksella proletariaatin luokkataistelun uusissa oloissa. 

Ja juuri siksi, että Lenin ja leniniläiset ovat vieneet eteenpäin 
marxilaista teoriaa, leninismi on marxilaisuuden edelleen kehit¬ 
tämistä, marxilaisuutta proletariaatin luokkataistelun uusissa 
oloissa, imperialismin ja proletaaristen vallankumousten aikakau¬ 
den marxilaisuutta, maapallon kuudennella osalla saavutetun 
sosialismin voiton aikakauden marxilaisuutta. 

Bolshevikkien puolue ei olisi pystynyt voittamaan vuoden 1917 
Lokakuussa, jos sen edistyneimmät kaaderit eivät olisi omaksu¬ 
neet marxilaisuuden teoriaa, jos ne eivät olisi oppineet pitämään 
tätä teoriaa toimintaohjeenaan, jolleivät ne olisi oppineet viemään 
eteenpäin marxilaista teoriaa ja rikastuttamaan sitä proletariaatin 
luokkataistelun uudella kokemuksella. 

Arvostellessaan Amerikassa oleskelleita saksalaisia marxilai¬ 
sia, jotka olivat ottaneet tehtäväkseen Amerikan työväenliikkeen 
johtamisen, Engels kirjoitti: 

«Saksalaiset eivät ole pystyneet tekemään teoriastaan 
vipusinta, joka saisi amerikkalaiset joukot liikkeelle. Enim¬ 
mäkseen eivät he itsekään ymmärrä tätä teoriaa, vaan käsit¬ 
televät sitä kaavaoppisesti ja dogmaattisesti luullen, että se 
on opittava ulkoa ja että se jo riittää kaikissa elämänvai¬ 
heissa. Heille se on dogmi eikä toimintaohje» (F. Engelsin 
kirjeestä F. A. Sorgelle. Lontoo, 29 pv. marraskuuta 1886). 

Arvostellessaan Kamenevia ja muutamia vanhoja bolshevik¬ 
keja, jotka takertuivat vuoden 1917 huhtikuussa proletariaatin ja 
talonpoikaisten vallankumouksellisen demokraattisen diktatuurin 
vanhaan lauselmaan samaan aikaan, kun vallankumousliike oli 
mennyt eteenpäin vaatien siirtymistä sosialistiseen vallankumouk¬ 
seen, Lenin kirjoitti: 

«Meidän oppimme ei ole dogmi, vaan toimintaohje, — 
siten sanoivat aina Marx ja Engels aivan oikein pilkatessaan 
«lauselmien» päähänpänttäämistä ja pelkkää toistamista, 
«lauselmien», jotka parhaimmassa tapauksessa pystyvät 
vain viitoittamaan yleiset tehtävät, jotka välttämättä muut¬ 
tavat muotoaan historiallisen prosessin jokaisen erikoisen 
aika ateson konkreettisen taloudellisen ja poliittisen tilanteen 
mukaan. On omaksuttava se kiistämätön totuus, että marxi¬ 
laisen on otettava huomioon elävä elämä, todellisuLden 

täsmälliset tosiasiat eikä jatkettava eilispäivän teoriaan 
takertumista»... (Lenin, XX osa, sivut 100—101). 

3) Puolueen historia opettaa edelleen, että lyömättä hajalle 
työväenluokan riveissä toimivia pikkuporvarillisia puolueita, jotka 
ajavat työväenluokan takapajuisia kerroksia porvariston syliin ja 
rikkovat siten työväenluokan yhtenäisyyttä, on proletaarisen 
vallankumouksen voitto mahdoton. 

Puolueemme historia on pikkuporvarillisia puolueita: eserriä, 
menshevikkejä, anarkisteja ja natsionalisteja vastaan käydyn 
taistelun ja niiden hajallelyömisen historiaa. Ilman näiden puo¬ 
lueiden voittamista ja niiden karkoittamista työväenluokan 
riveistä olisi ollut mahdotonta saavuttaa työväenluokan yhtenäi¬ 
syyttä ja ilman työväenluokan yhtenäisyyttä olisi ollut mahdotonta 
toteuttaa proletaarisen vallankumouksen voittoa. 

Lyömättä hajalle näitä puolueita, jotka ensin puolustivat kapi¬ 
talismin säilyttämistä ja sitten, Lokakuun vallankumouksen jäl¬ 
keen, kapitalismin palauttamista, olisi ollut mahdotonta säilyttää 
proletariaatin diktatuuria, voittaa ulkomaista sotilaallista inter¬ 
ventiota, saada rakennetuksi sosialismia. 

Ei voida pitää sattumana, että kaikki pikkuporvarilliset puo¬ 
lueet, jotka kansan pettämiseksi nimittivät itseään «vallankumouk¬ 
sellisiksi» ja «sosialistisiksi» puolueiksi — eserrät, menshevikit, 
anarkistit, natsionalistit — olivat muuttuneet vastavallankumouk¬ 
sellisiksi puolueiksi jo Lokakuun sosialistisen vallankumouksen 
edellä ja sen jälkeen muuttuivat ulkolaisten porvarillisten 
tiedustelulaitosten kätyreiksi, vakoilijoiden, vahingontekijäin, 
tuholaisagenttien, murhaajien, maanpetturien joukkioksi. 

«Proletariaatin yhtenäisyyden», sanoo Lenin, «voi yhteis¬ 
kunnallisen vallankumouksen aikakaudella toteuttaa vain 
marxilaisuuden äärimmäinen vallankumouksellinen puolue, 
vain säälimätön taistelu kaikkia muita puolueita vastaan» 
(Lenin, XXVI osa, sivu 50). 

4) Puolueen historia opettaa edelleen, että ilman leppymätöntä 
taistelua omissa riveissä olevia opportunisteja vastaan, ilman 
omassa keskuudessa olevien antautujien nujertamista työväen¬ 
luokan puolue ei voi säilyttää riviensä yhtenäisyyttä ja kuria, ei 
voi täyttää proletaarisen vallankumouksen järjestäjän ja johtajan 
tehtäväänsä, ei voi täyttää uuden sosialistisen yhteiskunnan raken¬ 
tajan tehtäväänsä. 

Puolueemme sisäisen elämän kehityksen historia on puolueen 
sisällä olleita opportunistisia ryhmiä — «ekonomisteja», menshe- 
vikkejä, trotskilaisia, buharinilaisia ja natsionalististen poikkea- 
main edustajia — vastaan käydyn taistelun ja niiden hajallelyömi- 
sen historiaa. 

Puolueen historia opettaa, että kaikki nämä antautujaryhmät 
ovat itse asiassa olleet menshevismin asianajajia puolueemme 
sisällä, sen laahustimenkannattajia, sen jatkoa. Ne, kuten men- 
shevismikin, välittivät porvarillista vaikutusta työväenluokan ja 
puolueen keskuuteen. Sen vuoksi taistelu näiden ryhmien hävittä¬ 
miseksi puolueesta oli menshevismin hävittämiseksi käydyn tais¬ 
telun jatkoa. 

Lyömättä hajalle «ekonomisteja» ja menshevikkejä me emme 
olisi voineet rakentaa puoluetta ja johtaa työväenluokkaa prole¬ 
taariseen vallankumoukseen. 

Lyömättä hajalle trotskilaisia ja buharinilaisia me emme olisi 
voineet valmistaa sosialismin rakentamiselle välttämättömiä 
edellytyksiä. 

Lyömättä hajalle kaikkien ja kaikenlaisten natsionalististen 
poikkeamain edustajia me emme olisi voineet kasvattaa kansaa 
internationalismin hengessä, emme olisi voineet säilyttää Neuvos¬ 
toliiton kansojen suuren ystävyyden lippua, emme olisi voineet 
rakentaa Sosialististen Neuvostotasavaltojen Liittoa. 

Saattaa näyttää, että bolshevikit ovat omistaneet liian paljon 
aikaa taistelulle opportunistisia aineksia vastaan puolueessa, että 
he ovat yliarvioineet niiden merkityksen. Mutta se ei pidä ensin¬ 
kään paikkaansa. Ei saa sietää opportunismia omassa keskuu¬ 
dessa, kuten ei saa sietää mätää terveessä elimistössä. Puolue on 
työväenluokan johtava joukko-osasto, sen etummaisin linnoitus, 
sen taisteluesikunta. Ei voida sallia, että työväenluokan johta¬ 
vassa esikunnassa istuisivat heikkouskoiset, opportunistit, antau- 
tujat, kavaltajat. Kun käydään taistelua elämästä ja kuolemasta 
porvaristoa vastaan ja omassa esikunnassa, omassa linnoituk¬ 
sessa pidetään antautujia ja kavaltajia, niin se merkitsee sellaisten 
ihmisten asemaan joutumista, joita ammutaan sekä edestä että 
takaa. Ei ole vaikea ymmärtää, että sellainen taistelu voi päättyä 
vain tappioon. Linnoituksia valloitetaan kaikkein helpoimmin 
sisältäpäin. Voiton saavuttamiseksi on tarpeellista puhdistaa 
ennenkaikkea työväenluokan puolue, työväenluokan johtava 

esikunta, sen etummaisin linnoitus antautujista, rintamakarku¬ 
reista, lakonrikkureista, kavaltajista. 

Ei voida pitää sattumana, että trotskilaiset, buharinilaiset, 
natsionalististen poikkeamien edustajat, taistellessaan Leniniä vas¬ 
taan, taistellessaan puoluetta vastaan päätyivät siihen, mihin 
päätyivät menshevikkien ja eserrien puolueet: ne muuttuivat 
fasististen tiedustelulaitosten kätyreiksi, muuttuivat vakoilijoiksi, 
vahingontekijöiksi, murhaajiksi, tuholaisagenteiksi, maanpettu¬ 
reiksi. 

«Jos omissa riveissä pidetään reformisteja, menshevik- 
kejä», sanoo Lenin, «niin on mahdotonta voittaa proletaari¬ 
sessa vallankumouksessa, on mahdotonta puolustaa sitä. 
Tämä pitää ilmeisesti paikkansa periaatteellisesti. Kokemus 
on vahvistanut tämän havainnollisesti sekä Venäjällä että 
Unkarissa... Venäjällä oli monta kertaa vaikeita tilanteita, 
jolloin neuvostojärjestelmä varmastikin olisi tullut kukiste¬ 
tuksi, jos menshevikit, reformistit, pikkuporvarilliset demo¬ 
kraatit olisivat jääneet puolueemme sisälle...» (Lenin, 
XXV osa, sivut 462—463). 

«Kun puolueemme onnistui», sanoo toveri Stalin, «luoda 
itselleen sisäinen yhtenäisyys ja verraton eheys riveissään, 
niin tapahtui se ennen kaikkea siitä syystä, että se kykeni 
aikanaan puhdistautumaan opportunismin loasta, että se 
kykeni ajamaan ulos puolueesta likvidaattorit ja menshevi¬ 
kit. Proletaaristen puolueiden kehityksen ja lujittumisen tie 
käy niiden puhdistamisen kautta opportunisteista ja refor¬ 
misteista, sosiali-imperialisteista ja sosiali-chauvinisteista, 
sosiali-patriooteista ja sosiali-pasifisteista. Puolue lujittuu 
puhdistautumalla opportunistisista aineksista» (Stalin. 
«Leninismin kysymyksiä», sivu 73). 

5) Puolueen historia opettaa edelleen, että puolue ei voi suo¬ 
rittaa työväenluokan johtajan tehtäväänsä, jos se alkaa menes¬ 
tyksistä huumaantuneena pöyhkeillä, jos se lakkaa huomaamasta 
työnsä puutteellisuuksia, jos se pelkää virheittensä tunnustamista, 
pelkää niiden korjaamista aikanaan avoimesti ja rehellisesti. 

Puolue on voittamaton, jos se ei pelkää arvostelua eikä 
itsearvostelua, jos se ei peittele työnsä virheitä ja puutteelli¬ 
suuksia, jos se opettaa ja kasvattaa kaadereitaan puoluetyön 
virheiden opetuksien pohjalla, jos se osaa korjata virheensä 
aikanaan. 

Puolue joutuu perikatoon, jos se salaa virheitään, peittelee 
kipeitä kysymyksiä, verhoaa epäkohtiaan teennäisellä hyvinvoin¬ 
nin näytteille asettamisella, ei siedä arvostelua eikä itsearvostelua, 
tulee itsekylläiseksi, antautuu omahyväisyyden tunteen valtaan ja 
alkaa lepäillä laakereillaan. 

«Poliittisen puolueen suhtautuminen virheisiinsä», sanoo 
Lenin, «on yksi tärkeimpiä ja varmimpia arvioperusteita 
puolueen vakavuudelle ja sen tosiasialliselle velvollisuuk¬ 
siensa täyttämiselle luokkaansa kohtaan ja työtätekeviä 
joukkoja kohtaan. Virheen avoin tunnustaminen, sen syiden 
paljastaminen, sen aiheuttaneen tilanteen erittely, virheen 
korjaamiseksi välttämättömien keinojen huolellinen harkitse¬ 
minen — se on vakavan puolueen tunnusmerkki, se on sen 
velvollisuuksiensa täyttämistä, se on luokan ja sitten joukko¬ 
jenkin kasvattamista ja opettamista» (Lenin, XXV osa, 
sivu 200). 

Ja edelleen: 

«Kaikki vallankumoukselliset puolueet, jotka tähän asti 
ovat tuhoutuneet, ovat tuhoutuneet siksi, että ovat alkaneet 
pöyhkeillä eivätkä ole kyenneet näkemään, missä on niiden 
voima, ovat pelänneet puhua heikkouksistaan . Mutta me 
emme tuhoudu, sillä me emme pelkää puhua heikkouksis¬ 
tamme, vaan opimme voittamaan heikkouden» (Lenin, 
XXVII osa, sivut 260—261). 

6) Vihdoin, puolueen historia opettaa, että ilman laajoja 
yhteyksiä joukkoihin, ilman näiden yhteyksien alituista lujitta¬ 
mista, ilman taitoa kuunnella joukkojen ääntä ja ymmärtää niiden 
kipeitä tarpeita, ilman halua ei vain opettaa joukkoja, vaan 
oppiakin joukoilta, työväenluokan puolue ei voi olla todella 
joukkopuolue, joka kykenee viemään mukanaan työväenluokan 
ja kaikkien työtätekevien miljoonajoukot. 

Puolue on voittamaton, jos se kykenee, kuten Lenin sanoo, 
«ottamaan yhteyden, lähentymään, ja jos haluatte, määrättyyn 
asteeseen saakka sulautumaankin työtätekevien laajimpiin jouk¬ 
koihin, ensi kädessä proletaarisiin, mutta myöskin ei-proletaarisiin 
työtätekeviin joukkoihin» (Lenin, XXV osa, sivu 174). 

Puolue tuhoutuu, jos se sulkeutuu ahtaaseen puoluekuoreensa, 
jos se eristäytyy joukoista, jos se peittyy byrokraattisella kerros¬ 
tumalla. 

«Voidaan pitää sääntönä», sanoo toveri Stalin, «että niin 
kauan kuin bolshevikit säilyttävät yhteyden kansan laajoihin 
joukkoihin, pysyvät he voittamattomina. Ja päinvastoin, 
bolshevikkien tarvitsee vain irtaantua joukoista ja kadottaa 
yhteys niihin, heidän tarvitsee vain peittyä byrokraattisella 
ruosteella, menettääkseen kaiken voiman ja muuttuakseen 
mitättömyydeksi. 

Vanhoilla kreikkalaisilla oli tarumaailmassaan eräs mai¬ 
nehikas sankari — Antaios, joka oli, kuten tarusto kertoo, 
Poseidonin, meren jumalan, ja Gean, maan jumalattaren, 
poika. Hän tunsi erikoista kiintymystä äitiinsä, joka oli 
synnyttänyt, ruokkinut ja kasvattanut hänet. Ei ollut sellaista 
sankaria, jota hän, tämä Antaios, ei olisi voittanut. Häntä 
pidettiin voittamattomana sankarina. Missä oli hänen voi¬ 
mansa? Se oli siinä, että joka kerran, kun hän joutui ahtaalle 
taistelussa vihollista vastaan, hän kosketti maata, äitiään, 
joka oli synnyttänyt ja ruokkinut hänet, ja sai uutta voimaa. 
Mutta hänellä oli kuitenkin heikko kohtansa, se oli vaara 
joutua jollakin lailla irroitetuksi maasta. Viholliset ottivat 
huomioon tämän hänen heikkoutensa ja väijyivät häntä. 
Ja löytyikin vihollinen, joka käytti hyväkseen tätä hänen 
heikkouttaan ja voitti hänet. Se oli Herkules. Mutta kuinka 
Herkules voitti hänet? Hän irroitti Antaioksen maasta, nosti 
hänet ilmaan, otti häneltä pois mahdollisuuden koskettaa 
maata ja kuristi hänet siten ilmassa. 

Minun mielestäni bolshevikit muistuttavat meille kreikka¬ 
laisen taruston sankaria Antaiosta. He, kuten Antaioskin, 
ovat voimakkaita pitäessään yhteyttä äitiinsä, joukkoihin, 
jotka ovat synnyttäneet, ruokkineet ja kasvattaneet heidät. 
Ja niin kauan kuin he pitävät yhteyttä äitiinsä, kansaan, 
heillä ovat kaikki mahdollisuudet jäädä voittamattomiksi. 

Tässä on bolshevistisen johdon voittamattomuuden 
avain» ( Stalin , «Puoluetyön puutteellisuuksista»). 

Sellaiset ovat bolshevikklpuolueen kulkeman historiallisen tien 
perusopetukset. 


Loppu. 

